
Prefaţa editorului 


I 


Volumul de faţă se adresează următoarelor trei categorii de cititori: 1) stu¬ 
denţilor ce urmează cursuri de ştiinţe economice şi de filozofia ştiinţei; 
2) filozofilor de profesie, economiştilor şi specialiştilor în alte ştiinţe sociale; 
şi 3) cetăţenilor obişnuiţi. Deşi cu funcţii şi nevoi diferite, presupun că 
fiecare dintre ei este interesat să înţeleagă mai bine ce fel de ştiinţă este teoria 
economică.* Materialele reunite aici sînt de natură să ajute la dobîndirea unei 
atare înţelegeri, dat fiind că antologia cuprinde majoritatea textelor de 
căpetenie privitoare la filozofia şi metodologia ştiinţei economice. Pentru 
informaţia prealabilă studierii lor, cititorii pot să consulte Introducerea. 

Antologia nu urmăreşte altceva decît să-i ajute pe toţi cei interesaţi de 
metodologia ştiinţei economice, oferindu-le o vastă introducere în acest 
domeniu. Pînă acum nu a mai fost publicată vreo altă antologie atît de 
cuprinzătoare. Cartea se va dovedi utilă, sper, ca sursă documentară şi ca 
instrument didactic. Ea oferă o introducere atît în spaţiul problemelor meto¬ 
dologice ale ştiinţei economice, cît şi în cel al punctelor de vedere adoptate 
de economişti şi de filozofi cu privire la aceste probleme. 

Spre deosebire de un manual, această antologie oferă şi o perspectivă 
istorică asupra metodologiei ştiinţei economice. Problemele metodologice 
privitoare la această ştiinţă — la scopurile ei, la modurile de întemeiere a 
teoriilor economice, la conceptele ştiinţei economice şi la relaţiile lor cu cele 
din ştiinţele naturii etc. — sînt toate de natură filozofică. Eseurile privind 
metodologia ştiinţei economice sînt, astfel, toate eseuri filozofice, iar în filo- 


* între political cconomy şi economics există o diferenV^ notabilă. Tennenul de economie politică 
apare pentru prima dată Ia 1616 într-o lucrare a mercantilistului francez Antoyne de Montchrciien 
{TimtS d'^conomie Politîque), dar clasicizarea şi difuzarea lui în spaţiul anglo-saxon încep abia un 
secol şi jumătate mai tîrziu, o dată cu James Stuart, autor al lucrării Prwciples of Political Economy. 
pentru a se definitiva o dată cu operele fundantentale ale lui Ricardo, Say ş* Mill. 

^ Termenul de economics este introdus abia de economiştii neoclasici (deşi la început unii dintre 
ei continuă să folosească vechiul concepi de political cconomy). care a pus bazele economiei mate¬ 
matice modeme. Astfel, diferenţele de viziune dintre clasici şi neoclasici (inclusiv opiniile total 
diferite în privinţa originii valorii — valoare-muncă versus valoare-utilîtalc)'^ot fi regăsite acum 
parţial în diferenţa dintre temienul political cconomy şi economics. Ultimul devine dominant în 
spaţiul anglo-saxon, unde toate ntanualele introductive poarta acest nume (economics). în spaţiul 
francofon însă conceptul de Sconomiepolitiijuc şi-a păstrat o anumită circulaţie pînă în zilele noastre. 

în funcţie de context, economics a fost fedat prin „economie**, „ştiinţă economică", „teorie 
economică" şi „economie politică". ,(N. red.) 


5 




Prefaţa autorului 


zofle nu pot fi ignorate contribuţiile din trecut. Bagajul de idei al trecutului 
nu poate fi inclus între copertele unui manual, iar lucrările originale nu pot fi 
rezervate răsfoirii ocazionale de către'istoricii gîndirii. Spunînd acestea, nu 
vreau să minimalizez meritele unor cărţi recente cum sînt Metodologia 
ştiinţei economice de Mark Blaug sau Dincolo de pozitivism: metodologia 
economică îii secolul al XX-lea de Bruce Caldwell, care conţin panoramări 
utile ale istoriei metodologiei economice. Astfel de lucrări constituie 
completări importante ale textelor adunate aici, dar, după cum cred că vortfi 
de acord şi autorii lor, nimic nu poate înlocui contactul cu textele înseşi. 

în cursul ultimilor patru ani m-am sfătuit cu numeroşi economişti şi filo¬ 
zofi ce anume texte ar trebui incluse în această antologie. Mulţi dintre ei erau 
recenzenţi anonimi, cărora nu le pot mulţumi nominal. Printre cei pentru al 
căror ajutor îmi pot exprima explicit -recunoştinţa se număra Mark Blaug, 
Bruce Caldwell, Colin Day, Douglas Wade Hands, Isaac Levi, Michael 
McPherson, Sidney Morgenbesser şi Alexander Rosenberg. Bruce Caldwell, 
Wade Hands, Harriet Hausman, Catherine Kautsky, David Lindorff, Michael 
McPherson, Alexander Rosenberg, Allen Stairs, Frederick Suppe şi Paul 
Thagard au citit cu toţii versiuni anterioare ale Introducerii^ formulînd critici 
utile. Pentru erorile rămase eu sînt singurul responsabil. Aş vrea de asemenea 
să exprim mulţumiri Consiliului General pentru Cercetări (General Research 
Board) al Universităţii din Maryland pentru sprijinul material pe care mi l-a 
acordat în timpul elaborării Introducerii şi al pregătirii volumului pentru 
tipar. 


Introducere 




Premise asumate fără material probator sau în 
pofida acestuia; şi concluzii trase din ele în mod 
atît de logic, încît n-au cum să nu fie eronate. 

Thomas Love Peacock, Crotchet Castle 

.Va 


De la debutul său, în secolul al XVIII-lea, şi pînă azi, ştiinţa economică a fost 
controversată din punct de vedere metodologic. Chiar şi în perioada sa de 
maxim prestigiu (prima jumătate a secolului al XlX-Iea) au existat sceptici, 
în marea lor majoritate mai puţin amuzanţi decît Peacock. Teoria economică 
este, de bună seamă, o ştiinţă aparte. Multe din premisele ei sînţ platitudini de 
felul: indivizii sînt capabili să-şi ordoneze preferenţial opţiunile; sau: indi¬ 
vizii preferă să aibă mai multe bunuri decît mai puţine; sau: indivizii aleg 
acea opţiune pe care o preferă tuturor celorlalte. Alte premise sînt sim¬ 
plificările de genul: mărfurile sînt infinit divizibile; sau: indivizii sînt perfect 


informaţi. Pe temelia unor asemenea platitudini şi simplificări, a unor „pre¬ 
mise asumate fără material probator sau în pofida acestuia**, economiştii au 
înălţat un impunător edificiu teoretic. El încorporează un imens şi complicat 
aparat matematic, însă concluziile lui, fără a fi „neapărat false**, sînt adesea 
inaplicabile. Poate fi ştiinţă o atare întreprindere? 

Iată o întrebare străveche, complexă şi obscură, dat fiind că nu este cîtuşi 
de puţin clar ce anume înseamnă să afirmi (sau să negi) că teoria economică 
e o ştiinţă. A o numi ştiinţă comportă, fără îndoială, o conotaţie onorifică. O 
dată cu prestanţa ştiinţifică a teoriei economice cresc şi onorariile pentru 
consultaţii economice. Dar întrebarea: este sau nu o ştiinţă? suferă de o 
multiplă ambiguitate.* Vizează ea obiectivele re.spcctivei întreprinderi, meto¬ 
dele folosite în ea, structura conceptuală a teoriei sau măsura în care 
disciplina poate fi unificată ori redusă la fizică. Afirmînd că teoria este sau 
nu o ştiinţă, susţinem oare cu necesitate că este acelaşi fel de ştiinţă ca 
ştiinţele naturii? Sau admitem că ştiinţele sociale ar putea fi o specie diferită 
de ştiinţe decît cele ale naturii? 

Aceste întrebări, deşi n-au fost totdeauna descîlcite, i-au preocupat şi 
frămîntat pe filozofi şi pe economişti în decursul ultimelor două secole, 
păstrîndu-şi actualitatea şi în prezent. în ultimul deceniu* s-a înregistrat chiar 
o puternică resurecţie a interesului pentru problemele filozofice şi metodolo¬ 
gice referitoare la ştiinţa economică, interes manifestat în cercuri foarte largi. 


>#< 

V 




* Aceste cuvinte au fost scrise în 1983. (N. t) 

Filozofi, economişti, alţi specialişti în ştiinţe sociale şi cetăţeni obişnuiţi au 
simţit cu toţii o mai mare nevoie de a înţelege ce fel de disciplină intelectuală 
este ştiinţa economică şi cît credit merita aserţiunile ei. 

Una din raţiunile majore ale acestui interes sporit ţine de faptul că ştiinţa 
economică a ajuns în vremuri grele. La sfîrşitul anilor *60 mulţi economişti 
credeau că pfoblemele reglementării performanţei generale a economiilor 
„întreprinderii libere“ modeme fuseseră rezolvate. Performanţa economiilor 
„dezvoltate** în cele două decenii de după al doilea război mondial a fost 
superioară oricărei perioade din trecut. Mai exista într-o oarecare măsură 
şomaj şi inflaţie, dar se părea că problemele pot fi rezolvate. încrederea în 
teoria economică acceptată a atins în anii *60 punctul culminant. 

Dacă ne uităm acum (în primăvara lui 1983) la economiile diferitelor ţări, 
constatăm nu doar că perspectivele sînt mult mai sumbre, ci şi că multă lume 
se îndoieşte că ar exista ciiieva care s-ar pricepe să readucă prosperitatea fără 
a determina o creştere a inflaţiei. în prezent nu doar populaţia profană se 
îndoieşte de economişti, ci chiar economiştii se îndoiesc de ei înşişi.^ într-o 
asemenea atmosferă nu-i de mirare că economiştii se adresează reflecţiei 
metodologice în speranţa de a descoperi punctele slabe din studiile econo¬ 
mice anterioare sau, într-o ordine de idei mai pozitivă, vreo nouă directivă 
metodologică, în stare să le călăuzească mai bine munca în viitor. Şi mai 
puţin surprinzător este faptul că cetăţenii de rînd, ale căror opinii despre 
economişti sînt influenţate mai mult de starea economiei dccît de vreo 
evaluare sistematică a teoriilor economice, se întreabă dacă nu cumva este 
ceva în neregulă din capul locului cu întreaga această disciplină. 

Independent însă de „criza** pe care o traversează ştiinţa economică, mai 
există trei importante raţiuni teoretice pentru actuala sporire a interesului faţă 
de problemele ei metodologice. Prima e că în ultima vreme nu doar econo¬ 
miştii, ci şi antropologii, politologii, psihologii sociali şi sociologii influenţaţi 
de economişti au argumentat că „abordarea economică** este singura legitimă 
său fructuoasă în studiul comportamentului uman.^ Au argumentat, altfel 
spus, că teoria economică este modelul pe care ar trebui să-l urmeze toţi 
specialiştii în ştiinţe sociale. Este o pretenţie provocatoare, prin prisma căreia 
chestiunile metodologice privitoare la economie dobîndcsc o semnificaţie 
mai directă pentru practicienii din alte ştiinţe sociale. 

Desigur, interesul altor cercetători ai fenomenelor sociale pentru metodo¬ 
logia ştiinţei economice politice nu este uii lucru cu totul nou. Multe din în¬ 
trebările pe care ni le putem pune privitor la această metodologie privesc şi alte 
ştiinţe sociale. Bunăoară, cei ce-şi pun întrebarea daca în genere pot să existe 
legi ale comportamentului uman nu pot să nu se intereseze dacă nu cumva eco¬ 
nomiştii au şi formulat în fapt asemenea legi. Fiind cea mai „avansată** dintre 
ştiinţele sociale, ştiinţa economică n-are cum să nu intereseze pe cei preocupaţi 
de natura şi posibilitatea oricărei „ştiinţe** a comportamentului urnim. 

Este, fireşte, o ironie, că diverşi economişti şi alţi specialişti în ştiinţe 
sociale au emis pretenţii ample privind valabilitatea universală a punctului de 
vedere economic în studiul comportamentului uman tocmai într-o vreme 

cînd atît de mulţi economişti exprimau îndoieli faţă de propria lor disciplină. 

% 

Mai este însă şi un alt aspect ironic, de care se leagă cea de-a doua raţiune 
teoretică a creşterii interesului pentru metodologia economică. în aceeaşi 
perioadă în care se formulau pretenţii înalte în favoarea abordării economice a 
comportamentului uman, specialiştii în psihologia cunoaşterii şi economiştii 
impresionaţi de cercetările acestora supuneau tezele fundamentale ale econo¬ 
miei modeme dominante unei riguroase testări psihologice."^ Rezultatele, deşi 
încă ambigue, pun sub semnul întrebării multe din aceste teze. 

în fine, există şi raţiuni speciale ale interesului crescînd al filozofilor 
pentru metodologia ştiinţei economice. Filozofii contemporani au devenit 
sceptici în privinţa „înţelepciunii” moştenite de la filozofia ştiinţei, dobîndind 
convingerea că se pot învăţa multe despre cum trebuie să se facă ştiinţă din 
studierea modului în care se face.ştiinţă în realitate. Aşa se explică faptul că 
filozofii ştiinţei întreprind în prezent studii mai sistematice şi mai detaliate 
privind istoria ştiinţei şi starea ştiinţelor contemporane decît se obişnuia cu 
două decenii în urmă. Deşi cele mai multe din aceste cercetări se centrează 
asupra ştiinţelor naturii, atenţia acordată de filozofi ştiinţei economice a crescut 
treptat, deoarece economia este, în fapt, o ştiinţă deosebit de interesantă ca 
obiect de studiu filozofic. Nu numai din cauza particularităţilor ei metodolo¬ 
gice, menţionate mai înainte, ci şi pentru că filozofii preocupaţi de 
fenomenul uman, fie că se simt atraşi sau respinşi de instrumentele şi pers¬ 
pectivele de studiu oferite de economişti, s-au văzut nevoiţi să ia act de 
reuşitele şi eşecurile economiei bunăstării. 

Resuscitarea interesului pentru metodologia economică survine după 
decenii în care acest domeniu tematic a fost în genere ignorat de filozofi, în 
timp ce eforturile economiştilor — în multe cazuri remarcabile — au fost 
sporadice şi, adesea, pe cît de filozofice pe atît de polemice. Mare parte din 
munca actuală de elaborare a metodologiei economiei vădeşte nesiguranţă de 
sine şi slabă informare privind istoria dezbaterilor filozofice asupra ştiinţei 
economice. Antologia de faţă ar putea contribui la remedierea acestei stări de 
lucruri. Eu cred că din studiul direct al modului în care giganţi intelectuali ca 
Mill, Weber sau Marx au abordat problemele metodologice ale ştiinţei 
economice se pot învăţa multe lucruri pe care nu le poate oferi nici un text 
sau lucrare cu caracter secundar. 

Deşi în această antologie diferiţi autori care au scris despre metodologia 
ştiinţei economice vor vorbi ei înşişi, nişte consideraţii introductive pot fi de 
ajutor cititorului ca să înţeleagă şi să poată aprecia diferitele contribuţii. în 
lestul prezentei Introduceri voi oferi anumite premise generale menite să facă 
mai accesibile textele din antologie şi să prevină anumite neînţelegeri. Voi 
oferi în cele ce urmează sumare introduceri în filozofia ştiinţei, în teoria 
economică, precum şi în istoria şi direcţiile actuale ale cercetărilor de meto¬ 
dologie economică. Cu ajutorul acestor materiale introductive, textele reunite 
în antologie vor fi, sper, de folos şi cjtitorilor lipsiţi de o pregătire specială în 
domeniul filozofiei sau al economiei. 

Introducere 


O introducere în filozofia ştiinţei 


Ştiinţa fiind un gen de activitate umană cognitivă, filozofia ştiinţei face parte, 
într-o măsură considerabilă, din epistemologie (teoria cunoaşterii), deşi filo¬ 
zofii ştiinţei sînt confruntaţi şi cu probleme de logica, metafizica, ba chiar şi 
de etică şi estetică. Discuţii asupra unor probleme de filozofia ştiinţei se 
întîlnesc în scrieri ale unor filozofi presocratici, însă filozofia ştiinţei ca sub- 
specialitate cu contururi proprii s-a constituit treptat abia în cursul ultimelor 
două secole. Nurrie importante în etapa timpurie de dezvoltare a filozofiei 
modeme a ştiinţei sînt David Hume şi Immanuel Kant în secolul al XVni-lea, 
iar în cel de-al XlX-lea John Stuart Mill şi William Whewell. Abia la sfîrşitul 
secolului al XlX-lea au apărut un număr apreciabil de monografii consacrate 
în mod special filozofiei ştiinţei, scrise în principal de oameni de ştiinţă şi de 
istorici ai ştiinţei (personalităţi ca Emst Mach, Pierre Duhem şi Henri Poin- 
car^), şi nu de filozofi de profesie. în prima jumătate a secolului al XX-lea, 
aşa-numiţii pozitivişti logici (mulţi dintre ei avînd şi pregătire ştiinţifică) au 
dominat gîndirea filozofică despre ştiinţă^, deşi o influenţă considerabilă şi 
tot mai mare au exercitat şi ideile lui Karl Popper. Filozofia contemporană a 
ştiinţei este un domeniu de vie cercetare şi controversă. Deşi există un oare¬ 
care consens cu privire la modul cum trebuie studiate problemele filozofice 
ale ştiinţei, nu prea există consens în răspunsuri şi nici măcar în evaluarea 
importanţei diferitelor probleme. 

Variatele teme ce au preocupat şi continuă să preocupe filozofia ştiinţei 
pot fi grupate, cred, în mod util în următoarele şase categorii: 

1. Care sînt obiectivele ştiinţei? Este ştiinţa în primul rînd o activitate 
practică ce urmăreşte să descopere generalizări utile, sau una ce trebuie să 
caute explicaţii şi să stabilească adevărul? 

2. Ce este o explicaţie ştiinţifică? 

3. Ce este o teorie ştiinţifică şi ce sînt legile ştiinţifice? Care este relaţia 
dintre teorii şi legi? De ce sînt importante teoriile în ştiinţă şi cum sînt ele 
folosite de oamenii de ştiinţă? Cum are loc descoperirea sau edificarea 
teoriilor şi a legilor ştiinţifice? 

4. Cum se leagă enunţurile teoretice de observaţii? Cum putem avea 
cunoştinţe bazate pe observaţie şi experimentare despre entităţi cum sînt 
electronii sau neutrino, care nu pot fi observaţi? Propoziţiile despre entităţile 
inobservabile trebuie considerate literalmente adevărate sau false, ori numai 
nişte ficţiuni utile ce permit oamenilor de ştiinţă să facă cu acurateţe prcdicţii 
privitoare la lucruri ce sînt observabile? 

5. Cum testăm şi confirmăm sau infirmăm legile sau teoriile ştiinţifice şi 
cum le deosebim pe acestea de propoziţiile aparţinînd altor discipline? Care 
sînt deosebirile dintre atitudinile şi practicile oamenilor de ştiinţă şi cele ale 
reprezentanţilor altor discipline? 

6. Răspunsurile la cele cinci întrebări de mai înainte sînt oare aceleaşi 
pentru toate părţile tuturor ştiinţelor din toate timpurile? Cum diferă de la o 
ştiinţă la alta modul de a „face^^ ştiinţă şi cum se dezvoltă şi se manifestă el? 
Pot fi studiate acţiunile şi instituţiile umane la fel cum studiem natura? 

Filozofii ştiinţei şi-au pus, desigur, şi numeroase alte întrebări. Multe din 
cercetările actuale se concentrează asupra unor probleme conceptuale şi epis¬ 
temologice ridicate de una sau alta dintre ştiinţe. Probleme cum sînt cele 
ridicate de fizica modernă cu privire la spaţiu şi timp sau la indeterminism 
sînt mereu aduse în faţa filozofiei sau smulse acesteia de noile progrese din 
ştiinţe. După cum ilustrează şi textele reunite în această antologic, multe 
cercetări de filozofia ştiinţei se ocupă de interpretarea unor contribuţii 
ştiinţifice specifice, nedeosebind u-se decît prin accent de cercetările 
specialiştilor teoreticieni. 

în discutarea acestor şase categorii de probleme, voi prezenta nu numai 
concepţiile actuale, ci şi precursoarele lor pozitiviste şi popperiene. Pentru că 
filozofia contemporană a ştiinţei este în bună parte o reacţie faţă de ideile lui 
Karl Popper şi ale pozitiviştilor logici, neputînd fi adecvat înţeleasă decît pe 
fundalul filozofiilor pozitivistă şi popperiană ale ştiinţei. De altminteri, vede¬ 
rile pozitivist-logice şi îndeosebi cele popperiene sînt încă influente printre 
economişti. în afară de comentariile privitoare la Popper şi la pozitivismul 
logic, nu voi spune multe lucruri despre istoria filozofiei ştiinţei. 


Obiectivele ştiinţei 


Filozofii ştiinţei au subscris la numeroase concepţii despre obiectivele 
ştiinţei, deşi în mod tradiţional au existat în această privinţă două şcoli de 
gîndire principale. Aşa-numiţii realişti ştiinţifici consideră că ştiinţa trebuie 
să ne permită nu doar formularea de predicţii riguroase şi demne de încrede¬ 
re, ci şi descoperirea de noi Hcievăruri despre lume şi explicarea fenomenelor, 
Cîhd o teorie este bine întemeiată, realistul susţine că propoziţiile ci, chiar şi 
cele care vorbesc despre lucruri inobservabile, pot fi considerate adevărate, 
deşi aproape toţi realiştii admit că rezultatele ştiinţei sînt corijabiîey adică 
susceptibile de revizuire şi corecţie o dată cu creşterea şi perfecţionarea 
ştiinţei. Membrii celeilalte şcoli, aşa-numiţii instrumentalişti, sînt mai re¬ 
zervaţi cînd e vorba de a considera adevărate enunţurile făcute de teorii cu 
privire la lucruri inobservabile. Instrumentalistul insistă că scopul ştiinţei 
este elaborarea de instrumente care să facă posibile predicţii utile şi demne 
de încredere. Unii instrumentalişti pun mare accent pe importanţa practica a 
predicţiilor ştiinţifice, pe cînd alţii sînt doar mai neîncrezători în posibilitatea 
de a descoperi adevărul şi de a da explicaţii teoretice. De observat că realiştii 
şi instrumentaliştii sînt de acord că oamenii de ştiinţă trebuie să elaboreze 
teorii ce aparent vorbesc despre lucruri şi proprietăţi inobservabile. Ei au 
opinii diferite cu privire Ia obiectivele ştiinţei şi la interpretarea ce trebuie 
dată enunţurilor despre entităţi inobservabile.^ în influentul său eseu 
„Metodologia ştiinţei economice pozitive**, retipărit aici, Milton Friedman 


susţine un punct de vedere instrumentalist asupra ştiinţei. 

Cine are dreptate? Trebuie să se mărginească oamenii de ştiinţă la 
făurirea de instrumente care să ne permită să facem predicţii riguroase şi 
demne de încredere şi astfel că construim avioane şi calculatoare, sau trebuie 

să ţintească „mai sus‘\ la adevărul despre natură şi societate? Nu există în 
această privinţă o opinie statornicită, pici printre filozofi, nici printre oamenii 
de ştiinţă. Realismul are priză puternică în majoritatea domeniilor, dar 
problemele şi particularităţile mecanicii cuantice i-au condus pe mulţi fizi¬ 
cieni la o coiicepţîe modestă (instrumentalistă) despre obiectivele ştiinţei. 

In treacăt fie spus, nu trebuie să se creadă că cineva care speră că ştiinţa 
poate descoperi prin teoretizare noi adevăruri despre lume este obligat să 
considere fără valoare teoriile ce se dovedesc a nu fi adevărate. Astronomia 
lui Ptolemeu, care plasează Pămîntul în centrul sistemului solar, este încă 
folosită de navigatori, deşi cuprinde, după cum se ştie, numeroase aserţiuni 
false. Nu există nici un motiv ca un realist să nu folosească şi el pentru 
scopuri de navigaţie teoria lui Ptolemeu. Realistul pretinde de la ştiinţă mai 
mult decît asemenea teorii doar utile, dar nimic nu-1 împiedică să prcţuiască, 
totuşi, astfel de teorii şi să se folosească de ele. El poate, fireşte, să admită, 
tot aşa, că inginerul sau politicianul nu are nevoie de teoria ştiinţifică decît ca 
de o sursă de predicţii demne de încredere. 


Explicaţia ştiinţifică 

Intuitiv vorbind, o explicaţie înlătură o nedumerire şi oferă înţelegere. 
Oamenii văd adesea în explicaţii un mod de a face familiare fenomene nefa¬ 
miliare; în fapt, însă, explicaţiile vorbesc adesea despre lucruri ce sînt mult 
mai puţin familiare decît lucrul pe care îl explică. Ce poate fi' mai familiar 
decît faptul că la temperatura camerei apa este lichidă? în mod sigur, 
explicaţia pe care fizicienii o dau stării lichide a apei nu este mai familiară. 

Mulţi filozofi au argumentat că sîmburele unei explicaţii ştiinţifice rezidă 
în a arăta că un eveniment sau o regularitate este un caz al unei regularităţi 
mai cuprinzătoare sau mai „profunde**. Acolo unde exista contingenţă şi 
multiplicitate, ştiinţa ne dezvăluie unitatea unei regularităţi subiacente. De 
observat că atunci cînd explicăm ceva arătînd că acel ceva reprezintă un caz 
al unei legi mai fundamentale, nu trebuie neapărat să dispunem şi de o 
explicaţie a respectivei legi. Totdeauna explicaţiile se termină undeva la 
frontierele ştiinţei, ceea ce, fireşte, nu vrea să însemne că aceste frontiere nu 
pot fi împinse mai departe. ~ 

Acest concept de explicaţie provine de*la grecii antici, însă expunerea lui 
cea mai sistematică a făcut-o Cari Hempel.^ Deşi Hempel era pozitivist logic 
pe vremea cînd a început studiul explicaţiei, acest concept de bază cu privire 
la explicaţie nu este doar mai vechi decît pozitivismul, dar, cu numeroase 
revizuiri şi precizări, el a supravieţuit colapsului pozitivismului logic. 
Hempel expune două modele principale ale explicaţiei ştiinţifice — modelul 
nomologic-deductiv şi modelul inductiv-statistic. Ultimul, după cum o suge¬ 
rează denumirea lui, vizează explicaţiile statistice şi încearcă să extindă 
intuiţia de bază a modelului nomologic-deductiv. Explicaţiile statistice ridică 
o mulţime de dificultăţi serioase, ceea ce mă face să mă concentrez aici 
asupra teoriei hempeliene a explicaţiilor nestatistice, adică asupra modelului 

său nomologic-deductiv (pe scurt, modelul N-D). într-o explicaţie nomo- 
IcTgică-deductivă se deduce un enunţ al lucrului de explicat dintr-un set dc 
enunţuri adevărate ce conţine Tn mod esenţial cel puţin o lege. Schematic, 
avem: 

Enunţuri adevărate privind condiţiile iniţiale 

Legi _ 

Enunţul a ceea ce se cere explicat 

unde linia semnalează efectuarea unei inferenţe deductive. Arătăm că eveni¬ 
mentul sau regularitatea pentru care se cere o explicaţie constituie un caz al 
unei (sau unor) regularităţi mai cuprinzătoare, dedueînd un enunţ a ceea ce 
se cere explicat din respectivele regularităţi mai cuprinzătoare şi din alte 
enunţuri adevărate. De exemplu, explicăm de ce în prezent se vînd mult mai 
multe calculatoare decît cu cinci ani în urmă, dedueînd acest fapt din 
„condiţia iniţială” că ele sînt acum mult mai ieftine şi din „legea” că atunci 
cînd preţul unei mărfi scade, ea se cumpără în cantităţi mai mari. Prezenţa 
într-o explicaţie nomologică-deâuclivă a cel puţin unei legi este esenţială. 
Dacă din generalizarea adevărată că toate merele din coşul lui Bill sînt roşii 
şi din enunţul adevărat că acest măr este din coşul lui Bill am deduce că acest 
măr este roşu, prin aceasta n-am explica de ce mărul în cauză este roşu. 
„Generalizările accidentale”, spre deosebire de legi, nu fac posibilă expli¬ 
carea fenomenelor. 

Mai departe, pentru a da o explicaţie adevărată unui fenomen, trebuie să 
fim capabili să deducem enunţul care îl descrie dintr-un set de enunţuri 
adevărate,® Fireşte, cine crede că enunţurile dintr-o explicaţie propusă sînt 
adevărate (şi că toate celelalte condiţii sînt satisfăcute), va crede că a dat o 
explicaţie bună; el va fî reuşit însă în fapt acest lucru numai dacă enunţurile 
făcute sînt realmente adevărate. 

Reamintim că modelul N-D descrie doar structura explicaţiilor determi¬ 
niste, nestatistice. Dacă nu dispunem decît dc o regularitate statistică nu vom 
putea să deducem ceea ce se cere explicat, ci vom putea doar să arătăm că 
este foarte probabil, condiţie cerută de modelul inductiv-statistic al lui Henipcl. 

Modelul N-D nu numai că se limitează la explicaţiile nestatistice, dar nici 
nu specifică condiţiile suficiente pentru ca ceva să fie o explicaţie ştiinţifică. 
E posibil ca un raţionament să satisfacă toate condiţiile modelului N-D fără 
a fi totuşi o explicaţie. Să considerăm următorul exemplu^: 

Nici o persoană care ia conform instrucţiunilor pilule anticoncepţionale 
nu mmîne însărcinată. 

George ia conform instrucţiunilor pilule anticoncepţionale. 

George nu rămîne însărcinat. 

Dacă George e bărbat, nimeni nu va socoti acest raţionament drept o 
explicaţie a faptului că George nu rămîne însărcinat. Dacă admitem, pentru 
nevoile acestei discuţii, că prima premisă a acestui raţionament este o lege şi 

că George ia în mod conştiincios pilule ahticonceplionale, atunci toate 
condiţiile din modelul N-D sînt satisfăcute, şi totuşi nu avem de-a face cu o 
explicaţie. 

De ce? Răspunsul intuitiv este că nu contează dacă George ia sau nu 
pilule anticoncepţionale. Faptul că Ie ia nu este relevant din punct de vedere 
cauzal pentru faptul de a fi sau nu însărcinat. Se vede, astfel, că explicaţia 
nestatistică reclamă mai mult decît este specificat în modelul N-D, dar este 
greu de spus în termeni generali şi abstracţi ce anume mai reclamă. ^ 

Modelul N-D trebuie privit, deci, ca oferind doar condiţiile necesare 
pentru explicaţiile nestatistice. Cu alte cuvinte, susţinătorii acestui model nu 
pretind decît că explicaţiile nestatistice trebuie să satisfacă modelul N-D. Dar 
chiar şi această teză mai slabă se cere restrînsă considerabil. Explicaţiile 
reale, cum este cea privind vînzarea computerelor, rareori se potrivesc 
întocmai modelului nomologic-deductiv. Spre exemplu, „legea** invocată în 
această explicaţie necesită diverse precizări, nefiind adevărată în formularea 
pe care i-am dat-o. Susţinătorii modelului N-D răspund la astfel de obiecţii 
arătînd că explicaţiile ştiinţifice reale sînt adesea eliptice sau că simple schiţe 
de explicaţii sînt uneori tratate ca şi cum ar fi, ca atare, explicaţii adecvate. 
Dar chiar acceptînd aceste precizări şi scuze, rămîi cu senzaţia că modelul 
N-D face abstracţie de multe aspecte dintre cele mai interesante şi importante 
ale explicaţiilor ştiinţifice. 

Cred că majoritatea filozofilor vor fi de acord că modelul N-D e un punct 
de plecare important în studiul explicaţiei ştiinţifice şi că reţine unele 
elemente judicioase şi importante ale acesteia. Dar aici. ca şi aiurea, mulţi au 
argumentat că o abordare complet abstractă nu poate fi izbutită şi că putem 
afla mai mult examinînd cerinţele specifice pe care le-au formulat faţă de 
explicaţiile ştiinţifice oamenii de ştiinţă care împărtăşesc teorii sau modalităţi 
de cercetare particulare. 

Explicarea comportamentului uman în economie sau aiurea creează difi¬ 
cultăţi speciale. Cele mai multe explicaţii ale acţiunilor umane îmbracă 
următoarea formă simplă. Explicăm de ce un agent a dat un telefon sau a 
cumpărat nişte acţiuni ori şi-a schimbat locul de muncă, invocînd credinţe şi 
dorinţe relevante ale agentului. Desigur că rareori menţionăm explicit toate 
credinţele şi dorinţele relevante, dar schema generală rămîne comună. 

' Explicaţiile pe care le dau economiştii alegerilor făcute de agenţi invocînd 
credinţele (sau anticipările) şi utilităţile (preferinţele) acestora au exact 
aceeaşi formă, deşi pe ei nu-i interesează detaliile comportamentului unui 
individ. 

Acest gen de explicaţie, obişnuit şi familiar, este problematic din punct 
de vedere filozofic. Dacă încercăm să interpretăm astfel de explicaţii ca fiind 
explicaţii nomologice-deductive contrase, constatăm că este greu să 
formulăm legi substanţiale şi plauzibile ce ar fi implicit prezente în ele. Nu 
izbutim să stoarcem decît platitudini de felul „oamenii fac ceea ce le place 
cel mai mult**. Unii filozofi au argumentat că astfel de enunţuri nici nu sînt 
generalizări empirice (legi ştiinţifice), ci sînt implicate în chiar conceptele de 
acţiune şi preferinţă.Potrivit acestor filozofi, explicaţiile date comporta- 

mentuluî uman (invocînd motivele acţiunii agenţilor) diferă în chip decisiv 
de explicaţiile din ştiinţele naturii. Ei argumentează că motivele nu se leagă 
în mod contingent de acţiuni, precum cauzele de efecte, ci că motivele unui 
agent servesc la definirea modului de acţiune al agentului. A explica de ce un 
anumit agent a apăsat pe anumite butoane de pe o cutiuţă neagră, arătînd că 
el a vrut să înmulţească 27 cu 39, înseamnă a explica respectiva acţiune 
spunînd ce este ea. Nu pare să fie vorba de o subsumare a acţiunii la vreo 
regularitate cauzală. Indicînd motivele agentului, elucidăm natura acţiunii. 

E adevărat că explicînd o acţiune prezentăm motivele pentru care agentul 
a efectuat-o. Credinţele şi dorinţele funcţionează ca motive de acţiune. Dar 
este oare adevărat că explicaţiile prin motive diferă în chip fundamental de 
explicaţiile din ştiinţele naturii? Explicaţiile prin motive s-ar putea să fie şi 
ele (vorbind grosso modo) explicaţii nomologice-deductive prin apel la 
cauze." Nu pot fi ele testate şi evaluate mai mult sau mai puţin în acelaşi 
mod ca explicaţiile din ştiinţele naturii? între filozofi există dezacorduri 
acute asupra acestor chestiuni. Majoritatea autorilor din domeniul economiei 
politice consideră explicaţiile din acest domeniu ca fiind în principiu de 
acelaşi fel cu explicaţiile din ştiinţele naturii; unii sînt însă de cu totul altă 
părere, bunăoară Frank Knight sau şcoala „austriacă” modernă. 


Teoriile şi legile ştiinţifice 

Majoritatea filozofilor recunosc că ştiinţa se dezvoltă prin descoperirea de 
teorii şi legi. între ei există însă deosebiri considerabile privitor la ce anume 
sînt teoriile şi legile, cum se leagă acestea unele de altele şi de ce sînt impor¬ 
tante. încep prin a spune cîteva cuvinte despre legile din ştiinţă. 

Legile pe care oamenii de ştiinţă caută să le descopere şi să le stabilească 
nu sînt, fireşte, legi prescriptive ce dictează cum trebuie să fie anumite 
lucruri, ci expresii ale unor regularităţi din natură. Nu e ca şi cum Luna ar 
vrea să-şi părăsea.scă orbita sa din jurul Soarelui, iar o lege a gravitaţiei i-ar 
interzice să facă acest lucru. Legile naturii sînt expresii veridice ale unor 
regularităţi. 

Este însă greu de explicat cum diferă legile de generalizările adevărate ce 
par a fi doar „accidentale”. După cum am văzut mai înainte, explicaţiile 
reclamă legi veritabile, în locul acestora nu pot figura generalizări accidentale. 
O generalizare de felul „toate bomboanele din acel borcan sînt portocalii” 
pare uşor de deosebit de o lege, pentru că o astfel de generalizare, spre 
deosebire de o lege fundamentală, este restrînsă la un loc şi moment parti¬ 
cular. Să considerăm însă generalizarea „toate clădirile au mai puţin de 10 000 
de etaje”.Această generalizare nu este doar bine întemeiată prin ceea ce 
ştim despre istoria trecută, ci s-ar putea chiar să fie adevărată despre întregul 
univers şi în toate timpurile. Totuşi cei mai mulţi oameni ar considera-o ca 
nefiind decît o generalizare accidentală şi nu o lege. De ce oare? 

Unele din răspunsurile cele mai eyidente ridică serioase probleme filozo¬ 
fice. Mulţi ar fi înclinaţi să spună că legile enunţă ceea ce are loc cu necesitate^ 


15 



' Introducere 

şi nu doar ceea ce se întîmplă să fie.Din moment ce este posibil să fie 
construită o clădire cu peste 10 000 de etaje, aserţiunea că nu există clădiri 
atît de înalte nu poate fi o lege. Dar conceptul de „necesitate fizică“ sau de 
„necesitate a naturii**, invocat aici, este greu de înţeles. în plus, dacă legile 
exprimă necesităţi, se pune întrebarea cum putem obţine probe că sînt 
adevărate? Dacă toate probele provin, fie şi indirect, din observaţii şi experi¬ 
mente, cum putem deosebi generalizările universale întîmplător adevărate de 
generalizările universale care sînt adevărate cu necesitate? i 

O a doua modalitate prin care se poate încerca deosebirea legilor de 
generalizările accidentale se loveşte de probleme asemănătoare. Legile par să 
întemeieze condiţionale contrafactuale, pe cînd generalizările accidentale — 
nu. Pe o lege cum este „cuprul conduce electricitatea** pot fi sprijinite aserţiuni 
condiţionale de felul „dacă acest creion de lemn ar fi făcut din cupru, el ar 
conduce electricitatea**. Pe cînd o generalizare accidentală ca „toate bomboa¬ 
nele din acel borcan sînt portocalii** nu oferă temei pentru aserţiuni de felul 
„dacă această bomboană s-ar afla în borcan, ea ar fi portocalie**. Numai ca 
evaluarea empirică a aserţiunilor contrafactuale s-a dovedit a fi la fel de 
dificilă ca evaluarea empirică a aserţiunilor privitoare la necesităţi. 

O deosebire mai puţin metafizică sau misterioasă dintre legi şi gene¬ 
ralizările accidentale este că legile sînt susţinute de, încorporate în, sau 
derivabUe din teorii ştiinţifice acceptate, pe cînd generalizările accidentale nu 
sînt. Să presupunem că cineva ar fi demon.strat că din teoriile noastre despre 
materie rezultă că orice clădire se prăbuşeşte în mod necesar înainte de a 
putea fi înălţată pînă la 10 000 de etaje. în acest caz am înceta să considerăm 
pur accidentală generalizarea că toate clădirile au mai puţin de 10 000 de 
etaje şi am privi-o ca pe o lege derivată (şi neinteresantă). Vedem cum încer¬ 
carea de a înţelege ce sînt legile ne conduce la încercarea de a înţelege ce sînt 
teoriile ştiinţifice. 

Nu este însă cu nimic mai uşor de înţeles ce este o teorie ştiinţifică decît 
ce este o lege. Teoriile par a fi colecţii de enunţuri nomologicc*^ aflate unele 
cu altele în raporturi sistematice. Dar dacă pentru a înţelege ce sînt teoriile 
trebuie să ştim ce sînt legile, atunci în analiza ideii de lege nu ne putem spri¬ 
jini pe legătura dintre legi şi teorii. Tot ce putem spune este că legile sînt mai 
sistematic legate una de alta decît generalizările accidentale. 

Multor filozofi li se pare nesatisfăcătoare analiza teoriilor ca mulţimi de 
enunţuri nomologice legate sistematic între ele. Pozitiviştii logici s-au arătat 
deosebit de neliniştiţi de faptul că propoziţiile din teoriile ştiinţifice par 
foarte adesea să se refere la lucruri şi proprietăţi ce nu pot fi observate. Cum 
putem avea temeiuri de a crede în astfel de aserţiuni? Ba am putea întreba 
chiar cum putem înţelege ce înseamnă ele. Pozitiviştii logici au formulat cu 
acuitate aceste întrebări şi au precizat ideea de ,a'elaţie sistematică** argu- 
mentînd că teoriile formează sisteme deductive. Teoriile sînt în primul rînd 
obiecte „sintactice**, ai căror termeni şi ale căror a.serţiuni se presupun a fi 
interpretate cu ajutorul unor reguli „de corespondenţă**.Să mă explic. 

La sfîrşitul secolului al XlX-lcă şi începutul celui de-al XX-lea au 
survenit în logica formală evoluţii captivante şi spectaculoase. în particular. 

s-a înţeles mai clar că deductibilitatea putea fi interpretată ca o relaţie fonimlă 
total independentă de senmifîcaţia propoziţiilor sau a termenilor din ele. De 
exemplu, propoziţia r poate fî inferată din propoziţiile s şi „dacă s, atunci r“, 
fără a şti nimic despre ce anume asortează propoziţiile s şi r. Logicienii au 
explorat posibilitatea de construire a unor limbaje formale în care relaţiile 
logice să fie precise, iar ambiguităţile limbilor obişnuite să fie eliminate. 
Desigur că pentru a spune ceva cu ajutorul unui limbaj, acesta trebuie să aibă 
semnificaţie; ideea era însă de a studia separat proprietăţile formale sau 
sintactice ale limbajelor şi, respectiv, semnificaţiile sau „semantica** lor. 

Pozitiviştii logici credeau că teoriile ştiinţei trebuie să poată fi exprimate 
în unul sau altul din limbajele formale dezvoltate de logicieni. Din axiomele 
teoriei urmau să decurgă formal toate teoremele ei (întocmai cum r decurge 
din s şi „dacă s, atunci r*‘). Pentru ca teoria să ne spună ceva despre lume, ea 
se cere „interpretată**: trebuie să ni se spună ce semnifică termenii şi aserţiunile 
ei. „Regulile de corespondenţă** sînt enunţuri despre care se consideră că 
oferă acea interpretare şi totodată permit ca aserţiunile, acum interpretate, ale 
teoriilor să fie testate. Iniţial, regulile de corespondenţă fuseseră concepute 
ca definiţii explicite ale fiecăruia din termenii teoriei, dar pozitiviştii şi-au dat 
curînd seama că relaţia dintre teorie şi observaţie (despre care vom vorbi în 
secţiunea următoare) e mai subtilă şi mai complicată. 

Puţini filozofi ai ştiinţei mai acceptă astăzi concepţia pozitivistă despre 
teoriile ştiinţifice. Teoriile nu pot fi formalizate în felul în care o doriseră 
pozitiviştii logici, iar considerarea teoriilor ştiinţifice ca fiind în primul rînd 
obiecte formale sau sintactice nu reflectă modul în care teoriile se construiesc 
şi sînt utilizate. în plus, problemele privind relaţiile teoriei cu observaţia, în 
forma în care le-au pus pozitiviştii, se dovedesc cu neputinţă de rezolvat. 
Mulţi filozofi optează în prezent pentru o interpretare neformală a teoriilor 
drept colecţii de enunţuri nomologice (nu de propoziţii pur sintactice, nein¬ 
terpretate) sistematic intercorelate. Eu voi menţiona însă în continuare o altă 
alternativă contemporană, care ne ajută să înţelegem natura znode/e/or teore¬ 


tice din economie. 

în decursul ultimelor trei decenii un număr de filozofi au susţinut ceea ce 
ei numesc „concepţia semantică de.spre teorii**.*^ Teoriile constau din acea 
clasă de structuri sau sisteme despre care sînt adevărate axiomele oricărei 
formulări a teoriei. în esenţă, aceeaşi concepţie poate fi fomiulată mai simplu 
astfel: Teoriile pot fi privite ca nişte predicate sau concepte sau ca definiţii 
de atari predicate sau concepte. Potrivit acestei concepţii, o teorie cum este 
teoria newtoniană a mişcării şi gravitaţiei nu face defel aserţiuni despre 
liime! Ea nu este decît un predicat de felul „e un sistem gravitaţional newto- 
nfein** sau o definiţie a unui atare predicat. Fireşte, oamenii de ştiinţă mai fac 
totuşi aserţiuni despre lume. Ei le fac folosind teoriile, asertînd că predicatele 
pe care teoriile le constituie sau le definesc sînt adevărate saju false despre 
anumite sisteme de lucruri din lume . 

într-o formulare ultrasimplificaţoare, poate chiar parodistică a concepţiei 
semantice, rezultă că oamenii de ştiinţă nu oferă teorii de felul „Toate corpu¬ 
rile din univers se atrag între ele cu o forţă gravitaţională şi...**, ci „teorii** de 

felul „Ceva este sîstenn newtonian dacă şi numai dacă toate corpurile din el 
se atrag reciproc cu o forţă gravitaţională şi,..“, iar apoi se folosesc de 
asemenea „teorii“ pentru a face aserţiuni empirice de felul „Universul e un 
sistem newtonian**. Fireşte că din astfel de aserţiunui empirice se poate apoi 
deduce că „Toate corpurile din univers se atrag reciproc cu o forţă gravita¬ 
ţională şi Concepţia semantică ni se înfăţişează, astfel, ca nefiind decît 
un ocol. Ce motive putem avea de a face un astfel de ocol? 

Motivele sînt multiple. Concepţia semantică posedă importante virtuţi 
formale. Prin folosirea ei, aserţiunile ştiinţei pot fi mai uşor reconstruite într-un 
mod riguros formal sau matematic. Mai important pentru ceea ce urmărim 
aici este că viziunea semantică oferă o cale utilă de schematizare a celor 
două tipuri de realizări implicate în construirea unei teorii ştiinţifice. Unul din 
aceste tipuri de realizări este evident: o teorie trebuie să identifice regularităţi 
în realitate. Dar ştiinţa nu se dezvoltă în primul rînd prin identificarea de 
corelaţii între diferite proprietăţi cunoscute ale lucrurilor. Un demers absolut 
crucial al ei constă în construcţia de noi concepte, de noi moduri de clasifi¬ 
care şi descriere a fenomenelor. Teoretizarea ştiinţifică constă în bună parte 
în elaborarea de atari concepte noi şi în prelucrarea lor mintală, în raportarea 
lor la alte concepte şi exploatarea implicaţiilor lor. 

Preocupările de acest fel sînt deosebit de vizibile în economie, unde teore¬ 
ticienii consacră o mare parte din eforturile lor explorării implicaţiilor 
raţionalităţii perfecte, ale informării perfecte, ale concurenţei perfecte. Aceste 
explorări, care se desfăşoară separat de problematica aplicării şi evaluării, 
reprezintă, cred, ceea ce economiştii (nu însă şi cconometricienii) numesc 
„modele**. Concepţia semantică poate fi astfel utilizată eficient pentru înţele¬ 
gerea modelelor teoretice din ştiinţa economică. Dacă acestor modele li se 
spune „modele** sau „teorii** este în bună măsură o chestiune terminologică. Eu 
prefer să rezerv cuvîntul „teorie** pentru un set de aserţiuni generale despre 
lumea reală. 


Teorie şi observaţie 

Pozitiviştii logici erau empirişti intransigenţi în două sensuri diferite. Erau 
empirişti, o dată, în problema evaluării în ştiinţă: experienţele senzoriale — 
rezultatele observaţiilor şi exj>erimentelor — constituie probele ultime în 
favoarea sau împotriva aserţiunilor de conţinut despre lume (numite „aserţiuni 
sintetice**). Şi mai erau empirişti în problema senuiificaţiei: pentru a putea 
înţelege un concept sau termen (în afara termenilor pur logici sau matematici), 
trebuie să-l putem corela într-un fel sau altul cu experienţa senzorială. Fiind 
empirişti în ambele aceste sensuri, pozitiviştilor logici le apăreau îndoit pro¬ 
blematice „aserţiunile teoretice**, adică propoziţiile în care este vorba de 
lucruri sau proprietăţi inobservabile. Cum puteau fi testate asemenea propoziţii 
teoretice? Şi cum puteau ele să aibă în genere o semnificaţie?^^ 

La început, unii din pozitiviştii logici au sperat că se pot găsi pentru 
astfel de propoziţii teoretice condiţii de adevăr bicondiţionale explicite; că 


18 



Introducere 


am putea, deci, enunţa că o propoziţie teoretică, T, este adevărată dacă şi 
numai dacă este adevărată o anumită propoziţie neteoretică (o propoziţie ce 
vorbeşte numai despre observabile), O. în fapt, ei au sperat chiar că s-ar 
putea da definiţii explicite fiecăruia din termenii ce figurează în asemenea 
propoziţii teoretice. Operaţionalismul, concepţia conform căreia toţi termenii 
din ştiinţă trebuie definiţi individual cu referire la o operaţie de măsurare sau 
de determinare, poate fî privit ca o variantă a acestui pozitivism timpuriu şi 
extrem de restrictiv. Numai că, avînd în vedere tipul de logică asupra căreia 
insistau pozitiviştii logici, pe la mijlocul anilor *30 s-a dovedit în chip conclu¬ 
dent că nici măcar pentru termenii dispoziţionali simpli, ca „solubil în apă“, 
nu se pot formula „definiţii operaţionale^ şi că pentru aserţiunile în care ei 
figurează nu există condiţii de adevăr „observabile^ complete şi explicite.*^ 

Pozitiviştii n-au fost însă dispuşi să tragă de aici concluzia că teoriile 
ştiinţifice ar intra în perimetrul metafizicii lipsite de sens. Ci au depus efor¬ 
turi sofisticate pentru a arăta în ce mod propoziţii ce aparent se refera la 
lucruri inobservabile ar putea totuşi să aibă semnificaţie şi să deţină un Ioc 
important în ştiinţă. Unii dintre pozitivişti s-au orientat spre instrumentalism: 
de ce am considera, în general, propoziţiile teoretice drept adevărate sau 
false? Rolul veritabil al teoriei este doar acela de a ne oferi reguli care să ne 
permită efectuarea de deducţii corecte despre anumite lucruri observabile, în 
temeiul unor observaţii particulare privitoare la alte lucruri observabile. Dar 
instrumentalismul motivat de scrupule privitoare la îndreptăţirea utilizării 
calificativelor de adevărat şi fals cu aplicare la aserţiunile teoretice pare o 
soluţie inadecvată. Cum se face că nişte aserţiuni teoretice socotite lipsite de 
semnificaţie pot să joace rolul unor „reguli de inferenţă^ demne de încre¬ 
dere? Ce fac oamenii de ştiinţă atunci cînd vorbesc despre mărimea sau masa 
electronilor sau despre modul cum electronii interacţioncază cu alte „lucruri* 
inobservabile? 

Prin anii *50, majoritatea celor mai de seamă pozitivişti logici (deşi în 
această epocă li s-ar potrivi mai bine eticheta de „empirişti logici**) au 
acceptat o viziune diferită asupra relaţiei dintre teorie şi observaţie. Aserţiu¬ 
nile şi termenii din teorii, argumentau ci, sînt „parţial interpretaţi** printr-un 
set întreg de reguli de corespondenţă.*® Nu este nevoie ca termenii indivi¬ 
duali şi nici măcar propoziţiile întregi să aibă implicaţii observabile directe. 
Asemenea termeni şi propoziţii au o anumită semnificaţie şi o anumită legiti¬ 
mitate în ştiinţă dacă prezenţa lor într-o teorie contează pentru implicaţiile 
testabile ale acesteia. Să observăm că această concepţie abandonează în bună 
parte ambiţiile empiriste stricte ale primilor pozitivişti logici. Aserţiunile 
teoretice combinate între ele, cu regulile de corespondenţă şi cu enunţuri 
referitoare la condiţiile iniţiale au implicaţii ob.servabile. Ele sînt, astfel, părţi 
legitime ale ştiinţei, chiar dacă termenii lor şi nici aserţiunile întregi nu pot fî 
asociate cu consecinţe observaţionale particulare. 

Chiar şi această concepţie mai puţin intransigentă, a interpretării parţiale 
(pentru a nu mai vorbi de operaţionalism sau de instrumentalismul non- 
cognitiv) este astăzi respinsă de majoritatea filozofilor ştiinţei. Motivul 
principal este că distincţia dintre observabil şi inobservabil nu poate fi făcută 

într-un mod nearbitrar şi semnificativ. După cum a subliniat Popper încă în 
anii ’30 şi după cum au argumentat mulţi filozofi în cursul ultimelor două 
decenii, observaţiile noastre sînt puternic influenţate de credinţele noastre; nu 
există aserţiuni care să reprezinte rezultate nude, pure şi infailibile ale expe¬ 
rienţei senzoriale. Spre exemplu, acolo unde un economist vede exploatare, 
un altul vede şanse de muncă pentru muncitorii necalificaţi. Distincţiile 
globale dintre aserţiuni al căror adevăr poate fi decis în mod direct pe bază 
de observaţie şi cele ce pot fi evaluate numai prin intermediul evaluării 
teoriilor din care fac parte nu stau în picioare. (întocmai ca şi distincţiile 
dintre enunţuri „analitice**, ce ar fi adevărate doar în virtutea semnificaţiilor 
pe care le au termenii din ele, şi aserţiunile sintetice despre lume.)^^ 

Cred că putem spune p>e bună dreptate că filozofii ştiinţei au abandonat în 
mare măsură scrupulele pozitiviste cu privire ia semnificaţiile enunţurilor 
despre lucruri inobservabile fără să le fi rezolvat cu adevărat. în orice caz, 
mie mi se pare că aceste chestiuni trebuie considerate mai puţin presante de 
către cei interesaţi de ştiinţa economică decît de cei interesaţi în multe alte 
ştiinţe, dat fiind că teoriile economice nu se referă de obicei la nimic inobser¬ 
vabil, S-ar putea, ce-i drept, argumenta că preferinţele şi opiniile sînt, în 
sensul absolut al cuvîntului, inobservabile. Nu exista însă un sens absolut al 
termenului „inobservabil** care să fie util. „Crede** şi „preferă** sînt termeni 
ce au deja un rol relativ neproblematic în limbajul curent şi în psihologia 
cotidiană. Ei nu sînt comparabili cu termeni ca „electron** sau „neutrino**. 
Exemple mai bune de entităţi inobservabile în economie ar putea fi valorile 
muncă ale lui Marx sau „funcţia de producţie a gospodăriei** a lui Becker.^o 
Concepţia interpretării parţiale este importantă în principal ca un fundal ce ne 
ajută să înţelegem argumentele unor autori cum este Fritz Machlup (vezi cap. 9). 
Pe de altă parte, preocupările pozitiviştilor cu privire la modurile de testare 
şi de evaluare a teoriilor cu greu puteau fi abandonate, dat fiind că problema¬ 
tica evaluării aserţiunilor şi practicilor ştiinţei a jucat întotdeauna un rol 
central în filozofia ştiinţei. 


Evaluare şi demarcaţie 

Cînd e vorba de evaluarea teoriilor, majoritatea filozofilor, a economiştilor, 
ba chiar şi „omul mijlociu** sînt, cel puţin într-o accepţiune vagă a terme¬ 
nului, empirişti. Ei cred că probele care ne conduc în ultimă instanţă la 
acceptarea sau respingerea aserţiunilor despre lume sînt de natură percep- 
tuală sau observaţională. De exemplu, economiştii cred că indivizii în genere 
preferă o cantitate mai mare de bunuri uneia mai mici, deoarece această 
aserţiune este sprijinită de experienţă. Dacă n-ar fi, ei ar abandona-o. 

Deşi genul acesta de empirism este dominant, el nu este universal. Kant a 
argumentat în Critica raţiunii pure că există anumite adevăruri „sintetice 
despre lume ce pot fi cunoscute „a priori**, adică fără o confirmare senzorială 
specifică. Unele propoziţii, cum sînt axiomele geometriei euclidiene, sînt 
implicate, după Kant, în însăşi posibilitatea de a avea îfi genere o experienţă 

conştientă a lumii. Nici un fel de observaţii sau experienţe specifice nu ne-ar 
putea face vreodată să credem că asemenea propoziţii sînt false. 

Fizica modernă n-a menajat concepţia lui Kant după care axiomele geo¬ 
metriei euclidiene sînt adevăruri a priori, iar poziţia lui Kant are în prezent 
puţini adepţi. Totuşi, unii economişti „austrieci”, în special Ludwig von Mises 
şi discipolii săi, cred că postulatele fundamentale ale teoriei economice sînt 
astfel de adevăruri sintetice a priori.^* Alţi comentatori ai ştiinţei economice, 
ca Martin Hollis şi Edward Nell, în recenta lor carte Raţional Economic Man; 
A Philosophical Critique ofthe Neo-Classical Economics (Omul economic 
raţional; o critică filozofică a economiei neoclasice)^ susţin un punct de vedere 
şi mai ferm privitor Ia necesitatea propoziţiilor de bază ale variantei lor de eco¬ 
nomie marxistă clasică. Nu voi discuta aici ideile epistemologice ale lui Hollis 
şi Nell şi nici pe cele ale „austriecilor^*, dar cititorul trebuie să fie conştient de 
faptul că ideile empiiiste despre evaluare nu sînt universal admise. 

Deşi pare cît se poate de „evidentă**, teza empiristă că aserţiunile trebuie 
evaluate pe baza datelor de observaţie generează probleme serioase. înainte de 
toate, pare neplauzibil să se pretindă că adevărurile logice sau definiţionale 
de felul „toate mesele sînt mese** sau „triungliiurile au trei unghiuri** au nevoie 
de testare observaţională sau experimentală sau că încrederea noastră în 
astfel de aserţiuni s-ar baza pe rezultatele unor asemenea observaţii ori teste. 
Nici a şti că o aserţiune ca „acest pătrat este rotund** este falsă nu avem 
nevoie de experimente. Pozitiviştii logici au sperat să rezolve aceste 
probleme distingînd aserţiunile sintetice (aserţiunile despre lume) de 
aserţiunile analitice sau de cele contradictorii, unde adevărul şi falsitatea 
depind numai de logică şi de semnificaţiile termenilor ce figurează în ele.^- 
Numai aserţiunile sintetice se cer confruntate cu datele de observaţie. 

Chiar şi după aceasta rămîn însă probleme serioase. După cum a argu¬ 
mentat cu multă vervă David Hume cu mai bine de două secole în urmă, 
observaţiile sau experimentele pot atesta doar adevărul unor enunţuri singulare 
despre evenimentele particulare sau despre proprietăţi ale unor lucruri din 
locuri şi timpuri particulare. Pe ce se bazează, atunci, încrederea noastră în 
generalizări sau în enunţuri singulare referitoare la cazuri ce n-au fost încă 
observate? Cum spune Hume însuşi: 

Dacă ni se prezintă un corp de aceeaşi culoare şi consistenţă cu cea a pîinii pc care 
am mîncat-o mai înainte, nu vom ezita să repetăm ceea ce am făcut şi vom anticipa în 
mod cert aceeaşi putere de hrănire şi întărire. Aceasta este o activitate a spiritului sau a 
gîndirii al cărei temei aş dori mult să-I cunosc.^^ 

Cu alte cuvinte. Hume lansează următoarea provocare: arătaţi-mi un bun 
raţionament care să aibă drept concluzie o generalizare sau o aserţiune 
despre ceva ce n-a fost observat, iar drept premise numai relatări ale unor 
experienţe senzoriale. Un asemenea raţionament nu poate fi unul deductiv, 
pentru că e clar că ne poate duce de la adevăr la falsitate: următoarea felie de 
pîine s-ar putea să ne fie fatală. El nu poate fi justificat nici printr-o argu¬ 
mentare „inductivă** în sensul că astfel de raţionamente ne-au servit bine în 

trecut, dat fiind că n-avem decît temeiuri inductive pentru a considera bune 
astfel de raţionamente, ceea ce înseamnă că am comite un cerc vicios în 
argumentare. 

Aceasta este problema inducţiei a lui Hume. Este în principal o problemă 
privitoare la modul în care ar urma să fie susţinute sau justificate aserţiunile 
singulare despre lucruri inobservabile sau generalizările. Ea nu priveşte în 
primul rînd modul de descop>erire sau de construire a unor asemenea gene¬ 
ralizări sau enunţuri singulare. Cred că, aşa cum a fost formulată, problema 
lui Hume este insolubilă. 

Dacă problema inducţiei aşa cum a fost formulată este insolubilă, rămîn 
două opţiuni. Una e să îmbrăţişăm scepticismul, cum după părerea multora a 
filcut Hume, şi să negăm că există în fapt temeiuri pentru a crede în gene¬ 
ralizările despre lume, indiferent de cîte date consonante cu ele am dispune. 
Cealaltă e să criticăm modul cum a prezentat Hume problema. Eu prefer 
această din urmă cale. Ceea ce e în neregulă cu problema inducţiei a lui 
Hume este ideea sa despre ce anume pretinde justificarea. Hume vrea pentru 
fiecare din aserţiunile noastre referitoare la lume cîte un raţionament separat, 
care să aibă ca premise numai informaţii despre experienţa senzorială. Dacă 
însă admitem ca printre premisele unor atare raţionamente justificative să 
figureze toate cunoştinţele pe care considerăm că le avem despre lume 
(inclusiv generalizările), ne aflăm în faţa unei probleme diferite şi mult mai 
maleabile. Observaţiile şi experimentele vor avea şi acum un rol crucial în 
lărgirea şi corectarea ansamblului nostru de cunoştinţe, dar nu vom mai fi 
puşi în situaţia de a trasa aserţiunile noastre cognitive pînă la temeliile expe¬ 
rienţei,^^ în procesul de cunoaştere a lumii ne aflăm în aceeaşi situaţie ca 
navigatorii ce-şi reconstruiesc corabia în timp ce navighează cu ea în larg.^ 
în dobîndirea de noi cunoştinţe despre lume, trebuie să ne bazăm nu numai 
pe rapoartele de observaţie şi experiment, ci şi pe bogatul ansamblu de 
cunoştinţe pe care credem că-1 deţinem deja. 

Metafora corăbiei o datorăm lui Neurath, care a fost membru al Cercului 

A * 

vienez, principala sursă a pozitivismului logic. In majoritatea lor, totuşi, 
pozitiviştii logici n-au subscris la o atare viziune asupra cunoaşterii ştiinţifice. 
Dimpotrivă, Camap şi alţii au depus eforturi considerabile pentru dezvoltarea 
unei logici inductive, a unui canon de gîndire prin care să poată fi stabilite, 
cu un grad specific de probabilitate, concluzii pornind de la prenii.se ce 
includ doar logica de bază şi matematica, alături de rapoartele de observaţie 
şi experiment.2^ Majoritatea filozofilor ar fi acum de acord că aceste eforturi 
n-au fost încununate de succes, dar, lucrînd în această direcţie, Carnap a 
contribuit prin scrierile sale la conturarea unor abordări moderne mai liberale 
şi mai promiţătoare. 

Vederile lui Karl Popper asupra inducţiei şi confirmării sînt total diferite 
de cele ale pozitiviştilor. Popper a recunoscut încă din anii *30 că rezultatele 
experimentelor şi ale observaţiilor contează pentru adevărul sau falsitatea 
aserţiunilor despre lume doar în contextul unui ansamblu de credinţe accep¬ 
tate cu titlu ipotetic,^'' Spre exemplu, numai presupunînd dat un fundal 
teoretic particular, o creştere a cotelor la bursă semnalează sfîrşitul unei rcce- 

siuni. Mai departe însă, Popper a introdus o nouă idee. El a argumentat că 
generalizările de felul „orice creştere însemnată a ofertei de bani duce la 
inflaţie** pot fi falsificate prin enunţuri singulare ce formulează rezultate ale 
unor observaţii şi experimente, deşi nu pot fi verificate. în fapt, Popper era 
pregătit să argumenteze că nu există ceea ce se cheamă confirmare! 
Generalizările nu sînt niciodată mai mult decît ipoteze sau conjecturi, indife¬ 
rent cît de des am eşuat în încercarea de a le falsifica. 

Relevînd această asimetrie dintre falsificare şi verifleare, Popper pare a 
sugera că despre generalizări se poate dovedi uneori în mod concludent că 
sînt false cu ajutorul unor premise stabilite ce nu conţin decît rapoarte de 
observaţie şi exp)eriment. Problema inducţiei este astfel , 4 'ezolvată** acccptînd 
jumătate din concluzia posibil sceptică a lui Hume. Nu avem niciodată 
temeiuri pentru a crede că generalizările sînt adevărate, dar putem avea 
temeiuri de a crede că sînt false.^s Ştiinţa se dezvoltă prin formularea de 
conjecturi îndrăzneţe, urmată de eliminarea erorilor. 

De la sfîrşitul anilor *30 încoace, însă, Popper, a retractat explicit această 
interpretare.^’ Rapoartele de observaţie nu sînt nici ele infailibile, ci totdeauna 
susceptibile de revizuire. Ele sînt acceptate prin convenţie ca adevărate în 
cursul testării unei generalizări, Bazîndu-ne pe probe faîlibile, ne luăm inevi¬ 
tabil riscul de a respinge o generalizare chiar dacă ea în fapt este adevărată. 
Mai mult decît atît, rareori se întîmplă să inferăm falsitatea unor aserţiuni 
interesante din ştiinţă doar în temeiul unor rapoarte de observaţie singulare 
acceptate convenţional şi provizoriu. De pildă, ca să putem utiliza nişte 


observaţii făcute la microscop pentru respingerea unei teorii bacteriologice, 
sîntem nevoiţi să ne sprijinim pe diferite teorii optice, în testarea unei teorii 
deducem o consecinţă din această teorie luată în conjunclie cu diferite 
ipoteze subsidiare şi cu enunţuri privind condiţiile iniţiale. Dacă această 
consecinţă nu concordă cu rezultatele experimentelor, trebuie să ne asumăm 
anumite riscuri şi să decidem că de vină e teoria particulară supusă testării şi 
nu vreuna din inevitabilele premise adiţionale. Avînd în vedere toate riscu¬ 
rile implicate astfel în „falsificare**, este greu de înţeles cum pot Popper şi 
discipolii săi să mai insiste că aserţiunile ştiinţifice pot fl falsificate dar 
niciodată confirmate. 

în comentariile sale autobiografice, Popper ne spune că a fost atras spre 
filozofia ştiinţei de ceea ce el numeşte „problema demarcaţiei**: în ce constă 
deosebirea dintre o teorie ştiinţifică şi o teorie ce nu este ştiinţifică?^® 
Formulată astfel, se poate spune că această problemă a dat şi imboldul pozi¬ 
tiviştilor logici. Ei voiau să poată distinge teoriile ştiinţifice de „non-sensul** 
metafizic şi să contribuie la dezvoltarea în continuare a ştiinţei. Această 
dorinţă a condus la interpretările specifice date de ei naturii teoriilor ştiinţifice, 
relaţiei dintre teorie şi observaţie şi naturii confirmării. 

Dacă luăm problema demarcaţiei aşa cum e formulată ad Utterain^ este 
vorba de a explica deosebirea dintre entităţile numite „teorii ştiinţifice** şi 
alte feluri de entităţi. Această problemă a demarcaţiei nu poate fi separată cu 
totul de problema evaluării teoriilor. Se poate întîmplă, fireşte, ca teorii 
perfect ştiinţifice să fie infirmate în cele din urmă de probe empirice, dar 

teoriile ştiinţifice trebuie să fie, cel puţin, genul de teorii care, dacă datele o 
permit, să poată fi bine stabilite sau, în terminologia lui Popper, „coroborate**. 


Deşi Popper identifică uneori problema demarcaţiei cu cea a deosebirii 
teoriilor ştiinţifice de alte feluri de entităţi, el este preocupat cel puţin în 
egală măsură şi de o problemă mult diferită. încă de la începutul carierei 
sale, el a încercat să deosebească acele atitudini, reguli şi practici prin care o 
comunitate ştiinţifică se distinge de alte instituţii şi practici umane. Deşi în 
această chestiune poziţia lui Popper nu este perfect clară, problema impor¬ 
tantă nu e dacă teoria este ştiinţifică, ci dccă cei ce au avansat-o o supun 
examinării critice şi o tratează aşa cum trebuie tratată o teorie ştiinţifică. 
Teoria newtoniană a mişcării ar fi putut să devină dogma vreunei bizare secte 
religioase, după cum astrologia ar putea fi supusă unei scrupuloase testări 
ştiinţifice. Problema reală pentru Popper priveşte deosebirea dintre ştiinţă şi 
non-ştiinţă. 

Popper susţine ca ceea ce îi deosebeşte pe oamenii de ştiinţă de persoanele 
ce nu sînt oameni de ştiinţă este că primii acceptă un set de reguli metodologice, 
ceea ce Popper numeşte „atitudinea critică**. în particular, spune el, oamenii de 


ştiinţă propun conjecturi îndrăzneţe şi apoi caută pentru ele cele mai severe 
teste cu putinţă. Cînd conjecturile nu rezistă testelor, nu sînt permise nici un fel 
de eschivări. Teoriile se consideră respinse şi în locul lor se propun şi sînt 
supuse examinării noi conjecturi.^^ Acest mod de a proceda, dacă ar fi pus 
serios în aplicare, ar fi extrem de destructiv. Teoriile statornicite sînt prea 
importante pentru a fi abandonate înainte de a fi apărut alternative la ele, iar 
alternativele nu se construiesc uşor. 

Lucrul cel mai important şi mai valoros în discuţia lui Popper nu este 
propunerea sa particulară privind modul de a deosebi ştiinţa de non-ştiinţă, ci 
întrebările pe care el le formulează, într-adevăr, o mare parte din filozofia 


contemporană a ştiinţei merge pe umiele lui Popper încercînd sa înţeleagă ce 
fel de discipline sînt ştiinţele, în loc să studieze in abstracta cum trebuie 
evaluate teoriile ştiinţifice. Bunăoară, putem înţelege şi aprecia mai bine 
contribuţiile lui Thomas Kuhn şi Imre Lakatos dacă le privim ca fiind preo¬ 
cupate în principal de evaluarea activităţilor socotite ştiinţifice şi nu de 
evaluarea teoriilor şi a formulărilor avansate ca legi. 


Totuşi investigaţiile actuale privind evaluarea şi demarcaţia diferă profund 
nu numai de eforturile pozitiviştilor, ci şi de cele ale lui Popper, Opuse cum 
erau una alteia abordarea popperiană şi cea pozitivistă, ambele îşi reprezentau 
evaluarea ca pe o confruntare cu datele a unor teorii izolate sau chiar a unor 
enunţuri particulare din cadrul unor teorii. Cei mai mulţi filozofi contemporani 
ai ştiinţei resping însă acest mod de abordare a problemelor. în loc să se preo¬ 
cupe de problemele evaluării teoriilor, ei preferă să studieze problemele ale¬ 
gerii intre teorii. Testele nu pot duce la abandonarea unor teorii valoroase cînd 
nu există alternative, dar ne pot ajuta să alegem între alternativele disponibile. 
De altminteri, se pot face multe alegeri diferite. Un om de ştiinţă poate în mod 
rezonabil să creadă că teoria T este mai bine confirmată decît teoria T’, dar că 
teoria T* oferă posibilităţi de cercetare mai interesante şi un potenţial mai 

mare. Legăturile dintre problematica evaluării teoriilor şi cea a evaluării 
activităţilor sau atitudinilor sînt profunde şi multilaterale. 

Deşi majoritatea filozofilor ştiinţei sînt astăzi de acord că alegerea între 
teorii ridică multe probleme interesante şi că problemele privind testarea, eva¬ 
luarea şi demarcaţia trebuie formulate pe fundalul alegerii între alternative, 
există şi ample dezacorduri cu privire la modul de evaluare a teoriilor ştiinţifice 
şi a practicii ştiinţifice. La o extremă se situează binecunoscutele vederi anar¬ 
histe ale lui Paul Feyerabend, care susţine că nu există nici un fel de criterii 
raţionale de alegere între teorii sau de demarcaţieMerge orice. Vederile lui 
Feyerabend sînt respinse de majoritatea filozofilor de profesie iar pînă în pre¬ 
zent n-au exercitat vreo influenţă apreciabilă asupra economiştilor.^^ 

Vederile lui Thomas Kuhn sînt interpretate de mulţi ca fiind doar ceva 
mai puţin extremiste. în lucrarea sa devenită clasică The Structura of Scientîfic 
Revolution (Structura revoluţiilor ştiwţifice)^ el a oferit nu numai despre 
ştiinţa însăşi, ci şi despre filozofia ştiinţei o viziune net diferită de ortodoxia 
empirist-logică ce dădea semne de îmbătrînire la finele anilor ’50. Cu ajutorul 
unor exemple frapante din istoria ştiinţei, Kuhn relevă cît sînt de ample şi de 
semnificative constrîngerile sub care se află cercetarea ştiinţifică obişnuită. 
Determinarea mărimii unei constante particulare sau rezolvarea unei probleme 
teoretice de detaliu reclamă resurse şi energie. Pentru a fi dispuşi să se apuce 
de asemenea obiective, oamenii de ştiinţă trebuie să presupună că „para- 
digma“, cadrul general teoretic în care lucrează, este mai mult sau mai puţin 
corect. Fără asemenea angajamente, fără o asemenea îngustare a viziunii, nu 
s-ar întreprinde demersuri de cercetare detaliate, esoterice. Deşi această 
„ştiinţă normală** prozaică, poate chiar dogmatică, nu ţinteşte, în viziunea lui 
Kuhn, la descoperirea de noutăţi, ea conduce totuşi la „anomalii** — la pro¬ 
bleme ce se dovedesc irezolvabile într-o anumită tradiţie de ştiinţă normală. 
Asemenea anomalii pot să submineze încrederea comunităţii ştiinţifice în 
paradigma acceptată şi, în eventualitatea construirii unei paradigme alterna¬ 
tive, pot duce la o revoluţie ştiinţifică. 

Concepţia lui Kuhn despre revoluţiile ştiinţifice este deosebit de contro¬ 
versată. El pare să susţină că dezacordurile în timpul revoluţiilor ştiinţifice 
pot fi atît de mari, îneît sa nu se poată face o alegere obiectivă sau raţională.^"^ 
Cum oamenii de ştiinţă din tabere diferite vor avea păreri diferite despre 
standardele de evaluare a teoriilor şi de.spre cum trebuie concepute obiectul 
şi practica ştiinţei, consensul se poate realiza numai prin persuasiune non- 
raţională. Conform acestei interpretări „iraţionaliste** a operei lui Kuhn, este 
îndoielnic dacă despre vreo teorie sau paradigmă ce triumfă într-o revoluţie 
ştiinţifică se poate spune vrcodată că este obiectiv „mai bună** decît teoria sau 
paradigma căreia i-a luat locul. 

Atît istoricii, cît mai ales filozofii ştiinţei au apreciat ca nejustificatc 
asemenea concluzii iraţionaliste, şi Kuhn însuşi a dezavuat o asemenea inter¬ 
pretare extremistă a vederilor sale.^^ Punînd accentul pe amploarea schimbării 
conceptuale ce se produce în revoluţiile ştiinţifice, vederile lui Kuhn se 
pretează uşor la exagerări. Deşi concepţia sa a avut un anumit ecou printre 
economişti, implicaţiile ei practice sînt destul de neclare, iar implicaţiile ei 

sceptice sau iraţionaliste sînt destul de neliniştitoare, astfel că puţini gînditori 
serioşi din domeniul metodologici economice sînt adepţi ai lui Kuhn. Mark 
Blaug face o critică asemănătoare a lui Kuhn în capitolul 21 al volumului de 
faţă. 

Respingînd aparentul iraţionalism al lui Kuhn, se poate recunoaşte totuşi 
cît de mult a contribuit el la rilozofia contemporană a ştiinţei. Kuhn nu numai 
că i-a făcut conştienţi pe filozofi de varietatea şi complexitatea angajamen¬ 
telor oamenilor de ştiinţă, dar a făcut foarte mult şi în a-i convinge pe filozofi 
că reflecţia teoretică asupra ştiinţei riscă să devină sterilă şi derutantă dacă nu 
dă atenţia cuvenită practicii ştiinţifice. Deşi puţini filozofi ai ştiinţei ar fi 
dispuşi să se considere kuhnieni, majoritatea îl urmează pe Kuhn în aceste 
din urmă privinţe. în comparaţie cu Popper şi cu pozitiviştii logici, majori¬ 
tatea filozofilor ştiinţei din zilele noastre încearcă să înţeleagă alegerea între 
teorii şi natura ştiinţei la un nivel mai puţin abstract şi acordînd mai multă 
atenţie detaliilor practicii ştiinţifice. Mulţi au ajuns chiar să privească filo¬ 
zofia ştiinţei ca fiind ea însăşi o disciplină empirică. întocmai cum- un 
economist poate să ofere sfatul său firmelor comerciale numai dacă a învăţat 
ce anume asigură buna funcţionare a unei firme, tot aşa un filozof poate oferi 
sfatul său oamenilor de ştiinţă numai dacă a învăţat din ce se încheagă o 
ştiinţă de calitate.^^ Or, în general, ştiinţa nu poate fi cunoscută fără a studia 
pe oamenii de ştiinţă reali şi comunităţile ştiinţifice reale. 

Mulţi filozofi contemporani ai ştiinţei au încercat să dezvolte concepţii 
mai sofisticate despre alegerea între teorii şi despre natura ştiinţei. Fără a 
nega raţionalitatea şi caracterul progresist al ştiinţei, ei încearcă să ia în 
considerare complexitatea muncii ştiinţifice şi dependenţa ideilor de confir¬ 
mare, explicaţie ş.a.m.d. de conţinutul diferitelor teorii. Singura concepţie de 
acest fel pe care o voi discuta este „metodologia programelor de cercetare** a 
lui Imre Lakatos^’, care i-a influenţat pe numeroşi economişti. Eseul lui 
Mark Blaug oferă o prezentare simpatetică a concepţiei lui Lakatos. Aş 
sublinia, totuşi, că şi multe alte abordări merită discutate, ca de pildă lucrările 
„bayesienilor** contemporani şi eforturile înrudite ale unor filozofi ca Henry 
Kyburg şi Isaac Levi sau viziunile despre dezvoltarea ştiinţei susţinute de 
Larry Laudan, Dudley Shapere sau Stephen Toulmin.^® Există de asemenea 
numeroase alte contribuţii pe teme specifice, pe care nu le voi menţiona 

Lakatos şi-a început activitatea în filozofia ştiinţei ca discipol al lui 
Popper. Deşi se raportează critic la unele fonnulări ale lui Popper, el apără 
ceea ce consideră a fi ideea de bază a acestuia. Lakatos admite că Popper 
greşeşte susţinînd că onestitatea ştiinţifică reclamă o disponibilitate imediată 
a omului de ştiinţă de a-şi abandona teoria cînd aceasta suferă o aparentă 
infirmare. EI insistă, în schimb, că teza de bază a lui Popper rămîne valabilă: 
dacă vom căuta justificări ieftine pentru teoriile noastre atunci cînd ele se 
confruntă cu dificultăţi vizibile, nu vom învăţa niciodată de experienţă. După 
Lakatos, filozofia ştiinţei trebuie, deci, să studieze regulile privitoare la 
modificarea şi compararea teoriilor, nu regulile de evaluare a lor. Pe filozofi 
întrebarea „cît de bine este susţinută de date teoria T?“ trebuie să-i preocupe 
mai puţin decît întrebările „constituie această versiune a teoriei T o amelio- 

rare faţă de cea de mai înainte?** şi „realizează oare adepţii teoriei T, prin 
ameliorarea ei, un progres egal cu cel al adepţilor teoriilor alternative?** 

Terminologia lui Lakatos şi detaliile propunerilor sale sînt complicate şi 
n-am să încerc o prezentare exhaustivă. Cîteva elemente joacă însă un rol 
central. O modificare a unei teorii constituie o ameliorare dacă nu este ad 
hoc. Modificările pot fî ad hoc în trei moduri.^^ Mai întîi, o modificare a unei 
teorii e posibil să nu aibă nici un fel de implicaţii testabile noi. Astfel de 
modifici sînt considerate de Lakatos total neinteresante („vide**) şi neştiin¬ 
ţifice. Modificările ce nu sînt ad hoc în acest sens sînt „teoretic progresive**. 
Se poate întîmpla însă ca implicaţiile testabile ale unor modificări teoretic 
progresive să nu fie confirmate de observaţii şi experimente. în acest caz, 
modificările sînt teoretic, dar nu şi empiric progresive. Ele sînt atunci ad hoc 
în sensul al doilea. Un proces amplu de modificare a unei teorii este global 
progresiv dacă modificările sînt în mod uniform teoretic progresive şi în mod 
intermitent empiric progresive. Dacă cineva modifică o teorie a cuiva în 


speranţa de a o ameliora, modificările trebuie să aibă totdeauna noi implicaţii 
testabile, iar aceste implicaţii testabile trebuie uneori să fie susţinute prin 
experiment şi observaţie. Aici este însă pierdută din vedere o trăsătură crucială 
a ştiinţei. Pe tot parcursul acestor modificări repetate, trebuie să existe un 
element de continuitate. în economie nu voi realiza nici un progres teoretic 
dacă modific teoria monetară adăugîndu-i enunţul „cuprul e bun conducător 
de electricitate**. Teoria astfel amplificată are noi implicaţii testabile (şi confir¬ 
mate), dar se vede că e vorba pur şi simplu de o lipitură arbitrară. O 


asemenea modificare este ad hoc în sensul al treilea. Se impune să re¬ 
cunoaştem rolul a ceva de genul unei „paradigme** kuhnicnc. Modificările 
teoriilor trebuie făcute „corect**, nu oricum. 

Lakatos argumentează că ştiinţa este şi trebuie să fie dominată de „progra¬ 
me de cercetare ştiinţifică**. Un program de cercetare ştiinţifică este un şir de 
teorii corelate avînd un anumit „miez tare** ce trebuie păstrat dincolo de toate 


modificările teoriilor particulare, în plus, programul de cercetare cuprinde o 
varietate de reguli sau sugestii (în terminologia lui Lakatos, o „euristică 
pozitivă**) care-i orientează pe oamenii de ştiinţă în efectuarea modificărilor. 
Modificările particulare în cadrul unui program de cercetare pot fi evaluate 
examinînd în ce măsură sînt progresive din punct de vedere teoretic şi empiric 
şi în ce măsură concordă cu euristica pozitivă a respectivului program de cerce¬ 
tare. Programele de cercetare rivale pot fi comparate între ele examinînd pro- 
giesivitatea lor globală, deşi Lakatos argumentează că ştiinţa progresează cel 


mai repede atunci cînd în ea nu domină un anume program de cercetare. 

Deşi complexă şi ingenioasă, metodologia programelor de cercetare ştiin¬ 
ţifică dezvoltată de Lakatos li s-a părut majorităţii filozofilor „inadecvată**. Ei 


îi este specific accentul unilateral pus pe progres. E posibil ca şirul de teorii 
T, T’ T** să se caracterizeze printr-o progresivitate admirabilă, deşi T” s-ar 
putea să fie incompatibilă cu virtual toate datele cunoscute. De ce ar trebui 
să conteze doar „predicţiile noi**, implicaţiile noi ale lui T” faţă de cele ale 
lui T"? Concepţia lui Ltikatos pare să nu poată fi de nici un folos cuiva care 
ar vrea să ştie dacă se poate bizui pe teoriile economice curente. Cînd vrei să 

aplici o anumită teorie, măsura progresului ce se realizează prin ea te intere¬ 
sează mai puţin decît gradul de confu'mare a ei. 

Insistenţa lui Lakatos asupra unui nucleu specific ce defineşte un program 
de cercetare particular este şi ea prea strictă. Presupusul nucleu al fiecărui pro¬ 
gram de cercetare se reformulează şi se modifica mereu în diverse feluri. (S-a 
produs oare o modificare în programul de cercetare de bază al economiei neo¬ 
clasice atunci cînd legea utilităţii marginale descreseînde a fost înlocuită prin 
legea ratei marginale descreseînde a substituţiei? Mă îndoiesc că mulţi eco¬ 
nomişti gîndesc aşa.) în plus, concepţia lui Lakatos ajută prea puţin să ne 
orientăm în alegerea teoriilor. Este greu de Judecat care dintre două programe 
de cercetare este mai progresiv, şi în concepţia lui Lakatos nu-i nimic rău dacă 
aderi la programul mai puţin progresiv, de vreme ce progresivitatea relativă 
s-ar putea modifica în viitor. Lakatos oferă doar o primă schiţă privind modul 
în care o concepţie normativă despre natura practicii ştiinţifice, inclusiv despre 
alegerea teoriilor, ar putea să ia în considerare unele din aspectele ştiinţei sub¬ 
liniate de Kuhn. 


Şi într-adevăr, dacă te adresezi filozofiei contemporane a ştiinţei căutînd 
în ea reguli ferme şi precise pentru practica ştiinţifică şi pentru compararea 
şi evaluarea teoriilor în lumina rezultatelor de observaţie şi experimentale, 
vei fi dezamăgit. Filozofii ştiinţei au aflat multe despre ştiinţă, dar 
cunoaşterea oferită de ei este foarte departe de a constitui un algoritm utili¬ 
zabil în practica ştiinţifică sau în alegerea teoriilor. 

Ne-filozofii reacţionează uneori la această situaţie arălîndu-şi mai întîi lim¬ 
pede aversiunea faţă de atîta „filozofare nefolositoare^, iar apoi îmbrăţişînd un 
relativism sceptic ce neagă că ar exista în genere reguli ale practicii ştiinţifice 
sau ale alegerii între teorii. Asemenea concluzii negative, relativiste şi sceptice 
sînt însă nejustificate, iar eu mă îndoiesc că mulţi dintre cei ce se grăbesc să le 
tragă cred cu adevărat ceea ce spun. Scepticismul şi relativismul nu-ţi pot ţine 
de cald cînd eşti nevoit să decizi ce să faci cu şomajul. 

Dezamăgirea pricinuită de lipsa unor reguli simple pentru ştiinţa practica 
nu trebuie să ne facă să pierdem din vedere tot ceea ce filozofii au aflat. Chiar 
şi din eşecurile unor explicaţii prea simpliste ale ştiinţei s-au putut trage 
învăţăminte importante despre complexitatea testării şi despre dificultatea de a 
separa „teoria” de „observaţie”. Există unele generalizări „pozitive” simple şi 
adevărate despre alegerea teoriilor, care se aplică în toate ştiinţele empirice — 
rezultatele experimentelor şi observaţiilor sînt totuşi cele ce contează în ultimă 
instanţă — dar asemenea generalizări nu sînt de mare folos. Nu numai că 
ştiinţa este o instituţie foarte complicată, dar principiile şi regulile ei depind 
într-o măsură considerabilă de conţinutul cunoaşterii ştiinţifice curente. Teo¬ 
riile despre natura ştiinţei şi despre justificarea concluziilor ei nu vor putea fi 
simple, dacă e să fie valabile şi utile. 


Unitatea ştiinţei 


în studiul ştiinţei economice nu numai că ne confruntăm cu toate proble- 
mele-standard din filozofia ştiinţei despre care am discutat aici, ci simţim şi 

nevoia de a şti dacă ştiinţele sociale şi în particular economia pot sau trebuie 
să se modeleze după ştiinţe ale naturii cum este fizica. Fiinţele umane şi 
interacţiunile lor sociale par să fie obiecte de studiu destul dc deosebite de 
planete sau de proteine. Şi atunci, obiectivele sau metodele noa.strc în inves¬ 
tigarea societăţilor trebuie oare să fie cele ale naturalistului? Mulţi autori 
insistă asupra existenţei unor deosebiri ample şi fundamentale între ştiinţele 
naturii şi ştiinţele sociale. 

După cum am menţionat încă la începutul acestei introduceri, cei ce au 
pus întrebarea dacă ştiinţele sociale sînt sau pot fi „cu adevărat ştiinţe au 
fost preocupaţi de mai multe chestiuni diferite. în parte, ei au fost preocupaţi 
să ştie dacă structura sau conceptele teoriilor şi ale explicaţiilor din ştiinţele 
sociale sînt aceleaşi cu cele din ştiinţele naturii. Aceste probleme le-am atins 
pe scurt atunci cînd am discutat despre explicarea acţiunii umane. 

O problemă conexă ce a polarizat mereu interesul a fost de a şti dacă 
obiectivul sau obiectivele ştiinţelor sociale sînt aceleaşi cu cele ale ştiinţelor 
naturii. Filozofii au insistat că pe lîngă sau în locul obiectivelor predictive şi 
explicative ale ştiinţelor naturii, ştiinţele sociale trebuie să caute să ne 
procure înţelegere {Verstehen),^ Max Weber oferă discuţia clasică asupra 
acestor probleme (cap. 3), la care se refera însă şi Frank Knight şi Fritz 


Machlup (în cap. 5 şi, respectiv, 9). 

Weber şi mulţi alţii au argumentat că ştiinţele sociale trebuie să ne ofere o 
înţelegere „din interior“. Trebuie să fim capabili de empatic cu reacţiile 
agenţilor, iar ceea ce se întîmplă să ne apară „inteligibil”. Aceasta pare să 
introducă în ştiinţele sociale un element de subiectivitate care în ştiinţele naturii 
este evitabil. Deşi pune accentul pe nevoia noastră de înţelegere ( Verstehen), 
Weber limitează impactul ei asupra obiectivităţii. El argumentează că noi cla¬ 
sificăm fenomenele sociale prin prisma diverselor categorii semnificative din 
punct de vedere cultural şi că explicaţiile trebuie date în funcţie dc acestea, 
altfel nu ne vor spune ceea ce vrem să ştim. Dar, cu condiţia ca explicaţiile 
fenomenelor să fie formulate în aceşti termeni semnificativi, Weber cred că nu 


are obiecţii la explicaţia cauzală (chiar nomologică-deductivă). El argumen¬ 
tează că în domeniul ştiinţelor sociale vrem să înţelegem în detaliu fenomene şi 
evenimente specifice; ţinînd la ceea ce au ele distinctiv, în loc să vedem în ele 
doar exemplificări ale unor regularităţi generale, cum se întîmplă în ştiinţele 
naturii. Dar aceasta este o deosebire de accent, şi nu un imperativ de a construi 


explicaţii de un gen diferit. 

Unii filozofi contemporani influenţaţi de Weber şi de anumite evoluţii 
din filozofia limbajului (în special de cercetările lui Wittgenstein) au oferit 
interpretări mai tari ale poziţiei lui Weber şi au formulat ei înşişi exigenţe 
mult mai riguroase.Aceşti filozofi susţin că regularităţile din comporta¬ 
mentul uman nu sînt legi naturale sau uniformităţi cauzale, ci sînt rezultatul 
unor reguli sau instituţii. A înţelege o acţiune umană nu înseamnă a o 
subsuma unei legi empirice, ci a descoperi regulile ce o guvernează. Iar 
înţelegerea regulilor este, după Peter Winch şi alţii, de aceeaşi natură cu 
înţelegerea semnificaţiilor; ea reclamă interpretare, nu teoretizare şi testare 

empirică. Vederile lui Winch par să excludă posibilitatea oricărui studiu 
ştiinţific al comportamentului şi instituţiilor umane, ceea ce le-a atras contestări 
vehemente,^^ 

N-am vorbit încă despre ceea ce provoacă cele mai mari îngrijorări 
privind posibilitatea unei ştiinţe sociale multora din cei ce încep să se ocupe 
de studiul comportamentului uman. Dat fiind liberul arbitru al omului, se pune 
întrebarea dacă comportamentul uman, deşi nu e pur şi simplu „aleatoriu**, 
nu este cumva în mod intrinsec impredictibil şi deci nesupus vreunei legi. 
Acest raţionament, oricît ar părea de ispititor, este totuşi eronat. Chiar dacă 
nu există legi detenuniiste ale comportamentului uman, în acţiunea umana se 
constată în fapt numeroase regularităţi. Fireşte că daca Winch şi alţii au drep¬ 
tate, aceste regularităţi sînt ceva cu totul diferit de legile naturii, dar 
asemenea regularităţi există totuşi. Nu numai că putem face prcdicţii despre 
comportamentul oamenilor pe care îi cunoaştem bine, dar de multe ori ştim 
ce urmează să facă şi persoane ce ne sînt total străine. De fiecare dată cînd 
traversăm strada prin faţa unor maşini oprite la lumina roşie a semaforului, 
ne mizăm viaţa pe asemenea predicţii. Chiar dacă libertatea umană pune 
limite legilor psihologice sau sociale, există totuşi în comportamentul uman 
uniformităţi pe care cercetătorii fenomenului social pot să le studieze."^^ 

Afirmaţia eronată că liberul arbitru al omului f^ace cu neputinţă ştiinţa 
socială stă şi în spatele altor argumente privind imposibilitatea oricărei ştiinţe 
despre societate. Aşteptările şi credinţele influenţează, evident, comporta¬ 
mentul. Ceea ce înseamnă că şi conştiinţa existenţei diverselor teorii sociale 
sau acceptarea lor vor afecta comportamentul. De aici şi posibilitatea de a 
formula despre oameni enunţuri ce pot contribui la propria.lor adeverire sau, 
dimpotrivă, dezminţire. Astfel de posibilităţi nu sînt totuşi dovada unor difi¬ 
cultăţi fundamentale.'*^ De ce n-ar fi în măsură teoreticianul ştiinţelor sociale 
„să ia în calcul** şi reacţiile celor ce iau cunoştinţă de cutare teorie parti¬ 
culară? Nu există aici, în principiu, nici o dificultate. Ceea ce-i frămîntă pe 
oameni este convingerea pe jumătate ascunsă că liberul arbitru uman trebuie 
inevitabil să joace renghiuri teoreticianului social. 

Dar, după cum au ajuns economiştii să-şi dea seama din ce în ce mai 
mult, pentru înţelegerea comportamentului uman se cer luate în considerare 
nu doar faptele despre care oamenii îşi formează opinii şi aşteptări, ci sînt de 
o importanţă crucială şi aceste credinţe şi aşteptări.^^ Pentru că, aşa cum arată 
Frank Knight în cap. 5, oamenii pot pur şi simplu să facă greşeli sau să nu 
recunoască faptele drept ceea ce sînt, într-o primă aproximaţie, economiştii 
fac abstracţie de astfel de dificultăţi. Ei lucrează cu presupoziţia că oamenii 
sînt perfect informaţi despre toate faptele relevante. în felul acesta teoreti¬ 
cienii pot să nu-şi bată capul căutînd să afle ce anume cred oamenii; potrivit 
ipotezei, credinţele şi aşteptările oamenilor sînt conforme faptelor. 

Cînd însă trecem dincolo de această primă aproximaţie, dificultăţile reapar. 
Din faptul că fumatul sporeşte probabilitatea îmbolnăvirii de cancer pulmonar 
şi a cardiopatiilor, se poate deduce că Janet, care fumează, se expune în mai 
mare mă.sură riscului de cancer pulmonar şi de cardiopatie. în schimb, despre 
ceea ce crede Janet nu putem trage vreo concluzie la fel de clară. Logica 

credinţei, a dorinţei şi altor asemenea termeni „intenţionali**^ este, într-un 
anumit fel, „subiectivă**. Semnificaţia acestui fapt nu este clară, deşi membrii 
Şcolii austriece (reprezentată aici de Ludwig M. Lachmann, cap. 17) susţin că 
subiectivitatea aşteptărilor şi a preferinţelor este de mare importanţă. 

O ultimă dificultate specifică pe care o ridică ştiinţele sociale priveşte 
rolul lor în călăuzirea sau prescrierea conduitelor. Nu numai că economiştii 
dau sfaturi în probleme de politică economică, ci o bună parte din munca lor 
este consacrată direct sau indirect chestiunilor de politică economică. 
Desigur că şi ştiinţele naturii ghidează activităţile noastre. Descoperirile fizi¬ 
cienilor şi ale chimiştilor ne spun cum trebuie să construim poduri sau să 
fabricăm bombe. Rolul tehnologic al cunoaşterii ştiinţifice parc însă relativ 
neproblematic. Ai un scop pe care vrei să-l atingi, iar omul de ştiinţă îţi oferă 
cunoştinţe pur „factuale** sau „descriptive** ce-ţi permit sa stabileşti cea mai 
bună cale pentru atingerea scopului specificat. Recomandarea unei conduite 
decurge atunci din această cunoaştere pur ştiinţifică şi din scopul pe carc-1 
urmăreşti. 

Mulţi autori din domeniul metodologiei economice interpretează exact în 
acest mod rolul ştiinţei economice în determinarea conduitelor. Statul sau 
reprezentanţii săi doresc să reducă deopotrivă şomajul şi rata inflaţiei. 
Politicianul se adresează atunci economistului, cerîndu-i informaţie despre 
acţiunile ce-ar fi de natură să ducă la scăderea şomajului şi în acelaşi timp să 
diminueze ori cel puţin să nu sporească inflaţia, precum şi informaţia despre 
alte efecte pe care le-ar avea aceste acţiuni. Informaţia oferită de economist 
este presupusă a fi pur descriptivă sau „negrevată de valori**. Ea ar fi la fel de 
utilă şi unui politician răuvoitor care ar urmări să amplifice şomajul şi să 
submineze economia. Potrivit acestui punct de vedere, ştiinţa economică şi 
celelalte ştiinţe sociale nu au mai multă legătură cu valorile sau prescripţiile 
decît oricare din ştiinţele naturii. Ele au o influenţă mai marc asupra politicii 
numai pentru că furnizează o informaţie ce este deosebit de relevantă pentru 
acţiunea politică. Majoritatea autorilor din prezenta antologie susţin acest 
punct de vedere despre teoria economică. 

O atare interpretare a relaţiilor dintre teoria socială şi acţiunea politică nu 
a fost ferită de contestări. Mulţi, a.semeni lui Gunnar Myrdal în cap. 12, au 
relevat că exigenţele şi interesele celor ce elaborează politica publică sau cele 
ale patronilor privaţi exercită influenţă asupra alegerii problematicii de cerce¬ 
tare de către teoreticienii sociali, ba chiar şi asupra spectrului de soluţii 
posibile luate serios în considerare. După cum scria Marx în prefaţa sa la 

Capitalul: 


în domeniul economiei politice, cercetarea ştiinţifică liberă are duşmani mai 
mulţi decît în oricare alt domeniu. Caracterul specific al materialului dc care se ocupă 
economia politică ridică împotriva ei pe cîmpul de luptă pasiunile cele mai violente, 
mai meschine şi mai detestabile ale omului: furiile interesului privat.**^ 

Retorica lui Marx este încărcată afectiv şi pare incontestabil că forţele 
ideologice i-au influenţat pe mulţi reprezentanţi ai ştiinţelor sociale. înainte 

însă de a putea trage vreo concluzie generală, trebuie studiat în detaliu cît de 
ample au fost astfel de influenţe ideologice şi evaluative. 

Trebuie recunoscut de asemenea că influenţa teoreticienilor ştiinţelor 
sociale, mai ales a economiştilor, nu se limitează la furnizarea de cunoştinţe 
tehnice factorilor de , decizie care au deja scopuri precis formulate. 
Economiştii contribuie şi la determinarea scopurilor. Mai mult chiar, după 
cum au susţinut filozofi ca John Dewey, s-ar putea ca întreaga distincţie 
dintre mijloace şi scopuri, oricît de plauzibilă şi de utilă s-ar dovedi uneori, 
să fie aici derutantă şi generatoare de confuzie.^ Economiştii de frunte din 
ultimele două secole au fost, în fapt, şi filozofi sociali care au găsit în 
economia politică inspiraţia sau cel puţin confirmări pentru idealurile lor 
sociale. Imaginea simplă a economistului furnizor de informaţie tehnică nu 
pare să dea seama în mod adecvat de acest fapt. 


Oferind aici cititorului o idee despre problemele de bază ale filozofiei 
ştiinţei şi o sumară informaţie despre spectrul poziţiilor adoptate în legătură cu 
ele, poate că fără să vreau l-am împins spre concluzii sceptice sau cel puţin 
pesimiste. însă, după cum am spus deja, nu sînt motive temeinice nici pentru 
scepticism, nici pentru pesimism, între filozofi există multe dezacorduri, iar 
despre natura ştiinţei avem încă multe de învăţat. Recunoscînd însă cît de 
multe rămîn aici de făcut, nu trebuie să trecem cu vederea peste cît de mult s-a 
făcut. Pozitivismul logic are astăzi puţini susţinători, dar asta nu se datorează 
unei schimbări de modă sau unui capriciu subiectiv. Pozitiviştii au fost în aşa 
măsură devotaţi clarităţii, preciziei şi onestităţii intelectuale, îneît mereu des¬ 
copereau puncte slabe în propriile lor poziţii, subminîndu-se singuri. Filozofia 
ştiinţei care le-a succedat, mai istorică şi de orientare mai empirică, suferă, 
neîndoielnic, de multe inadccvări, dar porneşte de la bagajul de cunoaştere 
dobîndită de pozitivişti în timpul eforturilor temerare, dar în cele din urmă 
eşuate, de a cuprinde demersul ştiinţific într-un cadru empirist simplu. Un 
comentariu similar s-ar potrivi operei fecunde a lui Popper. 

Aceste cuvinte, fireşte, nu-i încălzesc prea mult pe cetăţeni, politicieni, 
economişti sau sociologi, care vor să ştie dacă teoria economică este o 
ştiinţă, dacă trebuie să se. încreadă în teoriile economice sau cum pot să 
contribuie cel mai bine la progresul economiei sau al altor ştiinţe sociale. Nu-i 
de ajuns să spunem că problemele sînt dificile şi ca filozofii au descoperit 
greşelile pe care le făceau în trecut. Din păcate însă, filozofii nu ne pot da 
nici astăzi soluţii mult mai bune. Ei pot să ofere idei specifice şi să critice 
moduri de înţelegere a ştiinţei ce s-au dovedit inadecvate. Pe baza unor 
asemenea contribuţii filozofice şi pe baza propriei lor experienţe, filozofii, 
economiştii şi alţi oameni de ştiinţa oferă diverse reguli empirice de natură 
să influenţeze într-o anumită măsură cercetările din diferite ştiinţe. Nu există 
însă un sistem filozofic general bine fondat capabil să rezolve numeroasele 
dificultăţi reale cu care sînt nevoiţi să se confrunte economiştii, politicienii şi 
simplii cetăţeni. 

Dispunând de un fundal general de filozofie a ştiinţei, putem înţelege mai 
bine problemele pe care le abordează aici diferiţii autori. Chiar dacă filozofia 

ştiinţei nu ne pune la îndemînă un ansamblu definit de reguli pentru 
evaluarea şi ameliorarea ştiinţei economice, ea ne ajută să înţelegem mai 
bine ce au susţinut diferiţi autori în domeniul metodologiei economice şi să 
tragem foloase din ideile lor. 


O introducere tn ştiinţa economică 


Pentru înţelegerea eseurilor strînse în prezenta antologie este bine să ştim cîte 
ceva despre ştiinţa economică. Sumara expunere care urmează nu urmăreşte 
să dea cititorului vreo competenţă tehnică în domeniu. Scopul meu este să 
ofer cititorului o idee despre modalitatea de bază în care economiştii aparţi- 
nînd principalelor curente „clasice“ şi „neoclasice** au abordat obiectul lor de 
studiu, o oarecare orientare cu privire la principalele ramuri ale ştiinţei 
economice şi cîteva cunoştinţe despre principalele şcoli de economie şi 
despre istoria dezvoltării acesteia. 

Cu toate că idei despre economie se pot găsi în filozofia antică şi în cea 
medievală, ştiinţa economică este un domeniu de cercetare modem. Cu excepţia 
unor scrieri privind teoria monetară şi a unora referitoare la avantajele pe care 
le realizează o ţară care exportă mai multe bunuri decît importă, ştiinţa eco¬ 
nomică debutează în secolul al XVIII-lea cu scrierile fiziocraţilor francezi, ale 
lui Cantillon şi Hume şi îndeosebi ale lui Adam Smith.'*^ Ceea ce îi deosebeşte 


pe aceşti gînditori de predecesorii lor şi ceea ce marchează începutul noii 
ştiinţe este recunoaşterea tot mai răspicată de către ci a faptului că economia 
constituie un sistem cu autoreglare. Ştiinţa economică a luat naştere atunci 
cînd s-a înţeles că există un sistem economic care poate fi obiect de studiu. 

în decursul istoriei sale, teoria economică a fost preocupată în principal 
să înţeleagă cum funcţionează un sistem economic de un tip particular, o 
economie de piaţă unde indivizii sînt liberi să angajeze muncitori şi să obţină 
profit. Să numim un asemenea sistem economic „sistem economic capitalist**. 
Mulţi economişti cred că teoriile lor se aplică şi la alte tipuri de organizare 
economică; în acest sens s-au făcut studii specifice despre economii primitive, 
feudale, socialiste şi despre diferite alte posibilităţi, însă miezul cercetărilor 
teoretice l-au reprezentat cele consacrate înţelegerii economiilor capitaliste. 

De la Adam Smith încoace, gîndirea economică teoretică a fost dominată 
de o viziune particulară asupra unor asemenea economii. O economie este 
concepută ca fiind formată dintr-un număr de agenţi separaţi — indivizi, 
gospodării sau firme — care interacţionează exclusiv prin schimburi liber 
consimţite de bunuri şi servicii. Oricine ştie că între oameni există alte 
interacţiuni de tot felul, dar economistul postulează, într-o primă aproxima¬ 
ţie, că aceste alte conexiuni dintre agenţi pot fi ignorate. Agenţii economici 
sînt concepuţi ca nişte maximizatori bine informaţi, raţionali şi care îşi 
urmăresc interesele proprii. Ei fac schimburi unii cu alţii pentru că preferă 
situaţia lor de după schimb celei de dinaintea lui, iar preferinţele lor sînt 
complete şi coerente. Fundalul e dat de un cadru instituţional care garantează 
respectarea contractelor, împiedicarea violenţei, a coastrîngcrii şi a înşelătoriei 

etc. Adam Smith formulează aceste condicii înlr-un mod mai lax dccît am 
făcut-o eu aici, în timp ce teoreticienii contemporani le formulează cu mai 
multă precizie. Dar modelul sau viziunea de bază a rămas aceeaşi. 

Date fiind aceste postulate economiştii, începînd cu Adam Smith, erau 
convinşi că schimbul liber consimţit între asemenea agenţi duce la o organi¬ 
zare sistematică şi eficientă a vieţii economice, cu rezultate benefice pentru 
agenţii în cauză. In concepţia lui Smith şi în cea a majorităţii economiştilor de 
mai tîrziu, o asemenea economie de piaţă oferă agenţilor individuali şi o 
libertate individuală mai mare decît orice altă organizare economică. Iată dar 
un argument puternic în favoarea capitalismului. Acesta produce bunuri şi 
lasă indivizilor libertatea de a-şi urmări propriile obiective. Smith n-a fost 
însă în măsură să demonstreze că schimburile liber consimţite între indivizi 
bine informaţi şi preocupaţi de propriile interese pot conduce la o organizare 
economică sistematică şi eficientă, şi în fapt asemenea demonstraţii nu s-au 
putut da decît pe la mijlocul secolului nostru. Convingerea că pieţele perfecte 
ajung în mod necesar la „echilibru^ şi că asemenea echilibre sînt neapărat 
benefice pentru agenţii în cauză a fost însă răspîndită în decursul ultimelor 
două secole. 

Curînd după cel de-al doilea război mondial, matematicieni şi economişti 
ca von Neumann, Arrow, Debreu şi McKenzie au demonstrat două rezultate 
importante. Întîi, că dacă agenţii sînt raţionali, bine informaţi şi îşi urmăresc 
propriul interes şi dacă interacţionează numai prin schimb liber consimţit pe 
o piaţă perfect concurenţială, atunci există un „echilibru gcncrar*, care este 
un „optim Parctian“. Al doilea, că orice rezultat, optim în sens Paretian, este 
un echilibru general de schimburi liber consimţite între agenţi raţionali şi 
preocupaţi de interesul propriu, dacă există o distribuţie iniţială adecvată a 
resurselor între agenţi.^® Un echilibru general este o stare în care nu există 
cerere excedentară pentru nici o marfă sau serviciu pe nici una din pieţe. Un 
rezultat economic este optim în accepţia lui Parcto dacă şi numai daca 
nimeni nu-şi poate ameliora situaţia fără ca altcineva să şi-o înrăutăţească pe 
a sa. Toate posibilităţile de ameliorare au fost valorificate. într-o stare eco¬ 
nomică neoptimală există posibilităţi încă nefolosite ca unii să cîştige fără ca 
nimeni să piardă. Deşi toţi oamenii ncinvidioşi preferă, ceteris paribus, un 
rezultat Pareto-optimal unuia care nu este astfel, optimalitatca în accepţia lui 
Pareto nu echivalează prin ea însăşi cu un ideal social. Există o multitudine 
de aranjamente Pareto-optimale diferite, dintre care multe ar fi considerate de 
către oricine intolerabile. De exemplu, îmi închipui că toţi cititorii mei ar 
prefera numeroase situaţii economice nonoptimale acelui optim Paretian 
particular în care eu. Dan Hausman, aş avea tot ce pofte.se iar toţi ceilalţi ar 
trăi în sărăcie. Se cuvine să fim precauţi în ce priveşte semnificaţia demon¬ 
straţiilor de existenţă şi optimalitate a echilibrelor generale, din pricina 
postulatelor restrictive pe care astfel de demonstraţii le necesită şi din pricina 
slăbiciunii de care suferă ideea de optimalitate Paretiană. 

Dar iată că am sărit direct de la începuturile poveştii noastre aproape de 
sfirşitul ei. Să vedem în ce mod s-a rafinat şi articulat, în cursul ultimelor 
două secole, imaginea iniţială a unor agenţi raţionali, bine informaţi şi axaţi 

pe interesul propriu care fac schimburi între ei. Economiştii „clasici“, între 
care cei mai de seamă sînt Adam Smith, David Ricardo şi Jolin Stuart MilP*» 
nu credeau că ar fi de spus multe lucruri de interes general despre preferin¬ 
ţele sau opţiunile consumatorilor. Ei puneau accentul pe producţie şi pe 
factorii ce influenţează oferta de bunuri de consum. Pe agenţi îi priveau ca 
urmărind să-şi maximizeze cîştigurilc financiare şi împărţeau atît agenţii cît 
şi inputurile de bază din producţie în trei clase principale: capitaliştii cu capi¬ 
talurile sau stocurile lor de bunuri acumulate, proprietarii funciari cu 
pămînturile lor şi muncitorii cu priceperea lor de a munci. în ce priveşte 
producţia, ei ofereau două generalizări principale. Întîi, că toate bunurile 
reproductibUe (excluzînd, aşadar, obiecte cum ar fi tablourile de valoare) pot 
fi produse în orice cantitate cu acelaşi cost unitar. Exceptînd fluctuaţiile de 
preţuri în cazuri de recolte proaste, de schimbări rapide ale cererii sau 
anumite alte complicaţii, preţurile sînt determinate de costurile de producţie, 
în al doilea rînd, economiştii clasici au descoperit legea randamentelor 
descrescînde. Dacă toate inputurile în producţie afară de unul se menţin 
constante iar cantitatea inputului variabil creşte, va creşte şi outputul, dar 
într-un ritm tot mai lent. în particular, dacă nu intervine nici o inovaţie tehno¬ 
logică, pe măsură ce se depune tot mai multă muncă pe o suprafaţă de pămînt 
fixă, cuantumul de creştere a producţiei obţinut prin folosirea unui lucrător în 
plus se va reduce progresiv. 

Date fiind aceste legi ale producţiei şi dată fiind concepţia (exprimată cel 
mai viguros de Malthus) că majorarea salariilor determină creşteri rapide ale 
populaţiei, economiştii de la începutul secolului al XlX-lea au tras concluzii 
sumbre. Ştiinţa economică politică a căpătat în fapt reputaţia de „ştiinţă lugubră". 
O dată cu creşterea economică, se va mări cererea de muncitori şi salariile lor 
vor spori o vreme. Dar salariile mai mari vor duce la creşterea populaţiei mun¬ 
citoreşti. Numărul sporit de muncitori va necesita mai multe alimente. 
Suprafeţele agricole vor trebui cultivate mai intens sau pămînturi mai puţin fer¬ 
tile vor trebui introduse în cultură. în aceste situaţii, randamentul proporţional 
(rata profitului) la investiţiile suplimentare va scădea. Numai că nu pot exista, 
decît temporar sau ca o compensaţie pentru riscuri sau dezagremente mai mari, 
rate inegale ale profitului la capitaluri cu destinaţii diferite. Capitaliştii nu vor 
investi pentru sporirea producţiei de alimente decît dacă obţin aceeaşi rată a 
profitului ca în alte ramuri. Proprietarii funciari vor putea să majoreze rentele, 
iar rata profitului în întreaga economie va scădea pînă la nivelul celei din 
investiţiile agricole marginale. Ricardo susţine că rata profitului va scădea în 
cele din urmă pînă la punctul unde capitali.stului nu-i mai rentează deloc să 
investească. în „starea staţionară" ce se creează astfel, există mai mulţi munci¬ 
tori, dar ei nu o duc mai bine decît predecesorii lor. Nici capitaliştii nu vor fi 
beneficiat de pe urma dezvoltării economice, pentru că nici ei, cu profituri 
minime la investiţiile lor, nu o scot la capăt mult mai bine decît muncitorii. în 
c^tig sînt doar latifundiarii, care nu fac decît să stea pe moşiile lor. în concepţia 
majorităţii economiştilor clasici, nu se prea poate face mare lucru în legătură cu 
această sumbră perspectivă; cel mult agitaţie în favoarea eliminării tarifelor ce 
stînjenesc importul de alimente şi predici de „cumpătare" adresate muncitorilor. 

Din fericire, însă, lucrurile nu s-au petrecut aşa cum se temuse Ricardo. 
O dată cu ameliorarea standardului de via^ă, creşterea populaţiei s-a încetinit, 
iar către sfîrşitul secolului al XDC-lea economiştii au recunoscut că mărirea 
salariilor n-a avut ca efect o creştere explozivă a populaţiei. In plus, legea 
randamentelor descreseînde nu ţine cont de îmbunătăţirile tehnologice. 
Seminţele de mai bună calitate, maşinile şi îngrăşămintcle ameliorate ca şi o 
mai bună adaptare a culturilor la soluri au dus la o creştere vertiginoasă a 
producţiilor agricole. Deşi acest efect al ameliorărilor tehnologice a fost 
recunoscut, economiştii au continuat să subestimeze potenţialul pentru noi 
progrese. Ei au rămas convinşi, pînă în ultimele decenii ale secolului trecut, 
că posibilităţile ameliorărilor tehnologice de a opri scăderea randamentelor 
sînt aproap>e epuizate. 

Către sfîrşitul secolului al XlX-lea, ştiinţa economică a încetat de a mai 
fi atît de sumbră. Ea a cunoscut însă totodată o revoluţie teoretică majoră, aşa- 
numita revoluţie neoclasică sau marginalistă. în deceniul al optulea, William 
Stanley Jevons în Anglia, Cari Mengcr în Austria şi Ldon Walras în Franţa 
au început să acorde atenţie sistematică preferinţelor consumatorilor şi cererii 
de mărfuri.^2 aceasta ei au întregit considerabil viziunea de bază asupra 
economici de piaţă, au transformat şi generalizat teoria economică. 

Economiştii neoclasici timpurii, îndeosebi Jevons, au fost influenţaţi de 
utilitarism, teorie etică expusă mai înainte în principal de Jeremy Bentham, 
James Mill şi John Stuart Mill.^^ Conform utilitariştilor, răspunsul la proble¬ 
mele de politică socială şi moralitate individuală trebuie dat calculînd 
consecinţele diferitelor strategii sau acţiuni pentru fericirea sau utilitatea 
indivizilor. Strategia sau acţiunea moralmente justă este cea care maximi¬ 
zează suma utilităţilor individuale. Bentham considera că utilitatea unui lucru 
p)entru un individ este o senzaţie ce ar putea fi în principiu cuantificată şi 
măsurată. El credea de asemenea că indivizii acţionează în aşa fel îneît să 
maximizeze propria lor utilitate (ceea ce, de bună scamă, nu este acelaşi 
lucru cu a acţiona în vederea maximizării sumei de utilităţi ale tuturor). 

Jevons a dezvoltat ideea de funcţie de utilitate, datorată în esenţă lui 


Bentham. Orice opţiune deschisă unui individ posedă un cuantum de utilitate 
determinat. Pornind de aici, se poate defini ideea de raţionalitate atribuind 
oamenilor funcţii de utilitate coerente şi admiţînd că ei acţionează astfel îneît 
să-şi maximizeze utilitatea. în plus, economiştii neoclasici admiteau că 
dorinţele consumatorilor sînt în general neplafonatc — că aceştia vor prefera 
întotdeauna un pachet de mărfuri şi servicii x unui pachet y dacă x este în 
mod vădit mai mare decît y. Această neplafonare (nesaturare) nu este doar o 


primă aproximaţie plauzibilă, ci şi un mod de a face mai precisă ideea de 
interes propriu. Tot ce contează pentru agenţi sînt cuantumurile de bunuri şi 


servicii pe care le dau sau le primesc. 

Prin adăugarea a încă unei generalizări, economiştii neoclasici timpurii 
au formulat miezul teoriei economice moderne. Ei au observat că pe măsură 


ce un om consumă mai mult dintr-un bun sau serviciu, fiecare unitate în plus 


îi modifică utilitatea cu o rată descreseîndă. Primul aparat TV cumpărat de 
cineva sporeşte considerabil utilitatea celui în cauză, pe cînd un al doilea 

aparat i-o sporeşte doar cu puţin. Aceasta lege a utilităţii marginale descres- 
cînde explică de ce preţul unui bun esenţial dar abundent cum este apa e mai 
mic decît preţurile unor bunuri cu totul ncescnţialc dar rare* cum sînt diaman¬ 
tele, Folosirea ideii de utilitate marginală permite de asemenea formularea 
unei teorii integrate a forţelor ce afectează atît cererea cît şi oferta.^'* 
Teoreticienii neoclasici nu privesc costurile ca reflectînd cerinţe fizice, ci ca 
dezutilităţi la care se expun indivizii cînd alocă resurse sau servicii producţiei 
sau ca reprezentînd utilităţile ce ar fi rezultat din utilizări alternative ale 
resurselor lor la care ei au renunţat. „Forţele^ ofertei şi ale cererii sînt în 
ultimă instanţă aceleaşi. Rolul pieţei este de a echilibra aceste forţe, de a 
armoniza eforturile indivizilor menite să le procure ceea ce doresc. Adăugînd 
şi simplificarea că bunurile sînt divizibile la infinit, a devenit posibilă apli¬ 
carea calculului diferenţial la economie şi formularea matematică a acestei 
teorii. în principiu, teoria echilibrului general ar trebui să permită explicarea 
practic a tuturor trăsăturilor importante ale unei economii. 

în cei o sută de ani care au trecut de la revoluţia neoclasică, această teorie 
a fost mult rafinată. De exemplu, în ceea ce priveşte utilitatea şi funcţiile de 
utilitate, economiştii contemporani nu mai vorbesc despre o anume cantitate 
sau senzaţie pe care indivizii încearcă s-o maximizeze. „Utilitatea" este acum 
doar un alt mod de a vorbi despre preferinţe. Utilitatea opţiunii .y pentru un 
agent a este mai mare decît a opţiunii y dacă şi numai dacă a preferă pe x lui 
y. Hotărînd că utilitatea reflectă pur şi simplu ordonarea preferinţelor şi nu o 
anume cantitate („cardinală"), economiştii au trebuit să renunţe de a mai 
vorbi de utilitate marginală, folosind-o doar ca un mod imprecis de prezen¬ 
tare a teoriei lor. Din fericire, legea utilităţii marginale descreseînde poate fi 
reformulată în termeni de rate descreseînde ale disponibilităţii indivizilor de 
a substitui unităţilor dintr-o marfă unităţi dintr-o altă marfă. Cu toate aceste 
rafinări importante, teoria contemporană dominantă a rămas în esenţă 
neschimbată timp de un secol. 

Această afirmaţie ar putea să surprindă, dat fiind că multă lume ştie că în 
timpul marii crize din anii *30, ştiinţa economică a cunoscut ca insăşi o criză 
şi că lucrarea lui John Maynard Keynes Teoria generala a folosirii inîinii de 
lucru, a dobînzii şi a banilor a precipitat o revoluţie în teoria economică. înainte 
de Keynes, mai toţi teoreticienii de oarecare reputaţie susţinuseră imposibili¬ 
tatea unei depresiuni economice prelungite. Ei admiteau posibilitatea unei crize 
de încredere, care putea duce temporar la tezaurizarea banilor şi la o întrerupere 
provizorie a ciclului schimbului (în care firmele luate în ansamblu cumpără 
resurse de Iacei ce le posedă, apoi vînd mărfurile produse acestora din unnă în 
calitatea lor de consumatori, care apoi vînd din nou resurse firmelor ş.a.m.d.). 
Dar în condiţiile unei cereri excedentare de bani şi ale unor oferte excedentare 
de resurse şi mărfuri, preţurile trebuie să scadă, iar dobînzilc reale să crească. 
Orice tendinţă spre tezaurizare trebuie să fie autocorectivă. 

Keynes a subliniat importanţa pe care o au lichidităţile atît pentru firme 
cît şi pentru indivizi atunci cînd se confruntă cu incertitudini şi nelinişti 
provocate de o criză economică şi a pus la îndoială eficacitatea presupu.selor 
mecanisme autocorective. Preţurile, îndeosebi salariile, nu scad uşor, iar 

diminuarea salariilor poate reduce cererea de mărfuri într-o măsură suficientă 
pentru a descuraja noi investiţii. Recurgînd la finanţarea prin deficit bugetar, 
guvernul ar putea spori cererea globală de mărfuri şi da un impuls economiei 
pentru a ieşi din „echilibrul“ care comportă şomaj. 

Deşi opera lui Keynes a fost extrem de influentă, ea n-a zdruncinat temeliile 
teoriei neoclasice. Aceasta şi-a continuat existenţa, împărţindu-se în microe- 
conomie, ce are ca obiect de studiu indivizii, firmele şi chiar industrii întregi, 
şi macroeconomie, ce are ca obiect cererea globală şi funcţionarea economiei 
în ansamblu. Această bifurcaţie, care persistă încă, este în multe privinţe 
nesatisfăcătoare. Nu numai că sînt greu de racordat aserţiunile macroecono¬ 
mice despre funcţionarea economiei cu aserţiunile microeconomice despre 
ceea ce fac indivizii, dar microeconomia se vădeşte a avea propriile ei 
implicaţii globale. S-ar putea ca macroeconomia keynesiană şi microeco¬ 
nomia standard să fie reciproc inconsistente. Eseul lui Alexander Rosenberg 
(cap. 19) examinează din perspectivă filozofică problematica raporturilor 
dintre studiile micro- şi cele macroeconomice. 

în deceniul din urmă opera lui Keynes este tot mai insistent criticată. 
Motivul acestui declin ţine în parte de faptul că teoria keynesiană nu e în 
măsură să explice prea bine inflaţia şi şomajul concomitente pe care le-au 
înregistrat recent majoritatea economiilor avansate. între timp au survenit şi 
importante inovaţii teoretice. Parţial ca urmare a accentului pus de însuşi 
Keynes pe importanţa ofertei de bani, economiştii au început să mediteze 
mai serios la importanţa banilor în economiile capitaliste. Monetariştii 
(dintre care cel mai cunoscut este Milton Friedman) au susţinut că eforturile 
guvernului de a ajuta la mai buna funcţionare a economiei fac mai mult rău 
decît bine. După părerea lor, exccptînd reglarea ofertei de bani, guvernul n-ar 
trebui să intervină în desfăşurarea vieţii economice. Aceste argumente au fost 
întărite de unele cercetări recente privitoare la anticipări, care generează 
îndoieli în privinţa eficacităţii măsurilor keyncsiene de politică economică,^^ 
Deşi microeconomia şi macroeconomia sînt cele două mari ramuri ale 
teoriei economice, ele nu acoperă întreaga ştiinţă economică modernă. în 
ultimii cincizeci de ani s-a înregistrat o dezvoltare impetuoasă a econonwthci^ 
despre care discută eseurile lui Jacob Marschak şi John Maynard Keynes 
(cap. 15 şi 16). Econometria este o ramură a statisticii aplicate şi totodată o 
ramură a ştiinţei economice. Acum cincizeci de ani s-a nutrit speranţa că 
tezele economiştilor teoreticieni pot fi testate şi rafinate cu ajutorul unor 
tehnici statistice sofisticate. Demersul econometric a avut, într-adevăr, o 
importanţă de necontestat în compararea teoriilor macroeconomice, însă 
problemele pe care le comportă evaluarea şi rafinarea tezelor de bază ale 
economiei neoclasice s-au dovedit greu de stăpînit. O bună parte din econo- 
metrie este consacrată prelucrării statistice a datelor în vederea estimării 
răspunsurilor la probleme practice, în discuţia lor despre aşa-numita 
problemă a identificării, econometricienii au adus contribuţii valoroase şi la 
înţelegerea dificultăţilor pe care le comportă folosirea datelor statistice 
pentru a alege între diferite teorii. 

Microeconomia, macroeconomia şi econometria acoperă împreună cea 
mai mare parte din teoria economică dominantă, dar există mai multe „şcoli"" 
economice rivale care nu trebuie ignorate. Cea mai cunoscută dintre ele este, 
fireşte, economia politică marxistă. Deşi a fost puternic influenţat de opera 
lui Wcardo, pe care îl preţuia mult, Marx a avut despre natura teoriei econo¬ 
mice şi despre relaţia ei cu alte ştiinţe sociale o concepţie diferită de cea a 
economiştilor clasici (şi neoclasici). Conform imiterialismului istoric al lui 
Marx, relaţiile ce se stabilesc între oameni în cadrul activităţilor lor produc¬ 
tive sînt relaţiile sociale fundamentale.^* Relaţiile de producţie exercită o 
influenţă puternică nu numai asupra altor relaţii, ci şi asupra personalităţii şi 
conştiinţei indivizilor. Studiind economia, analizăm nu numai modul în care 
indivizii produc, fac schimburi şi repartizează între ci diferite bunuri şi 
servicii, ci şi felul în care ei modelează dezvoltarea speciei umane. 

Marx priveşte capitalismul, în pofida ororilor acestuia (pe care le docu¬ 
mentează meticulos) ca pe un enorm pas înainte pentru oameni. Capitalismul 
creează pretutindeni legături între indivizi prin dezvoltarea unei pieţe 
mondiale, dezvoltă nevoile oamenilor şi le lărgeşte orizontul. El nu îngăduie 
însă oamenilor să decidă în mod raţional şi conştient cum să se dezvolte 
societatea şi însăşi natura umană. Piaţa creează deopotrivă realitatea şi iluzia 
neputinţei.^'^ în condiţiile exi.stcnţei pieţei, oamenii nu pot de fapt să deter¬ 
mine în mod conştient viitorul lor colectiv. Este însă o iluzie ca sistemul 
capitalist să fie considerat etern sau „natural"". Marx credea că oamenii pot să 
se emancipeze de capitalism şi să organizeze într-un mod „raţional"" producţia 
şi repartiţia. 

C^i ce urmează să înfăptuiască o asemenea revoluţie socialistă sînt munci¬ 
torii, care sînt „exploataţi"" pentru că ci fac întreaga muncă productivă, dar 
primesc numai o parte din rezultatele ei. Capitaliştii (care, în concepţia lui 
Marx, posedă doar cu ceva mai multă libertate reală decît muncitorii) s-ar 
opune oricărei revoluţii care încearcă să le ia proprietăţile şi să-i împiedice 
de a angaja muncitori şi de a obţine profituri. Marx argumentează însă că prin 
lărgirea şi dezvoltarea întreprinderilor lor, care duc la creşterea numerică a 
clasei muncitoare şi la scăderea numărului proprietarilor independenţi, capi¬ 
taliştii creează în mod involuntar premisele pentru viitoarea revoluţie 
socialistă. 

Economia politică a lui Marx este o încercare de a dezvălui „legea eco¬ 
nomică a dezvoltării""^^ societăţii capitaliste şi de a determina mecanismul 
autosuprimării inevitabile a capitali.smului. Dată fiind acca.stă perspectivă şi 
alinierile ideologice atît ale economiştilor marxişti cît şi ale celor ncmarxişti, 
multă vreme nu a existat decît un dialog minim între exponenţii ştiinţei 
economice dominante şi cei marxişti. în cursul generaţiei din urmă, însă, s-a 
înregistrat un schimb de idei ceva mai amplu. 

Economiştii „instituţionalişti"" sau „evoluţieniştii"" formează cealaltă şcoală 
contemporană principală. încercarea neoclasică de a integra toate aspectele 
relevante ale economiei într-o singură teorie elegantă nu poate să nu lase 
necuprinse o mulţime de lucruri. După părerea instituţionaliştilor (şi a prede¬ 
cesorilor lor din secolul al XDC-lea, economiştii din Şcoala istorică germană). 

ea a lăsat necuprinse mult prea multe lucruri. Eseul lui Thorstein Vcblen 
(cap, 7) este un exemplu de critică instituţională la adresa teoriei economice 
dominante. Instituţionaliştii consideră că se poate învăţa mai mult prin folo¬ 
sirea de teorii mai puţin abstracte.^ Ei subliniază cît este de important să se 
acorde atenţie structurii de detaliu a firmelor şi a ramurilor economice. Actul 
de decizie individual, deşi nu este ignorat, se consideră adesea că.c de mai 
mică importanţă teoretică decît constrîngerile instituţionale. Trebuie subliniat 
însă că instituţionaliştii nu constituie o sectă solidar organizată. Scrierile lui 
Veblen, Mitchell şi Commons diferă foarte mult între ele. în general, 
accentul cade pe teoretizarea mai puţin universală, dar pe cît posibil mai 
informativă. Economiştii sînt profund dezbinaţi cînd este vorba de a aprecia 
cît de rodnică este sau promite să fie o asemenea teoretizare „superficială**. 

Există şi numeroase alte abordări. Neo-ricardicnii cred că economiile pot 
fi înţelese mai bine folosind reformulări şi extinderi matematice moderne ale 
teoriei lui Ricardo decît folosind pe succesoarea ei neocla.sică.^* Economiştii 
austrieci sînt de acord cu economiştii neoclasici în privinţa generalizărilor 
centrale din economia politică, dar pun accentul pe importanţa incertitudinii, 
a dezechilibrului şi a punctului de vedere subiectiv şi se declară împotriva 
supralicitării analizelor matematice sofisticate ale echilibrelor. Teoreticienii 
care s-au ocupat de studiul modului de organizare a firmelor ca Cyert, March 
şi Simon pun accentul pe constrîngerile şi raţionalitatea reale implicate în 
procesele decizionale ale acestora.®- Autorii de prognoze economice depind 
adesea foarte puţin de vreo teorie economică anume. Diferiţi economişti care se 
ocupă de studiul întreprinderii împărtăşesc respectul instiluţionalistului pentru 
teorii detaliate de respiraţie limitată, dar au interese mult mai specifice. Şi 
lista ar putea să continue. Deşi teoria economică este dominată de microeco¬ 
nomia neoclasică, în ea există o mare diversitate şi numeroase dezacorduri. 


Introducere în metodologia ştiinţei economice 


Eseul lui John Stuart Mill Despre deluiiţîa economiei politice şi metoda de 
investigare ce i se potriveşte (1836), cu care se deschide antologia de faţă, 
constituie una din primele discuţii despre metodologia ştiinţei economice şi 
rămîne pînă la ora actuală una dintre cele mai bune. Din perspectiva unui 
empirist consecvent cum este Mill, teoria economică e o ştiinţă deconcer¬ 
tantă. Concluziile ei, pentru care Mill nutreşte un respect fără margini, sînt 
rareori supuse testării, iar uneori se pare că sînt infirmate. Predicţiile speci¬ 
fice bazate pe teoria economică sînt inexacte, iar cîteodată total eronate. Cum 
poate să împace Mill încrederea sa în ştiinţa economică cu empirismul său? 

în concepţia lui Mill, premisele de bază ale teoriei economice sînt fie 
enunţuri psihologice, .stabilite ferm prin introspecţie, fie enunţuri tehnice de 
felul legii randamentelor descreseînde, stabilite direct prin experimentare. 
Aceste premise stabilite descriu cu acurateţe modul de acţiune al unor factori 
cauzali specifici. Dacă singurii factori cauzali ce afectează economiile ar fi 
cei luaţi în considerare de economişti, concluziile teoriei economice ar fi fără 

greş, deoarece ele decurg deductiv din premisele ei bine întemeiate. Dar în 
realitate, după cum arată Mill, concluziile pe care le trag economiştii trebuie 
tratate cu precauţie, pentru că foarte multe lucruri rămîn în afara teoriei. 
Trebuie ţinut cont de diverse perturbări şi trebuie recunoscut că prcdicţiile pe 
care le fac economiştii pot H total eronate chiar dacă teoria lor este în esenţă 
corectă. Mill susţine că putem avea încredere în ştiinţa economică, pentru că 
premisele ei sînt bine întemeiate din punct de vedere empiric, iar concluziile 
ei decurg deductiv din aceste premise. însă în concepţia lui Mill ştiinţa 
economică este, în totalitatea ei, „ipotetică^. Ea este doar o ştiinţă a „tendin- 
ţelor“, tendinţe ce pot fi covîrşitc de perturbări şi interferenţe. Istoria 
economică a Angliei de la mijlocul secolului al XlX-Ica a arătat, crede Mill, 
în mod pregnant cum o teorie solid fundamentată (teoria rentei a lui Ricardo) 
poate avea implicaţii în dezacord cu experienţa. Diferite „perturbări** ncluate 
în considerare de către teorie (bunăoară, ameliorările tehnologice) au împie¬ 


dicat creşterea rentei şi scăderea profiturilor, prezise de Ricardo. 

Concepţia lui Mill a fost influentă în cursul secolului trecut şi la începutul 
secolului nostru. Bunăoară, ea mai trăieşte încă în prestigiosul rezumat din 
cartea lui John Neville Kcynes Domeniul şi metodu economiei politice, din 
care am reprodus aici extrase (cap. 2). Deşi Kcynes adoptă o atitudine conci¬ 
liantă faţă de Şcoala istorică germană, ai cărei membri susţineau că ştiinţa 
economică trebuie să fie mai puţin ipotetică, abstractă şi ncrcalistă, el este 
pînă la urmă de acord cu Mill în ceea ce priveşte natura demersului teoretic 
în acest domeniu. în pofida deosebirilor de limbaj, ton şi accent. Weber 
adoptă şi el o poziţie similară în discuţia sa despre „tipurile ideale** (cap. 3). 

Tranziţia de la economia clasică la cea neoclasică a adus atît schimbări 
de fond în doctrina economică, cît şi schimbări în metodologie. Fiind 
centrată pe decizia individuală, teoria neoclasică este mai individualistă şi 
mai subiectivă decît predecesoarea ei clasică, iar recunoaşterea şi evaluarea 
acestui fapt se numără printre cele mai însemnate contribuţii metodologice 
din literatura de specialitate de la începutul secolului al XX-lca. Figurile 
reprezentative sînt Ludwig von Mises, Frank Knight şi Lionel Robbins. Von 
Mises şi aşa-numiţii economişti austrieci au pus un accent deosebit pe indi¬ 
vidualism şi subiectivism în teoria economică. Frank Knight împărăşeşte 
pînă la un punct accentul pus de austrieci pe individualism şi subiectivism, 
dar contribuţia sa metodologică distinctivă constă în sublinierea importanţei 
pe care o au în ştiinţa economică incertitudinea şi eroarea. Knight şi 
austriecii susţin că din clipa în care se abandonează punctul de vedere 
subiectiv şi se încearcă tratarea economiei în maniera unei ştiinţe a naturii, se 
pierde din vedere însăşi esenţa ei. 

Lionel Robbins, în clasicul său Eseu privind natura şi însemnătatea 
ştiinţei economice (cap. 4) se apropie de concepţia austriecilor^^, însă el este 
mai bine cunoscut pentru definiţia pe care a dat-o economiei: „ştiinţa ce 
studiază comportamentul uman ca pe o relaţie între obiective şi resurse insu¬ 
ficiente sau rare cărora li se pot da utilizări alternative**.^^ Potrivit acestei 
definiţii, teoria economică nu se ocupă de o clasă particulară de fenomene 
sociale (producţia, repartiţia, schimbul şi consumul de bunuri şi servicii), ci 

de un aspect particular al oricărui comportament uman virtual. Potrivit acestei 
definiţii, decizia cuiva de a avea copii sau de a fi infidel partenerului sau de 
căsnicie ar ţine, astfel, evident, de preocupările economiei. Robbins, de 
fapt, încearcă să definească ştiinţa economică drept teoria neoclasică.^® 
Asemenea redefiniri, după cum au remarcat mulţi filozofi ai ştiinţei, sînt 


caracteristice dezvoltării ştiinţifice.®^ Definiţia lui Robbins rămîne însă discu¬ 
tabilă, deoarece exclude din ştiinţa economică teorii ca aceea a lui John 
Maynard Keynes, care sînt de mare importanţă practică. 

Robbins, Knight şi austriecii pun toţi accentul pe individualismul şi 
subiectivitatea ştiinţei economice (neoclasice) şi subliniază specificitatea 
acţiunii umane ca obiect al investigaţiei ştiinţifice. De observat că şi ei sînt 
de acord cu Mill în ideea că premisele de bază ale ştiinţei economice sînt 
bine stabilite şi că nu sînt invalidate de eşecurile empirice ale teoriei. De fapt, 
austriecii merg chiar mult mai departe şi susţin că aceste premise de bază sînt 
adevăruri a priori. 

O dată cu intruziunea ideilor pozitiviştilor logici a intervenit prima 
schimbare importantă în concepţiile despre justificarea teoriei economice. în 
1938 Terrence Hutchison a publicat Semniilcalia şi postulatele de bază ale 
teoriei economice. în această importantă carte Hutchison argumentează că, 


asemenea tuturor ştiinţelor empirice, cea economică trebuie să formuleze 
generalizări empirice şi să le testeze. Enunţurile „teoriei pure“ sînt aici, 
susţine Hutchison, adevăruri definiţionale sau logice goale de conţinut. 
Tezele economice sînt garnisite cu alîtca restricţii şi clauze ceteris paribus 
(adică, presupunînd celelalte condiţii identice), îneît sînt netestabile şi lipsite 
de conţinut informativ. Avînd în spate autoritatea pozitivismului logic 
contemporan, Hutchison sublinia că este timpul ca economiştii să înceapă a 
se purta ca nişte practicanţi responsabili ai unei ştiinţe empirice. Dezvoltarea 
teoriei preferinţei revelate şi apărarea de către Paul Samuelson a ceea ce el 
numeşte „operaţionalism“ au fost de a.scmenea influente.®^ 

Tezele lui Hutchison au fost imediat atacate de economişti ca Frank 
Knight®^, deoarece cartea lui Hutchison avea unele carenţe reale. Crilicilc 
sale continuau însă să acţioneze ca un semnal de alarmă. Cum se putea ca 


ştiinţele economice să nu se conformeze standardelor unei ştiinţe empirice? 


Unii, precum Knight şi austriecii, erau pregătiţi să spună că standardele 


ştiinţelor naturii nu .se aplică în ştiinţele economice. Dar majoritatea celor 
preocupaţi de metodologia economică au încercat să arate că de fapt teoria 
economică satisface toate exigenţele empirice rezonabile care se pot formula 
faţă de o ştiinţă. După cum am argumentai în altă parte, înseşi vederile lui 
Mill sînt extrem de utile în elucidarea unor asemenea .scrupule empiriste.^*^ 
Alţi autori de studii metodologice au preferat sa se adreseze filozofiei 


contemporane a ştiinţei, încercînd să arate că ştiinţele economice satisfac 
criteriile mai rafinate (şi mai relaxate) pe care le aplicase şi pozitivismul logic. 
Schimbul de replici reprodus aici (cap. 8 şi 9) dintre Hutchison şi Machlup 
oferă o idee despre natura unor asemenea încercări. Machlup apreciază drept 
eronate criticile lui Hutchison la adresa teoriei economice şi consideră că 
practica acestei ştiinţe ooate fi împăcată cu exigenţele pozitivismului logic o 

dată ce sînt luate în considerare mai rafinatele idei instrumcntaliste sau de 
„interpretare paiţială“ despre teoriile ştiinţifice.^* Binecunoscutul eseu al lui 
Milton Friedman Metodologia ştiinţei economice pozitive (1953), deşi nu 
face referiri la filozofia contemporană a ştiinţei, încearcă şi el să arate că 
teoria economică satisface standardele pozitiviste. 

Timp de aproape două decenii, eseul lui Friedman (cap. 10) a dominat 
reflecţia metodologică asupra ştiinţei economice. Dintre numeroasele eseuri 
ce s-au scris ca reacţie la el, aproape toate au fost critice, cum este cazul şi 
cu scurtul comentariu al lui Herbeit Simon (cap. 11), dar eseul lui Friedman 
a devenit, cu toate acestea, cel mai influent text de metodologic economică 


din secolul nostru 

Friedman afirmă că scopurile teoriei economice sînt prcdictivc, nu expli¬ 
cative. El susţine, în plus, că o teorie care face posibilă formularea de 
predicţii demne de încredere pentru domeniul particular de fenomene care ne 
preocupă este bună, chiar dacă „presupoziţiile** ci sînt „ncrcaliste** iar predicţiile 
ei despre alte fenomene sînt incorecte. Teoriile de mai largă cuprindere (cu 
condiţia de a nu fi incomod de folosit) sînt, lotuşi, mai bune decît cele cu un 
conţinut mai restrîns. „Presupoziţiile** unei teorii par să includă atît axiomele 
teoriei (cum este cea a maximizării utilităţii), cît şi premisele adiţionale la 
care se apelează în derivarea consecinţelor. Nu este clar ce înţelege Friedman 
cînd vorbeşte de presupoziţii „nerealiste**. Uneori vrea să spună pur şi simplu 
„abstracte** sau „descriptiv incomplete**. De obicei însă înţelege mai degrabă 
ceva în genul „nu strict adevărate despre fenomenele la care se aplică teoria**. 
Friedman foloseşte poziţia sa metodologică generală pentru a răspunde criti¬ 
cismului specific teoriei neoclasice. Richard Lester şi alţii au susţinut, pe 
baza studiilor privind adoptarea deciziilor în cadrul finnclor, că fimiclc nu caută 
să-şi maximizeze profiturile.^^ Cum teoria neoclasică porneşte de Ia presu¬ 
poziţia greşită că firmele caută să facă acest lucru, ca este inadecvată. 
Friedman răspunde argumentînd că „realismul** postulatului de maximizare a 
profitului este irclevant. 

Deşi eseul lui Friedman s-a bucurat de mare atenţie, nu trebuie uitat că 
există multe întrebări metodologice diferite care se pot pune despre ştiinţa 
economică. Problemele menţionate mai .sus privind relaţia dintre ştiinţa 
economică „pozitivă** sau descriptivă şi cea normativă sau prescriptivă 
formează obiectul Părţii a 3-a, deşi la ca se referă şi numeroase texte din alte 
secţiuni. Gunnar Myrdal este probabil criticul cel mai cunoscut al posibilităţii 
existenţei unei teorii economice pur descriptive sau nenormalive. în capi¬ 
tolul 12 el subliniază măsura în care diversele angajamente evaluaţive au 
influenţat cercetările de economic. Joseph Schumpeter şi Kurt Klappliolz 
(cap. 13 şi 14), în schimb, argumentează amîndoi că, dimpotrivă, părţile prin¬ 
cipale ale economiei constituie o ştiinţă obiectivă nccvalualivă. 

Există şi probleme metodologice specifice cu care se confruntă diferite 
ramuri şi şcoli din ştiinţa economica. în Partea a 4-a Jacob Miu'.schak şi John 
Maynard Keynes discută despre econometrie, Ludwig M. Lachmann despre 
şcoala economică austriacă, iar William Duggcr despre economia instiluţio- 
nalistă, cititorul putînd să-şi facă pe baza acestor texte o idee despre natura şi 

anvergura unor asemenea probleme. Trebuie avută permanent în vedere 
diversificarea ştiinţei economice moderne şi a problemelor ei metodologice. 
O dată cu colapsul pozitivismului logic din ultimul deceniu, autorii 


preocupaşi de metodologia ştiinţei economice şi-au împrospătat optica asupra 
acesteia. Partea a 5-a prezintă un mic eşantion din aceste studii contempo¬ 
rane. Întîlnim în ele nu doar diferite încercări de a aplica viziuni de dată mai 
recentă, cum sînt cele ale lui Kuhn şi Lakatos, ci şi o mai marc diversitate şi 
o atenţie sporită faţă de detaliile unor analize economice particulare. 

Cercetările de metodologie a ştiinţei economice s-au intensificat mult în 
cursul ultimilor cîţiva ani. Din 1975 încoace au apărut cel puţin optsprezece 
cărţi consacrate în mod special metodologiei ştiinţei economice'^^ iar multe 
altele explorează raporturile dintre teoria economică şi etică. Aproape 
jumătate din aceste cărţi au ca autori sau editori filozofi. Practic, în toate se 


vădeşte influenţa filozofiei contemporane a ştiinţei şi, în general vorbind, 
breşa dintre filozofi şi economişti se micşorează. Nu numai economiştii se 
arată dornici să studieze filozofia contemporană a ştiinţei, ci şi filozofii se 
arată tot mai dornici să studieze teoria economică. 

întrebările ce se pot pune cu privire la teoria economică depăşesc cu mult 
la număr răspunsurile oferite pîna acum. A venit timpul pentru o colaborare 
mai eficientă între filozofi şi economişti. Sper că această crestomaţie intro¬ 
ductivă de metodologie economică va înlesni o asemenea colaborare şi .va 
contribui la realizarea de progrese în studierea filozofiei şi metodologiei 
ştiinţei economice. Nu trebuie să ne aşteptăm la salturi şi descoperiri specta¬ 
culoase — metodologia nu este un teren propice pentru aşa ceva. Simţim 
însă nevoia şi putem să aflăm încă multe despre natura teoriilor economice, 
despre modul cum ele trebuie comparate şi evaluate, despre legătura lor cu 
recomandările de politică economică şi cu studiile empirice, în fine — lucrul 
cel mai important — despre căile de a Ie ameliora. 


NOTE 

1. Vezi S. Morgenbesser, „Is it a Science?" ui D. Eînmct şi A. Macintyre (cd.), Socio- 
logical Theorymid PJuJosopîuca] Aiulysis (Macmiilan, New York, 1970), pp. 20-35. 

2. Vezi D. Bell şi I. Krislol (ed.), 77ie Crisis hi Economic T/jeory (Basic Books 
New York, 1981). 

3. Vezi, de exemplu, G. Beckcr, The Economic Approucîi to JTiim:in Echuvlor 
(University of Chicago Press, Chicago, 1976); W. Riker şi P. Ordcsbrook, Positive 
PoJitical Theory (Prentice-Hall, Englewood Cliffs, N. J., 1973); şi H. Rachlin, R. 
Battalio, J. Kagel şi L. Green, „Maximization Tlieory in Behavioral Psychology", 
BehavioraJ and Braîn Sciences 4(1981), pp. 371-418. 

4. Vezi V. Smitli (cd.), Research in Experimental Economics (J. A. I, Press, Green- 
wich, Conn, 1978), şi D. Grellicr şi C. Plolt, „Economic Theory of Clioice and ihc Pre- 
ference Reversal Phenomenon", American Economic Review 69 (1979), pp. 623-638. 

5. „Pozitivismul logic" este numele unei mişcări filozofice din anii ’20 şi *30 
avînd drept centre Viena şi Berlinul. Pentru concizie în expunere, asemeni multor 

ăltor âiitoriţ voi numi „pozitiviste** suu ,,pozitivist-logice şi vederile ,,cmpirist 
logice** de mai tîrziu, din anii ’50, care sînt mai moderate şi mai rafinate. 

6. Cea mai bună introducere în disputa dintre realism şi înstrumcnialism este 
studiul lui S« Nlorgenbesser „Tlie Realist-Instrumentalist Controversy din volumul 
S. Morgenbesser, P. Suppes şi M. While (cd.), Phiîosophy, Science and Melhod 
(St. Martin’s Press, New York, 1969), pp. 200-218, Vezi şi E. Nagcl, The Stnictiire 
of Science (Harcourt, Brace & World, New York, 1961), pp. 106-152. Privitor la 
unele rădăcini pragmatiste ale instrumentalismului, vezi W. James, „What Pragmatism 
Means“ în A. Castell (ed.), Essays in Pragmatism (Macmillan, New York, 1948), 
pp. 141-158. Controversa dintre realism şi instrumenUilism a devenit mult mai vie în 
ultimul timp. Pentru argumente antirealiste de dată mai recentă, vezi B. van Fraassen, 
The Scientific Image (Oxford University Press, New York, 1981) şi L. Laudan, „A 
Confu talion of Convergent Realism**, Philosophy of Science (1981), pp. 19^9. O 
apărare de dată recentă a realismului şliinlific este dezvoltată de Richard Boyd în 
Scientific Realism and Naturalist Epîstemology. De remarcat că poU-ivit dcfinilici 
instrumentalismului dată în text. un autor ca B. F. Skinncr, care consideră nelegitimă 
orice referire la inobservabile, nu este un instrumentalist. Concepţiei sale i s-ar 
potrivi, cred, mai bine eticheta de „descriptivistă**. 

7 . Principalele studii ale lui Hcmpcl sînt reunite în volumul său Aspects of 
Scientific Explanatîon and Otber Essays in the Philosophy of Science (Frce Press, 
New York, 1965). Expunerea mea se sprijină şi pe Micliael Friedman, „Explanation 
and Scientific Understanding**, Journal of Philosophy 71 (1974), pp. 5-19 şi 
P. Railton, „Explaining Explanation; A Realist Account of Scientific Explanation**, 
teză de doctorat în filozofic, Princeton University, 1980. 

8. în Aspects of Scientific Explanation, p. 338, Hcmpcl formulează doar cerinţa 

ca enunţurile folosite în explicaţie să fie bine confirmate. 

9 . Acest exemplu este împrumutat din W. Salmon, „Statistical ExpUuiation din 
W. Salmon (ed.). Statistica! Explanation and Statistical Relevance (University of 

Pittsburgh Press, Piltsburgh, 1971), p. 34. 

10 . G. H. von Wright a argumentat în mod subtil şi tenace această idee în 

Explanation and Understiuiding (Corneli University Press, Illiaca, N. Y., 1971), şi m 
alte studii ale sale. 

11 . Susţinerea clasică a acestei concepţii se găseşte în articolul lui D. Davidson, 
„Actions, Reasons and Causes**, Journal of Philosophy 60 (1963), pp. 685-700. 
Pentru o discuţie introductivă a acestor probleme cu referire la ştiinţa economică vezi 
A. Rosenberg, Microeconomic Laws: A Philosophic^il Analysis (University of Pittsburgli 

Press, Pittsburgh, 1976), cap. 5. 

12 . Discuţia mea de aici şi exemplul menţionat merg pe linia comentariilor Iui 
Hempel din a sa Philosophy of Natural Science (Prentice-Hall, Englewood Clilts, 
N, J., 1966), pp. 54-58. 

13 . Vorbesc de „enunţuri nomologice** şi nu de „lcgi“ deoarece vorbind despre o 
lege se subînţelege că vorbim de o generalizare adevăraţii, pe cînd idcca de teorie nu 
are o asemenea implicaţie. Pentru a avi ta această implicare a adevărului, filozofii au 
construit sintagma „enunţ nomologic**. Enunţurile nomologice adevărate sînt, desigur, 
pur şi simplu legi. Vezi N. Goodman, Fact, Fiction and Forecast, ed. a 3-a (Bobbs- 
Merrill, Indianapolis, 1973), p. 22. 

14 . O amplă discuţie despre interpretările pozitivist-logice ale structurii teoriei 
ştiinţifice se găseşte în introducerea la F. Suppe (ed.), The Structure of Scientific 
Theories, ed. a 2-a (University of Illinois Press, Urbana, 1977), îndeosebi pp. 3-118. 

15. Denumirea a fost propusă de Fredcrick Suppe. Viziunea semantică sau „prcdi- 
cativă“ este susţinută, între altele, îh E. Bcth „Towards an Up-lo-d*ite Philosophy of Ihe 
Natural Sciences**, A^etliods 1 (1949), pp. 178—184; P. Suppes, IiitroducUon to Logîc^ 
Van Nostrand Reinhold, New York, 1957), cap. 12; J. Snccd, Tlie Logicul Stnicture of 
MatlienmticsU Physics (Reidel, Dordrecht, 1971); F. Suppe, „Tlicories and Phcno- 
mena“, în W, Leinfeller şi W. Kohler (ed,), Dcveîopments in the Methodoîogy of 
Social Science (ReideU Dordrecht, 1974), pp. 45-48; W. StegmucIIer, 77ie Stmctiiralist 
Wewo/TIieonesCSpringer-Verlag, New York, 1979); şi B. von Frassen, Tlie Scientilic 
Image. O bună expunere introductivă se găseşte ui cap. 6 al cărţii lui R. Gicre Under- 
standing Scientific Reasoning (Hoit, Rinehart ajid Winston, New York, 1979). Pentru o 
aplicaţie la economia politică, vezi cap. 3 al cărţii mele CapiUil, Profits and Prices: An 
Essay in the Philosophy of Econoniics (Columbia Universily Press, New York, 1981). 

16. Vezi în special două din studiile lui Hempel cuprinse în Aspects of Scientific 
Explanation: „Empirîcist Criteria of Cognitive Significance: Problcms and Changes**, 
pp. 101—123, şi „The Theoretician’s Dilemma: A Sludy in the Logic of Thcory 
Construction**, pp. 173-226. 

17. A arătat-o Rudolf Carnap în studiul său clasic „Testability and Meaning**, 
Philosophy of Science 3 (1936), pp. 420-468 şi Philosophy of Science 4 (1937) 
pp. 1-40. 

18. Formularea clasică a fost ckită lot de Carnap, în studiul „Tlic Melhodological 
Character of Tlicoretical Concepts** din H. Fcigl and M. Scriven (ed.), Miimesotii 
StUdies in Ihe Philosophy of Science, voi. 1 (University of Minnesota Press, 
Minneapolis, 1956), pp. 33-76, deşi Carnap a formulat ideea dc bază la slîrşitul 
anilor ’30. Vezi, de asemenea, N. Campbell, Foundations of Science (cu titlul original 
Physics, The Elements) (Dover, New York, 1957). Unul dintre cei care au susţinut în 
modul cel mai stăruitor „contaminarea teoretică** a observaţiei este Paul Feyerabcnd. 
Vezi, de exemplu, studiul său „On the Meaning of Scientinc Tcrrns**, Journal of 
Philosophy 62 (1965), pp, 266—274. Criticul clasic al distincţiei analitic-sintetic este 
W. Quine, „Two Dogmas of Empiricism**, cuprinsă în volumul său From a Logica! 
Point of View, ed. a 2-a (Harper & Row, New York, 1961), pp. 20^6; vezi însă şi 
H. Putnam, „The Analylic and the Synlhctic**, în H. Fcigl and G. Maxwell (ed.), 
Minnesota Studies, voi. 3, pp. 350—397, şi C. Hempel, „A Logical Appraisal of 
Operationism** din volumul Aspects of Scientific Explanation, pp. 123-133. 

19. Un atac clasic la adresa distincţiei observabil-ncobscrvabil îl constituie 
lucrarea lui G. Maxwell (ed.) Minnesota Studies in the Philosophy of Science, voi. 3 
(University of Miimesota Press, Minneapolis, 1962), pp. 3-27. 

20. Vezi G. Becker and R. Michael, „On the New Thcory of Consumer 
Behavior**, Swedish Journal of Economics 75 (1973), pp. 378-395; retipărit în 
G. Becker, The Economic Approach to Hunnui Behavior, cap. 7. 

21. Vezi L. von Mises, Human Action: A Treatise on Econoniics (Yale University 
Press, New Haven, Conn., 1949), în special p. 34 şi Epistemologica! Problcms of 
Economics, trans. G. Reisman (New York University Press, New York, 1981), Nu 
toţi teoreticienii austrieci sînt de acord cu ideea că aserţiunile fundamentale ale 
economiei politice sînt enunţuri necesare. Unii, ca Murray Rothbard, neagă explicit 
că aceste aserţiuni ar fi adevăruri necesare. Vezi eseul său „Praxeology: The 
Methodoîogy of Modern Austrian Economics**, în E. Dolan (ed.). The Foundations 
of Modern Austrian Economics (Shecd & Ward, Mission, Kans., 1976), pp. 19-39, 
îndeosebi 24—25. 

22. în introducerea la Critica raţiunii pure, Kant spune că în judecăţile analitice 
conceptul predicatului este cuprins în conceptul subiectului. Pozitiviştii logici au 

trasat o distincţie similară în termeni mai formali sau lingvistici: enunţurile analitice 
sînt adevărate prin definiţie sau decurg pe calc pur deductivă din enunţuri ce sînt 
adevărate prin definiţie. Pozitiviştii, fireşte, neagă existenţa adevărurilor sintetice 


a pnon, 

23. Hume, An Iiiquiry Conceming Human Understandmg (1748, retipărit de 


editura Bobbs-Merrill, Indianapolis, 1955), p. 47. 


24. Respingînd fundaţionismul, mă situez de partea mai multor filozofi contem¬ 
porani. Argumentele aduse de Quine în „Two Dogmas“ şi mai recent în 
„Epistemology Naturalized*" din volumul său Ontoîogicaî Relaiivity aiid Other Essnys 
(Columbia University Press, New York, 1969), pp. 69-90 sînt deosebit de impor¬ 


tante, deşi încă pragmatîştii americani formulaseră critici la adresa fundaţionismului. 


O concepţie nefundaţională despre lărgirea şi revizuirea cunoaşterii noastre este 
dezvoltată sistematic de I. Levi în The Enteijyrîse of Knowhdge (mit Press, 


Cambridge, Mass., 1980). 

25. Quine foloseşte această metaforă a Iui Neurath în cel puţin şase eseuri ale 


sale. 

26. R. Camap, Logica! Foundations of Probability (University of Chicago Press, 
Chicago, 1950). 

27. K. Popper, Logica cercetării (1934; trad. rom. în Ed. Ştiinţifică şi Enciclope¬ 
dică, Bucureşti, 1981), cap. 5. 

28. K. Popper, Objective Knowîedge. An EvoJutionary Approach (Oxlnrd 
University Press/Clarendon Press/, Oxford, 1972), cap. 1. 

29. Logica cercetării, cap. 2. în ciuda acestei retractări, Popper continuă să subli¬ 
nieze asimetria dintre falsificare şi verificare. 

30. K. Popper, „Science: Conjccturcs and Rcfutations“ în volumul său Conjectures 
and Refiitations: The Growth of Scientinc Knowîedge, 30. ed. 3-a (Routledgc & 

Kegan Paul, Londra, 1969), pp. 33-65, 

31. De exemplu, „Science: Conjectures imd Refulalions“, pp. 49-52. 

32. Vezi îndeosebi Feyerabcnd, Against Method: Outîine of an Anarchistic 
Theory of Knowîedge (New Left Books, Londra, 1975), 

33. Bruce Caldwell în cartea sa Beyond Positivîsni: Economic Methodology in 
tîie Twentietîi Century (Allen & Unwin, Londra, 1982) exprimă o anume simpatie 
pentru vederile lui Feyerabend, deşi nu le îmbrăţişează. Donald McCIoskey în „The 
Rhetoric of Economics“, Joiimaî of Economic Literature 21 (1983), pp. 481-517 se 
apropie de acceptarea anarhismului lui Feyerabcnd. 

34. îndeosebi în capitolele 9 şi 10 din Struclura revoluîiiîor ştiinţifice (trad. rom., 
Ed. Ştiinţifică şi Enciclopedică, Bucureşti, 1976). 

35. Pentru retractările lui Kuhn, vezi secţiunile 5 şi 6 din „Postscriptum“-ul Ia ed. 
a 2-a a cărţii Structura revoiuţiUor ştiinţifice şi îndeosebi recentul său discurs la întru¬ 
nirea din 1982 a Asociaţiei de filozofia ştiinţei. Mulţi autori au criticat „iraţionalis¬ 
mul** kuhnian. Două din cele mai cunoscute atacuri sînt D. Shapere, „The Structure 
of Scientific Revolutions**, Philosophicnî Review 73 (1964), pp. 383-384, şi L 
Schcffler, 5ciei2ceand5i;hyec//Wfy (Bobbs-Mcrrill, Indianapolis, 1967). 

36. Această analogie este preluată din P. Railton, Expîaining Explanation: A 
Reaîist Account of Scientific Expîanation, p. 686 şi urm. Nu vreau să spun că scopu¬ 
rile filozofiei ştiinţei sînt exclusiv nomiative. 

37. Vezi îndeosebi studiul său „Falsificalion and the Methodology of Scientific 
Research Programmes** din I. Lakatos şi A. Musgrave (ed.). Criticism and the 
Growtîi of Knowîedge {Cambridge University Press, Cambridge, 1970), pp. 91-196. 

38. Pentru cîteva exemplificări recente ale teoriei bayesiene, vezi M. Hesse, The 
Structure of Scientific Iiifcrence (Univcrsity of California Press, Berkeley, 1974) şi 
R. Rosenkranz, Infereiice, Method mid Decisîoii: Toward a Bayesjaii Philosophy of 
Science (Reidel, Dordrecht, 1977), Pentru concepţiile lui Kyburg, vezi cartea sa The 
Logica] Foiuidations of Statistica! hiferetice (Reidel, Dordrecht, 1974). Pentru 
concepţia lui Levi, vezi lucrările sale The Enterprise ofKnowledge şi Ganibîlng with 
Truth (mit Press, Cambridge, Mass, 1967). Principala carte a lui Laudan este 
Progress and its Problenis (University of California Press, Berkeley, 1977). Multe din 
lucrările lui Shapere n-au fost încă publicate. Dintre cele ce urmează să tic publicate, 
vezi The Concept of Observation in Science and Philosophy (Oxford University 

PARTEA I 

Discuţii clasice 


Cele şapte texte retipărite în această secţiune sînt reprezentative pentru 
contribuţiile majore la filozofia şi metodologia ştiinţei economice scrise 
înainte de sfîrşitul anilor *30, cînd a devenit influent pozitivismul logic. 
N-am putut include — nici măcar în formă abreviată — toate contribuţiile 
semnificative, dar multe din ideile metodologice ale autorilor omişi aici. cum 
ar fi J. E. Caimes, Cari Menger, W. S. Jevons, Alfrcd Marshall şi Ludwig von 
Mises, apar în alte eseuri din această antologie. 

Contribuţiile reunite în secţiunea de faţă reprezintă perspective diferite şi 
au rezistat la proba timpului. Deşi teoria economică s-a schimbat conside¬ 
rabil de la data cînd scriau Mill, Marx sau Veblen, modul cum apreciau 
aceştia dificultăţile metodologice ale ştiinţei economice merită să fie studiat 
şi azi cu atenţie. S-ar putea susţine, de fapt, că reflecţia asupra metodologiei 
economice a prdgresat foarte puţin faţă de stadiul la care o aduseseră autorii 
reprezentaţi în această secţiune. 



CAPITOLUL 1 

Despre definiţia 
şi metoda economiei politice 

JOHN STUART MILL 


John Stuart Mill (1806—1873) s-a născut la Londra. Tatăl său, James 
Mill, a fost prieten cu Bentharn şi cu Ricardo şi a avut el însuşi 
contribuţii importante în psihologie şi în ştiinţa politică. După cum 
explică John Stuart Mill în autobiografia sa, el a fost educat acasă de 
către tatăl său, începînd să studieze limba greacă Ia vîrsta de trei ani, 
iar latina la vîrsta de opt. La 13 ani parcursese un curs complet de 
economie politică. Şi-a petrecut cea mai mare parte a vieţii lucrînd la 
Compania IndiUor Orientale, Pniiciples of PoUtical Econoniy {Prmcipiiîe 
economiei politice) (1848) a fost cel mai influent text de economie 
politică din secolul al XlX-lca, iar A System of Logic (Sistem de 
logică) (1843), cel mai influent text al secolului în domeniul logicii şi 
al teoriei cunoaşterii. Eseurile sale consacrate eticii şi culturii contem¬ 
porane, ca Utilitarismul şi Despre libertate, sînt încă şi astăzi extrem 
de influente. Mill a fost un pionier al apărării drepturilor femeii şi al 
socialismului democratic moderat. Textul pe carc-1 publicăm aici este 
o prescurtare a eseului său „Despre definiţia economici politice şi 
metoda ei caracteristică de investigaţie**. Am lăsat deoparte aproxi¬ 
mativ prima pătrime a eseului, unde Mill discută definiţia economiei 
politice. 

Ceea ce se înţelege astăzi în mod curent prin temicnul „economie politică** nu 
este identic cu ştiinţa politică teoretică, ci este o ramură a acestei ştiinţe. Ea 
nu se ocupă de ansamblul naturii umane aşa cum o modifică mediul social, 
nici de întregul comportament al omului în societate. Ci se ocupă de om doar 
ca fiinţă ce doreşte să posede bogăţie şi care este capabilă să emită judecăţi 
despre eficacitatea comparativă a mijloacelor utilizabile în acest scop. Ea 
prezice doar astfel de fenomene sociale care se produc ca urmare a 
preocupării pentru bogăţie. Ea face cu totul abstracţie de orice altă pasiune 
sau mobil uman, cu excepţia celor ce pot fi privite ca principii permanent 
antagonice faţă de dorinţa de bogăţie şi care sînt aversiunea faţă de muncă şi 
dorinţa de a beneficia în prezent de înlesniri costisitoare. Pe acestea le ia, 
într-o anumită măsură, în calcul, pentru că ele nu intră doar ocazional, ca alte 
dorinţe, în conflict cu preocuparea pentru avere, ci o însoţesc mereu pe 


Extras din „On Ihe Derinition of Political Econoniy and thc Method of Invcstîgation Proper to 
It“ (1836). Retipărit în Essays on Sotne Unsettled Questions of Political Econoniy ilS44), cd. a 3-a, 
Longmans Green & Co., Londra. 1877, pp. 120-164. 

aceasta ca o frînă sau un obstacol, fiind astfel inseparabil implicate în studiul 
ei. Economia politică îi priveşte pe oameni ca fiind preocupaţi exclusiv de 
dobîndirea şi consumul de bunuri materiale; şi urmăreşte să dcscoţxîre spre ce 
comportament ar fi împinşi oamenii, trăind într-un anumit mediu, social, dacă 
acest mobil, exceptînd intervenţia celor două contra-mobiluri semnalate mai 
sus, ar fi stăpînul absolut al tuturor acţiunilor lor. Ea arată cum sub influenţa 
acestei dorinţe oamenii acumulează bogăţie şi o folosesc pentru producerea 
de noi bogăţii; sancţionează prin acord reciproc instituţia proprietăţii; stabi¬ 
lesc legi menite să-i împiedice pe indivizi de a acapara prin forţă sau 
înşelăciune proprietatea altora; introduc diferite invenţii pentru a-şi spori 
productivitatea muncii; stabilesc repartiţia produselor prin învoială, sub 
influenţa concurenţei (ea însăşi guvernată de legi, care legi sînt, prin urmare, 
regulatorii de ultimă instanţă ai repartiţiei produselor); şi folosesc anumite 
expediente (cum sînt banii, creditul ctc.) pentru facilitarea acestei repartiţii. 
Toate aceste acţiuni, deşi multe din ele sînt în realitate rezultatul unei 
pluralităţi de mobiluri, sînt privite de teoria economică ca dccurgînd exclusiv 
din dorinţa de bogăţie. Ea purcede apoi la cercetarea legilor ce guvernează 
aceste multiple acţiuni, în ipoteza că omul e o fiinţă determinată cu necesi¬ 
tate de firea sa să prefere o bogăţie mai marc uncia mai mici în toate cazurile, 
exceptînd doar pe cel reprezentat de cele două contra-mobiluri deja specifi¬ 
cate. Nu pentru că ar fi existat vreodată vreun economist atît de absurd îneît 
să-şi închipuie că oamenii realmente sînt aşa plămădiţi, ci pentru că acesta 
este modul în care ştiinţa este nevoită să procedeze. Cînd un efect depinde de 
un complex de cauze, se impune ca acestea să fie studiate una cîte una, iar 
legile lor să fie investigate separat, dacă vrem ca, prin intermediul cauzelor, 
să dobîndim putinţa de a prevedea sau de a stăpîni efectul; deoarece legea 
efectului se compune din legile tuturor cauzelor care îl determină. Legea 
forţei centripete şi cea a forţei tangenţiale au trebuit să fie cunoscute înainte 
ca mişcările Pămîntului şi ale planetelor să poată fi explicate sau multe din 
ele prezise. La fel se întîmplă cu comportamentul omului în societate. Pentru 
a putea judeca felul cum va acţiona el sub imboldul unei multitudini de 
dorinţe şi repulsii ce acţionează în mod concurent asupra sa, trebuie să ştim 
cum ar acţiona el sub influenţa exclusivă a fiecăreia în parte. Probabil că nu 
există în viaţa omului nici o acţiune în care el să nu .se afle sub influenţa, 
imediată sau mai îndepărtată, a nici unui alt impuls decît dorinţa de bogăţie. 
Cît priveşte acele părţi din comportamentul uman în cazul cărora bogăţia nu 
este nici măcar obiectul principal, ştiinţa economică nu pretinde că le sînt 
aplicabile concluziile ei. Dar există sectoare ale relaţiilor umane unde 
dobîndirea de bogăţii este scopul principal şi mărturisit. Numai de acestea se 
ocupă teoria economică. Ea este nevoită să procedeze tratînd ace.st scop prin¬ 
cipal şi mărturisit ca şi cum ar fi singurul scop; aceasta fiind, dintre toate 
ipotezele de aceeaşi simplitate, cea mai apropiată de adevăr. Economistul 
investighează care sînt acţiunile pe care le-ar genera această dorinţă dacă, în 
sectoarele respective, ea n-ar fi stînjenită de nici o alta. în felul acesta se 
obţine o aproximare mai bună privind relaţiile dintre oameni în aceste 
sectoare decît ar fi posibil altminteri. Această aproximaţie urmează apoi a fi 
corectată luînd în calcul atît cît trebuie efectele oricăror impulsuri de altă 

natură despre care se constată că intervin în diferite cazuri particulare. Numai 
în cîteva cazuri dintre cele mai izbitoare (cum este cazul important al princi¬ 
piului populaţiei) aceste corecţii se interpolează în chiar expunerile ştiinţei 
economice, ceea ce determină o oarecare abatere de la rigoarea ordonării pur 
ştiinţifice a materialului, de dragul utilităţii practice, în măsura în care se ştie 
sau se poate prezuma despre comportamentul oamenilor orientat spre 
dobîndirea de bogăţie că se află sub influenţa colaterală a oricărei trăsături a 
naturii noastre alta decît dorinţa de a obţine maximum de bogăţie cu minimum 
de muncă şi de renunţări, concluziile teoriei economice nu vor fi aplicabile 
la explicarea sau predicţia evenimentelor reale înainte de a fi modificate 
luînd corect în calcul gradul influenţei exercitate de cealaltă cauză. 

Economia politică poate fi definită, aşadar, după cum urmează (iar definiţia 
îmi pare a fi completă): 

„Ştiinţa cane studiază legUe acelor fenomene din societate ce sînt generate de 
acţiunile combinate ale oamenilor îndreptate spre producerea de bogăţie, în 
măsura în care aceste fenomene nu sînt modificate de urmărirea altor obiective/* 

Dar, deşi aceasta e o definiţie corectă a economiei politice ca parcelă din 
teritoriul ştiinţei, în expunerea sa cel ce scrie o lucrare didactică de economie 
va combina în chip firesc cu adevărurile ştiinţei pure atîtea modificări prac¬ 
tice cîte consideră că pot să sporească optim utilitatea lucrării sale. 

* 

Unii ar putea să considere de prea puţin folos încercarea de mai sus de a 
formula o definiţie a ştiinţei economice mai strictă decît cele îndeobşte 
acceptate; sau ar putea s-o considere utilă în cel mai bun caz într-o trecere în 
revistă şi clasificare generală a ştiinţelor, şi nu ca o contribuţie la practicarea 
ei cu mai mult succes. Noi sîntem de altă părere şi iată de ce: de modul cum 
este definită o ştiinţă se leagă inseparabil modul de a concepe metoda ei filo- 
zoficây natura proceselor prin care urmează a se efectua investigaţiile ei şi a 
se ajunge la adevărurile ei. 

In orice ştiinţă în care există deosebiri sistematice de opinii — adică în 
toate ştiinţele morale* sau ale spiritului, printre care se numără şi economia 
politică; în orice ştiinţă unde printre cei ce s-au aplecat stăruitor asupra 
obiectului există ceea ce de obicei se cheamă deosebiri de principiu, şi nu 
doar de detaliu sau privitoare la fapte — se va constata că pricinile rezidă în 
concepţiile lor despre metoda filozofică a respectivei ştiinţe. Părţile în 
dispută sînt călăuzite, conştient sau inconştient, de viziuni diferite despre 
natura probelor adecvate obiectului lor de studiu. Ele se deosebesc nu numai 
în privinţa a ceea ce cred a vedea, ci şi în privinţa direcţiei de unde le vine 
lumina cu ajutorul căreia cred că văd acest ceva. 

Dintre formele sub care se prezintă de obicei această deosebire de 
metodă, cea mai universală este vechea dispută dintre ceea ce se cheamă 


* Despre accepţiunea termenului „ştiinţele umane" vezi explicaţiile date în textul unnător (la 
p. 80) de către J.N. Keynes. (N. trad) 

teorie şi ceea ce se cheamă practică sau experienţă. Despre chestiunile 
sociale şi politice oamenii raţionează în două feluri: unii se autodenumcsc 
oameni practici, în timp ce celorlalţi li se spune teoreticieni; titlu pe care aceştia 
din urmă nu-1 resping, deşi nu consideră nicidecum că le este specific. 
Deosebirea dintre cele două moduri de gîndire este foarte marc, deşi limbajul 
folosit nu o redă deloc corect. S-a demonstrat în repetate rînduri că cei ce sînt 
acuzaţi că dispreţuiesc faptele şi nesocotesc experienţa edifică şi spun răspicat 
că ediHcă în întregime pe temelia faptelor şi a experienţei; pe cînd cei ce 
renegă teoria nu pot face un pas fără a teoretiza. Dar, deşi ambele categorii 
de cercetători nu fac altceva decît să teoretizeze şi nici una nu-şi ia alta 
călăuză decît experienţa, între ele există următoarea deosebire, care este de 
cea mai mare importanţă: cei ce sînt numiţi oameni practici reclamă expe¬ 
rienţă specifică şi raţionează exclusiv în sus, de la fapte particulare la o 
concluzie generală; pe cînd cei ce sînt numiţi teoreticieni urmăresc să 
cuprindă un domeniu mai larg al experienţei, iar după ce au raţionat în sus de 
la fapte particulare la un principiu general ce acoperă un teritoriu mult mai 
mare decît este cel al problemei în discuţie, trec şi raţionează în jos, de la 
acel principiu general la o varietate de concluzii specifice. 

Să presupunem, bunăoară, că se pune problema dacă monarhii absoluţi 
înclină să folosească prerogativele lor de cîrmuitori spre binele supuşilor lor 
sau, dimpotrivă, spre a-i oprima. Practicienii se vor strădui atunci să găsească 
răspunsul prin inducţie directă pornind de la conduita diverşilor monarhi 
despotici cunoscuţi în istorie. Teoreticienii vor fi de părere că problema se 
cere rezolvată apelînd nu numai la experienţa privitoare la monarhi, ci şi de 
la experienţa privind oamenii în general. Ei vor susţine că observarea tendinţelor 
pe care le manifestă natura umană în variatele situaţii în care au fost puse 
fiinţele umane, şi îndeosebi observarea a ceea ce se petrece în propriile 
noastre suflete, ne dă temei să tragem concluzia că o fiinţă umană aflată în 
postura unui rege despotic va da o proastă întrebuinţare puterii sale; şi că 
această concluzie nu ar pierde nimic din certitudinea ei chiar dacă n-ar fi 
existat niciodată monarhi absoluţi sau istoria nu ne-ar oferi nici o informaţie 
despre modul lor de a se comporta. 

Prima din aceste metode este o metodă de inducţie şi atît; cea dc-a doua 
este o metodă mixtă de inducţie şi deducţie. Prima poate fi numită metoda a 
posteriori; cea de a doua, metoda a priori, Sîntem conştienţi de faptul că 
această din urmă expresie este uneori folosită pentru a caracteriza o pretinsă 
metodă de filozofare care declară că nu se sprijină deloc pe experienţă. Nu 
cunoaştem însă, cel puţin în materie politică, vreun mod de filozofare căruia 
să i se potrivească pe drept o asemenea caracterizare. Prin metoda a poste¬ 
riori înţelegem pe cea care reclamă drept bază pentru concluziile sale nu pur 
şi simplu experienţa, ci experienţă specifică. Prin metoda a priori înţelegem 
(în consens cu accepţiunea curentă) modul de a raţiona din ipoteze asumate, 
practică ce nu se limitează la matematici, ci ţine de esenţa oricărei ştiinţe ce 
admite raţionamentul general. Verificarea a posteriori a ipotezei însăşi, adică 
examinarea conformităţii cu ea a faptelor dintr-o situaţie reală sau alta nu 
ţine de ştiinţă ca atare, ci de aplicarea ei. 

în definiţia propusă de noi a economiei politice, am caracterizat-o pe 
aceasta ca fiind esenţialmente o ştiinţă abstractă^ iar metoda ei ca fiind a priori. 
Acesta este neîndoielnic caracterul ei, aşa cum au înţeles-o şi predat-o toţi 
profesorii de economie cei mai distinşi. Ea raţionează şi, susţinem noi, trebuie 
să raţioneze cu necesitate pornind de la ipoteze, nu de la fapte. Se edifică pe 
ipoteze, strict analoge celor care, sub numele de definiţii, constituie funda¬ 
mentul celorlalte ştiinţe abstracte. Geometria presupune o definiţie arbitrară a 
liniei — „ceea ce are lungime dar nu şi lăţime“. La fel presupune economia 
politică o definiţie arbitrară a omului ca fiinţă care invariabil face ceea ce-i 
permite să obţină cantitatea maximă de lucruri necesare, utile sau de lux, cu 
cantitatea minimă de muncă şi abnegaţie fizică cu care acestea pot fi obţinute 
în starea dată a cunoaşterii. E adevărat că această definiţie a omului nu este 
pusă formal la începutul nici unei lucrări de economie politică, aşa cum 
definiţia liniei stă la începutul Elementelor lui Euclid; iar în măsura în care 
prin punerea ei în faţă s-ar diminua pericolul de a fi uitată, am putea avea 
motive să regretăm că nu se procedează aşa. Este bine ca ceea ce e presupus 
în fiecare caz particular să fie odată pentru totdeauna adus înaintea minţii 
noastre în toată întinderea lui, fiind formal enunţat undeva ca o maximă 
generală. Pe de altă parte, oricine este familiarizat cu tratatele sistematice de 
economie politică nu va pune la îndoială că ori de cîte ori un economist a 
izbutit să arate că, acţionînd într-un anumit fel, un muncitor poate în mod 
evident să obţină un salariu mai mare, un capitalist un profit mai mare, iar un 
proprietar funciar o rentă mai mare, el a conchis, ca un lucru de la sine 
înţeles, că în mod cert ei vor acţiona astfel. Economia politică raţionează, deci, 
din premise asumate — din premise ce ar putea fi lipsite de orice temei 
factual şi despre care nu se pretinde că în mod universal concordă cu faptele. 
Prin urmare, concluziile economiei politice, ca şi cele ale geometriei, sînt 
adevărate, cum se zice de obicei, doar in abstracto; sînt, adică, adevărate 
numai sub anumite presupoziţii, în care nu se iau în considerare decît cauze 
generale— cauze comune mtregii clase de cazuri studiate. 

Economistul n-are de ce să nege acest lucru. Dacă l-ar nega, atunci, şi 
numai atunci, ar greşi. Metoda a priori de care este invinuit, ca şi cum utili¬ 
zarea ei ar dovedi că întreaga lui ştiinţă este lipsită de valoare, constituie, 
după cum vom arăta imediat, singura metodă prin care se poate ajunge la 
adevăr în indiferent ce sector al ştiinţei sociale. Tot ce se cere este ca el să aibă 
grijă de a nu atribui concluziilor care se întemeiază pe o ipoteză un alt gen de 
certitudine decît cea pe care în fapt o au. Ele ar fi adevărate fără restricţii 
numai într-un caz ce este pur imaginar. în măsura în care faptele reale se 
îndepărtează de ipoteză, el trebuie să admită o abatere corespunzătoare de la 
litera strictă a concluziei sale; altfel spus, ea este adevărată numai despre 
lucruri aşa cum le-a presupus el în mod arbitrar, nu despre lucruri cum sînt 
în realitate. Ceea ce e adevărat în abstract este totdeauna adevărat şi în 
concret dacă facem ajustările necesare. Cînd o anumită cauză există în mod 
real şi dacă lăsată să acţioneze singură ea ar produce în mod infailibil un 
anumit efect, acelaşi efect, modificat de toate celelalte cauze concurente, va 
corespunde întocmai cu rezultatul realmente produs. 

Concluziile geometriei nu sînt strict adevărate despre acele linii, unghiuri 
şi nguri pe care mîinile omeneşti le pot construi. Nimeni nu suspine, însă, pe 
acest temei că concluziile geometrici nu sînt de nici un folos sau că ar fi mai 
bine să închidem Elementele lui Euclid şi să ne mulţumim cu „prâctica*‘ şi 
„experienţa**. 

Nici un matematician nu s-a gîndit vreodată că definiţia data de el liniei 
s-ar potrivi unei linii reale. La fel de puţin şi-a imaginat vreun economist că 
oamenii reali nu doresc nimic altceva decît bogăţie sau că nu doresc nimic 
care să nu cedeze celui mai slab mobil de ordin pecuniar. Dar ci erau 
îndreptăţiţi să admită acest lucru, pentru scopurile raţionamentului lor: pentru 
că au de-a face numai cu acele laturi ale comportamentului uman ce au ca 
obiect principal şi direct avantajul pecuniar, şi pentru că, neexistînd nici două 
cazuri individuale care să fie identice în toate privinţele, nu s-ar putea formula 
niciodată vreo maximă generală dacă unele din circumstanţele cazului parti¬ 
cular n-ar fi lăsate voit de o parte. 

Nu ne mărginim însă să afirmăm că metoda a priori este un mod legitim 
de investigaţie filozofică în ştiinţele morale; susţinem că ea este singurul 
mod. Afirmăm că metoda a posteriori^ sau a experienţei specifice, este cu 
totul ineficace în aceste ştiinţe ca mijloc de a ajunge la un corp cîl de cît însemnat 
de adevăruri valoroase; deşi se pretează a fi aplicată cu folos ca auxiliar al 
metodei a priori şi constituie chiar un supliment indispensabil al ace.stcia. 

Există o proprietate comună aproape tuturor ştiinţelor morale şi prin care 
ele diferă de multe din ştiinţele fizice; e vorba de faptul că în ele rareori ne 
stă în putinţă să facem experimente. în chimic şi fizică nu numai că putem să 
observăm ceea ce se petrece în toate combinaţiile şi împrejurările pe care le 
oferă natura, ci avem şi posibilitatea să încercăm un număr indefinit de 
combinaţii noi. Rareori putem face acest lucru în ştiinţa etica şi practic 
niciodată în ştiinţa politică. Nu sîntem în măsură să punem la încercare 
forme de guvernămînt sau sisteme de politică naţională la scară redusă, în 
laboratoarele noastre, montînd experimentele în felul în care credem noi că 
ar putea contribui cel mai mult la progresul cunoaşterii. De aceea în aceste 
ştiinţe studiem natura în împrejurări foarte dezavantajoase, trebuind să ne 
mulţumim cu numărul limitat de experimente ce au loc (dacă putem spune 
aşa) de la sine, fără ca noi să pregătim sau să aranjăm ceva; şi, pe deasupra, 
în împrejurări de o mare complexitate şi care nu ne sînt niciodată perfect 
cunoscute; şi unde partea de departe cea mai mare a proceselor rămîne 
ascunsă observaţiei noastre. 

Consecinţa acestei inevitabile insuficienţe de materiale pentru inducţie 
este că rareori putem obţine ceea ce Bacon a numit, în mod bizar dar nu 
nepotrivit, experimentuni cruciş. 

în orice ştiinţă ce admite un număr nelimitat de experimente făcute după 
plac, un experimentum cruciş poate fi oricînd obţinut. Putînd face să varieze 
toate circumstanţele, sîntem totdeauna în stare să luăm măsuri eficace pentru 
a afla care din ele joacă un rol şi care nu. Să notăm efectul cu B şi să presu¬ 
punem că se pune întrebarea dacă circumstanţa A contribuie în vreun fel la 
producerea lui. Montăm un experiment în care toate circumstanţele sînt 

modificate, cu excepţia lui A; dacă efectul B se produce totuşi, A este cauza 
lui. Sau, în Ioc să lăsăm neschimbat pe A şi să schimbăm celelalte circum¬ 
stanţe, ie lăsăm pe acestea neschimbate şi schimbăm pe A: dacă efectul B nu 
se produce, conchidem din nou că A este o condiţie necesară a existenţei lui. 
Oricare din aceste experimente, dacă este efectuat cu acurateţe, e un experi- 
nientum cruciş; el transformă prezumţia pe care o aveam înainte privitor la 
existenţa unei legături între A şi B în dovadă, infirmînd orice altă ipoteză 
care ar putea explica aparenţele. 

Dar aceasta nu se poate face decît rareori în ştiinţele morale, din pricina 
imensei multitudini de circumstanţe ce-şi exercită influenţa, ca şi din pricina 
mijloacelor noastre foarte firave de a introduce variaţii în experiment. Chiar 
şi acţionînd asupra unui spirit individual, caz în care ni se oferă cele mai 
mari posibilităţi de experimentare, nu putem realiza de multe ori un experi¬ 
ment crucial. Se poate urmări, de pildă, într-o varietate de cazuri, efectul unei 
circumstanţe particulare în educaţie asupra formării caracterului, dar cu greu 
am putea fi siguri vreodată despre două oarecare din aceste cazuri că diferă 
prin toate circumstanţele cu excepţia doar a celei a cărei influenţă vrem s-o 
determinăm. Cu atît mai mare trebuie să fie această dificultate în chestiunile 
privitoare la funcţionarea statelor, unde chiar şi numărul experimentelor 
consemnate este atît de mic în comparaţie cu varietatea şi multitudinea cir¬ 
cumstanţelor prezente în fiecare. Cum am putea obţine, de exemplu, un 
experiment crucial privitor la efectul unei politici comerciale restrictive 
asupra avuţiei naţionale? Ar trebui să găsim două naţiuni care se aseamănă 
în orice altă privinţă sau cel puţin posedă în exact aceeaşi măsură toţi acei 
factori ce contribuie la bogăţia unei naţiuni şi care duc exact aceeaşi politică 
în toate celelalte sfere, singura deosebire dintre ele fiind că una adoptă un 
sistem de restricţii comerciale, iar cealaltă promovează comerţul liber. Am 
avea atunci un experiment decisiv, similar celor pe care Ie putem realiza 
aproape întotdeauna în fizica experimentală. Aceasta ar fi neîndoielnic proba 
cea mai concludentă, dacă am putea-o obţine. Să ne gîndim însă la imensul 
număr şi la nesfîrşita varietate a circumstanţelor care, direct sau indirect, 
influenţează sau pot să influenţeze volumul avuţiei naţionale şi apoi să ne 
întrebăm care este probabilitatea de a găsi în lunga perindare a veacurilor 
două naţiuni care să concorde, şi despre care să se poată arăta că concordă, 
în toate aceste circumstanţe afară de una? 

Întrucît este deci zadarnică speranţa de a ajunge la adevăr, în economia 
politică sau în vreo altă ştiinţă socială, examinînd faptele în concret, 
îmbrăcate în toată complexitatea cu care le-a înconjurat natura, şi străduinţa 
de a degaja o lege generală printr-un proces de inducţie pornind de la compa¬ 
rarea detaliilor, nu ne rămîne nici o altă metodă decît cea apriorică sau a 
„speculaţiei abstracte**. 

Deşi în domeniul vieţii politice nu există suficiente temeiuri pentru o 
inducţie satisfăcătoare prin compararea efectelor, cauzale pot fi studiate în 
toate cazurile prin experimente specifice. Aceste cauze sînt legi ale naturii 
umane şi circumstanţe exterioare capabile să îmboldească voinţa umană la 
acţiune. Dorinţele omului şi natura comportamentului la care ele îl împing 

sînt susceptibile de observaţie. Putem observa de asemenea care sînt obiectele 
ce stîmesc aceste dorinţe. Materialele acestei cunoaşteri fiecare cercetător le 
poate culege în principal înăuntrul său, ţinînd cont într-o măsură rezonabilă 
şi de deosebirile dintre el şi alţi oameni, pe care i le dezvăluie experienţa. 
Cunoscînd, deci, cu acurateţe proprietăţile substanţelor cu care avem de-a 
face, putem raţiona cu acelaşi grad de certitudine ca în cele mai demonstra¬ 
tive părţi ale fizicii, pornind de la orice ansamblu de circumstanţe. Acest 
mod de a raţiona ar fi o simplă joacă dacă circumstanţele presupuse n-ar avea 
nici un fel de asemănare cu cele reale; dacă însă presupoziţia este în sine 
corectă, nedeosebindu-sc de adevăr dccît aşa cum o parte se deosebeşte de 
întreg, atunci concluziile deduse corect din ea constituie un adevăr abstract; 
iar eînd sînt completate prin adăugarea sau scăderea efectului circumstanţelor 
neluate în calcul, ele sînt adevărate în concret şi pot fi aplicate în practică. 

Aşa se înfăţişează economia politică în scrierile celor mai buni exponenţi 
ai ei. Pentru a o face perfectă ca ştiinţă abstractă, combinaţiile de circum¬ 
stanţe de la care porneşte ipotetic spre a le afla efectele ar trebui să cuprindă 
toate acele circumstanţe care sînt comune tuturor claselor fără deosebire, 
precum şi toate circumstanţele care sînt comune unei clase importante oare¬ 
care de cazuri. Concluziile deduse corect din aceste presupoziţii ar fi la fel de 
adevărate în abstract ca acelea ale matematicii; şi ar fi o aproximare atît de 
bună a adevărului în concret cît poate fi vreodată un adevăr abstract. 

Cînd principiile economiei politice urmează a fi aplicate la un caz parti¬ 
cular, este necesar să fie luate în considerare toate circumstanţele individuale 
ale acestui caz; examinînd nu numai căruia din ansamblurile de circumstanţe 
studiate de ştiinţa abstractă îi corespund circumstanţele cazului respectiv, ci 
şi eventualele alte circumstanţe existente în acel caz, care, nefiind reprezen¬ 
tate într-o clasă de cazuri mare şi bine delimitată, n-au intrat în vizorul 
ştiinţei. Aceste circumstanţe au fost numite cauze perturbatoare. Abia în 
acest punct se insinuează în proces un element de incertitudine — o incertitu¬ 
dine inerentă naturii fenomenelor complexe şi generată de imposibilitatea de 
a fi absolut siguri că ne sînt îndeajuns de cunoscute în detaliu toate circum¬ 
stanţele cazului particular şi că atenţia nu ne este abătută neajustificat de la 
nici una din ele. 



a ei, ci şi a ştiinţelor morale în general. Cînd cauzele perturbatoare sînt cunos¬ 
cute, necesitatea luării lor în calcul nu diminuează în nici un fel precizia 
ştiinţifică şi nici nu reprezintă vreo abatere de la metoda a priori. Ele nu sînt 
lăsate la urmă pentru a fi tratate pur şi simplu la înlîmplare. Asemenea frecării 
din mecanică, cu care adesea au fost asemuite, ele au fost poate gîndite la 
început doar ca un ce neprecizabil care trebuie scăzut pe ghicite din rezul¬ 
tatul obţinut din principiile generale ale ştiinţei; cu timpul însă multe din ele 
ajung să fie cuprinse în perimetrul ştiinţei abstracte înseşi şi se constată că 
efectul lor se pretează la o estimare la fel de exactă ca şi efectele mai izbi¬ 
toare pe care ele le modifică. Cauzele perturbatoare îşi au legile lor, după 
cum cauzele perturbate de ele şi le au pe ale lor; iar pe baza legilor ce guver¬ 
nează cauzele perturbatoare, natura şi amploarea perturbaţiei pot fi prezise 

a priori^ la fel ca acţiunea legilor mai generale pe care se spune că le modifică 
sau perturbă, deşi ar fi mai corect să zicem că se combină cu ele. Efectul 
cauzelor sjjeciale trebuie deci adăugat sau scăzut din efectul celor generale. . 

Aceste cauze perturbatoare sînt uneori circumstanţe ce acţionează asupra 
comportamentului uman prin intermediul aceluiaşi principiu al naturii umane 
cu care operează economia politică, şi anume dorinţa de bogăţie, circum¬ 
stanţe ce nu sînt însă îndeajuns de generale pentru a fi luate în considerare în 
ştiinţa abstractă. Orice economist ar putea să citeze numeroase exemple de 
astfel de perturbări. In alte cazuri acţionează ca o cauză perturbatoare vreo 
altă lege a naturii umane. In acest din urmă caz ea nu poate intra niciodată în 
perimetrul economiei politice, ci aparţine unei alte ştiinţe; aici economistul 
care n-a studiat nici o altă ştiinţă în afara economiei politice, dacă va încerca 
să aplice ştiinţa sa în practică, va eşua.^ 

Cît priveşte celelalte feluri de cauze perturbatoare, şi anume cele ce 
acţionează prin intermediul aceleiaşi legi a naturii umane în care îşi au 
originea principiile generale ale economiei politice, acestea ar putea fi 
oricînd aduse în perimetrul ştiinţei economice abstracte, dacă astfel s-ar 
cîştiga ceva; iar cînd în practică ţinem cont de ele în măsura cuvenită, şi nu 
facem acest lucru la nimereală, atunci urmăm metoda ştiinţei abstracte pînă 
în detalii mai mărunte, inserînd printre ipotezele ei o combinaţie de circum¬ 
stanţe proaspătă şi încă mai complexă şi adăugînd astfel pro hac vice ştiinţei 
abstracte un capitol suplimentar, un apendice sau cel puţin o teoremă în plus. 

După ce am arătat astfel că în economia politică şi în toate celelalte 
ramuri ale ştiinţei morale metoda a priori este singurul mod de investigaţie 
cert sau ştiinţific şi că metoda a posteriori sau a experienţei specifice, ca 
mijloc de a ajunge la adevăr, este inaplicabilă în aceste domenii, vom fi în 
măsură să arătăm că această din urmă metodă este totuşi de marc valoare în 
ştiinţele morale; şi anume, nu ca mijloc de descoperire a adevărului, ci ca 
mijloc de verificare a lui şi de reducere la minimum a acelei incertitudini 
despre care spuneam adineauri că izvorăşte din complexitatea fiecărui caz 
particular şi din dificultatea (pentru a nu spune imposibilitatea) de a ne 
asigura a priori că am luat în considerare toate circumstanţele relevante. 

Dacă am putea fi absolut siguri că ne sînt cunoscute toate aspectele unui 
caz particular, n-am putea obţine mari foloase în plus de la experienţa 
specifică. Dacă ne sînt date cauzele, putem şti care va fi efectul lor fără a 
încerca efectiv fiecare din combinaţiile posibile; pentru că aici cauzele sînt 
sentimente umane şi circumstanţe externe capabile să le stîmească: şi cum 
acestea, în cea mai mare parte, ne sînt sau cel puţin ar putea să ne fie fami¬ 
liare, despre efectul lor combinat putem judeca mai sigur pe baza acestei 
familiarităţi, decît cu ajutorul probelor indiferent de ce fel care pot fi obţinute 
din circumstanţele complicate şi încîlcitc ale unui experiment real. Dacă vreo 
autoritate infailibilă ne-ar spune care sînt cauzele particulare ce acţionează 
într-un caz sau altul, atunci, dacă ştiinţa noastră abstractă ar fi completă, am 
deveni profeţi. Cauzele însă nu ni se dezvăluie în acest fel; ci sîntem nevoiţi 
să le decelăm prin observaţie, iar în circumstanţe complexe observaţia e mai 
totdeauna incompletă. E posibil ca unele cauze să nu fie accesibile observaţiei; 

multe se întîmplă să-i scape, daca nu sîntem cu băgare de scamă; şi doar 
deprinderea cu observaţii îndelungate şi atente ne poate da o idee prealabilă 
corectă despre cauzele pe care este probabil să le descoperim şi să ne orien¬ 
teze să le căutăm în locul potrivit. Ţine însă de natura intelectului omenesc 
că tocmai din pricina concentrării atenţiei asupra unei părţi dintr-un lucru 
slăbeşte atenţia acordată celorlalte părţi. Sîntem de aceea în mare pericol de a 
lua aminte doar la o parte din cauzele ce acţionează în fapt. Iar dacă ni se 
întîmplă aşa ceva, atunci cu cît vor fi mai riguroase deducţiile noastre şi cu 
cît vor fi mai certe concluziile noastre în abstract (adică cele obţinute făcînd 
abstracţie de toate circumstanţele, cu excepţia celor ce fac parte din ipoteză), 
cu atît va fî mai mică bănuiala noa.stră că greşim. Intr-adevăr, oricine s-a 
aplecat mai stăruitor asupra surselor gîndirii falacioase nu se poate să nu fi 
observat că coerenţa şi înlănţuirea elegantă a sistemelor noastre teoretice sînt 
luate drept dovezi ale adevărului lor mai des decît se crede îndeobşte. 

Trebuie, deci, să fim cît se poate de scrupuloşi cînd e vorba de a ne veri¬ 
fica teoria comparînd, în cazurile particulare la care avem acces, rezultatele 
prezise în temeiul ei cu informaţiile cele mai veridice pe care le putem obţine 
despre rezultatele efectiv realizate. Discrepanţa dintre anticipările noastre şi 
datele reale este de multe ori singura circumstanţă care ne atrage atenţia 
asupra unei importante cauze perturbatoare pe care am scăpat-o din vedere. 
Ba ne descoperă adesea erori de gîndire şi mai grave decît omiterea unor 
circumstanţe ce pot fi pe drept numite cauze perturbatoare. Ea ne dezvăluie 
adesea că baza însăşi a întregului noastru raţionament este insuficientă; că 
datele de la care am pornit în raţionament cuprind numai o parte, şi nu 
totdeauna cea mai importantă, a circumstanţelor ce determină în fapt rezul¬ 
tatul. Asemenea scăpări se întîmplă şi în cazul unor foarte buni gînditori, ba 
chiar şi în cazul categoriei încă mai rare a bunilor observatori. Este un tip de 
eroare la care sînt predispuşi mai ales cei cu vederile cele mai largi şi mai 
filozofice. Căci la aceştia intelectul e mai deprins să zăbovească asupra acelor 
legi, trăsături şi tendinţe ce sînt comune unor clase mari de cazuri şi sînt 
prezente în orice loc şi timp; or, se întîmplă frecvent ca nişte circumstanţe 
aproape specifice unui caz sau unei epoci particulare să aibă o pondere cu 
mult mai mare în determinarea cazului respectiv. 

Aşadar, chiar dacă un cercetător este convins că adevăruri generale 
despre viaţa socială nu se pot obţine prin metoda a posteriori^ el este dator, 
cu toate acestea, ca, pe măsura posibilităţilor, să investigheze detaliile fiecărui 
experiment specific. Dacă nu face asta, el poate fi totuşi un foarte bun profesor 
de ştiinţă abstractă; căci poate fi de marc folos o persoană care indică corect 
ce efecte vor rezulta din anumite combinaţii de circumstanţe posibile, indife¬ 
rent în ce porţiune din vastul teritoriu al cazurilor ipotetice s-ar găsi acele 
combinaţii. El se află faţă de legiuitor în acelaşi raport ca geograful pur cu 
navigatorul practic, putînd să-i indice latitudinea şi longitudinea a fel de fel 
de locuri, nu însă şi drumurile de acces pe apă către acestea. Dacă însă nu 
face decît atît, el trebuie să se ţină deoparte de politica practică; să nu emită 
opinii, sau să le emită doar cu o extremă modestie, cu privire la modul de 
aplicare a doctrinelor sale la circumstanţele existente. 

Oricine se încumetă să formuleze propoziţii menite să-i călăuzească pe 
oameni, oricît de desăvîrşite ar fi cunoştinţele sale ştiinţifice, nu se poate 
dispensa de cunoaşterea practică a modurilor în care se desfăşoară efectiv 
diferite lucruri în lume şi de o vastă experienţă personală privind ideile, senti¬ 
mentele şi tendinţele intelectuale şi morale reale din ţara şi epoca în care 
trăieşte. Adevăratul om de stat practic este cel în care această experienţă se 
combină cu o cunoaştere aprofundată a filozofiei politice abstracte. Oricare 
din cele două moduri de cunoaştere, în lipsa celuilalt, îl lasă şchiop şi neaju¬ 
torat dacă e conştient de deficienţa sa; ori îl face obstinat şi încrezut dacă, aşa 
cum se întîmplă mai ades, este cu totul inconştient de ea. 

Acestea sînt, prin urmare, funcţiile şi foloasele respective ale metodei a 
priori şi metodei a posteriori — a ştiinţei abstracte şi a experienţei specifice 
— atît în economia politică, cît şi în toate celelalte ramuri ale filozofiei 
sociale. Adevărul ne sileşte să ne exprimăm convingerea că atît printre cei ce 
au scris despre aceste lucruri, cît şi printre cei pentru uzul cărora au scris, sînt 
puţini cei care să fi recunoscut fiecăreia din aceste metode justa ei valoare şi 
care să o fi asociat sistematic pe fiecare din ele cu obiectele şi funcţiile ce i se 
potrivesc. Una din particularităţile epocii modeme, separarea teoriei de 
practică — a studiilor de cabinet de vălmăşagul lumii de afară — a imprimat 
o tendinţă pozitivă ideilor şi sentimentelor atît ale savantului, cît şi ale omului 
practic. Fiecare din ei subestimează acea parte a materialului de gîndire cu care 
nu este familiarizat. Unul dispreţuieşte orice viziune cuprinzătoare, celălalt 
nesocoteşte amănuntele. Unul extrage ideea sa despre univers din puţinele 
obiecte cu care cursul vieţii sale s-a întîmplat să-l familiarizeze; celălalt, avînd 
de partea sa demonstraţia şi uitînd că ea este doar o demonstraţie nisi — o 
demonstraţie pentru toate timpurile susceptibilă de a deveni irelevantă prin 
adăugarea la ipoteze a unui singur fapt nou — neagă susţinerile potrivnice, în 
loc să le examineze şi să le verifice. Acest mod de a proceda poate fi scuzat în 
bună măsură prin şubrezenia mărturiilor pe care se sprijină de obicei faptele 
invocate pentru invalidarea concluziilor deduse din teorie. In astfel de ches¬ 
tiuni complexe oamenii privesc nu cu ochii, ci prin prisma opiniilor lor pre¬ 
concepute. Statisticile unui om interesat sau pătimaş au prea puţină valoare; 
şi rareori trece un an fără să ne aducă exemple de falsuri uluitoare pe care 
numeroşi oameni respectabili le comunică lumii ca pe nişte fapte pe care le-au 
cunoscut personal. Un cercetător sincer şi răbdător se va simţi îndemnat să 
studieze un lucru nu pentru că se afirmă că acesta este adevărat, ci pentru că 
prin natura sa poâtc să fie adevărat. El se va folosi de aserţiunile oponenţilor 
nu ca de nişte dovezi, ci ca de indicaţii ce conduc la dovezi ; ca pe nişte 
sugestii privind calea optimă de urmat în propriile lui cercetări. 

Dar pe cînd teoreticianul şi omul practic îşi pasează unul altuia jumătăţile 
lor de adevăr, rareori se întîmplă să întîlnim pe cineva care, situîndu-se pe un 
plan de gîndire mai înalt, să cuprindă laolaltă ceea ce ei văd doar in părţi 
separate; care să facă din anticipările teoreticianului un ghid pentru observaţiile 
omului practic, iar din experienţa specifică a acestuia din urmă un avertis¬ 
ment pentru primul că teoria sa necesită adăugiri. 

în epoca modernă exemplul cel mai memorabil de om care a îmbinat 
spiritul teoretic cu o viaţă activă, ferindu-se în mod eficace de unilateralităţile 
şi prejudecăţile atît ale savantului cît şi ale omului de stat practic, a fost Turgot; 
caz aparte nu numai în epoca sa, ci şi în istorie, pentru felul uimitor în care a 
întrunit în persoana sa virtuţi dintre cele mai opuse şi, judecînd după ex¬ 
perienţa comună, aproape incompatibile. 

Deşi este imposibil să oferim un test pe baza căruia un gînditor specu¬ 
lativ, din economia politică sau din indiferent ce altă ramură a ştiinţei 
sociale, să poată şti dacă este sau nu competent să se pronunţe despre apli¬ 
carea principiilor sale la condiţiile existente din ţara sa sau din vreo altă ţară, 
putem oferi unele indicii în lipsa cărora poate fi sigur că nu este competent. 
Cunoştinţele sale trebuie să-i permită cel puţin să explice ceea ce este, 
altminteri nu e în măsură să se pronunţe despre ceea ce ar trebui să fie. Dacă, 
de exemplu, un economist este pus în încurcătură de anume fenomene 
comerciale recente sau actuale; dacă starea recentă sau actuală a industriei 
producătoare din ţara sa îi creează enigme pe care cunoştinţele lui generale 
nu-i permit să le dezlege, atunci poate fi sigur că sistemului său de opinii îi 
mai lipseşte ceva pentru a putea deveni o călăuză de nădejde în circumstanţele 
existente. Fie că i-au rămas necunoscute anumite fapte ce influenţează 
situaţia ţării şi cursul evenimentelor; sau, cunoscîndu-le, nu ştie care trebuie 
să fie efectele lor. în acest din urmă caz, sistemul său este deficitar chiar şi 
ca sistem abstract, nepermiţîndu-i să dezvolte corect toate consecinţele nici 
din premisele asumate. Chiar dacă ar izbuti să arunce o îndoială asupra realităţii 
unora din fenomenele ne care este invitat să le explice, sarcina sa nu se 
opreşte aici; chiar şi atunci, îi mai rămîne să arate cum a apărut părerea pe 
care el o socoteşte nefondată; şi care este adevărata natură a aparenţelor ce 
au dat o aură de probabilitate unor aserţiuni care, examinate, .se dovedesc 
neadevărate. 

Cînd teoreticianul şi-a dus munca pînă la capăt — şi a făcut-o cu bună 
credinţă, adică nu cu dorinţa de a dovedi că sistemul său este complet, ci cu 
dorinţa de a-1 face complet — el se poate socoti în măsură să aplice principiile 
sale pentru a călăuzi practica. Trebuie însă să continue a exercita aceeaşi 
disciplină la fiecare nouă combinaţie de fapte care apare: să fie gata a lua în 
considerare influenţa perturbatoare a unor cauze neanticipate şi să examineze 
cu grijă rezultatul fiecărui experiment, pentru ca orice reziduu de fapte la 
care principiile sale nu-1 făceau să se aştepte şi pe care ele nu-i permit să le 
explice să devină obiectul unei noi analize şi să ofere prilej pentru o lărgire 
sau corijare corespunzătoare a vederilor sale generale. 

Metoda cercetătorului practic constă, aşadar, din două procese, unul 
analitic şi unul sintetic. El trebuie să analizeze starea existentă a societăţii în 
elementele ei, avînd grijă să nu scape din vedere sau să piardă pe drum pe 
vreunul din ele. După ce va fi apelat la experienţa omului individual pentru 
a afla legea fiecăruia din aceste elemente, adică jjentru a afla care sînt efec¬ 
tele lui naturale şi cuantumul efectului ce rezultă dintr-un cuantum dat al 
cauzei atunci cînd aceasta nu este contracarată de nici o altă cauză, rămîne de 
efectuat o operaţie de sinteză; de punere laolaltă a tuturor acestor efecte şi de 

aflare, pornind de la flecare în parte, a afectului ce rezultă din acţiunea 
concomitentă a tuturor cauzelor. Dacă toate aceste operaţii ar putea fi efec¬ 
tuate corect, rezultatul ar fi profeţia. Cum însă ele nu pot fi efectuate decît cu 
o anumită aproximaţie, oamenii nu pot face niciodată predicţii absolut certe, 
ci doar mai mult sau mai puţin probabile, după cum sînt mai bine sau mai 
puţin bine informaţi asupra cauzelor, după cum au. aflat cu mai multă sau mai 
puţină acurateţe din experienţă legea căreia i se conformează fiecare din aceste 
cauze atunci cînd acţionează separat şi după cum au determinat cu mai multă 
sau mai puţină scrupulozitate efectul combinat. 

Cu toate precauţiile indicate aici, rămîne pericolul alunecării în viziuni 
parţiale; dar măcar ştim că ne-am luat cele mai bune măsuri de prevedere 
împotriva lui. Tot ce mai putem face în plus este să ne străduim a fi critici 
imparţiali ai propriilor noastre teorii şi să ne eliberăm, pe cît ne stă în putinţă, 
de acea reticenţă de care doar puţini cercetători s-au debarasat cu totul, de a 
admite realitatea sau relevanţa oricăror fapte pe care nu le-au luat anterior în 
considerare sau pentru caic n-au lăsat loc în sistemele lor. 

Dacă într-adevăr fiecare fenomen ar fi în întregime efectul unei singure 
cauze, presupunînd că în raţionamentele noastre nu s-a strecurat nici o eroare 
logică, cunoaşterea legii acestei cauze ne-ar permite să prevedem cu 
certitudine toate circumstanţele fenomenului. în acest caz, dacă am examinat 
cu grijă premisele şi modul nostru de a raţiona şi n-am detectat nici o carenţă 
în ele, am putea cuteza să contestăm mărturia ce ar putea fi invocată spre a 
arăta că lucrurile s-au petrecut altminteri decît am fi anticipat. Dacă pricinile 
concluziilor eronate ar fi totdeauna vizibile pe faţa raţionamentelor ce ne 
conduc la ele, intelectul uman ar fi un instrument cu mult mai demn de încre¬ 
dere decît este în fapt. Dar examinarea scrupuloasă a procesului însuşi ne 
ajută prea puţin să descoperim că am omis o parte din premisele pe care ar fi 
trebuit să le introducem în raţionament. Efectele sînt determinate de obicei 
de un complex de cauze. Dacă am scăpat din vedere vreuna din cauze, oricît 
de corect am raţiona folosindu-le pe celelalte, e posibil să nu ajungem decît 
la înmulţirea erorilor. Premisele noastre vor fi adevărate şi raţionamentul 
nostru va fi corect, dar rezultatul nu va avea totuşi nici o valoare în cazul 
particular ce ne preocupă. De aceea este totdeauna indicat să păstrăm un 
dram de îndoială în privinţa concluziilor noastre practice. O bună disciplinare 
a spiritului ne fereşte în mod eficace de premise false şi raţionamente defec¬ 
tuoase; în schimb de pericolul omiterii a ceva nici forţa nativă a intelectului 
nici cultivarea lui nu ne pot feri decît în foarte mică măsură. Un om se poate 
simţi pe bună dreptate sigur că ori de cîte ori a contemplat atent cu ochii 
minţii a văzut corect; nimeni nu poate fi însă sigur că nu există în realitate 
vreun lucru pe care nu l-a sesizat deloc. Tot ce putem face este să ne 
asigurăm că am văzut tot ceea ce este vizibil tuturor celorlalţi oameni care 
s-au ocupat de problema în cauză. în acest scop trebuie să facem efortul dea 
ne situa în punctul lor de vedere şi să ne străduim cu onestitate să vedem 
obiectul aşa cum îl văd ei; şi să nu abandonăm această încercare pînă cînd nu 
adăugăm la inventarul noastru de realităţi fenomenul văzut de ei sau ne dăm 
limpede seama că este vorba de o iluzie optică. 

Principiile enunţate aici nu sînt nicidecum străine concepţiei comune; 
probabil că nimeni nu le ignoră cu totul, dar de obicei sînt văzute ca prin 
ceaţă. Am fi putut să prezentăm partea lor din urmă într-o terminologie în 
care ele ar fi părut cele mai familiare truisme: am fi putut să-i avertizăm pe 
cercetători împotriva generalizărilor prea largi şi să le reamintim ca orice 
regulă admite excepţii. Acesta e limbajul de care se servesc de obicei cei ce 
privesc cu neîncredere gîndirea cuprinzătoare, fără să poată spune limpede 
de ce şi unde trebuie să o tratăm cu neîncredere. Am evitat anume să folosim 
aceste expresii, pentru că le considerăm superficiale şi lipsite de acurateţe. 
Erorile, acolo unde apar, nu apar din pricina generalizărilor prea largi, adică 
a includerii într-o singură propoziţie a unui număr prea mare de cazuri parti¬ 
culare. Neîndoielnic, un om afirmă adesea despre o întreagă clasă ceea ce nu 
e adevărat decît despre o parte a ei; dar eroarea sa constă în general nu în a 
fi făcut o aserţiune prea largă, ci în a fi făcut o a.serţiune de un fel nepotrivit: 
în a se fi referit la un rezultat real, în loc să se refere doar la tendinţa spre 
acel rezultat, la o putere ce acţionează cu o anumită intensitate în direcţia lui. 
Cît priveşte excepţiile, în nici o ştiinţă cît de cît avansată nu există, propriu- 
zis, ceea ce se cheamă excepţii. Ceea ce se crede a fi o excepţie de la un 
principiu este întotdeauna alt principiu, distinct, ce interferă cu primul; o altă 
forţă ce acţionează asupra primei forţe, modifieîndu-i direcţia. Nu există lege 
şi excepţie la acea lege — legea acţionînd în nouăzeci şi nouă de cazuri iar 
excepţia în unul. Ci există doua legi, fiecare putînd să acţioneze în întreaga 
sută de cazuri, legi ce prin acţiunea lor combinată produc un efect comun. 
Dacă forţa care, fiind mai puţin vizibilă dintre cele două forţe, este numită 
forţă perturbatoare, precumpăneşte îndeajuns asupra celeilalte într-un anumit 
caz, făcînd din acesta ceea ce în mod obişnuit se cheamă o excepţie, aceeaşi 
forţă perturbatoare acţionează probabil ca o cauză modificatoare şi în multe 
alte cazuri, cărora nimeni nu le spune excepţii. 

Astfel, dacă s-ar enunţa drept o lege a naturii că toate corpurile grele cad 
spre pămînt, probabil că s-ar spune că rezistenţa atmosferei, care împiedică 
un balon să cadă, face ca balonul să fie o excepţie la această pretinsă lege a 
naturii. Legea reală este însă că toate corpurile grele tind să cadă; şi nimic nu 
face excepţie de la ea, nici măcar Soarele şi Luna, deoarece chiar şi ele, după 
cum ştie orice astronom, tind spre Pămînt, cu o forţă perfect egală celei cu 
care Pămîntul tinde spre ele. Dintr-o înţelegere greşită a legii gravitaţiei, 
despre rezistenţa atmosferei s-ar putea spune, în cazul particular al balonului, 
că precumpăneşte asupra legii; dar efectul ei perturbator este la fel de real în 
orice alt caz, pentru că frînează căderea absolut a tuturor corpurilor, deşi nu o 
împiedică. Regula şi aşa-zisa excepţie nu-şi împart cazurile între ele; fiecare 
din ele este o regulă cuprinzătoare ce se extinde la toate cazurile. A spune 
despre unul din aceste principii concurente că este o excepţie la celălalt e un 
mod de a vorbi superficial şi contrar principiilor corecte de denumire şi de 
ordonare. Un efect de exact acelaşi fel şi generat de aceeaşi cauză nu trebuie 
plasat în două categorii diferite, după cum există sau nu o altă cauză ce 
precumpăneşte asupra celei dintîi. 

Numai în arte*, ca deosebite de ştiinţe, putem vorbi în mod corect de 
excepţii. Arta, al cărei scop imediat este practica, n-are de-a face cu cauze 
decît în calitate de mijloace pentru producerea anumitor efecte. Oricît de 
eterogene ar fî cauzele, ea cuprinde efectele tuturor într-un singur calcul, şi 
după cum suma este plus sau minus, în funcţie de cum se situează deasupra 
unei anumite Unii sau dedesubtul ei. Arta spune Fă asta sau Abţine-te să faci 
asta. Aici excepţia nu trece pe nesimţite în regulă, ca în cazul aşa-numitelor 
excepţii din ştiinţă. într-o chestiune practică se întîmplă frecvent ca un 
anumit lucru ori să trebuiască să-l facem, ori să trebuiască să ne abţinem de 
a-1 face, neexistînd situaţii intermediare. Dacă în majoritatea cazurilor lucrul 
trebuie făcut, aceasta devine o regulă. Cînd mai apoi se iveşte un caz în care 
lucrul nu trebuie făcut, se deschide o pagină cu totul nouă — regula este dată 
la o parte şi abandonată; se face loc unui nou şir de idei, iar între acestea şi 
cele implicate în regulă există o largă linie de demarcaţie — la fel de largă şi 
de tranşantă ca deosebirea dintre Da şi Nu. E foarte posibil ca între ultimul 
caz ce cade sub incidenţa regulei şi primul ce intră la excepţii să nu fie decît 
o deosebire de nuanţă; dar această nuanţă reprezintă probabil întreg inter¬ 
valul dintre un anumit mod de acţiune şi unul total diferit. Aşadar, cînd 
discutăm despre arte putem vorbi în mod legitim despre regulă şi excepţie^ 
înţelegînd prin regulă cazurile în care există o precumpănire, cît de mică, a 
motivelor pentru un anumit mod de a acţiona, iar prin excepţie, cazurile în 
care precumpănesc motivele potrivnice. 


NOTĂ 

p 

1 . Una din raţiunile cele mai puternice pentru a trasa o clară şi largă linie despăr¬ 
ţitoare între ştiinţă şi artă este următoarea. Principiul de clasificare a ştiinţelor este cel 
mai convenabil să se plieze după clasificarea cauzelor^ pe cînd în clasificarea artelor 
trebuie urmată cu necesitate clasificarea efectelor a căror producere constituie scopul 
lor. Or, un efect, fie că e vorba de natură sau de viaţa umană, depinde în general de 
un complex de cauze, şi deseori se întîmplă ca unele din aceste cauze să aparţină 
unor ştiinţe, iar altele altora. Astfel, în construcţia motoarelor după principiile meca~ 
nic/i, este necesar să se ţină cont de proprietăţile dumice ale materialului, cum este 
oxîdabilîtatea, de proprietăţile lui electrice şi magnetice etc. De aici decurge că deşi 
fundamentul necesar al tuturor artelor este ştiinţa, adică cunoaşterea proprietăţilor sau 
legilor obiectelor asupra cărora şi cu ajutorul cărora lucrează arta, nu este adevărat şi 
că fiecare artă corespunde cîte unei ştiinţe. Fiecare artă presupune nu o ştiinţă, ci 
ştiinţa în general; sau, cel puţin, mai multe ştiinţe diferite. 




* Cuvîntul „artă" este folosit aici în mai vechea lui accepţiune, care include meşteşugurile şi 
tehnica în general. (N. t.) 

Domeniul §i metoda economiei politice 

JOHN NEVILLE KEYNES 


John Neville Keynes (1852-1949), tatăl lui John Maynard Keyncs, a 
fost logician şi economist. S-a născut la Salisbury şi a studiat la 
University College din Londra şi la Pembroke College din Cambridge. 
A lucrat ca profesor la Cambridge. Cea mai importantă lucrare a sa 
este The Scope aiid Method of PoUtical Economy (Domeniul şi metoda 
economiei poIitice)y din care reproducem aici cîteva extrase. 


Capitolul I 

Consideraţii introductive 


§ 1. Natura şi importanţa cercetării privitoare îa domeniul şi metoda econo¬ 
miei politice. — Termenii economie şi eco/ 20 / 21 /c convin o ambiguitate ce stă 
la originea unei bune păi^i din confuzia ce domneşte în prezent cu privire la 
natura economiei politice. De regulă un mod de a acţiona este numit ecojjo- 
mic atunci cînd îşi atinge scopul cu cheltuieli minime de bani, timp şi efort; 
iar prin economie se înţelege utilizarea resurselor noastre cu prudentă şi 
discemămînt, astfel îneît să putem obţine din ele randamentul net maxim al 
utilităţii. 

Cele două cuvinte sînt folosite însă şi într-un mod ce nu implică o adap¬ 
tare deosebit de raţională a mijloacelor la scopuri; iar în lucrările de 
economie politică termenul economic este îndeobşte folosit ca un adjectiv ce 
corespunde, pur şi simplu, substantivului avuţie. în consecinţă, prin fapt 
economic se înţelege orice fapt legat într-un fel sau altul de fenomenul 
avuţiei. Prin activităţi economice se înţeleg acele activităţi comune ce urmăresc 
crearea, dobîndirea şi acumularea de avuţie; iar prin obiceiuri şi instituţii 
economice, obiceiurile şi instituţiile societăţii umane care au de-a face cu avuţia. 

Economia politică este un ansamblu de doctrine privitoare la fenomenele 
economice în sensul de mai sus; iar scopul pe care-1 urmărim în paginile ce 
urmează este de a discuta despre caracterul şi sfera de cuprindere a acestor 
doctrine şi despre metoda logică propice pentru dezvoltarea lor. Cînd căutăm 
să definim domeniul unei discipline ştiinţifice oarecare, ceea ce avem în 
vedere este în primul rînd să determinăm trăsăturile distinctive ale fenome¬ 
nelor de care se ocupă ea şi ce fel de cunoaştere urmăreşte să dobîndească 
privitor la aceste fenomene. Cercetarea mai cuprinde şi examinarea raportu- 


Extrase din The Scope and Method of Politica! Economyy ed. a 4-a, Macinillan, Londra, 1917. 

iilor dintre disciplina respectivă şi disciplinele înrudite. Cînd trecem la discu¬ 
tarea metodeiy avem de-a face cu o ramură a logicii aplicate, al cărei obiect 
constă în determinarea naturii proceselor logice ce intervin în mod special în 
acest studiu — adică a metodelor de investigaţie şi de verificare utilizabile în 
el — şi a caracterului logic al concluziilor sale, întrucît este afectat de 
acestea. 


Discuţia care urmează ţine, deci, de ceva ce se poate numi filozofia sau 
logica economiei politice şi nu îmbogăţeşte în mod direct cunoştinţele noastre 
despre fenomenele economice înseşi. Din acest motiv, cînd se propune o ase¬ 
menea discuţie oamenii manifestă uneori o anume nerăbdare. N-avem nevoie, 
zic ei, să mai discutăm atîta despre metodă, ci avem nevoie de aplicaţii utile ale 
metodei corecte; să ne sporim bagajul efectiv de adevăruri economice, în loc să 
purtăm dispute sterile despre modul în care trebuie dobîndite asemenea 
adevăruri. La această obiecţie logicianul ar putea să replice că cercetarea are 
oricum o semnificaţie logică, chiar dacă nu are şi una economică. Dar ca are şi 
o semnificaţie economică. E suficient să claibzuim o clipă pentru a ne da seama 
că din punctul de vedere al economiei politice înseşi contează mult ca dome¬ 
niul şi metoda ei să fie corect înţelese. 

Există, mai întîi, o confuzie larg răspîndită privitoare la natura legilor 
economice; iar acesta este, între altele, un motiv ce face necesar ca econo¬ 
mistul să definească cu cît mai multă acurateţe posibilă natura şi limitele 


cercetării sale. Nu trebuie să domnească nici un fel de imprecizie în 
problema dacă economia politică se preocupă de real sau de ideal, dacă ea 
tratează doar despre ceea ce este sau se întreabă şi despre ce ar trebui să fie, 
formulînd reguli pentru atingerea acelor scopuri pe care ea le declară dezira- 
bile. Chiar dacă în sfera ci de preocupări trebuie incluse atît cercetările teoretice 
cît şi cele practice, distincţia dintre acestea două şi raportările lor reciproce 
trebuie enunţate clar şi fără ambiguităţi. Greşita înţelegere a acestor aspecte a 
dus la o înţelegere greşită a înseşi legilor economice, dăunînd influenţei şi 
prestigiului ştiinţei economice. ^ 

Apoi, referitor la metodă, se spune că în loc să purtăm dispute în jurul 
întrebării care este metoda corectă de investigaţie, e mai bine să se exempli¬ 
fice metoda corectă, utilizînd-o la obţinerea efectivă de noi adevăruri 
economice. înseamnă că trebuie să socotim rezolvată astfel problema corecti¬ 
tudinii ei? într-o perspectivă mai îndelungată, printr-un studiu preliminar al 
instrumentelor de investigaţie ce urmează a fi folosite, a modului potrivit de 
a le utiliza şi a naturii rezultatelor la care ele sînt în măsură să ducă, se reali¬ 
zează cu siguranţă o economic de timp. Pentru că atîta timp cît se folosesc 
metode de raţionament fără .să fi dat atenţia cuvenită condiţiilor lor de valabi¬ 
litate, rezultatele ce .se obţin nu pot avea nici ele decît o valabilitate incertă, 
iar progresul cunoaşterii economice, în loc de a fi stimulat, va fi frînat. 

Mai trebuie spus că procesul prin care ,se ajunge la o concluzie afectează 
caracterul şi valabilitatea acesteia, precum şi rezervele şi limitările sub care 
trebuie acceptată. Dacă este pur empirică, ea nu poate fi stabilită decît cu un 
grad mai mare sau mai mic de probabilitate şi nu poate fi extinsă mult 
dincolo de perimetrul spaţial sau temporal în care au fost culese cazurile 

particulare pe care ea se bazează. Pe cînd, dacă se obţine pe cale deductivă, 
ea rămîne ipotetică pînă cînd nu s-a stabilit în ce măsură şi în ce condiţii 
supoziţiile pe care se sprijină sînt realizate în fapt. S-a argumentat în mod 
plauzibil că principalul punct slab al lui Ricardo ţine de faptul că nu şi-a dat 
limpede seama de adevărata natură a metodei sale. în orice caz, în interpre¬ 
tarea rezultatelor sale el nu şi-a luat precauţiile necesare pentru a 
preîntîmpina înţelegeri greşite din partea multora din cititorii săi. 

Ce-i drept, una e să stabileşti metoda corectă de edificare a unei ştiinţe şi 
cu totul altceva să izbuteşti să o edifici. Este de asemenea adevărat, după 
cum a remarcat economistul austriac Menger, că ştiinţele au fost create şi 
revoluţionate de oameni care n-au stat să analizeze propria lor metodă de 
cercetare. Totuşi succesul lor trebuie pus pe seama faptului că au folosit metoda 
corectă, chiar dacă au făcut-o inconştient sau fără a se osteni prea mult cu 
caracterizarea ei. Iar înainte de a putea aprecia judicios valoarea contribuţiilor 
lor în ştiinţă, metoda lor trebuie analizată cu grijă. 

în ce priveşte necesitatea de a discuta despre metodă, economia politică 
nu constituie nicidecum un caz aparte. Despre logica altor ştiinţe, însă, se 
vorbeşte de obicei destul în lucrările generale de logică sau de metodologic. 
Există raţiuni speciale, ţinînd în parte de chiar natura obiectului, iar în parte 
de cauze extrinsece, pentru care logica economiei politice se cere examinată 


mai detaliat. 

în primul rînd, ştiinţa economică se ocupă de fenomene ce sînt complexe 
şi mai puţin uniforme dccît cele de care se ocupă ştiinţele naturii, iar conclu¬ 
ziilor ei, exceptînd cazul cînd sînt luate în forma lor cea mai abstractă, le 
lipsesc atît certitudinea cît şi universalitatea proprii legilor fizice. Există o 
dificultate corespunzătoare şi cu privire la metoda potrivită a studiului 
economic; iar problema definirii condiţiilor şi limitelor de valabilitate a 
raţionamentelor economice devine una de o complexitate excepţională. în 
plus, este imposibil de justificat dreptul vreunei metode de a trona ca singură 
în domeniu, cxcluzîndu-lc pe celelalte. O metodă sau alta este mai bună în 
funcţie de materialul disponibil, de stadiul atins în cercetare şi de obiectivul 
vizat, ceea.ee naşte sarcina specială de a atribui fiecăreia locul ci legitim şi 
importanţa ei relativă. 

Un alt motiv pentru a discuta mai în detaliu despre adevăratele principii ale 
metodei economice este că în economia politică se întîlncsc mai frecvent 
raţionamente eronate dccît în majoritatea celorlalte domenii de studiu. Aceasta 
se datorează numai în parte dificultăţii şi complexităţii obiectului de care ca se 
ocupă. Economia tratează fenomene care, deşi înconjurate de dificultăţi, se 
oferă observaţiei cotidiene; şi puţini din termenii ei tehnici nu sînt şi termeni 
ai discursului cotidian. De unde consecinţa, firească pînă la un punct, că 
oamenii se cred competenţi să raţioneze despre probleme erconomice, oricît de 
complexe, fără un exerciţiu ştiinţific pregătitor de felul celui pe care toată 
lumea îl consideră esenţial în alte sectoare de cercetare. Această tentaţie de a 
discuta chestiuni fără o pregătire ştiinţifică adecvată este cu atît mai marc cu 
cît condiţiile economice exercită o influenţă atît de puternică asupra intereselor 
oamenilor. „Puţini oameni — spune generalul Walker — sînt atît de 

prezumţioşi încît să angajeze o dispută cu chimistul sau cu constructorul de 
maşini pe probleme ţinînd de studiile şi lucrările de specialitate ale acestuia; în 
schimb, orice om capabil să citească şi să scrie se simte îndreptăţit să-şi for¬ 
meze şi să susţină opinii proprii despre comerţ şi bani. An de an în literatura 
economică întîlnim lucrări elaborate în conformitate cu adevăratul spirit 
ştiinţific, alături de altele ce vădesc cea mai crasă necunoaştere a istorici eco¬ 
nomice şi cel mai flagrant dispreţ faţă de condiţiile investigaţiei economice. E 
ca şi cum s-ar cultiva astrologia la un loc cu astronomia, iar alcliimia cu chimia.“ 
Vorbind în linii mari, în economia politică făcută de profani se manifestă 
îndeobşte tendinţa spre generalizări pripite şi spre raţionamentele sofistice de 
tipul post hoc ergo propter hoc. Această tendinţă se combină frecvent cu o 
analiză defectuoasă a unor concepte fundamentale, care duce la confuzie în 
gîndiie şi la adoptarea drept postulate evidente a unor propoziţii false; iar cînd 
se foloseşte raţionamentul deductiv, rezultatele lui sînt adesea aplicate fără a se 
da atenţia cuvenită condiţiilor cerute pentru aplicarea lor corectă. 

Trebuie adăugat la aceasta că distincţiile tranşante făcute de şcoli opuse 
şi dogmatismul îngust al acestora au complicat mai mult decît era cazul 
întreaga problemă. în jurul chestiunii pe care o discutăm s-au iscat contro¬ 
verse aprinse care nu numai că au făcut-o obositoare pentru persoanele fără 
prejudecăţi, ci au dăunat şi renumelui economici politice însăşi. Oameni din 
afara domeniului nutresc în mod firesc suspiciuni faţă de o ştiinţă în practi¬ 
carea căreia se proclamă atît de des şi atît de zgomotos ca fiind esenţiale noi 
moduri de abordare. De unde se poate conchide că economiştii, departe de a 
fi făcut progrese în ştiinţa lor, nici nu izbutesc măcar să cadă de acord asupra 
modului cum trebuie să se apuce de lucru. 

S-a spus pe drept cuvînt că eroarea de căpetenie a celor ce au scris pînă 
acum despre metoda ştiinţei economice a fost cea a exclusivismului. Cîtc un 
aspect sau compartiment al studiilor economice este avut exclusiv în vedere 
iar metoda care i se potriveşte lui este ridicată în slăvi, în timp ce alte 
metode, egale ca importanţă în locul unde se potrivesc, sînt ignorate sau 
chiar explicit repudiate. Ceea ce face ca fiecare din părţile în dispută să aibă 
dreptate în ceea ce afirmă şi să nu aibă în ceea ce neagă. în plus, critici le 
fiecăreia la adresa metodelor pe care Ie respinge se întemeiază prea adesea pe 
neînţelegere sau pe o reprezentare incorectă. Cîte o metodă este atacată 
pentru că nu face ceea ce autorii care pledează pentru folosirca ei nici nu şi-au 
închipuit vreodată că ar putea să facă; iar rezervele şi precizările cu care 
fiecare parte îşi expune propria metodă nu sînt luate în seamă de partea 
adversă. Aşa se face că alături de eroarea exclusivismului, sau mai degrabă 
ca o consecinţă a ei, se constată nu o dată în aceste controverse prezenţa sofis¬ 
mului ignoratio eîencbL în paginile ce urmează vom încerca să vorbim fără 
părtinire despre toate instrumentele de investigaţie diferite de care se poate 
servi economistul, acordînd atenţie în acelaşi timp limitărilor inerente fiecăreia. 

§ 2. Economia politică — ştiinţă pozitivă, abstractă şi deductivă. — 
Principalele aspecte controversate ale metodei economice pot fi indicate 
schematic comparînd pe scurt două şcoli total deosebite, dintre care una 
caracterizează economia politică drept o ştiinţă pozitivă, abstractă şi deductivă. 

iar cealaltă drept o ştiinţă etică, realistă şi inductivă. Trebuie să se înţeleagă 
limpede că acest contrast tranşant nu poate fi găsit în scrierile economice publi¬ 
cate ale celor mai buni economişti din aceste două şcoli. Sub aspectul 
metodelor folosite de ei — atunci cînd, într-adevăr, discută aceleaşi probleme — 
constatăm că există în mare măsură un acord de fond. Ceea ce îi deosebeşte 
este importanţa relativă pe care o acordă diferitelor aspecte ale muncii lor; iar 
în declaraţiile exprese pe care le fac despre metodă, aceste deosebiri apar 


exagerate. 

Problema de a şti care este metoda potrivită a cercetării economice n-a 
fost discutată ca atare de Adam Sniith; drept care, părerile lui în această 
chestiune trebuie să le degajăm din modul său de a trata diferite aspecte 
propriu-zis economice. De notat că fiecare din cele două şcoli la care ne-am 
referit adineauri a invocat în favoarea ei autoritatea celebrului economist. S-a 


spus despre el că a fost primul care a înălţat economia politică la demnitatea 
unei ştiinţe deductive. A fost privit însă şi drept fondatorul metodei istorice 
în economia politică. 

Raţiunea acestei aparente contradicţii nu este greu de aflat. Ea rezidă în 
faptul că Adam Smith nu s-a lăsat pradă unilateralităţii nici în favoarea 
raţionamentelor a priori, nici în favoarea celor a posteriori. El nu a respins 
nici o metodă de studiu capabilă să-l ajute în vreun fel în investigarea feno¬ 
menelor avuţiei. în chip de argument sau ilustraţie recurgea, după caz, fie la 
fapte elementare privind natura umană, fie la fapte complexe ţinînd de viaţa 
industrială. A crezut într-o ordine „naturală** a evenimentelor, pe care o 
considera deductibilă a priori din consideraţii generale; dar şi-a controlat 
constant rezultatele apelînd la desfăşurările istorice reale. Pornea de la abstracţii 
ca să ajungă la realităţile complexe ale lumii economice în care trăia. Astfel, 
după ce edifică pe temeiuri deductive o doctrina privind tendinţa de egalizare 
a salariilor, el o combină cu o cercetare inductivă a cauzelor ce contracarează 
această tendinţă sau îi îngrădesc acţiunea. După ce vesteşte progresul 
„natural** al bogăţiei, el întreprinde şi o cercetare istorică asupra mersului 
efectiv de pînă atunci al acestui progres natural. Condamnînd, în principal pe 
temeiuri abstracte, doctrina protejării industriei autohtone, aduce apoi în spri¬ 


jinul vederilor sale o mare varietate de ilustrări şi argumente concrete. 

Pe linia tendinţelor inductive sesizabile la Adam Smith, succesorul său 
trebuie găsit în Malthus; iar pe linia continuării şi dezvoltării tendinţelor 
abstract-deductive, în Ricardo. Economiştii de mai tîrziu din Şcoala engleză 


au asimilat ceea ce a fost mai caracteristic la ambii aceşti autori; dar nu 


Malthus, ci Ricardo a fost cel ce a imprimat operei lor o notă distinctivă, mai 


ales în modul lor specific de a analiza metoda de urmat. 

Senior şi J. S. Mill au fost primii economişti englezi care au formulat 
principii ale metodei economice. Vederile lui Senior sînt expuse în prelege¬ 
rile sale introductive ţinute la Universitatea din Oxford şi în tratatul său de 
Economie politică; iar vederile lui Mill se găsesc în lucrarea sa Essays on 
Some Unsettîed Questions of Politica! Econoniy (Eseuri privind unele ches¬ 
tiuni controversate ale economiei politice) şi în cartea a şasea a Logicii sale. 
Problema este discutată mai amănunţit de Caimes în cartea The Character 

aiid Method of Politica! Economy (Caracterul şi metoda economiei politice), 
lucrare de o admirabilă luciditate, considerata mult timp, în ce priveşte logica 
sa, un manual prestigios de economie politică engleză. Eseurile lui Bagehot 
asupra postulatelor economiei politice engleze şi a preliminariilor economiei 
politice, publicate în volumul său Economic Studies (Studii Economice), au 
şi ele, sub anumite aspecte, un caracter reprezentativ, 

între principiile formulate de aceşti patru autori există mici deosebiri, dar 
în esenţă ei sînt de acord în a considera economia politică, sub aspectul 
obiectului ei, drept o ştiinţă pozitivă şi nu etică sau practică, iar sub aspectul 
metodei, abstractă şi deductivă. Voi oferi în cele ce urmează un foarte scurt 
rezumat al doctrinelor lor caracteristice. 

în primul rînd, este trasată o linie de demarcaţie tranşantă între economia 
politică însăşi şi aplicaţiile ei în practică. Funcţia economici politice este de a 
investiga fapte şi a descoperi adevăruri despre ele, nu de a prescrie reguli de 
viaţă. Legile economice sînt teoreme factuale, nu precepte practice. Cu alte 
cuvinte, economia politică este o ştiinţă, nu o artă sau un sector al cercetării 
etice. Se spune despre ea că se menţine neutră faţă de diversele proiecte 
sociale rivale. Ea oferă informaţie cu privire Ia consecinţele probabile ale 
unor moduri de acţiune date, dar nu emite ea însăşi judecăţi morale, nu se 
pronunţă cu privire la ceea ce ar trebui sau n-ar trebui să fie. în acelaşi timp, 
se atribuie cea mai mare valoare aplicaţiilor practice ale ştiinţei economice; 
şi se subscrie la ideea că economistul însuşi trebuie să le dea atenţie — nu 
însă în calitatea sa de economist pur, ci ca filozof social, care, dat fiind că 
este economist, posedă cunoştinţele teoretice necesare. Se consideră că odată 
trasată această distincţie, este mai puţin probabil ca aspectele sociale şi etice 
ale problemelor practice —care pot fi de importanţă vitală — să fie pierdute 
din vedere sau minimalizate. 

Cît priveşte locul ci printre ştiinţe, economia politică nu este considerată 
legată inseparabil de filozofia socială în general. Se admite că faptele econo¬ 
mice sînt influenţate de categorii foarte variate de fapte sociale şi că, la 
rîndul lor, le influenţează pe acestea; se apreciază, cu toate acestea, posibil ca 
studiul fenomenelor avuţiei să fie izolat pînă la un anumit punct de studiul 
altor fenomene sociale. Se spune chiar că o atare izolare este impusă de 
exigenţele ştiinţei, care întotdeauna procedează prin analiza unor fenomene 
concrete, astfel îneît diferitele lor aspecte şi diferitele elemente din care sînt 
compuse să poată fi examinate separat. Ştiinţa economică reprezintă, aşadar, 
un compartiment distinct, deşi nu total independent, al cercetării sociologice, 
Trecînd la mijloacele prin care urmează a fi obţinute adevărurile acestei 
ştiinţe, se consideră că, dată fiind varietatea şi complexitatea influenţelor pe 
care le suferă fenomenele economice, metoda experienţei specifice sau 
inducţia directă nu este în măsură să ofere mai mult decît generalizări empi¬ 
rice de valabilitate incertă. în plus, experimentul e un mijloc ce nu stă la 
îndemîna economistului. Urmează de aici că nu putem lua drept punct de 
plecare analiza faptelor de producţie concrete. Dimpotrivă, modul corect de 
a proceda este cel deductiv sau, cum îi spune Mill, a priori. Totodată, premi¬ 
sele ultime pe care se bazează ştiinţa deductivă sînt în număr limitat, astfel 

că cele mai importante dintre ele pot fi enunţate precis la început. Pentru că 
în timp ce circumstanţele care contribuie într-o măsură sau alta la modelarea 
fenomenelor economice sînt în număr indefinit, există cîteva a căror 
influenţă este dominantă, precumpănind cu mult asupra tuturor celorlalte. 
Aceste circumstanţe dominante constau din cîteva fapte simple şi necontro- 
versabile privitoare la natura umană, cum ar fi bunăoară acela că în 
îndeletnicirile lor economice oamenii sînt influenţaţi de dorinţa de înavuţire 
— privită în legătură cu proprietăţile fizice ale solului şi cu constituţia fizio¬ 
logică a omului.^ 

în consecinţă, economia politică este caracterizată ca fiind în principal o 
ştiinţă abstractă. Pentru că, bazîndu-şi concluziile pe un număr limitat de 
supoziţii fundamentale, ea e nevoită să lase de o parte numeroase circum¬ 
stanţe ce prezintă importanţă în cazurile individuale, dar sînt totuşi 
neimportante cînd se ia în considerare ansamblul acestora. Este recunoscut 
faptul că şi alte mobiluri în afara dorinţei de înavuţire acţionează în diverse 
împrejurări ca determinante ale activităţilor economice ale oamenilor. Ele se 
cer totuşi neglijate — cel puţin în primă instanţă — dat fiind că influenţa pe 
care o exercită este neregulată, incertă şi capricioasă. Pe aceste temeiuri se 
argumentează că abstracţia prin care ştiinţa economică îşi ia ca principal 
obiect de studiu un „om economic**, ale cărui activităţi sînt determinate 
exclusiv de preocuparea pentru înavuţire, este deopotrivă legitimă şi necesară; 
iar ca o justificare în plus a acestui mod de a proceda, se face o analogie cu 
matematica şi cu fizica, despre care se spune că se bazează pe abstracţii 

core spu nzăt o are ,2 

Pe temeiuri similare, Mill şi Caimes caracterizează economia politică 
drept o ştiinţă ipotetică. Căci dat fiind că premisele ei nu iau în considerare 
toate cauzele ce afectează rezultatul, legile ei sînt adevărate doar ipotetic, 
adică în absenţa factorilor cu acţiune contrară. Aceeaşi idee este exprimată 
spunînd că ea este doar o ştiinţă a tendinţelor, nu a stărilor de fapt, că-şi propune 
să determine şi să stabilească rezultatul acţiunii anumitor forţe mari ca şi cum 
ar acţiona numai ele şi nimic altceva n-ar exercita vreo influenţă modifica¬ 
toare.^ 

Senior îşi rezumă vederile în sentinţa că economia politică „depinde mai 
mult de raţionament decît de observaţie**. Mill, Cairnes şi Bagehot, însă, 
insistă toţi că înainte ca legile ipotetice ale ştiinţei să poată fi aplicate la 
interpretarea şi explicarea faptelor economice concrete, trebuie să intervină 
apelul la observaţie şi experienţă. Pentru că atunci trebuie aflat în ce măsură 
se cere luată în calcul, privitor la cazurile particulare vizate, acţiunea cauzelor 
perturbatoare — adică modificările specifice produse de influenţele secun¬ 
dare ce afectează fenomenele economice. Confruntarea cu fapte observate 
oferă un test pentru concluziile obţinute pe cale deductivă şi permite deter¬ 
minarea limitelor între care ele se aplică. Prin urmare, metoda experienţei 
specifice, socotită total ineficace în descoperirea legilor economice şi inca¬ 
pabilă să dovedească în mod independent valabilitatea lor, este considerată 
totuşi o completare indispensabilă a raţionării deductive ce constituie osatura 
acestei ştiinţe. 


75 


John Neville Keynes 


Aceste doctrine despre metoda economică, formulate explicit de către 
autorii menţionaţi, se cer interpretate şi, în anumite privinţe, ajustate ţinînd cont 
de scrierile lor propriu-zis economice. Pentru că dacă încercăm să deducem 
vederile lor metodologice din examinarea acestor scrieri, vom constata că prac¬ 
tica lor nu corespunde întocmai teoriei lor; şi sîntcm conduşi la concluzia că, 
judecaţi prin prisma propriilor lor scrieri, ei îşi formulează doctrinele despre 
metodă într-un mod prea absolutizant şi că, în particular, exagerează caracterul 
abstract al economiei politice luată îh ansamblu. De asemenea, ei vorbesc ca şi 
cum această ştiinţă ar fi atins stadiul deductiv de o manieră mai definitivă decît 
o demonstrează propriul lor mod de abordare a problemelor economice. 

După cum arată profesorul Sidgwick, în studiul producerii avuţiei, de 
exemplu, Mill şi alţi economişti din şcoala sa au utilizat întotdeauna o 
metodă inductivă şi analitică, pe cînd elementul deductiv joacă în această 
parte a investigaţiei lor un rol esenţialmente subordonat. Mill e de o manieră 
şi mai pregnantă un economist inductiv atunci cînd discută pe larg despre 
aspectele economice ale proprietăţii ţărăneşti. Există, neîndoielnic, un 
element deductiv, bazat pe date psihologice, în argumentarea sa privitoare la 
efectele calităţii de proprietar asupra hărniciei şi energici agricultorului. Dar 
chiar şi privitor la acest aspect, el invocă o cantitate considerabilă de date a 
posteriori^ iar raţionamentul său general depinde în principal de o cercetare 
inductivă şi comparativă a situaţiei efective a proprietăţii ţărăneşti în Franţa, 
Elveţia şi în alte ţări unde funcţionarea acestui sistem poate fi observată pe o 
scară întinsă. La rîndul său, Caimes, în lucrarea sa Slave Power (Puterea scla¬ 
vilor)^ unde analizează caracteristicile economice generale ale muncii sclavilor, 
întemeiază anumite doctrine economice importante printr-un meticulos 
studiu inductiv al faptelor, folosindu-se relativ puţin de raţionamentul deductiv. 

E adevărat că teoria generală a repartiţiei şi schimbului, dezvoltată de 
şcoala lui Mill, se bazează pe raţionamente cu caracter abstract; dar chiar şi 
aici autorii la care m-am referit tind să axagereze caracteristicile propriei lor 
metode. Ei nu se ţin nicidecum la o asemenea distanţă de realităţile concrete 
ale lumii economice cum ar putea să-şi închipuie cititorii pornind de la carac¬ 
terizarea dată de aceşti autori ştiinţei economice; şi ar fi foarte departe de 
adevăr să spunem că doctrinele lor sînt construite în întregime din cîteva legi 
elementare ale naturii umane. în orice caz, pentru a stabili consistenţa acestor 
doctrine, o parte însemnată a celei mai valoroase contribuţii a lor în dome¬ 
niul economic trebuie considerată ca avînd de-a face cu modificările practice 
ale adevărurilor economici politice, şi nu cu aceste adevăruri luate ca atare. 

Există un contrast deosebit de pronunţat între teoria metodei expusă de 
Mill în Eseuri şi practica sa din Principii. în prima din aceste două lucrări, 
conceptul de „om economic** deţine un loc central şi impregnează toate 
dezvoltările; în cea de-a doua, el joacă un rol mult mai modest. De altmin¬ 
teri, în Principîes of Politica! Economy (Principii de economie politică) Mill 
se ocupă, după cum singur o spune, nu numai de aceste principii ca atare, ci 
şi de „unele din aplicaţiile lor la filozofia socială**. El declară în prefaţă că, 
dorind să facă o expunere a doctrinelor abstracte ale economiei politice, vrea 
totodată să ofere ceva mai mult; să expună „un repertoriu de idei şi probleme 

mult mai larg decît cel pe care-1 cuprinde economia politică privită ca o 
ramuiii a speculaţiei abstracte", în consecinţă, coasidcraţiilor morale şi sociale, 
în sensul cel mai larg, li se acordă atenţia cuvenită; ar fi într-adevăr greu de 
găsit un exemplu mai bun de tratare etică a problemelor economice decît cel 
cuprins în capitolul consacrat „viitorului probabil al claselor muncitoare". 

§ 3. Economia politică privită ca o ştiinţă etică, realistă şi mductivă. — 
Accentul pe care teoreticienii sistematici timpurii ai metodei, îndeosebi cei 
din Anglia, l-au pus pe latura abstractă a economici politice a provocat o 
reacţie, apărută iniţial în Germania şi legată îndeosebi de numele lui 
Roscher, Hildebrand şi Knies. Cele două şcoli distinse astfel în linii mari sînt 
numite uneori Şcoala engleză şi respectiv Şcoala germană. Denumirile 
acestea au meritul conciziei; şi nu sînt nejustificate, dacă ţinem cont de ceea 
ce economiştii englezi şi cei germani au scris efectiv despre metodă pe la 
mijlocul secolului al XlX-lea. Ele nu trebuie totuşi interpretate în sens prea 
literal. Doctrina metodologică expusă în secţiunea precedentă nu reflectă 
corect multilateralitatea contribuţiilor engleze în economie. în particular, nu 
acordă un loc suHcient de important amplului material istoric şi statistic 
furnizat prin străduinţele economiştilor englezi. De altfel, această doctrină 
n-ar fi acceptată decît într-o formă modificată şi lărgită de către acei 


economişti contemporani care, în mod declarat, continuă tradiţiile Şcolii 
engleze. In acelaşi timp, aşa-numitele doctrine germane, oricare le va fi fost 
originea, nu mai aparţin vreunei ţări anume. Le găsim reprezentate, bunăoară, 
de o şcoală de economişti în curs de afirmare în Statele Unite, care în mod 
expres repudiază aserţiunea că noua mişcare este exclusiv una germană. 
Chiar şi în Anglia reacţia s-a manifestat cu mult timp în urmă prin Richard 
Jones, iar în anii din urmă i-au dat o expresie viguroasă Cliffc Leslie şi alţii. 
Pe de altă parte, printre economiştii remarcabili care au folosit o metodă 
foarte abstractă în tratarea problemelor economice se numără şi mulţi gemiani, 
de exemplu von Thiinen; iar mai recent şi-a făcut apariţia în Austria o nouă 
şcoală ce insistă foarte apăsat asupra necesităţii unei abordări abstracte în 
ştiinţa economică.^ 

Sub rezerva acestei precizări, este comod ca şcoala lui Roscher şi Knies 
să fie numită Şcoala germană. în alineatele ce urmează vom înfăţişa pe scurt 


doctrina explicită a acestei şcoli cu privire la domeniul şi metoda economici 
politice.^ 

în primul rînd, acestei ştiinţe i se atribuie aici un domeniu mai larg decît 
cel pe care i-1 atribuie de obicei economiştii englezi; se pune, anume, făţiş că 
ea se ocupă deopotrivă de ceea ce este şi de ceea ce trebuie să fie. Este, de 
fapt, negată practic posibilitatea de a trasa o linie despărţitoare clară între 
aceste două genuri de cercetare. Se consideră că economia politică nu poate 
fi, aşa cum preconiza Cairnes, o ştiinţă pur pozitivă. 

Şcoala se autodenumeşte explicit etică; ea consideră că economia politică 
are o înaltă menire etică şi că se ocupă de cele mai importante probleme ale 
vieţii umane. Ea nu trebuie doar să clasifice mobil urile ce stau la baza 
activităţii economice, ci trebuie totodată să cîntărească şi să compare 
valoarea morală a acestora. Ea trebuie să determine un standard al producţiei 
şi repartiţiei juste a avuţiei, astfel îneît să fie satisfăcute exigenţele de drep- 

tate şi moralitate. Să formuleze un ideal al dezvoltării economice, avînd în 
vedere deopotrivă viaţa propriu-zis materială şi pe cea intelectuală şi morală; 
şi să discute căile şi mijloacele de atingere a acestui ideal, cum ar fi consolir 
darea mobilurilor juste, răspîndirca de deprinderi şi obiceiuri sănătoase în 
viaţa economică, precum şi intervenţia directă a statului.^ 

O altă caracteristică a şcolii istorice germane o constituie modul în care 
aderenţii ei insistă asupra laturii sociale a economiei politice şi a interde¬ 
pendenţei dintre fenomenele economice şi alte fenomene sociale. Ei consideră 
că din pricina acestei interdependenţe economia politică nu poate fi tratată 
adecvat decît în conexiune cu alte ramuri ale ştiinţei sociale. De aceea modul 
ei de abordare trebuie să fie realist. Se susţine că economistul nu trebuie decît 
rareori, sau niciodată, să facă abstracţie de realităţile complexe ale vieţii eco¬ 
nomice; ci să aibă în vedere în majoritatea raţionamentelor sale nu „omul eco¬ 
nomic^*, abstract, acţionat de un singur mobil, dorinţa de înavuţire, ci direct 
oamenii aşa cum sînt în realitate, solicitaţi de mobiluri diferite şi influenţaţi de 
condiţiile concrete din epoca şi societatea în care trăiesc. De această caracte¬ 
ristică se leagă strîns sublinierea relativităţii doctrinelor economice. Condiţiile 
economice de viaţă suferă variaţii; variaţii asemănătoare suferă şi legile ce 
reglementează activităţile economice ale oamenilor, 

Cît priveşte metoda de raţionament prin care urmează a se îmbogăţi 
bagajul cunoştinţelor economice, se pune mare accent pe necesitatea de a 
apela constant la observarea specifică a vieţii economice reale şi de a face 
generalizări pe baza ei. De unde calificativele de inductivă şi statistică, apli¬ 
cate acestei şcoli. Şi mai distinctiv este calificativul de istorică, ce i se dă avînd 
în vedere că insistă în mod special asupra importanţei materialului istoric în 
edificarea ştiinţei economice. Reprezentanţii ei consideră că prezentul nu 
poate fi înţeles în mod adecvat decît prin referire la trecut; iar limitele diferi¬ 
telor doctrine economice nu pot fi adecvat sesizate şi economiştii nu se pot 
feri de dogmatismul îngust şi unilateral decît făcînd comparaţii între 
condiţiile economice din diferite perioade şi diferite ţări. Ei pun, deci, 
accentul pe studierea mersului evoluţiei economice. 

Se cuvine adăugat că, independent de deosebirile în ce priveşte domeniul 
şi metoda economiei politice. Şcoala germană dominantă diferă de mai 
vechii economişti englezi şi prin atitudinea faţă de îaissez fiure şi de 
intervenţia guvernamentală. Acest contrast nu ne interesează însă în mod 
direct în tratatul de faţă. 

De observat că trăsăturile menţionate nu sînt defel independente una de 
alta. în unele cazuri, legătura este chiar foarte strînsă. De exemplu, cu cîl e 
mai realist punctul nostru de vedere, cu atît devine mai evidentă necesitatea 
unor apeluri directe la istorie şi statistică; metoda istorică duce vrînd-nevrînd 
la recunoaşterea relativităţii doctrinelor economice; o strînsă legătură există, 
de asemenea, între punctul de vedere realist şi cel social. La rîndul său, 
concepţia etică despre ştiinţa economică reliefează toate celelalte puncte; 
într-adevăr, dacă se acceptă că economia politică se preocupă în mod direct 
de ceea ce trebuie să fie, restul se poate spune că decurge în cea mai mare 
mă,sură în mod logic.^ Din această dependenţă a trăsăturilor rezultă că în 

discutarea diferitelor chestiuni nu se pot evita anume repetiţii. Drept care; în 
paginile ce urmează, chiar şi atunci cînd ne ocupăm de probleme aparent 
distincte, se va constata că revin adesea aceleaşi chestiuni fundamentale, 
privite din unghiuri diferite. 

Şi înăuntrul noii şcoli se cuvin observate diferenţe pronunţate de ton şi de 
atitudine. Membrii mai radicali ai şcolii nu se mulţumesc să sublinieze 
importanţa metodei istorice, ci merg pînă la a refuza ajutorul oricărei alte 
metode sau îl acceptă doar cu condiţia subordonării totale a acesteia faţă de 
prima. Ei nu sînt simpli reformatori, ci revoluţionari; pentru că pledează 
pentru o reconstrucţie şi transformare totală a economiei politice. In viziunea 
lor, această ştiinţă n-a pulul produce în trecut rezultate valoroase; numai 
printr-o schimbare radicală de metodă poate spera ea să devină fecundă în 
viitor. Vechile doctrine şi vechile moduri de a le edifica trebuie înlăturate şi 
date uitării. Ca exemple ale acestei aripi radicale a noii şcoli pot fi daţi profe¬ 
sorul Schmoller şi dr. Ingram. Primul voia practic să identifice economia 
politică cu istoria economică sau cel puţin să absoarbă economia politică în 
filozofia istoriei economice. Cel de-al doilea, urmărind un scop întrucîtva 
diferit, voia să absoarbă economia politică în sociologia generală. 

Poziţia aderenţilor mai moderaţi ai Şcolii germane, inclusiv a lui Roscher 
însuşi, contrastează puternic cu poziţia radicală. Ei adoptă un ton moderat şi 
o atitudine de compromis. Deşi subliniază importanţa investigaţiei istorice în 
economia politică, ei admit necesitatea de a folosi în conjuncţie cu aceasta şi 
alte metode; şi cu toate că împărtăşesc o viziune realistă asupra ştiinţei 
economice în ansamblu, ei recunosc valoarea abstracţiei, cel puţin în anumite 
faze pregătitoare. Ei acceptă multe din concluziile vechi cele mai caracteris¬ 
tice şi le acceptă pe vechile temeiuri. Profesorul Adolph Wagner, care poate 
fi socotit un reprezentant de frunte al taberei mai moderate a noii şcoli, 
consideră că metoda inductivă şi cea deductivă îşi au ambele locul în ştiinţa 
economică. „Acestea sînt, aşadar — spune el — cele două metode: pe de o 


parte deducţia din mobiluri psihologice 


în primul rînd deducţia din 


mobilul folosului individual, apoi din alte mobiluri; pe de altă parte, inducţia 
din date istorice, din statistici şi din procesul mai puţin exact şi mai puţin 
cert, dar indispensabil, al observaţiei şi experienţei comune. Cu ambele 
aceste metode trebuie să abordăm diferitele probleme ale economiei politice 
şi să le rezolvăm pe cît ne stă în putinţă. Care din aceste metode trebuie 
folosită mai mult depinde de natura problemelor particulare; dar depinde şi 
de înclinaţia, foarte probabil şi de elemente întîmplătoare din formaţia inte¬ 
lectuală a fiecărui cercetător în parte.“® 

§ 4. Metoda ecoDoniiei politice nu poate fi descrisă adecvat printr-o wiică 
formulă, — Nu trebuie, deci, să exagerăm opoziţia dintre ceea ce se poate 
numi Şcoala clasică engleză şi noua şcoală. Exponenţii celei dintîi sesizează 
mai pregnant problemele abstracte ale ştiinţei noastre, iar atunci cînd scriu 
despre metodă au în vedere în principal aceste probleme. Exponenţii celei 
de-a doua sesizează cu precădere problemele concrete şi ca atare pun accentul 
pe toate acele aspecte pe care primii înclinau să le ignore. Diferenţa este însă, 
strict vbrbind, doar una de grad; şi constatăm că opoziţia se reduce la 

minimum cînd comparăm modul efectiv de a proceda în rezolvarea proble¬ 
melor adoptat de cei mai buni economişti contemporani, fie că se consideră a 
aparţine noii şcoli, fie că se mulţumesc să fie incluşi în cea veche.’ 

Cît despre doctrina pe care o vom expune în paginile următoare, e de- 
ajuns să spunem aici că deşi vom acorda o mare importanţă metodei 
deductive în cercetarea economică şi deşi vom protesta împotriva spiritului 
anistoric manifestat de acei aderenţi ai noii mişcări care reclamă necesitatea 
unei reorganizări totale a ştiinţei noastre, nu vom face totuşi nici o încercare 
de a justifica doctrinele şcolii mai vechi exact în forma pe care le-au dat-o 
Mill şi Caimes. Metoda economiei politice nu poate fi descrisă adecvat 
printr-o unică formulă; ca atare, nu vom pleda în sprijinul vreunei metode cu 
excluderea totală a altora. Vom arăta, dimpotrivă, că în funcţie de sectorul 
sau aspectul special al ştiinţei noastre supus investigaţiei, metoda adecvată 
poate fi abstractă sau realistă, deductivă sau inductivă, matematică sau 
statistică, ipotetică sau istorică. 


Capitolul II 

Despre raporturile economiei politice 
cu morala şi practica 


§ 2. Economia politică şi psihologia. Pentru a delimita economia politică 
de ştiinţele fizice, ea este numită uneori ştiinţă morală, alteori ştiinţă socială. 
Primul din aceste două calificative este preferabil celui de-al doilea. Pentru 
început trebuie spus că termenul de ştiinţă morală nu este lipsit de ambigui¬ 
tate. El este fără îndoială folosit uneori într-un sens larg, incluzînd toate 
ştiinţele ce se ocupă de subiectivitatea umană, adică de om ca ştiinţă care 
simte, gîndeşte şi voieşte. Mai adesea însă este folosit ca sinonim pentru 
etică; îneît caracterizînd ştiinţa economică drept o ştiinţă morală riscăm să 
punem în umbră caracterul ci pozitiv.*^ 

Acesta nu este însă singurul motiv pentru care e mai bine să nu carac¬ 
terizăm economia politică pur şi simplu drept o ştiinţă morală. Ştiinţele 
despre om se împart în două grupuri — cele ce se ocupă de om doar în cali¬ 
tatea lui de individ şi cele ce se ocupă de el în principal ca membru al 
societăţii. Economia politică face parte din acest al doilea grup. E adevărat 
că unele din problemele studiate de ea — bunăoară cele privitoare la funcţiile 
capitalului — s-ar pune sub o formă mai mult sau mai puţin rudimentară şi 
cu referire la individul izolat; ceea ce face cu putinţă ca anumite principii 
economice elementare să poată fi ilustrate prin comportamentul lui Robin.son 
Crusoe. De îndată însă ce trecem de anticamera ştiinţei economice, apare 
necesitatea de a privi fiinţele umane nu izolate, ci ca membri ai unor 
comunităţi ce includ şi pe alţii. Cea mai izbitoare caracteristică a vieţii 
economice reale este relaţia de dependenţă reciprocă existentă între diferiţi 
indivizi; şi putem spune că economia politică se ocupă în esenţă de viaţa 
economică privită ca un aspect particular al vieţii sociale. 

Economia politică trebuie, deci, caracterizată drept o ştiinţă socială, şi nu 
morală sau psihologică. Ea presupune psihologia întocmai cum presupune 
ştiinţele fizice, iar economistul, în cercetările sale mai abstracte, îşi ia ca 
punct de plecare mobilurile de care sînt în mod obişnuit călăuziţi indivizii în 
relaţiile lor economice; aceasta nu face însă din această ştiinţă o ramură a 
psihologiei. Faptele ca atare că, ceteiis paribus^ oamenii prefera un cîştig mai 
mare unuia mai mic, că în anumite condiţii se abţin de la satisfacţiile prezente 
de dragul celor viitoare ş.a. sînt fapte psihologice de mare importanţă 
economică. Ele sînt însă presupuse de economist, şi nu stabilite de el. 
Economistul nu caută să le explice sau să le analizeze; şi nici nu investi¬ 
ghează consecinţele lor. Legile economice în sensul strict al cuvîntului diferă 
de astfel de fapte. Ele nu sînt simple legi ale naturii umane, ci legi ale unor 
complexe fapte sociale ce rezultă din legi simple ale naturii umane. Putem 
cita un exemplu din Cairnes. „Renta — observă el — este un fenomen 
complex, produs de jocul unor interese umane cînd ace.stea vin în contact cu 
condiţiile fizice reale ale solului în relaţie cu caracterul fiziologic al 
producţiilor vegetale. Economistul nu încearcă să explice legile fizice de care 
depind calităţile solului; nici nu încearcă să analizeze natura acelor senti¬ 
mente egoiste din sufletul proprietarului funciar şi din cel al arendaşului, ce 
influenţează clauzele învoielii dintre ei. El le priveşte şi pe unele şi pe cele¬ 
lalte ca pe nişte fapte, pe care nu urmează să le analizeze şi să le explice, ci 
ia act şi ţine cont de ele; nu le consideră obiect al investigaţiei sale, ci bază a 
ei. Dacă se doreşte mai multă informaţie, se poate apela şi la alte ştiinţe: 
economistul lasă faptul fizic în seama chimistului sau a fiziologului, iar 
faptul psihic în seama psihologului sau a eticianului.“*^ 

Fără îndoială că relaţia economiei politice cu psihologia este mai strînsă 
decît relaţia ei cu ştiinţele fizice, lucru probabil insuficient înţeles în pasajul 
citat din Cairnes, Dar faptul că obiectul economiei politice îl formează 
anumite fenomene sociale şi nu pur psihologice devine clar dacă parcurgem 
indiferent ce scriere economică recunoscută, cum este Avuţia naţiunilor. 
Multe fenomene privitoare la avuţie Adam Smith le pune în legătură cu 
structura psihică a omului, dar nu pe aceasta vrea el s-o analizeze. Faptul 
acesta este uneori pierdut din vedere cînd se relevă contrastul dintre Avuţia 
naţiunilor şi Teoria sentimentelor morale şi cînd se spune că prima constituie 
un supliment la cea de-a doua. 

J. S. Mill, vorbind despre economia politică foloseşte într-adevăr expresia 
„ştiinţă morală sau psihologică**; şi defineşte mai departe economia politică 
drept „ştiinţa privitoare la legile morale sau psihologice ale producerii şi 
repartiţiei avuţiei**.Să considerăm însă următoarele legi formulate de Mill 
însuşi în Principii de economie politică: renta nu intră în costul producţiei 
agricole; valoarea banilor depinde, ceteris paribus^ de cantitatea lor ca şi de 
viteza lor de circulaţie; un impozit asupra tuturor mărfurilor ar afecta negativ 
profiturile. Legi ca acestea nu pot fi, desigur, taxate drept morale sau psiho¬ 
logice, chiar dacă admitem că ele au în ultimă analiză o bază psihologică. 

De altfel, după cum vom arăta în capitolul următor, cu toată importanţa 
pe care o au premisele psihologice în unele sectoare ale cercetării economice. 

fenomenele vieţii economice nu pot fi explicate pînă la capăt prin simplă 
raţîonare deductivă pornind de la cîteva legi elementare ale naturii umane. 
Vom examina mai tîrziu cu ce scop şi în ce condiţii foloseşte economia 
politică datele ei psihologice; aici e de-ajuns să spunem că deducţia din astfel 
de date se cere întregită în diverse feluri prin observarea directă a faptelor 
sociale complexe ce formează viaţa economică. 


Capitolul VII 

Despre metoda deductivă în economia politică 

§ 1. Natura, metodei deductive. — în măsura în care prin metoda expe¬ 
rienţei specifice nu se poate obţine o cunoaştere sigură a legilor economice, 
trebuie sa recurgem la o metoda a cărei esenţă constă în determinarea preli¬ 
minară a principalelor forţe ce intră în joc şi deducerea consecinţelor lor în 
diferite condiţii. Raţionamentul a posteriori, care depinde în întregime de exa¬ 
minarea faptelor concrete în toată complexitatea lor reală, este înlocuit printr-un 
raţionament a priori, ce depinde de cunoaşterea caracteristicilor generale pe 
care le manifestă oamenii în raporturile lor economice reciproce. „Problema 
metodei deductive — spune Mill — constă în a descoperi legea unui efect 
pornind de la legile diferitelor tendinţe din însumarea cărora acesta rezultă/* 
Este necesar, mai întîi, să se determine care sînt principalele forţe ce intervin şi 
legile conform cărora acţionează ele. Urmează apoi faza pur deductivă, în care 
se inferează consecinţele ce rezultă din acţiunea acestor forţe în condiţii date, 
în fine, prin compararea concluziilor astfel obţinute cu ceea ce observăm direct 
loc, apare posibilitatea de a testa corectitudinea şi adecvarea practică a 
celor doi paşi precedenţi şi de a sugera restricţii necesare. De observat că 
numai unul din aceşti trei paşi — şi anume cel de la mijloc —este, strict vor¬ 
bind, deductiv. Se vede astfel că în forma ei completă aşa-numita metodă 
deductivă nu este o metodă exclusiv deductivă. Mai. potrivit ar fi sa o carac¬ 
terizăm drept o metodă ce, deşi predominant deductivă, e.ste totuşi ajutată şi 
controlată de inducţie. Lucrul acesta va fi lămurit mai bine în cele ce urmează, 
dar pare indicat să atragem atenţia asupra lui de la bun început. 

§ 2. Aplicarea termenului „ipotetică'' Ia ştiinţa economică. — Pentru 
faptul că trebuie să recurgă la metoda deductivă, de.spre economia politică .se 
afirmă de obicei că are un caracter esenţialmente ipotetic. Ace.st mod de a o 
caracteriza se cerc însă atent explicat şi precizat, deoarece există un anumit 
pericol de confuzie cu privire la ce anume implica. 

De.spre toate legile de cauzare se poate .spune că .sînt ipotetice, întrucît nu 
asertează dccît că anumite cauze, în absenţa oricăror cauze contracarante, vor 
produce anumite efecte. Or, în cazurile reale în care acţionează o cauză dată, 
cauze contracarante sînt uneori prezente iar alteori nu; şi, ca atare, legile de 
cauzare trebuie privite doar ca enunţuri referitoare la tendinţe. De unde 
urmează că toate ştiinţele de cauzalitate şi în primul rînd cele ce folosesc 

metoda deductivă — inclu.siv economia politică şi astronomia —- conţin un 
element ipotetic. 

Această constatare poate fi exprimată întrucîtva diferit spunînd că folo¬ 
sirea metodei deductive în economie implică, într-un anumit stadiu, un 
proces de abstractizare, care impune recurgerea frecventă la clauza ceteris 
paribus. Abstractizarea merge cel mai departe în raţionamentele unde mobilul 
interesului egoist se consideră că acţionează nestînjenit înlr-o stare de liber¬ 
tate economică; adică în raţionamentele ce lucrează cu conceptul de „om 
economic**. Ea este prezentă însă, mai mult sau mai puţin, în toate cazurile de 
folosire a metodei deductive. Pentru că în investigarea deductivă a consecinţelor 
economice ale indiferent cărei circumstanţe sau schimbări particulare se 
presupune cu necesitate absenţa factorilor cu acţiune contrară şi a schimbări¬ 
lor concurente dar independente. în măsura în care alte schimbări rezultă ele 
însele din schimbarea sau circumstanţa studiată, ele, fireşte, se cer luate în 
considerare; dar trăsătura distinctivă a metodei deductive constă în a efectua. 


pentru început, o izolare mentală de acţiunea tuturor forţelor modificatoare 
ce nu se leagă cauzal, într-un fel sau altul, de obiectul particular al cercetării. 


Distincţia, indicată aici, între schimbări dependente şi schimbări indepen¬ 
dente este de importanţă fundamentală, fiind prin ea însăşi destul de simplă, 
în acelaşi timp, oamenii adesea întîmpină dificultăţi cînd c vorba să o păstreze 
cu claritate pe parcursul unui raţionament complicat; capacitatea de a face 
acest lucru este esenţială pentru o bună gîndire economică şi se cerc cultivată 


în mod special. 

Din faptul că legea este ipotetică în sensul amintit nu decurge însă că ea 
ar fi din acest motiv nevcridică sau fără legătură cu desfăşurarea reală a 
evenimentelor. Legile de cauzare, deşi pot fi considerate dintr-un anumit 
punct de vedere ipotetice, sînt, dintr-un alt punct de vedere, categorice. 
Pentru că ele enunţă în mod categoric modul de acţiune al cauzelor respec¬ 
tive. De altfel, cu toate că o cauză poate fi într-un fel contracarată ca urmare 
a acţiunii unor cauze mai puternice de sens opus, ea va continua totuşi să 
exercite propria ei influenţă caracteristică, modifieînd în consecinţă rezultatul 
final. Nimeni nu-şi închipuie că legea gravitaţiei încetează să acţioneze atunci 
cînd un balon se ridică în aer sau cînd apa urcă în cilindrul unei pompe; iar 
aceasta ne poate servi ca o ilustrare foarte simplă a ceea ce se întîmplă 
constant în cazul fenomenelor economice. De exemplu, o mărire a cererii 
unei mărfi se poate produce concomitent cu o creştere a ofertei; drept umiare, 
efectul absolut al variaţiei cererii poate să nu-şi afle expresia în vreo modifi¬ 
care efectivă a preţului. S-ar putea întîmplă chiar ca preţul să scadă, în timp 
ce dacă variaţia cererii ar fi acţionat numai ea, ar fi determinat creşterea lui. 
în lipsa respectivei variaţii a cererii, însă, în circumstanţele presupuse preţul 
ar fi scăzut şi mai mult. Rămîne adevărat, în mod absolut şi fără restricţii, că 
orice variaţie a cererii tinde să determine o modificare a preţului faţă de 
nivelul pe care l-ar fi avut altminteri. 

Să considerăm acum teoria conform căreia creşterea (sau scăderea) canti¬ 


tăţii de bani aflate în circulaţie tinde, ceteris paribus, să fie urmată de o creştere 
(respectiv scădere) generală a preţurilor. Aceasta este, într-un sens, o lege 
ipotetică: ea nu ne permite să spunem că ori de cîtc ori se produce efectiv o 
creştere a masei monetare aflate în circulaţie va avea loc şi o creştere efectivă 

a preţurilor; ea nu ne permite nici măcar să spunem că dacă înregistrăm o 
creştere a cantităţii de bani în circulaţie concomitent cu o creştere generală a 
preţurilor, acest din urmă fenomen s-ar datora cu necesitate în întregime 
celui dintîi. Pentru că respectiva cauză nu este singura capabilă să afecteze 
totalitatea preţurilor. Efectele ei pot fi, deci, contracarate de acţiunea conco¬ 
mitentă a unor cauze mai puternice de sens opus, sau amplificate de acţiunea 
conjugată a unor cauze ce lucrează în acelaşi sens cu ea. Lucrul acesta este 
adeviîrat, dar la fel de adevărat e că oriunde este prezentă cauza respectivă, 
ea îşi exercită influenţa în conformitate cu legea enunţată şi îşi joacă rolul 
său în determinarea (de sens pozitiv sau negativ) a efectului real care se 
produce. Ceea ce înseamnă că această lege, în pofida elementului ipotetic pe 
care-1 cuprinde, se referă totuşi la desfăşurarea efectivă a evenimentelor; ea 
este o aserţiune privitoare la relaţiile reciproce dintre fenomenele economice. 

Se poate pune însă întrebarea dacă economia politică deductivă nu este 


cumva ipotetică într-un sens mai fundamental decît cel indicat pînă acum. 
Este clar că ori de cîte ori se ajunge prin raţionare deductivă la anumite 
concluzii, aplicabilitatea lor la fenomene reale rămîne în mod inevitabil 
ipotetică înainte de a se fi stabilit dacă premisele ce au format baza raţiona¬ 
mentului sînt realizate în fapt. Şi atunci, nu se poate spune oare că cel puţin 
unele din concluziile economici politice deductive sînt ipotetice în sensul că 
reclamă nu doar absenţa unor cauze cu acţiune contrară, ci şi realizarea 
anumitor condiţii pozitive^ care în fapt nu sînt totdeauna realizate? Dacă la 
această întrebare se răpunde afirmativ, nu trebuie înţeles că de aici ar rezulta 
că economia politică se foloseşte de premise arbitrare sau fictive, ori de premise 
a căror relaţie cu fenomenele reale ale vieţii economice este îndoielnică. Or, 
tocmai aşa ceva par să aibă în vedere cei ce vorbesc dispreţuitor despre metoda 
deductivă pe temeiul că ea nu ar furniza decît concluzii ipotetice — concluzii 
despre care se afirmă că sînt inutilizabile în scopuri practice, oricît ar fi de 
incontestabilă valabilitatea lor ipotetică. 

E un lucru cert că economiştii, atunci cînd folosesc metoda deductivă, 
pornesc foarte adesea de la premise pozitive ce nu corespund în toate cazu¬ 
rile realităţii. într-adevăr, premisele lor se cer ajustate de la caz la caz pentru 


a corespunde diverselor situaţii, iar în aceste condiţii este clar că aplicabili¬ 
tatea concluziilor lor depinde inevitabil de împrejurări. De exemplu, cînd se 
ocupă de probleme privitoare la rentă, economiştii presupun anumite condiţii 
de posesiune a pămîntului; iar în tratarea problemelor monetare, ei presupun 
că sînt în vigoare anumite reglementări privitoare la emisiunea monetară, la 
instrumentele de plată legale, la instrumentele de credit etc. Tot aşa, în elabo¬ 
rarea teoriilor asupra salariilor, se presupune de regulă că fiecare categorie de 
muncitori sau chiar clasa muncitoare în întregul ei are propriul său standard 
de confort. Chiar şi acele supoziţii ce pot fi grupate sub denumirea generică 
de absenţă a cauzelor perturbatoare au o latură pozitivă. Căci pentru ca 
raţionamentul să fie relevant pentru explicarea fenomenelor reale, se impune 
ca, în fapt, cauzele a căror influenţă este neglijată să fie strict cauze „pertur¬ 
batoare” şi să nu exercite o influenţă atît de puternică îneît să facă 
insignifiantă pe cea a altor factori. 

Trebuie, însă, ţinut minte întotdeauna că metoda deductivă nu constă 
numai din pasul deductiv. Lucrul acesta par să-l uite cei ce vorbesc cu dispreţ 
despre caracterul ipotetic al economiei politice deductive. Simpla raţionare 
deductivă poate fi într-adevăr reprezentată schematic printr-un enunţ ipotetic 
de forma „Dacă P §i Q sînt adevărate, atunci e adevărat r“. Metoda deductivă 
nu se rezumă însă la stabilirea legăturii dintre adevărul lui p şi q şi adevărul 
lui R. în forma sa completă, ea include o investigare preliminară a forţelor ce 
acţionează efectiv şi a variatelor condiţii în care ele acţionează; şi de asemenea 
testează aplicabilitatea rezultatelor sale la fenomenele reale apelînd la 
realităţile concrete accesibile observaţiei directe. Uneori este convenabil ca 
etapa deductivă a investigaţiei economice să fie privită mai mult sau mai 
puţin în sine; iar în teoria economică pură i se acordă o atenţie specială. 
Totuşi premisele nu se aleg în mod arbitrar. Căci deşi teoria pură presupune 
acţiunea unor forţe în condiţii artificial simplificate, ea pretinde totuşi că 
forţele ale căror efecte le studiază sînt verae causae în sensul că acţionează, 
şi încă într-un mod predominant, în lumea economiei reale. 

Aş vrea să mă refer aici pe scurt la legea valorii normale, a salariilor 
normale etc. în procesul de degajare a acestor legi se iau voit în considerare 
numai forţele cu acţiune relativ universală şi permanentă, lăsînd la o parte 
variatele influenţe exercitate de cauze locale şi temporare ce s-ar putea 
întîmpla să acţioneze într-un moment sau altul. Legile sînt deduse, deci, 
printr-un proces deliberat de abstractizare, putînd astfel să pară a avea un 
foarte accentuat caracter ipotetic. Dacă se poate arăta însă că forţele a căror 
influenţă trebuie determinată sînt cu adevărat forţele predominante şi mai 
permanente ce acţionează în orice societate economică dată, atunci se poate 
postula în mod legitim că în ocazii diferite forţele modificatoare acţionează 
în direcţii diferite, astfel îneît pe termen lung tind să se contrabalanseze şi să 
se neutralizeze reciproc. în aceste împrejurări, deşi concluziile raţionamen¬ 
telor deductive pot să nu corespundă faptelor observate în fiecare caz 
individual, ele se vor adeveri totuşi dacă luăm cazurile în masă şi dacă condiţiile 
generale ale vieţii economice rămîn neschimbate o perioadă de timp destul 
de lungă.Legi ca aceea a valorii normale etc. nu sînt, deci, neapărat ipote¬ 
tice în vreun sens ce implică neconcordanţe cu realitatea. Ele au aproape 
întotdeauna nu doar o mâi mare importanţă ştiinţifică, ci şi o mai mare 
importanţă practică decît fenomenele mereu schimbătoare observabile în 
cazurile particulare. Este într-adevăr esenţial ca pînă la urmă acţiunea 
influenţelor locale şi trecătoare să nu fie pierdută din vedere sau ignorată 
voit. Dar înainte de a fl dobîndit cunoaşterea unor tendinţe generale şi 
permanente, este foarte probabil ca şi ceea ce este local şi trecător să fie 
greşit interpretat. 

Concluziile la care am ajuns în această secţiune le-am putea rezuma 
spunînd că economia politică deductivă este pe bună dreptate caracterizată ca 
fiind ipotetică, dacă prin aceasta nu se înţelege mai mult decît că, întîi, legile 
ei enunţă doar tendinţe şi sînt de aceea supuse de regulă clauzei ceteris 
paribus; şi că, în al doilea rînd, multe din concluziile ei depind de realizarea 
anumitor condiţii pozitive care în fapt nu sînt totdeauna întrunite. Atunci însă 

cînd condiţiile sînt întrunite, legile pot fi enunţate categoric. De altminteri, 
aceste condiţii nu sînt asumate în mod arbitrar, ci sînt alese în aşa fel încît să 
corespundă în mare faptelor reale în diferite forme de manifestare a fenome¬ 
nelor economice. Cînd spunem, deci, că economia politică, în măsura în care 
recurge la metoda deductivă, este o ştiinţă ipotetică, trebuie să nc ferim de 
ideea că aceasta implică ne veridicitatea sau lipsa de concordanţă cu ordinea 
reală a fenomenelor economice,^*» 

§ 3. Funcţiile observaţiei hi folosirea metodei deductive. — Rolul expe¬ 
rienţei specifice în călăuzirea raţionamentului economic deductiv şi în asigu¬ 
rarea concordanţei sale cu realitatea este cum nu se poate mai important. Se 
poate spune fără rezervă că economia politică, indiferent dacă recurge sau nu 
la metoda deductivă, trebuie să înceapă cu observaţia şi să sfirşească tot cu ea. 
După cum am semnalat deja, există tendinţa de a uita că metoda deductivă în 
forma ei completă constă din trei stadii, dintre care numai unul este cu adevărat 
deductiv, celelalte două constînd în determinarea inductivă a premiselor şi în 
verificarea inductivă a concluziilor. Adevăratul caracter al metodei deductive 


este greşit înţeles mai ales de acei critici ai ei care se opun utilizării ei în eco¬ 
nomia politică pe motiv că aceasta ar echivala cu a închide ochii în faţa fap¬ 
telor şi a încerca descoperirea pe cale pur mentală a legilor lumii economice, 
nesocotind cu totul ceea ce se petrece în realitate.*^ 

E adevărat că în elaborarea teoriei economice pure, rolul pe carc-1 joacă 


observaţia specifică poate fi subordonat şi ţinut provizoriu pe planul al 
doilea. Este de asemenea adevărat că formaţia intelectuală a unor cercetători 


îi predispune în chip firesc spre cultivarea cu predilecţie a acestei laturi a 
muncii ştiinţifice. Pe lîngă aceasta, uneori poate fi util ca, în scop ilustrativ şi 
în vederea familiarizării cu tipul de raţionament necesar în abordarea proble¬ 


melor economice, să se formuleze ipoteze ce au prea puţină legătură cu 


situaţiile reale.*® în rest, economistul nu poate decît în mod parţial şi provi¬ 
zoriu să rămînă astfel independent de experienţa specifică. Funcţiile speciale 
ale observaţiei ca întregire a raţionamentului deductiv ni Ic sugerează chiar 


analiza făcută deja a metodei deductive. 

în primul rînd, observaţia îl călăuzeşte pe economist în alegerea premi¬ 
selor iniţiale. Chiar şi în cea mai abstractă abordare a economiei politice este 
necesar să se înceapă cu întrebarea care sînt cele mai generale caracteristici 
pe care le manifestă efectiv oamenii în raporturile lor economice reciproce şi 
cu investigarea mediului fizic şi social în care se desfăşoară activităţile lor 
economice. Dar, după cum am atras deja atenţia, nu este necesar ca propoziţiile 
asumate privitoare la mobilurilc oamenilor sau la circumstanţele materiale şi 
sociale ale activităţii lor să fie adevărate în mod universal şi fără restricţii. A 
căuta o corespondenţă exactă cu ceea ce s-a numit ,/ealitatea empirică inte- 
grală“ ar însemna a sacrifica generalitatea şi a ne încurca din nou în acele 
complexităţi ale vieţii economice reale pe care metoda deductivă caută în 
mod special să le evite temporar. Ceea ce se cere este, întîi, ca mobilurile 
luate În considerare să fie excepţional de puternice în sfera economică, iar 


acţiunea lor să fie atît de uniformă încît modul de comportare dedus din ele 
să corespundă în linii mari cu ceea ce se întîmplă în realitate; şi în al doilea 

rînd. ca circumstanţele în care se presupune că acţionează aceste mobiluri să 
aibă un caracter reprezentativ, fie în raport cu viaţa economică în general, fie 

măcar în raport cu un aspect particular al ei. 

Observaţia pe care o necesită alegerea premiselor poate uneori să nu 
implice mult mai mult dccît înregistrarea inteligentă a anumitor date coti¬ 
diene dintre cele mai familiare. Trebuie reamintit însă că economistul nu-şi 


ia întotdeauna ca punct de plecare una şi aceeaşi mulţime de supoziţii, în 
unele cazuri fiind necesară o cunoaştere mult mai cuprinzătoare pentru a 
putea determina care trebuie să fie premisele. Această remarcă se aplică la 
elaborarea teoriei schimburilor externe, a dinamicii preţurilor generale, a 


efectelor pe care sindicatele sau maşinile le au asupra salariilor ş.a. Cînd ne 
ocupăm de astfel de probleme, apare chiar de la începutul cercetărilor noastre 
necesitatea unei cunoaşteri destul de intime a fenomenelor economice concrete. 
Ceva mai încolo vom indica amănunţit principiile generale ce trebuie să-l 

călăuzească pe economist în alegerea premiselor.^^ 

în al doilea rînd, observaţia îi permite economistului să dctcmiinc cît de bine 
aproximează supoziţiile sale faptele reale in condiţii economice date. El află 
astfel în ce măsură se cer modificate premisele sale; sau în ce măsură, atunci 
cînd nu este necesară sau fezabilă o modificare efectivă a premiselor, trebuie 


luate în calcul efectele aşa-numitelor cauze perturbatoare. Folosirea în acest 
scop a observaţiei constituie unul din principalele aspecte sub care abordarea 
mai concretă a economiei politice se deosebeşte de abordarea ei mai abstractă. 
Ea este de foarte mare importanţă pentru înţelegerea adecvată a fenomenelor 
economice din orice perioadă dată. ,4^in partea economici politice spune 
Bagehot — nu ne putem aştepta decît la ficţiuni înainte de a şti cînd şi în ce 
măsură primele ei aserţiuni sînt în fapt adevărate şi cînd şi în ce măsură nu sînt.'*-® 
Privind acea.stă funcţie a observaţiei dintr-un punct de vedere întrucîtva 
diferit, vom constata că observaţia determină limitele valabilităţii pozitive a 
legilor obţinute pe cale deductivă. Lumea economică este în continuă schim¬ 
bare. Se poate întîmpla ca anumite supoziţii să fie realizate într-o anumită 
etapă a progresului economic şi totuşi să fie în vădită nepotrivire cu faptele 
într-o altă etapă. îneît fără ajutorul unei ample cunoaşteri a faptelor există 
pericolul de a atribui doctrinelor economice o sferă de aplicabilitate mult mai 
largă decît au în realitate. Vom reveni asupra acestui a.spect atunci cînd vom 
discuta despre raportul dintre teoria economică şi istoria economică. 

în al treilea rînd, economistul recurge la observaţie pentru a ilustra, testa şi 
confirma concluziile obţinute pe cale deductivă. Aici este important să observăm 
că verificarea poate să constea, şi îndeobşte va consta în explicarea satis¬ 
făcătoare a fenomenelor reale, nu neapărat în descoperirea de fenomene care ar 


justifica în calitate de generalizări directe concluziile obţinute deductiv.^* 

Desigur că în unele cazuri, în loc ca teoria să fie confirmată, se va 
constata o discrepanţă vădită între mersul real al evenimentelor şi rezultatele 
raţionamentelor deductive, ceea ce va însemna ca acestea, dacă nu sint pur şi 
simplu eronate, sînt cel puţin insuficiente pentru explicarea faptelor. Problema 
care se pune atunci este de a afla sursa erorii sau a incompletitudinii. S-ar 
putea ca cercetarea empirică să semnaleze acţiunea unor factori ce exercită o 

influenţă importantă asupra fenomenelor în cauză dar nu au fost luaţi în 
considerare^; ori s-ar putea dovedi că deşi au fost Iute în considerare forţele 
relevante, ponderile lor relative au fost greşit estimate sau modul de acţiune 
al fiecăreia în parte a fost greşit calculat; după cum e posibil şi să se fi stre¬ 
curat o eroare în însuşi raţionamentul deductiv. 

Nu trebuie trecute cu vederea dificultăţile serioase pe care le întîmpînă 
uneori procesul de verificare. Mill merge pînă la a spune că „temeiul încrederii 
pe care o avem într-o ştiinţă deductivă oarecare nu este raţionamentul a priori 
însuşi, ci concordanţa dintre rezultatele lui şi cele ale observaţiei a posferion**.^^ 
Formularea se cere uşor atenuată. Căci se poate întîmpla să avem temeiuri 
independente pentru a crede că premisele noastre corespund faptelor şi că pro¬ 
cesul de deducţie este corect; în care caz putem avea încredere în concluziile 
noastre în ciuda eventualelor dificultăţi de a obţine o verificare explicită. 

Fireşte că nu trebuie să existe o discrepanţă vădită între concluziile 
noastre teoretice şi faptele efectiv observate. Nu trebuie însă să tragem în 
mod pripit concluzii negative sau să considerăm teoriile ca infirmate pentru 
faptul că n-au fost observate cu claritate cazuri concordante cu ele. Deoarece 
complexitatea lumii economice reale, care a impus mai întîi necesitatea 
recurgerii la metoda deductivă, poate, tot ea, să ne creeze greutăţi cînd e 
vorba să determinăm dacă efectele reale ale unui factor oarecare concordă 
sau nu cu rezultatele calculelor noastre deductive.^"* 

De altminteri, legea valorii normale, legea salariilor etc. sînt verificabile, 
după cum am arătat deja, numai prin masa de cazuri şi nu prin cazuri luate 
individual. De unde rezultă că, la fel ca în formularea de generalizări empi¬ 
rice, şi în verificarea prin observaţie a rezultatelor raţionării deductive se 
impune în generai să extindem cercetările noastre asupra unui spectru larg de 
fapte şi mai ales să lăsăm suficient timp pentru ca efectele să se poată mani¬ 
festa îndeajuns. Dacă nu luăm astfel de precauţii, pot lesne să apară interpretări 
greşite, iar teoria economică să fie pe nedrept discreditată. 

Doctrina că, în condiţii obişnuite, impozitele pe mărfuri sînt plătite de 
consumatori ne poate oferi în acest sens un exemplu simplu; pentru că 
această doctrină nu este nicidecum incompatibilă cu faptul că un nou impozit 
poate în primă instanţă să apese foarte greu asupra ramurii economice impo¬ 
zitate. întreg raţionamentul prin care această doctrină a fost edificată arată că 
ea vorbeşte doar despre ceea ce se întîmplă pe termen lung. Cu alte cuvinte, 
numai despre impozitele vechi sau despre cele anticipate de mult.^s 

Iată şi un al doilea exemplu simplu. Conform principiilor economiei 
politice deductive, abrogarea Legii cerealelor ar fi trebuit să determine, 
tendenţial, o scădere permanentă a preţului griului în Anglia. Totuşi, o asemenea 
scădere nu s-a produs imediat. Explicaţia aparentei discrepanţe constă în 
interferenţa unor circumstanţe cum sînt recolta slabă de cartofi. Războiul 
Crimeîi şi îndeosebi deprecierea aurului, care au contribuit la menţinerea 
unui preţ ridicat pînă în 1862, în pofida comerţului liber. A fost nevoie, apoi, 
de un anumit timp şi pentru a se putea extinde în noi ţări suprafeţele cultivate 
şi a se putea dezvolta mijloacele de comunicaţie astfel îneît să fie satisfăcută 
noua cerere. 

NOTE 

1 . Există însă unele deosebiri de păreri în privinţa măsurii în care aplicarea 
doctrinelor rezultate se impune a fi limitată. Bagehot consideră că doctrinele econo¬ 
miei politice engleze nu sînt aplicabile la orice stare a societăţii, ci doar la acele stări 
îh care comerţul este bine dezvoltat şi îndeosebi acolo unde a îmbrăcat forma de 
dezvoltare pe care o întîlnim în prezent în Anglia. Caimes vorbeşte şi el, în treacăt, 
de relativitatea cercetărilor economice. Senior, pe de altă parte, afirmă că acele 
concluzii care se referă la natura şi producerea avuţiei sînt universal adevăratei şi cu 
toate că cele care se referă la repartiţia avuţiei pot să fie afectate de instituţiile speci¬ 
fice ale diferitelor ţări, totuşi starea de lucruri naturală poate fi enunţată ca regulă 
generală, urmînd ca anomaliile produse de cauze perturbatoare particulare să fie 
explicate ulterior. Cu alte cuvinte, în timp ce Bagehot consideră că premisele econo¬ 
miei politice se referă doar Ia deprinderile şi instituţiile economice ale unei epoci şi 

particulare. Senior le consideră „naturale** şi, cu mici rezerve, independente de 
timp şi de loc. 

2. Mill şi Bagehot insistă în mod special asupra înaltului grad de abstractizare 
propriu gîndirii economice. Bagehot spune în mod repetat că „economiştii englezi 
vorbesc nu despre oamenii reali, ci despre oameni imaginari; nu despre oamenii aşa 

cum îi vedem, ci despre oamenii aşa cum ne e comod să presupunem că sînt** 
(Economic Studies^ p. 5). 

3 . Deşi afirmă că concluziile economiei politice sînt adevărate doar în absenţa 
oricăror cauze perturbatoare. Senior o caracterizează totuşi drept o ştiinţă pozitivă, şi 
nu ipotetică. Prin aceasta el înţelege că premisele ei nu sînt adoptate în mod arbitrar. 

4 . Profesorul Cari Menger din Viena este unul din principalii lideri ai acestei 
tendinţe mai recente din opinia germană. Cf. ale sale Untcrsucinmgen uher die 
Metîiodc der Soziaîwisscnschnften uiid der Polîtischcii Ockonomic însbesondere. El 
insistă în mod special asupra necesităţii de a deosebi economia politică teoretică de 
istoria şi de statistica economică, pe de o parte, şi de ştiinţele practice ale economiei 
politice, pe de alta; şi acuză şcoala dominantă germană atît de neînţelegerea punc¬ 
tului de vedere al metodei abstracte cît şi de faptul că atribuie o importanţă exagerată 
aspectului istoric. El consideră de asemenea eronată încercarea lor de a imprima 
economiei politice teoretice o direcţie etică. EI se exprimă şi mai tranşant într-o 
foarte controversată serie de scrieri îndreptate mai ales împotriva lui Schmollcr şi 
publicate sub titlul Die hrthiimer des Historismus in der Deutsclien NntioiuiJoekonomie. 
Profesorul Emil Sax din Praga este de acord cu Menger în chestiunile fundamentale, 
dar îşi prezintă vederile sub o formă mai puţin polemică. El subliniază puternic 
imporUinţa teoriei pure. Cf. lucrarea sa Wesen und Aufgaben der Nationalockononiie. 

5. Pentru chestiunile abordate în continuare, cf. Roscher, Gescbichte der 
Nationaloekonomik in Deutschland, îndeosebi pp. 1032-1036; Knies, Die PoUtische 
Oekonomie vom Standpimkte der geschicbtiichen Metbode; articolul lui Schocberg 
Die VoJkswirtscbaft (în al său Handbucb)^ § 1—13; şl Wagner, Sysiematiscbe 
Nationaioekonomie în Jabrbucber fur Nationaloekonomie und Statistik, martie 1886 
(tradus in Quarterly Journal of EconomieSt voi. I, p. 113), O bună prezentare a noii 
economii politice germane, ale cărei temelii au fost puse în anii 1842-1853 în prin¬ 
cipal de Roscher, Hildcbrand şi Knies, o face Cohn în System der Nationaloekonomie, 
Grundlegung, § 108-122. Vezi şi articolul profesorului Ashley „Historical School of 
Economics** în Dictionary ofPolitical Economy al dlui Palgrave. 

6. Trebuie observat că deosebirile în modul de a trasa domeniul unei ştiinţe pot 
fi în bună măsură doar verbale. Se întîmplă ca un autor să includă în ştiinţa respectivă 

cercetări despre care un altul consideră că aparfin doar aplicaţiilor ci; ceea ce nu 
înseamnă că acesta din unnă ignoră aceste cercetări şi nici că le atribuie cîtuşi de 

puţin o importanţă mai mică. 

7 . După cum vom arăta, însă, conversa nu este valabilă; poţi, adică, să adopţi o 
tratare realistă a problemelor economice tără să fonnulezi judecăţi etice. 

8. Quarterly Journal of Econom ies, voi. T, p. 124. în al său Lclir-und Handbuch 
der Politischen Ockonomîe, voi. I, p. 17, Wagner continuă pe aceeaşi linie. „Nu e 
vorba — scrie el — să schimbăm complet metoda deducţiei şi nici s-o înlocuim cu 
totul prin metoda inducţiei. Acest din urmă obiectiv este imposibil de realizat; şi 
chiar de-ar fi posibil, n-ar fi nici just, nici dezirabil. Problema e de a obţine o amelio¬ 
rare a procedeului deductiv, o mai rafinată şi mai profundă întemeiere psihologică şi 
dezvoltare a lui. şi o mai atentă aplicare, mai cu scamă la chestiuni practice concrete. 
La aceasta trebuie să se adauge o atenţie constantă acordată ipotezelor de la care 
pornesc deducţiile şi o determinare mai precisă a limitelor de aplicabilitate a metodei, 
într-un cuvînt, adevărata soluţie a disputei privitoare la metodă nu constă în a alege 
între deducţie sau inducţie, ci în a accepta deducţia şi inducţia. Fiecare din ele trebuie 
folosită în cazurile unde se potriveşte în mod special naturii particulare a problemei 
de rezolvat şi, pe cît posibil căci nu totdeauna este posibil — trebuie combinate 
amîndouă, deşi în cazurile concrete va avea înlîictale una sau cealaltă.** Asemănător 
se exprimă şi dr. von Scheel. Pentru rezolvarea unor probleme economice diferite, 
spune el, se recomandă metode diferite.,,Trebuie să folosim atît metoda inductiva, cît 
şi pe cea deductivă. Metoda cea mai potrivită variază continuu în funcţie de natura 
specifică a problemei de rezolvat** (Schdnberg, Handbuch, Die poliîische Oekonomie 
aJs Wissenschaft, § 3). în acelaşi sens ar putea fi citat şi profesorul Gustav Cohn. 
Ideca, spune el, că simple colecţii de material istoric sau statistic ar putea fi de folos 
ştiinţei, fără ajutorul instrumentelor deductive, este Ia fel de extravagantă ca şi ideea 
opusă că întreaga ştiinţă ar putea fi edificată prin deducţie din nişte ipoteze elemen¬ 
tare (Crundlegung der Nationaloekononiie, p. 35). Iar dr. E. R. Seligman, vorbind în 
numele susţinătorilor americani ai noii mişcări, spune că germanii mai extremişti „au 
sărit peste cal, au subestimat pe nedrept contribuţia şcolii engleze şi, în zelul lor, au 
negat în chip dogmatic posibilitatea formulării oricăror legi generale** (5cie/ice 
Economic Discussion, p. 21). 

9. în 1890, cînd s-a publicat prima ediţie a lucrării de faţă, controversele despre 
care este vorba în acest capitol deveniseră treptat mai puţin acute; iar după acest an 
s-a mers mai departe în direcţia înţelegerii reciproce între economiştii teoreticieni şi 
istoricii economiei. Cf. prof. Ashley, On the Study of Economic History {Surveys: 
Historic and Economic, pp. 1—21). 

10 . A se vedea cele spuse în capitolul precedent despre relaţia dintre economia 
politică şi etică. 

11. Logica] Method of Poli tical Economy, pp. 37, 38. 

12 . Unsettled Questions of Political Economy, pp. 129, 133. 

13 . Aş observa în treacăt că modul cum caracterizează Jevons economia politică 
în a sa Tlieory of Politica! Economy pare să confere acestei ştiinţe în prea mare 
măsură un caracter psihologic şi prea puţin unul social. EI caracterizează teoria 
economiei politice drept .mecanica utilităţii şi a interesului personal** (p. 23); ea „se 
bazează în întregime pe un calcul al plăcerii şi durerii; obiectul economiei politice 
fiind de a maximiza fericirea cumpărînd plăcerea, ca să spunem aşa, cu preţul minim 
al durerii** (p. 25). Ideea este dezvoltată cîteva pagini mai departe. „Plăcerea şi 
durerea sînt fără îndoială ţintele ultime ale calcului economic. A satisface dorinţele 

noastre în măsură cît mai mare şi cu cît mai pu^în efort — a procura un cuantum cît 
mai mare din ceea ce este dezidcrabil printr-un cuantum cît mai mic din ccca ce este 
indezirabil — cu alte cuvinte a maximiza plăcerea, aceasta e problema economici 
politice** (p. 40). Rezultatul concepjici lui Jevons despre tm calcul al plăcerii şi 
durerii este o teorie a utilităţii a cărei importanţă economică ar fi greu de supraes¬ 
timat. Această teorie nu reprezintă totuşi miezul economiei politice. Ea ar trebui 
socotită mai degrabă un prealabil esenţial sau bază a cercetării economice, şi nu parte 
constitutivă a acestei ştiinţe. Ar fi mai potrivit să spunem că aparţine unei ramuri a 
psihologiei aplicate, căreia i s-ar putea da numele de hcdonistică. în acelaşi timp, avînd 
în vedere importanţa ei economică, economistul trebuie să elaboreze el însuşi această 
teorie, dacă nu o găseşte elaborată independent. Astfel, ea ar putea să ocupe, oarecum 
accidental, un loc important în scrierile economice, reprezentînd totuşi o premisă şi 
nu o concluzie ultimă a acestei ştiinţe. Jevons însuşi, după ce formulează teoria 
utilităţii, se ocupă mai departe de aplicaţiile ei la fenomene economice în sensul cel 
mai strict. El proiectează astfel asupra acestor fenomene atîta lumină îneît cartea sa 
A Theory of Politica! Ecoiiomy^ luată în ansamblu, poate fi socotită pe drept cuvînt 
una din cele mai fecunde şi mai valoroase contribuţii aduse vreodată în această ştiinţă. 

14. Acesta e aspectul pe care ţine să-l sublinieze Senior cînd, deşi afinnă că 
economia politică „depinde mai mult de raţionament dccît de observaţie**, refuză 
totuşi să o califice drept o ştiinţă ipotetică. 

15. Trebuie recunoscut că forţele predominante şi cu acţiune mai durabilă sînt ele 
însele susceptibile de variaţie în perioade mai lungi, ceea ce, după cum arată profe¬ 
sorul Marshall iPrincipIes of Econoniics, voi. I, 1895, p. 426), sporeşte inevitabil 
dificultăţile cu care se confruntă aplicarea doctrinelor economice Ia probleme prac¬ 
tice. Chestiunea poate deveni mai clară dacă distingem explicit două aspecte prezente 
în determinarea legii valorii normale, a legii sahuiilor normale etc. în primul rînd 
facem abstracţie de acţiunea cauzelor locale şi trecătoare; în al doilea rînd, presu¬ 
punem staţionare condiţiile generale ale vieţii economice, astfel îneît forţele 
predominante ce acţionează să fie şi ele constante. Numai în limitele în care această 
din urmă supoziţie este satisfăcută în fapt, valoarea normală poate fi identificată cu 
valoarea medic, salariile normale cu salariile medii etc. 

16. Multe din lucrurile pe care le spune Caimes în Logica! Method of Poiitica! 
Economy despre caracterul ipotetic al acestei ştiinţe sînt perfect valabile şi exprimate 
cu obişnuita-i luciditate şi eficienţă. Unele din formulările sale însă — de exemplu 
remarca lui că legea economică nu este o aserţiune privitoare la ordinea reală a feno¬ 
menelor economice (p, 99), sau afirmaţia că o lege economică poale fi întemeiată sau 
respinsă numai apelînd Ia un principiu mental sau fizic (p. 107) — se pot preta la 
interpretări greşite, chiar dacă, explicate cu grijă, ar putea fi justificate. Să luăm, de 
pildă, cu referire la enunţurile citate, încercarea de a respinge doctrina cheltuielilor 
de producţie ca regulator al valorii apelînd la anumite fapte sociale rezumate în 
expresia „imobilitatea muncii şi a capitalului**. Dacă această doctrină este considerată 
pur ipotetică, obiecţia poate fi respinsă ca fiind pur şi simplu irelevanlă. Nu putem 
crede însă că Caimes s-ar fi mulţumit să o respingă în acest fel. în miinilc sale, ca şi 
în ale şcolii sale în general, doctrina respectivă înseamnă că în condiţiile economice 
existente cheltuielile de producţie exercită efectiv o influenţă substanţială asupra 
preţului marii majorităţi a mărfurilor. Să mai considerăm apoi doctrina existenţei unor 
categorii de forţă de muncă între care concurenţa este slabă şi ineficace. Doctrina este 
schiţată de Mill, dar capătă mai mult relief la Caimes, care întemeiază cu njutomi ei 
o modificare a teoriei tradiţionale a valorii. Pe ce principiu mental sau fizic s-ar putea 

spune că se sprijină ea? Ar trebui mai degrabă să o privim ca pe o modificare a 
premiselor» sugerată de observaţia făcută cu scopul de a realiza o mai mare apropiere 
a teoriilor economice de realitate. 

17. Considerînd inducţia drept un complement al deducţiei, Wagner observă că 
„în conformitate cu experienţa noastră din trecut şi probabil că şi în viitor» trebuie să 
aşteptăm mai mult de la inducţie ca mijloc de control decît ca o metodă indepen- 
dentă. Probabil că inducţia ne va aduce nu atît rezultate noi, cît corecţii, rafinări şi 
amplificări ale propoziţiilor obţinute în prima instanţă deductiv** (Grundieguiig dcr 
politischen Oekononiie^ 1892, § 95). 

18. Referitor la ipotezele ilustrative, cf. Venn, Enipiricai Logic^ pp. 288 şi unn. 

19. Caimes observă că „economistul porneşte de la o cunoaştere a cauzelor 
ultime** {Logica! Metliod^ p. 75); dar această aserţiune trebuie oricum limitată la 
teoria economică pură. După cum a remarcat prof. Dunbar în eseul său The Reaction 
în PoIJtical Econoniy, metoda ce trebuie folosită pentru a duce ştiinţa economică în 
zona unde Ricardo n-a pătruns niciodată este simplă; trebuie scoase doar din obser¬ 
varea stărilor de lucruri reale premise noi privitoare la forţe de ordinul al doilea 
(Quarteiîy Journal ofEconomîcs, octombrie, 1886, p. 10). Cartea Principles ofEconomics 
a prof. Marshall oferă numeroase exemple convingătoare de noi dezvoltări de care 
este capabilă economia politică deductivă ghidată de observaţie. 

20. Economic Studies^ p. 71. Bagehot însuşi ilustrează această afirmaţie printr-o 
investigaţie inductivă a efectelor pe care diferenţele dintre salariile reale ale munci¬ 
torilor le au asupra mişcărilor demografice. Un postulat important privitor la natura 
acestui efect este implicat în obişnuita determinare deductivă a legilor salariilor 
normale. Vezi şi L. L. Price, Industrial Peace, pp. 108 şi urm. 

21. Dintre tratatele economice recente, aş menţiona cartea Money {Banii) a prof. 
Nicholson ca oferind numeroase exemple convingătoare privind modul în care eveni¬ 
mentele reale pot servi pentru ilustrarea şi confirmarea raţionamentelor deductive. 
Dar dacă vrem exemple, cel mai bine este să apelăm la Avuţia /ja//uiii7or. După cum 
observă prof. Marshall, „Adam Smilh a încercat rareori să dovedească ceva prin 
inducţie sau istorie detaliate. Datele utilizate în demonstraţiile sale erau cu precădere 
fapte ştiute de toată lumea, fapte fizice» psihice şi morale. El şi-a ilustrat însă 
demonstraţiile prin fapte curioase şi instructive» dîndu-le astfel viaţă şi tăcîndu-î pe 
cititori să simtă că era vorba de probleme ale lumii reale şi nu de nişte abstracţii.“ 

22. Odată sugerată prin observaţie acţiunea acestor factori, nu este improbabil să 
fîm ajutaţi din nou de deducţie în determinarea precisă a naturii influenţei lor. 

23. Lojgjc, VI, 9, § 1. 

24. Problema efectelor pe care le are asupra preţurilor generale cantitatea de bani 
aflaţi în circulaţie este abordată mai întîi deductiv iar apoi ilustrată şi testată prin 
examinarea unor cazuri în care această cantitate a suferit ample modificări. în unele 
cazuri confirmarea poate fi foarte clară şi decisivă; alteori însă pot să intervină mari 
dificultăţi în a ţine cont cu exactitate de efectele creşterii sau scăderii volumului 
general al schimburilor» efectele expansiunii sau restrîngerii creditelor etc., efecte ce 
tind să contracareze sau să amplifice efectele specifice produse de cauza supusă 
investigaţiei. 

25. Teoria deductivă a incidenţei impozitelor pe mărfuri a fost adesea sursa unor 
nemţelegeri persistente. „Teoria economistului deductiv privind profiturile şi preţurile 
— scrie Cliffe Leslie — are pretenţia de a fi adevărată în toate împrejurările, în cazul 
fiecărui participant la schimb şi a fiecărui produs în parte şi de a putea prevedea 
preţurile exacte la care bunurile se vor vinde. Teoria sa despre impozite este o 

aplicaţie a teoriei sale despre profituri şi preţuri; şi el porneşte de la ipoteza că 
preţurile se vor confonna în fapt cheltuielilor de producţie, cu alîta precizie în fiecare 
caz particular îneît fiecare impozit în parte pus pe indiferent ce marfă va fi recuperat 
de producător de la consumator, cu un profit la avansul făcut“ {Essays, 1888, p. 220; 
cf. şi p, 64). Dacă anume pasaje izolate din scrierile economiştilor deductivi ar părea 
să îndreptăţească astfel de aprecieri, aceasta se întîmplă numai din pricină că ei n-au 
subliniat destul de insistent deosebirea dintre incidenţa imediată şi incidenţa ultimă a 
unui impozit. 


CAPITOLUL 3 


Obiectivitate şi înţelegere 
în economia politică 

MAX WEBER 


Max Weber (1864—1920) s-a născut la Erfurt şi a predat la universi¬ 
tăţile din Freiburg, Heidelberg, Viena şi Miinchen. Cel mai adesea 
este considerat sociolog, deşi a avut şi o solidă cultură economică şi 
a jucat un rol activ în dezbaterile privitoare la metodologia economiei 
politice. Cea mai cunoscută lucrare a sa este, probabil, Etica protes¬ 
tantă şi spiritul capitalismului, în care susţine despre calvinism că a 
favorizat dezvoltarea capitalismului la începuturile acestuia; Weber a 
adus însă numeroase contribuţii fundamentale la înţelegerea societăţilor. 
Scrierile sale metodologice au fost de asemenea extrem de influente. 
Reproducem aici extrase din studiul său „«Obiectivitatea» în ştiinţa 
socială şi în politica socială*', care este probabil cea mai cunoscută 
dintre lucrările sale de metodologie. 

Orice reflecţie raţională asupra elementelor ultime ale comportamentului 
uman deliberat se leagă în primul rînd de categoriile de scop şi mijloc. Dorim 
in concreta un anumit lucru fie „pentru valoarea lui intrinsecă**, fie ca mijloc 
pentru ceva dorit în ultimă instanţă. Problema adecvării mijloacelor la un 
scop dat poate fi, neîndoielnic, abordată ştiinţific. în măsura în care izbutim 
să determinăm (în limitele cunoştinţelor pe care le avem) care mijloace sînt 
potrivite pentru atingerea unui scop propus şi care nu, vom putea să estimăm 
şansele de a atinge un anumit scop prin mijloacele disponibile şi astfel, în 
mod indirect, să criticăm, pe temeiul situaţiei istorice respective, însuşi scopul 
propus ca fiind raţional sau neraţional din punct de vedere practic, ţinînd 
cont de condiţiile existente. Putem, de asemenea, cînd ne apare posibilă atin¬ 
gerea unui scop propus, să determinăm — fireşte, tot în limitele cunoştinţelor 
de care dispunem — coasecinţele pe care le-ar avea, pe lingă eventuala atingere 
a scopului propus, aplicarea mijloacelor respective, dată fiind mterdependenţa 
dintre toate cîte se întîmpla. în felul acesta oferim celui ce acţionează posibili¬ 
tatea de a cîntări şi compara consecinţele urmărite şi pe cele neurmărite ale 
acţiunii sale, obţinînd implicit răspunsul la întrebarea: care este „costul** atin¬ 
gerii scopului dorit în termenii prejudiciilor predictibilc aduse astfel altor 
valori. Cum în marea majoritate a cazurilor fiecare scop urmărit are sau 
poate să aibă, în acest sens, un anumit „cost**, deliberarea persoanelor care 
acţionează cu simţul răspunderii nu poate să evite de a cîntări scopul şi 
consecinţele acţiunii pe care realizarea lui o reclamă. Una din cele mai 

Retipărit după Max Weber, The Methodoîogy of tJie Social Sciences, tradus şi îngrijit de Edward A. Shilz şi 
lîenry A. Finch, Free Press, Glencoe IU., 1949. 

importante funcţii ale criticii tehnice^ despre care am vorbit pînă acum, este 
de a face posibilă această analiză. Trecerea de la această estimare la decizie 
nu poate cădea însă în sarcina ştiinţei, ci a individului care urmăreşte respec¬ 
tivul scop: acesta cîntăreşte şi alege, după conştiinţa sa şi după concepţia sa 
despre lume, între valorile care sînt în joc. Ştiinţa îl poate ajuta să înţeleagă 
că orice acţiune — şi, fireşte, după împrejurări, orice inacţiune — înseamnă 
prin consecinţele ei o opţiune în favoarea anumitor valori şi implicit — lucru 
la care astăzi lumea preferă să închidă ochii — în defavoarea altora. El este 
cel ce trebuie să efectueze actul alegerii. 

Ştiinţa socială pe care vrem s-o practicăm este o ştiinţă a realului (Wirklich- 
keitswissenschaft).'^ Ceea ce urmărim este să înţelegem în unicitatea ei carac¬ 
teristică realitatea vieţii care ne înconjoară şi în care sîntem plasaţi — pe de o 
parte, interdependenţa şi semnificaţia culturală a evenimentelor individuale 
din ea, iar pe de alta temeiurile pentru care din punct de vedere istoric ea se 
prezintă aşa şi nu altfel. Or, de îndată ce încercăm să reflectăm asupra modului 
în care viaţa ne apare nemijlocit în situaţii concrete, ea ne oferă o multitudine 
nesfîrşită de evenimente „din noi“ şi „din afara noastră“, care apar şi dispar în 
simultaneitate şi succesiune. Această nesfîrşită diversitate se menţine din plin 
chiar şi atunci eînd ne concentrăm asupra unui singur „obiect^, bunăoară a 
unui act concret de schimb — dacă încercăm în mod serios să dăm o descriere 


exhaustivă a tuturor componentelor sale individuale, pentru a nu mai vorbi de 
explicarea lui cauzală. De aceea, orice cunoaştere raţională a realităţii infinite 
de către spiritul uman finit se sprijină pe supoziţia tacită că de fiecare dată 
numai o porţiune din această realitate formează obiectul investigaţiei ştiinţifi¬ 
ce, că numai ea este „esenţială” în sensul de a „merita să fie cunoscută”. Dar 
după ce principii este selectată această porţiune? S-a crezut adesea că şi în 
ştiinţele culturii criteriului decisiv ar fi, în ultimă istanţă, recurenţa ,u'egulată” 
a anumitor legături cauzale. Ceea ce cuprind „legile” pe care izbutim să le 
sesizăm în curgerea nesfîrşit de diversă a evenimentelor reprezintă, potrivit 
acestei concepţii, „esenţialul” din ele: de îndată ce am recuno.scut caracterul 
„legic” al unei legături cauzale, adică de îndată ce am arătat printr-o cuprin¬ 
zătoare inducţie istorică valabilitatea ei universală sau am ajuns s-o 
considerăm ca pe un dat intuitiv nemijlocit al experienţei noastre, formulei 
astfel descoperite i se va subsuma un mare număr de cazuri similare. Acele 
elemente din evenimentul individual rămase de o parte în urma selectării ele¬ 
mentelor ce se subsumează „legii” sînt considerate fie un reziduu încă nepre¬ 
lucrat ştiinţific, reziduu ce unnează a fi integrat şi el pe măsura completării 
sistemului de „legi”, fie ca ceva „accidental” şi ca atare neimportant din punct 
de vedere ştiinţific tocmai pentru că nu e „subsumabil legii”, deci nu aparţine 
„tipului” evenimentelor, putînd face doar obiectul unei „curiozităţi gratuite”. 
Drept urmare, întîlnim mereu, chiar şi la reprezentanţi ai şcolii istorice, 
credinţa că idealul spre care tind şi vor trebui să tindă şi în viitorul îndepărtat 
toate ştiinţele, inclusiv cele ale culturii, este un sistem de propoziţii din care 
realitatea să poată fi „dedusă”. După cum se ştie, un exponent de frunte al 


* în traducerea engleză, Wirkliclikeitswissenschaft csic redat prin „empirica! Science of concrete 
reality“ (ştiinţa empirică a realităţii concrete). (N. f.) 

ştiinţelor naturii a socotit potrivit să descrie ţelul ideal (cu neputinţă de atins în 
fapt) al unei atare abordări a realităţii culturale drept o cunoaştere de tip „astro¬ 
nomic" a faptelor de viaţă. 

5k ♦ ♦ 

Noi am numit,ştiinţe ale culturii" acele discipline care îşi propun să cunoască 
fenomenele vieţii din unghiul semnificaţiei lor culturale. Senuiifîcaţiâ unei con¬ 
figuraţii de fenomene culturale şi temeiul acestei semnificaţii nu pot fi însă de¬ 
rivate şi făcute inteligibile printr-un sistem de legi analitice (Gesetzbegriffen), 
oricît de complet, deoarece ea presupune raportarea evenimentelor culturale la 
valori (Wertideen). Conceptul de cultură este un concept valoric. Realitatea 
empirică este pentru noi „cultură" atunci cînd şi în măsura în care o raportăm la 
valori; ea cuprinde acele şi numai acele componente ale realităţii care printr-o 
asemenea raportare devin semnificative pentru noi. Doar o mică parte a 
realităţii individuale este colorată de intresele noastre condiţionate de acele 
valori; numai ea posedă semnificaţie pentru noi, şi aceasta pentru că dezvăluie 
relaţii care sînt pentru noi importante în virtutea legăturii lor cu valorile. Numai 
dacă şi în măsura în care lucrurile stau aşa, considerăm că respectiva parte din 
realitate merită a fî cunoscută în individualitatea ei. Ce anume are semnificaţia 
pentru noi, nu se poate afla, fireşte, printr-o investigare „lipsită de presupoziţii" 
a datelor empirice; dimpotrivă, sesizarea acestei semnificaţii este cea care face 
ca ceva să devină obiect de investigaţie. Fireşte că lucrurile socotite semnifica¬ 
tive nu coincid, ca atare, cu cele la care se referă legile, şi coincidenţa e cu atît 
mai improbabilă, cu cît o lege e mai generală. Pentru că semnificaţia specifică 
pe care o componentă a realităţii o are pentru noi nu rezidă, bineînţeles, în acele 
relaţii ale sale ce se regăsesc şi la multe alte componente. 

4; 3|e )lc 


Ce decurge din toate acestea? 

Nu decurge, fireşte, că în domeniul ştiinţelor culturii n-ar avea nici o în¬ 
dreptăţire ştiinţifică cunoaşterea aspectelor generale^ construirea de concepte 
abstracte, cunoaşterea regularităţilor şi încercarea de a formula corelaţii 
„legice^\ Dimpotrivă, dacă la istorici cunoaşterea cauzală constă în a atribui 
anumite efecte concrete unor cauze concrete, atribuirea validă a unui efect 
individual oarecare ar fi în genere imposibilă fără aplicarea unei cunoştinţe 
„nomologice", adică privitoare la conexiuni cauzale uniforme. Se întîniplă 
uneori să nu putem şti dacă, într-un caz concret, o anume componentă indivi¬ 
duală a unei conexiuni este cauzal relevantă pentru un efect căruia i se caută 
o explicaţie cauzală, decît estimînd efectele pe care le aşteptăm în general de 
la ea şi de la celelalte componente ale aceluiaşi complex ce sînt avute în 
vedere pentru acea explicaţie; adică stabilind care sînt efectele „adecvafe" ale 
respectivelor elemente cauzale. în ce măsură istoricul (în sensul cel mai larg 
al cuvîntului) poate realiza în mod rezonabil această atribuire cu ajutorul 
imaginaţiei sale nutrite din experienţa vieţii şi exersate metodic şi în ce măsură 
trebuie să apeleze la ajutorul unor ştiinţe speciale apte să i-o înlesnească, 
depinde de la caz la caz. Peste tot însă, şi deci şi în sfera proceselor econo¬ 
mice complicate, siguranţa cu care se face această atribuire este cu atît mai 

mare» cu cît este mai sigură şi mai cuprinzătoare cunoaşterea noastră 
generală. Valabilitatea acestei constatări nu este cu nimic ştirbită de faptul că 
aici este vorba întotdeauna, chiar şi în cazul tuturor aşa-numitelor „legi 
economice** fără excepţie, nu de „legi** în sensul îngust din ştiinţele exacte ale 
naturii, ci de conexiuni cauzale adecvate exprimate în reguli, de o aplicare, 
pe care mei nu o vom analiza mai îndeaproape, a categoriei de „posibilitate 
obiectivă**. Stabilirea unor asemenea regularităţi nu este scopul, ci un mijloc 
al cunoaşterii, iar dacă o regularitate cauzală degajată din experienţa comună 
trebuie sau nu să fie formulată ca „lege** este o chestiune de oportunitate, 
care se cere rezolvată ca atare de la caz la caz. Pentru ştiinţele exacte ale 
naturii „legile** sînt cu atît mai importante şi mai valoroase, cu cît sînt mai 
universale, pe cînd pentru cunoaşterea fenomenelor istorice în concreteţea 
lor, legile cele mai universale, fiind cele mai goale de conţinut, sînt de regulă 
şi cele mai puţin valoroase. într-adevăr, cu cît este mai cuprinzătoare valabi¬ 
litatea — sfera— unei noţiuni generale, cu atît ne îndepărtează ea mai mult 
de bogăţia realităţii, pentru că spre a putea să cuprindă elementul comun al 
cît mai multor fenomene cu putinţă, ea trebuie să fie cît mai abstractă, deci 
să aibă conţinutul cît mai sărac. în ştiinţele culturii cunoaşterea generalului 
nu este niciodată valoroasă prin ea însăşi. 

Din cele spuse pînă aici urmează că este lipsită de sens o tratare „obiectivă** 
a evenimentelor culturale, axată pe ideea că scopul travaliului ştiinţific 
constă în reducerea materialului empiric la „legi**. Este lipsită de sens nu 
pentru că, după cum se afirmă adesea, fenomenele culturale sau spirituale ar 
fi în mod „obiectiv** mai puţin guvernate de legi. Motivele sînt altele. Întîi, 
cunoaşterea legilor sociale nu este cunoaştere a realităţii sociale, ci doar unul 
din mijloacele auxiliare pe care gîndirea noastră le foloseşte în acest scop. Iar 
în al doilea rînd, cunoaşterea evenimentelor culturale nu este de conceput 
decît pe baza semnificaţiei pe care realitatea întotdeauna individual confi¬ 
gurată a vieţii o are pentru noi sub anumite raporturi individuale concrete. în 
ce sens şi sub ce raporturi anume, nu ne dezvăluie vreo lege, ci se decide în 
conformitate cu ideile-valori prin prisma cărora privim „cultura** în fiecare 
caz individual. „Cultura** este un decupaj finit din infinitatea fără sens a 
lumii, decupaj căruia i se conferă sens şi semnificaţie din punct de vedere 
uman. Ea se înfăţişează astfel pentru om chiar şi atunci cînd el se împotriveşte 
unei culturi concrete ca unui duşman de moarte şi caută „să se întoarcă la 
natură**. Chiar şi atunci el poate ajunge la un asemenea punct de vedere doar 
raportînd respectiva cultură concretă la valorile lui şi găsind-o „prea puţin 
consistentă**. La acest fapt pur logic-formal ne gîndim atunci cînd vorbim 
aici de ancorarea logic necesară a tuturor indivizilor istorici în „idei-valori**. 
Presupoziţia transcendentală a oricărei ştiinţe a culturii nu constă nicidecum 
în faptul că socotim valoroasă o cultură determinată sau o „cultură** în 
genere, ci în faptul că noi sîntem fiinţe culturale, înzestrate cu capacitatea şi 
voinţa de a adopta în mod conştient o atitudine faţă de lume şi de a-i conferi 
acesteia un sens. Oricare ar fi acest sens, el ne va face să judecăm prin prisma 
lui anumite fenomene ale convieţuirii umane şi să ne raportăm la ele ca la 
nişte fenomene ce posedă semnificaţie (pozitivă sau negativă). Oricare ar fi 
conţinutul acestei raportări, fenomenele respective au pentru noi o semni- 

ficaţie culturală, semnificaţie pe care se bazează în exclusivitate interesul lor 
ştiinţific. Aşadar, cînd vorbim aici, conformîndu-ne uzanţei logicienilor 
moderni, de condiţionarea cunoaşterii culturale de către ideile-va/on, o facem 
în speranţa că nu vom fi obiectul unor asemenea răstălmăciri grosolane cum 
este opinia că doar fenomenelor valoroase li se atribuie semnificaţie 
culturală. Prostituţia este fenomen cultural la fel ca şi religia sau banii; toate 
trei sînt fenomene culturale pentru că şi numai pentru că şi numai în măsura 
în care existenţa lor şi forma pe care istoriceşte o îmbracă ating în mod direct 
sau indirect interesele noastre culturale, stîmesc dorinţa noastră de cunoaştere 
şi o orientează spre aspecte derivate din ideile-valori, care conferă semni- 
ficaţie pentru noi fragmentului de realitate gîndit în conceptele respective. 

Orice cunoaştere a realităţii culturale este, după cum se vede, întotdeauna 
cunoaştere din puncte de vedere particulare. Atunci cînd cerem istoricului 
sau cercetătorului social, ca pe o presupoziţie elementară, să poată deosebi 
între important şi neimportant şi să aibă pentru această deosebire „punctul de 
vedere** necesar, ceea ce îi pretindem, de fapt, este să ştie cum sa raporteze 
— în mod conştient sau inconştient — procesele din realitate la „valori cultu¬ 
rale** universale şi să scoată apoi în evidenţă acele conexiuni care sînt 
semnificative pentru noi. Dacă auzim mereu repetată părerea că aceste puncte 
de vedere ar putea fi degajate „din materialul faptic însuşi**, aceasta se dato¬ 
rează autoamăgirii naive a specialistului, care nu-şi dă seama că datorită unor 
idei evaluative, prin prisma cărora a abordat în mod inconştient materialul 
respectiv, a selectat dintr-o infinitate absolută o mică porţiune de care studiul 
său urmează să se ocupe în exclusivitate. In această selecţie, prezentă 
totdeauna şi peste tot, în mod conştient sau inconştient, a unor „aspecte** 
individuale speciale ale evenimentului, acţionează şi acel element al muncii 
de cercetare ştiinţifică a culturii ce stă la baza afirmaţiei des auzite că factorul 
„personal** al unei lucrări ştiinţifice este cel ce îi dă cu adevărat valoare; că 
în orice operă care merită să existe trebuie să se exprime „o personalitate**. 
Se poate spune cu certitudine că fără ideile evaluative ale cercetătorului n-ar 
exista nici un principiu de selecţie a materialului şi nici o cunoaştere a 
realităţii individuale. Şi întocmai cum fără credinţa cercetătorului în semni¬ 
ficaţia unor fapte culturale particulare ar fi lipsită de sens orice străduinţă de 
cunoaştere a realităţii individuale, orientarea credinţelor sale personale, modul 
cum se refractă valorile în oglinda sufletului său imprimă direcţia străduinţelor 
sale. Iar valorile la care geniul ştiinţific raportează obiectele cercetării sale 
pot să determine „concepţia** unei epoci întregi, adică să decidă nu numai ce este 
considerat drept „valoros**, ci şi ceea ce e considerat plin de semnificaţie sau 
dimpotrivă nesemnificativ, drept „important** sau „neimportant** în fenomene. 

Prin urmare, cunoaşterea ştiinţifică a culturii în sensul precizat aici este 
legată de presupoziţii „subiective**, în măsura în care se preocupă doar de 
acele componente ale realităţii care stau într-o relaţie, oricît de indirectă, cu 
fenomene cărora le atribuim o senuiifîcaţie culturală. Ea este, cu toate acestea, 
o cunoaştere pur cauzală în exact acelaşi sens ca şi cunoaşterea unor feno¬ 
mene naturale individuale semnificative care au un caracter calitativ. Printre 
multele confuzii pe care le-a produs extinderea gîndirii formal-juridice în 

sfera ştiinţelor culturii se numără de curînd şi încercarea de a „respinge** 
principial „concepţia materialistă despre istorie** printr-o serie de raţiona¬ 
mente ingenioase dar sofistice, prin care se susţine că de vreme ce întreaga 
viaţă economică se desfăşoară în mod necesar în forme reglementate juridic 
sau convenţional, orice „dezvoltare** economică îmbracă cu necesitate forma 
aspiraţiei spre crearea de noi forme Juridice şi ca atare poate fi înţeleasă doar 
prin prisma unor maxime morale, deosebindu-se prin aceasta esenţial de 
orice dezvoltare „naturală**. Cunoaşterea dezvoltării economice este consi¬ 
derată, de aceea, ca avînd un caracter „teleologic**. Lăsînd de o parte aici 
semnificaţia neunivocă pe care o are în ştiinţele sociale conceptul de „dez¬ 
voltare**, ca şi calificativul de „teleologic** care e la fel de ambiguu din punct 
de vedere logic, vom spune doar că, în orice caz, această cunoaştere nu este 
obligatoriu „teleologică** în sensul presupus de acest punct de vedere. Semni¬ 
ficaţia culturală a raporturi/or juridice reglementate normativ, iar odată cu 
aceasta şi semnificaţia normelor înseşi, se poate schimba radical chiar dacă 
normele juridice în vigoare rămîn din punct de vedere formal identice. 
Astfel, dacă am fi dispuşi să ne pierdem pentru o clipă în fantazări despre 
viitor, am putea teoretic să ne închipuim înfăptuită o „socializare a mijloa¬ 
celor de producţie** fără să fi avut loc vreo „aspiraţie** conştientă spre acest 
rezultat şi fără să fi fost eliminat sau adăugat nici un singur paragraf legislaţiei 
noastre. Frecvenţa statistică a unor raporturi reglementate juridic s-ar schimba, 
fireşte, în mod radical, în cazul multora ar scădea la zero, o bună parte a 
normelor juridice ar deveni practic lipsite de sens, întreaga lor semnificaţie 
culturală s-ar schimba, pînă la nerecunoaştere. De aceea, teoria „materialistă** 
a istoriei poate pe drept cuvînt sa nu ia în seamă disputele de lege ferenda, 
dat fiind că teza ei centrală este tocmai schimbarea inevitabilă a semnificaţiei 
instituţiilor juridice. Cel căruia travaliul modest de înţelegere cauzală a realităţii 
istorice i se pare de importanţă secundară n-are decît să-l evite, acest travaliu 
însă nu poate fi înlocuit prin vreo „teleologic**. Din punctul nostru de vedere, 
„scopul** este reprezentarea unui efect, care (reprezentare) devine cauza unei 
acţiuni; cum noi luăm în considerare orice cauză care produce sau poate să 
producă un efect semnificativ, o vom lua în considerare şi pe aceasta. 
Semnificaţia ei specifică ţine doar de faptul că noi nu doar constatăm 
acţiunea umană, ci totodată putem şi dorim s-o uiţelegem. 

Ideile-valori sînt, fără doar şi poate, „subiective**. între interesul „istoric** 
pentru o cronică de familie şi interesul pentru dezvoltarea celor mai mari 
fenomene culturale imaginabile, care au fost şi sînt comune unei naţiuni sau 
întregii omeniri în decursul unor perioade lungi, există o scară infinită de 
„semnificaţii** ale cărei trepte sînt dispuse pentru fiecare dintre noi într-o 
ordine diferită. Totodată ele variază istoric şi în funcţie de caracterul culturii 
şi al ideilor ce-i stăpînesc pe oameni. De aici, bineînţeles, nu decurge că 
cercetarea ştiinţifică a culturii n-ar putea să aibă decît rezultate subiective în 
sensul că pentru unii ar fi valabile, iar pentru alţii nu. Variabil este doar 
gradul în care ele interesează pe unii, iar pe alţii nu. Cu alte cuvinte, ideile- 
valori ale cercetătorului şi ale epocii sale determină obiectul cercetării şi 
amploarea sau profunzimea pătrunderii ei în infinitatea conexiunilor cauzale. 

în metoda de cercetare, „punctul de vedere“ călăuzitor este — după cum 
vom vedea şi în continuare — determinant pentru construcţia instrumentelor 
conceptuale folosite de cercetător; în modul de a le aplica, însă, el trebuie să 
se supună, evident, aici ca şi îh orice alt domeniu, normelor gîndirii noastre. 

Căci adevărul ştiinţific nu e decît ceea ce este valabil pentru toţi cei care 
urmăresc adevărul. 

Un lucru însă decurge, şi anume lipsa de noimă a ideii, ce-i stăpîneşte 
chiar şi pe istoricii domeniului noastru, că scopul — în prezent, ce-i drept, 
încă irealizabil — al ştiinţelor culturii ar consta în edificarea unui sistem de 
noţiuni în care realitatea să fie cuprinsă într-o clasificare într-un anumit sens 
definitivă şi din care apoi să poată fi dedusă. Torentul evenimentelor 
nemăsurabile se rostogoleşte neîncetat spre eternitate. Problemele culturale 
ce-i pun în mişcare pe oameni se prezintă mereu în noi forme şi culori şi 
astfel rămîn mereu fluide graniţele acelui sector din fluxul infinit de eveni¬ 
mente concrete care dobîndeşte sens şi semnificaţie pentru noi, devenind un 
„individ istoric**. Se schimbă raporturile logice sub care el este privit şi 
analizat ştiinţific. Punctele de plecare ale ştiinţelor culturii rămîn astfel varia¬ 
bile în necuprinsul viitorului cîtă vreme nu survine o osificare chinezească a 
vieţii spirituale care să-i dezobişnuiască pe oameni de a mai pune noi 
întrebări fluxului în veci inepuizabil al vieţii. Un sistem al ştiinţelor culturii, 
fie şi in sensul unei fixări definitive, obiectiv valabile, sistematizatoare a proble¬ 
melor şi domeniilor de care ele ar urma să se ocupe, ar fi în sine un nonsens: 
o atare încercare n-ar face decît să producă o colecţie de puncte de vedere 
multiple, specific particularizate, eterogene şi disparate, în lumina cărora 
realitatea este pentru noi „cultură**, adică ceva semnificativ prin felul său 
particular de a fi. 

După aceste lungi preliminarii ajungem, în fine, la întrebarea care ne 
interesează din punct de vedere metodologic în discuţia despre „obiectivi¬ 
tatea** cunoaşterii culturale, întrebarea privind funcţia şi structura logică a 
conceptelor cu care lucrează ştiinţa noastră, ca şi oricare alta. Reformulata cu 
referire la problema decisivă, întrebarea vizează semnificaţia teoriei şi a 
conceptualizării teoretice {theoretische Begriffsbiîdung) în cunoaşterea 
realităţii culturale. 

După cum am văzut, economia politică, cel puţin în ce priveşte punctul 
central al analizelor sale, a fost la început o „tehnică**, în sensul că privea 
fenomenele realităţii dintr-un punct de vedere cel puţin în aparenţă univoc şi 
statornic practic; cel al sporirii „bogăţiei** cetăţenilor. Pe de altă parte, încă 
de la începuturile sale, ea nu a fost numai o „tehnică**, deoarece era integrată 
în marea schemă a filozofiei dreptului natural şi a viziunii raţionaliste despre 
lume a secolului al XVIII-lea. Dar specificul acestei concepţii dCvSpre lume, 
cu credinţa ei optimistă în posibilitatea raţionalizării teoretice şi practice a 
realităţii, a avut o consecinţă importantă în măsura în care a mgreunat desco- 
perirea caracterului problematic al acestui punct de vedere, pe care l-a 
adoptat ca pe ceva de la sine înţeles. Abordarea raţională a realităţii sociale, 
născută în strînsă legătură cu dezvoltarea modernă a ştiinţelor naturii, a 
rămas, prin întreaga ei metodă de abordare, înrudită cu acestea. Or, în ştiinţele 

naturii, punctul de vedere practic al utilităţii tehnice imediate a fost de la bun 
început legat de speranţa, moştenită din antichitate şi dezvoltată ulterior, de 
a ajunge, pe calea abstracţiei generalizatoare şi a conexiunilor legice 
desprinse prin analiza materialului empiric, la o cunoaştere pur „obiectivă'*, 
adică degrevată de orice valori şi totodată pe deplin raţională, eliberată de 
orice fel de „contingenţe" individuale; la o cunoaştere monistă a ansamblului 
realităţii, care să se înfăţişeze ca un sistem conceptual cu valabilitate meta¬ 
fizică şi avînd o formă matematică. Ştiinţele naturii care erau ataşate unor 
puncte de vedere evaluative, cum era cazul cu medicina clinică şi într-o 
măsură şi mai mare cu ceea ce în mod curent se cheamă „tehnologie", au 
devenit „arte" pur practice. Valorile cărora ele trebuiau să le slujească — 
sănătatea pacienţilor, perfecţionarea tehnică a unui proces de producţie 
concret etc. — erau deocamdată fixate pentru fiecare din ele. Mijloacele de 
care puteau să se servească nu puteau să constea decît în aplicarea legilor 
formulate de ştiinţele teoretice. Orice progres teoretic în formularea acestor 
legi era sau putea să fie şi un progres al disciplinelor practice. Scopul fiind 
fixat, reducerea progresivă a problemelor practice particulare (cum ar fi un 
caz de boală, o problemă tehnică etc.) la cazuri speciale ale unei legi general 
valabile, aşadar extinderea cunoaşterii teoretice, era legată şi identică cu 
lărgirea posibilităţilor tehnic-practice. Cînd apoi biologia modernă a 
subsumat şi acele componente ale realităţii care ne interesau istoric, adică 
prin înfăţişarea concretă pe care o dobîndiseră, unui principiu de evoluţie 

general valabil, care cel puţin în aparenţă-dar nu şi în fapt — izbutea să 

ordoneze tot ce era esenţial în obiect într-o schemă de legi general valabile, 
aceasta părea să anunţe sfîrşitul punctelor de vedere evaluative în toate 
ştiinţele. Căci de vreme ce aşa-numitul eveniment istoric era o parte a 
realităţii totale, iar principiul cauzalităţii, considerat a fi presupoziţia oricărei 
munci ştiinţifice, părea să reclame descompunerea tuturor evenimentelor în 
„legi" general valabile, şi avînd în vedere succesul covîrşitor al ştiinţelor 
naturii, care luaseră în serios această idee, părea de neconceput vreun alt sens 
al muncii ştiinţifice, diferit de descompunerea legilor ce guvernează eveni¬ 
mentele. Numai aspectele „legice" ale fenomenelor puteau fi esenţiale din 
punct de vedere ştiinţific, iar evenimentele „individuale" puteau fi luate în 
considerare numai ca „tipuri", ca reprezentanţi ilustrativi ai unor legi; preo¬ 
cuparea pentru astfel de evenimente de dragul lor înşile părea să nu aibă un 
caracter „ştiinţific". 

Este imposibil să urmărim aici puternicele repercusiuni ale acestei 
mentalităţi naturalist-moniste asupra disciplinelor economice. Atunci cînd 
critica socialistă şi munca istoricilor au început să modifice punctele de 
vedere evaluative iniţiale, puternica dezvoltare a cercetării biologice, pe de o 
parte, iar pe de alta influenţa paniogismului hegelian au împiedicat economia 
politică să ajungă la o înţelegere clară şi deplină a raportului dintre concept 
şi realitate. Rezultatul, în măsura în care ne interesează aici, este că în pofida 
puternicei stavile pe care filozofia ideali.stă germană începînd cu Fichte, 
realizările şcolii de drept istorice germane şi munca şcolii istorice de 
economie politică germane au ridicat-o în faţa pătrunderii dogmelor natura- 

liste, cu toate acestea iar în parte şi ca urmare a acestei munci, punctul de 
vedere naturalist în anumite probleme decisive n-a fost încă depăşit. Printre 
aceste probleme se numără îndeosebi aceea, încă neelucidată, a raportului 
dintre cercetarea „teoretică"* şi cea istorică în cadrul disciplinei noastre. 

Există şi astăzi o ruptură ce pare de nedepăşit între metoda „abstract""- 
teoretică şi cercetarea empiric-istorică. Ea învederează limpede imposibilitatea 
metodologică de a substitui formularea de „legi“ cunoaşterii istorice a 
realităţii sau, dimpotrivă, de a obţine „legi"" în sensul riguros al cuvîntului prin 
simpla alăturare a unor observaţii istorice. Pentru a ajunge la astfel de legi — 
căci spre aceasta consideră ei că trebuie să tindă ştiinţa ca spre ţelul ei 
suprem — exponenţii metodei abstract-teoretice pornesc de la considerentul 
că noi posedăm totdeauna o experienţă directă a structurii acţiunilor umane 
în realitatea ei intimă, astfel încît — după părerea lor — avem posibilitatea 
de a face direct inteligibilă, cu o evidenţă axiomatică, desfăşurarea lor şi de a 
degaja astfel ,4egile“ lor. Unica formă exactă de cunoaştere, formularea de 
legi evidente nemijlocit intuitive, este considerată însă a fi în acelaşi timp 
singura care permite să tragem concluzii despre evenimente ce nu sînt obser¬ 
vate direct, astfel încît, cel puţin pentru fenomenele fundamentale ale vieţii 
economice, edificarea unui sistem de propoziţii abstracte şi „ca atare — pur 
formale, prin analogie cu cele din ştiinţele exacte ale naturii, ar fi singurul 
mijloc de stăpînire intelectuală a complexei realităţi sociale. în ciuda delimitării 
metodologice de principiu dintre cunoaşterea prin legi şi cunoaşterea istorică, 
delimitare sancţionată drept prima şi unica de către creatorul teoriei, el 
pretinde acum pentru propoziţiile teoriei abstracte valabilitate empirică în 
sensul ca realitatea să fie deductibilă din „legi"". E drept că nu se are astfel în 
vedere valabilitatea empirică a propoziţiilor economice abstracte ca atare, ci 
în sensul că, după ce vor fi fost construite teorii „exacte"" corespunzătoare cu 
privire la toţi ceilalţi factori relevanţi, toate aceste teorii abstracte laolaltă vor 
trebui să cuprindă adevărata realitate a obiectului studiat, adică ceea ce 
merită cunoscut din realitate. Conform acestei viziuni, teoria economică 
exactă stabileşte acţiunea unui motiv psihic, alte teorii au sarcina de a 
prezenta în mod similar toate celelalte motive în propoziţii cu valabilitate 
ipotetică. Drept care, cu privire la rezultatul muncii teoretice, la teoriile 
abstracte despre preţ, dobîndă, rentă etc., s-a formulat uneori pretenţia fante¬ 
zistă că, analog, chipurile, cu propoziţiile fizice, ele ar putea fi utilizate 
pentru deducerea din premise reale date a unor rezultate cantitativ determi¬ 
nate^ deci a unor legi în sensul cel mai riguros, valabile pentru realitatea 
vieţii, deoarece, presupunînd date scopurile, comportamentul oamenilor în 
privinţa mijloacelor ar fi univoc „determinat"". S-a pierdut din vedere faptul 
că pentru a se obţine un asemenea rezultat chiar şi într-un caz oricît de 
simplu, trebuie presupusă ca fiind „dată"" şi cunoscută totalitatea realităţii 
istorice existente, cu toate conexiunile cauzale din ca, şi că dacă o asemenea 
cunoaştere ar fi accesibilă unui intelect finit, teoria abstractă n-ar mai avea 
nici o valoare cognitivă. Prejudecata naturalistă că fiecare concept din 
ştiinţele culturii trebuie să fie similar celor din ştiinţele exacte ale naturii a 
dus, în consecinţă, la o înţelegere greşită a acestei construcţii teoretice (îheo- 

retische Gedankengebilde), S-a crezut că este vorba de a izola din punct de 
vedere psihologic un ,4mpuls“ specific, impulsul achizitiv, ce ar sălăşlui în 
oameni, sau de a urmări izolat o maximă specifică a comportamentului uman, 
aşa-numitul principiu economic. Teoria abstractă voia să se poată sprijini pe 
axiome psihologice, ceea ce i-a făcut pe istorici să apeleze la o psihologie 
empirică pentru a dovedi nevalabilitatea axiomelor respective şi a putea să 
derive psihologic desfăşurarea proceselor economice. Nu vrem să ne 
angajăm aici într-o critică detaliată a credinţei în semnificaţia pe care ar urma 
s-o aibă în viitor o ştiinţă sistematică — ce abia ar urma să fie creată — a 
„psihologiei sociale^ ca fundament al ştiinţelor culturii, în particular al 
economiei politice (Sozialdkonomik). Tocmai încercările, unele strălucite, 
făcute pînă acum, de interpretare psiliologică a fenomenelor economice, arată 
în orice caz că nu trebuie mers de la analiza calităţilor psihologice ale oame¬ 
nilor la analiza instituţiilor sociale, ci că dimpotrivă, elucidarea premiselor şi 
efectelor psihologice ale instituţiilor presupune o cunoaştere precisă a aces¬ 
tora din urmă şi analiza ştiinţifică a structurilor lor. Analiza psihologică poate 
contribui atunci la o adîncire, extrem de valoroasă în fiecare caz concret, a 
cunoaşterii condiţionării lor cultural-istorice şi a semnificaţiei lor culturale. 
Ceea ce ne interesează în comportamentul psiliic al omului situat într-un 
anumit context social este în fiecare caz ceva specific, particularizat în 
funcţie de semnificaţia culturală a contextului în cauză. Este vorba de motive 
şi influenţe psihice extrem de eterogene şi concret angrenate între ele. 
Cercetarea socio-psihologică urmăreşte decelarea unor tipuri ijidividuale 
foarte disparate de elemente culturale, capabile să ne ajute în înţelegerea 
noastră empirică. Printr-o asemenea cercetare, pornind de la cunoaşterea 
instituţiilor individuale, putem învăţa să înţelegem într-o măsură creseîndă 
condiţionarea şi semnificaţia culturală a acestora, fără a dori însă să deducem 
instituţiile din legi psihologice sau să le explicăm prin fenomene psihologice 
elementare. 

Ampla poleniică privitoare la justificarea psiliologică a propoziţiilor teoretice 
abstracte, la sfera de acţiune a „impulsului achizitiv“, a „principiului economic^ 
ele. s-a dovedit prea puţin rodnică. 

în cazul propoziţiilor teoriei abstracte este vorba numai în aparenţă de 
„deducţii** din motive psihologice fundamentale; în realitate este vorba de un 
caz special al unei forme de conceptualizare care este proprie şi pînă la un 
punct indispensabilă ştiinţelor culturii. Merită să o caracterizam aici ceva mai 
adîncit, abordînd astfel mai direct problema de principiu privind semnificaţia 
teoriei în ştiinţele sociale. Nu interc.sează, în acest context, dacă construcţiile 
teoretice pe care le cităm sau la care facem aluzie în chip de ilustrări cores¬ 
pund ca atare scopurilor pe care erau menite să Ie servească, aşadar dacă sînt 
sau nu adecvate în fapt. Problema de a şti în ce măsură, de pildă, actuala 
„teorie abstractă** mai trebuie elaborată este, în cele din urmă, şi o problemă 
de economie a muncii ştiinţifice, care are însă şi alte dimensiuni. Chiar şi 
„teoria utilităţii marginale** se supune „legii utilităţii marginale**. 

în teoria economică abstractă avem un exemplu al acelor sinteze care sînt 
numite „idei** ale fenomenelor istorice. Ea ne oferă o imagine ideală a proce- 

selor ce au loc pe piaţa de mărfuri în condiţiile unei organizări sociale bazate 
pe economia de schimb, liberă concurenţă şi comportament riguros raţional. 
Acest construct mental reuneşte anumite relaţii şi procese din viaţa istorică 
într-un sistem coerent (widerspruchsîoser Kosmos) de interconexiuni ideale 
igedachte Zusammenhănge). Din punctul de vedere al conţinutului, această 
construcţie are caracterul unei utopii obţinute prin potenţarea mentală a 
anumitor elemente ale realităţii. Raportul dintre ea şi datele empirice constă 
doar în faptul că acolo unde descoperim sau bănuim prezente, într-o anumită 
măsură, în realitate conexiuni de felul celor formulate în construcţia teoretică 
abstractă, aşadar procese ce depind de „piaţă“, putem să elucidăm pragmatic 
şi să facem inteligibil specificul acestor conexiuni cu referire Ia un tip ideal. 
Această procedură s-ar putea să fie într-adevăr indispensabilă atît pentru 
scopuri euristice, cît şi pentru scopuri descriptive. în contextul cercetării, 
conceptul ideal-tipic ne disciplinează judecata: el nu este o „ipoteză^, dar ne 
orientează în formularea de ipoteze. El nu este o descriere (Darstellung) a 
realităţii, dar caută să ofere acestei descrieri mijloace de expresie univoce. El 
este, deci, „ideea** societăţii modeme istoriceşte date bazate pe o economie 
de schimb, idee dezvoltată pentru noi după exact aceleaşi principii logice 
după care a fost construită, de exemplu, şi ideea de „economie orăşenească** 
medievală ca noţiune „genetică**. Procedînd aşa, construim conceptul de 
„economie orăşenească** nu ca pe o medie a unor structuri economice efectiv 
întîlnite în toate oraşele observate, ci tot ca un tip ideal. La acesta se ajunge 
printr-o potenţare unilaterală a unui punct de vedere sau a altuia şi prin reunirea 
unei mulţimi de fenomene individuale difuze şi discrete, prezente uneori mai 
mult, alteori mai puţin iar alteori deloc, asamblate conform acelor puncte de 
vedere unilateral evidenţiate într-un construct analitic (Gedankenbild) unificat. 
în puritatea lui conceptuală acest construct analitic nu poate fi regăsit nicăieri 
în realitatea empirică; el este o utopie, iar cercetării istorice îi incumbă să 


determine în flecare caz individual cît de bine aproximează el realitatea, în ce 
măsură, de exemplu, structura economică a unui anumit oraş poate fi caracte¬ 
rizată în sens conceptual drept o „economie orăşenească**. Aplicat cu grijă, 


acest concept oferă serviciile sale specifice cercetării şi căutării de explicaţii. 
Un alt exemplu de acelaşi fel ni-1 oferă „ideea** de „meşteşug**, din care 


putem construi o utopie asamblînd într-un construct ideal coerent anumite 


trăsături, prezente în mod difuz la meseriaşi din cele mai diferite epoci şi ţări, 
după ce le-am potenţat în mod unilateral şi le-am raportat la o formulă ideală 
(Gedankenausdruck) cuprinsă în acel construct. Putem încerca apoi să conturăm 
o societate în care toate ramurile activităţii economice şi chiar intelectuale ar 
fi guvernate de maxime ce ne apar drept aplicări ale aceluiaşi principiu ce 
caracterizează tipul ideal de „meşteşug**. Putem să opunem după aceea acestui 
tip ideal de meşteşug, ca o antiteză, tipul ideal al unui sistem de producţie 
capitalist, abstras din anumite trăsături ale marii industrii moderne şi să 
încercăm să conturăm utopia unei culturi „capitaliste**, adică dominate doar 
de interesele de valorificare a capitalurilor private. Acest demers ar potenţa 
anumite trăsături difuze ale culturii materiale şi spirituale moderne în ceea ce 
le este specific, asamblîndu-le într-un construct ideal coerent din punctul 

nostru de vedere. Aceasta ar fi, deci, o încercare de conturare a „ide//** de 
cultură capitalistă; nu ne interesează aici dacă şi în ce mod o asemenea 
tentativă ar putea fi dusă la bun sfîrşit. Este posibilă sau mai degrabă trebuie 
considerată sigura elaborarea a mai multe, ba chiar a foarte numeroase utopii 
de acest fel, dintre care nici una să nu semene cu celelalte şi nici una să nu 
poată fi regăsită ca o ordine existentă în fapt în realitatea empirică, dar 
fiecare să pretindă că reprezintă „ideea“ de cultură capitalistă. Fiecare din ele 
poate emite această pretenţie în măsura în care a luat din realitate anumite 
trăsături, semnificative prin ceea ce le este propriu^ ale culturii noastre, 
asamblîndu-le într-un construct ideal unitar. Pentru că acele fenomene care 
ne interesează ca fenomene culturale îşi trag acest interes — „semnificaţia 
culturală** pe care o au pentru noi — din ideile evaluative foarte diferite Ia 
care noi le putem raporta. Întrucît „punctele de vedere** din care ele pot 
deveni semnificative pentru noi sînt foarte diverse, criteriile aplicate în selec¬ 
tarea elementelor ce urmează a fi asamblate într-un tip ideal al unei anumite 
culturi pot fi şi ele extrem de diverse. 


CAPITOLUL 4 


Natura şi însemnătatea ştiinţei economice 

LIONEL ROBBINS 


Lionel Robbins (1898-1984) a studiat la University College din 
Londra şi la London School of Economics, A predat la London 
School of Economics» New College, Oxford şi la Universitatea din 
Londra. Autor a numeroase cărţi de economie politică şi de politică 
economică, Robbins a primit, în 1959, titlul de pair pe viaţă. Cartea 
sa An Essay on the Nature and Significance of Economic Science 
(Eseu despre natura şi importanţa ştiinţei economice), din care publicăm 
aici extrase, a fost imediat recunoscută drept o lucrare clasică şi a 
exercitat o mare influenţă. 


Capitolul I 

Obiectul ştiinţelor economice 


3. Dar atunci, încotro s-o apucăm? Situaţia nu este cîtuşi de puţin disperată. 
Examinarea critică a definiţiei „materialiste** nc-a adus la un punct de unde 
putem purcede mai departe la forriiularea unei definiţii care să fie imună la 


toate aceste obiecţii. 

Să ne întoarcem la cazul cel mai simplu în care am constatat ca această 
definiţie este nepotrivită — cazul unui om izolat care îşi împarte timpul între 
producerea de bunuri materiale şi petrecerea timpului liber. Am văzut adineauri 
că despre o asemenea împărţire se poate spune pe bună dreptate că are un 
aspect economic. în ce constă el? 


Răspunsul ni-1 va oferi formularea exactă a condiţiilor care fac necesară 
această împărţire. Ele sînt în număr de patru. în primul rînd, omul izolat 
doreşte atît bunuri, cît şi timp liber. în al doilea rînd, el nu dispune de acestea 
în cantităţi suficiente pentru a-şi satisface pe deplin ambele trebuinţe. In al 
treilea rînd, el îşi poate folosi timpul pentru a-şi spori avutul sau îl poate 
folosi în mai mare măsură ca timp liber. în al patrulea rînd, se poate admite 
că, în afara cazurilor cu totul excepţionale, el îşi doreşte diferitele bunuri 
materiale şi diferiţii constituenţi ai timpului liber cu intensitate inegală. Ca 
atare, este pus să aleagă. Să chibzuiască. Modul de a-şi folosi timpul şi resur¬ 
sele se află în relaţie cu sistemul trebuinţelor sale. El are un aspect economic. 


Extrase din An Essay on the Nature and Signilîcance of Economic Science, ed. a 2-a, 
Macmillan, Londra, 1935. 

Acest exemplu este tipic pentru întregul domeniu al studiilor economice. 
Din punctul de vedere al economistului, condiţiile existenţei umane prezintă 
patru caracteristici fundamentale. Scopurile sînt variate. Timpul şi mijloacele 
pentru atingerea acestor scopuri sînt limitate şi susceptibile de utilizări alter¬ 
native. Totodată, scopurile au importanţă inegală. Sîntem făpturi sensibile, cu 
nenumărate dorinţe şi aspiraţii, cu o mulţime de tendinţe instinctive care ne 
împing fiecare să acţionăm în moduri diferite. Dar timpul în care aceste 
tendinţe pot să se manifeste este limitat. Lumea externă nu oferă posibilităţi 
pentru realizarea deplină a tuturor. Viaţa e scurtă. Natura e zgîfcită. Semenii 
noştri îşi au obiectivele lor. Totuşi putem să ne folosim vieţile pentru a face 
lucruri diferite, putem să folosim materialele de care dispunem şi serviciile 
altora pentru atingerea de obiective diferite. 

Pluralitatea scopurilor nu prezintă neapărat, ca atare^ interes pentru 
economist. Dacă vreau să fac două lucruri şi am din belşug timp şi mijloace 
pentru a le face, şi n-am nevoie de timp şi mijloace pentru altceva, comporta¬ 
mentul meu nu va îmbrăca nici una din formele ce constituie obiectul ştiinţei 
economice. Nirvana nu este neapărat o unică beatitudine. Ea e.ste pur şi 
simplu satisfacerea deplină a tuturor trebuinţelor. 

Nici simpla limitare a mijloacelor nu este prm ea însăşi suficientă pentru 
a da naştere la fenomene economice. Dacă mijloacele pentru satisfacerea 
trebuinţelor nu pot căpăta o utilizare alternativă, atunci nu există posibilitatea 
de a le chivernisi, chiar dacă sînt neîndestulătoare. Mana care a căzut din cer 
putea să fie neîndestulătoare, dar dacă nu a existat posibilitatea de a o 
schimba pe altceva sau de a-i amina folosirea*, ea n-a format obiectul vreunei 
activităţi cu aspect economic. 

Nici chiar posibilitatea folosirii alternative a unor mijloace neîndestulătoare 
nu constituie o condiţie suficientă pentru existenţa genului de fenomene pe 
care îl analizăm. Dacă subiectul economic arc două scopuri şi un singur 


mijloc pentru atingerea lor şi dacă cele două scopuri sînt de importanţă egală, 
poziţia sa va fi asemănătoare cu cea a asinului din fabulă, paralizat la 
jumătatea drumului între cele două grămezi de fîn la fel de atrăgătoare 

Atunci însă cînd timpul şi mijloacele pentru atingerea scopurilor sînt 
limitate şi susceptibile de utilizări alternative scopurile pot fi diferenţiate 
între ele în ordinea importanţei, comportamentul îmbracă în mod necesar 
forma alegerii. Orice act care implică folosirea timpului şi a mijloacelor limi¬ 
tate pentru atingerea unui scop implică renunţarea la folosirea lor pentru 
atingerea altora. El prezintă un aspect economic.^ Dacă doresc pîine şi doresc 
de asemenea să donn, iar în timpul de care dispun nu le pot avea pe amîndouă 
în cantitatea dorită, atunci o parte din trebuinţele mele de pîine şi de somn 


rămîn inevitabil nesatisfăcute. Dacă într-o durată de viaţă limitată aş dori să 


devin deopotrivă filozof şi matematician, dar ritmul meu de acumulare a 
• cunoştinţelor nu-mi permite să le fac integral pe amîndouă, atunci o parte din 
dorinţa mea de a dobîndi competenţă filozofică sau matematică, ori cîte o 
parte din amîndouă, trebuie abandonate. 

Nu toate mijloacele pentru atingerea scopurilor umane sînt limitate. 
Există lucruri în lumea exterioară a căror abundenţă relativă este atît de mare 

încît folosirea unor unităţi din ele pentru un scop nu implică imposibilitatea 
de a folosi alte unităţi in alt scop. Aerul pe care-1 respirăm este^ bunăoară, un 
astfel de bun „liber“. Exceptîhd anume circumstanţe cu totul speciale, faptul 
că avem nevoie de aer nu impune nici un fel de cheltuială de timp sau de 
resurse. Pierderea unui metru cub de aer nu ne obligă la sacrificarea unor 
alternative. Unităţile de aer n-au nici o semnificaţie specifică pentru compor¬ 
tamentul nostru. Şi ne-am putea imagina existenţa unor fiinţe vii cu „scopuri” 
atît de limitate încît toate bunurile de care au nevoie să fie bunuri „libere”, 
adică nici un bun să nu aibă o semnificaţie specifică. 

în general, insă, activitatea umană, cu multiplele ei obiective, nu se bucură 
de această independenţă faţă de timp sau de resursele specifice. Timpul de 
care dispunem este limitat. Ziua nu are dccit douăzeci şi patru de ore. Avem 
de ales între utilizările diferite pe care i le putem da. Serviciile pe care alţii ni 
le pun la dispoziţie sînt limitate. Mijloacele materiale pentru atingerea scopu¬ 
rilor sînt şi ele limitate. Am fost alungaţi din paradis. Nu avem viaţa veşnică, 
nici mijloace nelimitate de satisfacere a trebuinţelor. Ori încotro ne-arn 
îndrepta, dacă alegem un lucru trebuie să renunţăm la altele la care, în 
împrejurări diferite, nu am fi renunţat. Caracterul limitat al mijloacelor pentru 
satisfacerea unor scopuri de importanţă variată este o condiţie aproape 
universală a comportamentului uman.'^ 

în aceasta rezidă deci unitatea de obiect a ştiinţei economice — formele 
pe care le îmbracă comportamentul uman în utilizarea unor mijloace limitate. 
Exemplele pe care le-am discutat deja concordă perfect cu această concepţie. 
Atît serviciile bucătarilor cît şi cele ale balerinilor sînt limitate în raport cu 
cererea şi pot căpăta utilizări alternative. Definiţia noastră de acum acoperă 
teoria salariilor în întregul ei. După cum acoperă şi economia politică a 
războiului. Ducerea unui război, pentru a fi realizată satisfăcător, implică în 
mod necesar retragerea unor bunuri şi servicii limitate de la alte utilizări. Ea 
are deci un aspect economic. Economistul studiază modul de utilizare a unor 


mijloace care se găsesc în cantitate neîndestulătoare. El este interesat de felul 
în care diferite grade de raritate a diverselor bunuri determină raporturi dife¬ 
rite intre evaluările ce li se dau, ca şi de cel in care schimbările ce survin în 
condiţiile de raritate, datorate fie schimbării scopurilor, fie celei a mijloa¬ 
celor de partea cererii sau de partea ofertei — afectează aceste raporturi. 
Ştiinţa economică este acea ştiinţă care studiază comportamentul uman ca pe 
o relaţie dintre scopuri şi mijloacele limitate ce au şi utilizări alternative.^ 


* * * 

Capitolul IV 

Natura generalizărilor economice 


1. Am discutat destul, pînă aici, despre obiectul ştiinţei economice şi 
despre conceptele fundamentale asociate acestuia. Dar nu am discutat încă 
despre natura generalizărilor ce pun în relaţie aceste concepte. N-am discutat 
încă despre iiâtură şi derivarea legilor economice. De ele ne vom ocupa, deci. 

în acest capitol. La sfirşitul lui ne vom afla în situaţia de a putea trece la cea 
de a doua sarcină principală — investigarea limitelor şi a însemnătăţii acestui 
sistem de generalizări. 

2. Scopul acestui eseu este de a ajunge la concluzii bazate pe examinarea 
ştiinţei economice aşa cum se prezintă ea în fapt. Nu urmărim aici să desco¬ 
perim cum trebuie practicată economia — controversa privitoare la acest 
subiect, deşi vom avea prilejul să ne referim la ea în treacăt®, poate fi consi¬ 
derată rezolvată ca între oameni rezonabili — ci ce semnificaţie trebuie atri¬ 
buită rezultatelor pe care deja le-a obţinut. Va fl de aceea convenabil ca la 
începutul investigaţiilor noastre, în loc să încercăm să deducem natura gene¬ 
ralizărilor economice din categoriile pure ale obiectului de care ne ocupăm^, să 
procedăm prin examinarea unor specimene extrase din analizele existente. 

Cele mai fundamentale propoziţii ale analizei economice sînt cele din 
teoria generală a valorii. Orice „şcoală“ particulară am lua în considerare, orice 
mod de ordonare a tematicii am adopta, vom constata că ansamblul propoziţiilor 
ce explică natura şi determinarea relaţiei dintre bunurile de prim ordin exis¬ 
tente deţine o poziţie centrală în sistem. Ar fi prematur să spunem că teoria 
privitoare la această parte a materiei este completă. Este însă clar că s-a făcut 
destul pentru a ne da temei să considerăm stabilite propoziţiile centrale. Ne 
putem, deci, apuca să examinăm de ce anume depinde valabilitatea lor. 

Nu este cazul să pierdem mult timp cu demonstraţia că ea nu se poate 
întemeia pe un simplu apel la „Istorie^. Frecventa concomitenţă în timp a 
anumitor fenomene poate sugera că o anume problemă este rezolvată. Nu se 
poate considera însă că această concomitenţă implică prin ea însăşi o relaţie 
cauzală determinată. S-ar putea arăta că ori de cîte ori au fost întrunite în fapt 
condiţiile postulate în indiferent care dintre corolarele simple ale teoriei 
valorii, s-a constatat că au urmat şi consecinţele deduse din el. Astfel, ori de 
cîte ori a avut loc o fixare de preţuri pe pieţe relativ libere, ea a fost urmată 
fie de evaziune, fie de acel gen de haos în repartiţie pe care îl a.sociem cu 
cozile la alimente din timpul ultimului război, din timpul Revoluţiei franceze 
sau al celei din Rusia.® Aceasta n-ar fi totuşi o dovadă că între respectivele 


fenomene există o strînsă relaţie cauzală. Şi nici n-ar oferi temeiuri solide 
pentru predicţii referitoare la legătura lor în viitor. în absenţa unor temeiuri 
raţionale pentru postularea unei conexiuni lăuntrice n-am avea suficiente 
motive să presupunem că „istoria se va repeta“. Pentru că dacă există ceva ce 
este dovedit de istorie, nu mai puţin decît de logica elementară, acesta este 


faptul că inducţia istorică, fără sprijinul judecăţii analitice, oferă cea mai 
nesigură bază posibilă pentru profeţie.^ „Istoria arată**, începe insul plicticos 


să peroreze la clubul său, şi noi ne resemnăm cu predicţia improbabilului. 
Este unul din marile merite ale filozofiei moderne a istoriei de a fi repudiat 


toate pretenţiile de acest fel şi de a fi impus ideea că fundamentum divisionis 
dintre istorie şi ştiinţele naturii este că istoria nu operează cu abstracţii gene¬ 


ralizatoare. 


Este la fel de clar că în acest domeniu convingerile noastre nu se sprijină 
pe rezultatele experimentului controlat. Este perfect adevărat că relaţia parti¬ 
culară menţionată adineauri a fost exemplificată în repetate rînduri de 

rezultatele intervenţiei guvernamentale în condiţii ce vor putea fi considerate 
asemănătoare pînă la un punct cu condiţiile experimentului controlat. Ar fi 
însă extrem de superficial să presupunem că rezultatele acestor „expcri- 
mente‘‘ ar putea să justifice o propoziţie cu o atît de largă aplicabilitate şi cu 
atît mai puţin propoziţiile centrale ale teoriei generale a valorii. Un ansamblu 
de generalizări economice edificat pe o astfel de bază n-ar putea fi, de bună 
seamă, decît foarte fragil. Fapt e, însă, că noi credem la fel de ferm în aceste 
propoziţii ca şi în cele bazate pe un număr mare de experimente controlate. 

Pe ce se sprijină, atunci, încrederea noastră în ele? 

Nu-i nevoie de prea multe cunoştinţe de analiză economică modernă 
pentru a-ţi da seama că teoria valorii se sprijină pe postulatul că diferitele 
lucruri pe care un individ le doreşte au pentru el o importanţă inegală şi pot 
fi, deci, dispuse într-o anumită ordine. Această idee poate fi exprimată în 
diverse feluri şi cu grade diferite de precizie, de la sistemul simplu de 
trebuinţe al lui Menger şi al austriecilor timpurii pînă la mai rafinatele scări 
de evaluări relative ale lui Wicksteed şi Schonfeld şi la sistemele de indi¬ 
ferenţă ale lui Pareto şi ale domnilor Hick şi Allen. Dar în ultimă analiză ea se 
reduce la faptul că putem judeca dacă diferite exjjerienţe posibile sînt pentru 
noi de importanţă egală, mai mare sau mai mică. Din acest fapt de experienţă 
elementar putem deriva ideea substituibilităţii unor bunuri diferite, a cererii 
unui bun în raport cu altul, a unui ecliilibru în repartiţia bunurilor între diver¬ 
sele întrebuinţări, a echilibrului schimbului şi a formării preţurilor. Cînd 
trecem de la descrierea comportamentului unui individ izolat la discutarea 
pieţelor, facem în mod firesc alte supoziţii subsidiare — că există doi indi¬ 
vizi sau mai mulţi, că oferta se află în mîinile unui monopol sau ale unei 
multitudini de vînzători, că indivizii dintr-un sector al pieţei ştiu sau nu ce se 
petrece în alte sectoare ale ei, că normele juridice referitoare la piaţă interzic 
un mod sau altul de dobîndire a bunurilor sau de schimb etc. Presupunem, de 
asemenea, o distribuţie iniţială dată a proprietăţii.** întotdeauna însă princi¬ 
palul postulat subiacent este cel al schemelor de evaluare ale diferiţilor subiecţi 
economici. Or, după cum am văzut deja, aceasta echivalează cu asumarea 
uneia din condiţiile ce trebuie să fie prezente pentru ca să existe în general o 
activitate economică. Această presupoziţie este un constituent esenţial al 
concepţiei noastre despre orice comportament ce are un aspect economic. 

Propoziţiile menţionate pînă aici ţin toate de teoria evaluării unor bunuri 
date. în teoria elementară a valorii şi schimbului nu se face o cercetare a 
condiţiilor producţiei continue. Dacă presupunem că producţia are loc, apare 
un nou ansamblu de probleme, care necesită noi principii explicative. Ne 
confruntăm, de exemplu, cu problema explicării relaţiei dintre valoarea 
produselor şi valoarea factorilor care le-au produs — cu aşa-numita 
problemă a imputaţieî. Ce justifică aici soluţiile care au fost avansate? 

După cum se ştie, principiul explicativ de căpetenie care se adaugă la 
principiile evaluării subiective asumate în teoria restrînsă a valorii şi schim¬ 
bului este principiul numit uneori Legea randamentelor descreseînde. Această 
lege este pur şi simplu un mod de a enunţa faptul evident că diferiţii factori 
ai producţiei sînt unul pentru altul substitute imperfecte. Dacă sporim canti- 


110 





Natura si însemnătatea ştiinţei economice 


tatea de muncă fără a spori suprafaţa de pamînt, produsul va creşte, dar nu 
proporţional. Pentru a realiza o dublare a produsului, atunci cînd nu se dublează 
atît pămîntul cît şi munca, unul din factori va trebui mai mult decît dublat. 
Lucrul acesta este evident. Dacă n-ar fî aşa, atunci toate grînele din lume ar 
putea fî produse pe un acru de pămînt. Relaţia exprimată în lege rezultă şi 
din consideraţii mai intim legate de conceptele noastre fundamentale. O clasă 
de factori disponibili în cantitate limitată trebuie definită ca fiind fonnată din 
acei factori ce îşi sînt reciproc substitute perfecte. Cu alte cuvinte, diferenţele 
dintre factori trebuie în esenţă definite drept substituibilitate imjxsrfectă. Prin 
urmare, legea randamentelor descreseînde decurge din supoziţia că există 
mai mult de o clasă de factori limitaţi ai producţiei.^2 Principiul suplimentar 
că, între anumite limite, randamentele pot să crească, decurge şi el direct din 
presupoziţia că factorii sînt relativ indivizibili. Pe baza acestor principii şi cu 
ajutorul unor supoziţii auxiliare de felul celor menţionate deja (natura 
pieţelor şi cadrul juridic al producţiei etc.), se poate edifica o teorie a echili¬ 
brului producţiei.*^ 

Să trecem la consideraţii mai dinamice. Teoria profiturilor — folosind 
cuvîntul în sensul mai restrîns în care a ajuns să fie folosit în teoretizarea mai 
recentă — este în esenţă o analiză a efectelor incertitudinii în privinţa dispo¬ 
nibilităţii în viitor a bunurilor limitate şi a factorilor limitaţi. Trăim într-o 
lume unde nu nurnai că lucrurile pe care le dorim se găsesc în cantitate 
limitată, dar pe deasupra, locul şi timpul exacte în care se găsesc stau sub 
semnul îndoielii şi al conjuncturii. Atunci cînd facem planuri pentru viitor, 
nu avem de ales între diferite certitudini, ci mai degrabă între un spectru de 
probabilităţi pe care le estimăm. Este clar că însăşi natura acestui spectru de 
probabilităţi poate să varieze şi că, deci, trebuie făcută nu doar o evaluare 
relativă a diferitelor feluri de incertitudini, ci trebuie comparate similar între 
ele şi diferitele spectre de incertitudine. Din astfel de concepte pot fi deduse 
multe din cele mai complicate propoziţii ale teoriei dinamicii economice.*"* 

Şi am putea continua în acest fel. Am putea arăta cum folosirea banilor 
poate fi dedusă din existenţa schimbului indirect şi cum cererea de bani poate 
fi dedusă din existenţa aceloraşi incertitudini la care ne-am referit 
adineauri.*^ Am putea examina propoziţiile teoriei despre capital şi dobîndă 
şi am putea să le reducem la concepte elementare de tipul celor discutate aici. 
Dar nu e nevoie să mai lungim discuţia. Exemplele examinate sînt suficiente 
pentru găsirea soluţiei pe care o căutăm. Propoziţiile teoriei economice, ca şi 
ale oricărei teorii ştiinţifice, sînt evident deduse dintr-o serie de postulate. Iar 
în acest caz toate postulatele principale sînt supoziţii în care intervin într-un 
fel sau altul fapte de experienţă simple şi incontestabile privitoare la modul 
cum disponibilitatea limitată a bunurilor, care constituie obiectul ştiinţei 
noastre, se manifestă în lumea reală. Principalul postulat al teoriei valorii este 
faptul că indivizii pot să-şi dispună preferinţele într-o anumită ordine şi că 
aşa şi fac în realitate. Principalul postulat al teoriei producţiei este că există 
mai mulţi factori de producţie. Principalul postulat al teoriei dinamicii este 
faptul că nu avem certitudine în privinţa disponibilităţilor viitoare. Acestea 
sînt postulate în cazul cărora nu încape prea multă discuţie dacă corespund 

sau nu realităţii» odată ce am înţeles pînă la capăt natura lor. Nu avem nevoie 
de experimente controlate pentru a stabili valabilitatea lor; ele sînt atît de 
prezente în experienţa cotidiană» îhcît e suficient să fie enunţate pentru a li se 
recunoaşte evidenţa. Pericolul ce există este, de fapt, că ele ar putea fi soco¬ 
tite prea evidente pentru ca din examinarea lor să mai poată fi derivat ceva 
semnificativ. Fapt este totuşi că de postulate de acest fel depind, în ultimă 
instanţă» teoremele complicate ale analizei avansate. Iar aplicabilitatea 
generală a propoziţiilor mai cuprinzătoare ale ştiinţei economice se deduce 
din existenţa condiţiilor presupuse în ele. 

3. E adevărat că, aşa cum am văzut deja, dezvoltarea aplicaţiilor mai 
complexe ale acestor propoziţii presupune utilizarea unui mare număr de postu¬ 
late subsidiare privitoare la starea pieţelor, numărul participanţilor la schimb, 
cadrul juridic» acel nmiiinuin sensibile de cumpărători şi de vînzători etc. etc. 
Adevărul concluziilor deduse din acest edificiu depinde» ca întotdeauna, de 
consistenţa lor logică. Aplicabilitatea lor la interpretarea unei situaţii particu¬ 
lare depinde de prezenţa în acea situaţie a elementelor postulate. Dacă teoria 
concurenţei sau teoria monopolului sînt aplicabile sau nu la o situaţie dată e 
un lucru ce rămîne de cercetat. La fel ca în aplicarea principiilor cuprinzătoare 
ale ştiinţelor naturii, şi în aplicarea principiilor economice trebuie să examinăm 
cu grijă natura materialului cu care avem de-a face. Nu se presupune că 
vreuna din multiplele forme posibile ale condiţiilor concurenţiale sau mono¬ 
poliste există totdeauna cu necesitate. Dar pe cît este de important să sesizăm 
marele număr de supoziţii adiţionale ce intervin inevitabil pe măsură ce 
teoria noastră devine tot mai complicată, pe atît e de important să ne dăm 
seama de întinderea domeniului de aplicabilitate a principalelor postulate pe 
care ea se sprijină. După cum am văzut, cele mai importante dintre ele sînt 
aplicabile oriunde şi oricînd se găsesc întrunite condiţiile ce dau naştere la 
fenomene economice. 

Astfel de consideraţii ne permit să detectăm cu uşurinţă sofismul ce se 
insinuează în cazul unei teze ce a jucat un mare rol în discuţiile de pe conti¬ 
nent. S-a susţinut uneori că generalizările ştiinţei economice au prin esenţa 
lor un caracter „istoriceşte relativ*", că valabilitatea lor este limitată la 
anumite condiţii istorice şi că în afara acestora ele nu au relevanţă pentru 
anaUza fenomenelor sociale. Acest punct de vedere constituie o neînţelegere 
primejdioasă. El poate dobîndi plauzibilitate numai printr-o denaturare crasă 
şi total derutantă a modului de folosire-a cuvintelor. Este foarte adevărat că 
pentru a putea aplica fructuos propoziţiile mai generale ale economiei poli¬ 
tice» este important ca ele să fie suplimentate cu o serie de postulate subsidiare 
extrase din examinarea a ceea ce adesea poate fi caracterizat în mod legitim 
drept material istoriceşte relativ. Dacă nu se procedează aşa, se vor comite 
aproape sigur erori grosolane. Nu este adevărat, însă, că şi supoziţiile princi¬ 
pale sînt istoriceşte relative în acelaşi sens. E adevărat că ele se bazează pe 
experienţă» că se referă la realitate. Este vorba însă de o experienţă de un 
asemenea grad de generalitate, îneît le plasează într-o categorie cu totul 
diferită de cea a supoziţiilor cărora li se potriveşte caracterizarea de „isto¬ 
riceşte relative**. Nimeni nu poate pune cu adevărat la îndoială aplicabilitatea 

universală a unor presupoziţii cum sînt existenţa scărilor de evaluare relativă, 
sau a diversităţii factorilor producţiei, sau a gradelor diferite de incertitudine 
în privinţa viitorului, chiar dacă sînt posibile controverse referitor la modul 
optim de a descrie statutul lor logic exact. Şi oricine a examinat cu adevărat 
natura concluziilor ce pot fi deduse din asemenea presupoziţii va fi convins 
că este util să se pornească de pe acest plan. Numai neînţelegerea acestui 
lucru şi o preocupare prea exclusivă pentru supoziţiile auxiliare pot conferi o 
aparenţă de plauzibilitate tezei că legile economici politice sînt limitate la 
anumite condiţii de timp şi de spaţiu, că au un caracter pur istoric ş.a.m.d. 
Dacă astfel de teze sînt interpretate doar în sensul că trebuie să ne dăm seama 
că aplicaţiile analizei generale fac să intervină o sumedenie de supoziţii auxi¬ 
liare de mai mică generalitate, ca înainte de a aplica teoria generală la 
interpretarea unei situaţii particulare trebuie să cunoaştem bine faptele — 
nimic de zis. Cu astfel de lucruri va fi de acord orice profesor care a avut de-a 
face cu studenţi buni, dar supraintoxicaţi de teoria pură. S-ar putea concede 
chiar că din acest punct de vedere, criticile făcute de istoricii de calitate la 
adresa economiştilor clasici au avut uneori o anume îndreptăţire. Dacă însă, 
aşa cum este de notorietate că s-a întîmplat în istoria marilor controverse 
metodologice, ele sînt înterpretate în sensul că concluziile cuprinzătoare ce 
se degajă din analiza generală sînt la fel de limitate ca aplicaţiile lor particu¬ 
lare — că generalizările Economiei politice (clasice) ar fi aplicabile numai la 
situaţia Angliei din prima parte a domniei reginei Victoria etc. — atunci este 
vorba, evident, de o eroare. Există probabil un sens în care e adevărat să se 
afume că orice cunoaştere ştiinţifică este istoriceşte relativă. Poate că în vreo 
altă existenţă toată această cunoaştere ar fi irelevantă. Dar dacă e aşa, atunci 
ne trebuie un nou termen pentru a desemna ceea ce în mod obişnuit este 
numit istoriceşte relativ. Aşa şi în cazul cunoştinţelor ce alcătuiesc ştiinţa 
economică generală. Dacă ea este istoriceşte relativă, atunci avem nevoie de 
un nou termen pentru a descrie ceea ce cunoaştem sub numele de studii isto¬ 
riceşte relative. 

Formulate în acest fel, argumentele în favoarea punctului de vedere 
subiacent aşa-numitei concepţii „ortodoxe** despre ştiinţa economică începînd 
de la Senior şi Caimes sînt întru totul convingătoare. Mi-e greu să înţeleg de 
ce s-a stîmit atîta zarvă, de ce unii au găsit cu calc să pună sub semnul 
întrebării întreaga poziţie. Şi fireşte că dacă examinăm istoria reală a acestei 
controverse, reiese cum nu se poate mai clar că motivul atacului n-a fost nici¬ 
decum în primul rînd ştiinţific sau filozofic. Se prea poate ca din cînd în cînd 
vreun istoric sensibil să fi fost deranjat de formulările necizelate ale cutărui 
economist de mîna a doua — sau mai curînd ale cutărui om de afaceri sau 
politician ce repeta din auzite ceea ce îşi închipuia că ar fi zis economiştii. Se 
prea poate ca uneori cîte un logician pur să fi fost iritat de folosirea negli¬ 
jentă a unor termeni filozofici de către vreun economist preocupat să justifice 
anumite cunoştinţe socotite de el adevărate şi importante. Dar în principal 
atacurile n-au venit din aceste tabere, ci au fost mai degrabă de natură 
politică. Au venit din partea unor oameni ce-şi urmăreau interesele lor perso¬ 
nale, a unor oameni ce vroiau să acţioneze în moduri pe care respectul legii 

în sfera economică le-ar fi calificat drept nesăbuite. Acesta a fost în mod 
sigur cazul cu majoritatea liderilor mai tinerei Şcoli istorice**, care au repre¬ 
zentat vîrful de lance al atacului împotriva liberalismului internaţional în 
epoca lui Bismarck. Iar astăzi e cazul cu şcolile mai mici care au adoptat o 
atitudine similară. Singura deosebire dintre Instituţionalism şi Historisnius 
este că acesta din urmă e mult mai interesant. 

4. Dacă raţionamentul prezentat mai sus este corect, analiza economică 
se dovedeşte a consta, după cum a subliniat Fetter*^, în elucidarea implicaţiilor 
necesităţii de a alege în diferite împrejurări presupuse. în mecanica pură 
explorăm implicaţiile existenţei anumitor proprietăţi date ale corpului. în 
ştiinţa economică pură examinăm implicaţiile existenţei unor mijloace limi¬ 
tate cu utilizări alternative. După cum am văzut, postulatul evaluărilor relative 
reprezintă fundamentul tuturor complicaţiilor ulterioare. 

Se crede uneori, chiar şi în prezent, că această idee de evaluare relativă 
depinde de valabilitatea unor anume doctrine psihologice. Zonele de graniţă 
ale ştiinţei economice sînt un prielnic teren de vînătoare pentru spirite 
cărora le repugnă efortul gîndirii exacte, şi în anii din urmă, în aceste regiuni 
ambigue nu s-a precupeţit timpul atunci cînd a fost vorba să se lanseze 
atacuri împotriva pretinselor presupoziţii psihologice ale ştiinţei economice. 
Psihologia, se zice, avansează foarte rapid. Aşa îneît, dacă teoria economică 
se sprijină pe nişte doctrine psihologice particulare, nimic nu-i mai la îndemînă 
decît ca la fiecare cinci-şase ani să fie scrise polemici virulente arătînd că, 
întrucît în psihologie s-a schimbat moda, teoria economică trebuie , 4 ‘cscrisă 
din temelii“. După cum era de aşteptat, această posibilitate nu a fost lăsată 
neexploatată. Economiştii de profesie, absorbiţi de obiectivul incitant al 
descoperirii de noi adevăruri, de obicei nu s-au ostenit să replice; iar publicul 
profan, preocupat întotdeauna să scape de necesitatea de a recunoaşte implicaţiile 
alegerii într-o lume cu mijloace limitate, s-a lăsat uşor convins că lucruri ce 
de fapt nu depind de adevărul psihologiei la modă mai mult decît depinde 
tabla înmulţirii constituie încă probleme deschise în privinţa cărora omul 
avizat, care, fireşte, nu poate fi altcineva decît un psiholog, trebuie să fie gata 
să-şi suspende judecata. 

Din nefericire, în trecut, declaraţii imprudente făcute chiar de economişti 
au furnizat uneori pretexte pentru atare obiecţii. După cum se ştie, unii dintre 
fondatorii teoriei moderne subiective a valorii au invocat în fapt autoritatea 
doctrinelor hedonismului psihologic în sprijinul propoziţiilor lor. Austriecii 
n-au făcut acest lucru. Din capul locului tabelele lui Menger au fost construite 
fără nici un fel de presupoziţii psihologice.*^ Bohm-Bawerk a repudiat explicit 
orice afinitate cu hedonismul psihologic şi s-a străduit chiar din răsputeri să 
prevină o astfel de răstălmăcire.*^ însă nume ca Gossen, Jevons şi Edgeworth, 
pentru a nu mai vorbi de discipolii lor englezi, sînt suficiente pentru a ne 
aminti de o familie de economişti cu adevărat competenţi care au formulat 
pretenţii de acest fel. Lucrarea lui Gossen Entwickiung der Gesetze des 
menschlichen Verkehrs invocă fără doar şi poate postulate hedoniste. Jevons, 
în cartea A Theory of Politica] Econoniy, prefaţează teoria sa privind utilitatea 
şi schimbul printr-o teorie a plăcerii şi durerii. Edgeworth îşi începe cartea 

Mathematicaî Psychics cu o secţiune în care avansează conceptul de „om ca 
maşină de plăceri**. S-au făcut încercări de a prezenta legea utilităţii margi¬ 
nale descrescînde ca pe un caz particular al legii Webcr-Fechner.^* 

Este însă de importanţă fundamentală să distingem între practica efectivă 
a economiştilor, cu logica ei implicită, şi ocazionalele lor justificări ex post 
facto. Or, tocmai această distincţie nu o fac criticii ştiinţei economice. Ei exa¬ 
minează cu exces de zel faţada edificiului, dar refuză să depună munca inte¬ 
lectuală pe care o presupune examinarea structurii lui interioare. Şi nici nu-şi 
dau osteneala de a se familiariza cu formulările mai recente ale teoriei pe 
care o atacă. Modul acesta de a proceda prezintă fără îndoială anumite avan¬ 
taje strategice, pentru că în astfel de polemici neînţelegerea onestă constituie 
un puternic stimulent pentru o retorică eficace; or, nimeni care este familia¬ 
rizat cu teoria recentă a valorii n-ar putea continua să susţină cu onestitate că 
aceasta are vreo legătură esenţială cu hedonismul psihologic sau cu indiferent 
ce alt fel de Fach-Psychologie. Dacă criticii de factură psihologică ai ştiinţei 
economice s-ar fi ostenit să facă aceste lucruri, ei şi-ar fi dat repede seama că 
ingredientele hedoniste din scrierile lui Jevons şi ale discipolilor săi nu ţin de 
structura de bază a unei teorii care —după cum a arătat-o evoluţia paralelă de 
la Viena — poate fi formulată şi susţinută în termeni ce n-au nimic de-a face 
cu hedonismul. După cum am văzut deja, tot ce se presupune în ideea scărilor 
de evaluare este că bunuri diferite au utilizări diferite şi că aceste utilizări 
diferite au semnificaţii diferite pentru acţiune, astfel că într-o situaţie dată o 
utilizare va fi preferată alteia şi un bun va fi preferat altuia. De ce omul atri¬ 
buie în acest sens anumitor lucruri anumite valori, e un lucru pc care nu-1 
discutăm. E o problemă ce ţine într-adevăr de preocupările psihologilor sau 
poate chiar ale fiziologilor. Tot ce trebuie să presupunem ca economişti este 
faptul evident că posibilităţi diferite oferă stimulente diferite şi că aceste sti¬ 
mulente pot fi dispuse în ordinea intensităţii lor. Diversele teoreme ce pot fi 
derivate din această idee fundamentală sînt neîndoielnic capabile să explice 
numeroase aspecte ale activităţii sociale pe care nici o altă tehnică nu le poate 
explica. Ei nu fac însă acest lucru prcsupunînd o psihologic particulară, ci 
privind lucrurile studiate de psihologie ca pe datele propriilor lor deducţii. 
Aici, cum adesea se întîmplă, fondatorii ştiinţei economice au construit ceva 
ce are o aplicabilitate mai universală decît tot ce au pretins ci înşişi. 

Dar acum se pune întrebarea în ce măsură este legitim chiar şi acest mod 
de a proceda. Din tot ce s-a spus aici rezultă clar că deşi propoziţiile econo¬ 
miei analitice nu se bazează pe nici o psihologie particulară, ele implică în 
mod incontestabil elemente de natură psihologică sau mai binc-zis psihică. 
Lucrul acesta este, de altfel, explicit recunoscut în denumirea prin care sînt 
uneori cunoscute — de teorie subiectivă sau psihologică a valorii; şi, după cum 
am văzut, este clar că la temelia acestei teorii stă un fapt psiliic, evaluările indi¬ 
vidului. în anii din urmă, însă, parte ca rezultat al influenţei bchaviorismului, 
parte ca rezultat al dorinţei de a asigura maxima autoritate posibilă în expu¬ 
nerea analitică, s-au ridicat voci care au cerut ca acest cadru de subiectivitate 
să fie înlăturat. Metoda ştiinţifică, se spune, cere să dăm de o parte lot ce nu 
se pretează la observare directă. Putem lua în calcul cererea aşa cum se mani- 

festă ea în comportamentul observabil de pe piaţă. Dincolo de aceasta însă 
nu putem trece. Evaluarea e un proces subiectiv. Nu o putem observa. Ca 
atare, ea nu are ce căuta într-o explicaţie ştiinţifică. Construcţiile noastre 
teoretice trebuie să pornească de la date observabile. Aceasta este, de exemplu, 
atitudinea profesorului CasseE^, iar în lucrările tîrzii ale lui Pareto^^ există 
pasaje care se pretează la o interpretare similară. Este o atitudine foarte frec¬ 
vent întîlnită printre acei economişti care au căzut sub influenţa psihologiei 
behavioriste sau care se tem să nu fie atacaţi de exponenţii acestei ciudate secte. 

La prima vedere o atare atitudine pare foarte plauzibilă. Argumentul că 
nu trebuie să facem nimic ce nu se face în ştiinţele fizice este foarte seducător. 
Ne putem îndoi însă că este într-adevăr justificat. La urma urmei, ceea ce ne 
propunem este să explicăm anumite aspecte ale comportamentului. Şi este 
foarte îndoielnic că lucrul acesta ar putea fi făcut într-un mod care să nu 
implice nici un element psihic. Cert e că, indiferent dacă faptul se potriveşte 
sau nu cu dorinţa de maximă austeritate, noi înţelegem termeni ca alegere, 
indiferenţă, preferinţă şi alţii de acest fel prin experienţa noastră interioară. 
Ideea de scop, care este fundamentală pentru concepţia noastră despre 
economie, nu poate fi definită doar în termeni de comportanient exterior. 
Dacă dorim să explicăm relaţiile ce iau naştere din faptul existenţei unor 
mijloace limitate utilizabile pentru o multitudine de scopuri, cel puţin jumătate 
din ecuaţie, pentru a spune aşa, va avea în mod incvitabU caracter psihic. 

Astfel de consideraţii ar fi decisive dacă s-ar accepta ca indiscutabil corectă 
definiţia sugerată în acest eseu pentru obiectul ştiinţei economice. Cineva ar putea 
pretinde însă că ele sînt pur şi simplu un argument pentru respingerea acestei 
definiţii şi înlocuirea ei printr-una care să nu se refere decît la lucruri observabile, 
„obiective*^ — la preţuri de piaţă, raporturi de scliimb ctc. E clar că asta rezultă din 
procedeul profesorului Cassel — din faimoasa Ausschaltung der Wertlehre. 

Dar chiar dacă restrîngem obiectul ştiinţei economice la explicarea unor 
lucruri observabile cum sînt preţurile, vom constata că de fapt este imposibil 
să le explicăm dacă nu invocăm elemente de natură subiectivă sau psiho¬ 
logică. Este desigur clar, de îndată ce e formulat ca atare, că pînă şi procesul 
cel mai elementar de determinare a preţurilor, depinde inevitabil, inter a/ia, 
de ceea ce oamenii cred că se va întîmpla cu preţurile în viitor. Funcţiile de 
cerere despre care profesorul Cassel crede că ne permit să ne dispensăm de 
orice element subiectiv, trebuie concepute ca referindu-se nu numai la 
preţurile existente acum, sau care ar putea exista pe pieţele de astăzi, ci şi la 
întreaga serie de preţuri care oamenii se aşteaptă să existe în viitor. Este 
evident că ceea ce oamenii se aşteaptă să se întîmple în viitor nu este suscep¬ 
tibil de observare prin metode pur behavioriste. Or, după cum au arătat 
profesorul Knight şi alţii, este absolut esenţial ca asemenea anticipări să fie 
luate în considerare dacă vrem să înţelegem cît de cît mecanismele schim¬ 
bului economic. Este esenţial pentru a putea explica pînă la capăt preţurile 
concurenţiale. Este indispensabil chiar şi pentru cea mai superficială explicaţie 
a preţurilor de monopol. Asemenea anticipări pot fi foarte uşor evidenţiate ca 
parte a unui sistem general de scări de preferinţe.^'* Dacă ne închipuim însă 
că un asemenea sistem ia în considerare numai date observabile, ne amăgim. 
Cum am putea să observăm ce crede un om că se va întîmpla în viitor? 

Rezultă, aşadar, că dacă vrem să ne facem meseria de economişti, dacă 
vrem să oferim o explicaţie satisfăcătoare pentru fenomene pe care le acoperă 
în mod necesar orice definiţie a obiectului ştiinţei noastre, nu putem să nu 
includem elemente psihologice. Acestea nu pot fi lăsate de o parte dacă vrem ca 
explicaţia noastră să fie adecvată. Se pare, de altminteri, că investigînd această 
problemă centrală a uneia din părţile cele mai amplu dezvoltate din toate 
ştiinţele sociale, am dat peste una din deosebirile esenţiale dintre ştiinţele 
sociale şi ştiinţele fizice. Nu ne-am propus în acest eseu să explorăm aceste 
probleme mai profunde ale metodologiei. Ne putem îngădui însă să sugerăm 
că dacă acest caz este unul tipic — iar unii vor fi de părere că metoda folosită 
în teoria preţurilor se situează aproape de hotarul ştiinţelor fizice — atunci 
metoda ştiinţelor sociale care se ocupă de comportament, adică de ceva ce 
implică într-un anumit sens ideea de finalitate, nu poate fi niciodată asimilată 
complet metodei ştiinţelor fizice. Realmente nu este posibilă înţelegerea 
conceptelor de alegere, de relaţie dintre mijloace şi scopuri, care sînt concep¬ 
tele centrale ale ştiinţei noastre, în termeni de observare a unor date exterioare, 
în acest sens conceptul de comportament ghidat de scopuri nu implică în mod 
necesar un indeterminism ultim. Dar el presupune existenţa în lanţul 
explicaţiei cauzale a unor verigi care nu sînt fizice, ci psihice şi care, din acest 
motiv, nu sînt neapărat susceptibile de observare prin metode behaviorişte. 
Recunoaşterea acestui lucru nu presupune cîtuşi de puţin renunţarea la „obiec- 
tivitate“ în sensul dat de Max Weber. Tocmai la asta s-a gîndit Max Weber 
atunci cînd a scris celebrele sale eseuri.^ Tot ce presupune explicarea 
„obiectivă** (adică wert&ei, cum spune Weber) a comportamentului este luarea 
în considerare a anumitor date, evaluări individuale etc., care nu sînt doar de 
natură fizică. Faptul că asemenea date au ele însele caracterul unor judecăţi de 
valoare nu impune ca ele să fie evaluate ca atare. Ele nu sînt judecăţi de 
valoare făcute de observator. Ceea ce interesează ştiinţele sociale nu este de a 
şti dacă judecăţile de valoare individuale sînt sau nu corecte în sensul ultim din 
filozofia valorii, ci dacă sînt făcute şi dacă apar ca verigi esenţiale în lanţul 
explicaţiei cauzale. Dacă argumentarea prezentată de noi în această secţiune 
este corectă, la această din urmă întrebare trebuie răspuns afirmativ. 


* « * 

Capitolul V 

Generalizările economice şi realitatea 


5. Dar a recunoaşte că legile economice au caracter general nu înseamnă 
a nega realitatea conexiunilor necesare pe care ele le descriu sau a scădea din 
valoarea lor ca mijloc de interpretare şi de predicţie. Dimpotrivă, după ce am 
delimitat cu grijă natura şi întinderea unor atare generalizări, putem asorta cu 
o şi mai mare încredere absoluta lor necesitate în domeniul la care se referă. 

Legile economice descriu implicaţii inevitabile. Dacă datele postulate de 
ele sînt prezente, consecinţele pe care ele le prezic urmează cu necesitate. In 
acest sens ele sînt pe picior de egalitate cu alte legi ştiinţifice şi, întocmai ca 
acestea, nu pot fi „suspendate**. Dacă într-o situaţie dată faptele se prezintă 
într-un anumit fel, sîntem îndreptăţiţi să deducem cu absolută certitudine că 
alte fapte pe care legea ne permite să le descriem sînt de asemenea prezente. 
Cine a sesizat implicaţiile propoziţiilor enunţate în capitolul precedent îşi dă 
imediat seama de ce este aşa. Dacă „situaţia dată** corespunde unei anumite 
structuri, anumite alte fenomene trebuie să fie de asemenea prezente, pentru 
că prezenţa lor este deductibilă din structura postulată iniţial. Metoda 
analitică este pur şi simplu un mod de a descoperi consecinţele necesare ale 
unor alăturări complexe de fapte — consecinţe ale căror corespondente în 
realitate nu sînt la fel de direct sesizabile precum corespondentele postula¬ 
telor iniţiale. Ea este un instrument pentru „decantarea** tuturor implicaţiilor 


unor supoziţii date. Dată fiind corespondenţa supoziţiilor ei iniţiale cu faptele, 
concluziile ei sînt inevitabile şi de neocolit. 

Toate acestea devin deosebit de clare dacă ne gîndim la procedeul 
analizei diagramatice. Să presupunem, de exemplu, că vrem să evidenţiem 
efectele pe care le are asupra preţului introducerea unui mic impozit. Facem 
anumite presupuneri cu privire la elasticitatea cererii, anumite presupuneri cu 
privire la funcţiile costurilor, le reprezentăm pe acestea pe diagrama obişnuită 
şi putem citi de pe ea, ca să spunem aşa, imediat efectele asupra preţului.^® 
Ele sînt implicate în supoziţiile iniţiale. Diagrama n-a făcut decît să explici- 
teze implicaţiile ascunse. 

Această inevitabilitate a analizei economice este cea din care izvorăşte 
foarte importanta ei valoare prognostică. Am subliniat deja cu prisosinţă că 
ştiinţa economică n-are cum să prezică din senin configuraţia datelor într-un 
punct dat al timpului. Ea nu poate să prezică schimbările ce intervin în 
evaluări. Dar dacă-i sînt prezentate datele unei situaţii particulare, ea poate să 
tragă concluziile inevitabile privitoare la implicaţiile lor. Iar dacă datele rămîn 
neschimbate, aceste implicaţii se vor realiza cu certitudine. Nu se poate altfel, 
pentru că prezenţa datelor iniţiale le impune. 

Exact în acest punct putem sesiza încă o funcţie a investigaţiei empirice. 
Ea este în măsură să scoată la iveala faptele schimbătoare care fac posibilă 
predicţia în orice situaţie dată. După cum am văzut, este extrem de impro¬ 
babil ca ea să poată dezvălui vreodată legea variaţiei lor, pentru că datele nu 
sînt supuse unor influenţe cauzale omogene. Ea ne poate procura însă 
informaţia relevantă pentru momentul particular care ne preocupă. Ne poate 
da o idee despre mărimea relativă a diferitelor forţe ce acţionează în cazul 
studiat. Ne poate oferi o bază pentru conjecturi avizate privitoare la direcţiile 
de schimbare potenţiale. în aceasta constă în mod neîndoielnic unul din prin¬ 
cipalele foloase ale studiilor aplicate — nu de a da în vileag legi „empirice** 
într-o zonă unde astfel de legi nu sînt de aşteptat, ci de a ne furniza din timp 
în timp oarecari cunoştinţe despre datele variabile pe care se poate sprijini 
predicţia în situaţia dată. Ele nu pot înlocui analiza formală. Pot sugera însă 
în diferite situaţii ce analiză formală s-ar potrivi şi pot oferi în momentul 
respectiv un anumit conţinut categoriilor formale. 

Fireşte că dacă alte lucruri nu rămîn neschimbate, consecinţele prezise nu 
decurg cu necesitate. Această platitudine elementară, implicată cu necesitate 
în orice predicţie ştiinţifică, se cere în mod special avută în vedere cînd 
discutăm despre acest gen de prognoză. Omul de stat care a spus „La naiba 
cu ceteris paribus!'^ are discipoli numeroşi şi entuziaşti în rîndul criticilor 
economiei politice! Nici un om în toate minţile n-ar considera invalidate 
legile mecanicii dacă un cutremur ar întrerupe un experiment menit să le 
ilustreze. Dar o parte însemnată a publicului profan, ca şi destui aşa-zişi 
economişti, critică frecvent nişte propoziţii bine stabilite invocînd argumente 
în fond la fel de şubrede.^’ Se introduce, bunăoară, un tarif protccţionist la 
importul unor mărfuri ce se produc în ţară în condiţii ce ne dau siguranţa că 
dacă ceilalţi factori rămîn neschimbaţi, efectul unei atare protejări va fi o 
creştere a preţului. Din motive de cu totul alt ordin, cum ar fi progresul 
tehnic, scăderea preţului la materiile prime, reduceri de salarii sau altceva, se 
reduc costurile şi preţul nu mai creşte. în ochii publicului profan şi ai 
economiştilor „instituţionalişti“, aceasta echivalează cu o invalidare a legilor 
economiei politice. Echivalează cu o suspendare a legilor cererii şi ofertei. 
Cu o dezvăluire a caracterului fictiv al tezelor unei ştiinţe ce nu se adresează 
faptelor. Etc. etc. Numai că, cine a pretins vreodată practiciendor din vreo 
altă ştiinţă să prevadă cursul complet al unei istorii nccontrolatc? 

De bună seamă, faptul însuşi că evenimentele la scară mare sînt necon- 
trolate^*, că sfera datelor relevante este atît de largă şi atît de expusă influenţei 
din direcţii neaşteptate, nu poate să nu facă extrem de pîndită de hazard 
sarcina predicţiei, cu oricîtă grijă am formula-o. în multe situaţii, mici scliimbări 
în anumite grupuri de date pot fi în aşa măsură contrabalansate de alte 
schimbări apărute independent şi simultan, îneît valoarea prognostică a 
cunoaşterii tendinţelor operative este mică. Există însă anumite schimbări 
ample, ce presupun de regulă numeroase direcţii de cheltuieli sau de 
producţie deodată, unde cunoaşterea implicaţiilor reprezintă o bază foarte 
sigură pentru conjecturi cu mare probabilitate. Aceasta se întîmplă îndeosebi 
în sfera fenomenelor monetare. Nu încape îndoială că o cunoaştere cu totul 
elementară a Teoriei cantitative a avut o imensă valoare prognostică în 
timpul războiului şi al perturbărilor ce au urmat. Dacă speculatorii care după 
război au cumpărat mărci germane, aşteptînd încrezători ca marca să 
redobîndească automat vechea ei valoare, ar fi ştiut măcar atît din teoria 
banilor cît cunoştea, să zicem, Sir William Petty, ei şi-ar fi dat seama că ceea 
ce făceau era ridicol. Tot aşa, devine din ce în ce mai clar, din raţiuni pur 
analitice, că odată ce au apărut semne ale unei expansiuni economice consi¬ 
derabile, este aproape cert că va urma o scădere bruscă şi o depresiune; deşi 
nu se poate prezice cînd vor surveni acestea şi cît vor dura, deoarece aceasta 
depinde de cum vor acţiona voinţele umane după apariţia respectivelor 
indicii. La fel şi pe piaţa muncii, se ştie foarte sigur că anumite politici sala¬ 
riate pot genera şomaj dacă alte lucruri rămîn neschimbate; iar cunoaşterea 
modului în care aceste „alte lucruri** trebuie să se schimbe pentru a se evita 
consecinţa menţionată creează adesea posibilitatea de a prezice cu destulă 
siguranţă rezultatele efective ale respectivelor politici. Aceste lucruri s-au 

verificat în repetate rînduri în practică. Astăzi nu le poate nega decît cineva 
care e orb pentru că refuză să vadă. Dacă anumite condiţii sînt prezente, 
atunci, în absenţa unor noi complicaţii, anumite consecinţe sînt inevitabile. 


Capitolul VI 

însemnătatea ştiinţei economice 


2- Se crede uneori că anumite evoluţii din teoria economică modernă 
furnizează prin ele însele un ansamblu de norme capabile să reprezinte baza 
practicii politice. Se consideră că legea utilităţii marginale dc.screscînde oferă 
un criteriu pentru toate formele de activitate politică şi socială ce afectează 
repartiţia. Tot ceea ce duce la o mai mare egalitate, tot ceea ce nu afectează 
negativ producţia se consideră justificat prin această lege; iar ceea ce duce la 
inegalitate, se consideră condamnat. Aceste propoziţii au căpătat sprijinul 
unor foarte mari autorităţi. Ele reprezintă baza de pe care au fost scrise multe 
din lucrările consacrate teoriei finanţelor publice.-’ O autoritate de talia 
profesorului Cannan le-a invocat ca justificare pentru trecerea unor 
economişti la socialiştii fabieni.^*’ Au beneficiat de cea mai largă aprobare în 
numeroase lucrări de economie aplicată. Am putea spune fără teama de a 
greşi că marea majoritate a economiştilor englezi le acceptă ca pe nişte 
axiome. Cu toate acestea, ma încumet să spun, cu mare sfială, că ele nu se 
sprijină defel pe vreo doctrină a economici ştiinţifice şi că în afara Angliei la 
foarte multă lume şi-au pierdut creditul. 

Raţionamentul construit în sprijinul acestor propoziţii, deşi bine cunoscut, 
merită a fi repetat în formă explicită pentru a-i identifica mai exact punctele 
slabe. Legea utilităţii marginale dcscrcscînde spune că cu cît ai mai mult 
dintr-un bun cu atît va fi mai mică valoarea pe care o atribui unităţilor 
adiţionale din acest bun. Aşadar — se zice — cu cît e mai mare venitul real 
pe care-1 ai, cu atît vei atribui o valoare mai mică unităţilor de venit adiţionale. 
Prin urmare, utilitatea marginală a venitului unui om bogat este mai mică 
decît utilitatea marginală a venitului unui om sărac. îneît, dacă se fac trans¬ 
feruri şi aceste transferuri nu afectează apreciabil producţia, utilitatea totală 
va creşte. Prin urmare, astfel de transferuri sînt „economiceşte justificate**. 
Quod erat demonstrandum. 

La prima vedere raţionamentul e extrem de plauzibil. Dacă-1 examinăm 
însă mai de aproape, se dovedeşte a nu fi decît sofistic. El se bazează pe o 
extrapolare a ideii de utilitate marginală descreseîndă asupra unui domeniu 
unde este total nelegitimă. „Legea utilităţii marginale descreseînde** invocată 
aici nu decurge cîtuşi de puţin din concepţia fundamentală despre bunurile 
economice; şi face presupuneri care, indiferent dacă sînt adevărate sau false, 
nu pot fi niciodată verificate prin observaţie sau prin introspecţie. Propoziţia 
pe care o examinăm escamotează marea problemă metafizică a compara- 

bilităţii ştiinţifice între experienţe individuale diferite. Asupra acestei chestiuni 
merită să stăruim puţin. 

Legea uUlîtăţii marginale descreseînde este derivată, după cum am văzut, 
din ideea rarităţii mijloacelor în raport cu scopurile pentru care pot fi folosite. 
Ea presupune că pentru fiecare individ bunurile pot fi dispuse în ordinea 
importanţei lor pentru comportament; şi că putem spune că o utilizare a unui 
bun este mai importantă decît o alta, în sensul că va fi preferată acesteia. 
Pornind de aici, putem compara ordinea în care un individ se presupune că 
preferă anumite alternative cu ordinea în care le preferă un alt individ. în 
acest fel este posibilă ediricarea unei teorii complete a schimbului.^^ 

Una este însă să admiţi că se pot construi scări ce arată ordinea în care un 
individ preferă o mulţime de alternative şi că aceste scări de preferinţă indivi¬ 
duale pot fi comparate între ele; şi cu totul altceva să admiţi că în spatele 
acestor ordonări stau măsuri ce pot fi ele însele comparate. Aceasta e o 
presupoziţie de care nu este nevoie nicăieri în analiza economică modernă şi 
care este de un gen foarte diferit de aceea a unor scări de evaluare relative 
individuale. Teoria schimbului presupune că eu pot să compar importanţa 
pentru mine a pîinii cumpărate pentru 6 dolari cu alte alternative pe care mi 
le oferă piaţa pentru suma de 6 dolari. Şi mai presupune că ordinea preferinţelor 
mele astfel exprimate poate fi comparată cu ordinea preferinţelor brutarului. 
Ea nu presupune însă că este necesar undeva să compar satisfacţia pe care eu 
o am cheltuind 6 dolari pentru pîine cu satisfacţia pe care brutarul o are 
primindu-i. Aceasta ar fi o comparaţie de cu totul altă natură. O comparaţie 
de care nu este nevoie nicăieri în teoria echilibrului şi pe care presupoziţiile 
acestei teorii nu o implică niciodată. Este o comparaţie ce se situează cu 
necesitate în afara perimetrului ştiinţei pozitive. Afirmaţia că preferinţa lui A 
este, ca importanţă, superioară preferinţei lui B e un lucru total diferit de 
afirmaţia că A preferă n lui m iar B preferă in lui n. Prima comportă un 
element de evaluare convenţională, fiind de aceea escnţialmcnte normativă. 
Ea nu-şi are locul în ştiinţa pură. 

Pentru cine nu s-a lămurit încă, următoarele consideraţii trebuie să fie 
decisive. Să presupunem că s-ar ivi o deosebire de păreri în privinţa preferin¬ 
ţelor lui A. Să presupunem că eu cred că, la anumite preţuri, el ar prefera n 
lui ni, iar dumneavoastră credeţi că, la aceleaşi preţuri, el ar prefera m lui n. 
Divergenţa dintre noi ar putea fi arbitrată într-o manieră pur ştiinţifică. Am 
putea să-i cerem lui A să ne spună ce ar prefera. Sau, dacă refuzăm să 
credem că A poate să facă o introspecţie, am putea să-l expunem la stimuli 
corespunzători şi să observăm cum se comportă. Oricare din aceste două 
probe ne-ar oferi o bază pentru a înlătura divergenţa de opinii. 

Să presupunem însă că avem opinii diferite despre satisfacţia pe care i-o 
procură lui A un venit de 1,000 de lire comparativ cu satisfacţia pe care i-o 
procură lui B un venit de două ori mai mare. Să-i întrebăm pe ei, n-ar fi o 
soluţie. Căci să presupunem că ne dau răspunsuri diferite, A susţinînd că el 
are o satisfacţie marginală mai mare decît B, în timp ce B susţine, dimpo¬ 
trivă, că el are o satisfacţie mai mare decît A. Nu-i nevoie să fim behaviorişti 
sută la sută pentru a înţelege că astfel nu obţinem o dovadă.ştiinţifică. Nu există 


121 


Lionel Robbins 


mijloace de a testa mărimea satisfacţiei Iui A comparativ cu aceea a Iui B. Dacă 
am examina starea circuitelor lor sanguine, aceasta ar fi o determinare a 
sîngelui şi nu a satisfacţiei. Introspecţia nu-i permite lui A să măsoare ce se 
petrece în mintea lui B, şi nici lui B să măsoare ce se petrece în mintea lui A. 
Nu există nici o posibilitate de a compara satisfacţiile unor oameni diferiţi. 

Ce-i drept, în viaţa de fiecare zi noi presupunem mereu că această com¬ 
paraţie poate fi făcută. Dar însăşi diversitatea supoziţiilor pe care le facem în 
momente diferite şi în locuri diferite este o dovadă a caracterului lor 
convenţional. în democraţiile occidentale noi admitem pentru anumite scopuri 
că în împrejurări similare oamenii sînt capabili de satisfacţii egale. întocmai 
cuni în justiţie admitem responsabilitatea egală, în situaţii similare, între 
subiecţii de drept, tot aşa în domeniul finanţelor publice sîntem de acord să 
adinitem o capacitate egală a subiecţilor economici de a avea satisfacţie de la 
venituri egale în împrejurări similare. Dar, deşi poate fi convenabil să admitem 
acest lucru, nu există nici o posibilitate de a dovedi că această supoziţie se 
întemeiază pe fapte constatabile. Şi intr-adevăr, dacă un reprezentant al unei 
alte civilizaţii ne-ar spune că greşim şi că membrii castei (sau rasei) sale sînt 
capabili să aibă o satisfacţie de zece ori mai mare decît cea pe care un anumit 
venit o procură membrilor unei caste inferioare (sau unei rase ,4nferioare“), 
n-am avea cum să-l combatem. Am putea să rîdem de el. Am putea să ne 
indignăm şi să spunem ca evaluarea sa e detestabilă, că ar crea dezbinare în 
societate, ar genera suferinţă, privilegii nedrepte etc. etc. N-am avea însă cum 
să arătăm că este greşită într-un sens obiectiv, după cum n-am putea dovedi că 
a noastră este corectă. Şi cum în sinea noastră nu socotim ca fiind de valoare 
egală satisfacţiile pe care lucruri similare le procură unor oameni diferiţi, ar fi 
realmente absurd dacă am continua să pretindem că scara noastră de valori are 
vreo justificare ştiiiiţifică. Ea poate fi justificată prin considerente de convena- 
bilitate generală. Sau apelînd la anumite standarde axiologice ultime. Dar nu 
poate fi justificată apelînd la vreun fel de ştiinţă pozitivă. 

Prin urmare extinderea legii utilităţii marginale descreseînde, postulată în 
propoziţiile pe care le discutăm, este nelegitimă. Şi deci raţionamentele 
bazate pe această extindere sînt lipsite de fundament ştiinţific. Recunoaşterea 
acestui lucru impune fără îndoială o restrîngere substanţială a pretenţiilor 
cuprinse în multe din formulările cărora li se admite în prezent statutul de 
generalizări ştiinţifice în discuţiile curente din domeniul economiei aplicate. 
Teza utilităţii marginale descreseînde (convexitatea în jos a curbei indi¬ 
ferenţei) nu îndreptăţeşte să se conchidă că transferurile de la bogaţi la săraci 
vor spori satisfacţia totală. Ea nu ne spune că un impozit progresiv pe venit e 
mai puţin păgubitor pentru folosul social decît un impozit neprogresiv pe cap 
de locuitor. De fapt, toata partea din teoria finanţelor publice care priveşte 
„utilitatea socială^* trebuie să capete o semnificaţie diferită. Deşi interesantă 
ca elaborare a unui postulat etic, ea nu decurge deloc din presupoziţiile pozi¬ 
tive ale teoriei pure. Ea nu este decît un reziduu accidental al asocierii 
istorice a economiei politice engleze cu utilitarismul; iar dacă acest lucru este 
recunoscut cu claritate, vor avea de cîştigat şi vor fi mai convingătoare atît 
postulatele utilitare din care este dedusă, cît şi economia analitică.32 

Să admitem însă că nu este aşa. Să admitem ca nc-am putea impune să 
credem în statutul pozitiv al acestor postulate convenţionale, în comensura- 
bilitatea unor experienţe diferite, în capacitatea egală de a avea satisfacţie 
etc. Şi să mai admitem că, pornind de la această bază, am izbuti să arătăm că 
anumite măsuri de politică economică ar avea ca efect creşterea „utilităţii 
sociale”; chiar şi atunci ar fi total nelegitim să susţinem că o atare concluzie 
îndreptăţeşte prin ea însăşi inferenţa că aceste măsuri trebuie adoptate. Pentru 
că o asemenea inferenţă ar ocoli întrebarea dacă sporirea în acest sens a 
satisfacţiei este într-adevăr un imperativ social.^^ Iar generalizările econo¬ 
mice, fie şi astfel lărgite prin includerea unor elemente de evaluare 
convenţională, nu conţin nimic care să impună un răspuns determinat la 
această întrebare. Propoziţiile care includ verbul „trebuie” se află pe un plan 
cu totul diferit de cel al propoziţiilor care includ „este”. 


5. Dar care este în acest caz însemnătatea ştiinţei economice? Am văzut 
că, dinăuntrul propriului său edificiu de generalizări, ea nu oferă nonne obli¬ 
gatorii pentru practică. Ea nu este în măsură să decidă între dezirabilitatea 
diferitelor scopuri. Ea diferă în chip fundamental de etică. Atunci în ce 
constă incontestabila ei însemnătate? 

Ea constă neîndoielnic în faptul că, atunci cînd sîntem puşi în situaţia să 
facem o alegere între scopuri ultime, ştiinţa economică ne oferă posibilitatea 
de a alege în deplina cunoştinţă a implicaţiilor alegerii noastre. Puşi în faţa 
problemei de a alege între două scopuri, nu ne putem adresa economiei poli¬ 
tice pentru adoptarea deciziei ultime. In ea nu putem găsi nimic care să ne 
scutească de obligaţia de a alege. în nici o ştiinţă nu se poate găsi ceva în 
măsură să decidă în problema ultimă a preferinţei. Dar pentru a fi în între¬ 
gime raţionali, trebuie să ştim care este lucrul pe care îl preferăm. Trebuie să 
fim conştienţi de implicaţiile alternativelor. Pentru că raţionalitatea în alegere 
nu este nici mai mult nici mai puţin decît alegere în deplină cunoştinţă a 
alternativelor pe care le respingem. Tocmai aici îşi dobîndeşte economia 
politică însemnătatea ei practică. Ea ne poate lămuri care sînt implicaţiile 
diferitelor scopuri pe care le putem alege. Ea ne creează posibilitatea de a voi 
în cunoştinţă de cauză. Ea ne permite să alegem un sistem de scopuri ce sînt 
reciproc consistente.^'* 

Un exemplu sau două ne vor arăta clar ce înseamnă asta. Să considerăm 
un caz în care implicaţiile unui act de alegere au fost elucidate. Să mai 
revenim o dată la un exemplu de care nc-am servit deja — impunerea unui 
tarif protecţionist. Am văzut deja că în economia ştiinţifică nu există nimic 
care să ne îndreptăţească să calificăm această măsură drept bună sau rea. Am 
stabilit că, dacă o asemenea măsură este luată în deplină cunoştinţă a sacrifi¬ 
ciilor pe care le implică, n-avem nici un temei să o calificăm drept necco- 
nomică. Decizia deliberată luată de cetăţeni în mod colectiv, ca în interesul 
unor scopuri cum ar fi apărarea ţării, ocrotirea naturii etc. să-şi diminueze 
posibilităţile de alegere în calitatea lor de consumatori, nu poate fi calificată 

drept neeconomicâ sau iraţională, dacă este luată în deplina cunoştinţă a sem> 
nificaţiei ei. Lucrurile însă nu vor sta aşa decît dacă respectivii cetăţeni sînt 
pe deplin ediHcaţi asupra implicaţiilor obiective ale măsurii pe care o iau. Iar 
într^o mare societate modernă, doar o complexă analiză economică ie poate 
furniza o atare cunoaştere. Marea majoritate a oamenilor, chiar şi a celor cu 
studii, cînd sînt chemaţi să decidă, bunăoară, dacă este deziderabîl sa fie pro¬ 
tejată agncultura, nu se gîndesc decît la efectele unor asemenea măsuri 
asupra ramurii economice protejate. Ei constată că asemenea măsuri vor avan¬ 
taja probabil această ramură, drept care susţin că măsurile propuse sînt bune. 
Or, după cum o ştie şi un student din anul întîi, problema de abia de aici 
începe. Pentru a putea judeca despre celelalte repercusiuni ale tarifului, este 
nevoie de o tehnică analitică. Iată de ce în ţările cu un nivel scăzut de 
educaţie economică, există în mod constant tendinţa de a aproba tot mai 
multe tarife protecţioniste. 

De altfel, nu trebuie să se creadă că utilitatea unei atare analize s-ar limita 
la decizii referitoare la măsuri izolate cum ar fi instituirea unui anumit tarif. 
Ea permite şi evaluarea unor sisteme mai complexe de măsuri economice. Ea 
ne permite să vedem care seturi de scopuri sînt reciproc compatibile şi care 
nu şi de ce anume condiţii depinde această compatibilitate. Şi într-adevăr, 
tocmai aici stăpînirea unor asemenea tehnici devine de-a dreptul indispen¬ 
sabilă pentru o politică economică raţională. Există posibilitatea de a voi în 
mod raţional înfăptuirea unor obiective sociale particulare ce precumpănesc 
asupra evaluărilor individuale, fără a apela prea mult la ajutorul analizei 
economice. Aşa ar putea fî cazul unei subvenţii menite să protejeze producţia 
agricolă de bază. Este însă aproape cu neputinţă dc conceput realizarea unor 
acţiuni mai complexe de politică economică fără ajutorul unui asemenea 
instrument.^^ 


Să luăm acum un exemplu din domeniul politicii monetare. Din princi¬ 
piile de bază ale teoriei monetare decurge cu necesitate că, într-o lume unde 
condiţiile se schimbă în ritmuri diferite în diferite arii monetare, este impo¬ 
sibil să se realizeze concomitent preţuri stabile şi schimburi stabile.^^ Cele 
două scopuri — iar în acest caz este foarte evident că „scopurile** sînt subor¬ 
donate altor norme de acţiune majore — sînt logic incompatibile. Poţi să 
încerci înfăptuirea unuia sau înfăptuirea celuilalt — pentru că nu e sigur că 
stabilitatea preţurilor poate fi realizată oricînd sau că ea duce invariabil la 
echilibru — dar nu poţi să le urmăreşti raţional pe amîndouă. Dacă procedezi 
aşa, eşecul e inevitabil. Aceste concluzii sînt bine ştiute de toţi economiştii. 
Dar în lipsa unui aparat analitic, cîţi dintre noi ar sesiza incompatibilitatea 
dintre cele două scopuri?! 

Dar chiar şi acesta este un exemplu restrîns. Fără analiză economică nu 
este posibilă o alegere raţională între sisteme sociale. Am văzut deja că dacă 


privim ca fiind în sine rea o societate ce permite inegalitatea între venituri şi 


socotim drept un ţel mai presus de toate o societate egalitară, ar fi nelegitim 


ca o asemenea preferinţă să fie considerată neeconomică. Este însă imposibil 
să o considerăm raţională dacă nu este formulată în deplina cunoştinţă a 


naturii sacrificiilor pe care ea le presupune. Iar pe aceasta nu o putem avea 

decît dacă înţelegem nu numai natura esenţială a mecanismului capitalist, dar 
şi condiţiile necesare şi limitele inerente tipului de societate prin care se 
preconizează a fi înlocuit. Nu este raţional să urmăreşti un scop dacă nu eşti 
conştient de sacrificiile pe care le implică atingerea lui. Iar în această 
supremă cumpănire a alternativelor, numai cunoaşterea deplină a implicaţiilor 
analizei economice modeme ne poate conferi capacitatea de a judeca raţional. 

Dar dacă lucrurile stau aşa, atunci de ce să reclamăm pentru ştiinţa 
economică un statut mai înalt? Oare povara epocii noastre nu constă tocmai 
în faptul că nu ne dăm seama ce facem? Oare majoritatea dificultăţilor 
noastre nu se datorează tocmai acestui fapt, că urmărim scopuri incompati¬ 
bile, nu pentru că am dori impasul, ci pentru că nu sesizăm incompatibilitatea 
lor. Se prea poate ca în privinţa scopurilor ultime să existe în societatea 
modernă deosebiri ce fac inevitabile anumite conflicte. Este clar însă că 


multe din dificultăţile noastre cele mai presante nu se nasc din acest motiv, 
ci din necoordonarea scopurilor noastre. în calitate de consumatori vrem 
preţuri şi tarife mici, iar ca producători optăm pentru siguranţă. O anumită 
repartiţie a factorilor de producţie noi o evaluăm în calitate de persoane 
private care cheltuiesc şi care economisesc. în calitate de persoane publice ne 
pronunţăm pentru măsuri ce împiedică realizarea acestei distribuţii. Vrem 
bani ieftini şi preţuri scăzute, mai puţine importuri şi un volum de schimburi 
mai mare.^"^ Diferitele „organizaţii de voinţe“ din societate, deşi formate din 
aceiaşi indivizi, formulează preferinţe diferite. Peste tot dificultăţile noastre 
par a izvorî nu atît din divergenţele dintre diferitele componente ale statului, 
cît din ceea ce am putea numi personalităţile scindate aflate în fiecare din 
aceste componente.^^ 

într-o asemenea societate, economia politică aduce solventul cunoaşterii. 
Ea ne face apţi să sesizăm implicaţiile cu bătaie lungă ale posibilităţilor alter¬ 
native de acţiune. Ea nu ne permite şi nu poate să ne permită evitarea 
necesităţii de a alege între alternative. Dar ne permite să punem de acord 
diferitele noastre alegeri. Ea nu poate înlătura limitele ultime ale acţiunii 
umane. Dar ne creează posibilitatea de a acţiona consecvent în cadrul acestor 
limite. Ea permite locuitorului lumii moderne, cu infinitele ei interconexiuni 
şi relaţii, să-şi extindă aparatul perceptiv. Ea oferă o tehnică de acţiune 
raţională. 

Iată, deci, încă un sens în care se poate spune pe drept cuvînt că economia 
politică presupune raţionalitatea în societatea umană. Ea nu pretinde, aşa 
cum s-a susţinut adesea, că acţiunea e în mod necesar raţională în sensul 
consistenţei reciproce a scopurilor urmărite. Nimic din generalizările ci nu 
implică în mod necesar prezenţa deliberării lucide în evaluarea ultimă. Ea nu 
porneşte de la presupoziţia că indivizii acţionează totdeauna raţional. Dar 
raţiunea ei practică de a fi depinde de supoziţia că e de dorit ca ei să 
acţioneze aşa. Ea presupune că, în limitele necesităţii, este de dorit să fie 
alese scopuri ce pot fi realizate armonios. 

Şi astfel, economia politică depinde într-adevăr, dacă nu în ce priveşte 
existenţa, cel puţin în ce priveşte însemnătatea ei, de o ultimă opţiune 
valorică — de afirmaţia că raţionalitatea şi capacitatea de a alege în cunoştinţă 

de cauză sînt dezirabile. Dacă ira^ionalitatea, abandonul în faţa forţei oarbe a 
stimulilor externi şi a impulsurilor necoordonate în fiece moment ar fi soco¬ 
tite un bun mai presus de toate celelalte, atunci raţiunea de a fi a economici 
politice ar dispărea într-adevăr. Şi este o tragedie pentru generaţia noastră, 
înfierbîntată de lupte fratricide şi trădată într-un mod aproape incredibil de 
cei ce ar fi trebuit să fie liderii ei intelectuali, că au apărut inşi dispuşi să 
susţină această ultimă negaţie, această eschivare de la necesităţile tragice ale 
unei alegeri ce a devenit conştientă. Cu asemenea inşi nu se poate discuta 
raţional. Revolta împotriva raţiunii este esenţialmcntc o revoltă împotriva 


vieţii înseşi. Dar pentru toţi cei care afirmă valori mai pozitive, acea ramură a 
cunoaşterii care este, mai mult ca toate celelalte, simbolul şi bastionul 
raţionalităţii în sfera organizării sociale, trebuie să aibă, în zilele frămîntate 
CC ne aşteaptă, o însemnătate aparte şi mai mare ca orieînd. Tocmai pentru că 
idealurile pentru care ea pledează sînt primejduite. 


NOTE 


1 . Merită, poate, să fie subliniată semnificaţia acestei precizări. Aplicarea de 
mijloace asemănătoare din punct de vedere tehnic pentru atingerea unor scopuri cali¬ 
tativ asemănătoare în momente dIfcrJte reprezintă utilizări alternative ale acestor 


mijloace. Dacă lucrul acesta nu este clar înţeles, se pierde din vedere unul din cele 
mai importante tipuri de acţiune economică. 

2. Aceasta poate să pară o nuanţare superfluă, motiv pentru care am omis-o în 
prima ediţie a acestui eseu. Dar condiţia existenţei unei ierarhii de scopuri este atît de 
importantă în teoria valorii îneît pare preferabil ca ea să fie enunţată explicit chiar şi 
acum. Vezi capitolul IV, secţiunea 2. 

3. Cf. Schdnfeld, Greiiznutzcn und Wirtschaflsrcclmung, p. 1; Htms Mayer, 
Untersvehungen zu dem Cnmdgeseîze der wirlschaftlichen Wertreclunmg (Zeitsclirift 
fur VoJkswirtschaft und Sozialpolkik, voi. 2, p. 123). 

Este, cred, suficient de clar că nu „timpul** ca atare este limitat, ci potenţialităţi le 
noastre privite ca instrumente. A vorbi de caracterul limitat al timpului nu-i decît un 
mod metaforic de a invoca acest concept destul de abstract. 

4. E clar că nu există discordanţă între conceptul de scop folosit aici ca punct 
terminus al unor direcţii de comportament particulare în acte de consum final şi cel 
folosit atunci cînd se spune că există un singur scop al activităţii — maximizarea 
satisfacţiei, a „utilităţii** ş.a. „Scopurile** noastre trebuie privite ca aproximăii ale atin¬ 
gerii acestui scop ultim. Dacă mijloacele sînt limitate, aceste scopuri nu pot fi atinse 


toate, şi în funcţie de raritatea mijloacelor şi de importanţa lor relativă, atingerea 
unora din scopuri se cere abandonată. 

5, Cf. Menger, Grundsiitze der Voîkswirtschafisîcîire^ cd. 1, pp. 51—70; Mises, 
Die Gemeinwirtschaft., pp. 98 şi urm.; Fcttcr, Economic Principles, cap. 1; Strigi, Die 
okenomischen Kategorien und die Organisation der Wirtschaff passun; Mayer, op. cit 

6, Vezi mai jos secţiunea 4 şi cap. V din secţiunea 3. 

7, Un exemplu de astfel de derivare a unor rezultate în esenţă asemănătoare se 
găseşte în Strigi, op. cit., pp. 121 şi urm. 

8. Dacă vreunul din cititorii cărţii de faţă are vreo îndoială în ce priveşte mate¬ 
rialul faptic^ să consulte lucrarea standard despre recentele experimente britanice cu 
astfel de măsurători, British Food Control 6c Sir WilHam Beveridgc. 

9 . „Ideea comună că metodele potrivite pentru studiile politice sînt cele ale 
inducţiei baconiene — că adevărata călăuză nu este raţionamentul general ci expe¬ 
rienţa specifică — va fi citată într-o bună zi ca unul din semnalmentele cele mai 
sigure ale nivelului scăzut al facultăţilor speculative din epocile în care ea este 
universal acceptată. Oricine foloseşte un argument de acest fd... trebuie trimis 
înapoi să înveţe elementele uneia din ştiinţele fizice mai accesibile. Astfel de rezo- 
neri ignoră faptul Pluralităţii cauzelor tocmai în cazul în care el este cel mai pregnant 
reprezentant” (John Stuart MiII, LogiCy cap. X, paragraful 8). 

10 . Vezi Rickert, {op. cit., pp. 78-101), Dic Grenzen dernaturwissenschaftiichen 
Begriffsbildung, passim. 

11 . Legat de toate acestea, a se vedea observaţiile judicioase ale dr. Strigi, Die 
okononiischen Kategorieii und die Orgiuiisation der Wirtschaft, pp. 85—125. 

12 . Vezi Robinson, Economics of Imperfect Competition, pp. 330-331. Eu însumi 
am aflat despre acest mod de abordare a problemei dintr-o convorbire de acum mulţi 
ani cu profesorul Mises. Dar din cîte ştiu, doamna Robinson este prima care a 
formulat această idee atît de succint şi de clar într-un text tipărit; cred că lucrarea 
doamnei Robinson a contribuit mult Ia a-i convinge pe o serie de sceptici dc utilitatea 
şi însemnătatea acestui fel de raţionare abstractă pornind de la postulate foarte 
simple, despre care discutăm aici. 

13 . Vezi, de ex., Scluieider, Theorie der Prodiiktion, passim. 

14 . Vezi Knight, Risk, Uncertainty, and Profit; Hicks, The Theory of Profit 
{Economica, nr. 31, pp. 170-179). 

15 . Vezi Mises, 77ie Theory of Money, p. 147 şi 200; Lavington, The English 
Capital Market, pp. 29—35, Hicks, A Suggestion for Simpîifying thc Theory of 
Money {Economica, 1934, pp. 1—20). 

16 . Cf. Mises, Kritik der Interventionismus, pp. 55—90. 

17 . Economic Principles, pp. IX şi 12—21. 

18 . Vezi Mcnger, Grundsatze, ed. 1, pp. 77-152. 

19 . Vezi Positive Theorie des Kapitals, ed. a 4-a, pp. 232—246. 

20. Mathematical Psychics, p. 15. 

21 . Acest punct dc vedere este respins în Max Weber, Die Grentznutzenlehre und 
das psychologische Gnindgesetz {Archiv fiir Sozialwissenschaft und Sozialpolitik, 
voi. XXIX, 1909). 


22. The Theory of Social Economy, prima ediţie engleză, voi. I, pp. 50—51. 

23. Mai ales în articolul Economie mathematique din Encyclopcdie des Sciences 
mathematiques. Paris, 1911. 

24. Vezi, de ex., Hicks, Gleichgewicht und Konjunktur {Zeitschrift fiir 
Nationaîdkonomie, voi. IV, pp. 441—455). 

25. Max Weber, Die Objekfivhiit sozkilwissenschaftîichen und sozialpolitischen 
Erkeimtnis: Der Siim der Wertfreiheit der soziologischen und okonomischen 


Wissenschaft, în Gesammelte Aufsiîtze zur Wissenschaftlehre. 

26. Vezi, de ex., Dalton, Public Finance, ed. a 2-a, p. 73. 

27. Vezi, de exemplu, diversele „infinnari” statistice ale teoriei cantitative a 
banilor apărute în anii din urma. Referitor la toate acestea e suficient să cităm comen¬ 
tariul lui Torens despre Tooke: „Istoria preţurilor poate fi privită ca un studiu 
psihologic. Dl Tooke şi-a început ostenelile ca discipol al lui Homer şi Ricardo, 
obţinînd indirect oarecare faimă prin asociere cu aceste nume celebre, d:ir cum capa- 

cîtatea sa de a culege fapte din actualitate precumpiinea asupra facultăţilor sale de 
înţelegere şi logice, acumularea de fapte l-a împins într-un labirint dc erori. Neputînd 
să înţeleagă că un principiu teoretic, deşi poate să se impună irezistibil în toate 
împrejurările ce corespund premiselor din care a fost dedus, trebuie aplicat cu limitările 
şi corecţiile cuvenite în toate cazurile ce nu corespund întocmai premiselor, a ajuns 
la o totală răstălmăcire a propoziţiei avansate de Adam Smith şi a atribuit acestei 
înalte autorităţi absurditatea de a fi susţinut că variaţiile în cantitatea de bani 
determină variaţii proporţionale în valorile băneşti ale tuturor mărfurilor, în timp ce 
valorile mărfurilor, relativ una la alta, variază în mod inegal. Raţionînd în temeiul 
acestei restălmăciri ieşite din comun, nu putea să nu ajungă la concluzii ieşite din 
comun. După ce s-a convins că Adam Smiih a stabilit în mod corect ca pe un prin¬ 
cipiu universal adevărat că variaţiile în puterea dc cumpărare a banilor determină 
variaţii proporţionale în preţurile tuturor mărfurilor, negăsind în cercetările sale 
asupm fenomenelor pieţei în diferite perioade nici un caz în care expansiunea sau 
restrîngerea circulaţiei să fi cauzat o creştere sau scădere în aceeaşi proporţie a 
preţurilor mărfurilor, el a ajuns printr-o inferenţă strict logică din premisele atît de 
ilogic asumate, la marea sa descoperire — că nici o creştere a mijlocului de circulaţie 
nu poate avea ca efect o creştere a preţurilor“ {The Prînciples and Operatjon of Sir 
Robert PeePs Act of 1844 Explained and Defcnded^ ed. 1, p. 75). 

28. Pretinsul avantaj al „planificării” economice — şi anume că ar oferi o mai 
mare certitudine cu privire la viitor — depinde de supoziţia că în condiţiile 
„planificării” sînt aduse sub controlul planificatorilor şi forţele ce exercită acum 
controlul, opţiunile individuale ale celor ce cheltuiesc şi economisesc. Apare deci 
paradoxul că ori planificatorul este lipsit de instrumentul necesar pentru calcularea 
scopurilor comunităţii pe care intenţionează s-o servească, ori, dacă recapătă acest 
instrument, face să dispară raţiunea de a fi a „planului”. Fireşte, dilema nu se naşte 
dacă el se crede capabil să interpreteze aceste scopuri sau — ceea ce e mult mai 
probabil — dacă intenţionează să se pună exclusiv în slujba scopurilor pe care el le 
consideră potrivite şi nu a altora. Oricît ar părea de curios, asta se întîmpîă destul de 
des. Sub pojghiţa pretinsului planificator veţi descoperi dc obicei un potenţial 
dictator. 

29. Vezi, de ex. Edgeworth, The Pure Theory Of Taxation {Papers Reiating to 
Political Economy^ voi. II, pp. 63 şi urm.). 

30. Vezi Economics and Socialism {The Economic Outlook, pp. 59-62). 

31. Atît de multe au fost răstălmăcirile bazate pe o înţelegere imperfecLă a acestei 
generalizări, îneît dr. Hicks a sugerat ca numele ci să fie pur şi simplu abandonat, 
adoptînd în locul lui pe cel de Legea ratei de substituţie crescătoare. Personal prefer 
terminologia statornicită, dar sugestia nu e de neglijat. 

32. Cf. Devenport, Value and Distribution, pp. 301 şi 571; Benham, Economic 
Welfare (Economica, iunie 1930, pp. 173-187); M. St. Braun, Theorie der staatlichen 
Wirtschaftspolitik, pp. 41-44. Nici chiar profesorul Irving Fischer, preocupat să dea 
o justificare metodei sale statistice de măsurare a „utilităţii marginale”, nu poate găsi 
alt argument în favoarea procedurii sale decît că „îndoiala filozofică este bună şi la 
locul ei, dar problemele vieţii nu pot să aştepte şi nu aşteaptă” (Economic Essays in 
Honour of Joim Bates Clark, p. 180). Mie nu mi se pare că problema măsurării 
utilităţii marginale la nivelul indivizilor ar fi o problemă foarte presantă. Dar indife¬ 
rent dacă e aşa sau nu, rămîne un fapt că profesorul Fisher îşi rezolvă problema doar 
adoptînd o supoziţie convenţională. Şi nu pare a fi de vreun ajutor în rezolvarea 
problemelor practice să pretindem că supoziţiile convenţionale au o justificare 
ştiinţifică. Nu devin un democrat mai docil dacă mi se spune că sînt la fel de capabil 

să simt satisfacţia ca semenul meu; mai degrabă asta mă umple de indignare. Sînt 
însă întru lotul dispus să accept enunjul că e convenabil să admitem că aşa stau lucru¬ 
rile. Sînt întru totul dispus să accept argumentul — ba chiar, spre deosebire de cei ce 
cred în mitul rasial sau în cel proletar, cred ferm în el — că în condiţiile de astăzi 
societăţile care pornesc de la orice altă premisă suferă de o instabilitate inerentă. A 
trecut însă vremea cînd democraţia putea fi făcută acceptabilă prin amăgirea că 
judecăţile de valoare sînt judecăţi cu caracter ştiinţific. Mă tem că aceleaşi reproşuri 
se pot face extrem de ingenioaselor Metode de măsurare a utilităţii marginale ale 
profesorului Ragnar Frisch. 

33. Hedonismul psihologic, în măsura în care trecea dincolo de individ, punea în 
joc, poate, o supoziţie ne-ştiinţifică, dar nu a fost prin el însuşi o justificare necesară 
a hedonismului etic. 

34. Este, poate, indicat să subliniem că consistenţa care devine astfel posibilă 
este luia între realizări şi nu între scopuri. Realizarea unui scop poate fi considerată 
inconsistentă cu realizarea unui alt scop, fie pe planul valorizării, fie pe cel al posi¬ 
bilităţii obiective. Astfel, poate fi considerată inconsistentă sub aspect etic slujirea 
concomitentă a doi stăpîni. Iar încercarea de a fi cu amîndoi în acelaşi timp, în locuri 
diferite, este obiectiv inconsistentă. Acest din urmă fel de inconsistenţă în sfera poli¬ 
ticii sociale este cel pe care economia politică ar trebui să ne permită să-l eliminăm. 

35. Aceste consideraţii ar trebui să constituie un răspuns suficient celor ce spun 
întruna că „viaţa economică" este un lucru prea complex pentru a putea fi judecat de 
analiza economică". Tocmai pentru că viaţa socială este atît de complicată, dacă 
vrem să înţelegem măcar o parte din ea avem nevoie de analiza economică. De obicei 
tocmai aceia care perorează cel mai mult despre complexitatea vieţii şi susţin că 
comportamentul uman se refuză oricărui fel de analiză logică se dovedesc a fi de cea 
mai simplistă factură intelectuală şi afectivă. Cine a întrezărit cu adevărat elementul 
iraţional din resorturile acţiunii umane nu se va „teme" cîtuşi de puţin că el ar putea 
fi ucis de logică. 

36. Vezi Keynes, A Traci on Monetary Reform^ pp. 154-155; de asemenea intere¬ 
santul articol al d-lui D. H. Robertson How Do We Wa/if Gold to Behavel , retipărit 
în biternational Gold Problem, pp. 18—46. 

37. Cf. M, S. Braun, Theorie der Staatlichen Wirtschaftspolitik, p. 5. 

38. în felul acesta analiza economică evidenţiază şi alte exemple ale unui 
fenomen asupra căruia s-a atras deseori atenţia în discuţiile recente despre teoria 
suveranităţii în dreptul public. Vezi Figgis, Cliurches in the Modem State; Maitland, 
bitroducere la cartea lui Gierke Political Theories of the Middle Ages; Laski, The 
I^oblem of Sovereignty, Aulhority in the Modern State. 

Ştiinţa economică şi acţiunea umană 

FRANK KNIGHT 


Frank Knight (1885-1972) s-a născut în Atlanta şi a obţinut titlul de 
doctor în economie de la Universitatea Corneli. A predat la Universitatea 
Corneli şi la Universitatea din lowa, dar şi-a legat activitatea îndeo¬ 
sebi de Universitatea din Chicago, unde a pregătit o întreagă generaţie 
de eminenţi economişti. Pe lîngă contribuţiile sale majore la teoria 
economică, a fost şi filozof social, profund preocupat de problemele 
libertăţii individuale. Insistenţa sa asupra importanţei incertitudinii şi 
a particularităţilor elementului uman din economie merită încă şi azi 
să fie examinată cu atenţie de toţi cei interesaţi de metodologia 
ştiinţei economice. Retipărim aici într-o formă prescurtată eseul lui 
Knight Value aiid Price ( Valoare şi preţ). A fost omisă prima treime a 
eseului, care expune în principal fundalul istoric. 


în general, dacă explicarea comportamentului economic prin motivaţii 
trebuie abandonată, rămîn deschise un număr de alternative posibile. Poate 
că cea mai simplă din ele este cea analoga unei tendinţe din fizică — 
renunţarea la orice „explicaţie“ şi restrîngerca la formularea de legi empirice; 
rezultatul este teoria economică statistică, ce are drept conţinut doar mărfurile 
şi preţurile ca fenomene obiective. O a doua direcţie de îndepărtare de la 
tipurile de teorie a valorii reprezentate de ştiinţa economică clasică şi de cea 
utilitaristă pune accentul pe controlul social al vieţii economice, cu o clară 
pledoarie implicită în favoarea unui asemenea control. în generaţia trecută, 
această tendinţă s-a manifestat cel mai puternic în Germania (socialismul de 
catedră), în Anglia (fabianismul şi liberalismul de stînga) şi în Statele Unite 
(ca o fază a economiei instituţionaliste). 

Cea de-a treia alternativă la teoria explicativă constă în a trata fenome¬ 
nele economice ca fenomene esenţialmcnte istorice, ceea ce, fireşte, trebuie 
oricum făcut cînd este vorba de a explica conţinutul concret al vieţii econo¬ 
mice într-un moment şi loc determinate. Istoria economică se subdivide, la 
rîndul său, în tot atîtea varietăţi cîte concepţii de bază există despre istorie şi 
metoda istorică. Două asemenea varietăţi sînt cu deosebire importante. Prima 
tratează istoria, pe cît posibil, în termeni obiectivi, empirici, putînd folosi 
statistica pentru descoperirea şi analiza tendinţelor; din punct de vedere 
logic, acest mod de a proceda contrastează puternic cu căutarea de legi repe¬ 
titive, analoge celor din ştiinţele naturii, caracteristică teoriei economice 


Din The Ethics of Coinpetition and OiherEssays de Frank Knight, I larper and Brotliers, New York 
şi Londra, 1935. 

statistice, dar în practică cele doua concepţii sînt prezente deopotrivă în 
lucrările economiştilor statisticieni. Cea dc-a doua varietate a istoriei econo¬ 
mice se foloseşte de concepţiile umaniste mai familiare despre istoria politică 
şi socială — ambiţii, eforturi şi eşecuri individuale într-un context socio- 
psihologic dat. Ea reprezintă în esenţă o resuscitare sau o continuare a şcolilor 
istorice din secolul îi XlX-lea, deosebit de puternice în Germania. în măsura 


în care ajunge să generalizeze, ea poate fi caracterizată drept economie 
instituţionalistă, termen intrat în uz mai ales în Statele Unite. Mişcarea 
contemporană înrudită din literatura de specialitate germană este numită 
ştiinţa economică neoistorică sau sociologică, avînd drept cei mai proemi¬ 
nenţi lideri pe Sombart şi pe Max Weber. 

La originea divergenţelor şi disputelor dintre vechea şi noua ştiinţă 
economică, precum şi dintre cele trei direcţii noi de evoluţie teoretică indi¬ 
cate mai sus, stau două probleme: relaţia dintre descriere şi explicaţie şi relaţia 
dintre enunţurile factuale şi evaluarea critică. Prima, de neocolit în orice 
reflecţie despre comportamentul uman este în fondul ei problema libertăţii 
alegerii, a „liberului-arbitru“. Ea priveşte esenţa problemei valorii în sensul 
valorilor individuale, fiind identică, în ultimă analiză, cu problema relaţiei 
dintre individ şi natură. A doua problemă fundamentală priveşte relaţia dintre 
individ şi societate. 


Faptul crucial în legătură cu prima problemă este că, dacă se acordă, sub 
indiferent ce formă, motivaţiei sau scopului un rol real în comportament, nu 


poate fi vorba de rolul de cauză în sensul cauzalităţii din ştiinţele naturii. 
Aceasta este limitarea supremă a ştiinţei economice statistice şi deopotrivă a 
celei istorice. Căci dacă motivaţia sau scopul sînt folosite pentru explicarea 
comportamentului, ele trebuie, la rîndul lor, să fie puse în aceeaşi relaţie cu 
evenimente şi condiţii anterioare lui, iar atunci mobilul devine superfluu; 
comportamentul va fi în întregime explicat de aceste antecedente. Motivaţia 
nu poate fi tratată ca un eveniment natural. Păstrarea unui contrast funda¬ 
mental între relaţia cauză-efect din natură şi relaţia scop-mijloc din 
comportamentul uman ţine de esenţa faptelor ce ridică problema interpretării 
comportamentului. Pare exclusă posibilitatea de-a face reale problemele 
umane fără a vedea în activitatea umană un element de efort, contingenţă şi, 
mai cu seamă, eroare, care din aceleaşi raţiuni se cer presupuse absente din 
procesele naturale. 

Astfel, motivaţia sau intenţia se insinuează în orice discuţie relevantă despre 
activitatea umană. Dar tema comportamentului nu poate fi simplificată pînă 
într-atît îneît să rie redusă la un dualism. Cel puţin trei principii de bază se 
cer introduse în interpretarea lui. Acţiunea umană tipică se explică în parte 
prin cauzalitatea naturală, în parte printr-o intenţie sau dorinţă ce este un dat 
absolut şi, astfel, un „fapt“, deşi nu un eveniment sau o condiţie naturală, iar 
în parte printr-o nevoie de a realiza „valori" ce nu poate fi redusă în între¬ 
gime la dorinţe factuale, pentru că această nevoie n-are obiecte ce ar putea fi 
descrise în sens literal. Interpretarea în termeni de dorinţe factuale constituie 
modul de a proceda al ştiinţei economice politice aşa cum este reprezentată 
aceasta de cea mai mare parte a literaturii teoretice în măsura în care aceasta 


cultivă o viziune obiectivă. Totuşi acest al doilea principiu de explicaţie este 

probabil cel mai vulnerabil dintre cele trei menţionate. E îndoielnic dacă vreo 
dorinţă este cu adevărat „absolută", dacă există vreo dorinţă ce nu vizează 
efectuarea unei schimbări într-un sistem dinamic de semnificaţii şi valori; 
acesta e un lucru diferit de schimbările din natura fizică, deşi producerea de 
schimbări în natura fizică este singurul mijloc de realizare a valorilor. Orice 
act, în sens economic, schimbă configuraţia materiei în spaţiu. Aceasta însă 
nu exclude posibilitatea unor „acte" ce modifică semnificaţia şi valorile fitră 
a schimba configuraţia naturală, dat fiind că reflecţia poate genera noi 
moduri de a vedea lucrurile şi poate produce schimbări în gusturile indivi¬ 
duale. Lucru şi mai important, e îndoielnic dacă o configuraţie este în sine 
preferabilă alteia. 

Oamenii simt şi invocă două tipuri de motivaţie pentru actele lor. Există 
pe de o parte dorinţa sau preferinţa pe care actorul şi cei din preajma lui le 
tratează ca pe un fapt ultim, brut. Pe de altă parte, pentru a-şi explica 
propriile acte, oamenii fac diferite feluri de judecăţi de valoare; iar explicaţia 
se transformă astfel în justificare. Cu alte cuvinte, nimeni nu poate cu adevărat 
să trateze motivaţiile în mod obiectiv sau să le descrie fără a pune în joc 
binele şi răul. Astfel, dorinţele umane nu sînt doar mai mult sau mai puţin 
distincte de evaluări, ci se nasc din evaluări, iar evaluarea se produce şi în 
lipsa dorinţei. Despre majoritatea valorizărilor umane legate de adevăr, 
frumos şi morală se poate spune că sînt, de fapt, în mare măsură cu totul 
independente de dorinţa de a obţine un lucru sau rezultat concret. Mai există 
două considerente ce arată că însăşi motivaţia economică individuală implică 
în cazurile tipice o valorizare, şi nu doar o dorinţă: întîi, ceea ce indivizii aleg 
într-o tranzacţie economică este dorit de ei, în general, ca mijloc pentru 
altceva, fapt ce implică judecata că lucrul ales este , 4 'ealmente" un mijloc 
pentru rezultatul respectiv, iar în al doilea rînd, ceea ce în ultimă instanţă este 
dorit de dragul lui însuşi poate doar rareori, sau niciodată, să fie finalmente 
descris doar prin referire la o configuraţie fizică, ci trebuie definit în raport 
cu un univers de semnificaţii şi valori. Astfel, există un element de valorizare 
în ideea de eficienţă în realizarea unui scop dat; şi, în plus, scopul real 
conţine ca element al său un concept valoric. 

Concepţia dual prezentă în motivaţie se reflectă şi în conceptul mai 
îngust-economic de valoare. Aceasta din urmă cuprinde, hotărît, mai mult 
decît ideea unei calităţi măsurate prin preţ; măsurarea ei în condiţii reale este 
totdeauna imperfectă. Preţul „tinde" să coincidă cu valoarea, dar noţiunea de 
valoare implică şi o nonnă căreia preţul i s-ar conforma în anumite condiţii 
ideale. Aceasta normă cuprinde două idei; pe cea a scopului urmărit dar 
realizat doar mai mult sau mai puţin aproximativ din pricina erorilor de 
diverse feluri (ce tind a fi corectate); şi pe cea a unui scop „corect" al acţiunii, 
în contrast cu scopurile incorecte, precum şi cu scopul efectiv urmărit. într-o 
societate bazată pe concurenţă ca principiu acceptat, preţul concurenţial, sau 
preţul egal cu cheltuielile de producţie necesare este adevărata valoare în 
ambele sensuri; abaterile trebuie puse pe seama a două mulţimi de cauze — 
erorile de calcul accidentale şi obiectivele greşite ale acţiunii. Această formu¬ 
lare trece cu vederea, fireşte, existenţa unor concepte tehnice diferite de preţ 

concurenţial relativ la anumite condiţii pe termen scurt sau locale; iar o 
critică etică mai profundă ar putea să condamne condiţiile date, altele decît 
gusturile consumatorilor care fixează preţul concurcnţial, îndeosebi modul de 
repartiţie a venitului şi distribuţia puterii economice. 

Pentru a face clar înţeles punctul central al argumentării de faţă, este 
necesar să luăm aminte la deosebirea dintre conceptul de condiţii ideale din 
economie şi cel din mecanică. în acest din urmă domeniu cea mai notabilă 
dintre condiţiile ideale este absenţa frecării; un concept aparent asemănător 
condiţiilor ideale este o prezenţă familiară, aproape un clişeu, în teoria 
economică. Ca descriere generalizată, conceptul de concurenţă perfectă, care 
se obţine făcînd abstracţie de acele trăsături ale situaţiei economice care 
determină concurenţa imperfectă, seamănă cu conceptele mecanicii fără 
frecare şi se justifică în mod asemănător. Ar fi însă cu totul greşit să se 
creadă că elementul specific de care se face abstracţie în teoria concurenţei 
perfecte este în acelaşi raport cu comportamentul ca frecarea cu procesul 
mecanic. în mecanică frecarea implică o transformare de energie dintr-o 
formă în alta, după o lege la fel de rigidă şi un principiu de conservare la fel 
de precis ca şi legea şi principiul de conservare valabile pentru schimbările 
mecanice unde nu se pierde deloc energie. în procesul economic nu există 
ceva cît de cît corespunzător acestei situaţii. Lucrul de care se face abstracţie 
în teoria echilibrului este posibilitatea erorii în comportamentul economic. 
Concurenţa perfectă este, între alte lucruri irelcvante aici, concurenţă în care nu 
se fac erori; sub aspectele fundamentale ea nu este comparabilă cu o maşină 
fără frecare. „Tendinţa“ familiară a concurenţei de a se conforma idealului 
teoretic nu este o simplă posibilitate de aproximare experimentală, ci o 
tendinţă reală în măsura în care se presupune despre oameni că se străduiesc 
cu oarecare succes să înveţe să se comporte inteligent. Ea nu poate fi tratată 
drept o tendinţă către un rezultat obiectiv, ci doar ca o tendinţă în conformi¬ 
tate cu intenţia comportamentului, intenţie ce nu poate fi măsurată, 
identificată sau definită cu ajutorul vreunor date experimentale. Condiţiile 
ideale din ştiinţa economică presupun o evaluare perfectă într-un sens limitat, 
un comportament economic perfect care presupune că scopul sau intenţia sînt 
date. Corectitudinea intenţiei este o chestiune de etică, de care economistul 
face abstracţie, aşa cum face abstracţie de erorile din cauza cărora comporta¬ 
mentul se finalizează altfel decît în conformitate cu intenţia. 

Pînă aici am discutat despre două niveluri ale comportamentului economic. 
Primul este cel la care comportamentul este redus, pe cît posibil, prin procedee 
statistice, la regularităţi; se poate considera sau nu convenabil a pune 
comportamentul pe seama unei „forţe“, iar în caz că da, despre forţă trebuie 
presupus că ea corespunde comportamentului observat. Al doilea este inter¬ 
pretarea comportamentului prin prisma motivaţiei, interpretare ce se centrează 
în mod necesar asupra deosebirii dintre motivaţie şi act şi asupra faptului erorii. 
La un al treilea nivel de interpretare, însuşi scopul acţiunii este supus evaluării 
sau criticii dintr-un punct de vedere sau altul. Aici se plasează în centrul 
discuţiei relaţia dintre individ şi societate, cea de a doua problemă importantă 
sugerată mai sus, şi conceptul de valoare aşa cum se leagă el de politica socială. 

în fapt, chiar şi la nivelul al doilea, se impune să recunoaştem două forme 
de referinţă socială: scopurile individuale aşa cum sînt date sînt în principal 
sociale sub apectul originii şi al conţinutului lor; iar în societăţile în care 
gîndirea economică este relevantă, există o largă acceptare şi aprobare socio- 
etică a motivaţiei individuale in abstracta. Societatea modernă, de exemplu, 
acceptă dreptul şi chiar datoria individului de a-şi urmări în limite largi pro¬ 
priile scopuri; cu alte cuvinte, îasăşi libertatea individuală este o valoare socială 
şi nu doar un fapt. Astfel, cel de-al doilea nivel de interpretare tinde să se 
dizolve. Dacă ideea de comportament economic este efectiv separată de pro¬ 
cesul mecanic şi dacă scopurile sînt privite ca scopuri şi nu doar ca efecte 
fizice, discuţia se plasează deja în mare parte la cel de-al treilea nivel. Scopurile 
factuale dorite nu pot dăinui dacă, pe lîngă dorinţă, nu li se acordă o doză 
însemnată de valorizare. „Dorinţele** de bunuri şi servicii economice nu pot fi 
considerate ca fiind ultime sau ca avînd o realitate independentă, autoconţinută. 
Chiar şi la o analiză sumară constatăm că ele sînt în foarte mare măsură mani¬ 
festări destul de accidentale ale dorinţei de ceva ce ţine de libertate sau de putere. 
Dar asemenea obiecte ale dorinţei sînt forme ale unor relaţii sociale şi nu lucruri, 
iar ideea de eficienţă economică n-arc decît o aplicabilitate limitată pentru 
urmărirea şi dobîndirea lor. Examinarea unor asemenea activităţi, pentru a fî cît 
de cît serioasă şi generală, trebuie inevitabil să fie o discuţie de politică socială 
privitoare la scopuri sau norme sociale şi la modalităţile sociale de a le realiza. 

Dificultatea serioasă întîmpinată în această privinţă de teoria economică a 
constituit-o tendinţa de a confunda susţinerea unei politici de neintervenţie (sau 
a politicii opuse) cu descrierea unei organizări sociale bazate pe libera învoială. 
Chiar şi atunci cînd autorii n-au îmbinat în mod deliberat pledoaria cu analiza, 
dificultăţile de a ţine separate cele două tipuri de discuţie au fost prea mari, mai 
cu seamă avînd în vedere cerinţele unei expuneri ce se dorea pe înţelesul, ca să 
nu spunem pe gustul, unui public cititor considerabil. în acest domeniu, inte¬ 
resul pentru valori şi în .special pentru politica socială este în fapt precumpănitor. 
Aşa se face că teoria economică, dczvoltîndu-se într-o atmosferă de reacţie 
împotriva controlului, a accentuat vădit acest aspect al lucrurilor, neglijîndu-le 
pe celelalte. In prezent este în aceeaşi măsură evident că există limitări la fel de 
ample şi de complexe ale principiului libertăţii în sens economic, adică ale 
organizării vieţii economice exclusiv prin liberă înţelegere între indivizi folo¬ 
sind resursele date pentru atingerea unor scopuri individuale stabilite. Socie¬ 
tatea nu poate să accepte scopurile individuale şi mijloacele individuale ca pe 
nişte date sau ca principalele obiective ale propriei sale politici. în primul rînd, 
ele pur şi simplu nu sînt nişte date, ci sînt istoriceşte create în chiar procesul 
istoric şi sînt inevitabil afectate de politica socială. în al doilea rînd, societatea 
nu poate fi nici măcar relativ indiferentă faţă de felul în care se desfăşoară pro¬ 
cesul economic. O atare indiferenţă ar fi în cele din urmă distrugătoare pentru 
societate şi pentru individ deopotrivă. Această concluzie este puternic susţinută 
de faptul că interesul imediat al individului este în mare parte competitiv, cen¬ 
trat pe propria sa promovare socială relativ la alţi indivizi. Funcţia ce revine 
autorităţii publice în această luptă este de a impune regulile în mod imparţial şi, 
mai mult încă, de a elabora asemenea reguli care să menţină , jocul** la cel mai 

înalt nivel posibil. Pentru aceasta, ea trebuie să păstreze un punct de vedere net 
distinct de interesele în care tinde să fie absorbit individul, acesta fiind tot¬ 
deauna mai conştient de conflictele de interese dccît de comunitatea de interese 
cu grupul social în ansamblu. 

Aceste reflecţii ne semnalează o eroare logică prezentă în teoria valorii, 
tipică economiştilor clasici. Ei n-au susţinut făţiş că libertatea ca atare este un 
bine. E lucru cunoscut că erau hedonişti; argumentul lor în favoarea libertăţii 
făcea din aceasta un instrument al plăcerii, pe temeiul că individul poate 
judeca mai bine decît funcţionarii statului mijloacele prin care poate ajunge 
fericit. Fără a nega că acest argument are greutate, se poate susţine că liber¬ 
tatea prin ea însăşi este în mod incontestabil un bun pentru individ, şi pe 
deasupra un bun etic mai mult sau mai puţin independent de măsura în care 
individul îl preţuieşte efectiv. Nu încape îndoială că un individ poate să 
dorească libertatea şi să revendice dreptul la ea şi fără a pretinde că, din 
punctul de vedere al propriei sale bunăslări şi securităţi materiale, el va lua 
întotdeauna decizii mai înţelepte decît ar fi cele luate de alţii pentru el. Şi la 
fel de neîndoielnic se poate susţine că individul trebuie, în anumite limite, să 
ia el însuşi decizii şi să-şi asume răspunderea pentru consecinţele lor chiar 
dacă nu asta ar fi opţiunea sa. Cu alte cuvinte, economiştii clasici n-au 
înţeles, iar spiritul „ştiinţific** al epocii lor îi predispunea în general negativ 
pe economişti faţă de admiterea ideii că libertatea este escnţialmentc o 
valoare socială, cel puţin atunci cînd se pledează în favoarea .sau împotriva 
ei, la fel ca orice alt sistem social sau relaţie socială. . 

Sub aspectul genezei şi al conţinutului lor, interesele sau dorinţele reale 
exprimate în comportamentul economic sînt într-o măsură covîrşitoare 
sociale; ceea ce face ca ele să nu poată fi descrise independent de un sistem 
de relaţii sociale, care nici el nu poate fi tratat în termeni pur obiectivi, 
factuali. într-o măsură limitată, un individ poate să le conceapă în astfel de 
termeni; un individ ar putea chiar să le descrie altuia ca pe nişte fapte. Dar 
atunci cei doi indivizi .se aşează în postura de spectatori şi nu de membri ai 
societăţii sau de participanţi la fenomene. Astfel, orice discuţie publicată, 
presupunînd că prezintă un interes general pentru cititori ca membri şi parti¬ 
cipanţi, îmbracă cu ncce-sitate forma pledoariei pentru o politică ce poate 
eventual să acorde atenţie aproximativ egală ambelor laturi. în acest conflict 
dintre interesul spectatorului de a vedea şi înţelege, şi interesul participan¬ 
tului pentru acţiune şi schimbare, filozoful sau rnetodologul n-are cum să 
arbitreze. La întrebarea dacă ştiinţa economică ca atare trebuie să fie de un 
fel sau altul trebuie răspuns doar recunoscînd că ca trebuie să fie de ambele 
feluri, cu accent mai marc sau mai mic pe unul din ele, în funcţie de scopu¬ 
rile urmărite într-o abordare particulară; dar totdeauna prin implicaţie ca 
trebuie să fie în ambele feluri, oricît de unilateral ar fi accentul, din moment 
ce fiecare din cele două interese îl presupune şi este relativ la celălalt, iar orice 
autor şi orice cititor, ca fiinţă umană, este motivai de ambele. Ceea ce c de 
dorit este ca în orice abordare relaţia dintre cele două grupuri de interese să 
fie clară. Cel mai adesea însă se întîmplă invers: cel preocupat în primul rînd 
de adevăr tinde să-şi întărească argumentele idcntificînd adevărul cu 

valoarea, iar cel preocupat de valori tinde să-şi întărească aprecierile dîndu-le 
calitatea de adevăruri. 

In timp ce în perioada de dezvoltare a ştiinţei economice clasice interesul 
social practic se centra aproape exclusiv în jurul eliberării de un sistem de 
control învechit, în prezent pendulul s-a deplasat clar în partea opusă. Noua 
problemă pe care o ridică amestecul intereselor ştiinţifice cu cele ©valuative 
este cu mult mai grea dccît cea veche. Societatea caută în mod pozitiv o bază 
de unitate şi ordine, pe cînd odinioară încerca în mod negativ să abandoneze 
o bază nesatisfăcătoare. în plus, standardele curente de gîndire au ajuns sub 
dominaţia extremă a idealului ştiinţific, aplicabil prea puţin sau deloc la 
problema menţionată. Fundamentul ultim al unităţii de grup nu poate fi de 
natură cognitivă, ci ţine de morală şi de sentiment. Nu există soluţie intelectuală 
la un conflict de interese. Se poate discuta numai despre valori, dar discuţia 
nu conduce cu necesitate la consens; iar dezacordul cu privire la principii 
pare să reclame din punct de vedere moral apelul la forţă. Este de asemenea 
interesant de notat că tendinţa spre „raţionalizare** face ca conflictul de 
interese şi dezacordul privitor la principii să fie luate unul drept celălalt şi să 
fie în practică inseparabil amestecate. 


Aripile extremiste din rîndul celor ce pledează pentru schimbare recunosc 
inaplicabilitatea cunoaşterii pur intelectuale. Atît şcoala „fascistă**, cît şi cea 
„comunistă** înclină să considere adevărul sau falsitatea propoziţiilor ştiinţei 
ecoomice ca pe o chestiune indiferentă sau chiar iluzorie, judeeînd doctrinele 
numai în funcţie de măsura în care conduc la statornicirea tipului dorit de 
ordine socială. O atare concepţie este, fireşte, „neadevărată** dinlr-un punct 
de vedere mai îngust-ştiinţific; în orice orînduire socială rezultatele anumitor 
opţiuni ce afectează producţia şi consumul, indiferent ale cui ar fi aceste 
opţiuni, se supun anumitor principii abstracte, esenţialmcntc matematice, 
care exprimă deosebirea dintre economic şi risipă. La cealaltă extremă — la 
primul şi al doilea nivel de interpretare indicate mai sus — există o mişcare 
la fel de energică în favoarea unei abordări riguros „ştiinţifice** a ştiinţei 
economice. Analiza de la primul nivel, care neglijează motivaţia şi ia în 
considerare numai rezultatele acţiunii sub forma statisticilor de bunuri, nu 
lasă cu adevărat loc pentru nici un concept de economie. De altfel, ea nici nu 
poate fi efectuată exact aşa, pentru că bunurile se cer denumite şi clasificate, 
iar analiza trebuie să ţină cont de asemănările şi deosebirile de întrebuinţare 
ca şi de caracteristicile fizice. Iar analiza economică de la nivelul al doilea, 
care tratează dorinţele ca pe nişte fapte, se plasează în nişte limite foarte 
înguste. în realitate dorinţele n-au un conţinut foarte precis, iar cercetătorul 
nu poate cunoaşte cu precizie acest conţinut nici atît cît este. O atare concepţie 
ar putea servi drept bază pentru o teorie pur abstractă, dar nu este decît în 
mică măsură aplicabilă realităţii. Pentru ca datele să capete conţinut, dorinţele 
trebuie identificate cu bunurile şi serviciile în care-şi află expresie, iar atunci 
cea de a doua metodă se reduce pînă la identificare la prima. In plus, singurele 
dorinţe ce pot fi considerate cît de cît asemănătoare unor date ştiinţifice sînt 
pur individuale, iar orice discuţie privind politica socială trebuie să invoce 
valori sau idealuri aflate cu totul în afara unui asemenea sistem. 

Ideologie şi metodă în economia politică 

KARL MARX 


Kari Marx (1818—1883) s-a născut la Trier şi a studiat dreptul, istoria 
şi filozona la universităţile din Bonn, Berlin şi Jena. Şi-a luat diploma 
în filozofie, dar din pricina vederilor sale politice radicale nu s-a putut 
angaja nicăieri. După eşecul revoluţiei din 1848 din Germania, Marx 
s-a refugiat la Londra, unde a trăit tot restul vieţii sale. Deşi Marx a 
fost activ în politica internaţională socialistă şi a lucrat timp de mai 
mulţi ani în calitate de corespondent pentru ziarul newyorkez Herald 
Tribune^ el şi-a dedicat cea mai mare parte a timpului studiului şi 
scrierilor cu caracter economic. Reproducem aici primele trei secţiuni 
ale unui lung manuscris, cunoscut sub denumirea de Gnwdrisse, pe 
care Marx l-a scris în 1857-58, dar pe care a preferat să nu-1 publice. 
Această introducere conţine cea mai explicită şi susţinută expunere a 
lui Marx pe marginea metodologiei economice. 


1. Producţie 

Indivizi independenţi. Ideile secolului al XVIII-lea 

Obiectul cercetării noastre îl constituie în primul rînd producţia materială. 

Indivizi care produc în societate, deci producţia socialmente determinată a 
indivizilor reprezintă, fireşte, punctul de plecare. Vînătorul şi pescarul izolat cu 
care operează Smith şi Ricardo fac parte din născocirile lipsite de fantezie ale 
robinsonadelor^ secolului al XVIII-lea, care sînt departe de a fi, cum îşi închi¬ 
puie istoricii civilizaţiei, doar o reacţie împotriva excesului de rafinament şi o 
reîntoarcere la o greşit înţeleasă viaţă în mijlocul naturii. Nici „Contractul social“ 
al lui Rousseau, care stabileşte pe cale contractuală legături şi relaţii între indi¬ 
vizi independenţi de la natură, nu se sprijină cîtuşi de puţin pe un asemenea 
naturalism, care, atît în robinsonadele mici cît şi în cele mari, nu este decît o 
aparenţă, o aparenţă pur estetică. Este vorba mai curînd de o anticipare a 
„societăţii civile*\ care începuse să se dezvolte încă în secolul al XVI-lca şi 
care în secolul al XVIII-lea făcuse paşi gigantici în direcţia maturizării ei. In 
această societate a liberei concurenţe, individul apare desprins do legăturile 


Din Karl Marx — Bazele criticii economiei politice. Editura Politică, Bucureşti, 1972. 
Manuscrisele la care se referă Ilausman au fost publicate pentru prima oară în întregime în limba 
gemiană de către Institutul de Marxisni-Leninism al C.C. al P.C.U.S., sub titlul Grimdrisse cler Kritik 
derpolitiscben Oekonomie iRolientwurf)- 

naturale etc. care în epocile istorice anterioare îl făceau să fie accesoriul unui 
conglomerat uman limitat şi bine determinat. Profeţilor din secolul al XVIQ-lea, 
pe ai căror umeri mai stau încă pe de-a-ntregul Smith şi Ricardo, individul 
secolului al XVIII-lea — produs al destrămării formelor sociale feudale, de o 
parte, şi al dezvoltării noilor forţe de producţie, începute în secolul al XVI-lea, 
de altă parte — le apare ca un ideal a cărui existenţă ţine de domeniul trecu¬ 
tului. El nu le apare ca rezultat al istoriei, ci ca punct de plecare al ei, deoarece, 
ca individ corespunzător naturii, potrivit concepţiei lor despre natura umană, el 
nu le apare ca un produs al istoriei, ci ca ceva dat de natură. Această eroare a 
fost pînă acum proprie tuturor epocilor noi. Steuart^, care în unele privinţe se 
află în opoziţie cu secolul al XVIII-lea şi ca aristocrat se situează într-o măsură 
mai mare pe terenul istoriei, a evitat această eroare. 

Cu cît pătrundem mai adînc în istorie, cu atît mai mult individul — deci şi 
individul care produce — ne apare dependent, aparţinînd unui ansamblu mai 
cuprinzător: iniţial — într-un mod cu totul natural încă -— el este legat de 
familie şi de familia care, dezvoltîndu-se, devine gintă, iar mai tîrziu el este 
legat de obşte în diferitele ei forme, rezultată din ciocnirea şi contopirea 
ginţilor. Abia în secolul al XVIII-lea, în „societatea civilă“, diferitele forme de 
legătură socială apar în raport cu individul ca simple mijloace pentru atingerea 
scopurilor lui private, ca o necesitate exterioară. Dar epoca care generează acest 
punct de vedere, punctul de vedere al individului singularizat, e tocmai epoca 
relaţiilor sociale celor mai dezvoltate (şi din acest punct de vedere, generale). 
Omul este, în sensul strict literal al cuvîntului, un ^qovjioX-itituxov^, nu numai 
un animal social, ci un animal care numai în societate se poate singulariza. O 
producţie realizată de un individ izolat în afara societăţii — fenomen rar, 
posibil în cazul unui om civilizat pe care întîmplarea l-a aruncat într-o regiune 
nelocuită şi care posedă deja în sine, virtualmente, forţele societăţii — este 
ceva tot atît de absurd ca şi ideea că limba s-ar putea dezvolta fără indivizi care 
să trăiască împreună şi să vorbească între ei. Asupra acestui punct nu este 
necesar să mai insistăm. Am fi putut chiar să trecem peste el dacă acest gen de 
platitudini, care erau explicabile la oamenii din secolul al XVIII-lea, n-ar fi fost 
reintrodus cu toată seriozitatea în economia politică contemporană de către 
Bastiat^, Carey^, Proudhon etc. Proudhon şi alţii se complac, fireşte, în a 
explica într-o manieră istorico-filozofică originea unei relaţii economice a cărei 
geneză istorică el n-o cunoaşte, recurgînd în acest scop la mitologie: lui Adam 
sau lui Prometeu ideea respectivă le-ar fi venit de-a gata, într-o formă finită, şi 
după aceea ar fi fost aplicată etc. Nimic mai plicticos şi mai searbăd decît locus 
conmiunis^ care se lasă în voia fanteziei. 


Eternizarea reîaliilor de producţie istorice. — 

Producţia şi repartiţia în general — Proprietatea 

Cînd vorbim de producţie, aşadar, avem în vedere întotdeauna o 
producţie care are loc pe o anumită treaptă de dezvoltare socială, o producţie 
realizată de indivizi sociali. S-ar părea deci că, pentru a vorbi în genere 
despre producţie, trebuie fie să urmărim procesul dezvoltării istorice în dife- 

ritele lui faze, fie să declarăm din capul locului că avem dc-a face cu o 
anumită epocă istorică, cu producţia burgheză modernă de pildă, care consti¬ 
tuie în fond tema noastră propriu-zisă. Nu-i mai puţin adevărat însă că toate 
epocile de producţie au anumite trăsături comune, determinaţii comune. 
Producţia în general este o abstracţie, dar o abstracţie raţională în măsura în 
care desprinde şi fixează realmente ceea ce este comun, scutindu-ne astfel de 
repetări. Dar acest element generaU sau elementul comun desprins prin 
comparaţie, este el însuşi ceva multiplu articulat, care se întruchipează în 
determinaţii diferite. Unele din aceste trăsături sînt proprii tuturor epocilor; 
altele doar unora dintre ele. Unele detenninaţii sînt comune atît epocii celei 
mai modeme, cît şi epocii celei mai vechi. Fără ele nu poate fi concepută nici 
o producţie. Dar aşa cum limbile cele mai dezvoltate, deşi au legi şi deter¬ 
minaţii comune cu cele mai puţin dezvoltate, s-au dezvoltat totuşi tocmai 
prin ceea ce le deosebeşte de acest clement general şi comun, tot astfel 
determinările valabile pentru producţie în general trebuie degajate tocmai 
pentru a se evita ca unitatea — care decurge din însuşi faptul că subiectul, 
omenirea, şi obiectul, natura, sînt aceleaşi — sa ne facă să uităm deosebirile 
esenţiale. In această omisiune constă întreaga înţelepciune a economiştilor 
moderni, de pildă, care se străduiesc să demonstreze eternitatea şi armonia 
relaţiilor sociale existente. Ei susţin, de exemplu, că nici o producţie nu e 
posibilă fără o unealtă de producţie, chiar dacă această unealtă nu c decît 
mîna; că nici o producţie nu e posibilă fără o muncă trecută, acumulată, chiar 
dacă această munca n-ar fi decît îndcmînarea pe care mîna sălbaticului a 
dobîndit-o şi a acumulat-o prin exerciţiu repetat. Capitalul este, între altele, 
şi unealtă de producţie, şi muncă trecută, materializată. Capitalul este, aşadar, 
(conchid economiştii contemporani) o relaţie naturala generală, veşnică, 
bineînţeles dacă omitem tocmai acel specific care face ca „unealta de 
producţie^*, „munca acumulată*' să devină capital. De aceea întreaga istorie a 
relaţiilor de producţie apare, la Carcy de pilda, ca o falsificare pusă cu rea 
intenţie la cale de către cîrmuiri. 

Dacă nu există producţie în general, nu există nici producţie generală. 
Producţia este întotdeauna cutare sau cu/vtre ramură de producţie, de exemplu 
agricultura, creşterea vitelor, industria prelucrătoare ctc., sau este totalitatea 
lor. Dar economia politică nu este sinonimă cu tehnologia. Raportul dintre 
determinările generale ale producţiei pe o treaptă socială dală şi formele 
particulare ale producţiei va trebui analizat în altă parte (ulterior). 

în sfîrşit, producţia nu e nici numai producţie cu caracter particular. întot¬ 
deauna există un anumit corp social, un subiect social care acţionează într-o 
totalitate mai vastă sau mai rcstrînsă de ramuri de producţie. Raportul dintre 
expunerea ştiinţifică şi mişcarea reală de asemenea nu-şi are încă locul aici. 
Producţia în general. Ramurile particulare ale producţiei. Producţia în totali¬ 
tatea ei. 

A devenit o modă ca expunerea economici politice să fie precedată de o 
parte generală, şi anume de aceea care figurează sub titlul „Producţia" (vezi, 
de exemplu, J. St. MilU) şi în care sînt examinate condiliile generale ale 
oricărei producţii. 

Această parte generală cuprinde sau, după cum se afirmă, ar trebui să 
cuprindă: 

1) Condiţiile fără de care producţia nu e posibilă. în realitate aceasta nu 
înseamnă, aşadar, altceva decît indicarea momentelor esenţiale ale oricărei 
producţii, ceea ce se reduce însă în fapt, după cum vom vedea, la cîteva definiţii 
foarte simple, etalate în tautologii plate. 

2) Condiţiile care într-o măsură mai mare sau mai mică favorizează 
producţia, cum e la Adani Smith, de pildă, starea progresivă sau stagnantă a 
societăţii. Pentru ca ceea ce în lucrarea lui Smith are valoare de apergu* să 
dobîndească valabilitate ştiinţifică, ar fi necesare cercetări asupra nivelului 
productivităţii în diferite perioade de dezvoltare a diferitelor popoare, cercetări 
care depăşesc cadrul propiu-zîs al temei noastre* în măsura însă în care intră 
în cadrul ei, ele urmează a fi tratate în capitolele referitoare la concurenţă, 
acumulare etc. în formularea sa generală, răspunsul se rezumă la teza generală 
că o naţiune industrială atinge apogeul producţiei sale în momentul cînd se 
află la apogeul dezvoltării sale istorice. într-adevăr, un popor se află pe cea 
mai înaltă treaptă a dezvoltării sale industriale atîta timp cît pentru el esen¬ 
ţialul nu este profitul (der Gewinn), ci obţinerea de produse (die Gewinnen). 
Sub acest raport yankeii sînt superiori englezilor. Sau, de pildă, anumite 
particularităţi — de rasă, climă, condiţii naturale, cum ar fi ieşirea la mare, 
fertilitatea solului etc. — favorizează producţia într-o măsură mai mare decît 
altele. Aceasta se reduce iarăşi la tautologia că avuţia se creează cu atît mai 
uşor cu cît elementele ei subiective şi obiective există în număr mai mare. 

Dar nimic din toate acestea nu îi preocupă efectiv pe economişti în această 
parte generală. Spre deosebire de repartiţie etc., producţia — vezi, de pildă, 
Mill — este înfăţişată ca fiind încadrată în legi naturale veşnice, indepen¬ 
dente de istorie; cu acest prilej relaţiile burgheze sînt strecurate pe nesimţite 
ca legi naturale imuabile ale societăţii in abstracta. Acesta este scopul, mai 
mult sau mai puţin conştient, al întregului procedeu folosit. în cadrul 
repartiţiei însă, oamenii îşi permit în realitate tot felul de acte arbitrare. Fără 
a mai vorbi de faptul că aici este ruptă în chip brutal legătura dintre producţie 
şi repartiţie, un lucru trebuie să fie clar de la început, şi anume că, oricît de 
diferită ar fi repartiţia pe diversele trepte ale dezvoltării sociale, trebuie să 
existe posibilitatea de a degaja în cadrul ei, ca şi în cel al producţiei, anumite 
trăsături comune, precum şi posibilitatea de a confunda şi dizolva toate 
deosebirile istorice în legi general-unmne. De exemplu: sclavul, şerbul şi 
muncitorul salariat capătă cu toţii o anumită cantitate de hrană, care le dă 
posibilitatea de a exista ca sclav, şerb sau muncitor salariat. Cuceritorul, care 
trăieşte din tribut, sau funcţionarul de stat care trăieşte din impozite, sau 
proprietarul funciar care trăieşte din rentă, sau călugărul care trăieşte din 
pomeni, sau diaconul care trăieşte din zeciuială — toţi aceştia capătă din 
produsul social o parte care e determinată de alte legi decît partea pe care o 
capătă sclavul etc. Cele două puncte principale pe care toţi economiştii le trec 
în această rubrică sînt: 1) proprietatea, 2) ocrotirea ei prin justiţie, poliţie etc. 


* Scurtă privire. (N. f.) 

La aceasta se poate răspunde foarte concis; 

ad 1). Orice producţie înseamnă aproprierea obiectelor naturii de către 
individ în cadrul şi prin mijlocirea unei anumite forme sociale. în acest sens 
. e o tautologie să se spună că proprietatea (aproprierea) ar fi o condiţie a 
producţiei. Este însă ridicol cînd de la aceasta se sare de-a dreptul la o 
anumită formă de proprietate, de exemplu la proprietatea privată (ceea ce 
implică în plus, drept condiţie, o formă diametral opusă; lipsa de proprietate). 
Istoria ne arată, dimpotrivă, că proprietatea comună (de exemplu la indieni, 
la slavi, la vechii celţi etc.) este fonna mai veche, care ca proprietate în obşte 
mai joacă multă vreme un rol important. Aici nici nu se pune încă problema 
dacă avuţia se dezvoltă mai bine sub o formă de proprietate sau alta. Dar este 
o tautologie să se afirme că acolo unde nu există nici o formă de proprietate, 
nu poate fi vorba de nici un fel de producţie, deci nici de societate. O apro¬ 
priere c£u*e nu-şi apropriază nimic este o contradicţia in subjecto. 

ad 2). Ocrotirea bunurilor dobîndite etc. Dacă reducem aceste platitudini 
la conţinutul lor real, ele exprimă mai mult dccît ştiu propovăduitorii lor, şi 
anume că orice formă de producţie generează propriile ci relaţii juridice, 
forme de guvemămînt etc. Primitivismul şi superficialitatea concepţiilor 
constau tocmai în faptul că fenomene care sînt organic legate între ele se pun 
în relaţii pur întîmplătoare şi într-o conexiune pur mentală. Economiştilor 
burghezi li se pare că sub scutul poliţiei moderne se poate produce mai bine 
decît, să zicem, în condiţiile domniei dreptului celui mai tare. Ei uită însă că 
dreptul celui mai tare e şi el un drept, care sub altă formă continuă să existe 
şi în „statul** lor „de drept**. 

Atunci cînd relaţiile sociale corespunzătoare unui stadiu determinat al 
producţiei se află abia în curs de apariţie sau sînt deja pe cale de dispariţie, 
se produc, fireşte, perturbări în producţie, deşi într-un grad diferit şi cu efecte 
diferite. 

Pe scurt; există trăsături comune tuturor stadiilor producţiei, trăsături pe 
care gîndirea le reţine ca generale; dar aşa-zisele condiţii generale ale 
oricărei producţii nu sînt altceva decît clemente abstracte cu ajutorul cărora 
nu putem înţelege nici un stadiu istoric real al producţiei. 


2. Raportul general dintre producţie şi repartiţie, 

schimb, consum 

înainte de a continua analiza producţiei este necesar să examinăm diferi¬ 
tele rubrici pe care economiştii le pun alături de ea. 

La prima vedere lucrurile se prezintă în felul următor; în procesul de 
producţie membrii societăţii adaptează (creează, transformă) produsele 
naturii potrivit trebuinţelor omului; repartiţia stabileşte în ce proporţie 
participă individul la aceste produse; schimbul îi pune la îndemînă produsele 
determinate pe care vrea el să schimbe partea care i-a revenit prin repartiţie; 
în sfîrşit, în cadrul consumului, produsele devin obiecte de consum, de apro¬ 
priere individuală. Producţia creează obiectele corespunzătoare trebuinţelor; 

repartiţia le repartizează potrivit unor legi sociale; schimbul redistribuie, 
potrivit trebuinţelor individuale, ceea ce a fost deja repartizat; în sfîrşit, în 
cadrul consumlui, produsul iese din acest circuit social, devine nemijlocit 
obiect şi slujitor al trebuinţei individuale pe care o satisface în procesul 
consumului. Producţia apare astfel ca punct de plecare, consumul ca punct 
final, repartiţia şi schimbul ca verigă de mijloc, care, la rîndul ei, se dedu¬ 
blează în repartiţie, definită ca moment care emană de la societate, şi schimb, 
definit ca moment care emană de la indivizi. în producţie se obiectivează 
persoana, îh persoană se subiectivează obiectul; în cadrul repartiţiei, socie¬ 
tatea preia sub forma unor determinări generale, dominante, mijlocirea între 
producţie şi consum; în cadrul schimbului, acestea din urmă sînt mijlocite 
prin determinările întîmplătoare ale individului. 

Repartiţia determină proporţia (cantitatea) în care produsele îi revin indi¬ 
vidului; schimbul determină produsele în care individul îşi reclamă partea ce 
i-a revenit prin repartiţie. 

Producţia, repartiţia, schimbul şi consumul formează, aşadar, un silogism 
corect. în acest silogism producţia reprezintă generalul, repartiţia şi schimbul 
— particularul, iar consumul — singularul, cu care se încheie întregul proces. 
Aceasta este, desigur o legătură, dar una superficială. Producţia, spun econo- 
miştii, „este determinată de legi naturale generale, repartiţia — de fenomenele 
întîmplătoare ale vieţii sociale, şi de aceea ea poate avea asupra producţiei o 
influenţă mai favorabilă sau mai puţin favorabilă; schimbul figurează între 
amîndouă ca o mişcare formal-socială, iar actul final — consumul, considerat 
nu numai ca punct final, ci şi ca scop final— se află, la drept vorbind, în afara 
sferei economiei politice, cu excepţia faptului că, la rîndul său, el exercită o 
acţiune inversă asupra punctului de plecare şi iniţiază din nou întregul proces. 

Adversarii economiştilor — indiferent dacă se află înăuntrul sau în afara 
sferei economiei politice —, care le reproşează că procedează în mod barbar 
rupînd în bucăţi un tot unic, ori se plasează pe acelaşi teren cu ei, ori se află 
chiar sub nivelul lor. Nimic mai banal dccît reproşul că economiştii acordă prea 
multă atenţie producţiei, considerînd-o ca un scop în sine. Repartiţia ar avea, 
pasămite, o importanţă tot atît de mare. La baza acestui reproş nu se află nimic 
altceva decît ideea economiştilor înşişi că repartiţia ar exista ca o sferă inde¬ 
pendentă, de sine stătătoare alături de producţie. Sau li se reproşează că aceste 
momente nu ar fi concepute în unitatea lor. Ca şi cum această rupere în bucăţi 
a întregului unic n-ar fi pătruns din sfera realităţii în textele manualelor, ci 
invers, din textele manualelor în sfera realităţii, ca şi cum aici ar fi vorba de o 
împăcare dialectică de concepte, şi nu de înţelegerea unor relaţii reale! 

a) [Consum şi producţie] 

Producţia este nemijlocit şi consum. Un dublu consum, subiectiv şi 
obiectiv:. [în primul rînd] individul care în procesul de producţie îşi dezvoltă 
capacităţile le cheltuieşte totodată, le consumă în actul producţiei, la fel cum 
actul natural al reproducerii este o cheltuire de forţe vitale. în al doilea rînd. 

producţia este consumarea mijloacelor de producţie, care se folosesc, se 
uzează şi, în parte, se redescompun (ca de pildă, în cazul arderii combustibi¬ 
lului) în elementele de bază. La fel stau lucrurile şi cu consumarea materiei 
prime, care nu-şi păstrează forma şi proprietăţile naturale, ci, dimpotrivă, le 
pierde. De aceea actul producţiei este, în toate stadiile sale, şi un act de consum. 
Economiştii, de altfel, se declară de acord cu toate acestea. Ei numesc 
consum productiv producţia nemijlocit identică cu consumul care coincide 
nemijlocit cu producţia. Această identitate dintre producţie şi consum se reduce 
la teza lui Spinoza „Determinatio est negatio**.^ 

Dar această determinare a consumului productiv este făcută numai pentru 
a distinge consumul, identic cu producţia, de consumul propriu-zis, care e 
conceput, dimpotrivă, ca antiteză distructivă a producţiei. Să examinăm deci 
consumul propriu-zis. 

Consumul e nemijlocit şi producţie, aşa cum în natură consumarea elemen¬ 
telor şi a substanţelor chimice este totodată producţie de plante. Este cît se 
poate de clar că în procesul nutriţiei, de pildă, care c una dinte formele consu¬ 
mului, omul produce propriul său corp; dar acelaşi lucru este valabil pentru 
orice altă formă de consum, care într-un mod sau altul — şi fiecare în felul ei 
— îl produce pe om. Aceasta este producţia consumptivă. Dar, spune eco¬ 
nomia politică, această producţie identică cu consumul este o a doua producţie, 
care rezultă din distrugerea produsului celei dintîi. In cea dintîi se reifîcase 
producătorul, în cea de-a doua se personifică obiectul creat de el. Prin urmare, 
această producţie consumptivă, deşi este unitatea nemijlocită a producţiei şi 
consumului, se deosebeşte în mod esenţial de producţia propriu-zisă. Unitatea 
nemijlocită în care producţia coincide cu consumul şi consumul cu producţia 
lasă să subziste dualitatea lor nemijlocită. 

Aşadar, producţia e nemijlocit consum, iar consumul e nemijlocit pro¬ 
ducţie. Fiecare e în mod nemijlocit propriul său contrariu. In acelaşi timp 
însă între ele două are loc o mişcare mijlocitoare. Producţia mijloceşte con¬ 
sumul, creîndu-i materialul fără de care i-ar lipsi obiectul. Dar şi consumul 
mijloceşte producţia, căci numai el procură produselor subiectul pentru care 
ele reprezintă produse. Produsul îşi capătă ultima împlinire abia în procesul 
consumului. O cale ferată pe care nu se circulă, care deci nu e folosită, nu e 
consumată, e o cale ferată doar S'Ovap.Ei’ şi nu în realitate. Fără producţie nu 
există consum, dar nici fără consum nu există producţie, căci în acest caz 
producţia ar fi lipsită de scop. 

Consumul creează producţia sub un dublu aspect; 

1) Prin aceea că numai în cadrul consumului produsul devine produs real. 
De exemplu, o haină devine realmente haină abia atunci cînd e purtată; o 
casă nelocuită nu este de fapt o casă reală. Prin urmare, spre deosebire de un 
simplu obiect din natură, produsul se manifestă ca atare, devine produs abia 
în procesul consumului. Anihilind produsul, consumul îi dă the finishing 
slToke*", căci produsul este [rezultat] al producţiei nu ca activitate reificată, ci 
numai ca obiect pentru subiectul activ. 


* Ultimă retuşare. (N, f.) 

2) Prin aceea că consumul creează necesitatea unei producţii no/, deci 
mobilul ideal, lăuntric al producţiei, care este premisa ei. Consumul creează 
imboldul pentru producţie; el creează şi obiectul care, în calitate de scop, 
exercită o acţiune determinantă în procesul de producţie. Şi dacă e clar că 
producţia furnizează consumului obiectul în forma lui exterioară nu e mai 
puţin clar că, la rîndul său, consumul fixează îii mod ideal obiectul producţiei, 
ca imagine interioară, ca trebuinţă, ca mobil şi ca scop. El creează obiectele 
producţiei într-o formă încă subiectivă. Fără trebuinţă nu e nici producţie. 
Dar tocmai consumul reproduce trebuinţa. 

Celor de mai sus le corespunde din partea producţiei faptul că: 

1) Ea furnizează consumului materialul, obiectul. Un consum fără obiect 
nu e consum; sub acest raport deci, producţia creează consumul. 

2) Producţia însă nu numai că creează obiectul consumului, dar îi şi 
imprimă acestuia din urmă modul lui determinat de a fi, caracterul lui, asigură 
finisarea lui. Aşa cum consumul finisează produsul ca produs, tot astfel 
producţia finisează consumul. în primul rînd^ obiectul nu e un obiect în genere, 
ci un obiect determinat, care urmează a fi consumat într-un mod determinat, 
pe care la rîndul său tot producţia îl indică. Foamea e foame, dar foamea care 
se potoleşte cu carne fiartă, consumată cu ajutorul furculiţei şi al cuţitului, e 
o altfel de foame decît aceea sub imperiul căreia carnea se înghite crudă cu 
ajutorul mîinilor, al unghiilor şi al dinţiilor. De aceea nu numai obiectul 
consumului, ci şi modul de a consuma este creat de producţie nu numai în 
mod obiectiv, ci şi în mod subiectiv. Producţia îl creează deci pe consumator. 

3) Producţia nu numai că furnizează trebuinţei materialul, dar furnizează 
şi materialului trebuinţa. Cînd consumul depăşeşte starea sa iniţială de primi¬ 
tivitate şi spontaneitate naturală — şi o rămînere îndelungată pe această 
treaptă ar fi, la rîndul ci, rezultatul unei producţii închistate într-o stare de 
primitivitate naturală —, el însuşi, ca îndemn, este mijlocit prin obiect. 
Trebuinţa consumului de a avea un obiect sau altul se datoreşte perceperii 
acestuia. Obiectul de artă — ca şi oricare alt produs — creează un public 
care înţelege arta şi e capabil să guste frumosul. Producţia produce, aşadar, 
nu numai un obiect pentru subiect, ci şi un subiect pentru obiect. 

Prin urmare, producţia produce consumul: 1) furnizîndu-i materialul; 2) 
determinînd modul de consumare; 3) trezind în consumator trebuinţa al cărei 
obiect îl constituie produsul creat de ea. Ea produce deci obiectul consu¬ 
mului, modul de consumare şi imboldul spre consum. Tot astfel consumul 
generează capacitatea producătorului, trezind o trebuinţă care determină scopul. 

Identitatea dintre consum şi producţie se manifestă, aşadar, sub următoa¬ 
rele trei aspecte: 

1) Identitate nemijlocită: producţia este consum; consumul este producţie. 
Producţie consumptivă. Consum productiv. Economiştii le numesc pe 
amîndouă consum productiv, dar mai fac următoarea distincţie: prima figu¬ 
rează ca reproducţie, a doua ca consum productiv. Toate cercetările asupra 
celei dintîi au ca obiect munca productivă şi munca neproductivă; cele referi¬ 
toare la cea de-a doua se ocupă de consumul productiv şi de consumul 
neproductiv. 

2) Fiecare dintre ele apare ca mijloc pentru cealaltă, una este mijlocită de 
cealaltă, ceea ce îşi găseşte expresia în interdependenţa lor; aceasta este o 
mişcare în virtutea căreia ele se raportează una la alta şi se afirmă ca indis¬ 
pensabile una alteia, dar în cadrul căreia rămîn încă exterioare una faţă de 
alta. Producţia creează materialul ca obiect exterior pentru consum; consumul 
creează trebuinţa ca obiect interior în raport cu producţia, ca scop al acesteia. 
Fără producţie nu există consum, fără consum nu există producţie. Această 
teză figurează în economia politică sub diverse forme. 

3) Producţia nu este numai nemijlocit consum, iar consumul nu este 
numai nemijlocit producţie; producţia nu e de asemenea numai mijloc pentru 
consum, iar consumul scop pentru producţie, adică în sensul că fiecare dintre 
ele îi furnizează celeilalte obiectul: producţia — obiectul exterior pentru 
consum, consumul — obiectul imaginat pentru producţie. Fiecare dintre ele 
nu este numai nemijlocit cealaltă şi nu numai că o mijloceşte pe cealaltă, ci 
fiecare dintre ele, realizîndu-se, o creează pe cealaltă, se creează pe sine sub 
forma celeilalte. Consumul desăvîrşeşte actul producţiei, finisînd produsul ca 
produs, absorbindu-1, distrugîndu-i forma materială de sine stătătoare, ridieînd, 
prin nevoia de repetare, la rangul de iscusinţă capacitatea dezvoltată în 
primul act al producţiei; el este deci actul final prin care nu numai produsul 
devine produs, ci şi producătorul devine producător. Pe de altă parte, producţia 
generează consumul, creînd modul determinat al consumului, iar apoi, creînd 
îndemnul de a consuma, însăşi capacitatea de consum ca o trebuinţă. Această 
din urmă identitate, menţionată la punctul 3, este de repetate ori tratată în 
economia politică sub forma corelaţiei dintre cerere şi ofertă, dintre obiecte 
şi trebuinţe, dintre trebuinţele naturale şi cele create de societate. 

De aceea pentru un hegelian nu este nimic mai simplu decît să considere 
producţia şi consumul ca fiind identice. Aşa procedează nu numai scriitorii 
socialişti, ci chiar şi economiştii prozaici ca Say^*^, de pildă, care afirmă că, 
dacă considerăm un popor în totalitatea sa — sau genul uman ui abstracto —, 
producţia sa e identică cu consumul său. Storch" a relevat eroarea lui Say, 
remareînd că un popor, de pildă, nu-şi consumă produsul în întregime, ci 
creează şi mijloace de producţie, capital fix etc. în afară de aceasta, a consi¬ 
dera societatea ca un subiect unic înseamnă a o considera în mod greşit, 
speculativ. La un subiect singular, producţia şi consumul apar ca momente 
ale unui singur act. Aici trebuie subliniat numai că, indiferent dacă privim 
producţia şi consumul ca activităţi ale unui singur subiect sau ca activităţi ale 
mai multor indivizi, ele apar în orice caz ca momente ale unui proces în care 
producţia constituie punctul de plecare real, deci şi momentul preponderent. 
Consumul ca necesitate, ca trebuinţă, este el însuşi un moment lăuntric al acti¬ 
vităţii de producţie, dar aceasta din urmă este punctul de plecare al realizării, 
deci şi momentul ci preponderent, actul prin care se reia de la capăt întregul 
proces. Individul produce un obiect şi, prin consumarea lui se reîntoarce în 
sine, dar ca individ care produce şi care se reproduce pe sine însuşi. Consumul 
apare astfel ca un moment al producţiei. 

în societate însă, de îndată ce produsul e gata confecţionat, relaţia dintre 
producător şi produs este pur exterioară, iar revenirea lui în po.sesia subiec- 

tului depinde de relaţiile dintre acesta din urmă şi alţi indivizi. Subiectul nu 
intră nemijlocit în posesiunea produsului. De altfel, cînd produce în societate, 
el nici n-are drept scop aproprierea nemijlocită a produsului. între producători 
şi produse se interpune reparf/pa, care prin intermediul unor legi sociale 
determină partea ce revine fiecăruia din masa produselor; prin urmare, 
repartiţia se interpune între producţie şi consum. 

Dar este oare repartiţia o sferă de sine stătătoare alături de producţie şi în 

afara ei? 


b) Repartiţie şi producţie 


Cînd examinăm lucrările curente de economic politică, apare izbitor, în 
primul rînd, faptul că în ele totul e înfăţişat sub un dublu aspect. De pildă, în 
cadrul repartiţiei figurează renta funciară, salariul, dobînda şi profitul, ţ>e 
cînd în cadrul producţiei figurează ca factori pamîntul, munca şi capitalul. în 


ce priveşte capitalul, este evident de la bun început că e înfăţişat sub două 
aspecte; 1) ca factor al producţiei, 2) ca sursă de venit, ca factor care determină 
anumite forme de repartiţie. De aceea dobînda şi profitul figurează ca atare 
şi în producţie, întrucît ele reprezintă formele în care capitalul se înmulţeşte, 
creşte, prin urmare ele reprezintă momente ale înseşi producţiei capitalului. 
Dobînda şi profitul ca forme de repartiţie presupun capitalul ca factor al 
producţiei. Ele sînt moduri de repartiţie care au ca premisă capitalul ca factor 
al producţiei. Ele sînt de asemenea moduri de reproducţie a capitalului. 

Tot astfel, salariul este munca salariată considerată sub o altă rubrică: 


modul de a fi determinat al muncii ca factor al producţiei aici, apare dincolo ca 
determinaţie a repartiţiei. Dacă munca n-ar fi determinată ca muncă salariată, 
nici modul ci de participare la produse n-ar apărea ca salariu, cum nu apare, de 
pildă, în sclavagism. în sfîrşit, renta funciară— dacă luăm cea mai dezvoltată 
formă de repartiţie în care proprietatea funciară participă la produse — presu¬ 


pune marea proprietate funciară (adică, propriu-zis, marca agricultură) ca factor 
al producţiei, şi nu pamîntul ca atare, după cum nici salariul nu arc drept 
premisă munca ca atare. Relaţiile de repartiţie şi modurile de repartiţie apar de 
aceea doar ca reverse ale factorilor producţiei. Un individ care participă la 
producţie sub fomia muncii salariate participă la produse, la rezultatele 
producţiei sub forma salariului. Structura [Glicdcrung] repartiţiei c în întregime 
determinată de cea a producţiei. Repartiţia este ea însăşi un produs al producţiei 
— nu numai în ce priveşte obiectul ci, în sensul că pot fi repartizate numai 
rezultatele producţiei, ci şi în ce priveşte fonna, în sensul că modul anumit al 
participării la producţie determină fomicle specifice ale repartiţiei, fomielc în 
care se participă la repartiţie. Este pur şi simplu o iluzie să se vorbească la 
producţie despre părnînt şi la repartiţie despre renta funciară etc. 

De aceea economişti ca Ricardo, cărora li s-a reproşat cel mai mult că au 
în vedere numai producţia, au definit repartiţia ca unicul obiect al economiei 
politice, deoarece şi-au dat seama instinctiv că formele de repartiţie consti¬ 


tuie expresia cea mai precisă a factorilor producţiei într-o societate dată. 

în raport cu individul repartiţia apare, fireşte, ca o lege socială care 
condiţionează poziţia lui în producţie, adică cadrul în care el produce şi care 
deci precede producţia. Venind pe lume, individul nu posedă nici capital, nici 
proprietate funciară. în virtutea repartiţiei sociale, el e de la naştere predes¬ 
tinat muncii salariate. Dar însăşi această predestinare este un rezultat al 

faptului că capitalul, proprietatea funciară există ca factori de sine stătători ai 
producţiei. 


Dacă considerăm societăţi întregi, repartiţia pare a preceda şi determina 
producţia şi sub alt aspect, ca un fapt oarecum preeconomic. Un popor cuce¬ 
ritor împarte ţara între participanţii la cucerire şi impune astfel o anumită 
repartizare a proprietăţii funciare şi o anumită formă de proprietate funciară, 
determinînd implicit şi producţia. Sau îi transformă în sclavi pe cei învinşi şi 
face astfel ca munca sclavilor să stea la baza producţiei. Sau un popor face 
revoluţie şi fărîmiţează în parcele marea proprietate funciară şi, în consecinţă, 
prin această nouă repartizare a părnîntului imprimă producţiei un caracter 
nou. Sau legislaţia eternizează proprietatea funciară în mîinile unor anumite 


familii, sau repartizează munca ca un privilegiu ereditar, fixînd-o astfel într-un 
spirit de castă. în toate aceste cazuri, şi toate sînt istorice, se pare că nu 
repartiţia este organizată şi determinată de producţie, ci, invers, producţia 
este organizată şi determinată de repartiţie. 

în accepţia cea mai superficială, repartiţia apare ca repartiţie a produselor 
şi deci ca ceva foarte îndepărtat de producţie şi cvasiindcpcndcnt de ca. Dar 
înainte ca repartiţia să fie repartiţie a produselor, ea este: 1) repartizarea unel¬ 
telor de producţie şi 2) ceea ce constituie o nouă determinare a aceleiaşi 
relaţii — repartizarea membrilor societăţii între diferitele ramuri de producţie 
(subordonarea indivizilor unor anumite relaţii de producţie). Repartiţia 
produselor decurge în mod evident din această repartizare, care c inclusă în 
însuşi procesul de producţie şi determină organizarea producţiei. A considera 
producţia independent de această repartizare inclusă în ea înseamnă, evident, 
a opera cu o abstracţie pură, pe cînd, dimpotrivă, repartiţia produselor este 
dată de la sine o dată cu această repartizare, care constituie din capul locului 
un moment al producţiei. Urmărind să sesizeze producţia modernă în structura 
ei socială bine determinata, Ricardo, care este prin excelenţă economistul 
producţiei, consideră tocmai de aceea că nu producţia, ci repartiţia constituie 
obiectul propriu-zis al economici politice moderne .*2 Aici se vede o dată în 


plus cît de mărginiţi sînt economiştii care prezintă producţia drept un adevăr 
etern, exilînd totodată istoria în sfera repartiţiei. 

Problema raportului dintre această repartiţie şi producţia determinată de 
ea este, evident, o problemă care ţine de domeniul producţiei. Daca se va 
spune că, deoarece producţia trebuie să pornească de la o anumită repartizare 
a uneltelor de producţie, cel puţin în acest sens repartiţia prceede producţia şi 
constituie o premisă a ci, răspunsul la această obiecţie este că producţia îşi 
are într-adevăr condiţiile şi premisele ei, care însă constituie momente ale ei. 


Acestea din urmă pot apărea iniţial ca momente naturale. Prin însuşi procesul 
de producţie, ele se tran.sforma din momente naturale în momente istorice şi, 
dacă pentru o perioadă ele apar ca premise naturale ale producţiei, pentru o 

altă perioadă ele au fost rezultatul istoric al producţiei. In cadrul producţiei 
ele se schimbă necontenit. De exemplu, folosirea maşinilor a modificat atît 
repartiţia uneltelor de producţie, cît şi pe aceea a produselor. Marea proprie¬ 
tate funciară modernă este ea însăşi rezultatul comerţului modem şi al 
industriei modeme, ca şi al aplicării acesteia din urmă în domeniul agricul¬ 
turii. 

Toate problemele schiţate mai sus se reduc, în ultimă analiză, la influenţa 
pe care o au asupra producţiei condiţiile istorice generale şi la raportul dintre 
producţie şi dezvoltarea istorică în general. Este o problemă care ţine, evident, 
de examinarea şi analizarea producţiei propriu-zise. 

Dar, în forma banală în care au fost puse mai sus, problemele pot căpăta 
un răspuns tot atît de coincis. In toate cazurile de cucerire pot exista trei posi¬ 
bilităţi. Poporul cuceritor impune poporului cucerit propriul său mod de 
producţie (de pildă englezii în secolul acesta în Irlanda şi, în parte, în India); 
sau menţine vechiul mod de producţie şi se mulţumeşte cu un tribut (de pildă 
turcii şi romanii); sau se produce o interacţiune din care ia naştere un nou 
mod de producţie, o sinteză (ca în cazul cuceririlor germanice în unele ţări), 
în toate cazurile, determinant pentru repartiţia nouă care se statorniceşte este 
modul de producţie, fie cel al poporului cuceritor, fie cel al poporului cucerit, 
fie cel rezultat din îmbinarea ambelor moduri de producţie. Deşi această 
repartiţie apare ca o premisă pentru noua perioadă de producţie, în realitate 
însă este ea însăşi un produs al producţiei, şi nu numai al producţiei istorice 
în general, ci al unei producţii istorice bine determinate. 

Mongolii, de pildă, prădînd Rusia, au procedat în conformitate cu inte¬ 
resele producţiei lor — păstoritul, pentru care existenţa unor mari întinderi 
nelocuite constituie o condiţie principală. Barbarilor germani, pentru care 
agricultura bazată pe munca şerbilor era modul de producţie tradiţional, la fel 
ca şi viaţa izolată la ţară, le-a fost cu atît mai uşor să supună acestor condiţii 
provinciile romane, cu cît concentrarea proprietăţii funciare care avusese loc 
acolo răstumase deja cu desăvîrşire vechile relaţii din agricultură. 

Se spune adesea că în anumite perioade oamenii au trăit exclusiv din jaf. 
Dar pentru a putea jefui trebuie să existe ceva care să poată fî jefuit, trebuie 
să existe, aşadar, o producţie. De altfel, însuşi modul de a jefui este determinat 
de felul producţiei. De pildă, o stock-jobbing naîioif nu poate fî jefuită în 
acelaşi mod ca un popor de păstori, 

în persoana sclavului, jaful are drept obiect nemijlocit unealta de producţie, 
în acest caz însă, producţia ţării în folosul căreia el este răpit trebuie să fîe 
astfel structurată încît să permită folosirea muncii sclavilor, sau (ca în America 
de Sud etc.) .trebuie să fie creat un mod de producţie adecvat sclavajului. 

Legile pot perpetua un mijloc de producţie, de pildă pămîntul, în mîinile 
anumitor familii. Aceste legi capătă o semnificaţie economică numai atunci 
cînd marea proprietate funciară este în armonie cu producţia socială, ca în 
Anglia de pildă. în Franţa mica agricultură se practica în pofida existenţei 


* Naţiune în cadrul căreia se practică speculaţii de bursă. (JV. t,) 

marii proprietăţi funciare; de aceea aceasta din urmă a şi fost înlăturată de 
revoluţie. Dar poate fi perpetuată, pe cale legislativă de pildă, parcelarea? în 
pofida legilor, proprietatea se concentrează din nou. Influenţa legilor menite 
să păstreze neschimbate relaţiile de repartiţie şi efectul pe care ele îl au pe 
această cale asupra producţiei urmează să fie analizate aparte. 


c) în sfîrşit, schimbul şi circulaţia 

Schimb şi producţie 

Circulaţia propriu-zisă nu este decît un moment determinat al schim¬ 
bului, sau schimbul considerat în ansamblu. 

în măsura în care schimbul este doar un moment mijlocitor între 
producţie şi repartiţia determinată de ea, de o parte, şi consum, de alta, iar 
consumul însuşi apare ca un moment al producţiei, în aceeaşi măsură şi 
schimbul este evident cuprins în producţie ca un moment al ei. 

Este clar, în primul rînd, că schimbul de activităţi şi capacităţi ce se efec¬ 
tuează în cadrul producţiei ţine direct de ea şi constituie latura ei esenţială. în 
al doilea rînd, acelaşi lucru este valabil şi pentru schimbul de produse, în 
măsura în care acesta constituie un mijloc pentru obţinerea produsului finit, 
destinat consumului nemijlocit. în această măsură, schimbul este un act care 
ţine de sfera producţiei. în al treilea rînd, prin organizarea sa, aşa-numitul 
exchange* ** dintre dealers*" este în întregime determinat de producţie, ba chiar 
el însuşi este o activitate productivă. Schimbul apare independent de 
producţie şi indiferent faţă de ea numai în ultimul stadiu, cînd produsul e 
schimbat nemijlocit în vederea consumului. Dar 1) nu există schimb fără 
diviziunea muncii, fie ea apărută pe cale naturală, fie că este un rezultat al 
dezvoltării istorice; 2) schimbul privat presupune o producţie privată; 3) 
intensitatea schimbului, ca şi extinderea şi forma sa sînt determinate de 
dezvoltarea şi structura producţiei. De exemplu, schimbul dintre oraş şi sat, 
schimbul în cadrul satului, în cadrul oraşului etc. Schimbul apare astfel în 
toate momentele lui fie direct înglobat în producţie, fie determinat de ea. 

Ajungem, aşadar, la concluzia că producţia, repartiţia, schimbul şi 
consumul nu sînt identice, ci constituie elementele componente ale unui tot 
unic, reprezintă o diversitate în cadrul unităţii. Producţia impietează atît 
asupra ei înseşi, considerată în opoziţie cu celelalte momente, cît şi asupra 
acestora din urmă. Cu ea reîncepe de fiecare dată procesul. Că schimbul şi 
consumul nu pot avea un rol predominant e de la sine înţeles. Acelaşi lucru e 
valabil şi pentru repartiţie ca repartiţie a produselor. Dar ca repartiţie a facto¬ 
rilor producţiei este ea însăşi un moment al producţiei. O anumită producţie 
determină, aşadar, un anumit consum, o anumită repartiţie, un anumit schimb 
şi anumite raporturi între aceste momente diferite. Fireşte, sub forma ei uni- 
îaterală^ producţia e, şi ea, la rîndul ei, determinată de celelalte momente. De 


* Schimb. (N. t) 

** întreprinzători. (N. t.) 

exemplu, cînd piaţa, adică sfera schimbului, se extinde, creşte volumul 
producţiei şi diversificarea ei. O dată cu modificarea repartiţiei factorilor 
producţiei se modifică şi producţia; de exemplu, o dată cu concentrarea capi¬ 
talului, sau cînd se modifică repartizarea populaţiei între oraş şi sat etc. în 
sfîrşit, nevoile consumului determină producţia. între diferitele momente are 
loc o interacţiune. Acest lucru se înlîmplă cu orice tot organic. 


3. Metoda economiei politice 

Cînd examinăm din punctul de vedere al economiei politice o ţară dată, 
începem cu populaţia ei, cu împărţirea acesteia în clase, cu repartizarea ei 
între oraş, sat şi ocupaţii maritime, între diferitele ramuri de producţie, cu 
exportul şi importul, producţia şi consumul anual, preţurile mărfurilor etc. 

S-ar părea că e just să se înceapă cu ceea ce este real şi concret, cu premisele 
reale, deci, în economia politică de pildă, cu populaţia, care e baza şi subiectul 
întregului proces de producţie social. Dar, privită mai îndeaproape, această 
metodă se dovedeşte a fi greşită. Populaţia este o abstracţie dacă lăsăm la o 
parte, de pildă, clasele din care este alcătuită. La rîndul lor, aceste clase sînt o 
vorbă goală dacă nu cunoaştem elementele pe care se sprijină ele, de pildă: 
muncă salariată, capital etc. Acestea din urmă presupun existenţa schimbului, a 
diviziunii muncii, a preţurilor etc. Capitalul, de pildă, nu este nimic fără muncă 
salariată, fără valoare, bani, preţuri etc. Dacă aş începe deci cu populaţia, mi-aş 
forma o idee [Vorstellung] haotică despre întreg, şi numai prin determinări din 
ce m ce mai apropiate aş ajunge pe cale analitică la concepte [Begriff] din ce în 
ce mai simple; de la concretul reprezentat aş trece la abstracţii din ce în ce mai 
goale, pînă cînd aş ajunge la determinaţiile cele mai simple. De aici întregul 
drum ar trebui refăcut în sens invers, pentru a reveni în cele din urmă iarăşi la 
populaţie, de data aceasta însă nu ca la o idee haotică despre întreg, ci ca la o 
bogată totalitate de determinaţii şi relaţii multiple. 

Primul drum e cel pe care economia politică l-a urmat istoriceşte în peri¬ 
oada ei de apariţie. Economiştii secolului al XVTT-lea, de pilda, încep întotdeauna 
cu totalitatea vie, cu populaţia, naţiunea, statul, cîteva state etc., dar termină 
întotdeauna prin a desprinde cu ajutorul analizei un număr de relaţii generale 
abstracte, determinante, cum sînt: diviziunea muncii, banii, valoarea etc. îndată 
ce aceste momente izolate au fost mai mult sau mai puţin fixate şi deduse 
prin abstracţie, au început să apară sisteme economice care se ridicau de la 
simplu — cum ar fî munca, diviziunea muncii, trebuinţa, valoarea de schimb — 
la stat, schimburi internaţionale şi piaţă mondială. 

Această din urmă metodă este, evident, justă din punct de vedere ştiinţific. 
Concretul este concret pentru că reprezintă sinteza mai multor determinaţii, 
deci unitatea în diversitate. De aceea în gîndire el apare ca un proces de sinteză, 
ca rezultat, şi nu ca punct de plecare, deşi el reprezintă punctul de plecare real 
şi deci punctul de plecare al intuiţiei şi al reprezentării. Pe primul drum, repre¬ 
zentarea completă se volatilizează în determinaţii abstracte; pe cel de-al doilea, 
determinaţiile abstracte duc la reproducerea concretului cu ajutorul gîndirii. 

De aceea Hegel a fost victima unei iluzii conccpînd realul ca rezultat al 
gîndirii care se sintetizează, se adînceşte în sine şi se dezvoltă din sine însăşi, 
pe cînd metoda ridicării de la abstract la concret nu e decît modul în care 
cîndirea îşi însuşeşte concretul, îl reproduce sub formă de concret spiritual, 
în nici un caz însă aceasta nu constituie procesul genezei concretului însuşi, 
într-adevăr, categoria economică cea mai simplă, valoarea de schimb de 
pildă, presupune o populaţie — o populaţie care produce în condiţii determi¬ 
nate, precum şi anumite forme de familie, de obşte sau de stat etc. Ea nu poate 
exista altfel decît ca relaţie abstractă, unilaterală a unui tot concret viu, deja dat. 

în calitate de categorie însă, valoarea de schimb are o existenţă anledilu- 
viană. De aceea în conştiinţa (şi cea filozofică e tocmai o astfel de conştiinţă) 
pentru care gîndirea conceptivă reprezintă omul real, şi deci numai lumea 
concepută ca atare este realul, mişcarea categoriilor apare ca act de producţie 
real (deşi din păcate, unul care primeşte un oarecare impuls din afară), al 
cărui rezultat îl constituie lumea; şi acest lucru — aici avem însă iarăşi o 
tautologie — este just în măsura în care totalitatea concretă, ca totalitate 
gîndită, ca concret gîndit, este realmente un produs al gîndirii, al conceperii; 
dar în nici un caz al conceptului care se autogcncrează şi care reflectează în 
afara sau deasupra intuiţiei şi reprezentării, ci al prelucrării în concepte a 
intuiţiei şi a reprezentării. Totalitatea, aşa cum apare în minte ca o totalitate 
gîndită, este un produs al minţii care gîndeşte şi care îşi însuşeşte lumea în 
singurul mod posibil pentru ea, într-un mod care diferă de însuşirea artistică, 
religioasă, practic-spirituală a acestei lumî. Subiectul real rămîne tot timpul 
în afara minţii, existînd ca ceva de sine stătător atîta timp cît mintea se rapor¬ 
tează la el pe plan pur speculativ, pur teoretic. De aceea şi în cadrul metodei 
teoretice, subiectul — societatea — trebuie să fie mereu prezent în reprezen¬ 


tarea noastră ca o premisă. 

Dar nu au avut oare aceste categorii simple şi o existenţă de sine stătă¬ 
toare, istorică sau naturală, anterioară categoriilor mai concrete? fa depeiid*. 


Hegel, de pildă, procedează just atunci cînd începe filozofia dreptului cu 
posesiunea, ca cea mai simplă relaţie juridică a subiectului. Dar nu există nici 
un fel de posesiune înaintea apariţiei familiei sau a relaţiilor de dominaţie şi 
de subordonare, care sînt relaţii mult mai concrete. Ar fi just să se spună, 


dimpotrivă, că există familii, ginţi care cunosc numai posesiunea, dar nu şi 
proprietatea. Categoria mai simplă în comparaţie cu proprietatea apare, 
aşadar, ca raport propriu unor simple comunităţi familiale sau gentilice. într-o 
societate mai dezvoltată, ea apare ca relaţia mai simplă a unui organism 


dezvoltat. Dar substratul concret a cărui relaţie o constituie posesiunea este 


întotdeauna presupus. Ne putem închipui un sălbatic izolat care posedă. Dar 
în acest caz posesiunea nu este o relaţie juridică. Nu este adevărat că dezvol¬ 
tarea istorică a posesiunii a generat familia. Dimpotrivă, posesiunea presupune 
întotdeauna această „categorie juridică mai concretă**. E.ste însă ceva 


adevărat aici, şi anume că categoriile simple sînt expresia unor relaţii în care 
concretul mai puţin dezvoltat se poate realiza înainte de statornicirea unei 


• Depinde. (JV. f.) 

relaţii sau legături mai multilaterale, exprimată mental în categoria mai 
concretă, în timp ce concretul mai dezvoltat menţine categoria mai simplă ca 
pe o relaţie subordonată. 

Banii pot exista şi au existat istoriceşte înaintea capitalului, înaintea 
băncilor, înaintea muncii salariate etc. în această privinţă se poate spune, 
aşadar, că categoria mai simplă poate exprima relaţiile dominante ale unui tot 
mai puţin dezvoltat sau relaţiile subordonate ale unui tot mai dezvoltat, adică 
relaţii care istoriceşte au existat mai înainte ca întregul să se fi dezvoltat sub 
aspectul care este exprimat într-o categoric mai concretă. în acest sens, 
mersul gîndirii abstracte, care se ridică de la simplu la complex, corespunde 
procesului istoric real. 

Pe de altă parte, se poate spune că există forme de societate foarte dezvol¬ 
tate şi totuşi istoriceşte mai puţin maturizate, în care găsim forme economice 
superioare, cum ar fi, de pildă, cooperarea, diviziunea dezvoltată a muncii 
etc., dar nu există nici un fel de bani, ca în Peru de pildă. La fel şi în obştile 
slave banii şi schimbul care îi condiţionează nu au nici un rol sau au un rol 
redus în cadrul fiecărei obşti în parte, dar în schimb apar Ia hotarele acestora 
din urmă, în relaţiile cu alte obşti; este în genere greşit să se considere că 
schimbul în cadrul aceleiaşi obşti ar reprezenta elementul constitutiv iniţial. 
Dimpotrivă, iniţial el apare mai curînd în relaţiile dintre diferitele obşti decît 
în relaţiile dintre membrii uneia şi aceleiaşi colectivităţi. Apoi, deşi banii 
dobîndesc foarte timpuriu un rol multilateral, în antichitate totuşi ei apar ca 
element dominant numai la naţiunile unilateral dezvoltate, la naţiunile 
comerciale. Şi chiar în faza cea mai evoluată a antichităţii, la greci şi la 
romani, dezvoltarea deplină a banilor, dezvoltare care constituie o premisă a 
societăţii burgheze moderne, are loc numai în perioada destrămării societăţii 
antice. Vedem, aşadar, că această categorie foarte simplă se manifestă isto¬ 
riceşte cu toată intensitatea numai în stadiile cele mai dezvoltate ale societăţii, 
pe cînd înainte ea nu impregna nicidecum toate relaţiile economice. în peri¬ 
oada de înflorire a Imperiului roman, de pildă, dările şi prestaţiile în natură 
au continuat să stea la baza întregului sistem. în Roma antică relaţiile băneşti 
erau pe deplin dezvoltate, Ia drept vorbind, numai în armată; ele nu au 
cuprins niciodată întreaga sferă a muncii. 

Aşadar, deşi categoria mai simplă a putut exista istoriceşte înaintea catego¬ 
riei mai concrete, totuşi în cea mai deplină dezvoltare intensivă şi exteasivă 
ea poate să aparţină numai unei forme sociale mai complexe, în timp ce cate¬ 
goria mai concretă era mai deplin dezvoltată în cadrul unei forme sociale mai 
puţin evoluate. 

Munca pare o categoric cît se poate de simplă. Ideea de muncă în acest 
sens general, ca muncă pur şi simplu, este şi ea foarte veche. Dar privită din 
punct de vedere economic în această simplitate a ci „munca*‘ este o categorie 
tot atît de modernă ca şi relaţiile care generează această abstracţie simplă. 
Sistemul monetar^^, de pildă, consideră încă avuţia ca ceva cu totul obiectiv, 
punînd-o, ca lucru, în exterior, în bani. Faţă de acest punct de vedere a fost 
un mare progres atunci cînd sistemul manufacturier sau comercial a deplasat 
sursa avuţiei de la obiect la activitatea subiectivă, munca comercială şi manu- 

facturieră, deşi însăşi această activitate era concepută încă într-un sens 
limitat, ca activitate producătoare de bani. Spre deosebire de adepţii acestui 
sistem, fiziocraţii consideră drept creatoare de avuţie numai o anumită formă 
de muncă, munca în agricultură, iar obiectul însuşi nu-1 mai văd întruchipat 
în bani, ci în produs în genere, în rezultatul general al muncii. Dar, în virtutea 
caracterului limitat al activităţii, fiziocraţii concepeau încă acest produs sub 
forma sa naturală, ca produs agricol, ca produs al pămîntului pur exceîlence. 

Un mare progres a fost realizat de Adam Sniith atunci cînd a respins 
orice determinare a activităţii creatoare de avuţie, reţinînd munca pur şi 
simplu, nu munca manufacturieră, nici munca comercială sau cea agricolă; ci 
atît primul fel de muncă, cît şi celelalte două. O dată cu generalitatea abstractă 
a activităţii creatoare de avuţie se recunoaşte aici şi generalitatea obiectului 
definit ca avuţie; el este produsul în general, sau şi munca în general, 
concepută însă ca muncă trecută, materializată. Cît de anevoioasă şi de gran¬ 
dioasă a fost această trecere se vede din faptul că însuşi Adam Smith revine 
din cînd în cînd la sistemul fiziocrat. S-ar putea crede că prin aceasta a fost 
găsită doar expresia abstractă a celei mai simple şi mai străvechi relaţii în 
care oamenii apar ca producători, indiferent de forma de societate. Asta e 
just, pe de o parte, dar greşit pe de altă parte. 

Indiferenţa faţă de un anumit fel de muncă presupune o foarte diversificată 
totalitate de feluri de muncă reale, dintre care nici unul nu mai este predomi¬ 
nant. în felul acesta, abstracţiile cele mai generale nu apar decît în condiţiile 
celei mai variate dezvoltări concrete, cînd unul şi acelaşi lucru este comun 
mai multor sau tuturor elementelor. Atunci acel lucru încetează de a mai putea 
fi gîndit numai într-o formă particulară. Pe de altă parte, această abstracţie a 
muncii în general nu e numai rezultatul mental al unei totalităţi concrete de 
feluri de muncă. Indiferenţa faţă de un anumit fel de muncă corespunde unei 
forme de societate în care indivizii trec cu uşurinţă de la un fel de muncă la 
altul, iar felul specific al muncii reprezintă pentru ei ceva întîmplător şi deci 
indiferent. Aici munca a devenit nu numai pe planul categoriilor, ci şi în reali¬ 
tate un mijloc pentru creare de avuţie în genere şi ca determinaţie a încetat să 
fie contopită cu individul într-un tot aparte. O asemenea stare de lucruri, 
dezvoltată la cel mai înalt nivel, întîlnim în cea mai modernă dintre formele 
existente de societate burgheză: în Statele Unite. Numai acolo abstracţia 
categoriei „muncă“, „muncă în generar*, munca fără altă specificare, acest 
punct de plecare al economiei politice moderne, devine practic adevărată. 

De aici rezultă că abstracţia cea mai simplă pe care economia politică 
modernă o pune ca piatră de temelie şi care exprimă o relaţie străveche, 
valabilă pentru toate formele de societate, apare totuşi numai în această 
abstracţie ca fiind practic adevărată în calitate de categorie a societăţii celei 
mai modeme. S-ar putea spune că ceea ce în Statele Unite este un produs 
istoric, şi anume această indiferenţă faţă de modul de a fi determinat al 
muncii, apare la ruşi, de pildă, ca o înclinaţie naturală. Dar este o deosebire 
imensă între cazul unor barbari care pot fi folosiţi la orice muncă şi cazul 
unor oameni civilizaţi care se adaptează singuri la orice muncă. în plus, la 
ruşi, acestei indiferenţe faţă de modul de a fi determinat al muncii îi cores- 

punde în practică faptul că oamenii sînt în mod tradiţional legaţi de o 
anumită muncă bine determinată, de la care sînt smulşi numai în urma unor 
influenţe exterioare. 

Acest exemplu cu munca demonstrează în chip grăitor că pînă şi cele mai 
abstracte categorii — deşi tocmai datorită caracterului lor abstract sînt vala¬ 
bile pentru toate epocile — reprezintă totuşi în aceeaşi măsură, tocmai în 
virtutea modului de a fi determinat al acestui caracter abstract, produsul unor 
condiţii istorice şi posedă valabilitate deplină numai pentru aceste condiţii şi 
în cadrul lor. 

Societatea burgheză reprezintă cea mai dezvoltată şi mai diversificată 
organizare istorică a producţiei. De aceea categoriile care exprimă relaţiile 
acestei societăţi, înţelegerea structurii ei oferă totodată posibilitatea de a 
cunoaşte structura şi relaţiile de producţie ale tuturor formelor sociale 
dispărute din ale căror sfărîmături şi elemente s-a construit ea. Unele din 
aceste vestigii nedepăşite încă continuă să vegeteze în cadrul societăţii 
burgheze, în timp ce elementele care înainte existaseră doar în germene s-au 
dezvoltat în toată semnificaţia lor etc. Anatomia omului ne oferă o cheie 
pentru înţelegerea anatomici maimuţei. Dimpotrivă, la speciile animale infe¬ 
rioare, germenii unor elemente superioare pot fi înţeleşi numai în cazul cînd 
înseşi aceste elemente superioare sînt deja cunoscute. Economia burgheză ne 
oferă astfel cheia pentru înţelegerea economiei antice etc., dar nicidecum în 
maniera proprie economiştilor, care şterg toate deosebirile istorice şi care văd 
în toate formele de societate numai formele burgheze. Dijma, zcciuiala etc. 
pot fi înţelese dacă cunoaştem renta funciară, dar nu trebuie să le identificăm 
cu aceasta din urmă. 


Apoi, deoarece însăşi societatea burgheză nu este decît o formă anta¬ 
gonică de dezvoltare, relaţiile unor formaţiuni anterioare se întîlnesc în ea 
adesea doar într-o formă complet degenerată sau chiar caricaturală, cum este 
cazul, de pildă, cu proprietatea în obşte. Prin urmare, dacă este just să se 
spună că categoriile economici burgheze conţin o doză de adevăr pentru 
toate celelalte forme de societate, lucrul acesta trebuie înţeles numai cu/ii 
graiio salis*. Ele le pot conţine pe acestea din urmă într-o formă dezvoltată, 
într-o formă degenerată sau caricaturală etc., dar întotdeauna într-o formă 
esenţialmente modificată. Aşa-numita dezvoltare istorică se sprijină în 
genere pe faptul că forma nouă vede în cele anterioare nişte trepte care duc 


spre ea, şi deoarece numai arareori şi numai în condiţii bine determinate 
forma nouă este capabilă de autocritică — nu vorbim, fireşte, de acele peri¬ 
oade istorice care se apreciază singure ca perioade de decadenţă —, ea le 
înţelege întotdeauna într-o manieră unilaterală. Religia creştină a putut 
contribui la înţelegerea obiectivă a mitologiilor anterioare numai atunci cînd 
autocritica ei a fost pînă la un anumit punct, 6^)va|I£l*^ ca să zicem aşa, gata 
elaborată. Tot aşa economia politică burgheză a ajuns să înţeleagă economia 


feudală, antică, orientală abia atunci cînd a început autocritica societăţii 
burgheze, în măsura în care economia politică burgheză nu se identifică în 


* Aici; cu anumite rezerve. (N. f.) 

întregime, într-o manieră mitologică, cu economia trecutului, critica făcută 
de ea societăţii anterioare, anume celei feudale, cu care mai avea de luptat în 
mod nemijlocit, se asemăna cu aceea pe care creştinismul o făcuse păgînis- 
mului, sau protestantismul catolicismului. 

Ca şi în orice ştiinţa istorică, socială, la examinarea mişcării progresive a 
categoriilor economice trebuie să avem întotdeauna în vedere ca — atît în 
realitate cît şi în minte “ subiectul — în cazul de faţă societatea burgheză 
modernă este dat şi că, în virtutea acestui fapt, categoriile exprimă forme 
de existenţă, condiţii de existenţă, adesea numai diferite aspecte ale acestei 
societăţi determinate, ale acestui subiect, şi că de aceea nici pentru ştiinţă 
societatea nicidecum nu începe să existe abia în momentul cînd pentru prima 
oară se vorbeşte despre ea ca atare. Acest considerent trebuie reţinut, pentru 
că ne oferă din capul locului o indicaţie hotărîtoare cu privire la structura 
obiectului. 


Nimic nu pare mai firesc, de pildă, decît să începi cu renta funciară, cu pro¬ 
prietatea funciară, pentru că este legată de pămînt, acest izvor al oricărei 
producţii şi al oricărei existenţe, precum şi de agricultură, această formă iniţială 
a producţiei în toate societăţile cît de cît firesc închegate. Dar nimic n-ar fi mai 
greşit decît un asemenea mod de a proceda. în fiecare fomnă de societate există 
o anumită producţie care determină locul şi influenţa tuturor celorlalte producţii 
şi ale cărei relaţii, în consecinţă, de asemenea determină locul şi influenţa 
tuturor celorlalte relaţii. E ca o iluminaţie generală în care se topesc toate cele¬ 
lalte culori şi care le modifică în ceea ce au ele particular. Este ca un eter deo¬ 
sebit care determină greutatea specifică a tot ce există în el. 

Să luăm, de pildă, popoarele de păstori (popoarele care se ocupă exclusiv 
cu vînatul şi cu pescuitul se află dincolo de punctul de la care începe dezvol¬ 
tarea reală). La aceste popoare se întîlneşte în mod sporadic o anumită formă 
de agricultură; prin aceasta este determinată proprietatea funciară. Ea este 
colectivă şi-şi păstrează această formă într-o măsură mai mare sau mai mică. 


în funcţie de măsura mai mare sau mai mică în care aceste popoare îşi mai 
păstrează tradiţiile; de pildă, proprietatea în obşte la slavi. La popoarele cu 
agricultură sedentară — şi această trecere la viaţa sedentară reprezintă un mare 
progres —, la care agricultura predomină ca în societatea antică şi în cea 
feudală, însăşi industria, organizarea ei şi respectivele forme de proprietate au 
un caracter mai mult sau mai puţin asemănător cu cel al proprietăţii funciare; 
industria sau depinde în întregime de agricultură, ca la vechii romani, sau, ca 
în Evul Mediu, transpune la oraşe şi în relaţiile urbane principiile de organi¬ 
zare existente la sate. Pînă şi capitalul, în măsura în care nu este vorba de capi¬ 
talul pur bănesc, a avut în Evul Mediu, sub forma tradiţionalelor unelte 
meşteşugăreşti etc., acelaşi caracter de proprietate asemănătoare cu cea funciară. 

în societatea burgheză lucrurile se prezintă invers. Agricultura devine tot 
mai mult doar una dintre ramurile industriei şi este în întregime dominată de 
capital. La fel şi cu renta funciară, în toate formele de societate în care 
domneşte proprietatea funciară continuă să fie preponderente relaţiile deter¬ 
minate de natură. Dar în formele de societate în care domneşte capitalul 
precumpăneşte elementul creat de societate, de istorie. Renta funciară nu 

poate fi înţeleasă fără capital» dar capitalul poate fi foarte bine înţeles fără 
renta funciară. Capitalul este atoldominanta putere economică a societăţii 
burgheze. El trebuie să constituie atît punctul de plecare cît şi punctul final, 
şi trebuie examinat înainte de proprietatea funciară. După ce atît capitalul cît 
şi proprietatea funciară vor fî analizate fiecare în parte, va trebui cercetată şi 
corelaţia dintre ele. 

Ar fi deci irealizabil şi greşit să expunem categoriile economice în 
ordinea în care au avut istoriceşte un rol hotărîtor. Dimpotrivă, succesiunea 
lor este determinată de raportul care există între ele în societatea burgheză 
modernă şi care este diametral opus celui care apare ca raport natural al lor 
sau care corespunde succesiunii dezvoltării istorice. Nu este vorba aici de 
locul pe care relaţiile economice îl ocupă istoriceşte în succesiunea diferi¬ 
telor forme de societate. Cu atît mai puţin poate fi vorba de succesiunea lor 
„în idee“ (Proudhon'^), în această reprezentare denaturată despre procesul 
istoric. Ceea ce ne preocupă aici este locul pe care-1 ocupă ele în structura 
societăţii burgheze modeme. 

Forma pură (modul abstract de a fi determinat) în care apar în lumea 
antică popoarele de negustori — fenicienii, cartaginezii — se datoreşte 
tocmai precumpănirii popoarelor de agricultori. Capitalul sub formă de 
capital comercial sau de capital bănesc apare tocmai în această abstracţie 
acolo unde capitalul nu este încă elementul dominant al societăţii. Lombarzii 
şi evreii au deţinut o poziţie identică faţă de societăţile de agricultori în Evul 
Mediu. 

Un alt exemplu care ilustrează locul diferit pe care aceleaşi categorii îl 
ocupă pe diferite trepte ale dezvoltării sociale este următorul : una din ulti¬ 
mele forme ale societăţii burgheze — jomt-stock coinpanies* — apare şi la 
începuturile ei sub forma marilor societăţi comerciale privilegiate şi învestite 
cu drepturi de monopol. 

însăşi noţiunea de avuţie a naţiunii apare vag conturată la economiştii din 
secolul al XVII-lea, iar în parte continuă să subziste şi la cei din .secolul al 
XVIII-lea, în sensul că avuţia se creează numai pentru stat şi că puterea lui 
este în funcţie de această avuţie. Aceasta era acea formă încă inconştient 
ipocrită în care avuţia însăşi şi producerea ei erau proclamate ca scop al 
statelor modeme, iar acestea din urmă erau considerate doar ca mijloc pentru 
producere de avuţie. 

Este evident că expunerea trebuie structurată în felul următor: 

1) Detemiinaţiile abstracte generale, care de aceea sînt mai mult sau mai 
puţin inerente tuturor formelor sociale, dar în sensul specificat mai sus, 2) 
Categoriile care alcătuiesc structura internă a societăţii burgheze şi pe care se 
sprijină clasele fundamentale. Capital, muncă salariată, proprietate funciară. 
Raporturile dintre ele. Oraşul şi satul. Cele trei mari clase sociale. Schimbul 
dintre ele. Circulaţia. Creditul (privat), 3) Statul ca expresie concentrată a 
societăţii burgheze. Statul considerat în raport cu el însuşi. Clasele „nepro- 


* Societăţile pe acţiuni. iN. f.) 


156 


_ Ideologic şi metodă în economia politică _ 

ductive**. Impozitele. Datoria publică. Creditul public. Populaţia, Coloniile. 
Emigraţia. 4) Relaţii de producţie internaţionale. Diviziunea internaţională a 
muncii. Schimburile internaţionale. Exportul şi importul. Cursul schimbului. 
5) Piaţa mondială şi crizele. 


NOTE 

1 . Utopii în genul lui Robinson Crusoe al lui Defoe. 

2. Sir James Stuart (1712-1780), „exponentul raţional al sistemului monetar şi 
mercantil** (Marx), un aderent al cauzei lui Stuart, plecat în exil în 1745 şi care şl-a 
cotinuat studiile economice pe continent. Autor al lucrării An Inquiry into the 
PrincipJes of Politica] Economy, 1767, Londra (2 volume), 1770, Dublin (3 volume 
— ediţia folosită de Marx). 

3. Un animal politic. 

4. Fr6d6ric Bastiat (1801-1850), economist francez şi „comisul-voiajor modem 
al comerţului libeir** (Marx). Credea în Jaissez-faire şi în annonia naturală a inte¬ 
reselor dintre muncă şi capital; un oponent înverşunat al socialismului în teorie şi în 
practică (ca deputat în Adunarea Legislativă şi Constituantă din 1848 pînă în 1851). 

5. Henry Charles Carey (1793-1879), economist american, oponent al pesimis¬ 
mului lui Ricardo („Carey, care nu-1 înţelege pe Ricardo** — Marx), credea în 
intervenţia statului pentru a institui armonia între interesele muncii şi cele ale capita¬ 
lului şi în tendinţa de creştere a salariilor reale. 

6. Ale unui loc comun, Marx face referire aici la lucrarea lui Bastiat Hamionies 
Sconomiques, Paris, 1851, pp., 16-19, şi la cea a lui Carey Principîcs of Pălitical 

Econoniy^ partea I, Philadelphia, 1837, pp. 7-8. 

7. Jolin Stuart Mill (1806-1873), teoretician politic şi economist englez; cu 
vederi radicale în politică, ricardian eclectic în gîndirca economică. Lucrarea sa 
Principîes of Politica! Economy, apărută în 1848 la Londra, începe în cartea I, cap. 1, 
cu analiza producţiei. 

8. „Determinare înseamnă negare**, adică dată fiind identitatea cu sine nedi¬ 
ferenţiată a substanţei universale a lumii, a încerca să introducem dctcnîiinări 
particulare echivalează cu a nega această identitate cu sine. (Spinoza, Scrisori, nr. 50, 
către J. Jelles, 2 iunie 1674.) 

9. „Potenţial**. Cf. Aristotcl, Metafizica, cartea a VlII-a, cap. 6, 2. 

10. Jean-Baptiste Say (1767-1832). „searbădul Say*‘, care „a condensat cu super¬ 
ficialitate economia politică într-un manual** (Marx), un om de afaceri care a 
populari2^t şi a vulgarizat doctrinele lui Adam Smith ui lucrarea sa TraitS 
d^economie politique. Paris, 1803. 

11. Heinrich Friedrich Storcii (1766-1835), profesor de economie politică la 
Academia de Ştiinţe Rusă de la St. Pctcrsburg. Say a scris în 1823 note critice la 
lucrarea lui Storch Coiirs d'dcononiie polîtique', acesta a atacat interpretarea dată de 
Say vederilor sale în Considerations sur la nature du revenu naţional. Paris, 1824, 

pp. 144—59. 

12. David Ricardo, On Uie Principîes of Politica! Economy aijd Taxation, ediţia a 3-a, 
Londra, 1831, prefaţa, p.v. 

13. Marx considera că sistemul monetar, aşa cum e definit aici, îi înglobează pe 
economişti din secolul al XVI-lea şi pînă la fiziocraţi. Totuşi, in cadrul sistemului 

monetar a luat naştere ceea ce el denumeşte aici „sistemul comercial sau manufactu- 
rier“, iar în altă parte, sistemul mcrciuitil (cunoscut în manualele de economie ca 
mercţuitilism). Ei face o distincţie între cele două sisteme la paginile 327-328, dar 
practica lui normală este de a le lega, din moment ce „sistemul mercantil nu e decît o 

variantă a sistemului monetar** (A Contribution to the Critique of Politica} Economv 
Londra, 1971, p. 158). 

14. Vezi nota 9. 

15. Pierre Joseph Proudhon, Systcnie des contradictions econoniiques ou piiilo- 
sophie de la misere. Paris, 1846, voi. I, p. 146. 



CAPITOLUL 7 


Limitele teoriei utilităţii marginale 

THORSTEIN VEBLEN 


Thorstein Veblen (1857—1929) s-a născut în Wiscoasin şi şi-a susţinut 
doctoratul la Universitatea Yale. A predat la Universitatea din Chicago 
şi la alte cîteva instituţii dc învăţamint. Din pricina irascibilităţii şi a 
criticilor sale radicale la adresa societăţii americane, nu şi-a putut găsi 
un loc de muncă permanent. Veblen şi-a cîştigat însă un prestigiu 
considerabil, oferindu-i-se chiar şi preşedinţia Asociaţiei Economice 
Americane (pe care a refuzat-o). A fost, cum se vede şi din eseul 
retipărit aici, un critic statornic al economici neoclasice. în ultimele 
două decenii a crescut în mod impresionant interesul pentru opera 
economică a lui Veblen, ca şi pentru cercetările altor economişti 
„instituţionalişti“. 


Limitele teoriei economice edificate pe ideea utilităţii marginale sînt nete şi 
caracteristice. Ea este de la un cap la altul o doctrină a valorii, iar ca formă şi 
metodă este o teorie a valuarii.’^ întregul sistem se plasează, aşadar, în dome¬ 
niul teoretic al repartiţiei, avînd doar implicaţii secundare asupra altor feno¬ 
mene economice, diferite de repartiţie — termenul fiind luat aici în sensul său 
statornicit de repartiţie pecuniară sau dc rcpiirtiţic a proprietăţii. Din cînd în 
cînd se face cîte o încercare de a extinde utilizarea principiului utilităţii margi¬ 
nale dincolo de acest cadru, de a-l aplica la probleme de producţie, dar pînăîn 
prezent fără vreun efect palpabil. Nereuşita nu c întîmplătoare. Dintre aceste 
încercări, cele mai ingenioase şi mai promiţătoare au fost cele ale dlui Clark, 
ale cărui cercetări marchează hotarul pînă la care au ajuns strădaniile şi suc¬ 
cesul în direcţia utilizării unui postulat al repartiţiei pentru intcmcicrea unei 
teorii a producţiei. Rezultatul a fost însă o doctrină a producţiei de valori, iar 
valoarea, în sistemul dlui Clark ca şi în alte sisteme axate jx ideea de utilitate, 
e o chestiune de valuare; ceea ce ne readuce pe terenul repartiţiei. Similar, în 
cazul încercărilor dc a utiliza acest principiu în analiza fenomenelor ce ţin de 
consum, cele mai bune rezultate la care s-a ajuns sînt o anumită refomiulare a 
repartiţiei pecuniare a bunurilor dc consum. 

înăuntrul acestui domeniu limitat, teoria utilităţii marginale are un caracter 
pe de-a-ntregul static. Ea nu oferă o teorie a mişcării dc vreun fel, ocupîndu-se 


Din „The Limitatîon of Marginal Ulility“ („Limitele teoriei utilităţii marginale**), de Thorstein 
Veblen. Journal of Political Econoiny voi. 17 (1909), pp, 620-^36. 

* Traducem prin „valuare** ter-menul englez „valualion**, deosebit ca sens de „evaluation**, pe 
care îl redăm prin „evaluare**. (AT, f.) 

doar de adaptarea valorilor la o situaţie dată. Şi sub acest aspect nu-i nevoie 
de o ilustrare mai bună dccît cea oferită de cercetările dlui Clark, neîntrecute 
în seriozitate, perseverenţă şi pătrundere. Deşi folosesc termenul „dinamic”, 
nici dl Clark nici vreunul din asociaţii săi pe această direcţie de cercetări n-au 
contribuit pînă acum cu ceva cît de cit apreciabil în sensul unei teorii a 
genezei, creşterii, desfăşurării, schimbării, procesului ş.a.ni.d, în viaţa 
economică. Ei au avut unele lucruri de spus cu privire Ia implicaţiile pe care 
schimbări economice date, luate ca premise, le pot avea asupra valuării şi, în 
consecinţă, asupra repartiţiei; pînă în prezent însă n-au avut nimic de spus 
despre cauzele schimbării sau ale desfăşurării fenomenelor vieţii economice; 

nici n-aveau cum, de vreme ce teoria lor nu este formulată în tenneni cauzali,* 
ci în termeni teleologici. 

Sub toate aceste aspecte şcoala utilităţii marginale este în esenţă pe aceeaşi 
linie cu economia politica clasică din secolul al XlX-Iea, cu deosebirea că 
prima este cantonata între limite mai înguste şi rămîne mai consecvent 
ataşată premiselor sale teleologice. Ambele sînt teleologice şi nici una nu 
jpoate admite, rămînînd consecventă cu sine, raţionamente de la cauză la efect 

fornnularea principalelor componente ale teoriei pe care o propune. 
Niciuna nu poate aborda teoretic fenomenele de schimbare, ci cel mult doar 
adaptările raţionale la o schimbare ce se poate presupune că a intervenit. 

Pentru omul de ştiinţă modern fenomenele de creştere şi schimbare sînt 
faptele cele mai prezente şi mai fireşti observabile în viaţa economică. Pentru 
înţelegerea vieţii economice modeme este de importanţă primordială progresul 
tehnologic din ultimele două secole, de exemplu expansiunea artelor indus¬ 
triale; teoria utilităţii marginale nu îmbrăţişează însă o atare problematică, 
după cum nici aceasta din urmă nu are efecte asupra teoriei utilităţii margi¬ 
nale. Această doctrină şi toate cercetările aferente ci nu sînt de nici un ajutor 
cînd e vorba de a explica teoretic dinamica tehnologică din trecut sau din 
prezent, şi nici măcar ca mijloc de a-i da o expresie formală, tehnică în cali¬ 
tate de element al situaţiei economice actuale. Cam la fel stau lucrurile şi în 
ce priveşte suita de scliimbări ce au loc în relaţiile pecuniare din viaţa 
modernă; postulatul hedonist şi propoziţiile sale privind utilitatea diferenţială 
n-au servit şi nici nu pot servi investigării acestor fenomene de creştere, deşi 
economia politică a utilităţii marginale se situează integral în domeniul 
acestor fenomene pecuniare. Ea nu are nimic de spus despre dezvoltarea 
uzanţelor şi expedientelor economice sau despre schimbările concomitente 
ce intervin în principiile de conduită care guvernează relaţiile pecuniare 
dintre oameni, condiţionînd şi fiind condiţionate de aceste relaţii modificate 
din viaţa economică. 

Este caracteristic acestei şcoli că ori de cîte ori vreun element din contextul 
cultural, vreo instituţie sau vreun fenomen instituţional, este implicat îri 
faptele de care teoria se ocupa, asemenea fapte instituţionale sînt ori socotite 
de la sine înţelese, ori tăgăduite, ori eludate. Dacă vine vorba de preţ, teoria 
va prefera să explice de aşa manieră cum se pot efectua schimburile, îneît să 
lase de o parte banii şi preţul. Dacă vine vorba de credit, ca lasă deoparte 
efectul pe care extinderea creditului îl arc asupra tranzacţiilor economice şi 
caută să ne explice cum cooperează debitorul şi creditorul pentru a-şi ameliora 

fiecare fluxurile prin care le parvin bunuri consumabile sau senzaţii dc consum. 
Nereuşitele şcolii, sub acest aspect, sînt ample şi substanţiale. Şi totuşi, acestor 
economişti nu le lipseşte nici inteligenţa, nici informaţia. Dimpotrivă, trebuie 
recunoscut că îndeobşte ei dispun de o informaţie bogată şi de o bună 
stăpînire a materialului şi că manifestă un viu interes pentru ceea ce se petrece, 
şi că, dacă lăsăm deoparte sentinţele lor teoretice, membrii şcolii exprimă de 
obicei cele mai sănătoase şi mai inteligente idei despre chestiunile practice 
curente, chiar şi atunci eînd acestea privesc creşterea şi decăderea instituţionale. 

Carenţele acestei scheme teoretice rezidă în postulatele ei, care orien¬ 
tează cercetarea exclusiv spre generalizări de ordin teleologic sau „deductiv**. 
Aceste postulate, împreună cu punctul de vedere şi metoda logică ce decurg 
din ele, sînt comune şcolii utilităţii marginale şi altor economişti aparţinînd 
liniei clasice — pentru că această şcoală nu-i decît o ramură sau o derivaţie a 
economiei clasice engleze din secolul al XlX-lca, Diferenţa de conţinut 
dintre această şcoală şi economiştii clasici luaţi în ansamblu rezidă în prin¬ 
cipal în faptul că economia politică a utilităţii marginale aderă mai 
consecvent la postulatele comune, definindu-le totodată mai precis şi se- 
sizîndu-le mai adecvat limitele. Atît şcoala clasică în general, cît şi varianta 
ei specializată, care este şcoala utilităţii marginale, îşi iau ca punct de plecare 
comun psihologia tradiţională a hedoaiştilor de la începutul secolului al XlX-lea, 
pe care o acceptă ca pe un lucru de la sine înţeles sau îndeobşte cunoscut şi o 
preiau total necritic. Ideea centrală şi bine definită pe care şi-o însuşesc astfel 
este cea a calculului hedonist. Sub semnul acestei idei şi al altor concepţii 
psihologice asociate şi consonante cu ea, comportamentul uman este văzut şi 
interpretat ca o reacţie raţională la exigenţele situaţiei în care se află plasaţi 
oamenii; în ce priveşte comportamentul economic, el este o asemenea 
reacţie, raţională şi neafectată de prejudecăţi, la stimulul plăcerii şi durerii 
anticipate — fiind în mod tipic şi în principal o reacţie la incitaţiile plăcerii 
anticipate, pentru că hedoniştii din secolul al XlX-lea şi cei din şcoala 
utilităţii marginale sînt îndeobşte firi optimiste.* Oamenii sînt, în ansamblu şi 
în mod normal, (consideraţi) clarvăzători şi perspicace în aprecierea viitoa¬ 
relor lor cîştiguri şi pierderi senzoriale, deşi între ei pot să existe în aceasta 
privinţă şi deosebiri (nu prea mari). Activităţile oamenilor diferă, deci, (nu 
prea mult) sub aspectul vitezei de reacţie şi al fineţei adaptării costurilor-în- 
neplăceri la cîştigurile senzoriale anticipate din viitor; pe ansamblu, însă, 
hedoniştii economici nu iau în considerare alte temeiuri sau repere de 
conduită în afară de acest calcul raţionalist. O asemenea teorie poate să 
explice comportamentul doar în măsura în care este comportament raţional, 
călăuzit de o alegere deliberată şi bazată pe o cunoaştere completă (în 
original, exhaustiveîy înîcîîigcnt choice — N.t.) — adaptarea chibzuită la 
cerinţele interesului personal. 

împrejurările externe ce condiţionează comportamentul sînt, fireşte, 
variabile, şi ca atare au asupra lui un efect variabil; în fapt. însă, variaţia lor 
este înţeleasă ca fiind de aşa natură îneît nu modifică decît gradul solicitării 
la care care este supus agentul uman de contactul cu aceste împrejurări 
externe. Elementele culturale implicate în schema teoretică, cum ar fi 

cUiuniitc instituţii suu ununiitc Fcluţîi uniJinc guvernate ele uzanţe şi obiceiuri 
de tot soiul şi aflate în conexiuni multiple, nu sînt supuse cercetării, ci sînt 
tratate ca nişte lucruri de la sine înţelese, precxislînd, într-o formă finită, 
tipică şi olcătuind o situu^ic cconoinicu nomicilti şi definitivă, în cudrul cărciîi 
şi în termenii căreia se derulează cu necesitate contactele şi schimburile inter- 
umane. Această situaţie culturală cuprinde cilcva piese instituţionale mari şi 
simple, împreună cu implicaţiile sau corolarele lor logice; ea nu cuprinde însă 
nimic din consecinţele sau efectele cauzate de aceste elemente instituţionale. 
Elementele culturale postulate astfel în mod tacit drept condiţii imuabile ce 
preced viaţa economică sînt proprietatea şi libertatea contractuală, precum şi 
alte citeva elemente din lista drepturilor naturale, pe care le presupune 
exerciţiul celor dîntîi. în construcţia teoriei se presupune că aceste produse 
culturale sint date a priori in toată anvergura lor. Ele ţin oarecum de natura 
lucrurilor, incit nu mai e nevoie sa fie explicate sau să se cerceteze cum au 
ajuns să fie aşa cum sînt sau cum şi de ce s-au schimbat ori continuă să se 
schimbe, sau ce efect pot sa aibă toate acestea asupra relaţiilor dintre oamenii 
ce trăiesc în această situaţie culturală. 


Evident că acceptarea de către economiştii hedonişti a acestor premise 
imuabile, şi anume tacit, adică nccritic şi ca un lucru de la sine înţeles, 
imprimă ştiinţei lor un caracter distinctiv şi o aşază în contrast cu alte ştiinţe, 
ale căror premise sînt de ordin diferit. După cum am indicat deja, premisele 
respective, in măsura in care sint specifice economiei politice hedoniste, 
cuprind: (a) o anumită situaţie instituţională, avînd ca element esenţial 
dreptul natural de proprietate, şi (b) calculul hedonist. Caracterul distinctiv 
pe care-1 imprimă acestui sistem teoretic cele două postulate şi punctul de 
vedere ce rezultă din acceptarea lor poate fi rezumat în linii mari spunînd că 
teoria se mărgineşte la principiul raţiunii suficiente în loc să procedeze după 
principiul cauzei eficiente. Or, în toate ştiinţele moderne (cu excepţia mate¬ 
maticii) lucrurile stau invers, în particular în ştiinţele care se ocupă de 
fenomenele^vieţii şi ale creşterii. Deosebirea poate să pară banală, dar conse¬ 
cinţele ei sînt ample. Cele două metode de inferenţă — conform raţiunii 
suficiente şi conform cauzei eficiente — sînt total diferite şi fără vreo tranziţie 
de la una la cealaltă, fără vreo metodă de a converti procedura sau rezultatele 
uncia in ale celeilalte. Consecinţa imediata este că teoria economică ce se 
obţine astfel are un caracter teleologic — „deductiv** sau „a priori**, cum se 
zice adesea în loc de a fi construită în termeni de cauză şi efect. Relaţia pe 
care această teorie o cauta între faptele de care se ocupă este controlul exer¬ 
citat de evenimentele viitoare (anticipate) asupra comportamentului din 
prezent. Fenomenele actuale sînt privite prin prisma condiţionării lor de către 
consecinţe ale lor din viitor; iar în cadrul strict al teoriei utilităţii marginale 
ele nu pot fi tratate decît din unghiul controlului exercitat asupra prezentului 
de reflecţia asupra viitorului. O asemenea relaţie (logică) de control sau 
ghidare dintre viitor şi prezent presupune, fireşte, exerciţiul inteligenţei, chib¬ 
zuială şi deci un agent inteligent prin ale cărui premeditări pline de 
discemămînt viitorul anticipat sa poata afecta desfăşurarea evenimentelor de 
aCum, altminteri ar însemna sa admitem ceva de genul unei ordini providenţiale 

a naturii sau vreun mod dc acţiune de genul magiei simpatetice. Dacă 
excludem elementele magic şi providenţial, relaţia de raţiune suficientă trece 
prin discemămîntul interesat şi premeditarea unui agent care chibzuieşte 
despre viitor şi-şi orientează activitatea prezentă cu gîndul la acest viitor. 
Relaţia de raţiune suficientă merge doar de la viitor (e vorba de viitorul anti¬ 
cipat) la prezent, iar caracterul şi forţa ei sînt exclusiv intelectuale, 
subiective, personale, teleologice; pe cînd relaţia dintre cauză şi efect merge 
numai în direcţia opusă, iar caracterul şi forţa ei sînt exclusiv obiective, 
impersonale, materialiste. Schema modernă a cunoaşterii are, în ansamblu, 
ca fundament definitiv, relaţia dintre cauză şi efect; relaţia de raţiune sufi¬ 
cientă este admisă doar în chip provizoriu şi ca un factor proxim în analiză, 
totdeauna sub rezerva obligatorie ca în cele din urmă analiza să se încheie în 
termeni de cauză şi efect. Meritele acestui mod dc gîndirc ştiinţifică nu ne 
interesează, fireşte, în contextul discuţiei de faţă. 

Fapt este, totuşi, că relaţia de raţiune suficientă deţine un loc de căpetenie 
în comportamentul uman. Tocmai acest element dc anticipare calculată 
deosebeşte comportamentul uman de cel animal. Or, cum obiectul de studiu 
al economistului este acest comportament uman, respectiva relaţie se impune cu 
necesitate atenţiei sale în orice formulare teoretică a fenomenelor economice, 
hedonistă sau nu. Numai că în timp ce ştiinţa modernă, în cea mai marc parte 
a ei, a făcut din relaţia cauzală unicul temei ultim al formulărilor teoretice, şi 
în timp ce alte ştiinţe care se ocupă de viaţa umană admit relaţia de raţiune 
suficientă ca pe un temei proxim, suplimentar sau intermediar, subordonat şi 
auxiliar raţionamentului de la cauză la efect, economia politică a avut 
neşansa— din punct de vedere ştiinţific — de a lăsa pe prima să se substituie 
celei de a doua. Este, fireşte, adevărat că comportamentul uman se 
deosebeşte de alte fenomene naturale prin facultatea umană de a delibera şi 
că orice ştiinţă ce are de-a face cu comportamentul uman trebuie să ia act de 
faptul incontestabil că, din acest motiv, detaliile unui asemenea comporta¬ 
ment îmbracă o formă teleologică; este însă specific economiei politice 
hedoniste că în virtutea postulatelor de la care pleacă, atenţia ci se mărgineşte 
la această orientare teleologică a comportamentului. Ea descrie acest 
comportament numai în măsura în care el poate fi interpretat în termenii 
raţionalişti, teleologici ai calculului şi alegerii. în acelaşi timp, însă, nu e mai 
puţin adevărat că comportamentul uman, economic sau dc altă natură, este 
supus raportului cauza-cfect în virtutea unor elemente cum sînt obişnuinţa şi 
cerinţele convenţionale. Dar faptele de acest fel, care sînt pentru ştiinţa 
modernă de un interes mai mare dccît detaliile de comportament teleologice, 
rămîn cu necesitate în afara perimetrului de preocupări al economistului 
hedonist, pentru că nu pot fi interpretate prin prisma raţiunii suficiente, cum 

cer postulatele lui, şi nu încap în schema doctrinelor teleologice. 

Nimeni nu se simte, dc aceea, îndemnat să conteste aceste premise ale 
economiei politice a utilităţii marginale înăuntrul domeniului lor. Ele se reco¬ 
mandă de la prima vedere tuturor persoanelor serioase şi lipsite de spirit 
critic. Ele sînt principii de acţiune subiacente schemei curente, tranzacţionale 
a vieţii economice şi în această calitate a lor, dc temeiuri de conduită prac¬ 
tice, nu pot fi puse la îndoială fără a pune la îndoială legea şi ordinea 

existente. Oamenii trăiesc după aceste principii considerînd lucrul acesta de 
la sine înţeles şi practic nu-şi pun întrebări referitoare la stabilitatea şi finali¬ 
tatea lor. Tocmai lucrul acesta este avut în vedere atunci cînd sînt numite 
instituţii; ele sînt nişte deprinderi de gîndire comune mai tuturor oamenilor. 
Ar fi însă o simplă scăpare din vedere dacă un cercetător al civilizaţiei ar 
admite, din acest motiv, că aceste instituţii umane sau oricare altele posedă 
acea stabilitate ce li se atribuie în mod curent sau că ele sînt în acest fel 


intrinseci lucrurilor. Acceptarea de către economişti a acestor elemente 
instituţionale sau a altora ca fiind date şi imuabile limitează într-un mod 
aparte şi decisiv cercetările lor. Ea curmă cercetarea în punctul unde începe 
interesul ştiinţific modem. Instituţiile în cauză sînt, fără îndoială, bune în 


raport cu scopul lor ca instituţii, dar nu sînt bune ca premise pentru o cerce¬ 
tare ştiinţifică privitoare la natura, originea, creşterea şi efectele acestor 
instituţii şi la mutaţiile pe care le suferă şi pe care le fac să intre în schema 
de viaţă a comunităţii. 


Pentru orice om de ştiinţă modern preocupat de fenomenele economice, 
lanţul cauzal în care este prins fiecare aspect al culturii umane, precum şi 
schimbările cumulative pe care activitatea obişnuită a oamenilor le introduce 
în textura comportamentului uman însuşi sînt chestiuni de interes mai viu şi 
mai statornic decît metoda de inferenţă prin care se presupune că un individ 
cumpăneşte plăcerea şi durerea în condiţiile date, care sînt considerate 
normale şi invariabile. Primele sînt chestiuni ce privesc biografia speciei sau 
a comunităţii, chestiuni de creştere culturală şi de destin al unor generaţii; pe 
cînd cealaltă este o chestiune de cazuistică individuală în faţa unei situaţii 
date ce poate să apară în cursul acestei creşteri culturale. Primele au de-a 
face cu continuitatea şi mutaţiile acelei scheme de comportament prin care 
omenirea îşi asigură mijloacele de trai materiale; cealaltă, dacă e concepută 
în termeni hedonişti, se referă la un episod scos din context al experienţei 
senzoriale a unui membru individual al unei asemenea comunităţi. 

în măsura în care ştiinţa modernă studiază fenomenele vieţii, fie ea 
vegetală, animală sau umană, această ştiinţă este preocupată de probleme ale 
genezei şi ale schimbării cumulative şi converge spre o formulare teoretică 
ce se prezintă ca istorie scrisă în termeni cauzali, în măsura în care este 


ştiinţă în sensul curent al termenului, orice ştiinţă care se ocupă, ca economia 
politică, de comportamentul uman, devine o cercetare genetică a schemei de 
viaţă umane; şi acolo unde, ca în economia politică, obiectul cercetării este 


comportamentul uman în sfera mijloacelor materiale de trai, ştiinţa e în mod 
necesar o cercetare a istoriei civilizaţiei materiale, pe un plan mai extins sau 
mai restrîns. Nu că investigaţia economistului ar izola civilizaţia materială de 
alte aspecte sau coordonate ale culturii umane, pentru a studia mişcările unui 
„om economic** conceput abstract. Dimpotrivă, nici o cercetare asupra 
acestei civilizaţii materiale, pentru a fi cît de cît adecvată unui scop ştiinţific, 
nu poate să nu ia în considerare această civilizaţie materială în relaţiile ei 
cauzale, adică genetice, cu alte aspecte şi dimensiuni ale complexului cultural; 
să nu studieze modul cum este ea modelată de alte filoane ale creşterii cultu¬ 
rale şi cum acţionează, la rîndul său, asupra acestora. Dar în măsura în care 
cercetarea ţine în mod specific de ştiinţa economică, atenţia se va concentra 
asupra rînduielilor vieţii materiale şi va aborda alte aspecte ale civilizaţiei 
numai în corelaţie cu rînduiclile civilizaţiei materiale. 

La fel ca întreaga cultură umană, această civilizaţie materială este o reţea 
de instituţii — eşafodaj instituţional şi creştere instituţională. Instituţiile, 
însă, sînt un produs al obişnuinţei. Creşterea culturii este un şir cumulativ de 
obişnuinţe, iar căile şi mijloacele ei sînt reacţia de acomodare a naturii 
umane la exigenţele ce variază necontenit, cumulativ şi totodată în aşa fel 
îneît în permanentele variaţii cumulative se realizează un fel de înlănţuire 
coerentă. Necontenit, pentru că fiecare nouă mişcare creează o situaţie nouă 
care induce o altă variaţie nouă în modul de reacţie intrat în obişnuinţă. 
Cumulativ, pentru că fiecare nouă situaţie este o variaţie a ceea ce s-a petrecut 
înaintea ei şi cuprinde ca factori cauzali tot ce a rezultat din ceea ce s-a 
petrecut înainte. Coerent, pentru că trăsăturile subiacente ale naturii umane 
(înclinaţii, aptitudini şi cîte altele) prin care are loc reacţia şi pe temeiul 
cărora se încheagă obişnuinţa, rămîn în esenţa lor neschimbate. 

Evident că o cercetare economică preocupată exclusiv de mişcările 
acestei naturi umane coerente, funciare, în condiţii instituţionale date, stabile 
_cum este cazul cu teoria hedonistă actuală — nu poate ajunge decît la 


rezultate statice; pentru că face abstracţie de acele elemente care conduc la 
altfel de rezultate. Pe de altă parte, o teorie adecvată a comportamentului 
economic, chiar şi pentru scopuri statice, nu poate fi formulată doar cu refe¬ 
rire la individ — cum c cazul cu economia politică a utilităţii marginale — 


pentru că nu poate fi formulată doar în termenii trăsăturilor subiacente ale 
naturii umane; pentru că reacţia din care se constituie comportamentul uman 
se produce sub anumite norme instituţionale şi numai sub acţiunea unor 
stimuli ce au implicaţii instituţionale; pentru că situaţia care provoacă şi 
inhibă acţiunea în fiecare caz în parte este ea însăşi în mare parte o derivaţie 
instituţională, culturală. Şi apoi, fenomenele vieţii umane se produc numai ca 
fenomene în viaţa unui grup sau a unei comunităţi; numai sub acţiunea unor 
stimuli datoraţi contactului cu grupul şi numai sub controlul (uzual) exercitat 
de canoanele de comportament impuse de schema de viaţă a grupului. Nu 
doar comportamentul individului este îngrădit şi orientat de relaţiile sale 
uzuale cu ceilalţi membri ai grupului, dar şi aceste relaţii, avînd caracter 
instituţional, variază o dată cu eşafodajul instituţional. Dorinţele şi vrerile, 
scopurile şi aspiraţiile, căile şi mijloacele, amplitudinea şi tendinţa comporta¬ 
mentului individual sînt funcţii ale unei variabile instituţionale ce are un 
caracter extrem de complex şi cu totul instabil. 

Creşterea şi mutaţiile eşafodajului instituţional sînt un rezultat al compor¬ 
tamentului membrilor individuali ai grupului, căci instituţiile se nasc din 
experienţa indivizilor, prin dobîndirea de către ei a unor obişnuinţe; şi tot 
înăuntrul acestei experienţe acţionează respectivele instituţii atunci cînd orien¬ 
tează şi definesc aspiraţiile şi scopurile comportamentului. Indivizii sînt, 
fireşte, cei cărora sistemul instituţiilor le impune acele standarde convenţio¬ 
nale, idealuri şi canoane de comportament ce alcătuiesc schema de viaţă a 
comunităţii. Ceea ce face ca în acest domeniu cercetarea ştiinţifică să trebuiască 
să se ocupe de comportamentul individual şi să trebuiască să-şi formuleze 
rezultatele teoretice în termeni de comportament individual. Dar o asemenea 
cercetare poate servi scopurilor unei teorii genetice numai dacă, şi în măsura 

în carCţ acest comportament este studiat sub acele aspecte sub care conteazâ. 
în procesul de acomodare şi în schimbarea (sau stabilitatea) eşafodajului 
instituţional, pe de o parte, iar pe de alta, sub aspectele sub care este pus în 
mişcare şi orientat de concepţiile şi ideile instituţionale moştenite. Postulatele 
utilităţii marginale şi preconcepţiile hedoniste în general sînt deficitare sub 
acest aspect prin faptul că acordă atenţie doar acelor dimensiuni ale compor¬ 
tamentului economic despre care se consideră că nu sînt condiţionate de 
standarde şi idealuri habituale şi că nu au efecte asupra dobîndirii 
obişnuinţelor. Ele ignoră sau fac abstracţie de secvenţa cauzală a înclinaţiei 
şi dobîndirii de obişnuinţe în viaţa economică şi exclud din cercetarea 
teoretică orice asemenea preocupare pentru fapte de creştere culturală, con- 
centrîndu-se doar asupra elementelor socotite indiferente sub acest aspect. 
Toate faptele privitoare la semnificaţia şi creşterea cadrului instituţional sînt 
lăsate de o parte ca neinteresînd teoria pură; dacă e să li se dea în genere vreo 
atenţie, lucrul acesta va fi făcut doar ulterior, prin menţionarea în termeni 
vagi şi generali a unor perturbări fără însemnătate datorate unor slăbiciuni 
umane întîmplătoare. Anumite fenomene instituţionale sînt, ce-i drept, cuprinse 
printre premisele hedoniştilor, după cum am remarcat ceva mai sus; sînt 


incluse însă ca nişte postulate a priori. Astfel, instituţia proprietăţii este 
inclusă în cercetare nu ca un factor al creşterii sau ca un element supus 
schimbării, ci ca unul din factorii primordiali şi imuabili ai ordinii naturale 
ce stau la baza calculului hedonist. Proprietatea este prezumată ca bază a 
deliberării hedoniste şi este gîndită ca fiind dată în toată anvergura şi forţa ei 
(din secolul al XlX-lea). Nu se discută nimic despre o eventuală dezvoltare a 


acestei instituţii definitive din .secolul al XlX-lca pornind de la forme mai 
puţin evoluate din trecut sau despre vreo posibilă schimbare cumulativă a 
anvergurii şi forţei proprietăţii în prezent sau în viitor. Tot aşa, nu este luată 
în considerare nici ideea că prezenţa acestui element instituţional în relaţiile 
economice dintre oameni ar afecta sau disimula calculul hedonist sau că 
concepţiile şi standardele lui pecuniare ar standardiza, colora, modera sau 
abate pe calculatorul hedonist de la urmărirea directă şi ncstînjcnită a 
cîştigului senzorial net. Deşi instituţia proprietăţii este admisă printre postu¬ 
latele teoriei, fiind chiar prezumată prezenţa ei dintotdeauna în situaţia 
economică, ei nu i se recunoaşte nici o forţă în modelarea comportamentului 
economic, conceput ca desfăşurîndu-se în direcţia rezultatului său hedonist 
ca şi cum nu ar interveni nici un factor instituţional de acest fel între impuls 
şi realizarea lui. Instituţia proprietăţii şi tot cortegiul de concepţii pecuniare 
ce o însoţesc şi i se ataşează nu .sînt gîndite ca potenţiali generatori de reguli 
de comportament sau criterii de evaluare habituale sau convenţionale, de 
scopuri imediate, idealuri şi aspiraţii. Toate ideile pecuniare ce decurg din 
proprietate sînt tratate doar ca nişte expediente de calcul ce mediază între cei 
doi poli ai alegerii hedoniste — costul în durere şi cîştigul în plăcere —, fără 
nici un decalaj, pierdere sau fricţiune; ele sînt concepute pur şi simplu ca 
făcînd parte din notaţia infailibilă, de sorginte divină, a calculului hedonist. 

Situaţia economică modernă este o situaţie tranzacţională în sensul că 
activităţile economice de orice fel sînt de obicei guvernate de considerente 

economice. Exigenţele vieţii moderne sînt în mod obişnuit exigenţe pecu¬ 
niare. Adică exigenţe de proprietate. Eficienţa productivă şi cîştigul distributiv 
se măsoară deopotrivă prin preţ. Considerentele tranzacţionale sînt conside¬ 
rente privitoare la preţ, iar exigenţele pecuniare de orice fel din comunităţile 
modeme sînt exigenţe referitoare la preţ. Situaţia economică actuală este un 
sistem de preţuri. Instituţiile economice din schema de viaţă a civilizaţiei 
modeme sînt (în mod precumpănitor) instituţii ale sistemului de preţuri. 
Evidenţa de care sînt susceptibile toate fenomenele vieţii economice 
modeme este evidenţa prin preţ şi în mod curent se consideră că nu există alt 
mecanism de evidenţă recunoscut, altă evaluare în drept sau în fapt la care să 
se preteze faptele vieţii moderne. Forţa acestei obişnuinţe (instituţii) a 
evidenţei pecuniare a crescut şi s-a generalizat, de fapt, atît de mult, îneît este 
extinsă, deseori ca ceva de la sine înţeles, la multe fapte care la drept vorbind 
n-au implicaţii pecuniare şi mărime pecuniară, ca de exemplu operele de 
artă, ştiinţă, studii clasice şi religie. Mai mult sau mai puţin liber şi deplin, 
sistemul de preţuri domină mentalitatea curentă în aprecierea şi cotarea 
acestor ramificaţii ne-pecuniare ale culturii moderne; şi aceasta în ciuda 
faptului că, la o reflecţie cît de sumară, toţi oamenii cu inteligenţă normală 
vor fi dispuşi să admită că aceste lucruri se plasează dincolo de perimetrul 

evaluării pecuniare. 

Gustul popular actual şi judecata populară de.sprc merite şi scăderi sînt, 
după cum se ştie, afectate într-o anumită măsură de consideraţii pecuniare. E 
un lucru ştiut de toată lumea şi imposibil de tăgăduit sau de escamotat, că 
testele şi standardele pecunittre („comerciale") sînt în mod obişnuit utilizate 
şi în afara intereselor comerciale propriu-zise. Se admite, chiar şi de către 
economiştii hedonişti, că pietrele preţioase sînt mai preţuite decît ar fi dacă ar 
exista în cantităţi mai mari şi dacă ar fi mai ieftine. O persoană bogată se 
bucură de mai multă consideraţie şi de o mai bună reputaţie decît s-ar bucura, 
avînd aceleaşi calităţi sufleteşti şi fizice şi acelaşi bilanţ de fapte bune şi rele, 
dacă ar fi mai săracă. Se prea poate ca această „mercantilizarc" curentă a 
gustului şi judecăţii oamenilor să fi fo.st exagerată de către criticii superficiali 
şi pripiţi ai vieţii contemporane, dar nu se poate nega că este în aceasta şi un 
dram de adevăr. Lucrul se datorează extinderii în alte sfere de preocupări a 
concepţiilor habituale induse de activităţile şi de gîndirea consacrate unor 
chestiuni pecuniare. Aceste concepţii „comerciale" despre merite şi neajun¬ 
suri derivă din experienţa tranzacţiilor economice. Tc.stclc şi standardele astfel 
aplicate în afara acestor tranzacţii şi relaţii nu sînt reductibile la termenii 
senzoriali de plăcere şi durere. Ba s-ar putea chiar sa fie adevărat, de exemplu, 
după cum se crede îndeobşte, că constatarea superiorităţii pecuniare a unui 
vecin bogat să aibă ca rezultat imediat nu senzaţii de plăcere, ci dimpotrivă; 
este însă la fel de adevărat ca un asemenea vecin se va bucura, în general, de 
mai multă stimă şi consideraţie decît un altul care nu se deosebeşte de el 
decît prin faptul că arc o situaţie materială mai puţin demnă de invidiat. 

Instituţia proprietăţii este cea care dă naştere acestor criterii de discrimi¬ 
nare habituale, iar în timpurile modeme, eînd bogăţia se socoteşte în bani, 
aceste teste şi standarde de superioritate pecuniară se aplică şi ele în termeni 

de valoare monetară. Cu asta cred ca e dc acord toată lumea. Instituţiile 
pecuniare induc obişnuinţe de gîndire pecuniare care afectează criteriile de 
discriminare practicate de oameni dincolo de sfera îndeletnicirilor mercantile; 
interpretarea hedonistă pretinde însă că atare obişnuinţe de gîndire pecuniare 
nu afectează judecata oamenilor în chestiuni pecuniare. Deşi eşafodajul 
instituţional al sistemului de preţuri domină în chip vizibil- gîndirea 
comurdtăţii modeme în chestiuni situate în afara interesului economic, 
economiştii hedonişti insistă, în fapt, că nu trebuie recunoscute nici un fel de 
efecte ale acestui eşafodaj instituţional în sfera de activitate căreia ea îi dato¬ 
rează geneza, creşterea şi persistenţa sa. Fenomenele de schimb, care sînt în 
mod special şi uniform fenomene legate de preţuri, apar reduse, în schema 
teoriei hedoniste, la termeni hcdonistici ne-pecuniari, iar formularea teoretică 
este elaborată, ca şi cum concepţiile pecuniare n-ar avea nici o forţă în 
sistemul de relaţii de unde au izvorît. Se admite că preocuparea pentru 
interese comerciale a „comercializat** restul vieţii moderne, şi în schimb nu 
se admite „comercializarea** comerţului. Tranzacţiile şi calculele economice 
în termeni pecuniari cum sînt cei de împrumut, scont şi capitalizare sînt 
convertiţi fără ezitare sau preget în termeni de utilitate hedonistă şi reciproc. 

Poale că nu e necesar să obiectăm acestei convertiri din tenneni pecuniari 
în termeni senzoriali cînd e vorba de scopul teoretic pentru care este efec¬ 
tuată de obicei; deşi, la nevoie, s-ar putea să nu fie prea greu de arătat că 
toată baza hedonistă a unei asemenea conversiuni este o concepţie psiho¬ 
logică eronată. Nu se poate însă să nu obiectăm la consecinţele teoretice mai 
îndepărtate ale acestei conversiuni. Ea face abstracţie dc toate acele elemente 
care i se dovedesc refractare; ceea ce înseamnă că face abstracţie tocmai de 
acele elemente ale vieţii economice care au o forţă instituţională şi care, de 
aceea, s-ar preta la o cercetare ştiinţifică dc tip modern — de acele elemente 
(instituţionale) a căror analiză ar putea contribui la înţelegerea proceselor 
economice modeme şi a vieţii comunităţii economice modeme, prin contrast 
cu presupusul calcul hedonist primordial. 

Putem fomiula această idee cu şi mai multă claritate astfel. Banii şi 
obişnuita recurgere la folosirea lor sînt gîndite ca nefiind dccît căi şi mijloa¬ 
ce prin care se dobîndcsc bunuri dc consum, aşadar doar o metodă 
convenabilă de procurare a unor senzaţii de consum agreabile, care în teoria 
hedonistă reprezintă scopul unic şi făţiş al tuturor preocupărilor economice. 
Valorile pecuniare nu au, prin urmare, aici nici o altă semnificaţie dccît aceea 
de putere de cumpărare a unor bunuri de consum, iar banii sînt doar un 
instrument de calcul. Activitatea dc investiţii, prelungirea creditului, împru¬ 
muturile de toate felurile şi gradele, cu plata dobînzilor aferente şi tot restul 
sînt concepute şi ele doar ca nişte paşi intcmicdiari între senzaţiile plăcute de 
cosum şi eforturile induse dc anticiparea acestor senzaţii, celelalte dimensiuni 
ale situaţiei fiind voit ignorate. Bilanţul fiind întocmit în termeni de consum 
hedonist, în acest circuit pecuniar nu intervine nici o perturbare cît timp nu 
se modifică temicnii extremi ai acestei ecuaţii hedoniste extinse — costul în 
durere şi cîştigul în plăcere, tot ce stă între aceşti termeni extremi fiind doar o 
relaţie algebrică menită să înlesnească ţinerea evidenţei. Numai că nu aşa se 

petrec lucrurile în viaţa economică modernă. Variaţiile capitalizării, de 
exemplu, se produc fără să avem posibilitatea de a le raporta la variaţii echi¬ 
valente vizibile în evoluţia sectorului industrial sau în sfera plăcerilor legate 
de consum, adică fără o bază vizibilă în acele elemente materiale la care 
teoria hedonistă reduce toate fenomenele economice. A§a se face că, pînă 
una alta, ceea ce se petrece în realitate nu poate să încapă în formularea 
teoretică. în derularea efectivă a afacerilor, agenţii economici de obicei nu 
sînt cu gîndul la acea achiziţie finală de bunuri de consum pe care o postu¬ 
lează hedoniştii. în mod obişnuit, oamenii de afaceri urmăresc să acumuleze 
bogăţii peste limitele consumului real, şi nu intenţionează ca bogăţia astfel 
acumulată s-o convertească printr-o tranzacţie finală de cumpărare în bunuri 
consumabile sau în senzaţii de consum. Fapte ca acestea, îndeobşte cunos¬ 


cute, împreună cu puzderia de detalii cu caracter pecuniar asemănător din 
care se alcătuieşte lumea afacerilor nu ridică în teoria hedonistă problema 
modului în care s-au constituit aceste scopuri, idealuri, aspiraţii şi standarde 
sau a modului cum afectează ele tiparele vieţii în afaceri sau în afara lor; 


aceste probleme nu sînt puse pentru că nu li se poate da ră.spuns în termenii 
pe care economiştii hedonişti se mulţumesc să-i folosească sau, mai bine zis, 
pe care premisele lor le permit să-i folosească. Problema pe care şi-o pun ci 
este cum să se descotorosească de aceste fapte: cum să le neutralizeze 
teoretic astfel îneît să nu mai apară în teorie şi aceasta să poată fi formulată 
în termenii direcţi şi univoci ai calculului raţional hedonist. Ele sînt tratate ca 
nişte aberaţii datorate unor omisiuni sau lapsusuri de memorie la oamenii de 
afaceri, ori vreunei carenţe de logică sau de înţelegere a lucrurilor. Sau sînt 
interpretate în termenii raţionalişti ai calculului hedonist recurgîndu-se la o 
utilizare ambiguă a conceptelor hedoniste. Astfel că întreaga „economie 
monetară**, cu toată maşinăria creditului şi a tot ce mai comportă ea, dispare 


într-un păienjeniş de metafore, pentru ca să reapară teoretic purjată, steri¬ 
lizată şi simplificată în chipul unui „sistem de troc rafinat** culminînd într-un 
agregat net maxim de senzaţii de consum agreabile. 

Cum însă textura vieţii economice constă din acest trafic pecuniar ne-hedo- 
nist, ne-raţionalisl; cum tocmai acest convenţionalism specific al scopurilor şi 
standardelor diferenţiază viaţa comunităţii economice moderne de orice etapă 


mai timpurie sau mai primitivă a vieţii economice pe care ne-o putem 
imagina; cum tocmai în această textura de interacţiuni pecuniare şi de 
concepte, idealuri, instrumente şi aspiraţii pecuniare apar conjuncturile vieţii 
economice cu fazele lor faste şi nefaste; cum tocmai aici se produc acele 
schimbări instituţionale prin care o etapă sau eră din viaţa economică a unei 
comunităţi diferă de oricare alta; cum creşterea şi'scliimbarea acestor elemente 
habituale, convenţionale determină creşterea şi caracterul oricărei ere sau 
comunităţi economice, orice teorie economică care lasă de o parte aceste 
elemente sau caută să le evite îşi taie accesul la principalele fapte pe care a 
pornit să le caute. Viaţa cu conjuncturile şi instituţiile ei fiind atît de 
complexă, oricît nc-ar displăcea acest lucru, explicaţia teoretică a fenome¬ 
nelor acestei vieţi trebuie să apeleze la acei termeni pe care îi impune 
desfăşurarea reală a respectivelor fenomene. Nu-i de ajuns să spunem că 

interpretarea hedonistă a fenomenelor economice moderne este inadecvată 
sau derutantă; dacă fenomenele sînt supuse în analiza teoretică interpretării 
hedoniste, ele dispar din teorie; iar daca s-ar preta în fapt unei atare inter¬ 
pretări, atunci în fapt ar dispărea. Dacă în fapt toate relaţiile şi principiile 
convenţionale ale interacţiunilor pecuniare ar fi permanent supuse unei 
asemenea revizii raţionalizate, calculatorii, astfel îneît fiecare uzanţă, apre¬ 
ciere sau procedeu în parte să trebuiască să se justifice de novo după criterii 
hedoniste de utilitate senzorială pentru toţi cei implicaţi şi la fiecare pas, 
eşafodajul instituţional nu s-ar putea menţine şi funcţiona nici o singură zi. 


NOTĂ 


1 . Comportamentul uman se deosebeşte de cel animal prin faptul că este deter¬ 
minat nu atît de senzaţiile reale de plăcere şi durere, cîl de cele anticipate. în măsura 
în care e determinat de anticipaţii, el se sustrage raportului cauză-cfect, supunîndu-se 
regulii raţiunii sulicicnte. Graţie acestei facultăţi raţionale din om, legătura dintre 
stimul şi reacţie încetează de a fi cauzală, devenind teleologică. 

Motivul pentru care în dctcnninarea conduitei umane se acordă locul prim şi 
decisiv plăcerii şi nu durerii piue a fi acceptarea (taciUi) a doctrinei optimiste privind 
o ordine benefică a naturii, pe care secolul al XlX-lea a moştenit-o de la cel de-al 
XVIII-lea. 


PARTEA A II-A 

Pozitivismul şi metodologia economică 


Dezvoltarea pozitivismului logic şi a vederilor lui Karl Popper (vezi Introdu¬ 
cerea) a avut un impact semnificativ asupra metodologici economici politice. 
Economişti ca Terence Hutchison şi Paul Samuclson au semnalat că o bună 


parte a teoriei economice părea să nu satisfacă standardele pozitivist-logice de 
evaluare a teoriilor ştiinţifice. La această somaţie gravă au răspuns în principal 
Fritz Machlup şi Milion Fricdman. Argumentările lor în cca mai mare parte 
pozitiviste în favoarea economici politice au avut un ecou atît de mare, îneît pe 
la mijlocul anilor *70 Martin Hollis şi Edward Nell au putut susţine în cartea 
lor Raţional Economic Man că teoria economică standard presupune poziti¬ 
vismul logic! 


Fiecare din cei patru autori reprezentaţi în această secţiune a fost influenţat 
de filozofia pozitivist-logică a ştiinţei şi de cca popperiană, cu toate că fiecare 
reacţionează altfel. Deşi aceste două filozofii ale ştiinţei au fost în bună 
măsură abandonate de filozofii ştiinţei, eseurile retipărite aici nu sînt doar de 


importanţă istorică. Nu numai că problemele abordate în ele sînt încă vii, dar 


vederile pozitiviste şi poppericne continuă să fie dominante printre 
economişti. 



CAPITOLUL 8 


Despre verificare în ştiinţa economică 

TERENCE W. HUTCHISON 


Terence Hutchison (1912— ) a studiat la Universitatea din Cambridge 
şi la London School of Economics; a predat la aceasta din urmă şi la 
Universitatea din Bîmiingham. Intîia sa carte, The Signit'îcaiice aiid 
Basic Posîuîates of Economic Theory {Semnificaţia şi postulatele de 
bază aîe teoriei economice) (1938), a fost prima încercare amplă de 
aplicare a filozofiei pozitiviste a ştiinţei la economia politică, în ulti¬ 
mele decenii, profesorul Hutchison a scris mult pe teme de istorie şi 
metodologie a ştiinţei economice. 


După opinia profesorului Machiup, este important să facem deosebire, legat 
de problema verificării în ştiinţa economică, între două şcoli de gîhdire, numite 
de el şcoala „apriorică^, şi şcoala „ullra-cmpirlsta”. Despre „ultra-empirişti** el 
scrie următoarele: „Iată acum hi ce co;is/*î esenţa poziţiei ultra-empiriste cu 
privire la verificare: ultra-empiristul este atit de neîhcrezător faţă de sistemele 


de gîndire deductive^ incit nu se mulţumeşte cu verificarea indirectă a ipote¬ 
zelor^ adică cu teste ce ar arăta că rezultatele deduse (din aceste ipoteze şi 
anumite presupoziţii factuale) corespund cu aproximaţie cu date de observa¬ 
ţie atestate; ci insistă asupra verificării independente a tuturor presupoziţiilor, 
fie ele ipotetice sau factuale, ba poate chiar şi a fiecărui pas intermediar al 
analizei** (subliniat de mine).* Mai mult încă, ultra-cmpiriştii „refuză să recu¬ 


noască legitimitatea folosirii, la vreunul din nivelurile analizei, a unor pro¬ 
poziţii ce nu sînt verificabile în mod independent** (p. 7). 

Profesorul Machiup pretinde că ar putea da „zeci** de exemple de poziţie 
„ultra-empiristă**. Singurul pe care l-a ales să-l citeze este luat din cartea mea 


The Sigilificance and Basic Postulates of Economic Theory (193S). El spune 
clar că nu-1 preocupă atît să extragă unul sau două enunţuri incriminabile, cît 
poziţia reprezentată pe tot parcursul cărţii — („l-am ales pe Hutchison**, scrie 
profesorul Machiup). 


Iată ce scriam eu (op. c/7., p. 9): „Pentru ca propoziţiile finite (în original 
fhiished — n. t.), ca deosebite de propoziţiile accesorii pur logice sau mate¬ 
matice folosite în numeroase ştiinţe, inclusiv în economia politică, să aibă 
conţinut empiric, după cum propoziţiile finite ale tuturor ştiinţelor cu excepţia 
logicii şi a matematicii trebuie, evident, să aibă, (6) aceste propoziţii trebuie 
să fie hi principiu susceptibile de testare empirică sau să fie reductibile la 


Publicat iniţial sub titlul .Profesorul Machiup despre verificare în ştiinţa economică", de T. W. 
Hutchison, în SouUiem Eco/io/iiic/oiinw/, voi. 22 (1956), pp. 476-483. 

astfel de propoziţii prin deducţie logică sau matematică. Aşadar, nu este 
neapărat nevoie ca ele să fie efectiv testate şi nici măcar să fie practic suscep¬ 
tibile de testare în condiţiile tehnice de astăzi sau din viitor sau în condiţii de 
investigaţie statistică, după cum e lipsit de sens să vorbim de vreun test 
«absolut»^ care ar decide «definitiv» dacii o propoziţie este «absolut» adevăratâ 
sau falsă. Trebuie însă să fie posibil să se indice într-un mod intersubiectiv 
ce se întîmplă dacă ele sînt adevărate sau false; altfel spus, adevărul sau falsi¬ 
tatea lor trebuie să producă o diferenţă inregistrabilă empiric sau o astfel de 
diferenţă trebuie să fie direct deductibilă din ele“ (Sublinierile sînt din textul 
original). Nota (6) ataşată acestui pasaj suna astfel* ,,Noua lucrul acesta ni se 
pare evident. Dar punctul de vedere opus, că economia politică este, sau ar 
trebui să fie, nu o ştiinţă empirică, ci o ştiinţă formală cum sînt matematica 
şi logica, este împărtăşit (1937) de un număr de autorităţi în materie în frunte 
cu profesorul L. von Mises. Cf. Grundprobleme der Nationalokonomie 
(Probleme fiiiidaiveiitale ale economiei naţionale) şi comunicarea sa din 
Actes da Congrds International de Pbilosophie (Lucrările Congresului Inter¬ 
naţional de Filozofie) Paris, 1937. în referirile pe care le fac în conţinu^ voi 
omite, pentru concizie, această precizare evidentă la principiul test abilităţii: 
că o propoziţie ştiinţifică poate să nu fie ea însăşi testabilă empiric fii mod 
direct, ci să fie reductibilă prin deducţie directă la una sau mai multe 
propoziţii testabile empiric (cf. propoziţiile fizicii despre electroni, particule 

oc 

Aceasta a fost prima formulare şi singura relativ completă a poziţiei cu 
privire la verificare pe care am încercat s-o expun în acea carte. Acest pasaj 
mi se pare acum destul de demodat, ba chiar un pic ne nuanţat şi gramatical 
incorect în ce priveşte formularea. în mod sigur, însă, nu este un exemplu de 
ceea ce profesorul Machlup numeşte „ultra-empirism“. Mai mult decît atît, în 
el este explicit negat ceea ce Nîachlup numeşte „esenţa poziţiei ultra-empi- 
riste cu privire la verificare**. 

Din fericire, nu sînt în situaţia de a trebui să mă sprijin pe propria-mi 
interpretare a ceea ce am scris cu optsprezece ani în urmă, presupunînd că e 
nevoie aci de interpretare. în lucrarea sa Economic Theory and Method 
(Teoria şi metoda economică) (publicată recent într-o nouă ediţie engleză), 
profesorul F. Zeuthen dă clar de înţeles că mă citează într-un sens diametral 
opus profesorului Machlup (şi îndrăznesc să-mi închipui că profesorul 
Zeuthen nu s-ar fi hotărît să mă citeze în acel sens, sau în oricare altul, dacă 
ar fi socotit că încape vreo îndoială cu privire la direcţia urmată de raţiona¬ 
mentul meu). Profesorul Zeuthen scrie; „Pentru ca nişte enunţuri despre 
realitate să aibă semnificaţie, presupunînd ca ele nu formulează direct 
anumite observaţii individuale, trebuie să fie posibilă, prin transformări 
logice, traducerea lor în observaţii cel puţin posibile. Trebuie să existe o 
posibilitate de a verifica realitatea lor sau realitatea consecinţelor lor. Intr-o 
teorie raţionalizată, cum este, de exemplu, microfizica, nu se consideră totuşi 
necesar ca fiecare enunţ în parte sa poată fi tradus în limbajul realităţii, fiind 
suficientă posibilitatea verificării unui anumit complex de enunţuri. Legat de 

aceasta, îl putem cita şi pe Paul Samuclson: «Printr-o teoremă cu semnificaţie 
înţeleg pur şi simplu o ipoteză privitoare la datele empirice care în principiu 
ar putea fî infirmată, fie şi numai în condiţii ideale»... Mensurabilitatea directa 
sau indirectă (sau posibilitatea unei alte testări factuale) este o condiţie 
necesară pentru evitarea situaţiei misterioase în care fiecare poate avea ideile 
sale cu privire la aceleaşi cuvinte. Enunţurile ştiinţifice despre realitate 
trebuie să poată fi verificate de către alţii. După cum spune Hutchison, ele 
trebuie «să fie în principiu susceptibile de testare empirică sau să fie reducti¬ 
bile la astfel de propoziţii prin deducţie logică sau matematică. Dacă în 
principiu nu există nici o posibilitate de a ne edifica asupra adevărului unei 
aserţiuni, atunci aceasta are un caracter mistic»“ (op. cit., pp. 8-9). 

Mă tem, deci, că — fără îndoială din vina mea — profesorul Machlup 
n-a înţeles deloc punctul de vedere pe care am încercat să-l schiţez, mai cu 
seamă pentru că nici unul singur din foarte scurtele pasaje pe care le citează 
din textul meu, dacă e luat în contextul respectiv, nu mi se pare a avea 
conţinutul pe care profesorul Machlup îşi închipuie că-1 are.^ Poate că profe¬ 
sorul Zeuthen este mai uşor de urmărit, şi categoriile profesorului Machlup 
ni s-ar lămuri mai bine dacă el nc-ar explica undc-1 plasează pe profesorul 
Zeuthen: în categoria „ultra-cmpiriştilori* sau în cea a „apriorişfi7o/‘; sau 
cum îi situează în raport cu aceste categorii pe alţi autori din ultimul deceniu 
care au adus contribuţii importante la metodologia economiei politice, cum 
sînt Samuelson, Lange, Little şi Fricdman.^ 

în timp ce dificultatea cu categoria „ultra-empiriştf* a profesorului 
Machlup pare a fi doar aceea că unicul exemplu citat de el se plasează evident 
în afara ei, dificultatea cu categoria „aprioriştilori* pare a consta în faptul că 
este prea elastică şi prea cuprinzătoare pentru a fi semnificativă: cel puţin una 
sau două din autorităţile catalogate de profesorul Machlup drept „apriorişti“ ar 
fi preferat în mod categoric, dacă tot trebuie să li se dea un nume, să li se spună 
„empirişti". Profesorul Machlup este de acord că acest termen acoperă autori 
cu concepţii epistemologice foarte diferite, de la J. S. Mill la L. Mises. După 
ce ne spune (la p. 5) că nu-1 preocupă decît cele două „poziţii extreme", mai 
departe profesorul Machlup, după ce într-adevăr defineşte „ultra-empirismul" 
în termeni extremi, lasă „apriorismul" foarte elastic. De fapt, este foarte greu 


de spus dacă cele două categorii ale sale vor să desemneze într-adevăr două 
extreme, cu un larg spaţiu de mijloc între ele, sau „apiorismul" este lăţit pînă 
într-atît îneît să includă tot terenul intermediar, pînă la graniţa „ultra-empiris- 


mului"; în care caz „apriorismul" i-ar cuprinde pe toţi cei dispuşi să recunoască 


metodele „indirecte" de verificare sau confirmare, iar „ultra-empirismul", pe 


cei ce resping explicit verificarea indirectă şi insistă în exclusivitate pe verifi¬ 
carea sau confinnarea independentă „directă" (în ipoteza că profesorul 
Machlup ar putea da un exemplu din această categorie)"*. 

Mi se pare însă îndoielnic că ar fi de vreun folos o distincţie axată pe 
acceptarea ori neacceptarea verificării sau testării „indirecte", chiar dacă 
această distincţie ar fi definită mai clar, ar fi botezată mai adecvat şi ar fi 
exemplificată mai puţin eronat. Să presupunem (A) că am testat şi confirmat 

(1) că o parcelă de pămînt are forma unui triunghi drcptunghic şi (2) că cele 
două laturi mai scurte au lungimile de 30, respectiv 40 de yarzi; şi sa mai 
presupunem (B) că am verificat calculul sau deducţia mea, cu ajutorul teoremei 
lui Pitagora, că cea de a treia latură măsoară 50 de yarzi. Profesorul Machlup 
insistă, din cîte am văzut, că există „zcci“ de economişti dispuşi să nege că 
efectuarea acestor măsurători şi teste, privitoare la cele două laturi mai scurte 
şi la unghiul drept, îmi dau dreptul să consider testată şi verificată în aceeaşi 
măsură propoziţia (C) că lungimea celei dc-a treia laturi este de 50 de yarzi. 
„Zecile“ acestea de economişti „ultra-empirişti“ (de a căror existenţă cer 
permisiunea să mă îndoiesc) ar continua să privească propoziţia (C) ca pe o 
construcţie speculativă total neconfirmată înainte ca eu s-o testez sau s-o 
confirm „direct“ şi „independent^ măsurînd separat latura de 50 yarzi (operaţie 
ce eventual s-ar putea dovedi, din raţiuni tehnice, foarte dificilă sau practic 

imposibilă). 

Oricum, nu mi se pare că aş comite o incredibil de naivă şi de primej¬ 
dioasă eroare metodologică dacă în fapt aş încerca să testez propoziţia (C) în 
mod direct şi independent printr-o măsurătoare specială, admiţînd că este 
posibilă din punct de vedere tehnic sau practic. Dacă (C) trebuie testată direct 
sau indirect depinde de comoditatea practică şi de gradul de confirmare la 
care aspirăm. Nu văd cum se poate Lsea în această chestiune o controversă 
serioasă sau cum se poate sprijini, într-un asemenea caz, o distincţie cît de cît 
interesantă pe acceptarea sau nu a testării „indirecte*" a lui (C). 

Atît despre elementele istorico-criticc din articolul profesorului Machlup, 
Acum, de vreme ce începutul l-am făcut, poate că c cazul să exprim unele 
dubii şi cu privire la teza lui mai pozitivă. Elementul controvcrsabil — şi 
există un asemenea element — rezidă în concepţia profesorului Machlup 


despre „postulatele fundamentale"* sau „generalizările de nivel înalt** din 
economia politică. Singurul exemplu dat de el pentru propoziţiile de acest tip 
este „postulatul fundamental** că „oamenii acţionează raţional, încearcă să-şi 
valorifice la maximum posibilităţile şi .sînt capabili să-şi dispună preferinţele 
într-o ordine coerentă; că întreprinzătorii preferă, la risc egal, un profit mai 
mare** (pp. 10-11). Toate acestea sînt variaţii la postulatul central, omniprezent 
al analizei „microeconomice** — cel al acţiunii „maximizante** sau raţionale. 
Ar fi poate util să ştim dacă profesorul Machlup este în măsură să mai dea 
alte exemple de „postulate fundamentale** ale economiei politice în afară de 
acesta şi de variantele lui. în caz că da, elementul controvcrsabil ar putea să 
apară într-o lumină mai clară, iar în caz că nu, s-ar vădi în chip destul de 
hotărît că el depinde de statutul şi natura acestei propoziţii referitoare la 
comportamentul „maximizant** şi/sau , 4 *aţional**.^ Ţin să remarc aici că profe¬ 
sorul Machlup caracterizează acest „postulat fundamental** ca „avînd 
semnificaţie empirică**, ceea ce ar părea să însemne că este „în principiu 
cmpiric-falsificabil**; sau, în orice caz, el nu tratează acest postulat funda¬ 
mental ca pe o definiţie mai mult sau mai puţin deghizată, lipsită de conţinut 
empiric, care n-ar spune altceva decît că oamenii maximizează ceea ce maxi¬ 
mizează sau că comportamentul economic nu poate, prin definiţie, să fie 
decît raţional — (cum pare să susţină profesorul MLses). 

Principala dificultate pe care a ridicat-o acest postulat fundamental de-a 
lungul întregii sale istorii — adică, începînd aproximativ de la Bentham — a 
fost aceea de a şti dacă i s-a dat vreun conţinut şi care anume, cînd, unde şi în 
ce măsură este aplicabil şi deci care ar fi exact semnificaţia concluziilor 
deductibile logic din el cu privire la activităţile umane. într-o vreme, 
înţelesul ce i se dădea era că consumatorul „îşi maximizează satisfacţia** sau 
„utilitatea**, firma „profiturile** sau chiar că societatea, în anumite condiţii, îşi 
maximizează „satisfacţia socială**, „utilitatea** sau „bunăstarea** totală. Lucrul 
de care aveau nevoie în primul rînd astfel de formulări ale acestui postulat 
fundamental era un plus de claritate mai mult decît un plus de confirmare sau 
verificare; adică, nu atît o testare efectivă, cit o specificare a ceea ce ar 
însemna în cazul lui un test, sau a circumstanţelor mai precise în care genera¬ 
lizarea ar urma să fie considerată „confirmată** ori „infirmată**. 


Profesorul Machlup spune mai departe despre acest postulat fundamental al 
acţiunii ,4naximizante‘* sau j^'aţionalc** şi despre variantele lui că sînt „postu¬ 
late ce, deşi posedă semnificaţie empirică, nu cer teste empirice independente, 
ci pot reprezenta paşi semnificativi în raţionamente ce conduc la concluzii 
empiric testabile**. Putem fi de acord, fireşte, că e posibil să nu fie „cerute** 
efectiv teste independente. Cine susţine însă despre o anume propoziţie că 
„posedă seninificaţie empirică** sau că reprezintă „un pas semnificativ**, aceluia 
i se „cere** să indice de unde pînă unde merge această semnificaţie, ,/uncţia‘* 
— dacă există vreuna — pe care propoziţia o poate îndeplini şi o îndeplineşte, 
şi cum se face că ea nu este doar o superfluă a cincea roată la căruţă — (aşa 
cum este, în mod sigur, o propoziţie de felul „orice acţiune economică, fiind 
raţională, maximizează ceea ce maximizează**).^ 

Fireşte, în principiu nu contează dacă specificarea condiţiilor de testare a 
acestui postulat fundamental este obţinută „direct** şi „independent**, sau „in¬ 
direct**, mergînd de la testele specificate pentru concluzii spre presupoziţiile 
din care concluziile sînt deduse. Profesorul Machlup consideră că aceste 
concluzii sîtit „empiric testabile**, deci că se pot da „descrieri îndeajuns de 
specifice**, ceea ce ar constitui un test al lor. Ceea ce profesorul Machlup nu 
arată este cum pot fi deduse cu inevitabilitate logică concluzii „empiric testa¬ 
bile** despre acţiunile umane din postulate „cu semnificaţie empirică** 
privitoare la acţiunile umane, în condiţiile în care se consideră că prin ele 
însele aceste postulate nu sînt testabile fie în principiu, fie practic, sau se 
consideră că sînt testabile doar în mod „gratuit** şi „derutant** (profesorul 


Machlup nu dă niciodată clar de înţeles pe care din aceste calificative îl are 
de fapt în vedere). De fapt, care este exact contrastul pe care pare a vrea să-l 
releve profesorul Machlup între propoziţiile „cu semnificaţie empirică** şi 
propoziţiile „empiric testabile** privitoare la acţiunile umane? Aici el se laiisează 
în analogii cu teorii din fizică, fără a fi dovedit însă că există corespondente 
relevante în teoria economică. în ştiinţele sociale există, fireşte, dificultăţi 
considerabile în tot cursul testării oric^^re/propoziţii. Profesorul Machlup nu 
face nimic spre a arăta că ar fi în vreo privinţă mai dificilă confirmarea sau 
infirmarea postulatelor, „fundamentale** sau nu, privitoare la acţiunea umană. 

folosite în teoria economică, decît confirmarea sau infirmarea concluziilor 
despre acţiunile umane. Teoriile maximizante din microeconomic despre 
acţiunea umană, care sînt relativ simple, nu pot fi comparate în mod relevant, 
sub acest aspect, cu teorii din fizică. Generalizările şi analogiile metodologice 
din fizică nu pot avea decît o semnificaţie destul de limitată în inteqjretarea 
şi elucidarea teoriilor şi propoziţiilor economice, specifice,^ într-un cuvînt, 
admiţînd principiul verificării indirecte, nu putem fi totuşi de acord cu modul 
imprecis şi nediferenţiat în care pare a-1 invoca profesorul Machlup. Ar fi de 

dorit mult mai multă specificitate şi precizie. 

Să luăm exemplul unde economiştii au încercat timp de decenii să tragă 
cele mai ample şi de efect concluzii practice din teorii construite în jurul 
postulatului fundamental al maximizării acţiunilor raţionale; adică teoria 
economiei politice a bunăstării şi a comportamentelor consumatorilor. Dacă 
luăm o concluzie cum este cea a lui Walras (şi a multor altora) că „libera 
concurenţă procură în anumite limite maximum de utilitate societăţii**, în 
cazul ei se cere aplicat, parc-se, un procedeu diametral opus celui considerat 
esenţial de profesorul Machlup, în cazul unei asemenea „concluzii** nu prea 
sînt şanse de testare „directă**. Dimpotrivă, inversînd procedeul asupra căruia 
insistă Machlup, trebuie să mergem regresiv de Ia „concluzie** spre postulate, 
în particular spre postulatul „fundamentar referitor la consumatorul şi 
producătorul individual, şi să ne întrebăm în ce ar putea consta un test al 
acestei presupoziţii fundamentale. 

Profesorul Machlup mai menţionează, ca o variantă a postulatului funda¬ 
mental. că „consumatorii sînt capabili să-şi dispună preferinţele într-o 
ordine**. Cum s-a ajuns la această formulare şi cum a ajuns ea să înlocuiască, 
pentru majoritatea economiştilor (inclusiv, pare-se, pentru profesorul Maclilup), 
formulările mai vechi în termeni de „maximizare a utilităţii** ? Doar graţie 
insistenţei tot mai riguroase a unui lung şir de economişti — Fischer, Pareto, 
Slutsky, Hicks şi Allen, Samuelson şi Little — ca postulatul fundamental al 


teoriei comportamentului consumatorilor să fie testabil. 

Cînd, pe de altă parte, profesorul Machlup formulează postulatul funda¬ 
mental confonn căruia „oamenii acţionează raţional**, nu este deloc clar în ce 
ar putea să constea un test al acestui potulat, şi nici măcar dacă postulatul 
este testabil. Neştiind dacă poate fi testat, nu se poate spune cît de cît precis 
ce se poate deduce din el. Totuşi, fluturînd această generalizare, cum că orice 
acţiune economică este (sau chiar că nu poate să nu fie) „raţionala**, unii 
economişti — în speţă profesorul Mises, pe care profesorul Machlup pare atît 
de preocupat să-l apere — au susţinut mai departe că din el s-ar putea deduce 
logic concluzii politice utile, ce ar urma astfel să fie privite drept concluzii 
statornicite ale ştiinţei economice.* Nu este greu de înţeles de ce aceia ce sînt 


dornici să propage dogme politice de anvergură în chip de concluzii logice 
statornicite ale teoriei economice ştiinţifice se opun cerinţei de a se specifica 
proceduri de testare pentru aceste concluzii şi/sau pentru postulatele din care 
au fost deduse, inclusiv pentru postulatul fundamental. Mă tem că doctrinele 
profesorului Machlup privind verificarea şi verificabilitatea în economia 

politică nu sînt doar contestabile în ele însele, ca explicaţie a structurii teoriei 
microeconomice, ci pot fi folosite în apărarea unui gen de obscurantism poli- 
tico-intelectual ce caută să evite nu numai testarea empirică a dogmelor sale, 
ci chiar şi specificarea naturii posibilelor teste. 


NOTE 


1. Cf. F. Machlup, ,,^fhe ^^roblonx of ^^entication m ^^eonotxxics , 

EcononiJc JumaJf iulie 1955, p, 8. 

2. Nu pretind pentru propoziţiile mele vreo uiţclcpciune sau veridicitate deosebite, 
vreau să spun doar că profesorul Machlup n-a interpretat corect foarte scurtele citate din 
lucrarea mea. De exemplu, (a) el citează afirmaţia mea „că propoziţiile teoriei pure 
n-au, prin ele însele, valoare prognostică** şi spune că aceasta propoziţie, „ca atare**, 
este „inatacabilă**. Totuşi, în zelul său de a ataca inatacabilul, profesorul Machlup o 
interpretează ca pe „un atac la adresa utilizării în teoria economică a unor propoziţii 
empiric neverificabile, indiferent care ar fi conexiunile lor cu alte propoziţii**, (b) 
Profesorul Machlup scrie: „Despre «postulatul fundamental» al teoriei economice 
privitor la comportamentul «raţional din punct de vedere subiectiv» şi maximizant, 
Hutchison spune că «conţinutul empiric al postulatului şi al tuturor concluziilor va fi 
acelaşi — adică nul»**. Aici mi-aş îngădui doar să citez fraza mea completă care se 
referea la metoda aparent circulară a profesorului Mises de a formula postulatul 
fundamental (nu şi la alte metode): „Cine crede că tu'e vreun sens poate spune 


«oamenii se comportă aşa cum se comportă» în oricîtc feluri doreşte, dar prin aceasta 
nu vom afla nimic în plus despre comportamentul lor; pentru că conţinutul empiric al 
postulatului şi al tuturor concluziilor va fi acelaşi — adică nul**. 

3. Cf. următorul pasaj din capitolul consacrat de prof, Zeuthen Materialului şi 
metodei economiei politice, op. ciV., pp. 14—15 „Compatibilitatea concepţiei care vede 
în economia politică o ştiinţă empirică, de fapt logic-empirică, cu oricîlă deducţie şi 
teoretizare rezultă clar din următoarea fonnuhne a lui Langc: «Economia teoretică 
organizează uniformităţile într-un sistem coerent. Ceea ce se realizează prezentînd 
legile economiei politice ca pe o mulţime deductivă de propoziţii derivate prin regu¬ 
lile logicii (şi ale matematicii) din cîteva propoziţii de bază. Propoziţiile de bază se 
numesc presupoziţii sau postulate, iar cele derivate se numesc teoreme. Economia 
politică teoretică ni se înfăţişează astfel (asemenea tuturor celorlalte ştiinţe teoretice) 
ca o ştiinţă deductivă. Aceasta nu o transformă însă într-o ramură a matematicii pure 
sau a logicii. Ca şi restul economici politice, teoria economică este o ştiinţă empirică. 
Supoziţiile sau posiuIatcJc ei sînt generalizări aproximative ah unor observaţii empi¬ 
rice; de exempluf postulatul că întrcjjrinderile comerciale acţionează astfel îneît să 
maximizeze proiitul lor bănesc. In scop de simplificare, se acceptă o oarecare inacu- 
rateţe a aproximaţiei (de exemplu, anumite consideraţii, cum ar fi cele de prudenţă, 
pot determina întreprinderile să iiu-şi maximizeze profilul). Teoremele, la rîndul lor, 
sînt supuse testării prin observaţie empirică, O mulţime deductivă de teoreme ce 
urmează a fi testate empiric se mai numeşte teorie, ipoteză sau model. Putem spune, 
deci, că economia politică teoretică furnizează ipoteze sau modele bazate pe ^eiie- 
ralizări ale observaţiilor şi supuse testării emjnrice. Întrucît supoziţiile (postulatele ce 
stau la baza unui model) sînt doar aproximative, teoremele nu corespund direct rezul¬ 
tatelor observaţiilor empirice».** (Sublinierile îmi aparţin.) 

4. Una din funcţiile acestei categorii elastice de „apriorişti**, care este mai întîi 
calificată drept „extremistă**, dar apoi este lărgită astfel încît să-I includă şi pe J, S. 
Mill, pare a fi de a da o aură de moderaţie respectabilă dogmelor politice şi metodo¬ 
logice cu adevărat „extremiste** ale profesorului L. Mises. Au mai existat în ultimul 
deceniu şi alte exemple de colaboratori sau discipoli ai profesorului Mises gata să ne 
explice că atunci cînd spunea „imposibil**, Mises vroia de fapt să zică „posibil**, sau 
că atunci cînd spunea „a priori**, vroia de fapt să zică „empiric**. Dacă ar fi să ne 
luăm după profesorul Machlup, cînd profesorul Mises susţine că în economia politică 
„postulatele fundamentale sînt adevăruri a priori, necesităţi ale gîhdirii** (p. 6), „tot** 
ceea ce urmărea, „oricît de contrariante puteau să pară afirmaţiile (sale)** era „să 
obiecteze... faţă de verificarea postulatelor de bază luate izolat**. 

5. Profesorul M. Friedman {Essay$ in Positive Economics, p. 16 n), comentînd 
modul în care profesorul Machlup prezintă doctrina productivităţii marginale 
{American Economic Review, sept. 1946, pp. 519-554), notează că „prin accentul 
pus pe structura logică, Machlup se aproprie periculos de mult de prezentarea acestei 
teorii ca fiind o pură tautologie, deşi este evident în cîteva puncte că e conştient de 
acest pericol şi preocupat să-I evite**. Trebuie să spun că „preocuparea** lui Machlup 
în această privinţă putea să pară mai presantă atît în 1946, cît şi în 1955. Orice autor 
„preocupat** ar fi putut uşor să scape de această preocupare specificînd fie şi sumar 
conşinutul empiric al ipotezei maximizării randamentelor pentru cazul care-1 intere¬ 
sează, adică indicînd condiţiile în care ipoteza ar putea fi testată într-un anume caz 
individual. Profesorul Mises, fireşte, nu e cîtuşi de puţin „preocupat** pe această 
temă; ba dimpotrivă, el se leapădă de asemenea griji susţînînd că orice acţiune 
economică este ,a'aţională“ — prin definiţie, pesemne — iar profesorul Machlup se 
arată din cînd în cînd extrem de preocupat să apere poziţia profesorului Mises. Am 
remarca în plus că punctul de vedere susţinut de noi aici este rezumat foarte succint 
de profesorul Friedman după cum urmează {op. cit, p. 41): „Este necesar să 
specificăm mai bine conţinutul teoriei economice existente şi să distingem între dife¬ 
ritele ei ramuri.** 

6. Cf. capitolul ,A^naliza comportamentului consumatorilor** din cartea lui I. M. 
D. Little Welfare Economics (pp. 14 şi urm.). Referitor la ipoteza maximizării 
aplicată la consumator, dl Little scrie (pp, 20-21): „Principala dificultate rezidă în 
interpretarea axiomei «individul maximizează utilitatea»... în trecut, econonuştii au 
fost adesea atacaţi pe motivul că teoriile lor n-ar fi aplicabile decît oamenilor egoişti; 
asemenea atacuri au fost respinse ca fiind absurde. Dar ele nu erau absurde. 
Economiştii erau cei ce greşeau sugerînd că economia pozitivă ar avea vreo legătură 
necesară cu satisfacţiile. De asemenea, economistul nu putea susţine că dispune de 
teste obiective pozitive în măsură să-i arate la cine se aplică teoria şi la cine nu şi că 
nu contează dacă e vorba sau nu, într-adevăr, de un test privind satisfacţia... Un 
economist a încercat să depăşească această dificultate spunînd că nu contează ce 
anume încearcă un om să maximizeze, cîtă vreme încearcă să maximizeze ceva, 
bunăoară greutatea sa corporală sau suferinţa sa. Dar aceasta echivalează cu a spune 
că ori de cîte ori economistul poate să explice comportamentul unui om, în mod 
necesar acel om maximizează ceva. De aci însă nu obţinem nici o indicaţie despre 
cînd se aplică teoria şi cînd nu.*‘ 

7. Cf. Little {op. cit., pp. 2-4) despre economia prosperităţii: „în contrast cu 
neîndoielnica validitate a deducţiei formale, ceea ce se cheamă fundamentul teoriei a 
rămas mereu învăluit în beznă. Ce reprezintă fundamentul unei teorii? Răspunsul e: 
acele postulate din care se deduc teoremele**. în fizică ,4 îu contează, de fapt, cîtuşi de 
puţin dacă credem că asemenea cuvinte ca «electron» sau «moleculă» desemnează 

cntiUlţi dc un fel upurte suu credem Ccl nu sînt decît cuvinte ce servesc unui scop 
practic util... Dar analogiile Hicute între fizică şi alte domenii ale ştiinţei se pot 
dovedi păgubitoare... Analogia cu fizica eşuează sub două aspecte importante, care 
trebuie să nască în noi bănuiala că ceea ce este valabil pentru una poate să nu fie 
pentru cealaltă. Întîi, acele concepte ale fizicii care nu sînt socotite clare nu apar în 
concluzii. Concluziile se referă la obiecte macroscopice sau microscopice, şi nu la 
electroni. Pe cînd în teoria economică a bunăstării, concluziile se referă la bunăstare. 
In al doilea rînd, concluziile fizicianului sînt verificate sau falsificate; ale noastre nu,.. 
Sint de părere că realitatea teoriei (economiei bunăstării) a fost enorm supraestimată 
de economişti).** Aceste argumente se aplică, într-o măsură mai mică, totuşi foarte 
importantă, la „maximizarea utilităţii** din teoria consumatorului, ba chiar şi la 
,4naximizarea profiturilor** din teoria firmei. 

8. Cf, Kritlk des Interventionismus, pp. 23-24, şi LiberaJisnius, pp. 3, 78 şi 170. 
„Liberalismul este aplicarea doctrinelor ştiinţei la viaţa socială a oamenilor... 
Liberalismul şi economia politică au fost victorioase împreună. Nici o altă ideologie 
politico-economică nu poate fi împăcată în vreun fel cu ştiinţa CaUilacticii... Nu poţi 
înţelege liberalismul fără economia politică. Pentru că liberalismul este economie 
politică aplicată, el înseamnă aşezarea pe baze ştiinţifice a statului şi a politicii 
sociale... Liberalismul porneşte de la economia politică şi sociologie ca ştiinţe pure, 
care in sistemele lor nu fac nici un fel de evaluări şi nu spun nimic despre ceea ce 
trebuie să fie sau despre ceea ce este bine sau rău, ci stabilesc doar ce este şi cum 
este. Dacă această ştiinţă arată că dintre toate organizările sociale din cîte se pot 
concepe, numai una — cea bazată pe proprietatea privată asupra mijloacelor de 
producţie — este capabilă să existe, pentru că nici una din celelalte nu poate fi 
menţinută, în aceasta nu există nimic care să justifice termenul optimism... Celui 
care recomandă un al treilea tip de ordine socială, cu proprietate privată regle¬ 
mentată, nu-i rămîne decît să nege cu totul posibilitatea cunoaşterii ştiinţifice în 
domeniul economici politice.** Cf. şi W. H. Hutt, Economisls niid the Public, p. 367: 
„Pe scurt, noi sîntem in favo^u'ca acelei libertăţi economice pe care şi-au reprezentat-o 
vag economiştii clasici şi a cărei coincidenţă cu Summum bonum a fost admisa 
implicit de toate doctrinele ulterioare ale ortodoxiei economice. Noi am încercat să 
arătăm că o gîndire calificată, nepărtinitoare şi dezinteresată asupra acestor lucruri a 
rămas apanajul celor care, dibuind prin hăţişul opiniilor şi argumentelor divergente 
(pîndiţi din toate părţile de ispita intereselor) au ajuns pe calea tradiţiei ortodoxe.** 

CAPITOLUL 9 


Despre verificarea indirectă 

FRITZ MACHLUP 


Fritz Machlup (1902-1983) a murit subit în timp ce volumul de faţă 
era în curs de pregătire. S-a născut la Wiener Neustadt, în Austria, şi 
a studiat la Universitatea din Viena. A predat la Universitatea din 
Buffalo, la Johns Hopkins, la Princeton şi la New York Unlversity. A 
fost un autor extrem de prolific în multe domenii ale economiei politice 
şi unul din cei mai profunzi comentatori contemporani în domeniul 
metodologiei economice. Textul de mai jos a fost publicat iniţial ca 
replică la comentariile precedente ale lui Terence Hutchison. 

Din tonul replicii profesorului Hutchison la articolul meu deduc, că l-a ofensat 
caracterizarea de ultracmpirism dată de mine poziţiei sale. îmi pare rău că 
l-am ofensat sau supărat; mă bucur că el respinge, cel puţin în principiu, 
poziţia numită de mine ultraempirism; mă nedumeresc, totodată, multe din 
comentariile lui, care în continuare mi se par uUraempiriste. 

Sînt întru totul de acord cu profesorul Hutchison că fraza sa introductivă 
— de la pagina 9 a cărţii sale şi din nota sa de mai sus — constituie o respin¬ 
gere a ceea ce eu numesc ultraempirism. în timp ce ultraempiriştii reclamă 
testarea empirică directă a afirmaţiilor folosite ca postulate fundamentale 
într-un sistem teoretic, profesorul Hutchison pare a se mulţumi în această 
declaraţie a sa cu testabilitatea ui principiu a consecinielor acestor propoziţii. 
Aş fi putut să citez această formulare a sa în sprijinul poziţiei mele că nu este 
necesară o testare directă, dacă el n-ar fi repudiat-o în fapt printr-o bună parte 
din ceea ce a scris mai departe în cartea sa. Repudiere pe care, după cum voi 
arăta imediat, o regăsim şi în nota sa. 

Dar înţelegem noi oare acelaşi lucru cînd vorbim de „testare indirectă^? 
Pesemne că tocmai aici stă neînţelegerea. Profe.sorul Hutchison menţionează 
că o propoziţie care nu se pretează ea însăşi la testare empirică directă trebuie 
să fie , 4 'eductibilă prin deducţie directă la una sau mai multe propoziţii testa- 
bile empiric** (Sublinierea îmi aparţine). Această fonnularc sugerează cerinţa 
ca implicaţiile unei propoziţii izolate să fie testate independent de cele ale 
altora cu care formează împreună un „caz“. în realitate, esenţa testării indi¬ 
recte constă i /3 îmbinarea unor propoziţii logic independente şi derivarea de 
consecinţe ce decurg din conjuncţia lor. 

Dacă un postulat A nu se pretează la testare empirică directă şi nici nu 
poate fi redus „prin deducţie directă la o propoziţie empiric testabilă**, verifi- 


Publicat iniţial sub titlul „Rejoinder to a Reluctant Ultra-£iiipiricist*‘, de Fritz Maclilup, în 
Southern Economic Joiwnal, voi, 22 (1956), pp. 483—493, 

carea lui indirectă se poate realiza conibinîndu-1 cu un postulat B care este 
testabil direct; dacă o consecinţă C poate fi dedusă din ipoteza conjunctivă A 
plus B — nu însă şi din vreuna din acestea luată separat — şi dacă C este 
testată empiric, se va considera că şi A a suportat testul indirect. 

Bănuiesc că profesorul Hutchison nu acceptă valabilitatea verificării indi¬ 
recte în acest sens. Din păcate, el nu face nici o referire la expunerea 
detaliată şi reprezentarea schematică l^cute de mine despre concepţia şi 
mecanismul testării indirecte. Fără a spune nimic despre acestea, el declară 
că acceptă testarea indirectă, pentru ca după aceea să ceară teste directe 
(independente). Eu am arătat că postulatelor fundamentale, cum este princi¬ 
piul maximizării, „nu li se aplică cerinţa verificării independente**; ele se 
consideră verificate, împreună cu'întreaga teorie din care fac parte, cînd se 
constată că consecinţele deduse din conjuncţia lor cu o schimbare evidentă şi 
reală şi cu condiţii asumate ce ţin de cazul în speţă corespund unor eveni¬ 
mente observate. Astfel, dacă postulatul fundamental (bunăoară că firmele, 
la risc egal, preferă un profit mai mare unuia mai mic*) se combină cu anume 
presupoziţii referitoare la instituţii şi condiţii economice (de exemplu, intro¬ 
ducerea de contingente de import la anumite produse); şi dacă din conjuncţia 
acestor presupoziţii deducem anumite consecinţe (de exemplu creşteri in 
excendentul preţurilor interne faţă de cele externe); şi dacă se constată că 
aceste consecinţe sînt în relativă concordanţă cu evenimente observate (de 
exemplu, creşteri în excedentul preţului intern la biciclete faţă de cel extern) 
ulterioare schimbărilor intervenite efectiv de felul celor menţionate (de 
exemplu, introducerea de contingente de import la biciclete); atunci teoria se 
va considera verificată, iar odată cu ea şi postulatul fundamental. 

„Ultraempiriştii** despre care este vorba în articolul meu sînt cei ce nu 
acceptă această „verificare indirectă** a postulatului fundamental, ci pretind 
ca presupoziţia tendinţei de maximizare a profitului să fie testata empiric 
independent de celelalte propoziţii (privitoare la concurenţă, contingente de 
import şi la preţurile bicicletelor). Presupunînd că profesorul Hutchison 
înţelege acest lucru, mă întreb dacă va continua să nege apartenenţa sa la 
societatea ultraempiriştilor sau va dori, dimpotrivă, să o confirme. 

Că el înţelege greşit esenţa verificării indirecte ne-o sugerează exemplul 
său cu lungimea laturii ne-măsurate a unei parcele triunghiulare. Dacă s-ar fi 
referit la teorema lui Pitagora ca la propoziţia generală care se cere verificată, 
iar la lungimile laturilor parcelei sale ca la nişte propoziţii verificabile inde¬ 
pendent, el ar fi fost mai aproape^ de problema noastră, aceea de a valida 
utilizarea propoziţiilor universale. în fapt însă, el a arătat (a) că are încredere 
în teorema lui Pitagora; (b) că este sigur că parcela sa aproximează destul de 
bine un triunghi dreptunghiular perfect, şi (c) că măsurătorile celor două 
laturi mai scurte au fost destul de exacte. întreg exemplul are prea puţin de-a 
face cu problema verificării directe sau indirecte a postulatelor fundamentale 
dintr-o teorie generală. 

Cîteva din comentariile profesorului Hutciiison arată că el nu este satisfăcut 
cu verificarea indirectă a unor asemenea propoziţii universale utilizate ca 
postulate fundamentale într-o teorie generală. De exemplu, Hutchison 

pretinde că eu n-am precizat dacă ele sînt „în principiu falsificabilc empiric“ 
sau sînt definirii „fără conţinut empiric^. (Eu spusesem că sînt „principii 
euristice^, „reguli procedurale** etc. Vezi pp. 9 §i 16.) Apoi cere „o sj>ecifi- 
care a ceea ce ar însemna în acest caz un test sau a circumstanţelor în care 
generalizarea [privind comportamentul maximizant] ar urma să fie consi¬ 
derată «confirmată» ori «infirmata».** (Eu menţionasem în repetate rînduri că 
testul constă în a verifica corespondenţa evenimentelor observate cu „schim¬ 


bările presupuse** şi cu „scliimbările deduse** din întregul model teoretic. Vezi 
în special p. 18.) Se vede destul de limpede că profesorul Hutchison, contrar 
declaraţiei sale iniţiale, vrea mai mult decît o testare indirectă a postulatelor 
fundamentale din teoria generală. 

Profesorul Hutchison întreabă dacă nu cumva categoria mea de apriorism 
în economia politică este „extinsă pînă într-atît, îneît să includă tot terenul 
intermediar, pînă la graniţa «ultraempirismului»**. (Cum el pune la îndoială 
şi faptul că aş putea să dau vreun „exemplu din această categorie**, înseamnă 
că este de părere că potivit clasificării mele, toţi economiştii sînt apriorişti!) 
Răspunsul e că eu cunosc foarte puţini „apriorişti extremi** (de exemplu, pe 
profesorul von Mises). Zona de mijloc dintre cele două poziţii extreme este, 
într-adevăr, foarte largă; dintre economiştii pe care profesorul Hutchison mi-a 
cerut să-i clasific, în această zonă s-ar situa Zeulhcn, Samuclson, Lange şi 
Friedman; nici unul din ci nu consideră că nici o experienţă imaginabilă nu 
l-ar putea determina să-şi abandoneze teoria şi nici unul nu pretinde că postu¬ 
latele lui fundamentale ar fi testabile independent de propoziţiile cu care se 

combină atunci cînd teoria este aplicată. 

Profesorul Hutchison mai întreabă dacă aş mai putea cita vreun alt 


postulat fundamental din economia politică, „pe Ungă** cel al „acţiunii maxi- 
mizante sau raţionale**. Totul depinde de ce anume considerăm fundamental. 
Probabil că postulatul conform căruia din resurse date se pot obţine doar 
rezultate Umitate ar trebui numit fundamental; el „subtinde** toate problemele 
economice, dar nu totdeauna intervine ca pas relevant în raţionamente. Pc.semne 
că s-ar putea propune includerea şi a altor presupoziţii (eventual mai înguste), 
deşi, sincer vorbind, în carte nu m-am gînclit s-o fac. 

Dacă întrebarea n-ar viza posibile adăugiri, ci o eventuală înlocuire a pos¬ 


tulatului comportamentului maximizant, aş răspunde că înlocuiri s-au încercat, 
dar fără succes. Unii din cei ce au .scris despre echilibrul finnei (teoria producţiei 


şi a preţurilor) au avansat postulatul „siguranţei de supravieţuire** şi altele 
similare, în locul maximizării profitului (pentru economia întreprinderii), dar 
substitutele propuse au fost mai puţin simple şi mai puţin cuprinzătoare. Admit 
totuşi posibilitatea avansării unor postulate mai bune, drept care am caracte¬ 
rizat „postulatele fundamentale** drept „tipuri de acţiune (sau de motivaţie) 
propuse**, în loc să le limitez ia acela al „comportamentului maximizant **.2 
în comentariile sale privitoare la natura şi semnificaţia postulatului 
maximizării, profesorul Hutchison la.să impresia că recunoaşte drept ştiinţific 
legitime doar două feluri de enunţuri: propoziţiile care sînt, cel puţin în prin¬ 
cipiu, falsificabile prin teste empirice, şi definiţiile fără conţinut empiric. 
Dacă aşa stau lucrurile, atunci el respinge o a treia categorie de propoziţii 

folosite în majoritatea sistemelor teoretice; postulatele euristice şi supoziţiile 
idealizate din modelele abstracte de constructe interdependente, utile în 
explicaţia şi predicţia fenomenelor observabile. 


Asemenea propoziţii nu sînt „adevărate sau false‘\ dar nici lipsite de sem¬ 
nificaţie empirică. Nu pot fî false, pentru că ceea ce ele enunţă este enunţat 
despre constructe ideale şi nu despre lucruri sau evenimente din realitate. 
Totuşi nu sînt empiric „lipsite de semnificaţie'*, deoarece se presupune că „se 
aplică** sau corespund în linii mari unor evenimente din experienţă. Ele nu pot 
fi „falsificate** prin fapte de observaţie şi nici măcar „dovedite a fi inaplica¬ 
bile , pentru că se pot introduce supoziţii auxiliare graţie cărora să se asigure 
corespondenţa cu aproape orice fel de fapte; dar pot fi înlocuite prin alte pro¬ 
poziţii ce concordă mai bine cu aceste fapte fără să trebuiască să se recurgă la 
atîtea supoziţii auxiliare. 

Logicienii au recunoscut demult această categorie intermediară de propo¬ 
ziţii, care nu sînt nici a prîoriy nici a posteriori în sensul strict al acestor 
termeni.’ (Unii ar putea prefera să spună, ca Friedman, că un sistem teoretic 
constă din două părţi, una analitică, ce desfăşoară inferenţe valide, şi una 
sintetică, ce fixează aplicaţiile corecte,)-* Am menţionat în articolul meu (p, 16) 
această categorie de propoziţii, dar profesorul Hutchison a găsit cu cale să nu 
ia în seamă spusele melc pe această temă, 

A fost nevoie să reamintesc aceste lucruri deoarece profesorul Hutchison 
susţine că dacă am admis că postulatul fundamental (al comportamentului 
maximizant) „arc semnificaţie empirică**, trebuie să admit ca el este „în prin¬ 
cipiu empiric falsificabil**. Or, eu nu sînt de acord. Deciziile de a analiza 


anumite aspecte ale experienţei cu ajutorul unui postulat euristic, sau chiar al 
unei pure ficţiuni, nu sint „falsificabile**, dar asta nu înseamnă că n-ar avea 
„semnificaţie empirică**.’ 

Intr-un alt loc profesorul Hutchison îşi dă seama că eu nu consider că 
postulatele fundamentale privitoare la acţiunile umane ar trebui sau ar putea 
să fie testate empiric şi-mi cerc să arăt „cum pot fi deduse concluzii «empiric 
testabile» despre acţiuni umane** din aceste postulate fundamentale netestate 
sau netestabile. Eu cred că am arătat destul de clar cum; bineînţeles, conclu¬ 
ziile respective nu se deduc din postulatele fundamentale luate izolat, ci din 
conjuncţia lor cu alte supoziţii, printre care figurează şi unele a căror cores¬ 
pondenţă cu observaţia factuală a fost stabilită. 

Mă pot conforma cu uşurinţă cererii profesorului Hutchison trimiţînd la 
exemplul ilustrativ pe care l-am dat mai sus, unde am arătat cum o creştere 
relativă a preţului la biciclete este o consecinţă empiric testabilă dedusă din 
supoziţii parţial netestate sau netestabile. Dar profesorul Hutchison repetă că 
n-am făcut „nimic pentru a arăta că ar fi în vreo privinţă mai dificilă confir¬ 
marea sau «infirmarea» postulatelor, «fundamentale» sau nu, privitoare la 
acţiunea umană folosite în teoria economică, dccît confirmarea sau «infir¬ 


marea» concluziilor despre acţiunea umană**. Poate oare să încapă vreo 
îndoială că o testare empirică directă a motivaţiilor acţiunilor oamenilor de 
afaceri, bunăoară un test menit să arate dacă deciziile lor sînt luate în încer¬ 
carea de a maximiza profilurile, ar fi „mai dificilă**, ca să nu spunem mai 
mult, decît verificarea faptului că preţurile la biciclete sînt mai mari? 

Poate că am creat o confuzie atunci cînd nu m-am mărginit să afirm că 
aceste postulate fundamentale n-aa nevoie de verificare empirică indepen¬ 
dentă, ci am indicat în plus că nici nu pot să fie verificate astfel. Unii 
economişti ce sînt de acord că nu este nevoie de o verificare independentă ar 
putea totuşi să considere că o asemenea verificare este posibilă; iar alţii ar 
susţine că nu smt necesare nici un fel de teste speciale, deoarece postulatele 
sînt enunţuri evidente extrase din experienţa comună. Totuşi, experienţa comună 
nu ne spune decît că noi (adică eu şi cei cu care am discutat despre asta) 
putem să urmăm preferinţele noastre în alegerea între alternativele ce ne stau 
în faţă şi că asta şi facem de obicei. Experienţa comună mai spune acelora 
dintre noi care s-au ocupat ori se ocupă de afaceri că de obicei încercăm să 
adoptăm asemenea decizii de la care aşteptăm să obţinem cele mai mari 
profituri, dar nu ne spune că toţi oamenii de afaceri procedează aşa în toate 
acţiunile lor. Ştim de fapt, tot din experienţa comună, că există momente 
cînd mulţi oameni de afaceri se abţin de la adoptarea celor mai profitabile 
moduri de acţiune, acţionînd în conformitate cu anumite cerinţe „patriotice** 
sau conformîndu-se îndemnurilor morale ale autorităţilor guvernamentale. 
Sînt oare posibile teste obiective prin care postulatul maximizării profitului 
ar putea fi verificat indc|Xîndent de utilizările ce i se dau în teoria economică? 

Am putea, în principiu vorbind^ să plasăm în biroul fiecărui om de afaceri 
cercetători care să analizeze fiecare decizie care se ia şi să determine ce 
motivaţii au stat în spatele ei. Procedeul ar fi destul de concludent dacă 
cercetătorii noştri ar fi invizibili, ar dispune de detectoare invizibile de 
minciuni sau eventual de aparate pentru citirea gîndurilor. Dacă ne mulţumim 
cu ceea ce e posibil dui punct de vedere practic^ am putea pune cercetători 
excepţional de competenţi şi de abili care să examineze prin interviuri bine 
concepute un eşantion de decizii luate de un eşantion de oameni de afaceri. 
Scopul ar fi să se determine frecvenţa relativă a deciziilor compatibile cu 
maximizarea profitului: In ce procent consideră oamenii de afaceri că deci¬ 
ziile lor acţionează în interesul optim (pe termen lung) al finnei lor (adică al 
proprietarilor acesteia)? în mod cert unii oameni de afaceri procedează un 
timp aşa; probabil că majoritatea procedează aşa în cea mai mare parte din 
timp. Putem fi siguri însă că nu toţi oamenii de afaceri procedează aşa tot 
timpul. Prin urmare, postulatul unui comportament ce s-ar conforma consec¬ 
vent maximizării profitului nu concordă cu faptele. 

Desigur, nici o propoziţie despre fapte empirice nu poate fi absolut certă; 
mei însă apărăm un postulat despre care ştim sigur că nu corespunde totdeauna 
faptelor. Dacă abaterile sînt nesemnificative, le putem neglija liniştiţi. Numai 
că nu ştim cît de semnificative ar putea să fie, îndeosebi pentru că forţa 
relativă a obiectivelor nelucrativc variază o dală cu condiţiile epocii, variază 
probabil şi în funcţie de tipul de decizii şi pesemne că şi în funcţie de alţi 
cîţiva factori. Atunci ce este de făcut? Exact ceea ce se şi face: să acceptăm 
comportamentul maximizant ca pe un postulat euri.stic şi să nu uităm că 
consecinţele pe care le deducem pot uneori să se abată considerabil de la 
datele observate. Putem, repet, să testăm empiric dacă rezultatul acţiunilor 
oamenilor se află cea mai mare parte din timp într-o concordanţă rezonabilă 

cu rezultatul la care ne-am aştepta îh caz că oamenii ar acţiona întotdeauna 
aşa cum în mod ne realist se presupune că acţionează. Şi aici, verificarea sau 
justificarea „indirectă'* a postulatului rezidă în faptul că el conduce la rezul¬ 
tate destul de bune în multe din aplicaţiile teoriei. 

Referitor la postulatul comportamentului maximizant (căruia în conti¬ 
nuare îi vom spune pe scurt Postulatul, cu P mare), profesorul Hutchison ţine 
să pună un număr de întrebări. El întreabă (a) dacă s-a dat Postulatului 
„vreun conţinut şi care anume", (b) „cînd, unde şi în ce măsură este apli¬ 
cabil", (c) „ce ar însemna în cazul lui un test", (d) în ce circumstanţe ar urma 
să fie considerat „confirmat" sau „infirmat"? Şi mai consideră că mi se 
„cere" să indic (e) domeniul de semnificaţie al Postulatului, (f) „«funcţia» — 
dacă există vreuna — pe care o îndeplineşte" şi (g) „cum se face că el nu este 
doar o superfluă a cincea roată la căruţă". Voi încercă să răspund pe scurt la 
toate cele şapte întrebări. 

(a) Nu mi-e foarte limpede despre ce fel de „conţinut" este vorba. Să fie 
vorba de date de experienţă specifice ce au intrat „în" Postulat şi fac acum 
parte integrantă din el, ca în cazul unei propoziţii universale al cărei subiect 
poate fi delimitat prin enumerare completă? în acest sens Postulatul n-are un 
„conţinut" determinat. Sau sîntem întrebaţi dacă Postulatul este aplicabil la o 
anumită clasă de date empirice şi dacă aplicabilitatea sau inaplicabilitatea lui 
contează? în acest din urmă sens, „conţinutul" postulatului de maximizare a 
profitului este uşor de ilustrat. Să presupunem că (1) guvernul anunţă că 
anumite reduceri de preţuri ar fi în interesul ţării, (2) ratele salariilor tocmai 
au fost majorate, (3) preţurile materiilor prime au crescut, (4) de mai mulţi 
ani nu s-au înregistrat schimbări tehnologice, şi (5) cererea agregată nu s-a 
modificat. Trebuie să ne aşteptăm Ia o creştere sau Ia o scădere a preţurilor la 
produse? Dacă firmele n-ar urmări să-şi maximizeze profiturile, ele ar putea 
foarte bine să acţioneze în conformitate cu ceea ce guvernanţii proclamă drept 
interes naţional, şi atunci preţurile ar fi reduse. Valabilitatea sau nu a 
Postulatului nu este indiferentă în raport cu modul cum vor acţiona. 

(b) „Cînd, unde şi în ce măsură" este aplicabil Postulatul, sau mai bine zis 
teoriile bazate pe el, se poate „prescrie" în linii mari, dar va rămîne întotdeauna 
o marjă considerabilă pentru a apela la judecata sănătoasă. „Instrucţiunile" de 
aplicabilitate pot fi unele pentru explicarea evenimentelor trecute şi altele 
pentru predicţia evenimentelor viitoare. în general, pentru scopuri de predicţie 
nu vom aplica Postulatul la gospodării sau firme individuale, ci doar la mulţimi 
mari de gospodării sau firme, mai bine spus la cazuri în care evenimentele 
deduse, cum sînt modificările de preţuri, de volum al producţiei, consum, 
exporturi, importuri etc., sînt privite drept rezultatul acţiunilor şi interacţiunilor 
unui mare număr de firme sau gosjxxlării. îl vom aplica doar cu rezerve în peri¬ 
oade în care se exercită o puternică înrîurire morală asupra oamenilor pentru a-i 
face să treacă peste preferinţele sau interesele lor curente (bunăoară în vreme 
de război, cînd sînt puternic împinse pe prim plan obiectivele patriotice). 

(c) Discuţia noastră despre „genul de teste" la care Postulatul trebuie 
supus a fost probabil suficientă pentru a justifica concluzia că valoarea lui se 
vădeşte îh practică. Dacă nu găsim o teorie mai bună prin care să explicăm şi 

să prezicem variaţiile de preţ, de volum al producţiei etc. etc. şi dacă teoria 
noastră actuală ne serveşte în continuare în acest scop la fel ca pînă acum, 
putem considera Postulatul nostru ca fiind întemeiat. 

(d) Postulatul, fireşte, nu va fi considerat niciodată „confirmat** în chip 
definitiv. în ce condiţii îl vom considera „infirmat**? Atunci cînd va fi 
propusă o teorie ce nu face uz de acest Postulat şi se va dovedi că ea serveşte 
la fel de bine pentru un spectru mai larg de probleme sau cu un număr mai 
mic de variabile sau de clauze restrictive, sau cu o mai mare siguranţă şi 
acurateţe pentru acelaşi spectru de probleme şi cu acelaşi număr de variabile 
sau de restricţii. Postulatul va înceta de a mai fi util şi va fi aruncat la lada de 
vechituri a „propoziţiilor infirmate** (Şi nici această categorisire nu trebuie să 
fie neapărat irevocabilă). 

(e) Aş putea să consider că „domeniul de semnificaţie** înseamnă acelaşi 
lucru cu „cînd, unde şi în ce măsură** este aplicabil Postulatul? în caz că da, 
trimit la cele spuse la punctul (b). Aceste răspunsuri se limitează însă strict, 
întocmai ca şi articolul meu, la economia pozitivă, adică la explicaţiile şi 
predicţiile de schimbări şi evenimente economice. Discuţia mea a lăsat de o 
parte economia normativă sau cvaluativă; aşadar, nu examinez aici semni¬ 
ficaţia Postulatului pentru teoria economică a bunăstării. Pentru a da un exemplu 
simplu, ne-au preocupat întrebări de felul „ce consecinţe se pot aştepta de la 
suprimarea unui taril7** şi nu de felul „ar fi de dorit aceste consecinţe**? şi 
„trebuie sau nu să fie suprimat tariful?**. 

(f) Ce fel de „funcţie** îndeplineşte Postulatul pentru noi am indicat la 
punctul (a), unde am discutat despre „conţinutul** lui.*^ Aş mai adăuga aici 
două ilustrări, (A) din teoria gospodăriei şi (B) din teoria firmei şi a indus¬ 
triei, (A) Să presupunem (1) că sînt date gusturile pentru produsele 
alimentare, (2) substituibilitatea între oţet şi lămîie la dresul salatelor. 


complementaritatea dintre sosurile de salată şi salate, în fine elasticitatea 
cererii în raport cu venitul pentru ambele sînt date toate o dată cu gusturile, 
(3) preţurile la salată verde şi la alte salate se reduc, (4) veniturile disponibile 
cresc şi (5) preţul oţetului creşte. Dacă avem încredere în Postulat, putem 
prezice un consum sporit sau preţuri sporite la lămîi (sau cozi mai mari dacă 
preţurile la lămîi sînt fixate şi un volum mai mare de vînzări la negru dacă 
lămîile sînt raţionalizate). în absenţa Postulatului nu putem spune nimic, 
pentru că dacă oamenii nu-şi urmează preferinţele, dacă acţionează incoerent 
şi la întîmplare, scările de preferinţă „date** nu înseamnă nimic. (B) Să presu¬ 
punem că (1) condiţiile tehnologice ale producţiei sînt date, (2) intrarea în 


industria textilă este deschisă, (3) oferta de servicii productive necesare 
pentru producţia textilelor este elastică, şi (4) cererea de textile creşte. Pe 
baza Postulatului putem explica sau prevedea creşterea producţiei de ţesături; 
fără Postulat, nu. Daca oamenilor de afaceri le-ar place profiturile mai mici 
în aceeaşi măsură, sau chiar mai mult decît profiturile mai mari, de ce şi-ar 
spori un fabricant producţia cînd cererea creşte? Dacă pe oamenii de afaceri 
nu i-ar tenta şansele de a scoate profituri mai mari, de ce ar spori cineva 
producţia de ţesături? Este greu de înţeles cum de se poate îndoi cineva de 
„funcţia** pe care o îndeplineşte pentru noi Postulatul. 

(g) întrebarea dacă. nu cumva Postulatul este de fapt „superfluu** cred că 
nu-şi mai are rostul după ce am indicat „funcţia** pe care o are pentru noi. 
Desigur» aceeaşi funcţie ar putea fi, eventual, îndeplinită de un postulat 
diferit — şi ştim că în decursul anilor au fost utilizate multe versiuni ale 
„tipului de acţiune** fundamental — dar mă îndoiesc că diferenţa poate fi 
foarte mare. Deşi Postulatul ar putea fi înlocuit printr-o alternativă, el nu 
poate fi eliminat fără a-1 înlocui cu altceva; el nu constituie o parte redun¬ 
dantă a teoriei economice. S-ar putea, eventual, pune în locul Postulatului 
nostru un număr indefinit de „funcţii de comportament** cu stipulaţia că toţi 
consumatorii se vor conforma în mod coasecvent acestor funcţii. O asemenea 
stipulaţie nu ar fi nici mai simplă, nici mai realistă decît Postulatul; şi cum 
cunoaşterea cerută a tuturor funcţiilor de comportament ar fi o grea povară 
pentru teoria comportamentului consumatorului, toată această abordare este 
categoric inferioară teoriei tradiţionale. Aceasta din urmă a produs, în chip de 
„consecinţe deduse**, un marc număr de generalizări chiar fără a fi cunoscute 
cu exactitate sistemele de preferinţe ale consumatorilor, doar pe baza unor 
proprietăţi foarte generale ale unor asemenea sisteme de preferinţe. Cît 
despre teoria producţiei într-o economie cu întreprinderi, Postulatul se arată a 
fi indispensabil. O abordare behavioristă n-ar putea pune la îndemînă 
niciodată milioanele de „funcţii de comportament antreprenoriale** ce ar urma 
să îndeplinească rolul pe care-l îndeplineşte acum postulatul simplu al 


maximizării profitului. 

Mai rămîn de clarificat cîtcva neînţelegeri mai mărunte. Postulatul după 
care „consumatorii îşi pot dispune preferinţele într-o ordine** nu este, cum 
crede profesorul Hutchison, o „variantă** a postulatului fundamental, ce ar 


,înlocui** formulările mai vechi care vorbesc de „maximizarea utilităţii**. Şi 


nici n-a fost propus „graţie insistenţei** lui Hicks şi Allcn, Samuelson şi Little 
de a se asigura testabilitatca teoriei. De fapt, expresia a fost folosită de 
Robbins^ şi poate fi urmărită în trecut pînă la Cuhel® şi la austriecii timpurii; 
el a fost propus cu scopul de a explicita cerinţele logice ale maximizării utilităţii. 

într-o notă de subsol, profesorul Hutchison îl citează aprobator pe I. M, D. 
Little, referitor la unele deosebiri dintre fizică şi economia politică în folosirea 


de postulate fundamentale. Una din deosebirile semnalate ca fiind aiai impor¬ 
tante se consideră a fi aceea că „acele concepte... care nu sînt socotite clare** 
— constructe pure, idealizări şi postulate — „nu apar în concluziile** fizicii, 
dar apar în cele ale „economici politice a prosperităţii**. N-am discutat despre 
aceasta din urmă şi nu intenţionez să discut. Dar afirmaţia că postulatele 
„netestate**, controvcrsabile „nu apar în concluzii** este valabilă, după cum am 
demonstrat, pentru economia politică pozitivă în aceeaşi măsură ca pentru 


fizică. 


într-o altă notă de subsol, profesorul Hutchison crede a-şi fi găsit un aliat 
în profesorul Friedman, care afirmase că eu m-aş fi apropiat „periculos de 
mult** de o formulare tautologică a teoriei. De fapt, insistînd asupra ideii sale 
că postulatul maximizării profitului trebuie să se preteze la testare indepen¬ 
dentă, profesorul Hutchison se plasează singur în chiar centrul ţintei atacului 

lui Friedman. Principala temă a eseului metodologic al lui Friedman a fost că 
postulatele fundamentale îşi îndeplinesc funcţia chiar dacă sînt în dezacord 
cu faptele şi că este o greşeală să se încerce o testare empirică a lor alta decît 
cea pe care o oferă datele derivate din teoria din care respectivele postulate 
fac parte. 

Mai rămîne acuzaţia de „tautologie** prezentă implicit în unele din criti- 
cile profesorului Hutchison la adresa lucrării mele, şi explicit în citatul din 
Friedman. Judecata că o anumită teorie este „pur tautologică** poate să 
însemne cîtcva lucruri destul de diferite: că teoria este subdeterminată şi 


incapabilă să genereze vreo concluzie specificabilă; că unele din variabilele 
importante sînt incognoscibile sau că se schimbă în moduri imprevizibile; că 
clauza ceteris paribus este folosită fără a se specifica în ce constau cetera sau 
care este semnificaţia lor pentru rezultat; că concluziile deduse nu pot fi 
niciodată testate prin confruntare cu date ale experienţei; că teoria constituie 
un sistem lăuntric-consistent şi închis; că unele din postulatele ci sînt „vide 
din punct de vedere empiric**. Mă voi referi aici doar la ultimele două sensuri 
ale acuzaţiei. 

Un sistem teoretic pe deplin dezvoltat va fi întotdeauna „o mulţime 
lăuntric consistentă de postulate şi definiţii, astfel îneît fiecare propoziţie să 
poată fi dedusă logic din postulate şi definiţii (în felul unei teoreme)**,^ Lucrul 
acesta a fost, şi probabil că este încă, recunoscut de profesorul Hutchison, care 
scria odată că teoria pură trebuie neapărat să aibă o asemenea formă îneît 
„ceea ce ea demonstrează să fie cuprins în postulate şi sa nu poată fi obţinut 
din nici o altă sursă**. Îneît „este irclevant ca o propoziţie a teoriei pure să fie, 
ca atare, criticată că este tautologică, sau circulară, sau că presupune ceea ce 
pretinde a dovedi**.*® 

Postulatele conform cărora consumatorii acţionează în sensul „maximizării 
satisfacţiei lor anticipate** iar antreprenorii în sensul „maximizării profiturilor 
scontate** sînt considerate uneori „empiric vide** sau „tautologice** pentru că 

(a) nu putem şti dacă într-adevăr consumatorii şi antreprenorii cred că acţiunile 
lor sînt cele mai bune dintre alternativele luate în considerare, drept care 

(b) orice fac ei poate fi interpretat ca fiind ceea ce ci consideră „lucrul optim în 
circumstanţele datc“, şi (c) cît timp nu cunoaştem gusturile, preferinţele şi 
anticipările lor alternative, nu putem deduce numai din postulate vreun mod de 


acţiune particular. 

Lucrul de căpetenie este însă că postulatele nu se iau niciodată izolat, ci 
combinate cu alte supoziţii, inclusiv cu unele ce se referă la anumite 
schimbări efective observabile atît de către noi, cît şi de către consumatorii 
sau firmele în cauză. Teoria noastră nu spune şi nu explică ce au făcut sau au 
preferat să facă sau au evitat să facă decidenţii înainte de a se fi produs 
schimbările respective; ea vorbeşte doar despre modurile în care aceste 
decizii se vor modifica în urma respectivelor schimbări şi a repercusiunilor 
lor. Oricîte kilograme de lămîi ar fi cumpărat consumatorii, ci vor mai 
cumpăra încă; teoria ne spune acest lucru pe baza postulatelor acceptate. 
Oricîţi metri de ţesături au produs fabricanţii de textile, ci vor mai produce 
alţii; teoria ne poate spune asta pe baza postulatelor ei.** Un postulat ce pare 


189 


Fritz Machlup 


cu totul „vid“ sau fUrii implicaţii empirice cînd este luat izolat, poate dobîndi 
o semnificaţie empirică bine determinată cînd se combină cu altele în cadrul 
unui model. 

în fine, mai intervine şi acel tertip polemic, constînd din acuzaţii voalate 
cum că adversarul simpatizează cu judecăţi de valoare contestabile, ca şi din 
acuzaţii „indirecte** bazate pe vina de a se fi asociat altora care sînt acuzaţi 
direct. La început înclinam să le trec cu vederea, socotind că tăcerea mea ar 
constitui răspunsul cel mai elocvent. M-am lăsat totuşi convins că replica 
mea ar fi regretabil de incompletă dacă n-ar spune nimic despre această 
confuzie, inocentă sau deliberată, dintre economia politică pozitivă şi 
evaluarea politică. 

Nici un singur pasaj sau propoziţie din articolul meu nu putea fi inter¬ 
pretat, fără răstălmăcire, ca referindu-se la implicaţii politice, judecăţi de 
valoare, sfaturi politice sau la teoria economică a bunăstării. Totuşi, în ulti¬ 
mele pagini ale răspunsului său, profesorul Hutchison îndreaptă un atac 
virulent împotriva pretinselor implicaţii normative ale dezvoltărilor mele. El 
lansează salve furibunde împotriva „utilităţii maxime pentru societate**, 
apropo de Walras şi de libera concurenţă, şi împotriva „concluziilor politice 
globale**, apropo de Miscs şi de politica economică liberală. 

Dacă profesorul Hutchison crede într-adevăr că «„doctrinele** mele despre 
„verificare şi vcrificabilitale** sînt susceptibile (şi menite?) „să propage dogme 
politice de anvergură** şi să apere un „obscurantism politico-intelectual**, 
atunci el face tocmai ceea ce, de buna seamă, consideră criticabil la alţii: 
confundă judecăţile normative (etice) cu propoziţiile pozitive ale teoriei eco¬ 
nomice. O face însă în timp ce pretinde a apăra sentinţa profesorului Friedman 
că „este necesar să specificăm mai bine conţinutul teoriei economice existente 
şi să distingem între diferitele ei ra/îjur/**.*^ Bine ar fi fost ca profesorul Hut¬ 
chison să facă în practică ceea ce susţine în teorie. 


NOTE 

1. Privitor la problema diferenţelor de risc şi de incertitudine privite în raport cu 
diferenţele dintre profituri, vezi cartea mea The Econoniîcs of Sellers* Conipetition, 
Jolins Hopkins Press, Baltimore, 1952 pp. 53—56. 

2. Postulatul comportamentului maximizant al gospodarului poate fi, desigur, 
descompus în cîleva părţi — că fiecare persoană are preferinţe, că aceste preferinţe 
sînt coerente (tranzitive) şi pot fi dispuse înlr-o ordine, că el doreşte să urmeze aceste 
preferinţe atunci cînd ia decizii de acţiune etc. — fiecare din acestea putînd fi numită 
un postulat separat. Presupun că aici lucrul acesta nu este pus sub senmul întrebării. 

3. Felix Kaufmaim Ic-a numit „reguli procedurale**, W. P. Montague „propoziţii 
complex analitice**, iar Hcnry Margenau propoziţii „constitutive, ne-epistemice“. 

4. Milton Friedman, Essnys in Positive Econoniîcs, University of Chicago Press, 
Chicago, 1953, pp. 24-25. 

5. Unii s-ar putea mira de posibilitatea de a interpreta „postulatele fundamentale** 
alternativ ca reguli de procedură (enunţuri imperative), definiţii (decizii), ficţiuni 

utile şi propoziţii empirice „adevărate**. Răspunsul rezidă în convertibilitatea reci¬ 
procă a diferitelor tipuri de propoziţii. Următoarea formulare sugerează cum se poate 
realiza aceasta: „în analiza problemelor de acest fel, săponiini de la presupunerea că 
lucrurile se petrec ca şi cum oamenii de afaceri ar urmări întotdeauna să maximizeze 
profiturile lor băneşti (şi probabil că aşa se şi înlîmplă în fapt!)**. 

6. Prefer să vorbesc despre „funcţia pe care o îndeplineşte** dccît despre 
„conţinutul pe care-1 are j ambele expresii sînt, fireşte, metaforice, dar cea de a doua 
mi se pare cu totul nepotrivită. 

7. Lionel Robbins, A/j Essay on tlic Nature ajid Significance of Economic 
Science^ Macmillan, Londra, 1932, pp. 56, 86 şi altele, 

8. Franz Cubei, Zur Lelirc von den Bcdiirfiiissen, Vicna, 1908, pp. 186-216. 

9. Amold M. Rose, Theory and Afethod in the Social Sciences^ Univ, of 
Minnesota, Minneapolis 1954, p. 263. 

10. T. W. Hutchison, The Significance and Basic Postuintes of Economic 
Theory, Macmillan, Londra, 1938, p. 36. 

11. Vezi răspunsul dat de mine lui R. A. Cordon, care a interpretat subiecti¬ 
vismul metolodogic ca pcnnitînd „teoriei să spună că oamenii de afaceri fac ceea ce 
fac pentru că aia fac**. Fritz Maclilup, 77je Economics ofSeîlers* Competition, Johns 
Hopkins Press, Baltimore, 1952, p. 36. 

12. Milton Fricdman, op. cit., p. 41. Sublinierea îmi aparţine. 


CAPITOLUL 10 


Metodologia ştiinţei economice pozitive 

MILION FRIEDMAN 

I 


MUton Friedman (1912-) s-a născut în Brooklyn, New York, şi a 
obţinut titlul de doctor în ştiinţe economice de la Universitatea Columbia. 

A predat la Universitatea din Minnesota, iar apoi timp de mulţi ani la 
Universitatea din Chicago. Începînd din 1977 a fost cercetător ştiinţific 
principal (Senior Research Fcllow) la Institutul Hoover din Stanford, 
California. Cele mai larg cunoscute sînt contribuţiile sale la teoria 
monetară şi preocupările sale privitoare la libera iniţiativă şi la liber¬ 
tatea individuală. Milton Friedman a primit premiul Nobel pentru eco¬ 
nomie pe 1976. Eseul care urmează, retipărit integral, constituie cea 
mai influentă lucrare de metodologie economică din secolul nostru. 

în admirabila sa carte The Scope aiid Method of Politica! Economy (Donieiiiu} 
şi metoda economiei politice)^ John Neville Keyncs distinge între „o ştiinţă 
pozitivă.. ansamblu de cunoştinţe sistematizate privitoare la ceea ce este; o 
ştihiţănormativă sau rcgulativă. .. [,] ansamblu de cunoştinţe sistematizate pri¬ 
vitoare la criteriile a ceea ce trebuie sa fie...; o artă... [,] un sistem de reguli 
pentru atingerea unui scop dat“; observă că „între ele se face frecvent 
confuzie, o confuzie generatoare de erori pernicioase” şi subliniază importanţa 
, 4 ‘ecunoaşterii unei ştiinţe pozitive distincte a economiei politice”.^ 

Studiul de faţă se ocupă în principal de anumite probleme metodologice 
ce apar în legătură cu edificarea „ştiinţei pozitive distincte” pentru care pleda 
Keynes, în particular de problema cum se poate decide dacă o ipoteză sau 
teorie sugerată trebuie sau nu acceptată, provizoriu, ca parte a „ansamblului 
de cunoştinţe sistematizate privitoare la ceea ce este”. Dar confuzia de care 
se plînge Keynes este încă atît de frecventă şi stînjeneşte în asemenea măsură 
recunoaşterea faptului că ştiinţa economică poale fi, iar în parte este deja, o 
ştiinţă pozitivă, îneît mi se parc potrivit să prefaţez dezvoltările de fond din 
acest studiu cu cîteva remarci privitoare la raportul dintre ştiinţa economică 
pozitivă şi cea normativă. 


Am încorporat în studiul dc faţă. Hlră vreo referire specială, cca mai mare parte a scurtului meu 
„Comentariu” din A Survi^y of Contemporary Bcononiics, voi. II (B. F. Ilaley, cd.), Richard D. Irwin 
Lic., Chicago, 1952, pp. 455—457. 

Sînt îndatorat lui Dorolhy S. Brady, Arthur F. Burns şi George J. Stiglcr pentru judicioasele lor 
observaţii şi critici. 

Din Milton Friedman, Essays in Posilive Economics, University of Chicago l^ess. Chicago, 
1953. 

I. Raportul dintre ştiinţa economică pozitivă 

şi cea normativă 


Confuzia dintre ştiinţa economică pozitivă şi cea normativă este pînă la 
un punct inevitabilă. Obiectul ştiinţei economice este privit de aproape orice 
om ca fiind de importanţă vitală pentru el însuşi şi ca ţinînd de propria lui 
experienţă şi competenţă; el este o sursă de ample şi neîncetate controverse 
şi un prilej frecvent de activitate legislativă, „Expcrţi“ autoproclamaţi 
vorbesc pe multe voci şi nu prea i-am putea considera pe toţi dezinteresaţi; 
oricum, în chestiuni de o asemenea importanţă, opiniile „experte** ar putea fi 
cu greu acceptate doar pe cuvînt, chiar dacă „experţii** ar fi aproape unanimi 
şi vădit dezinteresaţi.2 Concluziile ştiinţei economice pozitive par să aibă, şi 
au, relevanţă imediată pentru importante probleme normative, pentru 
întrebările: ce-i de făcut şi cum poate fi atins un scop sau altul. Profani şi 
experţi deopotrivă sînt inevitabil ispitiţi să formuleze concluzii pozitive în 
strînsă conformitate cu preconcepţii normative şi să respingă concluzii pozi¬ 
tive dacă implicaţiile lor nonnative — sau ceea ce se crede a fi implicaţiile 
lor nonuative — sînt greu de acceptat. 

Ştiinţa economică pozitivă este în principiu independentă de orice poziţie 
etică sau judecată normativă particulară. Aşa cum spune Keyncs, ca se ocupă 
de „ceea ce este**, nu de „ceea ce trebuie să fie‘*. Sarcina ci este să ne ofere 


un sistem de generalizări care să poată fi utilizate pentru formularea de 
predicţii corecte despre consecinţele oricărei schimbări a circumstanţelor. 
Reuşita ei se cere judecată în funcţie de precizia, amploiirea şi conformitatea 
cu experienţa a prcdicţiilor pe care le generează. Pe scurt, ştiinţa economică 
pozitivă este, sau poate fi, o ştiinţă „obiectivă** în exact acelaşi sens ca 
oricare din ştiinţele fizice. Desigur, faptul că economia politică se ocupă de 
anumite intcrrelaţii dintre fiinţele umane şi faptul că cercetătorul face el 
însuşi parte din obiectul de cercetare într-un sens mai intim decît în ştiinţele 
fizice creează dificultăţi aparte în atingerea obicctivităţii, deşi ele oferă în 
acelaşi timp cercetătorului o categoric de date de care specialistul în ştiinţele 
naturii nu poate să dispună. Totuşi, nici unul din aceste clemente nu creează, 
după opinia mea, o distincţie fundamentală între cele două grupuri de ştiinţe.^ 
Pe de altă parte, ştiinţa economică normativă şi arta economici nu pot fi 
independente de ştiinţa economică pozitivă. Orice concluzie practică din acest 
domeniu se sprijină în mod necesar pe o prcdicţie a consecinţelor ce decurg 
din adoptarea unui mod de acţiune şi nu a altuia, prcdicţie ce n-are cum să nu 
se bazeze — implicit sau explicit — pe ştiinţa economică pozitivă. Desigur, nu 
există o relaţie biunivocă între concluziile de politică economică şi concluziile 
teoriei economice pozitive; altminteri n-ar exista o ştiinţă normativă separată. 
Doi oameni pot fi de acord în ce priveşte consecinţele unei anumite măsuri 
legislative. Se poate întîmpla însă ca unul din ci să le considere în ansamblu 


binevenite şi deci să subscrie 


la rc.spcctiva măsură legislativă. 


iar celălalt să le 


considere indezirabile şi, ca atare, .să se opună măsurii legislative. 

M-aş încumeta, totuşi, să fonnulcz părerea că în mod curent în lumea 


occidentală, şi îndeosebi în Statele Unite, divergenţele privitoare la politica 

economică existente între cetăţeni dezinteresaţi derivă cu precădere din 
predicţii diferite privitoare la consecinţele economice ale unor moduri de 
acţiune — diferenţe ce pot fi în principiu eliminate de progresul ştiinţei 
economice pozitive — şi nu din deosebiri fundamentale în valorile de bază, 
deosebiri în privinţa cărora oamenii nu pot în cele din urmă decît să se lupte. 
Un*exemplu evident şi nu lipsit de importanţă este legislaţia privitoare la 
salariul minim. Puzderia de argumente avansate în favoarea şi împotriva unei 
asemenea legislaţii are la bază un consens privind obiectivul asigurării unui 
„minimum vital'* de cîştig pentru toată lumea, ca să folosim această expresie 
ambiguă atît de uzitată în astfel de discuţii. Deosebirea de opinii izvorăşte în 
bună parte dintr-o deosebire implicită sau explicită dintre predicţiile referi¬ 
toare la eficacitatea acestui instrument particular în atingerea obiectivului 
acceptat de ambele părţi. Proponenţii cred (anticipează) că salariile minime 
legiferate micşorează sărăcia, sporind salariile celor ce cîştigă sub salariul 
minim, ca şi ale unora din cei ce cîştigă peste salariul minim, fără ca aceasta 
să ducă la o creştere a numărului de şomeri totali sau a numărului celor 
ocupaţi într-un mod mai dezavantajos decît ar fi altminteri. Oponenţii cred 
(anticipează) că salariul minim legiferat face să crească sărăcia, mărind 
numărul şomerilor sau al celor ocupaţi mai puţin avantajos, şi că aceste 
efecte nu numai că anulează efectele favorabile asupra cîştigurilor celor 
rămaşi pe locurile lor de muncă, ci fac un rău mai mare. Consensul în privinţa 
consecinţelor economice ale unei măsuri legislative s-ar putea să nu genereze 
un consens total în privinţa dezirabilităţii ei, pentru că mai pot să persiste 
divergenţe privitoare la consecinţele ei politice sau sociale; dar consensul în 
privinţa obiectivelor contribuie, desigur, în mare măsură, la realizarea 
consensului în atitudinea faţă de măsurile legislative respective. 

Deosebiri strîns înrudite din sfera analizei pozitive stau la baza viziunilor 
divergente despre rolul şi locul cuvenite sindicatelor şi despre dcziderabilitatca 
controlului direct asupra preţurilor şi salariilor, sau a tarifelor. Opiniile diver¬ 
gente cu privire la dczirabililatca sau necesitatea unei reglementări guverna¬ 
mentale detaliate a industriei şi chiar a înlocuirii liberei iniţiative prin 
socialism se explică în foarte mare măsură prin predicţiile diferite privind 
importanţa aşa-numitelor „economii de scară". Şi lista ar putea fi lungită inde¬ 
finit.^ Fireşte, aprecierea mea că deosebirile majore de politică economică din 
lumea occidentală sînt de acest fel este ea însăşi o aserţiune „pozitivă", ce 
urmează a fi acceptată sau respinsă în temeiul probelor empirice. 

Dacă aprecierea mea este valabilă, înseamnă că realizarea unui consens 
în privinţa politicii economice „corecte" depinde în mult mai mică măsură de 
progresul ştiinţei economice normative decît de progresul unei ştiinţe econo¬ 
mice pozitive apte să furnizeze concluzii ce sînt, şi merită a fi, larg acceptate. 
Şi mai înseamnă că un motiv de căpetenie pentru a distinge net între ştiinţa 
economică pozitivă şi cea normativă îl constituie tocmai contribuţia ce poate 
fi adusă astfel la realizarea consensului în sfera politicii. 

II. Ştiinţa economică pozitivă 

Ţelul ultim al unei ştiinţe pozitive este dezvoltarea unei „teorii** sau ,4poteze“ 
care să ofere predicţii valabile şi semnificative (adică nereductibile la 
truisme) despre fenomene încă neobservate. O atare teorie este, în general, o 
împletire complexă a două elemente. în parte, ea este un „limbaj** menit să 
promoveze, „metode de raţionamente sistematice şi organizate**,^ în parte, e 
un ansamblu de ipoteze cu conţinut empiric menite să abstragă trăsături 
esenţiale ale unei realităţi complexe. 

Privită ca limbaj, teoria nu are conţinut empiric; ea este o mulţime de 
tautologii. Funcţia ei este de a servi ca un sistem clasificator pentru organi¬ 
zarea materialului empiric şi de a ne înlesni înţelegerea acestuia; iar criteriile 
după care se cuvine a ri judecată sînt cele potrivite pentru un sistem de clasi¬ 
ficare. Sînt clar şi precis definite categoriile ei? Sînt ele exhaustive? Ştim 
unde urmează a fi încadrat fiecare item individual sau există multă ambigui¬ 
tate? Sistemul de titluri şi subtitluri este conceput astfel îneît să putem găsi 
repede un item de care avem nevoie sau trebuie să căutăm pe dibuite? Sînt 
clasificaţi în aceeaşi rubrică itemii pe care vrem să-i examinăm împreună? 
Izbuteşte sistemul de clasificare să evite referinţele încrucişate şi care gene¬ 
rează complicaţii? 

Răspunsurile la aceste întrebări depind în parte de considerente logice, în 
parte de considerente factuale. Numai canoanele logicii formale pot să ne 
indice dacă un limbaj este complet şi consistent, adică dacă propoziţiile 
formulate în acest limbaj sînt „corecte** sau „incorecte**. Numai probele 
factuale ne pot arăta dacă categoriile „sistemului de clasificare analitic** au 
un corespondent empiric, semnificativ, adică pot fi utile în analiza unei clase 
particulare de probleme concrete.^ Exemplul simplu al „ofertei** şi „cererii** 
ilustrează atît acest aspect, cît şi lista de întrebări analoge de adineauri. 
Privite ca elemente ale limbajului teoriei economice, acestea sînt cele două 
categorii majore în care se clasifică factorii ce afectează preţurile relative ale 
produselor sau factorii producţiei. Utilitatea acestei dihotomii depinde de 
„generalizarea empirică după care enumerarea forţelor ce afectează cererea 
în indiferent ce problemă şi a forţelor ce afectează oferta va genera două Uste 
ce conţin puţini itemi comuni**.^ Fapt e că această generalizare se dovedeşte 
valabilă pentru pieţe de felul pieţei finale a unui bun de consum. Pe o 
asemenea piaţă există o distincţie clară şi tranşantă între unităţile economice 
despre care se poate considera că cer produsul şi cele despre care se poate 
considera că-1 oferă. Rareori se poate ivi vreo îndoială dacă un anume factor 
trebuie clasificat printre cei ce afectează oferta ori printre cei ce afectează 
cererea; şi rareori se dovedeşte imperios necesară examinarea efectelor 
încrucişate (a referinţelor încrucişate) dintre cele două categorii. în aceste 
cazuri pasul simplu şi chiar evident de clasificare a factorilor relevanţi la 
rubricile de „ofertă** şi respectiv „cerere** realizează o mare simplificare a 
problemei şi constituie un mod eficace de a ne feri de erori logice ce altmin¬ 
teri ar putea să apară. Generalizarea, însă, nu este totdeauna valabilă. Nu este 
valabilă, bunăoară, pentru fluctuaţiile zilnice ale preţurilor de pe o piaţă 

predominant speculativă. De exemplu, un zvon privind o majorare de 
impozit la profiturile excedentare trebuie privit oare ca un factor ce 
acţionează în primul rînd asupra ofertei de acţiuni cu dobîndă variabilă la 
bursa din ziua respectivă sau asupra cererii de astfel de acţiuni în aceeaşi zi? 
în mod similar, aproape orice factor poate fi cu aproximativ aceeaşi îndreptă¬ 
ţire clasificat la capitolul „ofertă“ sau la capitolul „cerere”. Aceste concepte 
pot fi totuşi folosite şi s-ar putea să nu fie cu totul fără rost: ele sînt şi în 
cazul din urmă „corecte”, dar sînt evident mai puţin utile decît în primul 
exemplu, pentru că nu au un corespondent empiric coerent. 

Privită ca un ansamblu de ipoteze cu conţinut empiric, teoria trebuie 
judecată în funcţie de puterea ei predictivă pentru clasa de fenomene pe care 
este menită să le „explice”. Numai materialul faptic poate să arate dacă ea 
este „corectă” sau „greşita”, mai bine zis dacă trebuie provizoriu „acceptată” 
ca valabilă sau trebuie „respinsă”. După cum voi argumenta mai pe larg în 
cele ce urmează, singurul test relevant al valabilităţii unei ipoteze este compa¬ 
rarea predicţiilor ei cu experienţa. Ipoteza este respinsă dacă predicţiile ei 
sînt contrazise („frecvent”, sau mai frecvent decît predicţiile unei ipoteze 
alternative); ea este acceptată dacă predicţiile ei nu sînt contrazise; şi este 
privită cu multă încredere dacă a supravieţuit multor ocazii de a fi contrazisă. 
Materialul faptic nu poale niciodată „să dovedească” o ipoteză; el poate doar 
să nu o infirme, şi tocmai acest lucru îl avem în general în vedere cînd 
spunem, întrucîtva inexact, că ipoteza a fost „confirmată” de experienţă. 

Spre a preveni confuziile, ar fi poate cazul să evidenţiem explicit că 
„predicţiile” prin care se testează valabilitatea unei ipoteze nu trebuie să se 
refere neapărat la fenomene ce încă nu s-au produs, altfel spus, ele nu trebuie 
neapărat să fie anticipări ale unor evenimente viitoare; ele se pot referi şi la 
fenomene care s-au produs, dar asupra cărora nu s-au efectuat încă observaţii 
sau acestea nu sînt cunoscute persoanei care face predicţia. De exemplu, o 
ipoteză poate să implice că, date fiind anumite alte circumstanţe cunoscute, 
în 1906 trebuie să se fi înlîmplat cutare lucru. Dacă din studiul documentelor 
se descoperă că lucrul acesta s-a petrecut într-adevăr, predicţia este confirmată, 
iar dacă se descoperă că nu s-a petrecut, predicţia este infirmată. 

în acest sens, valabilitatea unei ipoteze nu este prin ea însăşi un criteriu 


suficient de alegere între ipoteze alternative. Numărul faptelor observate este 
necesarmente finit, pe cînd numărul ipotezelor posibile este infinit. Dacă 


există o ipoteză concordantă cu probele disponibile, atunci există întotdeauna 
infinit de multe ipoteze de acest fel.* De exemplu, să presupunem că un acciz 
specific pe o anumită marfă determină o creştere de preţ egală cu mărimea 
accizului. Această situaţie este în concordanţă cu condiţiile concurenţi ale, cu 
o curbă a cererii stabilă şi cu o curbă a ofertei orizontală şi stabilă. Dar este 
în concordanţă şi cu condiţiile concurenţiale şi o curbă a ofertei pozitiv sau 


negativ înclinată, dată fiind o modificare în compensaţie a curbei cererii sau 


a curbei ofertei; cu condiţiile monopoliste, costuri marginale constante şi o 


curbă a cererii stabilă de o formă particulară necesară pentru a conduce la 


acest rezultat; şi aşa mai departe, la nesfîrşit. Noi probe empirice cu care 
ipoteza trebuie să fie compatibilă pot să elimine unele din aceste alternative. 

dar nu le pot reduce niciodată la o singură posibilitate ce ar fi numai ea 
concordantă cu materialul probant finit. Alegerea între ipoteze alternative 
compatibile fiecare în parte cu materialul empiric disponibil rămînc inevi¬ 
tabil pînă la un punct arbitrară» deşi toată lumea este de acord că unele 
consideraţii relevante ne sînt sugerate de criteriile „simplităţii** şi „fecundităţii**, 
idei ce nu se pretează nici ele la o definire pe deplin obiectivă. O teorie este 
cu atît mai „simplă** cu cît este nevoie de mai puţine cunoştinţe iniţiale 
pentru a face o predicţie înăuntrul unui domeniu de fenomene dat; ea este cu 
atît mai „fecundă** cu cît este mai precisă prcdicţia rezultantă» cu cît este mai 
largă aria de fenomene în care teoria generează prcdicţii şi cu cît sugerează 
mai multe linii de cercetare noi. Completitudinea şi consistenţa logice sînt şi 
ele relevante, dâr joacă un rol subsidiar; funcţia lor este de a asigura că ipoteza 
spune ceea ce s-a urmărit să spună şi că o face la fel pentru toţi beneficiarii; 
ele joacă aici aceiaşi rol pe care-l au probele de acurateţe aritmetică în calcu¬ 
lele* statistice. 

Din nefericire» în ştiinţele sociale rareori sînlem în măsură să testăm 
predicţii particulare prin experimente proiectate special astfel îneît să fie eli¬ 
minate influenţele perturbatoare socotite cele mai importante. în general» sîntem 
nevoiţi să ne bizuim pe probe furnizate de „experimente** care se întîmplă să 
aibă loc. Imposibilitatea de a efectua aşa-numite „experimente controlate** nu 
reflectă, după opinia mea, o deosebire fundamentală între ştiinţele sociale şi 
ştiinţele fizice, atît pentru că nu este specifică ştiinţelor sociale — vezi astro¬ 
nomia— cît şi pentru că deosebirea dintre un experiment controlat şi o expe¬ 
rienţă necontrolată este cel mult una de grad. Nici un experiment nu poate fi 
deplin controlat, iar orice experienţă este parţial controlată, în sensul că în 
cursul ei unele influenţe perturbatoare sînt relativ constante. 

Materialul probant oferit de experienţă este abundent şi de multe ori la fel 
de concludent ca cel obţinut din experimente anume proiectate; de aceea 
imposibilitatea de a face cxixjrimcnte nu reprezintă un obstacol fundamental în 
calea testării ipotezelor prin succesul predicţiilor lor. Numai că materialul 
astfel obţinut este mult mai greu de interpretat. El este adesea complex şi întot¬ 
deauna este indirect şi incomplet. Culegerea lui este dificilă, iar interpretarea 
lui necesită îndeobşte analize subtile şi lanţuri de raţionament complicate, care 
doar rareori sînt realmente convingătoare. Faptul că economici politice îi este 
refuzată proba spectaculoasă şi directă a experimentului „crucial** stînjeneşte 
într-adevăr testarea adecvată a ipotezelor; lucrul acesta este însă mult mai 
puţin semnificativ decît dificultatea pe care o creează în calea realizării unui 
consens rezonabil de prompt şi de larg asupra concluziilor pe care datele dis¬ 
ponibile le îndreptăţesc. El încetineşte şi îngreuiază eliminarea ipotezelor neiz¬ 
butite. Acestea sînt rareori răsturnate definitiv şi reapar mereu pe tapet. 

în această privinţă există, fireşte, o marc variaţie. Se întîmplă uneori ca 
experienţa să ofere probe aproape la fel de directe, de spectaculoase şi de 
convingătoare ca acelea furnizate de experimente controlate. Poate că exem¬ 
plul cel mai evident şi mai important îl constituie materialul faptic oferit de 
inflaţii pentru ipoteza că o creştere substanţială a cantităţii de bani într-o 

perioadă relativ scurtă este însoţită de o creştere substanţială a preţurilor. 
Aici probele sînt spectaculoase, iar lanţul inferenţial necesar pentru interpre¬ 
tarea lor este relativ scurt. Dar, în pofida numeroaselor cazuri de creşteri 
substanţiale de preţuri, a corespondenţei lor în esenţă biunivoce cu creşteri 
substanţiale ale masei monetare şi în pofida variaţiei ample în alte circum¬ 
stanţe ce ar putea să pară relevante, cu fiecare nouă experienţă inflaţionistă 
apar voci, şi nu doar din partea publicului profan, care susţin cu tărie că 
sporirea masei monetare este fie un efect incidental al unei creşteri de preţuri 
generate de alţi factori, fie pur şi simplu un însoţitor fortuit şi nenecesar al 
creşterii preţurilor. 

Unul din efectele dificultăţilor pe care le întîmpina testarea ipotezelor 
economice cu conţinut empiric a fost de a stimula replierea în analiza pur 
formală sau tautologică.^ După cum am remarcat deja, tautologiile au un rol 
extrem de important în economia politică şi în alte ştiinţe privite ca limbaje 
specializate sau ca „sisteme de clasificare analitice**. în plus, logica formală 
şi matematica, ambele tautologice, reprezintă instrumente esenţiale pentru 
controlul corectitudinii raţionamentelor prin care descoperim implicaţiile 
diferitelor ipoteze şi stabilim dacă ipoteze presupus diferite nu sînt cumva în 
realitate echivalente, iar dacă în caz că nu, în ce constau deosebirile dintre ele. 

Teoria economică trebuie să reprezinte însă mai mult dccît un eşafodaj de 


tautologii pentru a fi capabilă să prezică şi nu doar să descrie consecinţele 
acţiunii; adică, pentru a nu fi doar un fel de matematică deghizată,^® Iar utili¬ 
tatea tautologiilor, după cum am semnalat mai sus, depinde şi ea în ultimă 
instanţă de acceptabilîtatca ipotezelor cu conţinut empiric care sugerează 
categoriile particulare prin prisma cărora ele organizează fenomenele empi¬ 


rice refractare. 

Un efect mai grav al dificultăţii de a testa ipotezele economice prin pre- 
dicţiile lor este acela că alimentează o înţelegere greşită a rolului datelor empi¬ 
rice în raport cu travaliul teoretic. Datele empirice joacă un rol vital în două 
stadii diferite, deşi strîns legate: în construirea ipotezelor şi în testarea vala¬ 
bilităţii lor. Un set de probe empirice complet şi cuprinzător despre fenome¬ 
nele pe care o ipoteză e.stc menită să le generalizeze sau să le „explice**, pe 
lîngă valoarea sa evidentă în sugerarea de noi ipoteze, este necesar pentru a fi 
siguri că ipoteza explică ceea ce urmăreşte să explice — că implicaţiile ei 
referitoare la astfel de fenomene nu sînt dinainte contrazise de experienţa 
deja observată.*‘ Dacă ipoteza este compatibilă cu datele disponibile, testarea 
ei în continuare presupune deducerea din ea a noi fapte susceptibile de a fi 
observate, dar rămase pîna atunci necunoscute şi confruntarea acestor fapte 
deduse cu noi probe empirice. Pentru ca acest test să fie relevant, faptele 
deduse trebuie să privească clasa de fenomene pentru explicarea cărora a fost 
formulată ipoteza; şi clc trebuie să fie îndeajuns de precis definite pentru ca 
observaţia să le poală infirma. 

Cele două stadii — al construirii ipotezelor şi al testării valabilităţii lor 
se leagă între ele sub două aspecte diferite. în primul rînd, faptele particulare 
utilizate în fiecare stadiu depind în parte de hazardul culegerii de date şi al 

cunoştinţelor de care dispune cercetătorul în cauză. Faptele ce servesc la tes¬ 
tarea implicaţiilor unei ipoteze puteau foarte bine să fie cuprinse şi ele în mate¬ 
rialul brut utilizat la construirea ei, şi viceversa. In al doilea rînd, procesul nu 
începe niciodată de pe un loc gol; aşa-numîtul „stadiu iniţiaf* presupune întot¬ 
deauna o confruntare a implicaţiilor unui set de ipoteze anterior cu observaţia; 
contrazicerea acestor implicaţii reprezintă stimulul pentru construirea de noi 
ipoteze sau pentru revizuirea celor vechi. După cum se vede, cele două stadii 
metodologice distincte se desfăşoară întotdeauna împreună. 

Neînţelegerile privitoare Ia acest proces aparent simplu pornesc în prin¬ 
cipal de la expresia „clasa de fenomene pe care ipoteza este menită să le 
explice^. Dificultatea existentă în ştiinţele sociale de a obţine noi date empi¬ 
rice despre această clasă de fenomene şi de a evalua confoniiitatea lor cu 
implicaţiile ipotezei face ispititoare supoziţia că pentru valabilitatea ipotezei 
sînt la fel de relevante alte probe, mai uşor accesibile — ideea că ipotezele 
au nu doar „implicaţii**, ci şi „presupoziţii**, şi că conformitatea acestor „presu¬ 
poziţii** cu „realitatea** reprezintă un test de valabilitate a ipotezei diferit de 
testarea implicaţiilor sau adilional acesteia. Acest punct de vedere larg 
împărtăşit este funcîarmente greşit şi dăunător pe multiple planuri. Departe 
de a oferi un mijloc mai lesnicios de separare a ipotezelor valabile de cele 
ne valabile, el nu face decît să genereze confuzie în această problemă, să 
alimenteze reprezentări greşite cu privire la semnificaţia probelor empirice 
pentru teoria economică, să imprime o orientare greşită multor eforturi inte¬ 
lectuale consacrate dezvoltării ştiinţei economice pozitive şi să stînjcnească 
realizarea consensului asupra diverselor ipoteze avansate în perimetrul ci. 

In măsura în care se poale spune în general despre o teorie că are „presu¬ 
poziţii** şi în măsura în care „realismul** acestora poate fi judecat independent 
de valabilitatea prcdicţiilor, raportul existent între semnificaţia unei teorii şi 
, jealismul** „presupoziţiilor** sale este aproajx; opusul celui sugerat de concepţia 
pe care o criticăm aici. Există ipoteze importante şi semnificative ale căror 
„presupoziţii** sînt reprezentări descriptive frapant de inexacte ale realităţii şi, 
în general, cu cît este mai semnificativă o teorie, cu alît mai ncrcalislc sînt în 
acest sens presupoziţiile ei.^- Motivul e simplu. O ipoteză este importantă 
dacă „explică** mult prin puţin, adică dacă abstrage elementele comune şi 
cruciale din masa de circumstanţe complexe şi detaliate ce înconjoară feno¬ 
menele de explicat şi permite exclusiv pe baza lor prcdicţii valabile. Aşadar, 
pentru a fi importantă, o ipoteză trebuie să fie descriptiv falsă în presupo¬ 
ziţiile ei; ea nu ia în considerare şi nu explică nici una din celelalte circum¬ 
stanţe, numeroase, ce însoţesc fenomenele de explicat, deoarece tocmai 
succesul ei arată că ele sînt irclcvante pentru aceste fenomene. 

Exprimîndu-ne mai puţin paradoxal: întrebarea care se cuvine pusă relativ 
la „presupoziţiile** unei teorii nu c dacă acestea sînt descriptiv „realiste**, deoa¬ 
rece ele nu sînt niciodată aşa, ci dacă sînt aproximaţii destul de bune în raport 
cu ceea ce se urmăreşte. Iar la această întrebare se poate răspunde doar 
observînd dacă teoria dă rezultate, adică dacă generează predicţii îndeajuns de 
valabile. Astfel, cele două teste aparent independente se reduc la unul singur. 

Teoria concurentei monopoliste şi imperfecte este un exemplu de neso¬ 
cotire a acestor propoziţii în teoria economică. Dezvoltarea acestei analize a 
fost motivată explicit iar larga ei acceptare şi aprobare a fost explicată în 
bună parte prin credinţa că postulatele „concurenţei perfecte** sau ale „mono¬ 
polului perfect**, considerate a sta la baza teoriei economice neoclasice, 
reprezintă o imagine falsă a realităţii. Iar această credinţă, la rîndul ei, s-a 
bazat aproape în întregime pe sesizarea directă a infidelităţii descriptive a 
postulatelor menţionate, şi nu pe vreo contrazicere recunoscută a predicţiilor 
derivate din teoria economică neoclasică. Discuţia prelungită referitoare la 
analiza marginală, purtată acum cîţiva ani în Aniericiîi} Economic Review, 
constituie un exemplu şi mai clar, deşi mult mai puţin important. Articolele 
scrise de exponenţi ai ambelor tabere ale controversei ignoră în mare măsură 
ceea ce mi se parc a fi în mod clar problema principală — conformitatea 
implicaţiilor analizei marginale cu experienţa — conccntrîndu-se asupra 
chestiunii, în bună parte irelcvanle, de a şti dacă oamenii de afaceri adoptă 
sau nu, în fapt, deciziile lor consuhînd tabele sau curbe sau funcţii multivaria- 
bile care prezintă costul marginal şi cîştigul marginal.^^ Poate că aceste două 
exemple şi multe altele sugerate imediat de ele vor servi la justificarea unei 
discuţii mai ample despre principiile metodologice subiacente decît s-ar 
considera altminteri de cuviinţă. 


III. Poate fi testată o ipoteză prin realismul 

presupoziţiilor sale? 

Putem pomi de la un exemplu simplu din fizică — cel al căderii corpu¬ 
rilor. Este o ipoteză acceptată că acceleraţia unui corp în cădere liberă este 
constantă — g, sau aproximativ 9,81 m/sec^ pe Păniînt — şi independentă de 
forma corpului, de modul în care este lăsat să cadă etc. De aici decurge că 
distanţa parcursă de corpul în cădere într-un interval de timp specificat este 
dată de formula wS unde s este distanţa parcursă în metri, iar t este 

timpul exprimat în secunde. A aplica această formulă la o bilă compactă 
lansată de pe acoperişul unei clădiri echivalează cu a spune că o bilă astfel 
lansată se comportă ca şi cum ar cădea în vid. A testa această ipoteză prin 
presupoziţiile ei îascamană a măsura rezistenţa reală a aerului şi a decide dacă 
ea este suficient de apropiată de zero. La nivelul mării presiunea aerului este 
de circa 1,033 kgf pe centimetru pătrat. Este cifra aceasta suficient de apro¬ 
piată de zero pentru ca diferenţa să poată fi socotită nesemnificativă? Aparent 
este, pentru că timpul real necesar pentru ca o bilă compactă să cadă de pe 
acoperişul unei clădiri pe păniînt este foarte apropiat de cel dat de formulă. 
Să presupunem acum că în loc de bilă este lăsat să cadă un fulg. Formula va 
da acum rezultatele mult îndepărtate de realitate. Aşadar, 1,033 kgf pe cm^ 
diferă semnificativ dc zero pentru un fulg, nu însă pentru o bilă. Sau, să mai 
presupunem că aplicăm formula la o bilă lansată dintr-un avion care zboară 
la o altitudine de 10 000 metri. Presiunea aerului la această altitudine este 
categoric mai mică decît 1,033 kgf pe cm^. Totuşi timpul de cădere real de la 

10 000 m la 7 000 m, punct în care presiunea acrului este încă mult mai mică 
decît la nivelul mării, se va deosebi considerabil de timpul prezis de formulă 
— în mai mare măsură decît timpul necesar unei bile compacte ca să cadă de 
pe acoperiş pe sol. Potrivit formulei, viteza bilei ar trebui să fie gt şi deci să 
crească constant. în fapt, o bilă lansată de la 10 000 m altitudine va atinge viteza 
sa maximă cu mult înainte de a lovi pămîntul. Analog se prezintă şi celelalte 
implicaţii ale formulei. 

întrebarea iniţială dacă 1,033 este destul de aproape de zero pentru ca 
diferenţa să poată fi considerată nesemnificativă este, în mod evident, prin ea 
însăşi, lipsită de sens; 1,033 kg pe centimetru pătrat este totuna cu 10 330 kgf 
pe metru pătrat sau 0,0075 tone pe un ţol pătrat. în lipsa unui termen de com¬ 
paraţie exterior, nu există nici o bază pentru a categorisi aceste numere drept 
„mici** sau „mari**. Iar singurul termen de comparaţie relevant este acea pre¬ 
siune a aerului pentru care formula este utilizabilă sau nu într-un complex de 
circumstanţe dat. Dar acesta ridică aceeaşi problemă la un alt nivel. Ce înseamnă 
că formula „este utilizabilă sau nu**? Chiar dacă am putea să eliminăm erorile 
de măsurare, timpul de cădere măsurat va fi rareori — dacă va fi vreodată — 
riguros egal cu timpul de cădere calculat. Cît de mare trebuie să fie diferenţa 
dintre cele două pentru a ne îndreptăţi să spunem că teoria „nu este utilizabilă**? 
Două importante standarde de comparaţie extcrioiurc sînt următoarele. Unul 
este acurateţea realizabilă de către o teorie alternativă cu care comparăm teoria 
tn cauză şi care este acceptabilă în aceeaşi măsură cu ea sub toate celelalte 
aspecte. Celălalt intervine atunci cînd există o teorie despre care se ştie că 
generează predicţii mai bune dar la un cost mai ridicat. Cîşligul ce constă în 
plusul de acurateţe şi care depinde de scopul urmărit se cerc atunci pus în 
balanţă cu costurile prin care sc obţine. 

Acest exemplu ilustrează deopotrivă imposibilitatea de a testa o teorie 
prin presupoziţiile ci şi ambiguitatea conceptului de „presupoziţii ale unei 
teorii**. Formula s - [gt- este valabilă pentru corj^urile ce cad în gol şi ea 
poate fi derivată anaîizînd comportamentul unor asemenea corpuri. Astfel 
îneît se poate spune: într-un spectru larg de circumstanţe, corpurile care cad 
în atmosfera reală sc comportă ca. şi cum ar cădea în vid. în limbajul atît de 
uzual în economia politică, acest enunţ ar fi repede tradus prin: formula 
presupune că c vorba de o cădere în vid. Este clar totuşi că formula nu 
presupune acest lucru. Ceea ce spune ea este că în multe cazuri existenţa rezis¬ 
tenţei aerului, forma coq^ului, numele persoanei care lansează corpul, felul 
mecanismului folosit pentru lansare şi o sumedenie de alte circumstanţe n-au 
efecte apreciabile asupra distanţei parcurse de corpul în cădere într-un timp 
specificat. Ipoteza poate fi lesne refomiulată astfel îneît să se omită orice 
menţionare a vidului: într-un spectru larg de circumstanţe, distanţa parcursă 
de un corp în cădere într-un timp specificat este dală de formula s 
Lăsînd de o parte istoricul acestei formule şi al teoriei fizice asociate, are 
sens să spunem că ca presupune vidul? Din cîte ştiu, pot exista şi alte seturi 
de presupoziţii care ar da aceeaşi formulă. Formula este acceptată pentru că 
se dovedeşte utilizabilă, nu pentru că trăim într-un vid aproximativ, indife¬ 
rent ce s-ar înţelege prin aceasta. 

Problema importantă care se pune în legătură cu ipoteza este de a speci¬ 
fica circumstanţele în care formula este aplicabilă sau, mai precis, mărimea 
generală a erorii ce afectează prcdicţiile ei în diferite circumstanţe. Mai mult 
chiar, după cum rezultă implicit din reformularea de adineauri a ipotezei, o 
asemenea specificare nici nu trebuie gîndită ca fiind ceva distinct de ipoteza 
însăşi, ci ca o parte esenţială a acesteia, parte susceptibilă în mod deosebit de 
revizuire şi extindere pe măsura acumulării de experienţă. 

In cazul particular al căderii coqîurilor dispunem şi de o teorie mai generală, 
deşi tot incompletă, obţinută în bună parte ca rezultat al încercărilor de a 
explica erorile teoriei simple. Ea permite calcularea influenţei unora din posi¬ 
bilii factori perturbatori şi înglobează teoria simplă ca pe un caz particular. 
Nu rentează însă întotdeauna să fie folosită teoria mai generală, deoarece 
plusul de acurateţe adus de ea s-ar putea să nu justifice costul suplimentar al 
utilizării ei; de aceea problema cunoaşterii circumstanţelor în care teoria mai 
simplă ne serveşte „suficient de bine** rămîne importantă. Rezistenţa aerului 
este una, dar numai una, din variabilele ce definesc aceste circumstanţe; 
forma corpului, viteza atinsă şi anumite alte variabile sînt şi ele relevante. Un 
mod de a interpreta variabilele, altele dccît rezistenţa acrului, este de a consi¬ 
dera că ele determină dacă o anumită abatere de Ia „presupoziţia** vidului 
este sau nu semnificativă. S-ar putea spune, de exemplu, că datorită deose¬ 
birii în ce priveşte forma corpului, o presiune de 1,033 kg pe cm^ este 
semnificativ diferită de zero pentru un fulg, nu şi pentru o bilă compactă ce 
parcurge în cădere o distanţă moderată. Un astfel de enunţ trebuie însă net 
deosebit de enunţul foarte diferit că teoria nu se aplică la fulg pentru că 
presupoziţiile ei sînt false. Sensul relaţiei este invers: presupoziţiile sînt false 
pentru un fulg deoarece în cazul acestuia teoria nu dă randament. Lucrul 
acesta se cere subliniat, deoarece utilizarea perfect valabilă a „presupoziţiilor** 
pentru speciilcarea circumstanţelor în care teoria se aplică este interpretata 
adesea, în mod eronat, în sensul că presupoziţiile pot fi utilizate pentru deter- 
niiiiarea circumstanţelor în care teoria este aplicabilă, şi a fost, din acest 
motiv, o sursă importantă a credinţei că o teorie poate fi testată prin presu¬ 
poziţiile ei. 


Să luăm acum un alt exemplu, de astă dată unul construit anume pentru a 
putea servi ca analog al multor ipoteze din ştiinţele sociale. Să considerăm 
densitatea frunzişului unui copac. Sugerez ipoteza că frunzele sînt 
poziţionate ca şi cum fiecare din ele ar căuta în mod deliberat să maximizeze 
cantitatea de lumină solară pe care o primeşte dată fiind poziţia frunzelor 
vecine ei, ca şi cum ar cunoaşte legile fizice care determină cantitatea de 
lumină ce ar fi recepţionată în diferite poziţii şi ar putea să se mişte rapid sau 
instantaneu din orice poziţie în oricare altă poziţie dorită şi neocupată. Fapt 
e că unele din implicaţiile mai evidente ale acestei ipoteze .sînt în mod vădit 
concordante cu experienţa: de exemplu, densitatea frunzelor este în general 
mai mare pe partea sudică a copacilor decît pe cea nordică, dar, după cum 
implică ipoteza, o asemenea distribuţie a frunzelor se constată în mai mică 
măsură sau lip.scştc în cazul copacilor situaţi pe panta nordică a unui deal sau 
cînd latura lor sudică este umbrită din vreo altă pricină. Este ipoteza noastră 

inacceptabilă sau falsă pentru motivul că, din cîtc ştim, frunzele nu „urmăresc 
nimic în mod „delibcrat“ sau conştient, n-au fost la şcoală unde să fi putut 
învăţa legile ştiinţei sau formulele matematice necesare pentru calcularea 
poziţiei „optime** şi nu se pot deplasa dintr-o poziţie în alta? E clar că nici 
unul din aceste lucruri nu este de importanţă vitală în evaluarea ipotezei; 
fenomenele menţionate nu intră în „clasa fenomenelor pe care ipoteza este 
menită să le explice**; ipoteza nu spune că frunzele fac aceste lucruri, ci doar 
că densitatea lor este ca şi cum le-ar face. în ciuda văditei falsităţi a „presu¬ 
poziţiilor** ipotezei, ea posedă o mare plauzabilitate graţie confonnităţii 
implicaţiilor ei cu observaţia. Noi înclinăm să „explicăm** valabilitatea ei 
prin faptul că lumina solară contribuie la creşterea frunzelor, că frunzele vor 
creşte mai dense sau mai multe frunze vor supravieţui acolo unde e mai mult 
soare, astfel îneît rezultatul la care se ajunge prin adaptare pur pasivă la 
circumstanţe exterioare este acelaşi cu cel ce s-ar obţine prin acomodare deli¬ 
berată la ele. Această ipoteză alternativă este mai atrăgătoare decît ipoteza 
construită de noi nu pentru că „presupoziţiile** ei sînt mai „realiste**, ci pentru 
că face parte dintr-o teorie mai generală care se aplică la o mai mare varie¬ 
tate de fenomene, în cadrul căreia poziţionarea frunzelor în jurul trunchiului 
unui copac reprezintă un caz special, arc mai multe implicaţii su.sceptibile de 
a fi contrazise şi înlr-o marc varietate de circumstanţe nu a fost totuşi 
contrazisă. în felul acesta, mărturiile directe în favoarea acestui mod de 
creştere a frunzelor sînt întărite prin mărturiile indirecte obţinute de la alte 
fenomene la care se aplică teoria mai generală. 

Ipoteza construită de noi este pesemne valabilă, adică generatoare de 
"predicţii „suficient** de exacte despre densitatea frunzelor, numai pentru o 
clasă particulară de circumstanţe. Nu ştiu care sînt aceste circumstanţe sau 
cum ar trebui definite. Pare evident, însă, că în acest exemplu „presupoziţiile** 
teoriei nu vor juca nici un rol în specificarea lor: domeniul ci de valabilitate 
va fi probabil determinat de tipuri de variabile cum sînt felul copacului, 
natura solului etc., şi nu de capacitatea frunzelor de a face complicate calcule 
matematice sau de a .se mişca dintr-un loc în altul. 

L. Savage şi cu mine am folosit cu alt prilej un exemplu în bună măsură 
paralel privitor la comportamentul uman. Să considerăm problema predicţiei 
numărului de lovituri izbutite de un bun jucător de biliard. Nu parc deloc nere¬ 
zonabil că am obţine prcdicţii excelente pe baza ipotezei că respectivul jucător 
îşi chibzuieşte loviturile sale ca şi cum ar cunoaşte nişte formule matematice 
complicate ce i-ar indica traiectoriile optime, ar putea să estimeze cu precizie 
din ochi unghiurile etc. ce descriu poziţiile bilelor, ar fi capabil să efectueze 
extrem de rapid calcule cu ajutorul acestor formule iar apoi să imprime bilelor 
direcţiile indicate de formule. încrederea noastră în această ipoteză nu se 
bazează pe credinţa că jucătorii de biliard, chiar şi cei foarte iscusiţi, pot să 
efectueze sau efectuează într-adevăr toate aceste operaţii; ci derivă din credinţa 
noastră că dacă n-ar fi în stare să obţină, într-un fel sau altul, c.senţialmente 
acelaşi rezultat, ci n-ar fi în fapt jucători de biliard iscusiţi. 

De la aceste exemple nu-i decît o mică distanţă pînă la ipoteza economică 
după care într-o gamă largă de circumstanţe firmele individuale se comportă 

ca şi cum ar urmări în mod ralional să maximizeze cîştigurile lor anticipate 
(numite în genere. în mod impropriu, „profituri'*)*® şi ar cunoaşte complet 
datele necesare pentru a izbuti în această încercare; ca şi cum ar cunoaşte, adică, 
funcţiile de cost şi de cerere respective, ar calcula costul marginal şi venitul 
marginal la toate acţiunile între care sînt puse să aleagă şi ar duce fiecare 
direcţie de acţiune pînă la punctul unde costul marginal şi venitul marginal 
respective ar fi egale. Fireşte că, realmente şi literalmente, oamenii de afaceri 
nu rezolvă sistemul de ecuaţii simultane prin care economistul matematician 
găseşte convenabil să exprime această ipoteză, la fel cum frunzele sau 
jucătorii de biliard nu fac calcule matematice complicate iar corpurile în 
cădere nu decid să creeze vid. Dacă este întrebat cum decide unde să lovească 


bila, jucătorul de biliard poate răspunde că, pur şi simplu îşi „reprezintă** 
mişcarea pe care i-o va imprima, după care o mai ajustează „cu o idee**, 
pentru mai multă siguranţă; iar omul de afaceri poate foarte bine să spună că 
el evaluează la costul mediu, desigur cu nişte mici abateri cînd piaţa o 
impune. Cele două formulări sînt aproximativ la fel de edificatoare şi nici 
una nu constituie un test relevant pentru ipoteza asociată. 

încrederea în ipoteza maximizării profitului se sprijină pe probe cu un 
caracter foarte diferit. Aceste probe sînt în parte similare celor invocate în spri¬ 
jinul ipotezei privitoare la jucătorul de biliard: dacă comportamentul oame¬ 
nilor de afaceri n-ar aproxima într-un fel sau altul comportamentul compatibil 
cu maximizarea profitului, e puţin probabil că ci ar rezista mult timp în lumea 
afacerilor. Să considerăm drept determinant imediat al comportamentului în 
afaceri indiferent ce —^ o reacţie intrată în obişnuinţă, hazardul sau altceva. 


Dacă se întîmplă ca acest determinant să ducă la un comportament compatibil 
cu maximizarea raţională şi informată a profitului, afacerea va prospera şi va 


dobîndi resurse care să-i permită să se extindă, dacă nu. 


afacerea va tinde să 


piardă din resurse şi nu va putea supravieţui dccît prin injectarea de resurse din 
exterior. Procesul de „selecţie naturală** contribuie astfel la validarea ipotezei 


sau, mai bine zis, dată fiind selecţia naturală, acceptarea ipotezei se poate 


baza în mare măsură pe judecata că ea rezumă în mod adecvat condiţiile de 


supravieţuire. 

Un ansamblu de probe şi mai important în sprijinul ipotezei maximizării 
profitului îl oferă experienţa nenumăratelor ei aplicaţii la probleme specifice 
şi a rezistenţei implicaţiilor ci în faţa datelor empirice. Această categorie de 
probe este extrem de greu de documentat; ele sînt împrăştiate prin numeroase 
memorandumuri, articole şi monografii consacrate cu precădere unor 
probleme specifice şi nu în mod expres testării ipotezei. Acceptarea şi utili¬ 
zarea continuă a ipotezei pe parcursul unei perioade mai lungi, coroborate cu 


faptul că n-a fost formulată şi larg acceptată nici o alternativă coerentă. 


necontradictorie, constituie o puternică dovadă indirectă a valorii ei. Probele 


m favoarea unei ipoteze constau întotdeauna din repetatele cazuri în care ea 


ar fi putut fi contrazisă, dar în fapt n-a fost; probe ce continuă să se acumu¬ 
leze tot timpul cît ea e.ste folosită şi prin însăşi natura lor se pretează anevoie 
la o documentare cît de cît cuprinzătoare. Ele tind să devină parte integrantă 

a tradiţiei şi folclorului unei ştiinţe, oglindită nu în vreo listă didactică de 
cazuri în care ipoteza a rezistat infirmărilor posibile, ci în tenacitatea cu care 
ipotezele sînt menţinute. 


IV. Semnificaţia şi rolul „presupoziţiilor^^ 

unei teorii 

Pînă aici concluziile noastre privind semnificaţia „presupoziţiilor** unei 
teorii au fost aproape exclusiv negative: am văzut că o teorie nu poate fi testată 
prin ,jeallsmur* „presupoziţiilor** ei şi că însuşi conceptul de „presupoziţii** 
ale unei teorii este înconjurat de ambiguitate. Dacă însă povestea s-ar opri aici, 
ar fi greu de explicat larga utilizare a acestui concept şi tendinţa puternică pe 
care o avem de a vorbi despre presupoziţiile unei teorii şi de a compara presu¬ 
poziţiile teoriilor alternative. Or, iese prea mult fum ca să nu fie foc. 

!ji metodologic, la fel ca şi în ştiinţa pozitivă, putem emite în genere cu 
mai multă siguranţă aserţiuni negative decît aserţiuni pozitive; de aceea şi eu 
am mai puţină încredere în observaţiile care urmează privitoare la semni¬ 
ficaţia şi rolul „presupoziţiilor** decît în observaţiile de pînă acum. Pe cît îmi 
pot da seama, „presupoziţiile unei teorii** joacă trei roluri pozitive diferite, 
deşi legate între ele: (a) reprezintă adesea un mod economic de descriere sau 
prezentare a unei teorii, (b) facilitează uneori testarea indirectă a ipotezei 
prin implicaţiile ei; şi (c), după cum am rcmiircat deja, constituie uneori 
mijloace convenabile de sj>ecificarc a condiţiilor în care se aşteaptă ca teoria 
să fie valabilă. Primele două se cer discutate mai pe larg. \ 


A. Folosirea ^.presupoziţiilor'* îu formularea teoriei 

Exemplul cu frunzele ilustrează primul rol al presupoziţiilor. în loc să 
spunem că frunzele caută să maximizeze lumina solară pe care o prime.se, am 
putea formula ipoteza echivalentă, aparent lipsită de orice presupoziţii, sub 
forma unei liste de reguli pentru predicţia densităţii frunzişului: dacă un 
copac se află pe un teren neted fără alţi copaci sau alte corpuri care să-i ecra¬ 
neze soarele, densitatea frunzelor va tinde să fie cutare şi cutare; dacă un 
copac se află pc panta dinspre nord a unui deal în mijlocul unei păduri de 
copaci a.semănători, atunci ... ctc. Aceasta ar fi, evident, o prezentare mult 
mai puţin economică a ipotezei decît aceea că frunzele tind să maximizeze 
lumina solară pe care o primeşte fiecare. Această din urmă formulare consti¬ 
tuie, de fapt, un rezumat simplu al regulilor din lista de mai înainte, chiar 
dacă lista ar fi indefinit de lungă, pentru că arată atît modul de a determina 
factorii din mediul ambiant care sînt importanţi pentru problema particulară 
ce ne preocupă, cît şi modul de evaluare a efectelor lor. Ea este mai concisă, 
fără a deveni prin aceasta mai puţin cuprinzătoare. 

Vorbind mai general, o ipoteză sau o teorie constă din aserţiunea că 
pentru o anumită clasă de fenomene anumite forţe sînt importante, iar altele, 
prin implicaţie, nu, şi din specificarea modului de acţiune al forţelor desem- 

nate ca importante. Putem considera ipoteza ca avînd doua părţi: pe de o 
parte un univers conceptual sau model abstract mai simplu decît ,,universul 
real“ şi cuprinzînd numai forţele despre care ipoteza afirmă că sînt impor- 
tanteţ pe de altă parte, un ansamblu de reguli ce definesc clasa de fenomene 
pentru care modelul poate fi socotit o reprezentare adecvată a „universului 
real şi precizează corespondenţa dintre variabilele sau entităţile din model 
şi fenomenele observabile. 


Cele două părţi au caractere foarte diferite. Modelul este abstract şi com¬ 
plet; el este o „algebra** sau o „logică**. Matematica şi logica formală joacă un 
rol de căpetenie în determinarea consistenţei şi a completitudinii modelului ca 
şi in explorarea implicaţiilor sale. Ambiguitatea, imprecizia sau aproximaţiile 
nu-şi au locul în model şi n-au de îndeplinit nici o funcţie în el. Presiunea 
aerului în vid este zero, nu „mică**; curba cererii la produsul unui producător 
competitiv este orizontală (arc panta zero), nu „aproape orizontală**. 

Pe de altă parte, regulile de utilizare a modelului n-au cum să fie abstracte 
şi complete. Ele sînt obligatoriu concrete şi, drept urmare, incomplete — 
completitudinea fiind posibilă doar într-o lume conceptuală, nu şi în „lumea 
reală**, indiferent ce interpretare s-ar da acestui fapt. Modelul este întruchi¬ 
parea logică a scmi-adcvărului „Niniic nu c nou sub soare**; regulile de 
aplicare a lui nu pot sa ignore scmi-adcvărul la fel de semnificativ „Istoria nu 
se repetă niciodată**. Regulile pot să fie, înlr-o măsură însemnată, formulate 
explicit — cel mai uşor, deşi nici atunci complet, cînd teoria face parte dintr-o 
teorie explicită mai generala, ca în exemplul cu teoria căderii libere a corpu¬ 
rilor. Urmărind să asigurăm unei ştiinţe o cît mai mare „obiectivitate** cu 
puţină, trebuie să ne preocupăm ca regulile să fie formulate pe cît posibil 
explicit iar sfera fenomenelor la care ea se aplică să fie continuu lărgită, în 
măsura posibilului. Oricît de bine am reuşi însă în aceasta tentativă, va 
rămine în mod inevitabil loc pentru exerciţiul judecaţii în aplicarea regulilor. 
Fiecare fenomen are anumite trăsături proprii pe care regulile explicite nu le 
acoperă. Capacitatea de a judeca dacă aceste trăsături pot fi ignorate sau nu, 
dacă ele afectează sau nu modul de identificare a cutăror fenomene observabile 
cu cutare entităţi din model, este ceva ce nu se transmite ca de la profesor la 
elev; ea şe dobîndcşle doar prin experienţă şi prin expunere la atmosfera 
ştiinţifică „adecvată**, nu se învaţă pe de rost. Prin acest punct trece linia care 
separă, în orice ştiinţă, pe „amator** de „profesionist** şi linia subţire care îl 
desparte pe un om de ştiinţă de un „trăznit**. 

Un exemplu simplu ar putea contribui la elucidarea acestui punct. Geometria 
euclidiană este un model abstract, complet şi consistent din punct de vedere 
logic. Entităţile ci sînt precis definite — o linie nu este o figură geometrică 
avînd o lungime „mult mai** mare decît lăţimea sau decît adîncimea; ci este 
o figură de lăţime şi adîncime zero. Ea este de asemenea, în mod evident, 
,,nerealistă . în ,,realitate nu exista lucruri de felul punctelor, liniilor sau 
suprafeţelor euclidiene. Sa aplicăm acest model abstract la un semn făcut cu 
o bucată de cretă pe tablă. Vom identifica acest semn cu o linie euclidiană, cu 
o suprafaţă euclidiană sau cu un solid euclidian? E clar că îl putem identifica 
în mod corect cu o linie daca e.ste folosit pentru a reprezenta, să zicem, o 
curbă a cererii, O asemenea identificare ar fi, în schimb, greşită dacă semnul 

respectiv este folosit pentru a colora, sa zicem, ţările pe o hartă, pentru că 
atunci n-am ajunge niciodată să avem harta colorată; pentru a putea face 
acest lucru, semnul trebuie identificat cu o suprafaţă. El nu poate fi însă iden¬ 
tificat în acest mod de către un fabricant de cretă, pentru că ar însemna că o 
bucată de cretă nu s-ar isprăvi niciodată; pentru scopurile fabricantului, 
semnul se cerc identificat cu un volum. în acest exemplu simplu, toata lumea 
ar fi de acord că aşa trebuie judecat. Pare însă evident că, deşi se pot formula 



avea caracterul coerent şi etanş pe carc-1 are geometria euclidiană însăşi. 

Atunci cînd vorbim de „presupoziţiile cruciale'* ale unei teorii, încercăm, 
cred, să formulăm clcmciUc-cIicic ale modelului abstract. Există îndeobşte 
mai multe moduri diferite de a descrie complet modelul, mai multe seturi 
diferite de „postulate** care deopotrivă implică modelul şi sînt implicate de el 
luat în ansamblu. Ele sînt toate logic echivalente: propoziţiile considerate 
dintr-un punct de vedere axiome sau postulate ale unui model pot fi conside¬ 
rate din alt punct de vedere teoreme şi viceversa. „Presupoziţiile** particulare 
numite „cruciale** sînt selectate pe temeiul convenabilităţii lor sub aspecte 
cum sînt simplitatea sau economicitatea în descrierea modelului, plauzibili¬ 
tatea intuitivă sau capacitatea de a sugera, fie şi numai prin implicaţie, unele 
din consideraţiile relevante pentru judecarea sau aplicarea modelului. 


B. Folosirea ,,prcsupoziţîUoF' ca test iiuiirect al unei teorii 


Atunci cînd se prezintă o ipoteză oarecare, în general pare evident care 


din şirul de enunţuri utilizate pentru expunerea ei aparţine presupoziţiilor şi 
care implicaţiilor; lotuşi, această distincţie nu este uşor .să fie definită în mod 
riguros. Eu cred că nu este vorba în acest caz de o caracteristică a ipotezei ca 
atare, ci a utilităţii ce urmează să i se dea. Iar dacă aşa stau lucrurile, atunci 
uşurinţa clasificării enunţurilor nu poate să reflecte dccît lipsa de ambiguitate 
a scopului pe care ipoteza este menită .să-l .servească. Posibilitatea înlocuirii 
reciproce a teoremelor şi axiomelor în cadrul unui model abstract implică 
posibilitatea înlocuirii reciproce a „implicaţiilor** şi „presupoziţiilor** în cadrul 


ipotezei empirice corespunzătoare modelului abstract, ceea ce totuşi nu 
trebuie înţeles în sensul că orice implicaţie se pretează la înlocuire reciprocă 
cu orice presupoziţie, ci doar în .sensul că poate să existe mai mult de un set 
de enunţuri care să implice restul. 

Să considerăm, de exemplu, o propoziţie particulară din teoria comporta¬ 
mentului oligopolist. Dacă presupunem (a) că întreprinzătorii caută să-şi 
maximizeze profiturile prin orice mijloace, inclusiv dobîndirea sau extin¬ 
derea puterii de monopol, de aici va rezulta (b) că atunci cînd cererea unui 
„produs** este instabilă din punct de vedere geografic, cheltuielile de trans¬ 
port sînt semnificative, învoielile explicite asupra preţurilor sînt ilegale iar 


numărul fabricanţilor respectivului produs este mic, ei vor tinde să .stabi¬ 
lească un sistem de preţuri cu punct fix.*"^ Aserţiunea (a) este privită drept 
presupoziţie, iar (b) drept implicaţie, pentru că acceptăm drept scop al 

analizei predictia comportamentului pe piaţă. Presupoziţia o vom considera 
acceptabilă dacă constatăm că condiţiile specificate în (b) sînt în general 
asociate sistemului de preţuri cu punct fix şi viceversa. Să schimbăm acum 
punctul de vedere şi să presupunem că ne preocupă să stabilim ce cazuri 
trebuie date în urmărire pentru încălcarea prohibiţiei de „conspiraţie în vederea 
îngrădirii comerţului** din legea antitrust a lui Shcrman. Dacă acum presu¬ 
punem (c) că sistemul de preţuri cu punct fix este un aranjament deliberat 
menit să faciliteze ÎJiţclcgcrile secrete în condiţiile specificate la (b), va 
rezulta (d) că întreprinzătorii care participă la sistemul de preţuri cu punct fix 
se fac vinovaţi de „conspiraţie în vederea îngrădirii comerţului**. Ceea ce 
înainte era o presupoziţie devine acum o implicaţie şi viceversa. Acum vom 
considera valabilă presupoziţia (c) dacă constatăm că atunci cînd între¬ 


prinzătorii participă Ia sistemul de preţuri cu punct fix se găsesc în general 
alte dovezi, sub formă de .scrisori, memorandumuri ş.a. privitoare la ceea ce 
tribunalele consideră a fi „conspiraţii în vederea îngrădirii comerţului**. 

Să presupunem că ipoteza se dovedeşte utilă pentru primul scop “ 
predicţia comportamentului pe piaţă. De aici, evident, nu decurge că va fî Ia 
fel de utilă pentru cel dc-al doilea scop, acela de a prevedea dacă există sufi¬ 


ciente dovezi de „conspiraţie în vederea îngrădirii comerţului** pentru a 
îndreptăţi o acţiune în justiţie. Şi reciproc, dacă se dovedeşte utilă pentru cel 
de-al doilea scop, nu decurge că va fi utilă şi pentru primul. Totuşi, în lipsa 
altor probe, succesul ipotezei pentru unul din scopuri — în explicarea unei 
clase de fenomene — ne va da o mai mare încredere decît am avea altminteri 


că ea ar putea fi utilă şi pentru celălalt scop — în explicarea unei alte clase 
de fenomene. Mult ipai greu c de spus cît de marc poate fi sporul de încre¬ 
dere în ea astfel îndreptăţit. Pentru că acesta depinde de cît de strîns legate 
considerăm că sînt între ele cele două clase de fenomene, lucru ce depinde, 
la rîndul său, într-un mod complex, de probe indirecte de un tip asemănător, 
adică de experienţa pe care o avem privitor la alte conexiuni în explicarea 
prin cîte o teorie a unor fenomene ce într-un anume sens diferă similar. 

Vorbind Ia un mod mai general, enunţurile categorisite drept presupoziţii 
ale unei ipoteze pot fi utilizate pentru obţinerea de probe indirecte privitoare la 
acceptăbilitatea ipotezei în măsura în care presupoziţiile pot fi ele însele pri¬ 
vite drept implicaţii ale ipotezei şi deci conformitatea lor cu realitatea drept 
neinfîrmare a unor implicaţii, sau în măsura în care presupoziţiile ne pot evoca 
alte implicaţii ale ipotezei, su.sccptibile de observare empirică ocazională.*® 
Motivul pentru care numim indirecte aceste probe este că presupoziţiile sau 
implicaţiile asociate se referă îndeobşte la o clasă de fenomene diferită de 


clasa celor pe care ipoteza este menită să le explice; într-adevăr, după cum am 
sugerat ceva mai înainte, acesta parc a fi criteriul principal pe care-1 folosim 
pentru a decide care enunţuri unnează a fi numite „presupoziţii** şi care 
„implicaţii**. Ponderea acortlată acestor probe indirecte depinde de cît de strîns 
apreciem că sînt legate între ele cele două clase de fenomene. 


O altă modalitate în care „presupoziţiile** unei ipoteze pot să faciliteze tes¬ 
tarea ei indirectă con.stă în relevarea afinităţii ei cu alte ipoteze, afinitate graţie 
căreia dovezile privitoare Ia valabilitatea acestora devin relevante pentru vala- 

bilitatea ei. Să zicem» bunăoară, că s-a formulat o ipoteză pentru o anumită 
clasă de comportamente. Accitstă ipoteză poate fi enunţată, ca de obicei, fără a 
se specifica vreo „presupoziţie^. Să presupunem însă că s-ar putea învedera 
echivalenţa ci cu un set de presupoziţii ce include presupoziţia că omul îşi 
urmăreşte propriul interes. Ipoteza cîşligă atunci plauzibilitate indirecta din 
succesul înregistrat la o altă clasă de fenomene de anumite ipoteze despre care 
se poate spune că fac şi ele această presupoziţie; pentru ca, cel puţin, ceea ce 
se face aici nu este cu totul fără precedent şi nu a dus la eşec în toate celelalte 
utilizări. într-adevăr, formularea presupoziţiilor în aşa fel îneît să fie scoasă în 
evidenţă o relaţie între ipoteze superficial diferite constituie un pas în direcţia 
unei ipoteze mai generale. 

Acest gen de probe indirecte obţinute de la ipoteze înrudite explică in 
mare măsură diferenţele dintre încrederea pe care o acordă unei anumite 
ipoteze oameni de formaţii diferite. Să considerăm, de exemplu, ipoteza că 
gradul de discriminare rasială sau religioasă Ia angajarea forţei de muncă 
într-o anumită zonă sau ramură industrială este strîns legat de gradul de 
monopolizare din ramura sau zona respectivă; ca, in cazul unei ramuri con- 
curcnţialc, discriminarea va fi semnificativă numai dacă apartenenţa rasială 
sau confesională a angajaţilor afectează fie disponibilitatea altor angajaţi de a 
lucra împreună cu ci, fie acceptabilitatea produselor de către clienţi, nefiind 
corelată cu prejudecăţile patronilor.*^ Această ipoteză este mult mai probabil 
să fie agreată de un economist decît de un sociolog. Se poate spune că ea 
„presupune** urmărirea exclusivă de către patronii din ramurile concurenţiale 
a interesului pecuniar propriu; iar această „presupoziţie** dă bune rezultate 
într-o marc varietate de ipoteze formuUxte de economişti referitoare la multe 
din fenomenele de masă de care se ocupă cercetarea economică. Este, deci, 
probabil ca economistului să i se para rezonabil ca ca sa se dovedească utila 
şi în acest caz. Pe de altă parte, ipotezele cu care este obişnuit sociologul 
presupun un model sau o lume ideală de un gen diferit, unde urmărirea în 
exclusivitate a interesului propriu pecuniar joacă un rol mult mai puţin 
important. Probele indirecte de care dispune sociologul cu privire la această 
ipoteză sînt mult mai puţin favorabile decît probele indirecte de care dispune 
economistul; drept care, el o va privi cu mai multă suspiciune. 

Fireşte că nici probele economistului, nici cele ale sociologului nu sînt 
concludente. Testul decisiv este succesul sau insuccesul ipotezei în raport cu 
fenomenele pe care urmăreşte să le explice. S-ar putea însă să fie nevoie să 
se formuleze o judecată înainte de a se fi efectuat o te.starc satisfăcătoare de 
acest fel, eventual şi atunci cînd o atare testare nu este posibilă în viitorul 
apropiat, în care caz judecata va trebui să se bazeze pe probele inadecvate 
disponibile. De altminteri, chiar şi atunci cînd un a.scmenea test poate să fie 
făcut, fundalul intelectual al cercetătorului nu este irclevant pentru judecata 
pe care o va formula. în ştiinţă nu avem niciodată certitudine, iar ponderea 
probelor în favoarea sau împotriva unei ipoteze nu poate fi niciodată evaluată 
pe deplin „obiectiv**. Economistul va fi mai tolerant decît sociologul în jude¬ 
carea conformităţii cu experienţa a implicaţiilor ipotezei şi îi vor fi de-ajuns 
mai puţine cazuri de „conformitate** pentru a fi convins să accepte ipoteza. 

V. Unele implîca|ii pentru problematica economică 

Problemele metodologice abstracte discutate aici au implicaţii directe 
asupra acuzaţiei de „ncrcalism“ ce se aduce de atîta timp teoriei economice 
„ortodoxe**, ca şi asupra încercărilor de a reformula această teorie astfel îneît 
acuzaţia să poată fi respinsă. Economia politică este o ştiinţă „lugubră** 
pentru că presupune că omul este egoist şi hrăpăreţ, „un calculator ultrarapid 
de plăceri şi dureri, care oscilează ca o globulă omogenă de dorinţă şi fericire 
sub impulsul unor stimuli ce o trag încoace şi încolo, lăsînd-o însă intactă**^^; 
ea se bazează pe o psihologie demodată şi trebuie reconstruită în pas cu 
fiecare nouă evoluţie din psihologie; ea presupune că oamenii, sau cel puţin 
oamenii de afaceri, sînt „într-o necontenită stare de «alerta», gata să modifice 
preţurile şi/sau regulile de stabilire a preţurilor ori de cîtc ori intuiţia lor fină,.. 
detectează vreo schimbare în condiţiile cererii şi ofertei**^*; ea presupune că 
pieţele sînt perfecte, concurenţa e pură, iar mărfurile, forţa de muncă şi capi¬ 
talul sînt omogene. 

După cum am văzut, criticilc de acest tip îşi greşesc ţinta dacă nu sînt 
suplimentate cu dovezi că există o ipoteză care diferă sub unul sau altul din 
aceste aspecte de teoria criticată şi care generează prcdicţii mai bune decît 
aceasta pentru un spectru larg de fenomene. De cele mai multe ori, însă, 
asemenea critici nu sînt iLStfel suplimentate; ele se bazează aproape exclusiv 
pe sesizarea cliipurilc directă a unor discrepanţe între „presupoziţii** şi 
„lumea reală**. Un exemplu deosebit de clar ni-1 oferă recentele critici la 
adresa ipotezei maximizării profitului făcute pc temeiul ca oamenii de afaceri 
nu se comportă şi nici nu pot să se comporte aşa cum „presupune** teoria. 
Dovezile aduse în sprijinul acestei aserţiuni sînt îndeobşte luate fie din 
răspunsurile date de oameni de afaceri la întrebări privitoare Ia factorii ce le 
determină deciziile — j;)rocedcu de testare a teoriilor economice comparabil 
cu o testare a teoriilor despre longevitate ce ar consta în a-i întreba pc octo¬ 
genari ce explicaţie dau faptului că au trăit atît de mult — fie din studii 
descriptive asupra activităţilor decizionale ale unor firme individuale.-- Rareori 
se întîmplă să fie citată vreo dovadă privind conformitatea cu comportamentul 
efectiv al oamenilor de afaceri pe piaţă — adică vreo dovadă despre ceea ce 
aceştia fac şi nu despre ceea ce zic că fac — şi să fie criticate, pc de o parte, 
implicaţiile ipotezei supuse criticii, iar pe de alta implicaţiile unei ipoteze 
alternative. 

O teorie sau „presupoziţiile** ci n-au cum să fie pînă la capăt „realiste** în 
sensul ncmijlocit-dcscripliv atribuit atît de des acestui termen. O teorie 
complet „realistă** a pieţei grîului ar trebui să includă nu numai condiţiile 
subiacente nemijlocite ale cererii şi ofertei de grîu, ci şi felul numerarului sau 
al instrumentelor de credit folosite la efectuarea schimburilor; caracteristicile 
personale ale comercianţilor de grîu, cum ar fi culoarea părului şi a ochilor 
fiecăruia din ci, antcccdcnlcic şi educaţia fiecăruia, numărul de membri ai 
familiei sale, caracteristicile acestora, antecedentele şi educaţia lor etc.; tipul 
de sol pe care a crescut grîul, caracteristicile lui fizice şi chimice, condiţiile 
atmosferice din perioada de vegetaţie; caracteristicile personale ale fermie- 

iilor cultivatori de grîu şi ale persoanelor care îl vor consuma; şi aşa mai 
departe, indefinit. Nu încape îndoială că orice încercare de a merge foarte 
departe cu aspiraţia spre un astfel de , 4 'ealism‘* ar face teoria total inutilă. 

Fireşte, ideea unei teorii complet realiste este, în parte, fictivă. Nici un 
critic al unei teorii nu va accepta ca obiectiv al său această extremă logica; el 
va prefera să spună că „presupoziţiile** teoriei pe care o critică sînt „prea 
nerealiste şi că obiectivul său este un set de presupoziţii care să fie „mai 
realiste, deşi nu total şi copleşitor realiste. Atîta timp însă cît proba „realis¬ 
mului** o constituie acurateţea descriptivă direct percepută a „presupoziţiilor** 
—- de exemplu observaţia că „oamenii de afaceri nu par să fie nici atît de 
avari, nici atît de dinamici, nici atît de logici cum îi zugrăveşte teoria margi- 
nalistă**^ sau că „în condiţiile actuale ar fi cu totul nepractic ca directorul 
unei fabrici cu procese multiple să încerce,,, să calculeze şi să pună în cumpănă 
costurile marginale şi veniturile marginale la fiecare factor productiv**^^ — 
n-avem nici o bază pentru trasarea unei asemenea distincţii astfel îneît să nu 
mergem pînă la imaginea caricaturală creionată în alineatul precedent. După 
ce criteriu vom judeca dacă o anume îndepărtare de realism este sau nu 
acceptabilă? De ce este mai „ncrealist** ca în analiza comportamentului în 
afaceri să fie ignorată mărimea costurilor unui om de afaceri dccît culoarea 
ochilor săi? Răspunsul evident este că primul factor contează mai mult în 
comportamentul economic decît cel de-al doilea; lucrul acesta însă nu avem 
cum să-l aflăm din simpla observare a faptului că oamenii de afaceri au 
costuri de mărimi diferite şi ochi de culori diferite. Nu-1 putem afla decît 
comparînd efectul pe care-1 arc luarea în considerare a unuia din cei doi factori 
sau a celuilalt asupra discrepanţei dintre comportamentul observat şi cel 
prezis. Pînă şi susţinătorii cei mai extremişti ai presupoziţiilor realiste sînt 
astfel siliţi pînă la urmă, atunci cînd categorisesc presupoziţiile alternative în 
mai realiste şi mai puţin realiste, să abandoneze propriul lor criteriu şi să 
accepte testarea prin prcdicţic.-^ 

Majoritatea criticilor formulate la adresa teoriei economice pe temeiul 
lipsei de realism a presupoziţiilor sale se datorează confuziei dintre acurateţea 
descriptivă şi relevanţa analitică. Această confuzie, cît şi plauzibilitatea vede¬ 
rilor care o generează, sînt ilustrate pregnant de o remarcă aparent inofensivă 
dintr-un articol consacrat teoriei ciclului industrial, cum că „fenomenele 
economice sînt variate şi complexe, astfel că orice teorie cuprinzătoare a 
ciclului industrial aplicabilă îndeaproape la realitate nu poate fi decît foarte 
complicată**.^^ O ipoteză fundamentală a ştiinţei este că aparenţele înşeală şi 
că există un mod de a privi, interpreta sau organiza datele empirice astfel 
îneît fenomene diverse şi superficial nclegatc între ele să apară drept mani¬ 
festări ale unei structuri mai fundamentale şi relativ simple. Iar testul acestei 
ipoteze, ca şi al oricărei alteia, îl constituie roadele ei — test căruia ştiinţa i-a 
rezistat pînă acum cu succes. Dacă o clasă de „fenomene economice** ne 
apare variată şi complexa, trebuie presupus că aceasta se datorează faptului 
că nu dispunem de o teorie adecvată prin care să le putem explica. Nu putem 
aşeza într-o parte fapte cunoscute iar în cealaltă o teorie „aplicabilă îndea¬ 
proape la realitate**. O teorie este un mod de a percepe „faptele** şi nu putem 

percepe ,4^apte“ fără o teorie. Orice aserţiune că fenomenele economice sînt 
variate şi complexe neagă caracterul empiric al cunoaşterii, singurul care dă 
sens activităţii ştiinţifice; ca se cere categorisită alături de declaraţia, pe drept 
cuvînt ridiculizată, a lui John Stuart Mill că „din fericire, din legile valorii nu 
mai rămîne nimic de clarificat de către autori de astăzi [1848] sau din viitor; 


aici teoria este completă"* 

Confuzia dintre acurateţea descriptivă şi relevanţa analitică a generat nu 
numai critici la adresa teoriei economice pe temeiuri în bună piule irelevante, 
ci şi interpretări eronate ale ei şi eforturi greşit orientate pentru îndreptarea pre¬ 
supuselor defecte. „Tipuri ideale** din modelul abstract construit de economişti 
teoreticieni au fost privite adesea ca nişte categorii strict descriptive menite să 
corespundă direct şi complet unor entităţi din lumea reală independent de 
scopul pentru care este folosit modelul. Discrepanţele evidente au dus la 
încercări, inevitabil neizbutite, de a construi teorii pe baza unor categorii ce se 


voiau integral descriptive. 

Această tendinţă apare, poate, cel mai clar ilustrată în interpretarea dată 
conceptelor de „concurenţă perfectă** şi „monopol** şi în dezvoltarea teoriei 
„concurenţei incomplete** sau „monopoliste**. Marshall, se spune, a postulat 
„concurenţa perfectă**; poate că odinioară va fi existat aşa ceva. Este însă lim¬ 
pede că acum nu mai există, aşa că teoriile lui trebuie abandonate. Cititorul va 
căuta mult şi bine — iiir cu prezic că în zadar — la Marshall vreo presupoziţie 
explicită privitoare la concurenţa perfectă sau vreo aserţiune că lumea ar fi 
alcătuită, în sens descriptiv, din firme atomice prinse în mecanismul unei 
concurenţe perfecte. în schimb iată ce găsim că spune Marshall: „La o extre¬ 
mitate se situează pieţele mondiale pe care concurenţa acţionează direct din 
toate părţile globului; iar la cealaltă, acele pieţe închise din care este exclusă 
orice concurenţă directă din afară, deşi chiar şi aici se poate face simţită con¬ 


curenţa indirectă şi transmisă; iar la mijlocul distanţei dintre 
se situează marca majoritate a pieţelor pe care economiştii; 


aceste extremităţi 


ceri trebuie să le studieze**.^® Marshall lua lumea aşa cum este; el urmărea să 


construiască un „mecanism** pentru analiza ei, şi nu pentru reproducerea ei 


fotografică. 

Analizînd lumea aşa cum este, Marshall a construit ipoteza că, în raport 
cu multe probleme, firmele puteau fi grupate pe „ramuri** în aşa fel îneît 
asemănările dintre firmele cuprinse într-o grupă să fie mai importante decît 
deosebirile dintre ele. Sînt probleme unde elementul important constă în 
faptul că un anumit stimul — o aceeaşi schimbare în cererea pentru produ¬ 
sele lor, să zicem, sau în oferta de factori — afectează în acelaşi mod un grup 
de firme. Dar nu în toate problemele se poate proceda aşa: elementul impor¬ 
tant pentru acestea s-ar putea să fie efectul diferenţei asupra unor firme 
particulare. 

Modelul abstract corespunzător acestei ipoteze cuprinde două tipuri 
„ideale** de firme: firme individual concurenţiale, grupate pe ramuri, şi firme 
monopoliste. O firmă este concurenţială dacă curba cererii pentru producţia 
sa e infinit de elastică în raport cu preţul său pentru anumite preţuri şi pentru 
toată producţia, fiind date preţurile cerute de toate celelalte firme; ea aparţine 

unei , 4 ramuri“ definite ca un grup de firme ce fabrică, un unic „produs“. Un 
„produs** se defineşte ca o colecţie de unităţi ce reprezintă substitute perfecte 
pentru cumpărători astfel îneît elasticitatea cererii pentru producţia unei 
firme în raport cu preţul altei finne din aceeaşi ramura este finită pentru un 
anume preţ şi un anume volum al producţiei, O firmă este monopolistă dacă 
curba cererii pentru produsele ei nu este infinit de elastică la un anumit preţ 
pentru orice volum al producţiei.^^ Dacă este monopolistă, firma este chiar 
ramura industrială respectivă.^*^ 

Ca întotdeauna, ipoteza în totalitatea ei nu constă numai din acest model 
abstract şi din tipurile lui ideale, ci şi dintr-un ansamblu de reguli, cel m£U 
adesea implicite şi sugerate prin exemple, pentru identificarea firmelor reale 
cu unul sau altul din tipurile ideale şi pentru clasificarea firmelor pe ramuri. 
Tipurile ideale nu se vor descriptive; ele sînt menite să evidenţieze trăsăturile 
care prezintă o importanţă crucială pentru o problemă particulară. Chiar dacă 
am putea estima direct şi cu precizie curba cererii pentru produsul unei 
firme, n-am putea trece de-a dreptul la clasificarea firmei ca fiind perfect 
concurenţială sau monopolistă după cum elasticitatea curbei cererii este sau 
nu infinită. Nici o curbă a cererii determinată prin observaţie nu va fi vreodată 
perfect orizontală, astfel că elasticitatea estimată va fi totdeauna finită. între¬ 
barea relevantă este întotdeauna dacă elasticitatea este „suficient** de mare 


pentru a putea fi considerată infinită, dar la ea nu se poate răspunde o dată 
pentru totdeauna doar prin indicarea valorii numerice a elasticităţii însăşi, 
întocmai cum nu putem spune o dată pentru totdeauna dacă o presiune 
atmosferică de 1,033 pe cm^ este „suficient** de aproape de zero pentru a se 


putea folosi formula s = \gt". Tot aşa nu putem calcula elasticităţi le transver¬ 
sale ale cererii pentru a clasifica apoi firmele pe ramuri după cum există sau 


nu „un decalaj substanţial în elasticităţile transversale ale cererii**. După cum 


spune Marshall, „La întrebarea unde trebuie trasate liniile despărţitoare 
dintre diferite mărfuri [adică ramuri] nu se poate răspunde decît în funcţie de 


specificul problemei în discuţie**Totul despinde de natura problemei, nu-i 
nici o inconsecvenţă dacă pentru o problemă o aceeaşi firmă este privită ca 
şi cum ar fi un concurent perfect, iar pentru o altă problemă ca o firmă mono¬ 
polistă, întocmai cum nu este o inconsecvenţă ca un acelaşi semn făcut cu 
creta să fie privit ca o linie euclidiană în contextul unei probleme, ca o 
suprafaţă euclidiană în contextul unei o a doua, iar într-o a treia ca un solid 


euclidian. Cît de mari sînt elasticitatea şi elasticitatea transversală a cererii, 


numărul finnelor ce fabrică produse fizice similare ctc., toate acestea sînt 
relevante pentru că figurează sau pot să figureze printre variabilele utilizate 
pentru definirea corespondenţei dintre entităţile ideale şi cele reale în cadrul 
unei probleme particulare şi pentru specificarea circumstanţelor în care teoria 
se aplică îndeajuns de bine; ele nu conduc însă, o dată pentru totdeauna, la o 
clasificare a fTrmclor drept concurenţiale sau monopoliste. 


Un exemplu ne poate lamuri mai bine în această chestiune. Să presu¬ 
punem că vrem să determinăm efectul pe care-l are asupra preţului cu 
amănuntul la ţigarete o majorare, care se aşteaptă să rămînă permanentă, a 
impozitului federal pe ţigarete. Aş risca prcdicţia că vom obţine rezultate în 

linii mari corecte tralînd firmele producătoare de ţigarete ca şi cum ar fabrica 
un produs identic şi s-ar afla în cocurenţă perfectă. Fireşte că într-un astfel de 
caz „se impune să fie făcută o convenţie** privind numărul de ţigarete 
Chesterficld „considerate echivalente** unei ţigarete Marlborough.^^ 

Pe de altă parte, ipoteza că finnele de ţigarete se comportă ca şi cum ar fi 
perfect concurcnţialc ar fi fost o proastă călăuză în privinţa reacţiilor lor la 
controlul preţurilor din timpul celui de-al doilea război mondial, iar specialiştii 
şi-ar fi dat seama dinainte de acest lucru. Costurile firmelor de ţigarete nu 
puteau să nu crească în timpul războiului. în asemenea împrejurări nişte com¬ 
petitori perfecţi ar fi redus cantitatea oferită spre vînzare la preţul existent ante¬ 
rior. Dar, la preţul respectiv, majorarea din timpul războiului a venitului 
publicului ar fi sporit probabil cantitatea cerută. în condiţii de concurenţă per¬ 
fectă alinierea strictă la preţul legal ar fi dus. aşadar, nu numai la o „penurie** în 


sensul depăşirii cantităţii oferite de către cantitatea solicitată, ci şi la un declin 
absolut al numărului de ţigarete fabricate. Faptele contrazic această implicaţie 


particulară: a existat o aliniere destul de bună la preţurile maximale ale ţigărilor 
şi totuşi cantităţile produse nu s-au redus substanţial. Forţa comună a costurilor 
majorate a acţionat, pesemne, mai puţin puternic decît forţa disjunctivă a 
dorinţei fiecărei firme de a-şi păstra ponderea pe piaţă, de a menţine valoarea şi 
prestigiul mărcii sale de fabricaţie, mai cu seamă cînd impozitul pe profitul 
excedentar a făcut să treacă în bugetul administraţiei o cotă însemnată din cos¬ 


turile reclamelor de acest fel. Relativ la această problemă firmele de ţigarete nu 


pot fi tratate ca şi cum ar fi nişte competitori perfecţi. 

Cultura griului este dată adesea ca exemplu de concurenţă perfectă. Dar 
în timp CC pentru anumite probleme este indicat ca producătorii de grîu să fie 
trataţi ca şi cum ar forma o ramură economică perfect concurenţială, pentru 
alte probleme nu e indicat să se procedeze aşa. De exemplu, dacă e vorba de 
problema diferenţei dintre preţurile plătite pentru grîu de către silozurile 


locale. 


Aparatul lui Marchall s-a dovedit mai util pentru probleme unde un grup 
de firme sînt afectate de stimuli comuni şi unde firmele pot fi tratate ca şi 
cum ar fi competitori perfecţi. De aici a izvorît ideca greşită că Marshall ar 
fi „presupus** concurenţa perfectă într-un sens descriptiv. Ar fi foarte de dorit 
să dispunem de o teorie mai generală decît cea a lui Marshall, care să acopere 
în acelaşi timp cazurile în care diferenţierea produselor sau micimea nume¬ 
relor generează deosebiri esenţiale, şi cazurile în care nu se întîmplă aşa. O 
asemenea teorie ne-ar permite să tratăm probleme ce în prezent ne depăşesc 
şi în plus ar facilita determinarea spectrului de circumstanţe pentru care teoria 
mai simplă poate fi socotită o aproximaţie suficient de bună. Pentru a îndeplini 
o asemenea funcţie, teoria generală trebuie să aibă conţinut şi substanţă; ea 
trebuie să aibă implicaţii susceptibile de a fi contrazise de datele empirice. 


implicaţii care să prezinte totodată interes şi importanţă de fond. 

Teoria concurenţei imperfecte sau monopoliste dezvoltată de Chamberlin 
şi Robinson reprezintă o încercare în direcţia construirii unei asemenea teorii 
mai generale. Din păcate, ea nu posedă nici unul din atributele care ar face 
din ea o teorie generală cu adevărat utilă. Contribuţia ei se limitează în general 

la ameliorarea modului de expunere a economiei firmei individuale şi 
implicit a modului de derivare a implicaţiilor modelului marshallian, la rafi¬ 
narea analizei marshalliene a monopolului şi la îmbogăţirea vocabularului 
utilizabil în descrierea experienţei industriale. 

Deficienţele acestei teorii ies la iveală cel mai clar în modul — sau inca¬ 
pacitatea — de a trata problemele în care este vorba de grupuri de firme — 






de „ramuri'* în sensul lui Marshall. Cîlă vreme se insistă că diferenţierea 
dintre produse este esenţială — iar trăsătura distinctivă a teoriei este 
insistenţa asupra acestui clement — nu se poate utiliza definiţia ramurii ca 
totalitate a firmelor ce fabrică un produs identic. Conform acestei definiţii, 
fiecare firmă ar reprezenta atunci o ramură distinctă. O definiţie ce ar apela 
la „substitute** apropiate sau la un decalaj „substanţial** între elasticităţi le 
încrucişate ar escamota dificultatea, ar introduce imprecizie şi termeni nede- 
finibili în modelul abstract, unde nu-şi au locul, şi n-ar avea decît efectul de a 
face teoria, din punct de vedere analitic, lipsită de sens — căci termeni ca 
apropiat** fac parte din aceeaşi categorie cu cel de presiune atmosferică 
rnică**.^'* într-un anumit context Cliamberlin defineşte implicit ramura drept 
un grup de firme ce au costuri şi curbe de cerere identice.^^ Dar şi o 
asemenea definiţie este lipsită de sens cîtă vreme diferenţierea produselor 
este, după cum pretinde teoria sa, un element esenţial şi de care nu se poate 
face abstracţie. Ce sens poate avea afirmaţia după care curba de costuri şi 
curba de cerere ale unei firme producătoare de buldozere sînt identice cu cele 
ale unei firme producătoare de ace de păr?^^ Iar dacă este lipsită de sens în 
cazul buldozerelor şi al acelor de păr, ea va fi lipsită de sens şi în cazul a 
două mărci de piista de dinţi, cîlă vreme se insistă că deosebirea dintre cele 
două mărci este de importanţă fundamentală. 

Teoria concurenţei monopoliste nu oferă instrumente pentru analiza unei 
ramuri şi, deci, nu oferă o punte între firmă Ia o extremitate şi echilibrul 
general la cealallă.^^ Ea nu are, deci, capacitatea de a contribui la analiza a o 
sumedenie de probleme importante: una din extreme este prea îngustă pentru 
a putea fi de mare interes; cealaltă este prea largă pentru a permite gene¬ 
ralizări cu sens,^** 


VI. încheiere 


Economia ca ştiinţă pozitivă este un corp de generalizări acceptate 
ipotetic privitoare la fenomenele economice, generalizări ce pot fi utilizate 
pentru predicţia consecinţelor ce survin în urma schimbărilor pe care le 
suferă circumstanţele. Progresul în direcţia lărgirii acestui corp de gene¬ 
ralizări, a întăririi încrederii în valabilitatea lor şi a unei acurateţi sporite a 
predicţiilor la care conduc este stînjcnit nu numai de limitele capacităţilor 
umane, ca în orice demers cognitiv, ci şi de obstacole ce prezintă o 
importanţă aparte pentru ştiinţele sociale în general şi pentru teoria 
economică în particular, deşi nu Ie sînt nicidecum specifice acestora. Faptul 
că obiectul economici politice le este familiar alimentează la oameni 
dispreţul faţa de cunoaşterea lui specializată. Importanţa pe care obiectul ei 

o are pentru viaţa de fiecare zi şi pentru preocupările majore ale politicii 
publice dăunează obiectivîiăţti şi facilitează confuzia între analiza ştiinţifică 
şi judecata normativă. Necesitatea sprijinirii pe experienţa necontrolată şi nu 
pe experimentul controlat îngreunează obţinerea de date empirice clare şi 
tranşante prin care să poată fi justificată acceptarea ipotezelor avansate. 
Sprijinirea pe experienţa necontrolată nu afectează principiul metodologic 
fundamental că o ipoteză poate fi testată numai prin conformitatea 
implicaţiilor sau prcdicţiilor ci cu fenomene observabile; dar face mai dificilă 
sarcina testării ipotezelor şi creează teren mai prielnic pentru confuzii în 
privinţa principiilor metodologice. Mai mult dccît alţi oameni de ştiinţă, cei 
din ştiinţele sociale trebuie să aibă conştiinţa metodologiei pe care o practică. 

O confuzie ce se întîlneştc deosebit de frecvent şi care a adus mari preju¬ 
dicii este cea privitoare Ia rolul „presupoziţiilor" în analiza economică. O 
ipoteză sau teorie ştiinţifică semnificativă asortează, în cazul tipic, că pentru 
înţelegerea unei clase particulare de fenomene, anumite forţe sînt importante, 
iar altele nu. De multe ori este convenabil ca o asemenea ipoteză să fie pre¬ 
zentată spunînd că fenomenele pe care ea este menită să le prezică se 
comportă la nivelul observaţiei ca şi cum ar avea loc într-o lume ipotetică şi 
mult simplificată ce cuprinde numai forţele despre care ipoteza afirmă că sînt 
importante. în general, o asemenea descriere poate fi formulată în mai multe 
feluri; altfel spus, există mai multe seturi de „presupoziţii" cu ajutorul cărora 
poate fi prezentată teoria. Alegerea între aceste presupoziţii alternative' se 
f^ace după criterii cum sînt economicitatea, claritatea şi precizia în prezen¬ 
tarea ipotezei; capacitatea lor de a face să intervină în judecarea valabilităţii 
ipotezei probe indirecte, prin sugerarea unor implicaţii ale ci ce pot fi cu 
uşurinţă confruntate cu observaţia sau prin relevarea legăturilor ci cu alte 
ipoteze ce se referă la fenomene înrudite; şi în funcţie de alte consideraţii 
similare. 

O asemenea teorie nu poale fi testată confruntînd direct „presupoziţiile" 
ei cu „realitatea". înlr-adevăr, nu există o calc inteligibilă de a face acest 
lucru. „Realismul" complet este, evident, de nesusţinut, iar la întrebarea dacă 
o teorie este „suficient" de realistă nu se poate răspunde decît cxaminînd 
dacă ea generează prcdicţii care sînt suficient de bune pentru scopul urmărit 
sau care sînt mai bune dccît prcdicţiilc derivate din teorii alternative. Este 
totuşi răspîndită credinţa ca o teorie poate fi testată prin realismul presu¬ 
poziţiilor ei, independent de acurateţea prcdicţiilor pe care le generează; din 
această credinţă se alimentează multe din criticîle aduse fără încetare teoriei 
economice că este ne real istă. Criteriile de acest fel sînt în bună măsură irele- 
vante, şi ca urmare, majoritatea încercărilor de reformare a teoriei economice 
stimulate de ele n-au fost încununate de succes. 

Faptul că un număr alît de marc de critici la adresa teoriei economice sînt 
irelevante nu înseamnă, fireşte, că teoria economică existentă merită mai 
multă încredere. Dacă aceste critici nu şi-au atins ţinta nu înseamnă că nu 
există nici o ţintă pentru critică. Intr-un sens banal, evident că asemenea ţinte 
există. Orice teorie este în mod necesar provizorie şi susceptibilă de schim¬ 
bare o dală cu progresul cunoaşterii. Pentru a nu rămînc doar la această 

platitudine, este necesar să precizăm mai îndeaproape conţinutul „teoriei 
economice exislcnlc‘* şi să distingem diferitele ei ramuri: unele părţi ale teoriei 
economice merită indiscutabil mai multă încredere decît altele. Dar o evaluare 
cuprinzătoare a stării actuale a economiei pozitive, o recapitulare a probelor 
empirice ce afectează valabilitatea ci şi o estimare a creditului relativ pe care 
îl merită fiecare parte a ci, daca sînt în genere posibile, n-ar putea fi realizate 
decît într-un tratat sau înlr-o serie de tratate, nicidecum înlr-un scurt articol 
consacrat metodologici. 

Tot ce pot face aici este să exprim pe scurt un punct de vedere personal. 
Teoria existentă a preţurilor relative, care urmăreşte să explice alocarea resur¬ 
selor între scopuri alternative şi împărţirea produsului între resursele 
cooperante, teorie ce a primit aproape fonna ci actuală în Cîtrtea lui Marshall 
Principiile economiei poliiicc^ mi se parc extrem de rodnică şi totodată 
demnă de multă încredere pentru lipul de sistem economic ce caracterizează 
naţiunile occidentale. In pofida controverselor apiU'cnt numeroase, acelaşi 
lucru se poate spune despre teoria monetară statică existentă, care urmăreşte 
să explice nivelul structural sau secular al preţurilor absolute, producţia 
globală şi alte variabile ce caracterizează economia ca un întreg, şi al cărei 
miez îl constituie, în toate variantele ci principale, de la David Hume la 
Şcoala din Cambridge, Irving Fisher şi John Maynard Kcyncs, o formă a 
teoriei cantitative a hanilor. Partea cea mai slabă şi mai puţin satisfăcătoare a 
teoriei economice actuale mi se parc a fi domeniul dinamicii monetare, care 
se ocupă de procesul de adaptare a economici ca întreg la schimbarea con¬ 
diţiilor, aşadar şi de fluctuaţiile pe termen scurt ale activităţii globale. în acest 
domeniu nici nu dispunem măcar de o teorie pe care să o putem numi pe 
drept cuvînt „teoria cxisicntă*‘ a dinamicii monetare. 

Fireşte, chiar şi în cazul teoriei preţurilor relative şi al teoriei monetare 
statice este loc din belşug pentru lărgirea sferei de cuprindere şi ameliorarea 

A 

acurateţei teoriei existente. In particular, accentul prea marc pus pe realismul 
descriptiv al „presupoziţiilor“ a contribuit la neglijarea unei probleme critice 
cum este determinarea limitelor de valabilitate a diferitelor ipoteze care 
împreună formează teoria economică existentă în aceste domenii. Modelele 
abstracte corespunzătoare acestor ipoteze au fost claboralc destul dc detaliat, 
iar rigoarea şi precizia lor au fo.sl mult îmbunătăţite. A fost adunată o canti¬ 
tate fără precedent dc material de.scriptiv privitor Ia c arac teri .st ici le sistemului 
nostru economic. Toate acestea sînt lucruri binevenite. Dacă vrem însă să 
folosim în mod eficient aceste modele abstracte şi acest material descriptiv, 
trebuie să dispunem dc o explorare comparabilă a criteriilor pe baza cărora 
se poate determina care dintre metodele abstracte se recomandă a fi folosite 
pentru o categoric dc probleme sau alta, cu ce entităţi observabile trebuie 
identificate diferitele entităţi din modelul abstract, care dintre parametrii 
problemei sau ai circumstanţelor arc cel mai marc efect asupra acurateţei 
prcdicţîilor derivate din cutare model sau teorie. 

Progresul ştiinţei economice pozitive presupune nu numai testarea şi 
dezvoltarea ipotezelor cxislcnlc, ci şi construirea de noi ipoteze. Despre 

aceasta nu se pot spune multe lucruri la nivel formal. Construirea de ipoteze 
este un act creator ţinînd de inspiraţie, intuiţie, invenţie; esenţa ei constă în a 
sesiza ceva nou înlr-un material familiar. Procesul acesta poate fi discutat din 
unghi psihologic, nu logic, poale fi studiat în autobiografii şi biografii, nu în 
tratate despre metoda ştiinţei; şi poate fi promovat prin maximă şi exemplu, 
nu prin silogism sau teoremă. 


NOTE 


1 . Macmillan Sc Co., Londra, 1891, pp. 34—35 şi 46. 

2. Această situaţie nu cslc nicidecum specifică ştiinţelor sociale sau economice. 
Să ne gîndim Ia importanţa pe care o au părerile personale şi leacurile „domestice** în 
medicină, ori de cîte ori nu există dovezi convingătoare în favoarea opiniilor „de 


specialitate**. Prestigiul şi recunoaşterea de care sc bucură în prezent concepţiile 
experţilor din ştiinţele fizice în domeniile lor de specialitate — iar mult prea adesea 
şi în alte domenii — se datorează nu doar încrederii de care ei beneficiază, ci şi 
mărturiilor pe care le reprezintă lucrările lor, succesului prcdicţiîlor lor şi realizărilor 
impresionante obţinute prin aplicarea rezultatelor lor. Cînd, în Marea Britanic din 
prima jumătate a secolului al XlX-lca, economia politică părea să ofere dovezi simi¬ 
lare ale valorii sale, prestigiul şi recunoaşterea de care se bucura „economia politică 
ştiinţifică** rivalizau cu cele ale ştiinţelor fizice din zilele noastre. 

3. Literacţiunca dintre observator şi procesul observat, care constituie o trăsătură 
alît de pronunţată a ştiinţelor sociale, pe lîngă paralela sa mai evidentă din ştiinţele 
fizice, are un corespondent mai subtil în principiul indeterminării ce guvernează 
interacţiunea dintre procesul de măsurare şi fenomenele măsurate. Iar amîndouă au 
un pandant în domeniul logicii pure în teorema lui Gddcl care enunţă imposibilitatea 
ca un sistem logic cuprinzător să fie complet, Rămîne deschisă problema dacă toate 
trei pot fi privite drept formulări diferite ale unui principiu şi mai general. 

4. Un exemplu considerabil mai complex îl constituie politica de stabilizare. La'o 


privire superficială, concepţiile divergente asupra acestei chestiuni par sa reflecte 
deosebiri în ce priveşte obiectivele urmărite; eu cred însă că aceasta e o impresie 
înşelătoare şi că în final concepţiile diferite refiectă cu precădere prejudecăţi diferite 
privitoare la sursa fiuctuaţiilor din activitatea economică şi efectul acţiunii anti-ciclu 
alternative. în studiul „Efectele politicii de ocupare completă a forţei de muncă 
asupra stabilităţii economice — o analiză iormală**, jn/hi, pp. 117—132, am semnalat 
un considerent pozitiv major de natură .să explice o bună parte din divergenţa despre 
care vorbim. Un scurt tur dc orizont asupra situaţiei actuale a părerilor împărtăşite de 


economişti dc profesie asupra acestei chestiuni sc găseşte în textul „Problema insta¬ 
bilităţii economice**, raport al utiiii subcomitet al Comitetului pentru probleme 
publice al Asociaţiei economice americane, Aniericui} Economic RcvicWy XL, sept. 


1950, pp. 501-538. 

5. Ultima fonnulare citata este din Alfrcd Marshall, „The Present Position of 
Economics** (1885), text retipărit în Meniorials of Alfrcd MnrshnJf ed. A. C, Pigou, 
Macmillan & Co., Londra, 1925, p, 164. Vezi şi „Tlic Marshallian Dcmand Curve“, 
i/i/ra, pp. 56—57, 90-91. 

6. Vezi „Lange on Price Flexibility and Employment: A Melhodological 
Criticism**, /n/ra, pp. 282-289. 

7. „Tlie Marshallian Dcmand Curve**, iii/ra, p. 57. 

8. Precizarea este necesară, căci se poate întîmpla ca „probele** să fie lăuntric 
contradictorii, astfel îneît nici o ipoteză să nu fie compatibilă cu ele. Vezi şi „Lange 
on Price Flcxibiiîly and Employment", infra, pp. 282—283. 

9. Vezi „Lange on Price Flcxibility and Einployment**, in/ra, pnssini. 

10. Vezi de asemenea Milton Friedman şi L. J. Savage, „The Expected Utility 
Hypothesis and Ihe Measurability of Utility**, Jovnml ofPoIilicnl Economy, LX, dec. 
1952, pp. 463-474, îndeosebi pp. 465-467. 

11. în anii din urmă unii economişti, mai cu seamă un grup legat de Comisia 
Cowles de Cercetări Economice de la Universitatea din Chicago, au pus un mare 
accent pe împărţirea acestui pas din selectarea unei ipoteze compatibile cu probele, 
în doi subpaşi: întîi, selectarea unei clase de iix>leze admisibile din totalitatea ipote¬ 
zelor posibile (alegerea unui „model**, în terminologia lor); în al doilea rînd, 
selectarea unei ipoteze din această clasă (alegerea unei „structuri"). Această 
subîmpărţire poale fi utilă din punct de vedere euristic în anumite tipuri de lucrări, 
îndeosebi în promovarea utilizării sistematice a materialului statistic disponibil şi a 
teoriei statistice. Din punct de vedere metodologic, însă. este o subîm părţi re cu totul 
arbitrară a procesului de decizie cu privire la o ipoteză piuliculară, aflată pe picior de 
egalitate cu multe alte subîmpărţiri ce pot fi convenabile pentru un scop sau altul sau 
potrivite cu nevoile psihologice ale anumitor cercetători. 

Această subînipărţire particulară a avut drept consecinţă, între altele, apariţia aşa- 
numitei probleme a „identificării**. După cum am evidenţiat mai înainte, dacă există o 
ipoteză compatibilă cu probele disponibile, atunci există o inlîniUite de ipoteze compa¬ 
tibile cu aceste probe. Această afirmaţie, valabilă pentru clasa ipotezelor luată în 
întregul ei, poate să nu fie adevărată pentru subclasa obţinută în primul din cei doi 
paşi delimitaţi adineauri, numită „model". Se poate întîmpla ca probele ce urmează a 
fi folosite pentru selectarea ipotezei finale din această subclasă să fie compatibile cu 
cel mult o ipoteză din ca. în care caz se spune despre model că este „identificat**; în 
caz contrar, se spune că este „neidcnlificat**. După cum se desprinde limpede din 
acest mod de a descrie conceptul de „identificare**, este vorba în esenţă de un caz 
special al problemei mai generale a alegerii între ipoteze alternative ce sînt deopo¬ 
trivă compatibile cu probele — problemă în care sîiUcm nevoiţi să decidem în 
conformitate cu un principiu arbitrar de felul briciului Iui Oceam. Introducerea celor 
doi subpaşi în selectarea unei ipoteze face ca această problemă să apară în cele două 
stadii corespunzătoare şi îi dă o pregnanţă aparte. în timp ce clasa tuturor ipotezelor 
este totdeauna ncidentificată, subclasa dinlr-un ,,model** poate să nu tie, ceea ce naşte 
problema condiţiilor pc care un „model" trebuie să le satisfacă pentru a fi „identi¬ 
ficat". Oricît de utili ar putea să fie cei doi subpaşi în anumite contexte, introducerea 
lor creează pericolul utilizării neintenţionate a unor criterii dilcrite în efectuarea 
aceluiaşi fel de alegere între ipoteze alternative în două stadii diferite. 

Privitor la punct\il de vedere metodologic general discutat în această notă, vezi 
Tryvge Haavclmo, „The Probability Approach in Economctrics", Econoinctrica, voi. XII, 
1944, supliment; Jacob Marshack, „Economic Struclure, Palh., Policy and Prediclion", 
Anicricmi Economic Rcvicw^ XXXVII, mai 1947, pp. 81—84 şi „Stallstical Inference 
in Economics: An hUroduction", în T. C. Koopmaiis (ed.), Stulislicnl Iiiierciicc iu 
Dyutiuiic Ecoiiomic Afex/e/s, John Wilcy & Sons, New York, 1950; T. C. Koopman.s, 
„Statistical Estimation of Simultaneous Economic Relalions**, Jouruai of Uie American 
Statistical Associntion, XL, dec. 1945, pp. 448-466; Gershon Cooper, „Tlie Role of 
Economic Thcory in Econometric Models**, Journal of Farm Economics, XXX, feb. 
1948, pp. 101-116. Privitor Ia problema identificării, vezi Koopmans, „Identification 

F^roblems in Econometric Model Consiruction**, Econonjelrica^ XVII, apr. 1949, 
pp. 125—144; Lconid Hurwicz, „Generalization of Uie Concept of Identification**, în 
Koopmans (ed.), StatisUenJ Infercnce m Dynaniic Economic Modcls. 

12 . Fireşte, conversa acestei pro{X)zilii nu este valabilă; presupoziţiile nerealiste 
(în acest sens) nu garantează că avem de-a face cu o teorie valoroasă. 

13 . Vezi R. A. Lester, „Shortcomings of Margmal Analysis for Wage-Employment 
Problems**, American Economic Review^ XXXVI, mar, 1946, pp. 62—82; Fritz 
Machlup, „Marginal Analysis and Einpirical Research", Amcricmi Economic Rewiew^ 
XXXVI, sept. 1946, pp. 519-554; R. A. Lester, „Miu’ginalism, Minimum Wages, and 
Labor Markets", American Economic Review^ XXXVII, mar. 1947, pp. 135—148; Fritz 
Maclilup, ,J^ejoinder to an Anti marginal ist", Americmi Economic Review^ XXXVH, 
mar. 1947, pp. 148-154; G, J. Stiglcr, „Professor Lester and the Marginalists**, 
American Economic Revicw^ XXXVII, miu'. 1947, pp, 154—157; H. M. Oliver, Jr., 
„Marginal Tlieory and Business Behaviour**, Ameriam JBco;îonJic Review, XXXVII, 
iun. 1947, pp. 375—383; R. A. Gordon, „Short-Period Price Delermination in Theory 
and Practice", American Economic Re vie w, XXXVIII, iun. 1948, pp. 265—288. 


Se cuvine renuncat că pe lîngă un bogat material care priveşte, în intenţia auto* 
rului, valabilitatea „presupoziţiilor" teoriei marginaliste, Lester invocă şi probe 
privitoare la conformitatea experienţei cu implicaţiile teoriei, citînd ca exemple 
pentru lipsa de conformitate reacţiile patronatului din Germania la planul lui Papen 


şi a celui din Statele Unite la schimbările intervenite în legislaţia salariului minim. 


Scurtul comentariu al Iui Stiglcr este însă singurul, din restul contribuţiilor, care se 


referă Ia aceste probe. De remarcat, de asemenea, că expunerea temeinică şi scrupu¬ 
loasă făcută de Machlup a structurii logice şi a senmificaţîei analizei marginale este 
binevenită avînd în vedere interpretările eronate ce viciază studiul lui Lester şi 


aproape că ascund probele prezentate de el care sînt relevante pentru problema-cheie 
pe care o abordettză. Numai că, în accentul pe carc-1 pune pe structura logică, 
Maclilup SC apropie periculos de mult de prezentarea teoriei ca o pură tautologie, deşi 
în cîteva locuri se vede că este conştient de acest pericol şi preocupat să-l evite. 


Contribuţiile lui Oliver şi Gordon merg cel mai departe pe linia concentrării exclu¬ 
sive asupra conformităţii comportamentului oamenilor de afaceri cu „presupoziţiile" 


teoriei. 


14 . Acest exemplu şi o parte din discuţia ce urmează, deşi au o origine indepen¬ 
dentă, se aseamănă şi se înscriu în acelaşi spirit ca unul din exemplele şi abordarea 
propusă în importantul articol al Iui Anneii A. Alchian „Uncertaînty, Evolution, and 
Economic Theory", Journal of Polîtical Economyy LVIII, iun. 1950, pp. 211—221, 

15 . Milion Friedman şi L. J. Savage, „The Utility Analysis of Choiccs Involving 
Risk", Journal of Politica! Economy^ LVI, aug. 1948, p. 298. Retipărit în American 
Economic Associaiion, Readings in Price Theory^ Richard D. Irwin, Inc., Chicago, 


1952, pp. 57-96. 

16 . Este mai bine să desemnăm prin termenul „profit" diferenţa dintre rezultatele 
reale şi cele „anticipate", între încasările ex post şi ex imte. „Profiturile" sînt atunci 
un rezultat al incertitudinii şi, după cum arată Alchian (op, c/?.,), p. 212, urmîndu-I pe 
Tintner, nu pot fi dinainte maximizate în mod deliberat. Dată fiind incertitudinea, 
indivizii sau fiimcle aleg între probabilităţi de distribuţie anticipate ale încasărilor sau 


veniturilor. Conţinutul specific al unei teorii a alegerii între astfel de distribuţii 
depinde de criteriile potrivit cărora se consideră că sînt ordonate preferenţial. Una din 
ipoteze le presupune ordonate prin anticiparea matematică a utilităţii corespunzătoare 
lor. (Vezi Friedman şi Savage, „The Expected-Utilily Hypothcsis and the 
Measurability of Utility", op. cit.}. Un caz special al acestei ipoteze sau o alternativă 

la ea ordonează distribuţia probabilităţii în raport cu anticipările matematice ale 
încasărilor băneşti care le corespund. Pare-se că aceasta din unnă este mai aplicabilă 
şi mai frecvent aplicată firmelor decît indivizilor. Termenul de , 4 'andamenle aşteptate** 
se vrea suficient de cuprinzător pentru a fi aplicabil la toate aceste alternative. 

Chestiunile la care ne-am referit pe scurt în această notă nu sînt de importanţă 
fundamentală pentru problemele metodologice discutate aici, astfel îneît în cele ce 

urmează sînt în bună măsură lăsate de o parte. 

17 . Vezi George J. Stigicr, „A Thcory of Dclivcrcd Price Systems**, American 

Economic Review, XXXIX, dec. 1949, pp. 1143—1157. 

18 . Un alt exemplu specific al acestui fel de test indirect se găseşte în Friedman 
şi Savage, „The Expected-Utility Hypothesis and the Mcasurability of Utility**, op. 
cit., pp. 466—467. 

19 . O formulare riguroasa a acestei ipoteze ar trebui, desigur, să specifice cum 
urmează a fi judecate „gradul de discriminare rasială sau religioasă** şi „gradul de 
monopolizare**. Formularea vagă din text este însă suficientă pentru ceea ce ne 

preocupă aici. 

20 . Thorslein Vcblcn, „Why is Economics Not an Evolutionary Science?** 
(1898), retipărit în The Place of Science in Modem Civilization, New York, 1919, p. 73. 

21 . Oliver, op, cit, p, 381, 

22 . Vezi H. D. Henderson, „The Significance of the Rate of Intcrest**, Oxford Eco¬ 
nomic Papejy, 1 U-. I, oct. 1938, pp. lr-13; J. E. Mcade şi P. W. S. Andrews, „Summary 
of Replies to Queslions on Effecls of Intcrest Rales**, Oxford Economic Papers, nr. 1, 
oct 1938, pp. 14-31; R. F. Harrod, „Price and Cost in Entrepreneurs* Policy**, Oxford 
Economic Papers, nr. 2, mai 1939, pp. I—1 lî şi R. 3. Hali şi C. J. Hitch, „Price Theory 
and Business Behaviour**, Oxford Economic Papers, nr. 2, mai 1939, pp. 12-45; 
Lester, „Shortcomings of Mîu-gînal Analysis for Wage-Employmcnt Problcms**, op. 
cit, Gordon, op. cit.; pentru o analiză detaliată a metodei chestionarului, vezi Fritz 
Maclilup, „Marginal Analysis and Enipirical Research**, op. cit, îndeosebi sec. II. 

Nu vreau să spun prin asta că studiile pe bază de chestionar privind motivele sau 
credinţele oamenilor de afaceri sau ale altor persoane, privitoare la forţele ce 
influenţează comportamentul lor, n-ar fi de folos pentru nici un fel de scopuri 
urmărite de cercetare economică. Ele pot fi extrem de valoroase în sugerarea de piste 
de unnat în explicarea deosebirilor dintre rezultatele prezise şi cele observate; adică 
în construirea de noi ipoteze sau în revizuirea celor vechi. Oricare ar fi însă valoarea 
lor sugestivă sub acest raport, ele n\i se par aproape total inutilizabile ca mijloace de 
testare a valabilităţii ipotezelor economice. Vezi comentariul meu la articolul Iui 
Albert G. Hart „Liquidity and Unccrlainty**, American Economic Review, XXXIX, 

mai 1949, pp. 198-199. 

23 . Oliver, op. cit., p. 382, 

24 . Lester, „Shortcomings of Marginal Analysis for Wage-Employment 
Problems**, op. cit, p. 75. 

25 . De exemplu, examinarea directă a ,,presupoziţii lor** îl conduce pe Gordon la 
următoarea formulare a ipotezei maximizării ciştigurilor, ipoteză ce se bucura de 
favoarea generala a criticilor: ,,Există o tendinţă irezistibilă de a calcula pe baza 
costurilor totale medii pentru un nivel „normal** al producţiei. Acesta este etalonul, 
formula rezumativă folosită de oamenii de afaceri şi de contabili, scopul lor fiind mai 
mult acela de a obţine profituri satisfăcătoare în condiţii de siguranţă decît de a maxi¬ 
miza profilurile** (^op, cit,') p. 275. In fond insă el abandonează această ipoteză sau o 
converteşte într-o tautologie şi pe parcurs acceptă implicit testul prin predicţie, atunci 
cînd scrie ceva mai departe: „Costul integral şi profiturile satisfăcătoare pot continua 

să reprezinte obiectivele urmărite chiar şi atunci cînd are loc o reducere a costurilor 
totale pentru a face fajă concurenţei sau o depăşire a lor pentru a profita de o piaţă 
avantajoasă pentru vînzători** (ibid., p. 284), Unde mai e aici „t<^ndinţa irezistibilă”? 
Ce fel de date ar putea contrazice această aserţiune? 

26. Sidney S. Alexander, ,Jssues of Business Cycle Tlicory Raised by Mr. Hicks‘\ 
American Economic Review, XLI, dec. 1951, p. 872. 

27. Principies of PoliticaJ Economy{că, Ashley), Longmans, Green & Co., 1929, 
p. 436. 

28. JRrxncip/es, p. 329, vezi şi pp. 35, 100, 341, 347, 375, 546. 

29. Acest tip ideal poate fî împărţit în două tipuri: firma oligopolistă, cînd curba 
de cerere pentru producţia ei este infinit elastică la un anumit preţ pentru unele nive¬ 
luri ale producţiei, dar nu pentru toate; firma monopolistă propriu-zisă, cînd curba 
cererii nu este nicăieri infinit elastică (decît, eventual, la un nivel de producţie zero). 

30. Pentru firma oligopolistă din nota precedentă, o ramură poate fi definită ca 
un grup de firme ce fabrică acelaşi produs. 

31. Principies^ p. 100, 

32. Citate din ibîd. 

33. E. H. Chamberlin, The Theory of Monopolistic Competition, ediţia a şasea, 
Hîuvard University Press, Cambridge, 1950; Joan Robinson, The Economics of 
Imperfect Competition^ MacmiUan & Co., Londra, 1933. 

34. Vezi R. L. Bishpp, „Elasticities, Cross-Elaslicitics, and Market Relationships”, 
American Economic Review^ XLII, dec. 1952, pp, 779—803, unde se încearcă o clasi¬ 
ficare riguroasă a relaţiilor de piaţă în sensul acesta. Deşi încercarea este ingenioasă 
şi sofisticată, rezultatul mi se pare a fi total nesatisfăcător. El se bazează în principal 
pe clasificarea anumitor numere drept „mari” sau „mici” lără să existe o discuţie 
despre modul cum se poate decide dacă un anumit număr este , 4 nare” sau „mic”; o 
asemenea decizie fireşte că nici nu e posibilă la un mvel pur abstract. 

35. Op. cit., p. 82. 

36. Există întotdeauna o transformare a cantităţilor care ar face identice fie 
curbele costului, fie pe cele ale cererii; această transfonnare nu trebuie să fie însă 
neapărat liniară, în care caz ar presupune unităţi de mărimi diferite ale aceluiaşi 
produs la diferite niveluri ale producţiei. Nu este obligatoriu să existe o transformare 
care ar face identice ambele perechi de curbe. 

37. Vezi Robert Triffin, Monopolistic Competition and General Equiiibrium 
Theoryf Harvard University Press, Cambridge, 1940, pp, 188-189. 

38. Pentru o critică detaliată, vezi George H. Stiglcr, „Monopolistic Competition 
in Retrospect”, în Five Lectiires on Economic Problems, Macmillan & Co., Londra, 
1949, pp. 12-24. 


CAPITOLUL 11 


Testabilitate şi aproximare 

HERBERT SIMON 


Herbert Simon (1916- ) s-a născut la Milwaukee, Wisconsin, şi a 
obţinut doctoratul în ştiinţe politice de la Universitatea din Chicago. 

A predat la Institutul de Tehnologie din Illinois şi la Universitatea 
Camegie-Mellon, unde în prezent este profesor de psihologie. Simon 
a adus contribuţii majore în cîteva discipline diferite — ştiinţa 
politică, psihologia, filozofia şi economia. I s-a decernat Premiul Nobel 
pentru economie în 1978. Scurtul eseu care urmează a fost scris 
pentru un simpozion consacrat metodologiei lui Milton Friedman, 
ţinut la întrunirea din 1962 a Asociaţiei Economice Americane. 

Găsesc interesantă şi instructivă cercetarea metodologică în măsura în care 
ea se adresează unor probleme concrete ale ştiinţei empirice. De aceea, deşi 
sînt în general de acord cu aproape tot ce s-a spus în comunicările anterioare 
şi de către participanţii la discuţii, prefer să-mi formulez remarcile la un nivel 
mai puţin abstract decît al lor. 


Relaţia dintre premise şi concluzii în teoria economică 

Profesorul Nagel a arătat că numai relativ la o formulare particulară a 
unei teorii se poate spune despre o anumita propoziţie că este o presupoziţie 
fundamentală a acestei teorii sau una din concluziile ei derivate. Dacă 
povestea s-ar rezuma la atît, atunci asimetria dintre presupoziţii şi propoziţii 
derivate prezentă în poziţia lui Friedman — ceea ce profesorul Samuelson 
numeşte „the F-Twist“ („caracteristica F‘) iar mie îmi place să-mi reprezint 
drept „principiul irealităţii* al lui Friedman — ar fi cu totul arbitrară. 
Observaţiile făcute de profesorul Krupp privitor la legile de compoziţie şi la 
relaţia dintre teoriile microscopice şi cele macroscopice sugerează, însă, că 
aici e vorba de ceva mai mult. 

Dat fiind că prefixele „micro** şi „macro** au în ştiinţa economică 
înţelesuri oarecum specializate, prefer sa vorbesc despre teoriile privitoare la 
actorii economici şi, respectiv, teoriile pieţelor economice. în contextul de 
faţă, teoria relevantă la nivelul actor poate fi aproximată prin propoziţiile: 

Publicat iniţial sub titlul „Problenis of Mchihodology — Discussion“, („Probleme de metodo¬ 
logie _ Discuţie**), în Ainciicaii Economic Revie^v: Papers and Proccedings, voi. 53 (1963), 

pp. 229—231. 

X — oamenii de afaceri doresc să-şi maximizeze profiturile; Y — oamenii 
de afaceri pot să facă şi fac calcule prin care se identifică modul de acţiune 
ce maximizează profitul. Teoria la nivelul pieţei poate fi rezumată prin Z — 
preţurile şi cantităţile se situează la acele niveluri care maximizează profitu¬ 
rile firmelor pe piaţă (Pentru simplificare, să presupunem că avem în vedere 
maximul în teoria concurenţei perfecte.) 

Apărînd teoria formată din X, Y şi Z, Friedman afirmă că dacă Z este 
adevărată, nu contează dacă X şi Y sînt false. Profesorii Nagel şi Samuelson 
au învederat deja eroarea logică ce se comite eînd valabilitatea lui Z este 
folosită pentru a susţine X şi Y sau pentru a susţine consecinţe ale lui X şi Y 
ce nu decurg numai din Z. Poziţia lui Friedman se loveşte însă şi de alte difi¬ 
cultăţi la fel de serioase. 

Tratarea lui X şi Y drept premise iar a lui Z drept concluzie nu e doar o 
chestiune de gust în formularea teoriei. Formularea se potriveşte cu ideile 
noastre curente, fie ele şi numai implicite, despre explicaţie. Noi explicăm 
macroscopicul prin microscopic (plus anumite legi de compunere) — piaţa 
prin actori. Procedăm aşa în parte pentru că aceasta concordă cu sentimentul 
nostru că actorii individuali sînt componentele simple ale pieţei complexe, 
revenindu-le, de aceea, rolul de elemente explicative. Iar în parte, pentru că 
X şi Y, plus legile de compunere, ne permit să derivăm alte propoziţii la 
nivelul pieţei — bunăoară, propoziţii despre modificarea impozitelor sau 
despre alte aspecte ale politicii economice — pe care nu sîntem în măsură să 
le testăm prin observaţia directă. 

Eroarea logică cuprinsă în principiul irealităţii al lui Friedman a exercitat 
o fascinaţie atît de mare — atît la această reuniune, cît şi aiurea — îneît au 
scăpat atenţiei alte erori. Majoritatea criticilor au acceptat idcca lui Friedman 
că propoziţia Z este cea supusă testării empirice, pe cînd X şi Y nu sînt direct 
observabile. Ceea ce, fireşte, este un non sens. Nimeni n-a observat, în fapt, 
dacă poziţiile efective ale firmelor economice sînt cele ce duc la maximi¬ 
zarea profiturilor; şi nici n-a propus nimeni vreo metodă de testare a acestei 
propoziţii prin observaţie directă. Eu nu-mi pot imagina în ce ar consta un 
asemenea test, întrucît persoana ce ar efectua testarea ar fi la fel de inca¬ 
pabilă ca şi firmele economice să descopere care este în realitate poziţia 
optimă. 

Dacă, în aceste circumstanţe, Z este o teorie valabilă, aceasta nu se poate 
datora decît faptului că ea decurge din presupoziţii empiric valabile privi¬ 
toare la actori împreună cu anumite legi de compunere empiric valabile. Or, 
fapt e că dispunem de o cantitate considerabilă de probe privitoare la X şi Y, 
iar partea covîrşitoare a probelor privitoare la Y, cel puţin, pledează pentru 
falsitatea acesteia. Scopul mărturisit al principiului irealităţii al lui Friedman 
este de a salva teoria clasică în faţa falsităţii vădite a lui Y. (Argumentul lui 
Alchian că „nu supravieţuiesc decît cei ce-şi maximizează profitul** nu 
îndreaptă lucrurile, deoarece, ca şi Z, nu poate fi testat prin observaţie directă 
— nu avem cum să-i identificăm pe maximizatorii de profituri.) 

Există o calc simplă pentru înlăturarea dificultăţii, deşi s-ar putea ca ca să 
necesite mai mult travaliu empiric la nivelul actorilor individuali decît găsesc 

că este comod economiştii cu formaţie clasică. Să facem observaţiile nece¬ 
sare pentru a descoperi şi testa nişte propoziţii adevărate, să le zicem X* şi 
Y*, prin care să înlocuim propoziţiile false X şi Y. Să construim apoi pe 
aceste temelii mai solide o nouă teorie a pieţei. Această propunere, fireşte, nu 
este nouă. în ultimele două decenii s-a făcut o bună bucată de drum în 

direcţia înfăptuirii ei. 


Tipuri ideale şi aproximări 

Comentariul cu care vreau să închei se leagă de cel de mai înainte. La 
această întrunire s-a vorbit mult despre tipuri ideale: vidul perfect şi 
concurenţa perfectă. Eu nu sînt mulţumit cu răspunsurile date argumentului 
lui Friedman că el este îndreptăţit cel puţin în egală mă.sură cu fizicienii, să 
facă presupoziţii nerealiste. S-a făcut vinovat şi Galilci de folosirea princi¬ 
piului eronat al irealităţii? Eu cred că nu. Comportamentul corpurilor în 
vid uri perfecte l-a preocupat nu pentru că asemenea vid uri nu există nicăieri 
în lumea reală, ci pentru că lumea reală le aproximează uneori destul de bine 

pentru a face interesantă postularea lor. 

Mi-aş îngădui să propun un principiu metodologic care să înlocuiască 

principiul irealităţii. L-aş numi „principiul continuităţii aproximării. Iată 
conţinutul său: dacă condiţiile lumii reale aproximează suficient de bine 
presupoziţiile unui tip ideal, consecinţele derivate din aceste presupoziţii vor 
fi aproximativ corecte. Mi se pare că principala carenţă a interesantei 
abordări propuse în comunicarea profesorului Papandreu constă în neîncor- 
porarea acestui principiu în formularea ei. Ncrcalismul premiselor nu este o 
virtute a unei teorii ştiinţifice, ci este un rau necesar o concesie făcută 
capacităţii calculatorii finite a ojuului de ştiinţă, concesie pe care principiul 

continuităţii aproximării o face tolerabilă. 

Oamenii de ştiinţă fac uz tot timpul în activitatea lor de principiul conti¬ 
nuităţii. Din păcate, nu i s-a rezervat un loc în teoria statistică modernă. 
Statisticienii au adoptat cuvîntul „se m ni ficaţi v“ în înţelesul de „improbabil să 
se fi produs din întîmplare“. însă, în testarea ipotezelor extreme — a tipurilor 
ideale — ceea ce vrem să aflăm în primul rînd nu este dacă există devieri ale 
observaţiei de la teorie care suit ,,semnificative in acest sens. A^ult mai 
important e să ştim dacă ele sînt semnificative în sensul că apropierea teoriei 
de realitate se situează dincolo de limitele toleranţei noastre.^ Pînă cînd 
această noţiune de semnificaţie nu va fi adecvat formalizată şi încorporată 
metodologiei statistice, nu vom dispune de o tratare metodologica adecvata a 
ipotezelor extreme. Discuţiile de la această reuniune nu au oferit soluţia, dar 
au identificat această problemă ca avînd o importanţă metodologică centrală 
pentru economia politică. 

PARTEA A III-A 

Ideologia şi valorile 


Puţini sînt oamenii ce manifestă indiferenţă faţă de obiectul de care se 
ocupă economia. Problemele economice sînt adesea probleme politice, iar 
răspunsurile ce li se dau afectează bunăstarea a milioane de oameni. Multe 
ştiinţe au aplicaţii tehnice, dar cea economică are o importanţă practică 
aparte, dacă nu cumva unică. 

Această importanţă practică a ei ridică probleme metodologice particu¬ 
lare. Vrem să ştim dacă economia poate fi o ştiinţă obiectivă, în ciuda 
importanţei pe care o are pentru politică. Vrem să ştim în ce fel anume 
înrîureşte ştiinţa economică elaborarea politicii şi dacă de la economişti se 
pot aştepta adevăruri obiective, nepărtinitoare. Evident că interesele perso¬ 
nale, valorile şi „ideologia** îi influenţează pe toţi oamenii, inclusiv pe 
economişti. Arată cumva faptul acesta că economia politică nu poate să fie o 
ştiinţă veritabilă? Cît de semnificativ este de fapt rolul ideologiei în gîndirea 
economică? 

Cei trei autori reprezentaţi în această secţiune admit că valorile şi ideo¬ 
logia joacă un rol important în ştiinţa economică. Myrdal pune un accent 
deosebit pe modelarea ei de către ideologie şi valori. Schumpeter şi 
Klappholz, pe de altă parte, insistă că tehnicile analitice şi concluziile econo¬ 
miei politice pot fi justificate în mod obiectiv. 

Valorile implicite în ştiinţa economică 

GUNNAR MYRDAL 

Gunnar Myrdal (1893—1987) s-a născut în Suedia şi şi-a făcut studiile 
la Universitatea din Stockholm, unde apoi a predat în cea mai mare 
parte a carierei sale. Myrdal are interese intelectuale largi şi este 
cunoscut în parte pentru activitatea depusă la Naţiunile Unite şi 
pentru studiul său clasic privind problemele rasiale americane, inti¬ 
tulat An American Diletnma (O dilemă americană). I s-a decernat 
premiul Nobel pentru economie în 1974. în cursul carierei sale a abordat 
în repetate rînduri problema rolului valorilor în ştiinţa economică, 
preocupare ce se vădeşte şi în următoarele extrase din primul capitol 
al cărţii sale The Poîitical Element w the Development of Economic 
Thought (Elementul politic în dezvoltarea gîndirii economice). 

Politica este o artă circumscrisă de Real şi de Posibil şi tocmai de aceea ea 
se poate adresa ştiinţei economice. Omul politic poate aştepta în mod rezo¬ 
nabil din partea economistului să explice situaţia reală şi să dezvăluie 
efectele diferitelor moduri de acţiune posibile relativ la o aceeaşi situaţie 
iniţială. Dincolo de aceasta, însă, omul de ştiinţă nu trebuie să se aventu¬ 
reze. Dacă vrea să meargă mai departe, îi trebuie un alt set de premise, de 
care ştiinţa nu dispune; o evaluare care să-l călăuzească în alegerea efectelor 
dezirabile din punct de vedere politic şi a mijloacelor permisibile pentru 
realizarea lor. 

Punctul de vedere epistemologic sugerat aici nu este, fireşte, unul 
specific autorului. Dimpotrivă, el reprezintă ceea ce a fost, de fapt, de aproxi¬ 
mativ un secol încoace punctul de vedere oficial din teoria economică. în al 
cincilea dintre strălucitele eseuri pe care Ic-a scris în tinereţe, intitulat On the 
Definition of Poîitical Economy and on the Method of Investigation proper 
to it (Despre definiţia eco7JO/22/e/ politice şi metoda ei caracteristică de inves- 
tigaţieyy John Stuart Mill unnărea să restrîngă domeniul ştiinţei economice 
la studiul factualului şi al probabilului. Senior a pledat în mod viguros pentru 
acelaşi punct de vedere în prelegerea sa inaugurală- ţinută cu prilejul ocupării 
nou createi catedre de economie politică de la Oxford, şi n-a obosit niciodată 
să reafirme această teză în scrierile sale ulterioare.^ El spunea în mod expres 
despre concluziile economistului că „indiferent de generalitatea şi de 
adevărul lor, ele nu-1 îndreptăţesc să dea nici cel mai mic sfut“.^ 


Extras din Vie Poîitical Element m tlie Development of Economic Viought, Harvard University 
Press, Caiii bridge, Mass., 1954. 

Caimes, ultimul dintre marii autori clasici, a formulat această idee şi mai 
clar,® Scopul economiei politice, spunea el, „nu este să obţină rezultate tangi¬ 
bile, să dovedească vreo teză anume sau să susţină vreun plan de acţiune 
practică, ci doar să aducă lumină, să dezvăluie legi ale naturii, să ne spună 
care fenomene sînt asociate, ce efecte vor urma din cutare cauze'*.^ Era de 
părere că în raport cu politica ştiinţa economică este neutră, nefiind deci 
ataşată unuia sau altuia dintre variatele „proiecte sociale aflate în competiţie". 
Este neutră la fel cum studiul mecanicii este neutru faţă de metodele alterna¬ 
tive de construire a căilor ferate sau cum chimia rămîne neutră faţă de 
diferitele proiecte sanitare. Autorul care nu păstrează statornic în mintea sa 
aceste principii „va fî mereu ispitit să se îndepărteze de la ideile ce ţin în 
mod strict de obiectul său de cercetare spre consideraţii privitoare la echitate 
şi oportunitate... în loc să-şi pună problema conform cărei legi din anumite 
principii rezultă anumite fapte, el se va apuca să explice cum se împacă 
existenţa acestor fapte cu bunăstarea socială şi echitatea naturală; şi va izbuti 
în general să se amăgească cu ideea că a rezolvat o problemă economică, 
cînd de fapt n-a făcut decît să justifice, sau să se încredinţeze pe sine că a 

justificat, o anumită ordine socială".^ 

Vederi similare exprimau Bagehoi^, Sidgwick^, John Ncville Keynes^o şi 
alţi autori. O atitudine în esenţă identică o găsim formulată, în diverse feluri, 
în manualele actuale de ştiinţe economice, chiar şi în cele ce se bucură de cea 
mai mare popularitate. Această atitudine reflectă în ultimă instanţă o ambiţie 
onestă comună majorităţii economiştilor, dorinţa de a-şi vedea recunoscută 
munca lor ca o ştiinţă veritabilă. 

Din nefericire, faptul că economiştii par îndeobşte să fie toţi de acord în 
privinţa limitelor economiei politice ca ştiinţă, departe de a lămuri lucrurile, 
nu face decît să genereze noi nedumeriri. Ştim prea bine că în tot cursul 
secolului trecut economiştii, vorbind în numele ştiinţei lor, au expus puncte 
de vedere cu privire la ceea cc au considerat că este socialmente imperativ. 
Ei s-au apucat să calculeze, direct pe baza rezultatelor lor ştiinţitice^ modul 
de acţiune economiceşte „dezirabii" sau „just", întocmai cum, pe de altă 
parte, s-au opus anumitor politici economice pe motiv că realizarea lor ar fi 
avut drept urmare o scădere a „bunăstării" generale sau ar fi implicat „neso¬ 
cotirea" (sau chiar „încălcarea") unor legi economice. Chiar dacă ei nu 
pretind explicit, concluziile lor implică în mod neîndoielnic ideea că analiza 
economică este aptă să producă legi în sensul de norme, şi nu doar legi în 
sensul de recurenţe demonstrabile şi de regularităţi în evenimentele reale şi 
posibile. 

Astfel, teoria „liberei concurenţe" nu se vrea doar o explicaţie ştiinţifică a 
modului în care ar evolua relaţiile economice date fiind anumite presupoziţii 
specifice. Ea se vrea în acelaşi timp un fel de demonstraţie că aceste condiţii 
ipotetice ar avea ca efect un „venit total" maxim sau cea mai bună „satisfa¬ 
cere a nevoilor" la nivelul societăţii în ansamblu. Astfel, pe temeiuri logice 
şi factuale, „libera concurenţă" devine mai mult decît un set de presupoziţii 
abstracte folosite ca instrument în analiza teoretică a relaţiilor cauzale dintre 
fapte. Ea devine un c/ezic/eral politic. într-un mod a.scmănător, despre mişcările 

de capital şi despre distribuirea forţei de muncii între districte sau ţări s-a 
discutat din punctul de vedere al „binelui obştesc**, al „bunăstării generale** 
sau al „economiei mondiale**. S-au elaborat teorii menite să determine 
„optimul demografic**. Tot aşa, s-au formulat principii privitoare la repartiţia 
„corectă**, „justă** sau „echitabilă** a impozitelor. De fapt, teoria finanţelor 
publice este şi acum îndeobşte prezentată ca un corp de doctrine privitoare la 
sistemul de impozitare pe care ar trebui să-l adoptăm. 

Alegem aici exemplele din acea şcoală de gîndire economică ce ne va 
preocupa în principal şi în continuare în cartea de faţă. Dar Şcoala istorică 
germană a încercat şi ea să modeleze în mod similar o politică socială 
obiectivă. Critica lansată de această şcoala împotriva economiştilor de 
tradiţie clasică era îndreptată împotriva modului lor de raţionare abstract şi 
aprioric şi împotriva atitudinilor normative specifice adoptate de autorii 
clasici, nu împotriva stabilirii de norme ca atare. Constatarea este valabilă şi 
pentru aderenţii şcolii instituţionaliste moderne din Statele Unite. Aceşti 
autori au reluat criticile formulate de şcoala istorică. Ei critică aproape tot ce 
ţine de moştenirea clasică — cu excepţia abordării normative de bază. Chiar 
dacă ei înşişi nu se pronunţă foarte clar asupra conceptului de bine obştesc, 
acesta îi domină la fel de mult ca pe autorii clasici. 


* 


Există o evidentă neconcordanţă între principiile cercetării din economia 
politică şi practica ei. Pe de o parte se subliniază că ştiinţa economică nu face 
decît să observe viaţa socială şi să analizeze ce ne putem aştepta să se 
întîmple în diferite circumstanţe, ncpretinzînd niciodată să conchidă cum ar 
trebui să fie faptele. Pe de altă parte, practic orice economist trage asemenea 
concluzii. Iar diferite teorii economice specifice sînt de cele mai multe ori 
elaborate tocmai pentru scopul de a le trage. Rezultatul este formularea de 
precepte politice cu caracter pretins ştiinţific şi obiectiv. Se creează impresia 
că termenii „observaţie** şi „fapt** nu au în ştiinţa economică acelaşi înţeles 
ca în terminologia ştiinţifică din alte domenii. Ca şi cum economiştii ar avea 
acces la o sferă de valori ce sînt deopotrivă obiective şi observabile. Poate că 
am greşit vorbind de principii epistemologice ce se pot mîndri cu un secol de 
recunoaştere continuă. Poate că doar cuvintele sînt identice, în vreme ce 
semnificaţiile lor sînt diferite. 

Dar care este atunci semnificaţia acestor contestări ale posibilităţii ca 
ştiinţa economică să ajungă la concluzii politice? Dacă se crede în existenţa 
unei sfere obiective de valori în perimetrul fenomenelor observabile, de ce se 
ostenesc atîta anumiţi autori să sublinieze că în preocupările ştiinţei nu intră 
decît observarea şi explicarea lumii factuale sau factual posibile şi că formu¬ 
larea de precepte politice depăşeşte puterile ci? Dacă într-adevăr există valori 
sociale ştiinţific constatabilc, de ce ştiinţa n-ar putea să ofere cercetătorului 
posibilitatea de a sesiza în mod obiectiv ceea ce e economiceşte dezirabil? 

Este clar că situaţia reclamă imperios o analiză conceptuală. Singura 
metodă potrivită în acest sens o constituie urmărirea dezvoltării istorice a 

ideilor în cauză, pas cu pas, începînd cu momentul zămislirii lor. Vom 
încerca să facem acest lucru mai tîrziu, cînd vom analiza diferite doctrine 
specifice. Deocamdată ne mulţumim să creionăm o perspectivă largă. 


în cursul dezvoltării sale, teoria economică s-a izolat tot mai mult de alte 
ştiinţe sociale. Efectele acestei evoluţii au fost păgubitoare, mai ales pentru 
că cercetarea economică e nevoită mereu să vină în atingere cu psihologia, 
jurisprudenţa, sociologia, epistemologia şi filozofia. 

Am observat că iniţial nu a fost nici o izolare. întreaga teorie economică, 
la fel ca şi celelalte ştiinţe sociale, a fost un vlăstar al speculaţiei filozofice 
din Franţa şi Anglia în cursul secolelor al XVIII-lea şi al XlX-lea. Dar 
această intimă conexiune dintre economia politică şi disciplinele înrudite nu 
s-a menţinut. Economiştii ţineau cu prea mare tenacitate la fundamentele 
filozofice pe care ştiinţa lor se clădise iniţial. Pe la 1870, chiar în perioada în 
care psihologia începea să capete forma ei empirică modernă, îi găsim pe 
economişti punîndu-şi la punct teoria ca pe o explicaţie a comportamentului 
economic în general. Abia în acest stadiu tîrziu a fost realizat idealul 
conform căruia economia trebuia să devină un desăvîrşit, atotcuprinzător 
„calcul al plăcerii şi durerii‘‘. Dacă filozofia morală a utilitariştilor supravie¬ 
ţuieşte încă într-o formă destul de sistematizată, ea datorează acest lucru 
grijii afectuoase cu care a fost păstrată în teoria economică. 

Influenţa utilitarLstă a ajuns la apogeu o dată cu introducerea teoriei 
utilităţii marginale. După aceea s-a manifestat din nou o tendinţă de îngustare 
a cercului de la premisa tacită la concluzii normative. încă o dată, s-a făcut 
simţită mai direct influenţa dreptului natural. Ideea unui drept niUural, niciodată 
propriu-zis eliminată, a fost resuscitată. O găsim îndoeosebi în expuneri de 
popularizare, unde raţionamentele se cer comprimate. în scrierile moderne 
care poartă cel mai clar amprenta filozofiei dreptului natural, elementul utili- 
tarist este adesea redus la aserţiunea vag ataşată că starea „naturală^*, „starea 
de echilibru"* sau cum i se mai spunea normei inserate, duce cu necesitate la 
„satisfacerea maximă a nevoilor umane"". în fapt, chiar daca nu şi în modul 
efectiv de exprimare, acesta nu este decît un ecou al tezei susţinute de 
numeroşi autori cu preocupări economice din secolul al XVIII-lea, anterior 
şcolii utilitariste. Cum era de aşteptat, constatăm că teoreticienii mai scrupuloşi 
dcplîng o atare „diluare"" a teoriei economice. Acest refuz al superficialităţii 
filozofiei dreptului natural dădea, în fapt, întotdeauna un impuls deosebit 
crezului utilitarist.*^ 

încereînd să caracterizăm morfologia doctrinelor economice, vom da 
peste o împrejurare a cărei necesitate logică nu va ieşi la iveală decît treptat, 
pe măsură ce investigaţia noastră înaintează. Atunci cînd s-a făcut un efort 
real pentru demonstrarea detaliată şi explicită a unei doctrine politice speci¬ 
fice, se constată că această demonstraţie îmbracă în mod regulat forma unei 
deducţii logice din anumite principii abstracte care, la o examinare mai 
atentă, se vădesc a fi pur formale, adică intrinsec lipsite de conţinut. Ştiinţa 

normativă se confruntă cu următoarea dilemă: de dragul „obiectivitătii^ ştiin¬ 
ţifice, principiile normative fundamentale utilizate în teorie trebuie formulate 
în aşa fel încît să nu aibă nici un conţinut; lor li se poate da un conţinut doar 
prin introducerea pe ascuns a unor premise tacite, adică a unor evaluări 
concrete derivate din alte surse. Acea.sta sugerează o regulă metodologică 
pentru critica pe care o dezvoltăm în capitolele următoare. Trebuie sa»încercăm 
să dăm în vileag erorile logice specifice ce rezultă din inserarea unor evaluări. 
Aceste inserări se datorează imposibilităţii logice de a deriva concluzii poli¬ 
tice pozitive din premise exclusiv factuale (plus o premisă valorică lipsită de 
conţinut, care, datorită acestei lipse de conţinut, poate fi socotită irefutabilă, 
adică „obiectivă'*). 

Deosebirea dintre diferitele doctrine constă în bună parte în numărul de 
paşi logici dintre ultimele premise formale şi concluziile specifice finale. Cu 
cît un gînditor este mai scrupulos, cu atît va fi, de obicei, mai mare această 
distanţă. 

în textele în care se discută politică economică în termeni practici adaptaţi 
unor probleme concrete, constatăm de obicei că elementele unor doctrine 
politice specifice sînt introduse ca simple aserţiuni, fără aparatul doveditor pe 
care autorii în cauză simt că l-ar putea oferi cu uşurinţă dacă li s-ar cere. De 
fapt nici nu ne-am putea aştepta la altceva. Doctrinele sînt folosite aproape în 
acelaşi fel în care folosim formule familiare de transformare a expresiilor în 
analiza matematică, formule cunoscute pe dinafară şi care au fost demon¬ 
strate o dată pentru totdeauna. Nu-i, de altfel, nimic de obiectat unei asemenea 
practici, cu condiţia ca demonstraţia să fi fost într-adevăr făcută în altă parte. 
Profanul care încearcă să urmărească un asemenea raţionament practic 
rămîne adesea total inconştient de elementele doctrinale, ce pot sta mascate 
ca nişte expresii inocente şi evidente prin ele însele sau pot fi chiar omise cu 
totul din lanţul inferenţial. De multe ori e nevoie de un ochi exersat pentru a 
le detecta. Ele au intrat, pentru a ne exprima astfel, în metoda logică folosită 
în economia politică, devenind parte integrantă a modului nostru de „a gîndi 
în termeni economici". 

Cînd încercăm să explicăm conservatorismul extrem, ataşamentul — 
vizibil în teoria economică — faţă de metode filozofice defuncte, nu trebuie 
să uităm că de la bun început întreaga terminologie a economiei politice a 
fost îmbibată de maxime din filozofia dreptului natural şi, mai tîrziu, din cea 
utilitaristă. Formele lingvistice pe care tradiţia le oferă economistului teoreti¬ 
cian îl învăluie pe acesta în fiecare clipă în asociaţiile lor demult acceptate, îl 
ispitesc mereu să propună evaluări şi reguli de conduită acolo unde ar trebui 
să ne mărginim a descrie şi a explica în mod dezinteresat. Economistul, isto¬ 
ricul şi statistici anul danez Westergaard spunea odată că în economia politică 
„expresiile şi metaforele creează lesne impresia unor demonstraţii" şi că în 
ea „forţa cuvintelor de a modela gîndurile" a fost şi este considerabilă^^. 

Aproape toţi termenii generali utilizaţi în mod curent în economia 
politică şi în ştiinţele sociale în general au cîte două înţelesuri: unul în sfera 
lui „ceea ce este" şi altul în sfera lui „ceea ce trebuie să fie". Cuvîntul „prin¬ 
cipiu", de pildă, înseamnă, pe de o parte, „teorie" sau „bază a unei teorii" ori 

„ipoteză de lucru din cadrul unei teorii**. „Teorie** înseamnă o înţelegere 
sistematică a anumitor regularităţi obiective. Astfel, Cassel spune ca teoria 
formării preţurilor se bazează pe „principiul rarităţii**; tot el completează 
sistemul său de ecuaţii simultane cu un şir de ecuaţii ce se grupează sub titlul 
„principiul costurilor**. Dar cuvîntul „principiu** poate să însemne şi „ţinta 
unor străduinţe conştiente** sau „mijloc principal pentru atingerea unui .scop 
postulat** sau „regulă generală de acţiune**. înţelesul dual al termenilor noştri 
nu este accidental, el e.ste expresia modului de gîndire normativ-teleologic, 
cu tradiţie în ştiinţele sociale şi chiar programatic în filozofia dreptului 
natural, pe care ele au fost clădite. însăşi metoda acestei filozofii este, într-un 
anumit sens, o glisare sistematică între cele două înţelesuri ale termenilor. 

Din punct de vedere ştiinţific, aproape toţi termenii noştri au, din acest 
motiv, o „încărcătură valorică**. Pericolul de care este pîndit teoreticianul 
neiscusit, de a aluneca în discursul normativ fără să enunţe explicit premisele 
sale valorizatoare, este agravat de faptul că acelaşi lucru se petrece de obicei 
în modul popular de a raţiona. Fără a fi conştient de procesul logic, el tinde 
să susţină obiectivitatea „principiului** în sensul de normă prin obiectivitatea 
lui ca element al teoriei. Se creează astfel aparenţa că norma s-ar întemeia pe 
„natura lucrurilor**. Tocmai în aceasta constă raţionamentul circular inerent 
filozofiei dreptului natural. 

Alte exemple de a.stfel de tenneni cu dublu înţeles .sînt „productivitate**, 
„echilibru**, „balanţă**, „adaptare** etc. Termenul inofensiv de „funcţie** devine 
şi el periculos dacă nu se precizează în raport cu ce scop sau obiectiv este 
definită „funcţia**. Se poate spune, de pildă, că întreprinzătorului îi revine 
funcţia „de a-şi asuma riscurile** sau „de a combina factorii producţiei** sau 
„de a dirija producţia**. Acestea sînt figuri de stil teleologice, prin ele în.sele 
la fel de inocente ca şi cele ce ornează manualele elementare de biologie 
unde .se spune că funcţia inimii este de a acţiona ca pompă a sistemului circu¬ 
lator. Numai că în economie e.ste, după cum ştim, extrem de uşor să se 
continue astfel: „Drept recompensă pentru îndeplinirea acestei funcţii, el 
primeşte un profit**, pentru ca apoi să .se treacă şi mai departe, iar faptul că 
întreprinzătorul îndeplineşte o „funcţie** sa fie privit ca un fel de justificare a 
profitului pe care-1 primeşte. 

Vorbind la figurat, putem spune de asemenea că preţul îndeplineşte 
„funcţia** de restrîngere a cererii şi de stimulare a ofertei, asigurînd astfel 
echilibrul pe piaţă. Alegerea unui asemenea mod de exprimare poate fi justi¬ 
ficată pe temeiuri stilistice, deoarece dă o alură vioaie expunerii. Cu metafora 
„funcţie** se asociază însă vechea idee că în starea de echilibru preţul e.ste cel 
„corect** şi că „factorilor producţiei Ii .se dau cele mai economice întrebuinţări**. 
Cu aceasta însă am pătruns adînc pe terenul gîndirii normativ-teleologice. 
Enunţul e nu doar fals, ci, strict vorbind, lipsit de .sens. Şi lucrurile nu se pot 
drege prin adăugirea postulatului că el se aplică numai „din punctul de 
vedere al evaluării care predomină pe piaţă** sau „în societate**. Căci pe piaţă 
sau în societate nu există o asemenea „evaluare** (la singular). Există tot 
atîtea evaluări cîte persoane participă la schimb. Evaluările sînt determinate 
în parte de situaţia economică în care se află fiecare individ. Dar această 

situaţie este guvernată, la rîndul ei, de modul de desfăşurare a întregului 
proces de formare a preţurilor şi, deci, în parte de evaluările înseşi. Mai mult, 
ştiinţific vorbind, evaluările ca atare sînt incomensurabile. Introducerea 
nedeclarată a unei evaluări sociale uniforme în explicaţiile fenomenelor 
economice disimulează toate aceste dificultăţi şi imposibilităţi. 

Pînă aici n-am menţionat conceptele direct normative ce ocupă un loc 
central în teoria economică. E preferabil ca acestea să fie eliminate cu totul, 
căci pare cu neputinţă ca ele să devină utile pentru analiza economică, 
oricum ne-am modifica definiţiile. Mă refer la termeni ca: utlhtate; valoare 
— cu alte înţelesuri decît acela de valoare de schimb; costuri reale sau 
subiective; bunăstare; utilitate socială; venit naţional real — în sensul 
cantităţilor de utilitate subiectivă însumate spre a forma un total social; sacri¬ 
ficiu social mhiim; economie — orientată spre un ţel social ( Volkswirtschafî); 
şi mulţi alţii, pentru a nu mai vorbi de expresii ca economic^ corect, natural, 
echitabil etc. 


Peste această chestiune terminologică nu trebuie trecut cu uşurinţă. 
Termenii au o însemnătate aparte în ştiinţele sociale. Ei reprezintă compli¬ 
cate înjghebări de idei metafizice puternic ancorate în tradiţia noastră de 
gîndire. Ei s-au dezvoltat înăuntrul acestei tradiţii şi au fost modelaţi de ea. 
Tradiţia este deopotrivă persistentă şi elastică. 

în condiţiile cînd este tolerat caracterul vag al premiselor filozofice 
ultime, devine posibil ca atacurile unui critic să fie respinse făcîndu-i cele 
mai generoa.se concesii în chestiunile de principiu şi în acelaşi timp nemo- 
difîcînd nimic din ceea ce ţine de substanţă şi de practică. Putem obţine în 
cel mai bun caz suprimarea cîtorva formulări ce sînt deosebit de uşor de 
discreditat. 


Graţie simplei lor familiarităţi şi reputaţiei lor statornicite, metodele teleo¬ 
logice şi normative implicite au dobîndit, oarecum, caracterul unor lucruri evi¬ 
dente. Pe studentul în economie profesorii îl învaţă „să gîndească în termeni 
economici**. Aceasta înseamnă în principal — cel puţin aşa ni se tot spune — 
că trebuie să-şi cultive capacitatea de a vedea şi înţelege fenomenele econo¬ 
mice rapid şi exact, într-o lumină specifică, adică să le observe dintr-un punct 
de vedere particular şi să le clasifice după anumite categorii teoretice. Ale¬ 
gerea efectivă a punctului de vedere şi a categoriilor va depinde, fireşte, în 
ultimă instanţă, de abordarea epistemologică subiacentă. Cine s-a deprins să 
gîndească în cadrul si.stcmului normativ moştenit, care oferă siguranţa unui 
„drum bătătorit**, cu greu va mai putea să iasă de pe făgaş şi să privească sis¬ 
temul din afară; la fel de greu cum ar fi pentru nişte fiinţe ce duc o viaţă bidi¬ 
mensională pe suprafaţa unei sfere — ca să citez exemplul celebru al lui 
Einstein — să bănuiască existenţa unei a treia dimensiuni. 

Sîntem predispuşi să pierdem din vedere premisele pe care se întemeiază 
sistemul. Rezultatele par să fie independente de orice presupoziţii extra- 
ştiinţifice. într-adevăr, ele lasă impre.sia că sînt ştiinţifice. De unde credinţa, 
larg răspîndită astăzi, că disputele fundamentale din filozofia socială pot fi 
ignorate fără prejudicii şi că economistul poate să proclame pe drept cuvînt 
independenţa ştiinţei sAc de orice premise politice chiar şi atunci cînd în fapt 


234 





Valorile implicite în ştiinţa economică 


se lansează dincolo de frontierele ei, în speculaţia politică. Pe măsură ce 
teoria economică a devenit mai subtilă şi mai complicată, pe măsura ce a 
absorbit o cantitate creseîndă de date experimentale, pe măsura ce a fost 
adaptată la condiţii sociale de o complexitate tot mai mare — într-un cuvînt, 
pe măsură ce reputaţia ei s-a consolidat prin utilizare continuă, prin verificare 
empirică şi prin aplicaţii izbutite — a devenit mai uşor să fie ignorate acele 
speculaţii, cu rădăcini în filozofia socială, care din punct de vedere istoric au 
constituit, iar din punct de vedere logic mai constituie încă, baza multora din 
concluziile ei. O asemenea atitudine ar fi fost, fireşte, mai greu de adoptat pe 
vremea cînd pionierii ştiinţei noastre începeau să jaloneze frontierele teoriei 
economice. 


NOTE 


1 . Essays on Sanie Unsettled Questions of Politica] Econoniy^ 1844. 

2 . An Introductoiy Lecture on PoîiticaJ Econoniy^ 1 826. 

Lectiires on Political Economy, 1852; şi Industrial Efficiency and Social Econoniy, 
ed. Levy, New York, 1928. 

Econoniy, Newly Expounded, 1874. 

6.77ie diaracterand Logical Method of Political Econoniy, ed. a 3-a, 1888, p. 34. 

7. Op. cit., p. 38. 

8. The Postulates of English Political Econoniy in Economic Studies, ediţie 
postumă, ed. Hutlon, 1879. Cităm după ediţia a 2-a, 1895. Iată ce susţine Bagehot: 
„Dar scopul acelei ştiinţe este mult mai modest; ea spune că cutare şi cutare forţe 
produc cutare şi cutare efecte, şi atît. Ea nu urmăreşte să fonnulezc judecăţi morale 
cu privire la aceste forţe sau efecte, lăsînd pe seama unei ştiinţe mai înalte, şi mai 
difîcile, să se pronunţe despre ceea ce trebuie şi ceea ce nu trebuie .să tie“ (p. 27). 

9. Principles of Political Econoniy, 1883. 

10 . Scope and Metliod of Political Econoniy, 1891 . 

11 . Cf., spre exemplu, Sidgwick, ultimul mare utilitarist. El vorbeşte despre 


„principii ce ne apar certe şi evidente pentru că sînt în fond tautologice... O lecţie 
importantă pe care o putem desprinde din istoria filozofici morale este că, în acest 
domeniu, chiar şi minţi viguroase riscă să subscrie la astfel de tautologii, uneori 
desfăşurate în raţionamente circulare, alteori ascunse în cotloanele cîle unei idei 
obscure, deseori situate atît de aproape de suprafaţă îneît, o dată date în vileag, îţi 
vine greu să înţelegi cum de-au putut vreodată să se prezinte ca fiind importante”. 
Methods ofEthics, 1874; citat după ediţia a 6-a, 1901, p. 375. în acest pasaj Sidgwick 
obiectează, în particular, faţă de anumite tendinţe de drept natural din filozofia 


morală intuiţionistă. 

12 . Den aeldre Nationalokonomis Oplaltelse af de sociale Spdorgsniall, 
Copenhaga, 1896. Citatul din text se referă la teoria economică a armoniei între 
interese. 

Ştiinţă şi ideologie 

JOSEPH SCHUMPETER 


Joseph Scumpeter (1883—1950) s-a născut la Trietsch, Austria, şi a 
studiat dreptul şi economia la Universitatea din Viena, A predat în 
Austria şi Germania înainte de a veni la Harvard în anii *30. 
Reproducem aici textul discursului sau prezidenţial către Asociaţia 
economică americană, rostit în 1948. Schumpeter a adus contribuţii 
majore la înţelegerea creşterii economice şi a crizelor, iar cartea sa A 
History of Economic Ănaîysis (Istoria analizei economice) este 
probabil cea mai de seamă lucrare despre istoria economiei politice 
scrisă vreodată. Şi lucrarea sa Capitalism, Socialism and Democracy 
(Capitalism, socialism şi democraţie) reprezintă o contribuţie majoră 
în domeniul ştiinţei economice şi al teoriei politice. 


1 

Acum o sută de ani economiştii erau mult mai mulţumiţi de rezultatele 
lor decît sînt în prezent. Eu aş îndrăzni să afirm însă că, dacă automulţumirea 
e în genere îndreptăţită vreodată, atunci astăzi există pentru economişti mult 
mai multe motive de a fi mulţumiţi decît existau atunci sau chiar cu un sfert 
de secol în urmă. în ce priveşte cunoaşterea faptelor, statistice şi istorice deo¬ 
potrivă, lucrul e atît de evident încît nu e nevoie să insist. Iar dacă e adevărat 
în privinţa cunoaşterii faptelor, trebuie să fie adevărat şi pentru toate dome¬ 
niile aplicate al căror progres depinde în principal de înregistrarea corectă a 
faptelor. Trebuie să insist însă asupra propoziţiei că puterile noastre analitice 
au crescut în pas cu bagajul nostru de fapte.’S-a constituit, în parte prin pro¬ 
priile noastre eforturi, un nou organon al metodelor statistice, care pentru noi 
trebuie să însemne la fel de mult ca pentru toate ştiinţele unde, ca în biologie 
sau în psihologia experimentală, fenomenele se înfăţişează.sub formă de dis¬ 
tribuţii de frecvenţă. Ca răspuns la aceste evoluţii şi conjugat cu ele, dar şi în 
mod independent, propria noastră trusă de instrumente analitice s-a îmbogăţit 
mult: teoria economică în sensul instrumental al termenului — adică nu în 
sensul unei doctrine privitoare la ţelurile ultime ale politicii, nici în cel de 
ipoteze explicative, ci doar ca ansamblul metodelor noastre de mînuire a fap¬ 
telor — a progresat pc măsura anticipărilor lui Marş hali şi Pareto. 

Dacă lucrul acesta nu se bucură de o recunoaştere mai generală şi dacă 
printre economişti — pentru a nu mai vorbi de public — este de bonton 


Din American Economic Review^ voi. 39 (1949), pp. 345—359. 

emiterea de aprecieri denigratoare cu privire la starea ştiinţei noastre, aceasta 
se datorează mai multor cauze pe care, deşi sînt prea bine cunoscute, se 
cuvine să le reamintim: un şantier de construcţii unde se demolează clădiri 
vechi şi se ridică altele noi nu constituie o privelişte agreabilă; în plus, aici 
are loc mereu şi în proporţii descurajatoare discreditarea noilor edificii prin 
încercări premature de aplicare utilitară; în fine, terenul de construcţie se 
extinde întruna, astfel încît devine cu neputinţă ca lucrătorul individual să 
înţeleagă tot ce se petrece dincolo de propriul său sector îngust. Azi ar fi într-a- 
devăr greu să oferi într-o formă sistematică, aşa cum au izbutit să facă, cu 
mai mult sau mai puţin succes, un Smith, un Mill sau un Marshall, un tratat 
cuprinzător cît de cît unitar şi care să se bucure de o aprobare cvasi-u ni versată. 
Aşa se face că, deşi lucrătorii din fiecare sector nu sînt deloc nemulţumiţi de 
felul cum se descurcă ei înşişi, este foarte probabil ca ei să dezaprobe modul 
în care cei din alte sectoare îşi realizează sarcinile lor sau chiar să nege că 
aceste alte sarcini merită osteneala. E aproape firesc să fie aşa. Pentru a 
construi edificiul cunoaşterii umane e nevoie de multe tipuri de inteligenţe, 
tipuri ce nu se înţeleg niciodată perfect între ele. Ştiinţa are un caracter tehnic 
şi cu cît se dezvoltă mai mult, cu atît depăşeşte sfera de înţelegere nu numai a 
publicului, ci şi a cercetătorului însuşi dincolo de hotarele propriei lui 
specialităţi. Aşa se întîmplă, mai mult sau mai puţin, peste tot, deşi în fizică 
uniformitatea mai marc a studiilor formative şi o disciplină mai riguroasă a 
muncii pot să introducă oarecare ordine în acest tumult. După cum este însă 
îndeobşte cunoscut, în domeniul nostru există şi o altă sursă de confuzie şi un 
alt obstacol în calea progresului: majoritatea economiştilor, nevrînd să se 
mulţumească cu sarcina lor ştiinţifică, se lasă seduşi de chemarea datoriei 
publice şi de dorinţa de a-şi servi ţara şi epoca; faeînd aşa, ei introduc în 
munca lor grilele lor de valori individuale, viziunile şi opţiunile lor politice 
— întreaga lor personalitate morală, inclusiv ambiţiUe lor spirituale. 

Nu vreau să redeschid vechea discuţie despre judecăţile de valoare sau 
despre susţinerea intereselor de grup. Dimpotrivă, pentru ceea ce urmăresc 
aici este esenţial să subliniez că prin ea însăşi munca ştiinţifică nu ne impune 
să ne lepădăm de judecăţile noastre de valoare sau să renunţăm la pasiunea 
de avocaţi ai cutărui interes particular. A investiga faptele sau a elabora 
instrumente destinate acestei activităţi este una; a le evalua dintr-un anume 
punct de vedere moral sau cultural este, sub aspect logic, altceva şi cele două 
nu trebuie neapărat să se afle în conflict. Tot aşa, avocatul unui anumit 
interes poate totuşi să desfăşoare o muncă analitică onestă, iar motivul care-1 
împinge să susţină o teza de care se simte ataşat nu dovedeşte prin el însuşi 
nimic în favoarea sau în defavoarea muncii sale analitice: exprimîndu-ne mai 
pe şleau, pledoaria nu presupune minciuna. Este reprobabilă, desigur, conduita 
celui ce forţează fie faptele, fie concluziile trase din ele, pentru a le pune în 
serviciul unui ideal sau al unui interes. Dar o atare conduită nu este în mod 
necesar inerentă argumentării din „premise axiologice** sau pledoariei perse.* 
Sînt nenumărate exemplele cînd economiştii au întemeiat prin raţionament 
propoziţii pentru implicaţiile cărora nu nutreau nici o simpatie. Să dăm un 
singur exemplu: determinarea consistenţei logice a condiţiilor (ecuaţiilor) ce 

descriu o economie socialistă li se va părea majorităţii oamenilor echivalentă 
cu cîştigarea unui punct pentru socialism; ea a fost însă realizată de Enrico 
Barone, care, indiferent ce ar fi fost altminteri, în mod sigur n-a fost un 
simpatizant al idealurilor sau grupurilor socialiste. 

Există însă în minţile noastre preconcepţii privitoare la procesul 
economic care sînt mult mai dăunătoare creşterii cumulative a cunoaşterii 
noastre şi caracterului ştiinţific al strădaniilor noastre pentru că par a fi în 
afara controlului nostru într-un sens în care judecăţile de valoare şi pledoa¬ 
riile partizane nu sînt. Deşi cel mai adesea sînt legate de acestea din urmă, 
ele merită separate şi discutate independent. Le vom numi Ideologii. 


II 

Cuvîntul ideologie era uzitat în Franţa spre sfîrşitul secolului al XVIII-lea 
şi în primul deceniu al celui de-al XIX-le a şi însemna cam acelaşi lucru ca 
expresia scoţiană „moral philosophy“ din aceeaşi perioadă şi de mai înainte 
sau ca expresia noastră „social science“ (ştiinţă socială) în accepţiunea ei 
foarte largă, care acoperă şi psihologia. Napoleon i-a imprimat o semnificaţie 
denigratoare vorbind zeflemitor despre ideologues — visători doctrinari 
lipsiţi total de simţul realităţilor politice. Mai tîrziu cuvîntul a fost folosit aşa 
cum e folosit adesea astăzi, pentru desemnarea unor sisteme de idei, adică 
într-un mod ce face să se piardă distincţia noastră dintre ideologii şi 
judecăţile de valoare. Pe noi nu ne interesează aceste semnificaţii şi nici 
altele, cu excepţia uneia ce poate fi cel mai comod explicată cu referire la 
„materialismul istoric** al lui Marx şi Engels. Conform acestei doctrine, 
istoria este determinată de evoluţia autonomă a structurii producţiei; organi¬ 
zarea socială şi politică, religiile, morala, artele şi ştiinţele sînt simple 
„suprastructuri ideologice** generate dc procesul economic. 

Nu este nevoie şi nici nu putem să discutăm despre meritele şi neajunsu¬ 
rile acestei concepţii ca atare,^ un singur element al ei fiind de interes pentru 
ceea ce ne preocupă. Este vorba de acel element din care, prin variate trans¬ 
formări, s-a dezvoltat sociologia ştiinţei de tipul celei asociate cu numele lui 
Max Scheler şi Karl Mannheim. Aproximativ pînă la jumătatea secolului al 
XlX-lea evoluţia „ştiinţei** a fost privită ca un proces pur intelectual — ca un 
şir de explorări ale universului aşa cum ni se oferă el în experienţă sau, cum 
am mai putea să spunem, ca un proces de filiaţie a descoperirilor şi a ideilor 
analitice ce se desfăşoară conform unei legi proprii, deşi, fără îndoială, 
influenţează istoria socială şi este influenţat de ea în multiple feluri, potrivit 
unei legi proprii. Marx a fost primul care a transformat această relaţie de 
interdependenţă dintre „ştiinţă** şi alte compartimente ale istoriei sociale într-o 
relaţie de dependenţă a celei dintîi faţă de datele obiective ale structurii 
sociale şi, în particular, de poziţia socială a cercetătorilor ştiinţifici, care 
determină viziunea lor despre realitate, adică determină ceea ce ei văd şi felul 
cum văd ceea ce văd. Genul acesta de relativism,^ — care, bineînţeles, nu 
trebuie confundat cu nici un alt fel de relativism — dacă este dezvoltat cu 
consecvenţă pînă la consecinţele lui logice, implică o nouă filozofie a ştiinţei 

şi o nouă definiţie a adevărului ştiinţific. Chiar şi în cazul matematicii şi logicii, 
iar într-o măsură şi mai mare în cazul fizicii, alegerea de către cercetătorul 
ştiinţific a problemelor şi a perspectivelor din care le abordează, aşadar 
schema de gîndire ştiinţifică a unei epoci, devine socialmente condiţionată 

— ceea ce şi avem în vedere atunci cînd vorbim de ideologie ştiinţifică şi nu 
de percepţia din ce în ce mai perfectă a unor adevăruri ştiinţifice obiective. 

Mai toată lumea va fi însă de acord că în cazurile logicii, matematicii şi 
fizicii influenţa factorului ideologic nu trece dincolo de alegerea problemelor 
şi a perspectivelor de abordare, şi că, deci, interpretarea sociologică, cel puţin 
în ultimele două sau trei secole, nu pune sub semnul întrebării „adevărul 
obiectiv** al rezultatelor. Acest „adevăr obiectiv** poate fi, şi de obicei este, 
contestat pe alte temeiuri, nu însă pe temeiul că o propoziţie dată ar fi 
adevărată numai relativ la poziţia socială a oamenilor care au formulat-o. Cel 
puţin într-o anumită măsură, această situaţie favorabilă poate fi pusă pe 
seama faptului că logica, matematica, fizica ş.a. au de-a face cu o experienţă 
ce este în mare parte invariantă faţă de poziţia socială a observatorului şi 
practic invariantă faţă de schimbarea istorică; căderea unei pietre arată la fel 
pentru un capitalist, ca şi pentru un proletar. Ştiinţele sociale sînt lipsite de 
acest avantaj. Este — sau pare — posibil ca rezultatele lor să fie contestate 
nu doar pe oricare din temeiurile pe care pot fi contestate propoziţiile tuturor 
ştiinţelor, ci şi pe temeiul că nu pot să exprime altceva decît afilierile de clasă 
ale autorului şi că fără o referire la asemenea afilieri de clasă nu este loc 
pentru categoriile de adevărat sau fals, deci în genere pentru conceptul de 
„progres ştiinţific**. în cele ce urmează adoptăm termenul de Ideologie sau 
Tendinţă ideologică doar pentru această stare de lucruri — reală sau 
presupusă —, iar ceea ce ne propunem este să determinăm în ce măsură 
tendinţa ideologică este sau a fost un factor în dezvoltarea a ceea ce se cheamă 

— parte în mod incorect — economie politică ştiinţifică. 

Recunoaşterii elementului ideologic i se poate da o amploare mai mare 

sau mai mică. Puţini sînt autorii care în fapt au negat că în economia politică 
se acumulează treptat un bagaj de fapte „corect** observate şi de propoziţii 
„adevărate**. La fel de puţini sînt însă şi cei dispuşi să nege cu totul influenţa 
factorului ideologic. Majoritatea economiştilor se situează între aceste două 
extreme: ei sînt dispuşi să recunoască prezenţa acestui factor, deşi, asemenea 
lui Marx, îl găsesc numai la alţii şi niciodată la ei înşişi; dar nu admit ca el ar 
fi un blestem incurabil şi că ar vicia pînă în vStrăfunduri economia politică. 
Tocmai această poziţie intermediară ridică problema de care ne ocupăm aici. 
Căci ideologiile nu sînt simple minciuni; ele sînt transpuneri fidele a ceea ce 
omul crede că vede. întocmai cum cavalerul medieval se vedea pe sine aşa 
cum dorea să se vadă, întocmai cum birocratul modern face acelaşi lucru şi 
întocmai cum ei amîndoi nu vedeau şi nu văd nimic din ce s-ar putea invoca 
împotriva imaginii pe care o au despre ei înşişi, de apărători ai celor slabi şi 
inocenţi şi de chezaşi ai Binelui obştesc, aşa şi orice alt grup social dezvoltă 
o ideologie protectoare care este cît se poate de sinceră. Ex hypothesi noi nu 
sîntem conştienţi de raţionalizările noastre, şi atunci cum am putea să le 
recunoaştem şi să ne ferim de ele? 


239 



JOSEPII SCHUMPETER 


Dar înainte de a merge mai departe, să repet ceea ce am spus: eu vorbesc 
despre ştiinţa care este o tehnică de obţinere a unor rezultate ce, împreună cu 
judecăţile de valoare sau preferinţele, produc recomandări — individuale sau 
grupate în sisteme — aşa cum sînt sistemul mercantilist, liberalismul etc. Nu 
vorbesc despre înseşi aceste judecăţi de valoare şi recomandări. Sînt întru 
totul de acord cu cei ce susţin că judecăţile despre valorile ultime — despre 
Binele obştesc, de exemplu — ies din sfera de competenţe a omului de 
ştiinţă, putînd fi pentru el doar obiecte de studiu istoric, că ele sînt de natură 
ideologică şi că noţiunea de progres ştiinţific nu li se poate aplica decît în 
măsura în care se pot pune la punct mijloace prin care urmează a fi transpuse 
în realitate. împărtăşesc convingerea că e lipsit de sens să spunem că universul 
de idei al liberalismului burghez ar fi „superior** în vreun sens relevant 
universului de idei al Evului Mediu sau că universul de idei al socialismului 
ar fi superior celui al liberalismului burghez. Mai cred, pe deasupra, că nu 
există alt temei decît preferinţa personală pentru a spune că strategiile noastre 
politice cuprind mai multă înţelepciune sau cunoaştere decît cuprindeau cele 
ale Tudorilor sau Stuarţilor sau chiar cele ale lui Carol cel Mare. 


III 

Odată ce am înţeles posibilitatea tendinţei ideologice, nu este greu să o 
localizăm. Tot ce trebuie să facem în acest scop este să examinăm 
articulaţiile procedurii ştiinţifice. Ea pleacă de la .sesizarea unui set de feno¬ 
mene înrudite pe care vrem să le analizăm şi sfirşeşte — provizoriu — cu un 
model ştiinţific în cadrul căruia aceste fenomene sînt conceptualizate, iar 
relaţiile dintre ele .sînt explicit formulate, fie ca presupoziţii, fie ca propoziţii 
(teoreme). Această descriere primitivă s-ar putea sa nu-1 satisfacă pe logi¬ 
cian, dar este suficientă pentru încercarea noastră de a localiza tendinţa 
ideologică. Trebuie ob.servale două lucruri. 

Înlîi, că sesizarea unui set de fenomene înrudite este un act preştiinţific. 
El trebuie .să se producă pentru ca intelectului nostru să i .se ofere un obiect 
asupra căruia să desfăşoare activitatea ştiinţifică — un obiect de cercetare — 
dar nu este prin el însuşi ştiinţific. Deşi este preştiinţific, el nu este preana- 
litic. El nu constă într-o simplă percepere de fapte prin unul sau mai multe 
simţuri. Aceste fapte trebuie recunoscute ca avînd o anume semnificaţie sau 
relevanţă ce justifică interesul nostru pentru ele şi trebuie, de asemenea, recu¬ 
noscută înrudirea dintre ele — astfel îneît să le putem separa de altele — 
ceea ce presupune un anume travaliu analitic din partea fanteziei noastre sau 
a simţului comun. Acca.stă mixtură de percepţii şi de analiză preştiinţifică o 
vom numi Viziunea sau Intuiţia cercetătorului. Fireşte că în practică mai 
niciodată nu pornim de pe un teren gol, astfel că actul de viziune preştiinţific 
nu ne este propriu în întregime. Pornim de la lucrările unor predecesori sau 
contemporani de-ai noştri sau de la ideile ce există în jurul nostru în spiritul 
public. în acest caz viziunea noastră va conţine cel puţin unele din rezultatele 
analizei ştiinţifice anterioare. Oricum, însă, ace.st compus ne este dat şi există 
înainte de a începe noi înşine munca noa.stră ştiinţifică. 

în al doilea rînd, dacă am identificat analiza ştiinţifică ce operează asupra 
materialului furnizat de viziune cu „construirea de modele**, trebuie să adaug 
numaidecît că intenţionez să dau termenului „model** un înţeles foarte larg. 
Modelul economic explicit din zilele noastre şi analogii lui din alte ştiinţe 
sînt, fireşte, produsul unor stadii tîrzii ale demersului ştiinţific. în esenţă, 
însă, ele nu fac nimic ce n-ar fi prezent şi în formele cele mai timpurii ale 
demersului analitic, îneît şi despre acestea se poate spune că s-au soldat, la 
fiecare cercetător individual, cu modele primitive, fragmentare şi ineficiente. 
Acest travaliu constă în a selecta anumite fapte şi nu altele, în a le fixa prin 
denumiri, în a acumula noi fapte în scopul nu numai de a suplimenta, ci în 
parte şi de a înlocui pe cele la care ne-am fixat iniţial, în formularea şi 
ameliorarea relaţiilor percepute — pe scurt, în cercetare, „fractuală** şi 
„teoretică**, desfăşurate într-un nesfîrşit du-te-vino, unde faptele sugerează 
noi instrumente analitice (teorii) iar acestea, la rîndul lor, ne conduc la 
recunoaşterea a noi fapte. Aşa se întîmplă deopotrivă atunci cînd obiectul 
interesului nostru este o relatare istorică şi atunci cînd acest obiect este 
„raţionalizarea** ecuaţiei lui Sclirddînger, deşi în fiecare caz particular sarcina 
determinării faptelor sau cea de analiză poate să o domine într-o asemenea 
măsură pe cealaltă îneît să o facă aproape invizibilă. Profesorii pot încerca să 
lămurească acest lucru elevilor lor vorbind despre inducţie şi deducţie şi 
chiar opunîndu-le pe acestea una alteia, creînd prin aceasta false probleme. 
Lucrul esenţial, oricum ne-am hotărî să-l interpretăm, este „neîncetatul du-te- 
vino** dintre conceptele clare şi inferenţele riguroase, pe de o parte, iar pe de 
alta faptele noi şi procedeele de tratare a variabilităţii lor. 

De îndată ce am înfăptuit miracolul cunoaşterii a ceea ce nu putem 
cunoaşte, şi anume a existenţei unui factor ideologic în noi înşine şi în alţii, 
.sîntem în măsură să localizăm sursa simpla din care el provine. Această sursă 
rezidă în viziunea iniţială asupra fenomenelor pe care vrem să le supunem 
tratamentului ştiinţific. Pentru ca însuşi acest tratament este obiectiv contro¬ 
labil în sensul că există oricînd posibilitatea de a stabili dacă un anumit 
enunţ, în raport cu o stare dată a cunoaşterii, este demoastrabil, infirmabil 
sau nici una nici alta. Fireşte, aceasta nu exclude eroarea onestă sau contrafa¬ 
cerea voită, după cum nu exclude nici amăgirile de tot felul. Permite însă 
excluderea acelei categorii aparte de amăgiri pe care o putem numi ideologie, 
pentru că testul ce se aplică aici este indiferent faţă de o ideologie sau alta. 
Pe de altă parte, viziunea iniţiala nu este controlabilă în acest fel. Aici 
elementele care vor rezista testului analizei sînt, prin definiţie, imposibil de 
deosebit de cele ce nu-i vor rezista sau — cum ne mai putem exprima, dat 
fiind că noi admitem că ideologiile pot să conţină chiar şi adevăr demon¬ 
strabil sută la sută — viziunea iniţială este prin natura ei ideologie şi poate să 
conţină orice cantitate de amăgiri datorate poziţiei sociale a individului, 
modulului în care el vrea să se vadă pe sine sau clasa ori grupul din care face 
parte şi pe oponenţii clasei sale sau ai grupului său. Această afirmaţie trebuie 
extinsă chiar şi la acele particularităţi ale viziunii sale care ţin de gusturile şi 
condiţiile sale aparte, neavînd nici o conotaţie de grup — există chiar şi o 
ideologie a intelectului matematic, precum şi o ideologie a intelectului 
alergic la matematică. 


241 



JoSEPU SCHUMPEl’ER 


Poate că e bine să reformulăiii problema noastră înainte de a trece la 
discutarea unor exemple. Sursa ideologiei fiind viziunea noastră pre- sau 
extraştiinţifică despre procesul economic şi despre ceea ce — sub aspect 
cauzal sau teleologic — este important în el, iar viziunea aceasta fiind apoi 
în mod normal supusă tratării ştiinţifice, ea va fi ori verificată ori spulberată 
prin analiză şi în ambele cazuri va dispărea ca ideologie. In ce măsură se 
întîmplă, totuşi, să nu dispară, aşa cum ar trebui? în ce măsură se menţine ca 
atare în pofida acumulării probelor contrare? Şi în ce măsură viciază însuşi 
demersul nostru ştiinţific cunoştinţele dobîndite la capătul lui? 

Este clar din capul locului că în cîmpul cunoaşterii economice există arii 
vaste unde pericolul vicierii ideologice n-ar avea de ce să fie mai mare decît 
este în fizică. O scrie temporală de investiţii brute în industria prelucrătoare 
poate fi bună sau proastă, dar cum anume este, oricine are, în mod nonnal, 
posibilitatea să afie. Sistemul walrasian aşa cum se prezintă el poate să 
admită sau nu o mulţime unică de soluţii, dar dacă admite sau nu admite este 
o chestiune de demonstraţie exactă pe care orice persoană calificată o poate 
repeta. Poate că problemele de acest gen nu sînt dintre cele mai fascinante 
sau cele mai presante din punct de vedere practic, dar ele formează grosul 
părţii propiu-zis ştiinţifice din munca noastră. Iar din punct de vedere logic, 
deşi nu totdeauna şi în fapt, ele sînt neutre faţă de ideologie. în plus, sfera lor 
se lărgeşte pe măsură cc dobîndim o mai bună înţelegere a activităţii noastre 
analitice. A fost o vreme cînd economiştii credeau că se cîştigă sau se pierde 
un punct pentru muncitorime dacă ei militează pentru teoria valorii-muncă şi 
împotriva teoriei utilităţii marginale. Se poate arăta că, în ceea ce priveşte 
problemele ideologice relevante, adoptarea uncia sau alteia dintre cele două * 
teorii contează la fel de puţin ca înlocuirea celei de a doua prin metoda 
curbei de indiferenţă sau înlocuirea curbelor de indiferenţă printr-un simplu 
postulat de consistenţă (Samuelson). Am impresia că mai sînt unii care 
găse.sc incompatibilităţi între viziunea lor şi teoria productivităţii marginale. 
Or, se poate arăta că aparatul pur formal al acesteia din urmă este compatibil 
cu orice viziune asupra realităţii economice pe care a avut-o vreodată 
cineva.'* 


IV 


Să trecem acum la identificarea elementelor ideologice în trei dintre cele 
mai influente edificii de gîndirc economică — lucrările lui Adam Smith, Karl 
Marx şi Keynes. 

Ceea ce e interesant în cazul lui Adam Smith nu este absenţa tentei ideo¬ 
logice, ci caracterul ei anodin. Nu mă refer la înţelepciunea sa practică, 
modelată de epoca şi ţara în care a trăit, cu privire la îaissez-fairc^ comerţul 
liber, colonii şi altele asemenea, pentru că — e un lucru care se cerc repetat 
cu insistenţă — remarcile mele nu vizează defel preferinţele şi recomandările 
politice ca atare ale unui om, sau, mai bine zis, le visează doar în măsura în 
care vizează analiza factuală şi teoretică prezentată în sprijinul lor. Mă refer 
exclusiv la demersul său analitic ca atare — la indicativele, nu şi la imperati- 

vele sale. Dacă ne-am înţeles asupra acestui punct, prima întrebare care se 
pune este ce fel de ideologic trebuie să-i atribuim. Procedînd conform prin¬ 
cipiului marxist, vom căuta să determinăm poziţia lui socială, adică afilierile 
lui de clasă personale şi ancestrale şi în plus conotaţiile de clasă ale 
influenţelor ce puteau să modeleze sau să contribuie la modelarea a ceea ce 
am numit viziunea lui. El a fost un hoino acaciemicus devenit mai apoi 
funcţionar de stat. Strămoşii săi au fost mai mult sau mai puţin de un tip 
asemănător: familia sa, care nu era săracă dar nici bogată, s-a străduit să 
menţină la membrii ei un anumit nivel de educaţie şi s-a asociat cu un grup 
bine cuno.scut din Scoţia acelei epoci. De subliniat că nu a aparţinut clasei 
oamenilor de afaceri. Viziunea sa generală despre realităţile sociale şi econo¬ 
mice reproducea la perfecţie aceste date. A contemplat cu un ochi rece şi 
critic procesele economice din vremea sa şi a căutat în mod instinctiv factori 
de explicaţie mecanici, cum este diviziunea muncii, şi nu personali. Atitudinea 
sa faţă de proprietatea funciară şi faţă de clasele capitaliste a fost atitudinea 
unui observator din afară şi el a spus cît se poate de clar că-1 consideră pe 
moşier (pe „trîndavur* moşier care culege acolo unde n-a semănat) ca pe un 
rău de prisos, iar pe capitalist (care angajează „oameni harnici“ oferindu-le 
mijloace de subzistenţă, materii prime şi unelte) ca pe un rău necesar. 
Această din urmă necesitate îşi avea rădăcinile în virtutea parcimoniei, al 
cărei elogiu izvora evident din adîncul sufletului său de scoţian. încolo, 
simpatiile sale erau cu totul de partea muncitorului care „îmbracă pe toata 
lumea, în timp ce el însuşi umblă în zdrenţe“. Adăugaţi la aceasta dezgustul 
pe care-1 simţea — aidoma tuturor din grupul său — faţă de ineficienţa 
birocraţiei engleze şi faţă de corupţia politicienilor şi veţi avea practic 
întreaga sa viziune ideologică. Nu pot să examinez aici pe îndelete cît anume 
explică ca din tabloul zugrăvit de Sniith; trebuie însă să subliniez neapărat că 
cealaltă componentă a viziunii sale, filozofia dreptului natural pe care a 
asimilat-o în anii săi de formare, produsul unor oameni similar condiţionaţi, 
a influenţat într-un mod asemănător fundalul ideologic al gîndirii sale: liber¬ 
tatea naturală de acţiune, dreptul natural al lucrătorului la întregul produs al 
muncii, raţionalismul individualist ş.a.m.d., toate acestea i-au fost inculcate 
în timpul studiilor înainte de a i se fi dezvoltat facultăţile critice, deşi în fond 
nici nu era nevoie să-i fie predate la şcoală aceste lucruri ce i se ofereau „în 
mod natural** plutind în aerul pe care-I respira. Dar — şi acesta e lucrul cu 
adevărat interesant — toată această ideologie, oricît de ferm i-ar fi fost ataşat, 
nu a prea dăunat, de fapt, muncii sale ştiinţifice. Dacă lăsăm de o parte socio¬ 
logia sa economică^, găsim la el o învăţătură factuală şi analitică sănătoasă 
care, neîndoielnic, poartă amprenta vremii în care a fost scrisă, dar nu este 
contestabilă pentru motive ideologice. Există în ea oarecare ornamente semi- 
filozofice de natură ideologică, dar ele pot fi date de o parte fără a dăuna 
argumentaţiei sale ştiinţifice. Analiza desfăşurată de el în sprijinul conclu¬ 
ziilor sale moderat liber-schimbiste nu se bazează — ca în cazul unor filozofi 
contemporani cu el, cum a fost Morellet — pe ideea că omul e de la natură 
liber să cumpere sau să vîndă unde-i place. Apare, ce-i drept, enunţul că 
produsul (întreg) c.ste compensaţia naturală a muncii, dar nu i se dă nici o 

întrebuinţare analitică — pretutindeni ideologia se consumă în frazeologic iar 
în rest reculează în faţa cercetării ştiinţifice. în parte cel puţin, aici a fost 
meritul său personal. Smith a fost omul unei înalte responsabilităţi, iar bunul 
său simţ sobru şi poate întrucîtva sec îi insufla respect faţă de fapte şi faţă de 
logică; puţin contează dacă analiza sa trebuie abandonată în calitatea de 
psihologie, pe care el a vrut să i-o confere, dacă în acelaşi timp ea trebuie 
păstrată ca o schemă logică a comportamentului economic — privit mai 
deaproape, homo economicus (în măsura în care Adam Smith, autorul Senti¬ 
mentelor morale, poate fi în fapt creditat sau debitat cu acest concept) se 
dovedeşte a fi un cît se poate de inofensiv om de paie. 

Marx a fost economistul care a descoperit pentru noi ideologia şi care i-a 
înţeles natura. Cu cincizeci de ani înaintea lui Freud, aceasta a fost o reali¬ 
zare de prim ordin. Dar, oricît ar părea de ciudat, el a rămas cu totul orb faţă 
de pericolele ei cînd era vorba de el însuşi. Numai alţii, economiştii burghezi 
şi socialiştii utopici, erau victime ale ideologiei. Or, caracterul ideologic al 
premiselor sale şi tenta ideologică a raţionamentelor sale sînt peste tot 
evidente. Lucrul a fost recunoscut chiar şi de unii din discipolii săi (de 
exemplu, de Mehring). Iar ideologia lui Marx nu este greu de descris. El era 
un radical burghez care se rupse.se de radicalismul burghez. A fost format de 
filozofia germană şi nu s-a simţit economi.st de profesie înainte de finele 
anilor *40. Pînă atunci însă, adică înainte de a fi început munca sa analitică 
serioasă, viziunea sa despre procesul capitalist se închegase, iar munca sa 
ştiinţifică trebuia s-o transpună în fapt, nu s-o corijeze. Nu era o viziune 
originală. Era vehiculată de toate cercurile radicale din Paris şi poate fi 
regăsită la un număr de autori din secolul al XVIII-lea, cum ar fi Linguet^. 
Istoria concepută ca luptă între clase definite ca bogaţi şi săraci, cu exploa¬ 
tarea unora de către ceilalţi, cu bogăţia în permanentă creştere la tot mai 
puţini avuţi şi mizeria şi degradarea tot mai profunde la cei lipsiţi, înaintînd 
cu o necesitate inexorabilă spre o explozie spectaculoasă — aceasta era 
viziunea concepută atunci cu energie pătimaşă şi care urma să fie elaborată, 
asemenea unei materii prime, cu ajutorul uneltelor ştiinţifice din epocă. 
Această viziune implică un număr de enunţuri ce n-ar rezista la proba 
controalelor analitice. Şi într-adevăr, pe măsură ce munca sa analitică se 
maturiza, Marx nu numai că a elaborat numeroase analize ştiinţifice ce erau 
neutre faţă de această viziune, dar a elaborat şi unele ce nu se potriveau prea 
bine cu ea — de exemplu, a depăşit tipul de teorii despre criză bazate pe ideea 
subconsumului sau pe cea a supraproducţiei, pe care se pare că le acceptase 
iniţial şi ale căror urme s-au păstrat — punîndu-i în încurcătură pe exegeţi — 
peste tot în scrierile sale. Alte rezultate ale analizei sale au fost introduse de 
el prin procedeul păstrării formulării iniţiale — ideologice — în calitate 
de lege „absolută** (adică abstractă) o dată cu admiterea existenţei unor forţe de 
sens opus menite să explice fenomenele din viaţa reală ce se abăteau de la 
lege. în fine, unele părţi ale viziunii şi-au găsit refugiu într-o frazeologie 
vituperantă ce nu afectează elementele ştiinţifice ale unui raţionament. De 
exemplu, teoria exploatării axată pe ideea „plusvalorii** a fost un sf)ecimen 
veritabil de analiză teoretică. Dar toate frazele incandescente despre exploa- 

tare puteau fi foarte bine ataşate şi altor teorii, bunăoară celei a lui Bohm- 
Bawerk: dacă ni-1 imaginăm pe acesta în pielea lui Marx, ce putea fi mai 
uşor pentru el decît să-şi reverse mînia asupra infernalei practici de spoliere a 
muncitorilor prin scăderea din produsul muncii lor a unei perioade de timp. 

Dar unele elemente ale viziunii sale iniţiale — în particular mizeria 
crescîndă a maselor, care urma să le împingă în cele din urmă la revoluţie — 
deşi de nesusţinut, îi erau totuşi indispensabile. Aceste elemente erau prea 
strîns legate de intenţia cea mai profundă a mesajului său, prea adînc 
înrădăcinate în însuşi sensul vieţii sale pentru ca să le poată abandona. în 
plus, ele erau cele ce-i atrăgeau pe discipoli, din ele se alimenta adeziunea lor 
plină de fervoare. Prin ele se explică efectul organizator — făuritor de partid 
— a ceva ce fără ele ar fi fost lînced şi lipsit de viaţă. Aşa se face că în acest 
caz înregistrăm victoria ideologiei asupra analizei: toate consecinţele unei 
viziuni ce se transformă în crez social şi prin aceasta sterilizează analiza. 

Viziunea lui Keynes — sursa a tot ceea ce a fost şi este, mai mult sau mai 
puţin precis, identificat drept keynesianism — s-a conturat mai întîi în cîteva 
pasaje de gîndire profundă din introducerea la cartea sa Consecinţele Păcii 
(1920). Aceste pasaje au creat stagnaţionismul modem — înclinaţii stagnaţio- 
niste fuseseră exprimate, la răstimpuri, de mulţi economişti înaintea sa, 
începînd cu Britanniâ Languens (1680) — şi indică trăsăturile lui esenţiale, 
trăsăturile unei societăţi capitaliste mature şi arterosclerotice care încearcă să 
economisească mai mult decît pot să absoarbă capacităţile ei descreseînde de 
a investi. Această viziune nu a mai dispărut niciodată după aceea — ea mai 
tran.spare în tratatul despre Reforma monetară şi în alte locuri, dar cum în 
anii *20 atenţia lui Keynes era absorbită de alte probleme, ea nu a fost imple¬ 
mentată analitic decît mult mai tîrziu. D. H. Robertson, în cartea sa Politica 


bancară şi nivelul preţurilor, a prezentat unele cercetări ce echivalau cu o 
implementare parţială a ideii de economisire ineficientă. La Keynes însă 
această idee a rămas o prezenţă lăturalnică, chiar şi în Tratat despre monedă. 
Pesemne că şocul produs de criza mondială a rupt în mod hotărît toate 
legăturile care îl împiedicau să-şi spună gîndurile pînă la capăt. Ace.st şoc a 
creat în mod cert publicul receptiv la un mesaj de acest fel. 

Şi de data aceasta, cea care a exercitat atracţie şi s-a impus a fost ideo¬ 
logia — viziunea capitalismului în putrefacţie, care plasa (vedea) cauza 
decăderii în una dintr-un număr mare de trăsături ale societăţii contemporane 


— şi nu implementarea analitică realizată de cartea din 1936 care, prin ea 
însăşi şi fără .sprijinul pe care l-a găsit în ecoul larg al ideologiei asociate, ar 
fi avut de suferit mult mai mult de pe urma criticilor ce au fost îndreptate 


împotriva ei aproape imediat. Totuşi, aparatul conceptual era opera unui 
spirit nu doar strălucit, ci şi matur —- a unui marshallian ce se număra printre 
cei trei care-şi împărţiseră între ei moştenirea de idei a maestrului. In tot 


cursul anilor ’20 Keynes s-a simţit un marshallian, şi chiar dacă mai tîrziu 


avea să se lepede în mod dramatic de acest ataşament, el n-a deviat niciodată 


de la linia marshalliană mai mult decît era strict necesar pentru a-şi întemeia 


susţinerile. El a continuat să fie ceea ce devenise pe la 1914, stăpîn pe 
meşteşugul de teoretician, fiind astfel în măsură să îmbrace viziunea sa într-o 

armură cc a împiedicat cu totul pe mulţi din discipolii săi să vadă elementul 
ideologic. Fireşte că aceasta grăbeşte în prezent absorbţia contribuţiei Iui 
Keynes la fluxul actual al travaliului analitic. Nu sînt de absorbit principii 
realmente noi. Este uşor de văzut că teza ideologică a echilibrului realizat 
prin neocuparea maximă a forţei de muncă şi cea a ne-cheltuirii — termen 
preferabil celui de economisire — sînt încorporate în cîteva postulate restric¬ 
tive ce pun accentul pe anumite fapte (reale sau presupuse). Cu aceste 
postulate fiecare poate proceda după cum i se pare potrivit, iar în rest poate 
să-şi vadă de drumul său. Aceasta reduce controversele keynesiene la nivelul 
ştiinţei tehnice. Lipsind suportul instituţional, „crezul^ s-a epuizat o dată cu 
situaţia care-l făcuse convingător. Chiar şi cei mai tenace McCulloch-i din 
zilele noastre sînt siliţi să se plaseze pe una din acele poziţii despre care este 
greu de spus dacă implică renunţarea la mesajul iniţial, reinterpretarea lui sau 
înţelegerea lui incorectă. 

V 

Exemplele noastre ar putea sugera că ideile nesupuse controlului analitic 
joacă un rol doar în sfera acelor concepţii largi despre procesul economic în 
ansamblu, ce constituie fundalul de la care porneşte efortul analitic, fundal 
din care noi nu izbutim niciodată să stăpînim decît fragmente. Lucrul acesta 
este, fireşte, adevărat într-o anumită măsură — grosul muncii noastre de 
cercetare se ocupă de probleme particulare ce lasă mai puţin loc simplei 
viziuni şi sînt mai riguros controlate prin teste obiective — dar nu în totali¬ 
tate. Luaţi, de exemplu, teoria economisirii, care apare într-un context mai 
larg în sistemul kcynesian dar ar putea, tot atît de bine, să fie tratată, teoretic 
şi practic în mod .separat. Incepînd din epoca lui Turgot şi Smith — de fapt, 
din vremuri şi mai vechi — şi pînă în cea a lui Keynes, toate propoziţiile de 
căpetenie privitoare la natura şi efectele ei au fost asamblate, pe calea unei 
lente acumulări, astfel îneît, în lumina bagajului mai bogat de fapte de care 
dispunem astăzi, nu prea mai rămîne loc pentru deosebiri de opinii. Ar fi 
uşor de creionat o analiză rezumativă (deşi, probabil, nu prea incitantă) pe 
care majoritatea economiştilor de profesie să o accepte ca pe un lucru de la 
sine înţeles. Dar există, şi au existat întotdeauna, discursuri de elogiere sau 
de înfierare pe această temă, care, ajutate şi de unele trucuri terminologice 
cum este confuzia dintre economisire şi necheltuire, au izbutit să creeze un 
fals antagonism între diferiţi autori. Divergenţele de doctrină foarte accen¬ 
tuate pentru care nu există nici o bază factuală sau analitică semnalează, deşi 
prin ele însele nu dovedesc, prezenţa tendinţei ideologice de o parte sau de 
cealaltă sau de amîndouă — tendinţă ce izvorăşte în acest caz din două atitu¬ 
dini diferite faţă de modul de viaţă burghez. 

Un alt exemplu de ideologie de breaslă de ace.st fel ni-1 oferă atitudinea 
majorităţii, dacă nu a totalităţii, economiştilor faţă de tot ce se leagă în vreun 
fel de monopolism (oligopolism) şi de fixarea concertată (prin înţelegere 
secretă) a preţurilor. Această atitudine a rămas ne.schimbată de Ia Aristotel şi 
Molina încoace, deşi în condiţiile industriei moderne ea a dobîndit o .semni- 

ficaţie parţial nouă. Acum ca şi atunci, majoritatea economiştilor ar subscrie 
la dictonul lui Molina: nionopolium est injustum et rei puhlicHc. wjuriosum. 
Pentru raţionamentul meu însă nu contează această judecată de valoare — 
giganticele întreprinderi comerciale modeme pot să ne fie antipatice întocmai 
ca şi multe alte trăsături ale civilizaţiei modeme — ci analiza care ne conduce 
la ca şi influenţa ideologică pe care această analiză o exercită. Or, cine a citit 
Principiile lui Marshall, cu atît mai mult cine a citit cartea sa Industria şi 
comerţul, îşi dă seama că dintre numeroasele fomiule pe care le acoperă 
aceşti termeni există multe în cazul cărora ar trebui aşteptate efecte benefice 
şi nu prejudicii pentru eficienţa economică şi pentru interesele consumato¬ 
rilor. Analiza modernă poate să arate şi mai clar că nu se pot fomiula enunţuri 
globale şi nenuanţate care să fie valabile pentru toate aceste formule; şi că 
simple fapte cum sînt mărimea, monopolul desfacerii, discriminarea şi 
fixarea concertată a preţurilor nu sînt prin ele însele suficiente pentru a 
îndreptăţi să se afirme că rezultatul economic este, în vreun sens important al 
cuvîntului, inferior celui ce ar fi de aşteptat în condiţiile concurenţei pure; cu 
alte cuvinte, analiza economică nu oferă argumente în sprijinul unei nedi¬ 
ferenţiate „trust busting“ (lichidare a trusturilor), astfel de argumente 
trebuind să fie căutate în circumstanţele particulare ale fiecărui caz indivi¬ 
dual. Cu toate acestea, numeroşi economişti se declară în favoarea unei 
asemenea „trust busting** nediferenţiate şi ceea ce e interesant este că printre 
ei se află la loc de frunte avocaţi entuziaşti ai sistemului liberei iniţiative. Lor 
le aparţine ideologia potrivit căreia economia capitalistă şi-ar îndeplini în 
mod admirabil funcţiile ei sociale graţie baghetei magice a concurenţei pure, 
dacă n-ar fi monstrul monopolist sau oligopolisl ce-şi aruncă umbra pe o 
scenă altminteri luminoasă. Nu contează cîtuşi de puţin argumentele privi¬ 
toare la performanţele marilor firme, la inevitabilitatea apariţiei lor, la 
costurile sociale pe care le-ar antrena lichidarea structurilor lor, la zădărnicia 
veneratului ideal al concurenţei pure, şi la ele nu se reacţionează niciodată 
altfel decît printr-o foarte sinceră indignare. 

Chiar înmulţite în acest fel, exemplele noastre, deşi ilustrează destul de 
bine ce este ideologia, nu ne dau decît o idee inadecvată despre amploarea 
influenţei exercitate de ea. Această influenţă nu se manifestă nicăieri mai 
puternic decît în istoria economică, unde unnelc premiselor ideologice .se 
văd deo.sebit de clar tocmai pentru că acestea .sînt rareori explicit formulate 
şi, de aceea, rareori sînt şi controversate. Un foarte bun exemplu este aici 
problema rolului ce trebuie atribuit în dezvoltarea economică iniţiativei 
guvernamentale, acţiunilor şi strategiilor politice: un grup de istorici ai econo¬ 
miei au supraestimat iar alţii au subestimat importanţa acestei iniţiative, de o 
manieră ce trădează în mod neechivoc convingeri preştiinţifice. Pînă şi 
inferenţa statistică îşi pierde obiectivitatea, care în mod normal ar trebui s-o 
caracterizeze, ori de cîte ori sînt la mijloc chestiuni ideologice relevante.’ Iar 
unele din apele sociologice, psihologice, antropologice, biologice ce scaldă 
ţărmurile noastre sînt atît de poluate de factorul ideologic, îneît, contemplînd 
starea de lucruri din unele părţi ale acestor domenii, economistul ar putea, 
prin comparaţie, să .se simtă întrucîtva uşurat. Dacă am avea destul timp, am 

putcs. înregistra pretutindeni acelaşi fenomen: că. ideologiile se cristalizează, 
că devin crezuri deocamdată impermeabile la argumente, că-şi află apărători 

dispuşi din adîncul sufletului să lupte pentru ele. 

Situaţia nu se schimbă mult în bine dacă postulăm, cum s-a făcut uneori, 
că există spirite detaşate care sînt imune la factorul ideologic şi ex hypothesi 
capabile să-l depăşească. Poate că există într-adevăr astfel de spirite şi este în 
fapt uşor de văzut că anumite grupuri sînt la mai mare distanţă decît altele de 
acele spaţii sociale în care ideologiile dobîndesc un plus de vigoare în 
conflictul economic sau politic. Dar deşi pot fi relativ libere de ideologiile 
practicienilor, ele secretă ideologii proprii cu un potenţial de distorsiune la 
fel de mare. Mai degrabă am putea să ne consolăm cu observaţia că nici o 
ideologie economică nu durează veşnic şi că, cu o probabilitate ce se apropie 
de certitudine, izbutim după un timp să ne debarasăm de fiecare din ele. 
Acea.sta decurge nu numai din faptul că se schimbă conformaţia societăţii, 
astfel că fiecare ideologie economică trebuie să dispară, ci şi din relaţia pe 
care ideologia o are cu acel act cognitiv preştiinţific pe care noi l-am numit 
viziune. Cum acest act induce investigaţia factuală şi analiza şi cum acestea 
tind să anihileze tot ceea ce nu rezistă la probele lor, nici o ideologie 
economică n-ar putea supravieţui indefinit nici chiar intr-un univers social 
staţionar. Pe măsură ce timpul trece iar aceste teste se perfecţionează, ele îşi 
fac efectul mai repede şi mai palpabil. Dar aceasta ne lasă totuşi cu rezultatul 
că o ideologie sau alta ne va însoţi întotdeauna, rezultat pe care, socot. 


trebuie să-l acceptăm. 

Dar aceasta nu e o nenorocire. Este locul aici să amintim un alt aspect al 


relaţiei dintre ideologie şi viziune. Acel act cognitiv preştiinţific care repre¬ 
zintă sursa ideologiilor noastre este în acelaşi timp o condiţie prealabilă a 


muncii noastre ştiinţifice. Fără el n-ar fi posibil nici un nou demaraj în vreuna 
din ştiinţe. Prin el dobîndim noi materiale pentru strădaniile noastre ştiinţifice, 
dobîndim ceva ce se cere formulat, apărat, atacat. Repertoriul nostru de fapte 


şi de instrumente se înnoieşte el însuşi în timp, îneît putem spune că deşi ideo¬ 
logiile ne încetinesc înaintarea, fără ele n-am putea înainta defel. 


NOTE 


1. Pasajul acesta este ca atare suficient de clar. Nu strică totuşi să facem mai 
explicit sensul său. Este reprobabilă, după cum am spus, conduita care „forţează fie 
faptele, fie concluziile trase din ele, pentru a le pune în serviciul unui ideal sau al 
unui interes**, indiferent dacă autorul îşi decJară sau nu preferinţa pentru cauza pe 
care o susţine. Independent de aceasta, ar fi poate bună uzanţa de a cere fiecăruia 
să-şi formuleze explicit „premisele axiologice** sau interesul pentru care vrea să 
pledeze, ori de cîte ori acestea nu sînt evidente. Aceasta este insa o cerinţă supli¬ 
mentară, care nu trebuie confundată cu altele. 

2. în particular, acceptarea ci nu este o precondiţie necesară a valabilităţii 
raţionamentului ce urmează a fi desfăşurat şi care ar fi putut fi formulat şi în alte 
feluri. Există, totuşi, anumite avantaje cînd se porneşte de la o doctrină cu care toată 

lumea este familiarizată şi a cărei menţionare este suficientă pentru a resuscita într-un 
minim de timp» în mintea auditoriului» anumite idei esenţiale. 

3. Cred că aş jigni inteligenţa cititorilor mei prin precizarea că acest gen de rela¬ 
tivism n-are nimic de-a face cu relativitatea einsteiniană, dacă o asemenea confuzie 
nu s-ar întîini, totuşi» în literatura filozofică din zilele noastre. Faptul mi-a fost 
semnalat de profesorul Philipp Frank. 

4. Opinia contrară întîlnită uneori trebuie pusă pe seama versiunilor simplificate 
ale teoriei productivităţii marginale, care supravieţuiesc în manuale şi care nu iau în 
considerare toate restricţiile cărora le sînt supuse funcţiile de producţie în viaţa reală, 
mai ales cînd e vorba de funcţii de producţie ale unor concemuri performante pentru 
care sînt fixate ferm, pentru moment, un număr de date telinologice — întocmai cum 
în mecanica elementară nu se iau în cosiderare complicaţiile ce se ivesc de îndată ce 
suprimăm postulatul simplificator că masele corpurilor se concentrează într-un singur 
punct. Dar o teorie marginalistă care ia în considerare restricţii ce, chiar şi în 
condiţiile concurenţei pure, împiedică ca factorii să fie plătiţi în conformitate cu 
productivităţile lor marginale» rămîne totuşi o teorie marginalistă. 

5. Chiar şi aci, după cum mi-a reamintit profesorul E. Hamilton, este probabil 
mai mult loc pentru elogii decît pentru reproşuri. 

6. Vezi îndeosebi S. N. H. Linguet, La Theorie des Lois Civiîes (1767) şi felul 
cum îl comentează Marx în Teorii asupra plusvalorii^ voi. I. 

7. Nu cunosc nici un caz în care înseşi regulile de inferenţă să fi suferit distor¬ 
siuni de natură ideologică, Sînt în scliimb frecvente cazurile în care rigoarea testelor 
este relaxată sau sporită în funcţie de încărcătura ideologică a propoziţiei în discuţie. 
Cum acceptarea sau respingerea unui anumit rezultat statistic implică întotdeauna 
riscul de a greşi, simpla variaţie în disponibilitatea de a asuma acest risc va fi sufi¬ 
cientă, chiar în lipsa altor motive, pentru a genera acea situaţie bine cunoscută în care 
doi economişti statisticieni trag concluzii opuse din aceleaşi cifre. 


CAPITOLUL 14 


Judecăţile de valoare şi ştiinţa economică 

KURT KLAPPHOLZ 


Kurt Klappholz (1927—) s-a născut în Polonia. A venit în Anglia după 
ce a supravieţuit unei detenţii de trei ani în lagăre de muncă forţată şi 
de concentrare germane. A studiat la London School of Economics, 
unde predă în prezent. Interesele sale de cercetător se situează în 
domeniul metodologiei precum şi în domeniile interferenţe al filozo¬ 
fiei morale şi al teoriei alegerii sociale. 

Nu sînt sigur dacă profesorul Meck are dreptate atunci cînd afinnă că încă 
din secolul al XVni-lea a existat o separare conştientă între economia politică 
şi etică.* Impresia mea este că, în Anglia cel puţin, această separare s-a produs 
abia mult mai tîrziu, pe la mijlocul secolului al XlX-lea. Dar fie că o plasăm 
în secolul al XVIII-lea sau abia la mijlocul secolului trecut, rămîne destul de 
curios faptul că pînă şi autorii „ortodocşi** de astăzi din domeniul metodolo¬ 
giei economiei politice socotesc necesar sa afişeze principiul neutralităţii 
etice şi să insiste asupra lui. Mărturisesc că lucrul ace.sta mă nedumereşte 
deoarece, după cum arată profesorul Meck, acest punct de vedere este acceptat 

I 

de majoritatea economiştilor contemporani (inclusiv el şi cu mine). Aşa stînd 
lucrurile, pare firesc să-i dăm dreptate profesorului Stigler atunci cînd spune că 
„nu pare necesar să forţăm uşi deschise argumentînd că economia politică ca 
ştiinţă pozitivă este etic neutră**.^ Cu toate acestea, un economist de talia 
profesorului Haberler, în recenzia făcută unui recent Festsclirift^, aprecia ca 
binevenită energica apărare, de către unul din autori, a principiului de Wert- 
freilieit (neutralitate axiologică — n. trad.), întrucît „din păcate, acest lucru 
este astăzi mai nece.sar ca oricînd, în pofida clarificărilor aduse la timpul lor 
de Caimes, Weber, Pigou etc.. 

Haberler n-a explicat de unde vine această necesitate presantă; poate însă 
că se gîndea la ceea ce profesorul Hutchison numeşte recentul „val de critici 
sau de scepticism faţă de WertfreUieit la autorii de frunte, mai masiv, pare-se, 
ca oricînd în perioada ce a trecut de cînd Senior şi J. S. Mill au trasat pentru 
prima dată pentru economişti distincţia** [dintre propoziţiile normative şi cele 
pozitive]"*. 


Text publicat în British Jouwal for tbe Philosophy of Science, voi. 15 (1964), pp. 97—114. 
Comunicare prezentată la Conferinţa anuală a Societăţii britanice de filozofia ştiinţei ţinută la 
Oxford în septembrie 1963. 

Ţin să aduc mulţumiri lui L. P. Foldes şi lui Alan Musgrave penUu criticilc lor meticuloase şi 
pentru valoroasele sugestii pe care mi le-au făcut. 


250 



o formulare succintă a acestei poziţii mai degrabă eretice găsim la 
Myrdal: 

Nu există altă cale de studiere a realităţii sociale decît din punctul de vedere al 
idealurilor umane. „Ştiinţă socială dezinteresată*^ n-a existat niciocUvtă şi, din raţiuni 
logice, nu poate să existe. Conotaţiile valorice ale principalelor noastre concepte 
reprezintă interesul nostru pentru o anume chestiune, dau orientare gîndurilor noastre 
şi însemnătate inferenţelor noastre. Ele generează întrebările, fără de care nu există 
răspunsuri. 

Din recunoaşterea faptului că înseşi conceptele noastre posedă o încărcătură 
valorică rezultă că ele nu pot fi definite decît în termenii unor evaluări politice. 
Rigoarea ştiinţifică pretinde ca aceste evaluări să fie explicit fonnulate. Ele repre¬ 
zintă premisele valorice ale analizei ştiinţifice; contrar unor opinii larg împărtăşite, 
nu numai concluziile practice la care conduce o analiză ştiinţifică, ci şi însăşi această 
analiză depinde cu necesitate de premise valorice.^ 


Această formulare sugerează vinele din preocupările care în opinia autorului 
dau naştere aşa-numitei probleme a valorilor în ştiinţele sociale, problemă de 
care mă voi ocupa în cele ce urmează. 

Punctul de vedere al lui Myrdal pare să implice o negare totală a poziţiei 
„ortodoxe** formulate cu frumoasă simplitate de către J. N. Keynes încă în 
1890: „propoziţia că uniformitaţilc economice pot fi studiate fără a se emite 
judecăţi etice şi fără a se formula precepte economice pare în fapt să aibă atît 
de puţină nevoie de dovezi, cînd problema în discuţie a fost clar înţeleasă, 
îneît e greu să spui în sprijinul ei ceva care să nu fie un simplu truism**.® 

Spuneam că punctul de vedere al Iui Myrdal pare să contrazică poziţia 
„ortodoxă**. Aşa şi este, dacă-1 luam aci litterani^ pentru că în confomiitate cu 
concepţia ortodoxă ipotezele economice .sînt compatibile cu orice fel de 
premise valorice, ceea ce înseamnă că sînt independente de acestea. Dar 
poate că nu trebuie să luăm spusele lui Myrdal ad litteram. în orice caz, poate 
că e util să începem cu o recapitulare a poziţiei „ortodoxe**. 

Această poziţie se sprijină pe observaţia lui Hume că norme sau propuneri 
nu pot fi deduse doar din enunţuri dc.scriptive’, enunţurile descriptive fiind 
definite drept enunţuri ce posedă valori de adevăr (indiferent dacă este 
posibil sau nu să stabilim adevărul lor). Astfel, enunţurile ce posedă valori de 
adevăr sînt axiologic neutre, în sensul că numai din ele nu se pot deduce 
propuneri; dm punct de vedere logic, ele n-au nici un fel de implicaţii etice.* 
Şi cum „partea ştiinţifică a economici politice constă exclusiv din enunţuri 
descriptive, ea nu poate să aibă nici un fel de implicaiii etice, fiind deci axio- 
logic neutră**.^ 

Dacă asta este ceea ce înţelegem prin „neutralitate axiologică**, atunci, 
după cum spunea J. N. Keynes, pare un adevăr banal că economia politică, şi 
ştiinţele sociale în general, pot fi axiologic neutre. Afirmaţia că atunci cînd 
discutăm probleme ale ştiinţelor sociale nu putem evita să emitem judecăţi 
de valoare sau că aici ceea ce spunem implică in mod /iecesar judecăţi de 
valoare sugerează că „natura** obiectului e cea care ne impune modul de a 
vorbi despre el.^*^ Evident, însă, că lucrurile nu stau aşa; de noi depinde dacă 

vom rosti sau nu formulări ce au doar pe jumătate valori de adevăr. Din acest 
punct de vedere, ştiinţele sociale nu diferă cu nimic de alte arii ale discursului. 

Nu-mi dau seama dacă cei ce susţin că economia politică este inevitabil 
„impregnată cu valori'* vor fi neapărat în dezacord cu cele spuse de mine: 
după cum observă profesorul Hutchison, unele din critici nu par a fi cu 
necesitate ireconciliabile cu doctrinele «pozitiviste»,..““ Eu n-am făcut decît 
să reafirm concepţia „ortodoxă** privind imposibilitatea de a infera din 
ipoteze propuneri. Cei ce insistă asupra inevitabilei „impregnări valorice** 
sînt deseori preocupaţi să arate relevanţa „valorilor** pentru cercetarea 
economică şi dezbaterea privind strategia economică. Lucrul acesta este 
adevărat — chiar banal adevărat, de vreme ce valorile sînt relevante pentru 
toate activităţile umane — dar nu afectează în nici un fel teza „ortodoxă** a 
neutralităţii etice din punct de vedere logic. 

Ar fi obositor să recapitulăm toate argumentele desfăşurate în sprijinul 
tezei „impregnării valorice**. Voi selecta doar cîteva dintre ele spre a ilustra 
teza mea că ele lasă neatinsă poziţia „ortodoxă**. înainte de asta trebuie să 
exprim însă o rezervă. Acuzaţiile de „impregnare valorică** au fost formulate 
în cadrul unei discuţii academice despre poziţia „ortodoxă**, dar e posibil ca 
ţinta lor să fi fost alta. E posibil ca ele să fi fost concepute ca nişte critici — 
adesea îndreptăţite — ale declaraţiilor publice făcute de unii economişti. 
Publicul poate uşor să comită eroarea naturalistă*, iar economistul academic, 
prin modul cum îşi formulează declaraţiile, se poate întîmpla să încurajeze 
această eroare. într-un context de acest fel, probabil că onestitatea cere să 
procedăm în modul descris de Weber, Acesta a sugerat că un autor care 
acceptă „eterogenitatea absolută** dintre descriere şi prescriere, dar doreşte să 
le discute pe amîndouă deodată, trebuie să se asigure că „nu-şi amăgeşte în 
mod neintenţionat (sau din simpla plăcere de a-şi exersa isteţimea) cititorii în 
privinţa absolutei eterogenităţi a problemelor. Personal sînt de părere că 
nimic nu e prea „pedant** dacă foloseşte la evitarea unor confuzii.^^ Faptul că 
publicul ar putea să încarce cu valenţe etice termeni ca „venit naţional** sau 
„bunăstare a comunităţii**, chiar dacă economiştii îi folosesc în sens pur 
descriptiv, a fost unul din motivele pe care l-au făcut pe dl Little să considere 
propoziţiile ce conţin asemenea termeni drept emotive şi ca atare etice. 
Cum spunea dl Archibald: „Mi se pare că se face oarecare confuzie între 
două probleme diferite — domeniul căruia îi aparţine teoria economică a 
bunăstării, şi limbajul cel mai potrivit pentru a comunica publicului rezulta¬ 
tele cercetării economice. Dacă încercăm să rezolvăm prima dintre ele făcînd 
referiri la cea de a doua, va rezulta într-adevăr o încurcătură.^^ Cea de-a doua 
problemă, oricît ar fi de importantă, nu mă preocupă deloc aici. 

Voi examina acum pe scurt unele din argumentele avansate în sprijinul 
tezei „impregnării valorice**. 

(l). O dată cu declinul credinţei în inducţie sau — cum se exprimă 
Myrdal — al „empirismului naiv**, s-a înţeles din ce în ce mai bine că, pentru 


* Denumire folosită în filozofia analitică pentru raţionamentele —considerate logic incorecte — 
prin care se derivă judecăţi de valoare din premise exclusiv factuale. (N. t.) 

a putea obţine răspunsuri, trebuie să punem întrebări; iar aceasta duce la 
descoperirea descumpănitoare că întrebările pe care le punem e posibil să fie 
influenţate de valorile noastre! Astfel, valorile sînt inextricabil implicate din 
capul locului. Aceasta arată imediat că economia politică nu este etic neutră, 
căci acum e clar că valorile noastre determină în parte ideile noastre despre 
ceea ce este posibil din punct de vedere practic. Nimeni, cred, n-are motive 
să nege adevărul acestei descoperiri. Singurul lucru surprinzător este concen¬ 
trarea aproape exclusivă asupra „valorilor'* ca factor precumpănitor, de parcă 
imaginaţia, inventivitatea şi simpla dexteritate tehnică ar fi de importanţă 


neglijabilă.^^ 

în orice caz, contrar unor vagi impresii, este clar că această descoperire 
nu afectează în nici un fel neutralitatea logică a economiei. 

Pare-se că „neutralitatea" este înţeleasă uneori într-un sens mai larg, 
acela că enunţurile descriptive în care o persoană crede nu trebuie neapărat 
— sau, eventual, că nici nu pot — să-i influenţeze vederile etice. Probabil că 
profesorul Smithies avea în minte această noţiune de neutralitate atunci cînd 
spunea că e greu de admis „că vreo teorie economică poate fi ideologic 
neutră".Şi acesta este un adevăr banal; Teoria generală a lui Keynes nu era 
nici ea neutră în acest sens şi mă bucură s-o spun. Evident însă că acest gen 


de „neutralitate" n-are nimic de-a face cu neutralitatea logică; şi nu ştiu dacă 
a susţinut cineva vreodată că economia politică sau indiferent care altă ştiinţă 
este neutră în acest sens particular.Această viziune asupra „neutralităţii" e 
posibil să fi fost sugerată de formulări de felul „economia politică este neutră 
în privinţa scopurilor"*®; sau că, „economia politică în calitate de ştiinţă 
pozitivă este neutră din punct de vedere etic — şi deci poîitid*^^ Dar aceasta 
este desigur o viziune eronată, pentru că ar implica ideea că argumentele 
factuale nu joacă nici un rol în discursul moral. 

Dificultăţile pe care le generează confuzia dintre afirmaţiile etice şi cele 
„persuasive" ies bine în evidenţă în discuţia pe care o face dl Little despre 
conţinutul etic al economici politice. Pe de o parte, el voia, pe cît se pare, să 
definească judecăţile de valoare drept enunţuri „persuasive", pe de altă parte, 
însă, îşi dădea foarte bine seama că enunţurile pur descriptive pot fi şi ele 
uneori persuasive. Exista, deci, pericolul de a ajunge la concluzia că toate 
enunţurile pot fi persuasive şi deci pot fi judecăţi de valoare. încereînd să 


evite această dilemă, dl Little face următoarea sugestie: 


Trebuie să adăugăm că nu e suficient ca o judecată de valoare să-i influenţeze pe 
oameni. Pe oameni îi poţi influenţa învedcrîndu-le consecinţele atitudinilor morale 
sau estetice pe care ei le au faţă de anumite fapte. O judecată de valoare este o 
judecată care tinde să-i influenţeze prin modificarea acestor credinţe sau atitudini.20 

Pe cît îmi pot da eu seama, această sugestie nu este nicidecum de natură 
să clarifice distincţia dintre afirmaţiile persuasive ce sînt judecăţi de valoare 
şi cele ce nu sînt. Fireşte, eu nu consider că este necesar să se facă o 
a.semenea distincţie, e suficient să ne amintim doar de principiul logic al 
neutralităţii etice, dar să admitem în acelaşi timp că enunţurile factuale din 
economia politică pot fi „persuasive" la fel ca judecăţile de valoare. 

(2) întocmai cum alegerea întrebărilor poate fi influenţată ideologic, tot 
aşa poate fi influenţată, după cum a atras atenţia profesorul Meek, acceptarea 
de către noi ca „adevărate^ a anumitor răspunsuri la ele. Ipoteza că ceea ce 
considerăm drept răspuns „adevărat** este adesea în funcţie de idologie s-ar 
prea putea să fie adevărată în cazul economiştilor. Astfel, avînd în faţă 
aceleaşi statistici, economiştii cu orientare de stînga tind să „infere“ din ele 
că impozitarea progresivă n-are efect descurajator, pe cînd economiştii cu 
orientare de dreapta tind să „infcrc“ că are. Tot aşa, economiştii cu vederi de 
stînga au fost de părere că elasticitaţile internaţionale ale ofertei şi cererii sînt 
prea mici pentru ca devalorizarea să poată îndrepta un deficit al balanţei de 
plăţi, În care caz se poate dovedi imperioasă instituirea de controale directe, 
pe cînd economiştii cu vederi de dreapta socoteau aceste elasticităţi suficient 
de mari pentru ca devalorizarea sa dea rezultate. Economiştii de dreapta au 
fost în general favorabili ipotezei că recenta inflaţie a fost provocată de o 
cerere excedentară, pe cînd cei de stînga au favorizat ipoteza inflaţiei provo¬ 
cate de costuri. 


Adăugînd aceste exemple la cele date de profesorul Meek, vreau să spun 
doar că nu accept ideea sa de „relativitate a teoriei economice**. Două teorii 
contradictorii nu pot fi ambele adevărate decît, fireşte, dacă sînt numai 
aparent contradictorii. Se pune însă întrebarea dacă aceste exemple, admiţînd 
că sînt corecte, infirmă concepţia „ortodoxă** despre Wertfreiheit. Evident că 
nu, deoarece motivele pentru acceptarea adevărului sau a falsităţii unui enunţ 
nu pot afecta în nici un fel statutul lui logic (care depinde doar de faptul dacă 
el are sau nu o valoare de adevăr, nu de faptul de a fi adevărat). 

Ceea ce arată aceste exemple, însă, e.ste că în economia politică te.starea 
teoriilor, care constituie unul din semnele distinctive ale activităţii ştiinţifice, 
se află încă într-un stadiu imatur. Impresia mea este că economiştii încearcă 
adesea să testeze teorii care, aşa cum se prezintă, pur şi simplu nu sînt testa- 
bile.2~ Acesta, fireşte, nu înseamnă că ele sînt neapărat tautologice, ci arată 
că sînt metafizice. Şi dacă din punctul de vedere al sociologiei cunoaşterii 
poate fi interesantă întrebarea de ce cutare oameni cred în cutare teorii meta¬ 
fizice, această întrebare este în mod clar irclcvantă pentru problema logică a 
raportului dintre fapte şi valori. 

(3) Ajung acum la teza că noţiunile economiei politice „...sînt norma¬ 
tive... în sensul mult discutat în ultima vreme, că pot să aibă conotaţii 
emotive şi pot să fie folosite nu doar pentru a descrie, ci şi pentru a convinge 
sau recomanda.. .*‘^'' în timp ce dl Streeten pare a fi de părere că asta se 
aplică la toate noţiunile, dl Littlc socoteşte valabilă afirmaţia în principal 
pentru anumite concepte ale economiei bunăstării. 

Nu am nici o îndoială că economia politică — şi, de altfel, orice altă 
ramură a ştiinţei •— poate fi folosită în manieră „persuasivă**, şi că economia 
politică a şi fost folosită deseori în acest fel. Dar am menţionat deja că acest 
potenţial persuasiv nu prezintă nici un interes, cel puţin pentru ceea ce 
urmăresc eu aici. 

După cum arată dl Streeten, ideea că economia politică este „impregnată 
valoric** pentru că foloseşte un „limbaj emotiv** şi „definiţii persuasive** a 

dobîndit popularitate abia în perioada din urmă. Raspîndirea limbajului 
emotiv a fost observată însă cu mult înainte, spre exemplu de către Cairnes, 
care l-a criticat pe Bastiat că foloseşte „termeni pasionali**: 

Profitînd de dublul înţeles al unor termeni „pasionali" cum sînt cei de „prin¬ 
cipiu", „valoare**, „serviciu" şi alţi asemenea, el a constituit o teorie ce lasă impresia 
că acoperă ambele soluţii — aceea de a explica şi aceea de a justifica faptele la care 
se aplică. Din păcate, vocabularul economic se pretează foarte lesne la acest gen de 
teoretizare şi puţini sînt autorii care nu s-au lăsat amăgiţi, din această cauză, într-o 
măsură mai mare sau mai mică.^ 

Deşi Caimes n-a argumentat că intruziunea unui asemenea limbaj 
imprimă economiei politice o factură etică, dl Little o face, cel puţin în ce 
priveşte economia bunăstării. G.C. Archibald a izbutit — cel puţin spre 
satisfacţia mea-— să respingă argumentul lui Little. Obiecţia faţă de punctul 
de vedere al lui Little poate fi rezumată astfel: noţiunile de „limbaj emotiv** 
şi de „definiţie persuasivă** pot fi relevante şi interesante din punctul de 
vedere al psihologici şi sociologici, ca şi, probabil, din ccl al „sociologiei 
cunoaşterii** (cercetare deosebit de predispusă să confunde şi chiar să identi¬ 
fice cele două întrebări absolut distincte: „este adevărat enunţul X?*‘ şi „care 
au fost motivele formulării enunţului X?‘‘). Este însă clar că aceste noţiuni, 
care ţin de motivele şi de efectele psihologice ale folosirii anumitor cuvinte, 
sînt total irelevante pentru statutul logic al diferitelor propoziţii. 

(4) în timp ce diversele argumente, menţionate aici, menite să demon¬ 
streze „impregnarea valorică**, au venit în principal din surse „neortodoxe**, 
acuzaţia că la începuturile ei economia politică a bunăstării a importat în chip 
ilicit „judecăţi de valoare** a fost formulată de un autor eminamente 
„ortodox** — profesorul Robbins. Voi face o scurtă digresiune pentru a examina 
raţionamentul lui Robbins şi consecinţele acceptării lui pentru economia 
politică a bunăstării. 

în faza ei timpurie, economia politică a bunăstării folosea noţiunea de 
„utilitate socială** ca sumă a utilităţilor indivizilor. Robbins era de părere că 
această noţiune nu-şi are locul în ştiinţa pură*‘-\ deoarece comparaţiile 
interpersonale între utilităţi nu pot fi testate prin observaţie, introspecţie sau 
prin punere de întrebări. Desigur, astfel de comparaţii sîntem nevoiţi să 
facem în viaţa de fiecare zi; ele sînt însă „arbitrare** şi „convenţionale**, 
aşadar normative. Prin urmare, o economie politică a bunăstării ce cuprindea 
astfel de noţiuni era şi ea normativă. 

Ideea lui Robbins după care comparaţiile de utilitate interpersonale sînt 
judecăţi de valoare şi ca atare n-au ce căuta într-o economie politică 
„ştiinţifică** a bunăstării pare a fi fost larg acceptată printre economiştii^ în 
ciuda faptului că argumentul său se baza pe confundarea enunţurilor nctesta- 
bile cu judecăţile de valoare şi, în consecinţă, cuprindea o contradicţie. 
Astfel, Robbins considera că, în legătură cu comparaţiile interpersonale. se 
făceau supoziţii „... care, indiferent dacă erau adevărate .sau false, nu puteau 
fi niciodată verificate...**2^; dacă însă comparaţiile interpersonale pot fi 

adevărate sau false (chiar admiţînd că n-am avea mijloace de a stabili cum 
sînt de fapt) atunci, prin definiţie, ele nu pot fi judecăţi de valoare. Pe baza 
argumentului lui Robbins sîntem obligaţi să conchidem că, fie că socotim sau 
nu „ştiinţifice^ comparaţiile interpersonale, nu le putem considera judecăţi de 
valoare. 

Aş dori să mă ocup aici şi de un alt aspect, evidenţiat tot de Archibald şi 
care stă în legătură cu problema comparaţiilor interpersonale între utilităţi. 
Archibald a insistat că nu trebuie să ne angajăm în dispute „esenţialiste** 
întrebînd dacă este permis sau nu ca un indice sau altul să fie botezat un 
„indice al bunăstării**. Am putea, dacă dorim, să botezăm aşa un indice al 
nivelului de ocupare a forţei de muncă sau al distribuirii venitului. Vechea 
întrebare dacă bunăstarea poate fi măsurată în cadrul economiei „ştiinţifice** 
a bunăstării ar dispărea atunci în virtutea alegerii definiţiei (sau, în cel mai 
rău caz, ar deveni o problemă tehnică de măsurare a indicelui particular pe 
care l-am selectat). 


Archibald avea, fireşte, dreptate în ce priveşte sterilitatea disputelor esen- 
ţialiste. Dar lucrurile nu stau atît de simplu. Teoria economică a bunăstării este, 
şi a fost întotdeauna, individualistă; ea pornea, adică, de la postulatul că nu 
există un interes independent al comunităţii, distinct de interesul sau de bună¬ 
starea indivizilor ce compun comunitatea. în economia politică a bunăstării, 
„bunăstarea comunităţii** a fost întotdeauna înţeleasă în acest sens.^s 

Or, dacă spunem că o creştere a gradului de ocupare a forţei de muncă 
reprezintă „o creştere a bunăstării**, trebuie să fim conştienţi că această creştere 
a gradului de ocupare, fiind în avantajul anumitor oameni, poate să-i prejudi¬ 
cieze pe alţii. Dacă rămînem ataşaţi concepţiei noastre individualiste despre 
„bunăstarea comunităţii**, va trebui, deci, să facem comparaţii interpersonale 
de utilitate între cei ce au de cîştigat şi cei ce suferă un prejudiciu. Aşadar, pro¬ 
blema comparaţiilor interpersonale de utilitate nu poate fi rezolvată prin 
simpla definire a unui indice al bunăstării. Dacă, umiînd îndemnul lui Archi¬ 
bald, definim pur şi simplu „o creştere a gradului de ocupare** drept o creştere 
a bunăstării, cu aceasta ignorăm dar nu rezolvăm problema comparării 
cîştigului adus de respectiva schimbare unor membri ai societăţii cu pierderea 
adusă de ea altora. Or, în economia politică a bunăstării, în centrul interesului 
se situează tocmai problema de a şti care măsuri de politică economică pro¬ 
movează interesele membrilor comunităţii. Dacă vrem să discutăm această 
problemă, sîntem nevoiţi să facem comparaţii interpersonale, exceptînd doar 
cazul (îmi închipui) destul de rar în care o preconizată schimbare de politică se 
bucură de aprobare unanimă. Metoda lui Archibald înseamnă pur şi simplu să 


nu discutăm această problemă. 

Sper că critica pe care am făcut-o lui Archibald nu este viciată de esen- 
ţialism, şi cu asta trec la examinarea încă unui argument avansat în sprijinul 
ideii că economia politică este, în mod inevitabil, „impregnată cu valori**. 

(5) Poziţia „ortodoxă** cuprindea teza că „economistul ui calitatea sa de 
economist** nu poate să recomande adoptarea unei politici economice ca fiind 
preferabilă alteia; că, deci, el nu poate, ca economist, să dea sfaturi impera¬ 
tive. Aceasta mi se pare a fi o reformulare destul de nepotrivită a tezei logice 
că din enunţuri descriptive nu se pot deduce prescripţii. 

Dar potrivit concepţiei „ortodoxe**, economistul in calitatea sa de econo¬ 
mist ar putea da sfaturi ştiinţifice, dacă s-ar limita la imperative ipotetice. 
Acesta este contextul în care a fost deseori folosită dihotomia mijloace- 
scopuri. Dacă „scopurile** sînt fixate, să zicem de o autoritate politică, 
economistul poate consilia „ştiinţific** cu privire la mijloacele optime de 
realizare a lor. 

Deşi dihotomia mijloace-scopuri este destul de veche, se descoperă din 
nou şi din nou că ea nu este deloc o dihotomie clară. Astfel, dl Streeten arată 
că „oamenii nu atribuie valoare doar scopurilor ultime (indiferent ce s-ar 
înţelege prin această sintagmă); şi nu le este indiferent ce mijloace se folo¬ 
sesc pentru promovarea acestor scopuri, nici chiar atunci cînd, din punct de 
vedere tehnic sau din alte puncte de vedere, aceste mijloace sînt perfect echi¬ 


valente**.^’ 

Aparent, posibilitatea de a da sfaturi axiologic neutre, adică ipotctic- 
imperative, se bazează pe posibilitatea unei separări nete între mijloace şi 
scopuri. Faptul că această separare netă se poate adesea dovedi imposibila ... 
„restrînge mult sfera în care prognoza poate progresa fără a accepta sau a nc 
ataşa aproape tot timpul de anunriite evaluări specifice. Acest fapt îngustează 
domeniul «neutralităţii» şi al «obiectivităţi!» aşa cum sînt definite acestea de 

protagoniştii menţionatei dihotomii**."*® 

Astfel, ideea de sfat „axiologic neutru**, „ştiinţific**, care poate fi perfect 
valabilă cînd e vorba de probleme pur inginereşti, este aparent iluzorie în 

cazul problemelor de politică socială. 

Toată lumea va fi de acord că economiştii — şi mulţi alţii, ca de pildă 
experţii militari — dau adesea sfaturi puternic impregnate valoric. Cu toate 
acestea, eu nu cred că absenţa unei dihotomii tranşante între mijloace şi 
scopuri face imposibilă o consiliere „axiologic neutră** sau „ştiinţifică**; dacă 
o astfel de consiliere este sau nu posibilă mi se pare că ţine doar de posibili¬ 
tatea de a face în mod valid o anumită inferenţă. 

Pentru a putea să dăm un sfat axiologic-neutru, trebuie să ne fie date 
premise etice care, în conjuncţie cu anumite ipoteze empirice şi condiţii 
iniţiale, să ne permită deducerea unei prescripţii. Dacă şi numai dacă o astfel 
de deducţie este posibilă, sfatul va fi „neutru sub aspect axiologic**. 

Voi ilustra această idee printr-un exemplu banal. Să presupunem că avem 


premisa prescriptivă; 

(a) „Guvernul trebuie să adopte orice măsură de natură să ridice gradul 
de ocupare a forţei de muncă ori de cîtc ori şomajul depăşeşte x%. 

Dacă la aceasta adăugăm premisele: 

(b) ,JSIivelul actual al şomajului depăşeşte x%‘*şi 

(c) „Măsura A va ridica gradul de ocupare**, putem deduce 

(d) „Guvernul trebuie sa adopte măsura A**. 

Dacă unui economist i s-ar da (a) iar el ar putea să fomiuleze (b) şi (c), 
„sfatul** său (d) ar fi „axiologic neutru**. în acest exemplu, însă, unde apare un 
singur scop, exclusiv, al politicii sociale, nici nu se pune, la drept vorbind, pro¬ 
blema alegerii. Orice măsură care ridică gradul de ocupare a forţei de muncă 
este o măsură „potrivită** şi, dată fiind unicitatea scopului, la fel de „bună** ca 

oricare alta. Cei ce concep măsurile politice nu urmăresc niciodată, sau doar 
rareori, cîte un singur scop; ei urmăresc de regulă un număr de scopuri „incom¬ 
patibile** în sensul că atingerea „într-o mai mare măsură** a unuia din ele nu se 
poate realiza decît cu preţul renunţării la o anumită parte din celelalte. 

în aceste împrejurări derivarea logică a celei mai indicate politici reclamă 
(a) cunoaşterea „funcţiei de utilitate**^^ a celui ce elaborează respectiva 
politică şi (b) cunoaşterea „funcţiei de posibilitate** care descrie „cît de mult** 
se cere sacrificat dintr-un scop pentru atingerea într-o măsură sporită a altora. 
Repet, dacă unui economist i s-ar da funcţia de utilitate a „clientului** său, 
care, împreună cu funcţia de posibilitate oferită de economist, ar face posibilă 
derivarea politicii „adecvate**, sfatul stabilit pe acesta cale ar fi axiologic 
neutru. De notat că dacă formulăm problema în acest mod, nu va trebui să ne 
batem capul cu lunecoasa dihotomic miJloace-.scopuri. Ci vom întreba, pur şi 
simplu: date fiind diferitele moduri de acţiune posibile (descrise de funcţia de 
posibilitate), care este modul de acţiune „optim**, dată fiind funcţia de utili¬ 
tate? Trebuie, încă o dată, să fie clar că absenţa unei dihotomii tranşante între 
„mijloace** şi „.scopuri** nu exclude din punct de vedere logic posibilitatea 
consilierii axiologic neutre. 

Am încercat să elucidez condiţiile logice în care se poate spune despre 
sfatul condiţional că este axiologic-neutru. Voi analiza numaidecît dacă un 
consilier „expert** în economie s-ar putea găsi vreodată în postura de a da un 
sfat axiologic-neutru în seasul definit. M-am concentrat asupra aspectului 
logic al acestei chestiuni, pentru că despre el s-a discutat mult,^^ deşi nu 
totdeauna cu claritatea dorită. în particular, nu s-a pus, pare-se, suficient 
accentul pe condiţia deductibilităţii. De exemplu, dl Streeten a încercat să 
fonnuleze condiţiile consilierii axiologic neutre după cum urmează: 


Aşa cum am văzut, [dihotomia mijioace-scopuri] era menită sa circumscrie o 
sferă neutră în care se pot face aserţiuni obiective şi în care nu intră nici un fel de 
evaluări. Dacă însă mijloacelor li se ataşează valori, restricţiile cerute de acceptarea 
scopurilor devin necesare la tot pasul. Dacă un scop S poate fi atins prin modiilităţile 
de acţiune a, b şi c şi dacă lui a, b şi c nu li se ataşează valori directe, este posibilă o 
discuţie ştiinţifică a acestor moduri de acţiune făcînd total abstracţie de evaluări; 
discuţie în jurul unor întrebări de felul: cît timp necesită fiecare din ele, cît de eficace 
promovează scopul S, la ce alte rezultate S,, S2 etc,, alături de S, este probabil să 
conducă ş.a.m.d. Este posibil atunci să se ajungă la concluzia, sa zicem, că a este 
modul de acţiune cel mai eficace, ducă se doreşte S şi dacă S^, S2 etc. sînt factori de 
reţinere insuficienţi (sau efecte secundare binevenite). Acesta e modelul pe care -1 au 
în mod obişnuit în vedere economiştii practicieni. 

Nu se poate însă proceda aşa dacă se ataşează valori directe modurilor de acţiune 
a, b şi c însele. Pentru că atunci putem doar să spunem, tautologic, alegeţi a daca 
doriţi a, alegeţi b dacă doriţi b etc., pe cînd mai înainte puteam spune; alegeţi a dar 
nu b sau c, dacă doriţi S. Dat fiind că menţiunea ipotetică privitoare Ia evaluare se 
cere introdusă în fiecare stadiu, analiza empirică dispare aici cu totul. 

Dacă am vrea să discutăm obiectiv despre mijloace în raport cu scopuri „date“, 
ar trebui satisfăcute următoarele postulate neplauzibile; 

l. Oamenii nu ataşează mijloacelor nici o valoare directă, ci doar o valoare 
instrumentală. 

2. Oamenii ataşează scopurilor numai o valoare directă şi nu le privesc niciodată 
drept mijloace pentru alte scopuri. 

3. Nici un fel de alte efecte ale mijloacelor, în afară de scopurile „date“, nu au 
valoare directă.^^ 


S-ar părea că, după dl Streeten, posibilitatea „de a discuta obiectiv despre 
mijloace în raport cu scopurile «date»“ există numai dacă avem o premisă 
descriptivă de următorul fel: 


Ori de cîte ori nivelul şomajului depăşeşte x%, guvernul trebuie să ia pentru 
restabilirea nivelului de ocupare a forţei de muncă orice măsură care (a) duce Ia atin¬ 
gerea acestui obiectiv mai repede decît oricare alta, şi (b) nu duce la un deficit al 
balanţei de plăţi, nici (c) la o inflaţie mai mare de 2% pe an. 


Dacă ar exista, de exemplu, două măsuri capabile să restabilească în 
acelaşi interval de timp nivelul de ocupare şi care satisfac deopotrivă 
condiţiile (b) şi (c), ele ar fi la fel de „potrivite**. Dar dacă n-ar exista nici o 
măsură care să satisfacă singură toate cele trei condiţii, nu s-ar putea deduce 
nici o recomandare. îneît, după dl Streeten, putem „discuta obiectiv despre 
mijloacele în raport cu scopurile date** numai eînd nu există nici un 
„conflict** între ţelurile politicii economice,^^ în timp ce economiştii s-au 
ocupat, de regulă, de situaţii în care un asemenea „conflict** este prezent. 

Am arătat deja că faptul că un factor de decizie ataşează, eventual, valori 
„mijloacelor** nu exclude posibilitatea unui sfat empiric, axiologic neutru. 
Concluzia dlui Streeten că în acest caz sfatul nu poate fi decît tautologic pare 


să depindă de presupoziţia că oamenii vor (a) sau (b) indiferent de costuri, 
aşadar că nu se pune problema unei alegeri. 

Atît despre aspectele logice ale problemei sfatului axiologic neutru. Dar .se 
poate oare aştepta în mod rezonabil un consilier economic să i se ofere un set 
de „obiective ale politicii economice** care să facă posibilă deducerea unui sfat 
axiologic neutru? Răspunsul este, evident, „nu“. „Obiectivele politicii** nu .sînt 


pur şi .simplu „date**; evidenţierea şi modificarea lor are loc în cursul discuţiei. 
Ace.st gen de discuţie va avea inevitabil un caracter „persuasiv** din moment ce 
scopul ei este de a convinge pe cineva să adopte anumite obiective politice. O 
discuţie pur critică, constînd, adică, în semnalarea unor incompatibilităţi între 
obiectivele politice sau a unor incompatibilităţi între obiective şi modurile de 
acţiune preconizate, este inadecvată, deoarece nu poate furniza prin ea însăşi 
un set de obiective compatibile. Unii vor susţine, poate, că expertul consilier 
trebuie să se mărginească la părţile critice ale unei asemenea discuţii; este îasă 


îndoielnic că o atare restrîngere ar fi utilă sau practic posibilă. Incît putem uşor 
să fim de acord cu un fost consilier economic al guvernului Marii Britanii, care 
spunea că „este o iluzie să-ţi închipui că economistul imparţial pe care-l adoră 
cei ce insistă asupra distincţiei dintre .scopuri şi mijloace, dintre economia 
politică normativă şi cea pozitivă, poate trăi în lumea practică**.’^ Este 
într-adevăr de neînţeles ca cineva să fi împărtăşit vreodată această iluzie. 

Nimic din cele spuse în alineatul precedent n-are de-a face cu problema 
neutralităţii axiologice sau cu cea a posibilităţii recomandărilor axiologic 

neutre. Aceasta din urmă, după cum am încercat să dovedesc, este o 
problemă de deductibilitate; nu interesează, în acest context, cum se ajunge 
la formularea premiselor evaluative necesare (admiţînd, în genere, că ele pot 
fi formulate). 

Am încercat să arăt că diversele moduri în care se susţine adesea, cu 
aere de mare profunzime**,^^ că economia politică este m mod necesar impreg¬ 
nată valoric pot fi respinse cu uşurinţă. Cum se face însă că nişte critici ce în 
mod vădit nu-şi ating ţinta continuă să fie susţinute atît de zgomotos? Şi de 
ce apărătorii poziţiei „ortodoxe** mai continuă să replice la aceste critici 
reafirmînd principiul neutralităţii axiologice — ceea ce e ca şi cum geografii 
de astăzi ar continua să argumenteze că Pamîntul nu e plat. 

Orice încercare de a răspunde la aceste întrebări nu poate fi decît specu¬ 
lativă şi interpretativă. Dacă unui observator din afară cauza ostensibilă a 
disputei i se pare neautentică, nu-i ramîne decît să încerce a ghici cauzele 
reale. Aş vrea să închei sugerînd unele raţiuni posibile ale persistenţei acestei 
controver.se. Ele nu se vor exhaustive, iar ordinea în care sînt discutate nu 
reflectă importanţa lor relativă: 

(a) Mulţi cultivă încă ideea că orice doctrină ce se poate pretinde în mod 
legitim „ştiinţifică** este ipso facto respectabilă şi posedă autoritate, pe cînd 
lipsa acestei etichete ar scădea din respectabilitatea şi autoritatea unei doctrine. 
Cum tot soiul de oameni nu apreciază concluziile economiei politice,^® există 
un motiv de a se încerca .să i se răpească acesteia presupusul ei statut ştiinţific 
susţinînd că este „impregnată valoric**. Similar, cei ce insistă pe Wertfreilieit 
par adesea să considere implicit că autoritatea economiei politice depinde în 
mod hotărîtor de ace.st elemcnt,'^^ 


(b) Cei ce consideră că Wertt'reiheit conferă autoritate pot să considere, tot 
aşa, că ea garantează imparţialitatea, pe cînd „impregnarea valorică** ar implica 
părtinirea. Pentru cei ce cred că enunţurile descriptive sînt „imparţiale** şi că 
unica sursă a „părtinirii** o constituie judecăţile de valoare, absenţa „părtinirii** 
se demonstrează arătînd că economia politică este axiologic neutră."*^ După 
cum am sugerat în cele de mai înainte, problema „părtinirii** este una din cau¬ 
zele de căpetenie ale controversei referitoare la Wertt'reiheit, 

(c) Cele două surse ale disputei referitoare la Wertfreilieit pe care le-am 
evidenţiat pînă acum par să-şi datoreze influenţa faptului că n-au fost intro¬ 
duse explicit în această di.spută, dar par să fi influenţat totuşi motivele unora 
dintre participanţi din ambele tabere. O dată ce sînt formulate explicit, 
irclevanţa lor ie.se limpede în vileag. Aspectul la care mă voi referi acum, 
însă, are mai multă greutate. 

Imboldul de a răpi teoriei economice respectabilitatea ştiinţifică a fost, 
probabil, amplificat de teza care, după cum arată citatul din Stigler, nu mai 
este la modă — că „legile economiei descriu implicaţii inevitabile**.'*^ Un 
exemplu de asemenea „lege** era, propoziţia că „creşterea salariilor reale 
peste punctul de echilibru duce la şomaj**însă această predicţie, asemenea 
tuturor predicţiilor ştiinţifice, este relativă la satisfacerea anumitor condiţii 
legate de starea concurenţei pe o piaţă dată. O modificare a acestor condiţii 
poate să în.semne că această predicţie nu mai decurge din teorie. De exemplu. 

şomajul ce poate să rezulte pe o piaţă liberă din faptul că salariile sînt prea 
mari ar putea fi eventual preîntîmpinat prin reorientarea forţei de muncă. în 
general, condiţiile care ne îndreptăţesc să deducem predicţii din teorii econo¬ 
mice sînt ele însele susceptibile de modificare prin acţiunea umană, astfel 
încît putem fi în măsură să evităm anumite consecinţe printr-o modificare 
potrivită a acestor condiţii. Din acest motiv, rareori putem spune despre 
cutare obiectiv particular că este de neatins.'^^ în formularea tradiţională a 
teoriei economice, pe aceste consideraţii nu s-â pus uneori un accent sufi¬ 
cient de mare. 

Ni se sugerează, pornind de aici, o posibilă reinterpretare a doctrinei 
„impregnării valorice** care ar putea să pună într-o lumină mai favorabilă 
criticile ei la adresa gîndirii economice tradiţionale. Interpretarea, este, pur şi 
simplu, aceea că economia politică a fost întotdeauna influenţată de „valori** 
şi „ideologie** în sensul că anumite probleme importante ce puteau fi puse nu 
au fost, în fapt, luate în studiuCritica acestei carenţe este legitimă şi 
posibil fertilă, mai ales dacă este însoţită de indicarea problemelor ce se 
consideră că au fost neglijate. Este regretabil că o argumentare de această 
factură a fost confundată şi chiar identificată cu cea care urmăreşte să 
demonstreze „inevitabila impregnare valorică**. 


NOTE 

1 . Profesorul Klapprfiolz face mai multe referiri la R. Meck, „Value-Judgeraents 
in Economics**, British Journal for the Philosophy of Science 15 (1964), pp. 89-96, 
comunicare prezentată la aceeaşi conferinţă [ed]. 

2. G. Stigler, „Tlie Politics of Polilical Economists“, Quarterly Jownal of Economics, 
1959, 73, p. 522. 

3. G. Haberler, recenzie Ia Money, Growth and MeUiodology and Other Essays 
in Economics, ed. Hugo Hegeland, American Economic Review, 1963, 53, p. 145. 

4 . T. W. Hutchison, ,JPositive*' Economics and Poîicy Objectives, Londra, 1964, 

p. 18. 

5. G. Myrdal, Value in Social Tîieory, Londra, 1958, pp. 1-2. 

6. Citat în W. Hutchison, op, cit., p. 36. 

7. Dacă nu se acceptă această concepţie, ci se susţine, de exemplu, un gen sau 
altul de naturalism, atunci pesemne că impregnarea valorică trebuie considerată drept 
o problemă universală, şi nu specifică ştiinţelor sociale. 

8. Ştiu că este controversată încă problema dacă distincţia dintre „este‘* şi „trebuie** 
e una pur logică; vezi, de exemplu, A. Montefiore, A Modem Introdiiction to Moral 
Philosophy, Londra, 1958, capitolul 8. Pentru ceea ce mă preocupă aici este suricient 
să menţionez că poziţia „ortodoxă** reclamă doar imposibilitatea de a se deduce 
norme sau propuneri din enunţuri factuale. Nu este clar dacă criticii neutralităţii 
axiologice merg pînă acolo încît să nege această imposibilitate. 

9. Acesta e sensul în care majoritatea autorilor „ortodocşi** au considerat axio¬ 
logic neutră economia politică; cf., de exemplu, L. C. Robbins, The Nature and 
Significance of Economic Science, ed. a 2-a. Londra, 1948, pp. 147—151. Susţinătorii . 
principiului neutralităţii formulează,însă, ocazional acest principiu într-un sens mult 

mai larg. Profesorul Haberler, de pildâ^ susţinător fervent al neutralităţii etice, 
comenta astfel punctul de vedere al lui Pigou despre Wertfreiheit. „Dat fiind că exce¬ 
lenta .formulare a lui Pigou, cu atît mai impresionantă cu cît evită Jargonul economic 
şi filozofic, nu este suficient de cunoscută, îmi permit s-o citez: „Pentru ca «arta» 
reformei sociale să fie eficientă, baza ei trebuie aşezată într-o «ştiinţă». Contribuţia 
pe care economiştii aspiră s-o aducă practicii constă în a-i da acest fundament. 
Efortul lor, deşi s-ar putea să fie pus în mişcare de emoţii, se situează cu necesitate, 
el însuşi, în sfera intelectului. Resentimentul faţă de relele supuse investigaţiei 
trebuie ţinut sub control, risemd altminteri să dăuneze exactităţii ştiinţifice a studiului 
nostru îndreptat spre descoperirea cauzelor lor. Aici mila, oricît ar fi de sinceră, şi 
mîhnirea, oricît ar fi de reală, sînt nişte intruşi ce trebuie alungaţi fără preget. Am 
intrat în templul ştiinţei îmboldiţi de ele. în faţa lor msă porţile ştiinţei se închid şi ele 
trebuie să aştepte afară pînă cînd ne reîntoarcem**. Unemployment^ Home University 
Library, New York, 1913, pp. 10-11, G. Haberler, op. cîL^ p. 145. 

Gerschenkron de asemenea pare a sugera că principiul de Wertfreiheit opreşte 

ca judecăţile de valoare ale omului de ştiinţă să invadeze şi să impregneze cerce¬ 
tarea sa*‘ (A. Gerschenkron, „Reflections on Ideology as a Methodological and 
Historical Problem**, in Money, Growth and Methodology and Other Essays in 
Econoniics^ ed. Hugo Hegeland, Lund, 1961, p. 184, n. S-ar putea să nu fie uşor de 
apreciat dacă un efort ştiinţific particular este axiologic neutru în acest sens, şi orice 
s-ar crede despre aceste recomandări privind conduita ştiinţifică, ele nu trebuie 
confundate cu principiul logic al neutralităţii etice. 

10 . Parte din controversa privitoare la Wertfreiheit se referă nu atît la posibili¬ 
tatea acesteia, cît la practicarea ei de către economişti, constituind astfel un aspect al 
acuzaţiilor de optică (conştient sau inconştient) tendenţioasă aduse acestora. Robbins, 
de exemplu, le socotea nejustificate (vezi op. cif., p. 151, n). H. Albert, pe de altă 
parte, a susţinut în „Das Werturteilsproblem im Lichte der logischen Analyse** 
{Zeitschiift hir die gesamte Staatswissenschaft, 1956, Ji2, p. 437), „dass die dkono- 
mische Wissenschaft von mehr oder weniger versteckter Werturteilen wimmelte und 
dass ihren Vertretem die Einsicht in diesen Zustand und in seine Bedeutung oft 
fehlte. Sie meinten ein System von Wahrheiten konstruiert zu haben und boten teil- 
weise ein System, in dem gewisse Direktiven eine dominierende Rolle spielen**. 

Am bănuiala că acuzaţiile de tendenţiozitate şi negarea lor constituie una din 
cauzele de căpetenie ale disputei despre Wertfreiheit. Din punct de vedere metodo¬ 
logic, însă, asemenea acuzaţii şi denegaţii sînt total neinteresante şi irelevante. 
Hutchison sugerează (op. cif., p. 50) că distincţia netă dintre normativ şi pozitiv 
„implică vizibil** excluderea „tendinţei** din ştiinţa economică. Probabil că acesta este 
uneori motivul sublinierii acestei distincţii, după cum voi argumenta mai jos; de fapt, 
însă, ea nu are o asemenea implicaţie. 

11. T. W. Hutchison, op. cit., p. 47. 

12 . M. Weber, 77je Methodology ofthe Social Science, ed. E. A. Shils şi H. A. 
Finch, Illinois, 1949, p. 20. 

13 . 1 . M. D. Little, A Critique of Weîfare Economics, ed. întîia, Oxford, 1950, 
cap. 5. 

14 . G. C. Archibald, „Welfare Economics, Ethics and Essentialism**, Economica, 
1959, 26, p. 324. 

15 . „Desigur, procesele de alegere de către omul de ştiinţă a obiectului de studiu 
şi a modalităţii de abordare pot fi, şi probabil sînt, cu mult mai diversificate... decît 
ar rezulta din descrierea lor ca produse ale unor judecăţi de valoare**, A. 
Gerschenkron, op. cit, p. 1831. 

16. A. Smithies, „Economic Welfare and Policy“, în Economics and Public 
Policyy Brookings Lectures, Washington, D. C., 1954, p. 2. 

17. „Modul nostru de acţiune este determinat în lumina faptelor, dar nu este 
dedus din ele“, J. A, Passmore, „Can the Sociaf Sciences be Value-Free?“ în Readings 
în the Philosopby of Science (ed. H. Feigl şi M. Brodbeck), New York, 1953, p. 675. 

18. L. C. Robbins, op. cit., p. 147, deşi eu nu cred că Robbins împărtăşea această 
concepţie. „Scopurile“ în privinţa cărora Robbins considera „neutră** economia 
politică ar fi ,Judecăţile de valoare ultime**. Robbins nu discută explicit statutul 
, judecăţilor de valoare ultime**; dar noi le putem interpreta ca referindu-se la „gustu¬ 
rile** sau „preferinţele** decidentului. 

19. G. Stigler, op. cit., p. 522; sublinierea îmi aparţine. 

20.1. M. D. Little, op. cit., p. 72. 

21. Pentru o discuţie referitoare la această credinţă ideologic condiţionată în 
ipoteze, vezi F. A. Lutz, ,J^olitische Uberzeugungen und nationaldkonomische Tlieorie**, 
Ordo, 1957, 60. 

22, Profesorul M. Friedman, în „The Mcthodology of Positive Economics** din 
volumul Essays în Positive Economics, Chicago, 1953, a argumentat că teoriile 
economice, în special cele referitoare la situaţiile concurenţiale, trebuie testate 
deducînd din ele predic ţii despre preţuri şi cantităţi. Profesorul K. J. Arrow a 
remarcat, însă, că „implicaţiile ţinînd de preţuri şi cantităţi ale modelului 
concurenţial.,. nu sînt uşor de derivat Iară însemnate — şi în multe cazuri imposibile 
— eforturi econometrice**. K. J. Arrow, „Uncertainty an the Economics of Medical 
Care**, Tîw American Economic Review, 1963, 53, p. 944, unde se sugerează că el 


nu consideră testabilă acea.stă teorie. 

23. P. Streeten, „Introduction** la G. Myrdal, op. cit., p. XX. 

24. Citat în T. W. Hutchison, op. cit., p. 34. 

25. L. C. Robbins, op. cit., p. 139. 

26. Astfel, G. C. Archibald scria: . Punctul de vedere al lui Robbins [că 

economia politică a bunăstării este nonnativă] mi se pare corect dacă economia 
politică a bunăstării depinde de comparaţii personale de utilitate (nctesUibile), dar 
altfel nu...“, op. cit., p. 317, n. 1. Acest citat trădează evident confuzia ce se face între 
judecăţi de valoare şi enunţuri netcslabile, confuzie ce apare în mod repetat în litera¬ 
tura de metodologie economică. în K. J. Arrow, op. cit., p. 942, mai citim: 
comparaţiile interpersonale sînt, fireşte, judecăţi de valoare**. 


27. L. C. Robbins, op. cit., p. 137. 

28. Archibald pare să fi pierdut din vedere această consecinţă a individualis¬ 
mului. Astfel, el se plîngea că „uneori pare a se sugera că, întrucît criteriul economiei 
politice a bunăstării este funcţia de utilitate a individului, concluziile au, într-un 
anumit sens, o superioritate morală faţă de concluziile privitoare la alte criterii, cum ar 
fi ocuparea forţei de muncă sau repartiţia venitului**, G. C. Arcliibald, op. cit., p, 322. 

Criteriul utilităţii individuale nu are neapărat vreo superioritate morală, dar este 
singurul compatibil cu o concepţie individualistă despre bunăstarea socială. 


29. P. Streeten, op. cit,, p. XXI. 

30. P. Streeten, op. cit., p. XXII. 

31. Problema alegerii nu se pune nici atunci cînd obiectivele politicii economice 
sînt toate complementare, adică atunci cînd atingerea „în mai marc măsură** a unuia 


are drept rezultat un „plus** şi la altele. 

32. „Cînd cineva vorbeşte despre «obiective date», el nu poale să aibă în vedere, 
strict vorbind, decît o funcţie de utilitate dată**, H. Giersch, Allgemcine Wirtschnfts- 
politik, Wiesbaden, 1960. p. 52. 

33. Parte din această discuţie este prezentată în T. W. Hutchison, op. cit,^ 

pp. 108-116. 

34. P. Streeten, op. cit., pp. XXI-XXII. 

35. «,Dacă sîntem de părere că şomajul atrage după sine suferinţă şi pierdere a 
demnităţii umane şi contravine credinţei noastre în frăţia dintre oameni, dar uneori 
este nevoie de o doză de şomaj pentru a împiedica flageluri mai mari, atunci nu se 
poate formula un criteriu simplu care să arate dacă am procedat bine evitînd 
şomajul**, P. Streeten, op. cit., pp. XXIV. 

în contextul acestei discuţii, doar dacă ni s-ar da funcţia de utilitate a celui ce 
stabileşte măsurile de politică economică am putea spune dacă o anumită acţiune a sa 
este bună sau nu; dată fiind funcţia sa de utilitate, devine posibilă determinarea poli¬ 
ticii sale optime. Fireşte, însă, că este imposibil să se determine o politică ce ar fi 
optimă în sens absolut, adică independent de utilitatea celui ce stabileşte politica de 
urmat. S-ar putea ca Streeten să se fi gîndit la asta, în care caz are dreptate. 

36. R. L. Hali, ,JRefIections on Ihe Practicai Application of Economics**, 
Economic Jovma], 1959, 69, p. 640. 

37. T. W. Hutchison, op. cit., p. 50. 

38. în vremea din urmă s-a manifestat mult scepticism cu privire la concluziile 
de fond ale economiei politice. După cum notează Stigler: „Aparatul economiei poli¬ 
tice e.ste foarte flexibil: o persoană suficient de dotată poate.... fără a încălca regulile 
profesiunii, să ajungă Ia orice concluzie doreşte cu privire ia orice problemă reală... 
în general, nu există punct de vedere... care să nu poată fi justificat printr-o folosire 
competentă a teoriei economice**. G. Stigler, op. cit., p. 531. 

39. Marshall, de exemplu, considera că deşi „...un economist, întocmai ca orice 
alt cetăţean, poate formula propria sa judecată cu privire la modul optim de 
soluţionare a diverselor probleme practice..., în asemenea cazuri recomandarea nu 
are decît autoritatea individului care a dat-o; el nu vorbeşte în numele ştiinţei sale**. 
Citat în T. W. Hutchison, op. cit., p. 37. 

Raţiunea ce se invocă explicit în sprijinul.delimitării ariei neutre a ştiinţei de 

aria mai controversabilă a filozofiei ... morale** (L. C. Robbins, op. cit., p. 151( este 
că în cadrul celei dintîi divergenţele de păreri pot „... în principiu să fie eliminate 
prin progresul economiei politice pozitive**, pe cînd în cazul „deosebirilor fundamen¬ 
tale în valorile de bază..., oamenii nu pot în cele din urmă decît să se lupte**. M. 
Friedman, op. cit., p. 5). în practică, însă, nu este cîtuşi de puţin clar că divergenţele 
din cadrul economiei politice pozitive .sînt totdeauna mai sensibile Ia solventul argu¬ 
mentării raţionale decît divergenţele privitoare la valori. 

40. Acest punct de vedere pare, în fapt, a fi fost adoptat uneori. Robbins, de 
exemplu, pare să fi fost de părere că părtinirea izvorăşte din „confuzia între două 
feluri de propoziţii** (descriptive şi respectiv prescriptive). El susţinea însă că 
economiştii aparţinînd tradiţiei „ortodoxe** au evitat îndeobşte o asemenea confuzie 
şi că „imputările de tendenţiozitate izvorăsc cel mai adesea din faptul că oamenilor 
le vine greu să accepte faptele pe care analiza economică le dă în vileag**. Aceste 
„fapte** ar putea fi deduse, după convingerea sa, din economia teoretică în chip de 
„concluzii perfect neutre**. L. C. Robbins, op. cit., p. 151, n. Aici „neutralitatea** etică 
pare a fi identificată cu „nepărtinirea**. în mod asemănător, J. N. Keynes considera că 
„încercarea de a amesteca cercetările cu privire la ceea ce este şi cercetările cu privire 
la ceea ce trebuie să fie ar putea fi un obstacol în... gă.sirea de răspunsuri nepărtini¬ 
toare la orice ansamblu de întrebări** (Citat în T. W. Hutchison, op. cit., p. 37). 
Hutchison sugerează şi el undeva că „e posibil ca argumentele privind «imposibili¬ 
tatea» de a susţine distincţia dintre normativ şi pozitiv să fie expresia... refuzului 

unora de a accepta costurile renunţării la persuasiune şi influenţă, pe care o cere 
promovarea riguroasă a acestei distincţii" T. W. Hutchison, op. cif., p. 192. La p. 194, 
însă, el arata clar că un autor poate fi „persuasiv" respectînd în acelaşi timp distincţia. 

41 . L. C. Robbins, op. c/f., p. 121. 

42 . L. C, Robbins, op. cit., p. 151, n. Chiar dacă teza „implicaţiilor inevitabile" 
nu mai este Ia modă, urme ale ei persistă încă, spre exemplu în părerea că un econo¬ 
mist cu o bună pregătire „... nu poate să creadă că o schimbare în forma de 
organizare socială va elimina probleme economice de bază", G. Stigler, op. cit., p. 
528, părere ale cărei ecouri sînt identificabile în practic orice manual de economie 
politică. Interpretată adecvat, această opinie formulează ipoteza că penuria nu poate 
fi eliminată printr-o schimbare a organizării sociale. Dar, contrar sugestiei din formu¬ 
larea de mai sus a acestei ipoteze, există numeroase „probleme economice de bază" 
ce pot fi afectate de forma de organizare socială. 

43 . „Discutînd politicile economice, unii economişti au descris cîte un obiectiv 
— să zicem socialismul, piaţa liberă sau ocuparea integrală a forţei de muncă — ca 
fiind „imposibil", eînd de fapt tot ce erau îndreptăţiţi să spună era că pe scara lor de 
preferinţe costurile estimate de ei ale respectivului obiectiv sînt prea mari în raport 
cu valoarea lui", T. W. Hutchison, op. cit., p. 192. 

44 . Afirmaţie ilustrată cu exemple în G. Stigler, op. cit, pp. 530—532. 

PARTEA IV 


Probleme 

şi perspective metodologice speciale 


Discuţiile privind metodologia economică lasă cîteodată impresia că ceea 
ce se cere examinat este o unică activitate numită „economie politică**. De 
fapt însă există multe şcoli de economie politică diferite şi multe activităţi 
efectuate de economişti. Primele două eseuri din grupajul ce umiează propun 
cîte o discuţie neformală despre econometrie, care reprezintă încercarea 
generală de a folosi tehnici statistice în elaborarea şi testarea teoriilor econo¬ 
mice. Econometria este un domeniu foarte tehnic, dar eseurile lui Marschak 
şi Keynes oferă o introducere neformală în obiectivele şi problemele ei. 
Remarcile lui Keynes privitoare la modelele economice sînt de mare interes 
şi dincolo de implicaţiile lor pentru econometrie. 

Eseul lui Lachman şi cel al lui Duggcr prezintă două abordări diferite ale 
teoriei economice, aşa-numita abordare austriacă şi instituţionalismul, care au 
ambele o atitudine critică faţă de economia politică ortodoxă, însă din per¬ 
spective total diferite. Economiştii austrieci, printre care se numără şi Lacli- 
mann, pun accentul pe subiectivitatea opiniilor, preferinţelor şi anticipărilor şi 
oferă o viziune diferită şi mai puţin obiectivă despre „ştiinţa** economica. Insti- 
tuţionaliştii, dimpotrivă, pun un accent mai mic pe decizia individuală, subli¬ 
niind importanţa instituţiilor. După cum argumentează Dugger, ei au o 
atitudine rezervată faţă de caracterul abstract al teoriei ortodoxe. 



CAPITOLUL 15 


Despre instrumentele econometrice 

JACOB MARSCHAK 


Jacob Marschak (1898—1977) şi-a făcut studiile la Universitatea din 
Heidclberg şi a predat la Yale, la Universitatea din Chicago şi la 
Universitatea din California. A jucat un rol de seamă în dezvoltarea 
econometriei. 

De ce ar trebui să difere instrumentele inferenţei inductive de la o disci¬ 
plină empirică la alta? Intr-un sens mai profund, aceste instrumente nu 
diferă. Fundamentele logice ale econometriei sînt comune cu cele ale psiho- 
metriei şi ale biometriei, în fond şi cu ale meteorologiei şi chiar ale fizicii 
experimentale. Se procedează la confruntarea a două sau mai multe mulţimi 
de propoziţii conjunct asertate despre fapte observabile (nu despre mate¬ 
matică, logică sau etică) pentru a stabili care din aceste mulţimi se află, 
într-un sens sau altul, într-o mai bună corespondenţă cu faptele. în termino¬ 
logia lui Harold Hotelling, fiecare mulţime de propoziţii sau ipoteze conţine 
cîte o submulţime care este „considerată^ (testată) şi complementara ei care 
este „susţinută** (asumată) pentru ceea ce .se urmăreşte într-o cercetare empirică 
particulară. în econometrie se obişnuieşte (începîhd, pare-se, cu Mann şi 
Wald, 1943) ca propoziţiile susţinute să fie numite „apriorice**, extinzîndu-se 
astfel acest vechi termen filozofic la nişte propoziţii care, deşi nu sînt supuse 
testării în respectiva cercetare particulară, e foarte posibil să fi fost derivate 
din observaţii anterioare. Propoziţiile „apriorice** dau „specificarea** (termenul 
aparţine lui R, A, Fisher) unei părţi — nu a totalităţii — proprietăţilor feno¬ 
menelor studiate, de exemplu, specifică forma unor funcţii şi eventual 
semnul, domeniul sau chiar valoarea numerică exactă a unora din parametrii 
lor. Ca să dăm un exemplu rudimentar, proporţienalitatea între două variabile 
observabile poate fi afirmată a priori^ dar alegerea între candidatele rivale la 
constanta de proporţionalitate (de exemplu, între diferitele estimări ale 
„vitezei de circulaţie a banilor**, despre care vorbesc economiştii) va depinde 
de fapte. Desigur, nimic nu poate să împiedice ca ulterior faptele noi acumu¬ 
late să discrediteze chiar şi o propoziţie asumată a priori. Predicţii bazate pe 


Textul de fa^ă este o adaptare a Prefeţei (intitulată. „Remarci asupra instrumentelor econome¬ 
trice") scrise de autor la cartea lui Cari F. Christ Econometrie Models and Tools, John Wiley & Sons, 
Inc., New York, 1966. Mulţumesc editorului pentru permisiunea de a folosi Prefaţa. Printre alte 
expuneri relevante în formă de carte publicate după 1960, cititorul le va găsi utile pe cele ale lui 
Goldberger, Johnston, Klein, Malinvaud şi Tlieil. Ele sînt cuprinse în lista bibliografică de la sfîrşitul 
textului. 

După Synthese, voi. 20 (1969), pp. 483—488. 

date referitoare la anumite mulţimi de ani, oraşe, firme sau familii sînt testate 
prin confruntare cu alte date. Comparaţia poate genera mari îndoieli în privinţa 
presupoziţiilor anterioare, dînd imboldul pentru căutarea unor presupoziţii 
diferite. 


Propoziţiile susţinute sau apriorice sau asumate mai sînt numite constrîn- 
geri sau condiţii limită. Unele constrîngcri vor fi susţinute cu cerbicie, altele 
vor fi sacrificate cu uşurinţă. Un econometrician s-ar putea decide fără a sta 
mult în cumpănă să înlocuiască o tendinţă liniară prin una pătratică. Pe de altă 
parte, el va încerca să păstreze presupoziţia sa a priori că o scădere a preţului la 
„toate grăsimile luate la un loc“ nu va putea antrena o scădere a cererii de 
grăsimi; deşi nu va insista la fel de mult să păstreze aceeaşi presupoziţie pentru 
margarină luată separat, mai ales în cazul unei ţări sărace, unde economiile 
rezultate din scăderea preţului la margarină ar putea deplasa cererea consuma¬ 
torilor de la margarină („produs inferior^*) la unt. 

Din aceste exemple cititorul observă că cel puţin o parte a presupoziţiilor 
apriorice sînt „luate din teoria economică**: un ansamblu de propoziţii deri¬ 
vate parţial din postulate privitoare la comportamentul raţional (aşa-zis 
„economic**) al consumatorilor şi producătorilor, dar amendate şi suplimen¬ 
tate pe baza experienţei cotidiene, a cunoaşterii istorice în sens larg, cîteodată 
şi a cunoaşterii specializate a tehnologiei proceselor industriale şi agricole, a 
psiho-sociologiei marketingului etc. 

Merită notat, poate, că „probabilităţile a priori** ale lui Thomas Bayes, 
reintroduse recent în unele discuţii statistice şi econometrice, definesc şi ele 
o constrîngere în sensul specificat adineauri; şi pot afecta considerabil rezul¬ 
tatele calculelor pornind de la date, dacă eşantionul e mic — cum se întîmplă 
frecvent în cazul datelor economice. Unele probleme logice şi, inevitabil, 
psihologice pe care le ridica „judecăţile** apriorice sînt discutate în culegerea 
de studii a lui Shellcy şi Bryan (1964), care cuprinde şi un studiu de F. J. 
Anscombe care tratează abordarea bayesiană. 


Unii cercetători din ştiinţele sociale, inclusiv econometricieni, desem¬ 
nează mulţimea propoziţiilor apriorice prin termenul „model**. Eu cred că 
acest uzaj terminologic nu este general acceptat de filozofii ştiinţei. în 
schimb, nu există mari dezacorduri în privinţa principiului general al testării 
prin observaţii şi al practicii uzuale de a nu testa toate propoziţiile deodată. 

Acordul metodologic dintre ştiinţele sociale şi ştiinţele naturii s-a ampli¬ 
ficat atunci cînd în acestea din urmă unele propoziţii deterministe au fost 


înlocuite prin propoziţii statistice. Existenţa „erorilor de observaţie** aleatorii 
a fo.st, desigur, demult recunoscută şi elucidată. Mai de curînd însă, mai ales 
o dată cu apariţia geneticii şi a fizicii statistice, fenomenul însuşi este descris 
în termeni probabilistici. Dacă tot ce .se afirmă în ştiinţă este o distribuţie 
probabilistică, multe ipoteze sociale, pînă şi teoria istorică prezentată în 
Război şi pace^ pot revendica să fie admise. 

Atît despre fundamentul comun. Cum rămîne cu deosebirile? Are teoria 


economică empirică şi proprietăţi particulare care reclamă metode „econo¬ 
metrice** speciale? S-a vorbit despre două asemenea proprietăţi^ Ambele sînt 
specifice ştiinţei economice numai ca grad, dar nu şi în esenţă. Întîi, standar- 

dele profesiunii de economist cer ca rezultatele empirice la care ajunge 
economistul să fie utile politicii practice, cel puţin în perspectivă apropiată, 
în al doilea rînd, multe din presupoziţiile lui apriorice se bazează pe vagi 
, judecăţi** de valoare şi pe introspecţie, care doar rareori pot fi supuse experi¬ 
mentului controlat. 

Economistului i se cere să prevadă în ce mod anumite schimbări speci¬ 
fice (sau absenţa schimbărilor) în „mediu** vor afecta diferite „variabile 
economice**. Aceste variabile reprezintă acţiuni ale oamenilor în variatele lor 
roluri economice: ca producători sau solicitanţi de bunuri de consum, de 
muncă, materiale, împrumuturi etc. Aceste variabile acţionale se presupune 
că sînt „endogene**, aşadar că depind de „mediu**, fără ca, la rîndul lor, să-l 
determine. Un interes deosebit prezintă acele schimbări din mediu care sînt 
deliberate şi sînt denumite „politici**, şi acele variabile economice ce repre¬ 
zintă „criterii de decizie** pentru cei care fac politica economică — bunăoară, 
nivelurile producţiei naţionale şi ale preţurilor în cazul deciziilor guverna¬ 
mentale sau nivelul profitului în cazul unei firme individuale. Specificarea 
variabilelor endogene şi exogene este ea însăşi o presupoziţie apriorică. Mai 
puţin ambiţios decît Marx, Spengler sau Toynbee, economistul evită riscul de 
a construi modele sociale autonome. El face, de exemplu, presupoziţia 
convenabilă (dar, desigur, nu cu totul inatacabilă) că creşterea populaţiei sau 
politica externă ori cea fiscală a unui guvern influenţează, sa zicem, venitul 
naţional, fără a fi influenţaţe de acesta. Chiar şi în aceste condiţii, însă, li.sta 
sa de variabile „non-economice**, socotite exogene, este de obicei foarte 
•incompletă, lăsînd fără explicaţie o bună parte din „variaţia** celor econo¬ 
mice. Abia în ultima vreme economiştii, sub presiunea nevoilor practice ale 
dezvoltării economice din diferite ţări, au început să specifice şi să studieze 
relevanţa economică a unor variabile politice şi sociologice — vezi, de 
exemplu, Adclman şi Morris (1967). 

Cînd i se cere să prevadă efectele unei anumite .schimbări în politică, 
economistul are rareori posibilitatea de a se sprijini pe experimente. El nu 
dispune de ceva ce ar corespunde în inginerie „funcţionării de probă** a unei 
instalaţii. Acele efecte nu sînt uşor de sintetizat nici folosind un ajutor (primit 
de la psiholog, de exemplu) de genul celui oferit meteorologilor de către fizi¬ 
cieni, care au posibilitatea de a studia pe rînd cîte o variabilă, ţinînd sub 
control toate celelalte. El nu poate monta un experiment de laborator pentru 
studierea reacţiilor comportamentale ale reprezentanţilor fiecărui grup economic 
la schimbări ce ar simula acţiunile altor grupuri sau schimbări din mediul 
comun. Pînă în prezent principalele observaţii ale economistului sînt datele 
istorice. El nu poate însă susţine valabilitatea pentru viitor a corelaţiilor 
constante din trecut. Pentru că .schimbarea de politică economică poate să 
constea în modificarea mecanismului însuşi prin care mediul influenţează 
variabilele economice. De aceea, este obligat să iscodească interiorul faimoasei 
„cutii negre** care a funcţionat în trecut, iar schimbările de politică să le 
descrie ca pe nişte schimbări specifice ale acestui interior. 

în folosirea datelor istorice, economistul mai este ajutat de anchete făcute 
ocazional pe eşantioane de consumatori, producători etc., cu privire la chel- 

tuielile şi planurile lor. Mai important, încă, este că el recurge pe deplin la 
bunul său simţ. Astfel, el ştie, bunăoară, cu certitudine că consumatorii nu 
consultă statisticile privind producţia de oţel înainte de a cumpăra articole de 
băcănie şi că pe crescătorii de porci îi interesează preţurile cerealelor şi ale 
porcinelor, nu şi cele ale cuprului. Orice cunoştinţe privind tehnologia, 
constrîngerile juridice sau legate de deprinderi, ca şi cele privind timpii de 
reacţie relevanţi ai oamenilor se cer luate în considerare. 

Se poate afirma că studiul secvenţelor economice temporale are în vedere: 

(I) Un n-uplu „endogen'* y (t) = [yjCt); i = 1,... n] şi un m-uplu „exogen" 
z(t) = fZj(t); j “ 1, ..., m] de funcţii de timp. De exemplu, y^(t) ar putea fi rata 
economisirii în momentul t, iar ZjCt) o rată a impozitului în momentul t. 

(II) n funcţii (|)j (i = 1, ... n) avînd fiecare ca argument cantităţile 

[y(t - X), z(t - |i)]. 


unde X şi (I sînt variabile de „decalaj temporal" putînd lua orice valoare 
de la zero la infinit. 

(HO O distribuţie probabilistică combinată F[u(t)] a n-uplului u (t) de funcţii 
de timp („şocuri aleatorii") definite prin: 

•p 

Ui(t) s yj(t) - 4)j[y(t - z(t - p] i = 1, ..n. 


Valorile celor ni + n funcţii y(t) şi z(t) sînt observate din timp în timp. 
Alternativ, într-^o concepţie mai elaborată preluată ocazional de la psihologi 
şi sociologi, y(t) şi z(t) sînt „latente", dar legate statistic cu observabile 
„manifeste" într-un mod parţial cunoscut. (în cazul cel mai simplu, fiecare 
variabilă latentă diferă de ob.servabila corespunzătoare printr-o „eroare" 
aditivă ce intra în funcţia de distribuţie F la un loc cu „şocurile",) 

O specificare parţială a celor n +1 funcţii F, <j)|, ...» ([)„ constituie un 
„model". Cînd sînt specificate — mai bine zis estimate — complet în lumina 
faptelor, ele constituie o „structură". Aceste „funcţii structurale", împreună cu 
variabilele exogene z(t) reprezintă mediul. Unele schimbări ale mediului sînt 
acţiuni (politici) deliberate. Aceste acţiuni pot să constea în schimbarea unora 
din funcţiile structurale într-un mod specificat (de exemplu, cînd în locul unei 
pieţe libere se introduce raţionalizarea sau controlul preţurilor la un anumit 
bun) sau în fixarea unora din variabilele exogene. Din pricina primului tip de 


schimbări ale mediului, se impune să cunoaştem „structura" care a existat în 
trecutul în care s-au făcut observaţiile, Sîntem atunci în măsură să formulăm 
tranziţia la o nouă structură. în general însă aceste funcţii nu pot fi obţinute 
(„identificate" este termenul tehnic) din observaţii decît dacă anumite restricţii 


sînt asumate a priori. Fără un număr suficient de restricţii, o infinitate de struc¬ 


turi pot fi compatibile cu o mulţime dată de observaţii. 

Un tip important de astfel de restricţii apriorice este următorul: Pentru un 
i dat, funcţia (j). este independentă de y,^(t - >.), z.(t - p) (k = 1, ..., n; j = 1, ..m), 
exceptînd cîteva perechi specificate (k, X) (j, p). De exemplu, dacă este 
lineară, toţi coeficienţii ci sînt zero, cu excepţia cîtorva specificaţi. Astfel, 


271 


Jacob Marschak 


oferta de locuinţe făcută de constructori va depinde, între alte cîteva lucruri, 
de rata dobînzii fixată la împrumuturile lor, cu un decalaj temporal (deter¬ 
minat de tehnologia de construcţie, de obiceiuri şi de reglementările juridice) 
ce poate fi aflat de la exjxirţi. Cererea de locuinţe a consumatorilor depinde 
de alte lucruri, cu alte decalaje temporale. Unele din aceste decalaje sînt bine 
cunoscute, altele foarte puţin. 

Sînt de părere că foarte adesea economiştii au făcut presupoziţii apriorice 
mai multe sau mai ferme decît puteau fi justificate printr-o cunoaştere solidă 
sau decît erau necesare pentru a face identificabil modelul. De exemplu, în 
multe modele economice decalajele postulate sînt reprezentate de primele 
cîteva numere întregi (în luni sau ani). O asemenea alegere arbitrară poate fi 
total nerealistă. Cînd decalajele temporale nu pot fi stabilite apelînd la alte 
surse, alegerea lor trebuie făcută, cel puţin în parte, prin estimări bazate pe 
secvenţe temporale observate, şi nu impusă a priori. 

Poate că e util să fac aici o referire la recentele aplicaţii incitante ale 
analizei spectrale la economie. Ele nu au vizat pînă în prezent estimarea 
„structurilor** economice necesare pentru predicţia efectelor anumitor politici. 
Ca să folosesc o expresie de care m-am servit ceva mai înainte, ele „nu pot 
susţine valabilitatea pentru viitor a corelaţiilor constante din trecut** şi în ele 
s-a neglijat posibilitatea de a utiliza în chip de „cunoştinţe a priori** multe 
cunoştinţe economice disponibile. Pe de altă parte, analiza spectrală ar putea 
contribui la abandonarea practicii de pînă acum din econometrie de alegere 
— în fond arbitrară şi ca atare nerealistă — a decalajelor temporale de către 
econometricienii practicieni. Frecvenţele oscilaţiilor componente majore ale 
variabilelor endogene (presupunînd date pe cele exogene), pe care o 
asemenea analiză le-ar putea evidenţia trebuie strîns corelate cu decalajele 
temporale existente. Există vreo posibilitate de a combina „cunoaşterea 
apriorică** a modelelor economice cu tehnici de analiză spectrală? 

Natura istorică a datelor nu este ceva specific doar teoriei economice; e 
de ajuas să ne gîndim la meteorologie. După cum nu-i e.ste specific nici accentul 
pus pe aplicaţiile practice — să ne gîndim la inginerie! Ceva mai distinctivă 
este pentru economia politică prezenţa combinată a ambelor acestor trăsături, 
deşi nici în această privinţă ea nu con.stituie un caz unic. Doar urmărind în 
oarecare detaliu ceea ce fac efectiv econometricienii putem sesiza specificul 
demersului lor. Cercetările lor prezintă, fireşte, interes pentru economişti. 
Dar ele ar trebui să-i intereseze şi pe cei ce analizează metoda ştiinţifică 
atunci cînd ea este aplicată la date necx peri mentale urmărindu-se scopuri de 
decizie practice — problemă ce se pune în mod special, dar nu exclusiv, în 
ştiinţele sociale. 

CAPITOLUL 16 


Construcţia de modele economice 

şi econometria 

JOHN MAYNARD KEYNES 


John Maynard Keynes (1883-1946) s-a născut la Cambridge, unde a şi 
studiat şi predat, dar a lucrat mult timp şi în aparatul guvernamental. 
Keynes este cunoscut mai ales pentru cartea sa The General Theory of 
Employmentf Interest and Money ( Teoria generală a folosirii inimii 
de lucru^ a dohinzii şi hanilof) (1936), care a revoluţionat ştiinţa 
economică susţinTiid energic finanţarea prin deficit bugetar ca pe o 
cale de a pune capăt Marii crize. A adus de asemenea contribuţii im¬ 
portante în teoria probabilităţilor şi a inferenţei statistice. Comen¬ 
tariile sale despre econometrie pe care le redăm aici sînt extrase din 
două scrisori către Roy Harrod care nu erau destinate publicării. 


4 iulie 1938 


Dragul meu Roy, 


Mie mi se pare că ştiinţa economică este o ramură a logicii, un mod de 
gîndire; şi că dumneata nu respingi cu destulă fermitate încercările ă la 
Schultz de a o transforma într-o ştiinţă pseudo-naturală. Se poate realiza un 
progres însemnat folosind doar axiomele şi maximele dumitale. Nu se poate 
ajunge însă foarte departe decît înventînd modele noi şi îmbunătăţite. Acest 
lucru reclamă, cum spui dumneata, „o observare atentă a funcţionării efective 
a sistemului nostru*". în domeniul ştiinţei economice, progresul con.stă 
aproape în întregime din ameliorări progresive în alegerea metodelor. Marele 
păcat al şcolii clasice tîrzii, exemplificată de Pigou, a constat în supralicitarea 
unui model prea simplu şi învechit şi în nesesizarca faptului că progresul 
rezidă în ameliorarea modelului; pe cînd Marshall, care era foarte înzestrat 
pentru inventarea de modele, şi-a încîlcit modelele vrînd să fie realist şi 
ferindu-se peste măsură de schemele abstracte şi descărnate. 

Or, ţine de chiar e.senţa unui model să nu se introducă valori reale pentru 
funcţiile variabile din el. Altminteri devine inutilizabil ca model. Căci 
procedînd aşa, modelul îşi pierde de îndată generalitatea şi valoarea ca mod 
de gîndire. Iată de ce Clapham cu ale sale cutii goale mergea pe o cale greşită, 


Cele două scrisori au fost publicate în Collected Writings ofJolui Maynard Keynes, voi. 14, The 
Genera! Tlieory and After: Part II: Defense and Developnient, cd. Donald Moggridge, Macniillan, 
Londra, 1973. 

iar rezultatele lui Schultz^ dacă va fi obţinut vreunul, nu sînt prea interesante 
(pentru că ştim dinainte că nu vor fi aplicabile la cazuri viitoare). Menirea 
studiilor statistice nu este atît de a completa variabilele lipsă în scop de 
predicţie, cît de a testa relevanţa şi valabilitatea modelului. 

Economia este o ştiinţă a gîndirii cu ajutorul modelelor combinată cu arta 
alegerii modelelor relevante pentru lumea de astăzi. Este nevoită să fie aşa 
pentru că, spre deosebire de ştiinţa naturii tipică, materialul la care ea se 
aplică este, în prea multe privinţe, neomogen în timp. Menirea modelului este 
de a separa factorii semipermanenţi sau relativ constanţi de cei ce sînt trecători 
sau fluctuanţi, astfel încît să dezvolte un mod logic de gîndire despre aceştia 
din urmă şi de înţelegere a secvenţelor temporale pe care ei le generează în 
cazuri particulare. 

Economiştii buni sînt puţini pentru că talentul de a se folosi de „o observare 
atentă^ pentru alegerea modelelor bune, deşi nu reclamă o tehnică intelec¬ 
tuală foarte specializată, se dovedeşte a fi extrem de rar. 

In al doilea rînd, contrar susţinerilor lui Robbins, ştiinţa economică este 
esenţialmente o ştiinţă morală şi nu o ştiinţă a naturii. Ea foloseşte, adică, 
introspecţia şi judecăţi de valoare. 


Dragul meu Roy, 


16 iulie 1938 


Cred că e o mică neînţelegere între noi. Scrisoarea dumitale nu cuprinde, 
de fapt, nimic cu care să fiu în dezacord. Dimpotrivă. Eu coasidcr, de exemplu, 
ca fiind de cea mai mare importanţă să fie investigat statistic ordinul de mărime 
al multiplicatorului şi să fie descoperită importanţa relativă a diferitelor fapte 
care sînt teoretic posibile. 

Lui Tinbergen îi obiectez altceva. In chimie, fizică şi alte ştiinţe ale naturii 
menirea experimentului este de a furniza valorile reale ale diferitelor cantităţi 
şi factori ce apar într-o ecuaţie sau formulă; iar acest lucru o dată făcut, rămîne 
definitiv. Nu aşa stau lucrurile în ştiinţa economică, iar a converti un model 


într-o formulă cantitativă înseamnă a-i distruge utilitatea ca instrument de 
gîndire. Tinbergen se străduieşte să determine cantităţile variabile pentru un 
caz particular sau eventual pentru media mai multor cazuri particulare, iar apoi 
sugerează că formula cantitativă astfel obţinută are valabilitate generală. De 
fapt, însă, introducînd cifre despre care putem fi foarte siguri că data viitoare 
nu se vor mai potrivi, departe de a spori valoarea instrumentului său, nu face 
decît s-o anuleze. Toţi statisticienii manifestă o asemenea înclinaţie. Colin 
fClark], de exemplu, s-a convins pe sine, recent, că înclinaţia spre consum în 
termeni băneşti este constantă în toate fazele ciclului de credit. El calculează 
pentru ea o valoare numerică şi propune ca acest rezultat să fie folosit pentru 
predicţie, neţinînd cont de faptul că propriile sale cercetări arată clar că ea nu 
este constantă, pentru a nu mai vorbi de puternicele raţiuni a priori care fac 
extrem de improbabilă constanţa ei. 

Aspectul acesta se cere subliniat pentru ca arta de a gîndi cu ajutorul 
modelelor este o practică dificilă — în principal pentru că lipseşte obişnuinţa 
ei. Pseudo-analogia cu ştiinţele fizice duce direct la o atitudine potrivnică 
deprinderii de gîndire a cărei dobîndire este de cea mai mare importanţă 
pentru un economist. 

Vreau de asemenea să subliniez cit se poate de apăsat că economia este o 
ştiinţă morală. Menţionam mai înainte că ea are de-a face cu introspecţia şi 
cu valorile. Aş fi putut să adaug că ea se ocupă şi de motive, anticipări, incer¬ 
titudini psihologice. Trebuie avut tot timpul grijă ca materialul să nu fie tratat 
ca şi cum ar fi constant şi omogen. E ca şi cum căderea mărului din pom ar 
depinde de motivele mărului, de faptul dacă merită sau nu să cadă pe pămînţ 
şi dacă Pămîntul vrea ca mărul sa cadă, ca şi de calculele greşite ale mărului 

cU privire la distanţa sa de centrul Pamîntului. 

Nu pregeta însă să-ţi întinezi mîinile, ca sa ma exprim ca dumneata. 
Lucrul mi se pare de cea mai mare importanţa. Specialistul în fabricarea de 
modele nu va izbîndi decît dacă-şi corectează mereu judecata printr-o fami¬ 
liarizare intimă şi soioasă cu faptele la care modelul urmează a fi aplicat. 


NOTĂ 

1 , Tinbergen este de fapt un exemplu mult mai bun. 



CAPITOLUL 17 


Individualismul metodologic 
şi economia de piaţă 

LUDWIG M. LACHMANN 


Ludwig M. Lachmann (1906-) s-a născut la Berlin şi a studiat la 
Universitatea din Berlin. A emigrat în Anglia în anii ’30 şi a predat la 
Universitatea Witwatersrand din Johannesburg, Africa de Sud. A 
scris mult în domeniul economiei din perspectivă „austriacă", fiind 
preocupat în special de teoria capitalului şi de importanţa anticipări¬ 
lor, Secţiunea omisă din eseul pe care-l retipărim aici oferă o schiţă, 
din punctul de vedere „austriac", a istoriei dezvoltării economiei 
neoclasice. 


I 

Timp de peste un secol şi jumătate, de la David Hume la Gustav Cassel, 
apărătorii economiei de piaţă au putut găsi o sursă de vigoare intelectuală şi de 
încurajare morală în existenţa unui corp de gîndire economică ce venea în spri¬ 
jinul cauzei lor şi părea să arate că ingerinţa în jocul liber al forţelor de piaţă ar 
face, cel puţin pe termen lung, mai mult rău decît bine şi în cele din urmă s-ar 
autoanula. în decursul acestei perioade, o atitudine favorabilă „intervenţionis- 
mului" se însoţea în mod aproape invariabil cu o atitudine critică faţă de doc¬ 
trinele teoriei economice clasice. în Methodenstreit, Schmoller a simţit, 
pare-se, că ceea ce apărau de fapt adversarii săi nu era atît un punct de vedere 
metodologic, cît principiul economiei de piaţă— „Das Majichestertunt\ 

în cursul secolului nostru toate acestea s-au schimbat. Astăzi teoria 
economică, încapsulată într-o lume artificială a „concurenţei perfecte", a 
planurilor coerente şi a ajustărilor instantanee la schimbare, a ajuns să se 
sprijine atît de mult pe ideea de echilibru, întruchipat într-un sistem de 
ecuaţii simultane, îneît semnificaţia concluziilor sale pentru lumea reală este 
mai mult decît îndoielnică. într-un anumit sens, este uşor de explicat ce s-a 
întîmplat. Ideea de echilibru, care are un sens bine determinat cînd se limi¬ 
tează la agenţi individuali cum sînt gospodăria sau firma, nu se aplică la fel 
de uşor la descrierea interacţiunii umane. Ea mai are oarecare utilitate dacă 
este aplicată la un tip de piaţă foarte simplu, cum ar fi la Marshall piaţa 
cerealelor. în schimb, „echilibrul industriei" e un concept cu care greu se poate 

Extras din ,jVlethodological Individualism and the Market Econonty“ („Individualismul meto¬ 
dologic şi economia de piaţă"), de Ludwig M. Lachmann, în Roads to Freedoni: Essays in Honotir of 
F. A. Hayek, Routledge & Kegan Paul, Londra, 1969. 

opera. Echilibrul „sistemului economic** e o idee depărtată de realitate, deşi 
Walras şi Pareto au demonstrat consistenţa ei logică. Echilibrul unui sistem 
economic în mişcare, „creşterea echilibrată**, se învecinează cu absurdul. 
Ceea ce s-a întîmplat a fost că o noţiune ce are un sens bine determinat în 
descrierea planurilor umane, într-un univers acţionai controlat de un singur 
intelect, a fost extinsă în mod nelegitim la o sferă unde nu are şi nu poate 
avea sens. O metodologie formalistă care foloseşte concepte fără o înţelegere 
adecvată a adevăratei lor semnificaţii şi a limitelor lor fireşti îşi poate 
zădărnici accesul la scopurile urmărite şi riscă să ne ducă la concluzii absurde. 

Profesorii Mises şi Hayek au jucat un rol de frunte în evidenţierea 
implicaţiilor acestei nefericite stări de lucruri. Ei au subliniat amîndoi carenţele 
ideii de echilibru cînd este folosită în afară de context. Mises în 1904* carac¬ 
teriza această idee drept un „artificiu auxiliar utilizat de economiştii logicieni 
ca o noţiune limitativă, ca definind o stare de lucruri în care orice acţiune a 
încetat iar procesul de piaţă s-a oprit... S-a mers prea departe cu o analogie 
superficială, asta e tot**.^ 

Hayek a zăbovit în două rînduri asupra acestei probleme. în capitolul II 
al lucrării sale Teoria pură a capitalului el a indicat care anume dintre proble¬ 
mele capitalului nu pot fi discutate în cadrul teoriei tradiţionale a echilibrului 
static.^ Iar în „Semnificaţia concurenţei** ni se spune despre concurenţă că 
este „prin natura ei un proces dinamic ale cărui caracteristici esenţiale sînt 
eliminate prin postulatele ce stau la baza analizei statice**. 

în prezent susţinătorii economiei de piaţă se află într-o postură dificilă. 
Arsenidul gîndirii economice care i-a servit atît de bine pe părinţii lor nu le 
mai satisface nevoile. în fapt, acum se întîmplă de multe ori că ceea ce el are 
de oferit .se dovedeşte mai de folos în mîinile duşmanilor lor decît în ale lor 
înşile. Duşmanii lor nu vor scăpa ocazia să arate că, de pildă, concurenţa 
reală de pc piaţă, ca deosebită de „concurenţa perfectă**, se abate cu necesi¬ 
tate de la înaltul ideal al „optimalităţii Pareto**, noţiune de echilibru ce deţine 
un loc proeminent în „economia bunăstării**, altă excrescenţă dubioasă a 
gîndirii economice contemporane. 

în aceste împrejurări su.sţinătorii economici de piaţă se văd confruntaţi cu 
două sarcini pe cît de neinvidiat, |>e atît de neevitat. Ei sînt obligaţi, în primul 
rînd, să fie gata de a deveni critici acerbi şi inflexibili ai doctrinelor econo¬ 
mice astăzi la modă, pregătiţi orieînd să denunţe ariditatea concluziilor 
acestora, lipsa de realism a presupoziţiilor lor, caracterul artificial al proce¬ 
durii lor, în al doilea rînd, şi mai important încă, ei trebuie să fie de acum în 
stare să-şi confecţioneze armele lor proprii, Rîndurile care urmează s-ar dori 
o modestă contribuţie la atingerea acestor scopuri. 


II 

La întrebarea fundamentală — sub ce formă trebuie să concepem economia 
de piaţă o dată ce am respins echilibrul general al sistemului economic? — 
au răspuns deja MLses şi Hayek; piaţa este un proces de continuă schimbare. 

nu o stare de repaus. Este de asemenea clar că ceea ce menţine acest proces 
în continuă mişcare este apariţia de schimbări neaşteptate precum şi incoerenţa 
planurilor umane. Ambele sînt condiţii necesare, deoarece fără recurenţa 
celor dintîi, într-o lume staţionară, planurile ar deveni probabil, cu timpul, 
coerente pe măsură ce oamenii cunosc din ce în ce mai multe lucruri despre 
mediul lor. Pe de altă parte, recurenţa schimbării neaşteptate n-ar fi ea singură 
de-ajuns pentru a genera un proces continuu, deoarece elementele sistemului 
ar putea reacţiona la fiecare schimbare printr-un proces finit de ajustare la ea. 
Am avea atunci un „sistem deschis“ asupra căruia schimbările externe 
acţionează sub formă de „şocuri aleatorii“ şi care reuşeşte să „absoarbă^ pe 
fiecare din ele, eventual cu decalaje temporale variabile. Dar existenţa 
acţiunii umane menite conştient să producă anumite efecte, acţiune declanşată 
de anticipări ce pot fi, şi adesea sînt, dezminţite, face cu neputinţă ca procesul 
de piaţă să fie privit în acest fel. Acţiunea conştientă orientată spre o anumită 
stare a pieţei nu poate fi nicidecum concepută ca un „eveniment aleatoriu”. 
Iar incoerenţa dintre planurile diferiţilor agenţi, în lipsa căreia n-ar exista 
concurenţă, nu poate fi privită nici ca în acest fel fără a nesocoti faptele. Căci 
aceste planuri, pentru a avea o şansă de succes, trebuie concepute şi traduse 
în fapt cu multă grijă. A vorbi în acest caz de „şocuri aleatorii” ar însemna să 

simulăm ignoranţa acolo unde avem cunoaştere. 

Trebuie să examinăm acum semnificaţia acestor fapte pentru metodologia 
ştiinţelor sociale. Mi se pare că ele oferă justificare „individualismului meto¬ 
dologic” şi „metodei compozitive.”^ 

Să recapitulăm. Am respins conceperea economiei de piaţă ca un sistem 
închis în stare de echilibru sau care arc, cel puţin, o tendinţă inerentă spre 
echilibru. Nu o putem concepe nici ca un sistem deschis supus din „afară” 
unor şocuri aleatorii. Doar şocurile din afară, fără incoerenţa planurilor, n-ar 
genera cu necesitate un proces continuu, în orice caz n-ar genera procesul de 
piaţă aşa cum îl ştim cu toţii. Aceasta reclamă incoerenţa între planuri 
născute din anticipări divergente, incoerenţă ce însoţeşte inevitabil acţiunea 
umană într-o lume incertă. Dar în aceste planuri viitorul ca imagine afectează 
prezentul ca acţiune într-un mod ce face lipsită de sens ideea de „evenimente 
aleatorii”. îneît, dacă vrem să explicăm natura forţelor ce pun în mişcare 
procesul de piaţă, trebuie să explicăm natura relaţiei dintre acţiunea orientată 
spre viitor şi planurile în care este incorporată o imagine mintală a viitorului. 

Opţiunea pentru individualism metodologic, pentru metoda c.e caută să 
explice acţiunea umană prin prisma unor planuri concepute înainte ca 
acţiunea să fie efectiv întreprinsă, .se sprijină, după cum vedem, deopotrivă, 
pe o raţiune pozitivă şi pe una negativă. Raţiunea negativă este, fireşte, aceea 
că un eveniment proiectat să se producă într-o anumită situaţie, dar nu 
altminteri, nu poate fi considerat eveniment aleatoriu. Raţiunea pozitivă, pe 
de altă parte, este că în studiul acţiunii umane sîntem în măsură să realizăm 
.ceva ce va rămîne întotdeauna dincolo de orizontul ştiinţelor naturii, şi 
anume că facem inteligibile evenimentele explicîndu-le cu referire la planu¬ 
rile ce călăuzesc acţiunea. 

Domeniul în care este aplicabil acest principiu de explicaţie se întinde, 
fireşte, mult dincolo de sfera acţiunii conştiente într-o economie de piaţă. 
Faptul că planurile adesea eşuează şi aproape niciodată nu izbutesc integral 
evident că nu poate fi nicidecum un argument împotriva postulatului nostru. 
De fapt, abia făcînd o comparaţie între rezultatul acţiunii şi planul ce a stat la 
baza ei sîntem în măsură să evaluăm succesul —altă operaţie ce se situează 
în afara orizontului ştiinţelor naturii. Principiul alternativ al explicaţiei este, 
fireşte, cel al „reacţiei la stimuf‘. Este probabil de prisos să subliniem că 
genul de acţiune antreprenorială căreia i se datorează în primul rînd menţinerea 
în mişcare a procesului de piaţă — inovaţia şi formarea şi destrămarea diferi¬ 
telor combinaţii de capital specifice — nu se pretează la acest tip de explicaţie. 
Acţiunea mintală spontană nu este o „reacţie“ la ceva preexistent, şi nu este 
nici eveniment aleatoriu. Am putea fi ispitiţi să credem că altfel stau lucru¬ 
rile cu procesul în cadrul căruia, într-o economie de piaţă, numeroşi producă¬ 
tori „învaţă din mers**, „văzînd şi făcînd**, şi de.scoperă treptat metode din ce 
în ce mai eficiente şi mai ieftine de producere a bunurilor sau căi de amelio¬ 
rare a calităţii produselor lor. Un formalist ar vorbi în acest caz de „adăuga¬ 
rea unei dimensiuni temporale la funcţia de producţie**. în realitate însă, acest 
proces nu este în mai mare măsură o reacţie la stimul decît acţiunea spontană 
în forma inovaţiei. El face parte din procesul general al concurenţei în cursul 
căruia chiar şi cei ce n-au reuşit să-şi amelioreze metodele proprii de produc¬ 
ţie pot profita prin adoptarea celor practicate de rivalii lor care au avut în 
această privinţă mai mult succes. în orice caz, natura continuă a procesului 
reflectă acte continue de voinţă şi efort uman, iar emulaţia celor ce izbutesc 
este aici la fel de importantă ca în procesul de răspîndire a inovaţiilor. 

Metoda care explică acţiunea umană raportîndu-se la planuri, înjghebate 
prin acte mintale şi care leagă un viitor imaginat de un prezent activ, are 
două aspecte — unul prospectiv şi unul retrospectiv. 

Ceea ce Hayek numea „metoda compozitivă**^ denotă aspectul pros- 
p)ectiv. Aici pornim de Ia planurile indivizilor, de la acele scheme mintale în 
care scopurile, mijloacele şi obstacolele sînt îmbinate într-un tot şi, oarecum, 
proiectate pe un ecran. Punem apoi întrebarea dacă planurile întocmite de 
diferiţi indivizi sînt compatibile între ele. în caz că da, există condiţii pentru 
succes, este posibil un „echilibru general** deşi în realitate, fireşte, din motive 
foarte numeroase, el nu poate fi niciodată efectiv realizat. în caz că nu. 


incompatibilitatea planurilor va genera inevitabil noi schimbări. în acest caz 
trebuie să inferăm din divergenţa planurilor că ele vor fi zădărnicite şi, în 
consecinţă, revizuite. Dar, în timp ce putem spune că anticipările zădărnicite 
vor duce la revizuirea planurilor, nu putem spune niciodată ce anticipări noi 
va pune individul care acţionează în locul celor răsturnate de mersul eveni¬ 
mentelor. Utilizarea unui mijloc de producţie în scopul pentru care a fost 
conceput se poate dovedi imposibilă. Aceasta se poate întîmpla din foarte 
multe motive. Va trebui să i se dea atunci o altă destinaţie, socotită în ordinea 
optimului cea mai aproape de prima. Dar care anume va fi ea, depinde de 
noile anticipări ale posesorului acelui mijloc în momentul schimbării deci¬ 
ziei, iar despre acesta nu putem spune nimic. 

Metoda o putem folosi însă şi în ordinea inversă. în loc să întrebăm care 
sînt implicaţiile unui număr de planuri puse simultan în aplicare, putem 
inversa procedura, întrebînd ce constelaţie de planuri a dat naştere unei 
situaţii existente. Aceasta este semnificaţia reală a metodei înţelegerii 
(Verstehen) care este, fireşte, şi metoda istorică. Nu pare să existe nici un 
motiv ca ştiinţele sociale teoretice să nu se folosească de ea atunci cînd anali¬ 
zează cauzele tipice ale unor fenomene sociale tipice. 

Individualismul metodologic în forma lui retrospectivă înseamnă, deci, pur 
şi simplu, că nu trebuie să ne mulţumim cu un tip de explicaţie a fenomenelor 
sociale care nu ne conduce în cele din urmă la un plan uman. Aceasta înseamnă 
că explicaţiile formulate în termeni de aşa-zise „variabile comportamentale** nu 
sînt explicaţii satisfăcătoare ale conduitei umane. Ideea că principala .sarcină a 
teoriei capitalului este să explice de ce mijloacele de producţie existente .sînt 
folosite în felul în care sînt folosite are în sprijinul său autoritatea lui Hayek 
însuşi. Mai putem să ne întrebăm însă cum a luat fiinţă structura existentă a 
capitalului, adică prin urmărirea căror scopuri resursele de capital existente au 
ajuns să dobîndească forma lor actuală. De fapt, nici nu pare posibilă expli¬ 
carea utilizării actuale fără a se răspunde la aceste întrebări. Aceasta înseamnă 
însă că analizăm un fenomen observat în lumina planurilor prin a căror 
urmărire a luat fiinţă. Avem aici inversa metodei compozilive. 

O asemenea analiză a unor fenomene observate raportîndu-ne la planuri 
preexistente n-are nimic de-a face cu psihologia. Aici ne preocupă scopurile, 
nu motivele; planurile, şi nu procesele psihice care le generează; actele 
mintale conştiente, şi nu ceea ce stă în spatele lor. De îndată ce gîndurile 
noastre au dobîndit conturul integral al unui plan şi am luat hotărîrea de a 
realiza acest plan într-o perioadă definită din viitor, am ajuns într-un punct 
situat dincolo de perimetrul psihologiei, pe care-1 putem folosi fie ca punct 
de plecare, fie ca scop final al cercetării noastre. In primul caz îl folosim ca 
punct de plecare în aplicarea metodei compozitive, iar în cel de-al doilea, ca 
punct final spre care ne îndreptăm prin metoda înţelegerii, prin Verstehen. In 
nici unul din cele două cazuri nu intrăm în teritoriul psihologiei. 


♦ ♦ * 

ta 

IV 

La sfîrşitul primei secţiuni am promis să aduc o contribuţie la arsenalul 
economiei de piaţă. Poate că cititorul se întreabă în ce măsură s-ar putea 
spune despre reflecţiile metodologice prezentate în secţiunile a doua şi a treia 
că aduc ceva în această direcţie. In ele, de fapt, am pus bazele pentru o încer¬ 
care de a proiecta ceea ce sperăm să fie o nouă lumină asupra a două 
elemente notabile ale economiei de piaţă care sînt prea adesea greşit înţelese 
— şi nu doar de către criticii ei. 

Primul este Bursa,' cea mai caracteristică, probabil, dintre instituţiile 
economiei de piaţă. N-ar fi, de fapt, o exagerare să spunem că fără Bursă nu 

poate exista economie de piaţă. Ceea ce o deosebeşte realmente pe aceasta de 
o economie socialistă nu este mărimea „sectorului privat“ din economie, ci 
posibilitatea pe care o are individul de a vinde şi cumpăra liber acţiuni în 
resursele materiale ale producţiei. Imposibilitatea de a-şi exercita priceperea 
în această privinţă reprezintă probabil cel mai important handicap pe care-l 
suferă cetăţenii societăţilor socialiste, oricît de mari ar fi veniturile lor, oricît 
de largă ar fi gama de alegere a bunurilor de consum ce ar putea să le fie 
oferite. 


în viziunea tradiţională, principala funcţie a Bursei este de a servi drept canal 
prin care curg economiile înainte de a se transforma în adaosuri la stocul de 
capital. Keynes ne învaţă să privim alocarea fluxului de economii între dife¬ 
rite investiţii ca pe o funcţie subsidiară vitezei de circulaţie constante a unui 
stoc existent de titluri de valoare pus în mişcare de anticipări divergente. 
Astfel, văzînd importanţa anticipărilor pe pieţele de active şi displăcîndu-i 
implicaţiile a ceea ce vedea, el a laasat faimoasa sa diatribă împotriva Bursei, 
care-i apărea ca un „cazinou”. 

Bursa constă dintr-o serie de pieţe de active, adică de viitoare fluxuri de 
beneficii. Pe fiecare din aceste pieţe oferta şi cererea se egalează în fiecare 
zi. Cererea şi oferta reflectă anticipările divergente ale cumpărătorilor şi 
vînzătorilor cu privire la beneficiile viitoare. Tranzacţiile au Ioc între cei ale 
căror anticipări se abat de la preţul de piaţă curent. Dat fiind că se poate 
cumpăra exact cît se vinde, putem spune că preţul de echilibru pe o piaţă de 
active reflectă „balanţa anticipărilor”. Dat fiind că fără divergenţă între 
anticipări nu poate exista în general piaţă, putem spune că această divergenţă 
oferă substratul pe care se sprijină preţul de piaţă. 

Cum toate activele negociate la o Bursă îşi sînt, unele altora, substituite, 
chiar dacă imperfecte, aceste pieţe formează un „sistem”. Şi cum echilibrul 
se realizează simultan pe fiecare piaţă ce face parte din ea, sistemul nostru 
n-are de făcut faţă acelor probleme ce pot să apară în sistemul walrasian cînd 
pe unele pieţe se ajunge la echilibru înaintea altora. 

în acest mod economia de piaţă efectuează zilnic o evaluare coerentă. 


pentru că e simultană, a tuturor activelor ei productive principale. Importanţa 
practică a acestui fapt rezidă în aceea că face posibil, sub forma acţiunilor de 
„acaparare” a unor companii sau altfel, transferul controlului resurselor mate¬ 
riale de la pesimişti la optimişti, adică la cei ce cred că pot să le dea o 
utilizare mai bună decît alţii. Acei critici ai economiei de piaţă care-şi bat joc 
de fluctuaţiile zilnice continue şi adesea violente ale preţului acţiunilor nu-şi 
dau seama de faptul că un preţ de echilibru bazat pe o balanţă a anticipărilor 


nu poate fi decît flexibil, deoarece se schimbă cu necesitate ori de cîte ori se 
modifică substratul acestei balanţe. Motivul care face ca echilibrul pe o piaţă 
de active să fie atins în mod lin şi rapid este şi motivul pentru care el nu 
poate dura mai mult de o zi. Căci anticipările se întemeiază pe o cunoaştere 
imperfectă şi nu poate trece nici o singură zi fără să intervină vreo schimbare 


în modul de difuzare a informaţiei. 

Semnificaţia metodologică a acestor fapte, care ne interesează aici, 
depăşeşte chiar şi importanţa lor practică, foarte mare de altminteri, pentru 

economia de pia^â. Pentru că acum sintem în măsură să ne dăm seama că 
activitatea bursieră pe pieţele de active are o funcţie mai restrînsă decît este 
cazul pe pieţele de mărfuri. în cazul acestora din unnă, după cum spuneam 
mai sus, activitatea este menţinută în mişcare continuă datorită apariţiei 
schimbărilor neaşteptate şi incoerenţei planurilor umane. Pe pieţele de active, 
însă, unde echilibrul se stabileşte în fiecare zi, planurile umane sînt aduse la 
coerenţă in fiecare zi. Aici intervalul de timp dintre zilele cu activitate 
bursieră serveşte doar la difuzarea de noi informaţii şi la facilitarea reorîentării 
anticipărilor. El nu trebuie să servească la evidenţierea incompatibililăţilor 
între, să zicem, planurile de producţie, lucru ce trebuie să se petreacă între 
„zilele de piaţă“ de pe pieţele de mărfuri, dacă e ca acestea să existe. Echilibrul 
pe pieţele de active, la fel ca în cazul pieţei marshalliene de cereale, are sens 
pentru ca e limitat la schimbul unor stocuri existente. Acolo unde aceste 
condiţii nu există, ca în cazul pieţelor în schimbare, el este lipsit de sens şi 
tot ce există de fapt este procesul de piaţă continuu. 

Extinzînd conceptul de echilibru de la piaţa de active, unde el are sens, la 
sistemul walrasian al pieţelor dc mărfuri, unde acest concept nu are sens, 
formaliştii nu numai ca au făcut un deserviciu gîndirii economice, dar au 
făcut un deserviciu şi mai.mare economiei de piaţă prin estomparea uneia din 
trăsăturile ei cele mai di.stinctive. Dar, prin aceasta, ei i-au făcut fără să vrea 
pe prietenii economiei de piaţă să înţeleagă un lucru important: că de acum 
încolo trebuie să-şi făurească armele lor proprii. 

O a doua trăsătură a economiei de piaţă, la care ne vom referi aici şi mai 
sumar, este faptul dependenţei aparente a cantităţilor produse şi a preţurilor 
plătite de modul cum este distribuită bogăţia. Ni se spune, de pildă, deseori 
că „Mîna Invizibilă va maximiza utilitatea socială totală numai cu condiţia ca 
statul să intervină în aşa fel îneît să realizeze o distribuţie iniţială corectă din 
punct de vedere etic a bogăţiilori^.’ Ne abţinem să comentăm corectitudinea 
etică a unor astfel de declaraţii. Credem în schimb că reie.se limpede că 
natura procesului de piaţă, proces continuu ce nu poate fi întrerupt, a fost aici 
răstălmăcită. Fireşte că nu există o „distribuţie iniţială^ anterioară demarării 
procesului de piaţă. Distribuţia bogăţiilor concretizate în active e.stc în fiecare 
moment rezultatul cumulativ al procesului de piaţă din trecut. Pe pieţele de 
active, sursele fluxurilor de venit sînt reevaluate în fiecare zi în conformi¬ 
tate cu balanţa de anticipări existentă, rezultînd pentru unii cîştiguri din 
capital, iar pentru alţii pierderi. Ce temei am putea avea să credem că inge¬ 
rinţa în acest proces de piaţă e mai puţin dăunătoare decît ingerinţa în 
producţia şi .schimbul de bunuri şi servicii? Cei care cred că un asemenea 
temei există (ceea ce e cazul cu majoritatea exponenţilor de azi ai „economiei 
bunăstării**) trebuie să postuleze că deţinătorii de active, aidoma proprieta¬ 
rilor funciari ai lui Ricardo, stau, într-un fel, în afara tuturor proceselor de 
piaţă şi „se îmbogăţesc în somn**. Nimic din ce am spus aici cu privire la 
deosebirile în inodus operajidi al procesului de piaţă pe pieţele de valori, 
respectiv pe cele de mărfuri, nu poate împieta asupra adevărului simplu că 
toate aceste procese fac parte dintr-un tot integrat®. 

8. „Nu există un proces de repartiţie distinct de procesele de producţie şi de 
schimb ale pieţei; încît pe o piaţă liberă însuşi conceptul de „repartiţie” devine lipsit 
de sens. Cum „repartiţia” nu este decît rezultatul procesului de schimb liber, şi cum 
procesul acesta aduce foloase tuturor participanţilor la schimb şi sporeşte utilitatea 
socială, rezultă direct că rezultatele «repartiţionale» ale pieţei libere sporesc de 
asemenea utilitatea socială”. Murray N. Rotlibard, „Toward a Reconstruction of 
Utility and Welfare Economics”, în Mary Sennholz (ed.), On Freedoni and Free 
Enterprise, New York, 1965, p. 255. 

Deosebirile metodologice dintre teoria economică 

instituţională şi cea neoclasică 

WILLIAM DUGGER 


* William Dugger (1947— ) a studiat la Universitatea din Texas iar în 
prezent predă la North Texas State University. Printre preocupările sale 
de cercetare se numără marxismul şi instituţionalismuL 

Faptele, probele empirice dacă preferaţi să le spunem aşa, nu există indepen¬ 
dent de teorii. Preconcepţiile cercetătorului influenţează puternic activitatea sa de 
căutare a probelor empirice. Desigur, aceste preconcepţii diferă de la un cercetător 
la altul şi se întîmplă uneori să fie destul de amorfe. Cu toate acestea, dacă lăsăm 
de o parte pe marxişti, majoritatea economiştilor tind să se grupeze în jurul a cel 
puţin două mulţimi de preconcepţii semnificativ diferite. Una este îndeobşte 
împărtăşită de neoclasici, iar cealaltă de iastituţionalişti. Există şi dese suprapu¬ 
neri, dar faptul că Asociaţia Economică Americană şi Asociaţia de Economie 
Politică Evoluţionistă sînt organizaţii naţionale separate .stă mărturie acestei 
grupări. Preconcepţiile diferite şi tipurile de probe diferite pc care le caută cele 
două grupuri constituie deosebiri importante dintre ele, iar aici vom analiza 
aceste deosebiri în lumina lucrărilor recente de epistemologie şi de metodologie.* 


Preconcepţii 

Ne interesează caracterul şi efectele a trei preconcepţii înrudite: (1) tipul 
de model sau teorie construit de cercetători, care poate fi descriptiv sau 
predictiv, (2) unitatea de analiză pe care o folosesc, şi care poate fi instituţia 
sau individul şi (3) perspectiva psihologică a teoreticianului, care poate fi 
behavioristă sau subiectivistă. Aceste preconcepţii nu sînt nişte comparti¬ 
mente etanşe în care trebuie înghesuiţi toţi teoreticienii, ci doar nişte 
constructe utile pentru o mai bună înţelegere. Şi cu toate că autorul rîndurilor 
de faţă este un instituţionalist, scopul analizei ce urmează este de a înţelege 
deosebirile metodologice dintre economia politică instituţională şi cea 
neoclasică, iar nu de a face comparaţii răuvoitoare. 


Teorii structurale şi teorii predictive 

Instituţionaliştii caută să construiască modele (teorii) structurale, pe cînd 

neoclasicii se străduiesc să edifice modele (teorii) predictive.^ Un model 

>1 

Din Journal of Economic Issites^ voi. 13 (1979), pp, 899—909. 

Structural explică comportamentul uman încadrîndu-1 cu grijă în contextul lui 
instituţional şi cultural. Un model predictiv explică comportamentul uman 
formulînd cu grijă anumite presupoziţii şi deducînd din ele implicaţii (predicţii). 

în teoria economică neoclasică o nrcdicţie este o deducţie logică dintr-un 
postulat sau supoziţie fundamentală. In consecinţă, probele prcdictive au aici 
de-a face cu valabilitatea sau acurateţea empirică a unor asemenea deducţii. 
Natura probelor predictive este ca atare destul de uşor de înţeles şi nu necesită 
multe dezvoltări. O predicţie, însă, nu este neapărat o prognoză (în orginal, 
forecast — n.t,) Prima este dedusă logic dintr-o „presupoziţie**, pe cînd cea 
de a doua este de obicei derivată statistic dintr-un model a cărui structură 
încearcă să redea nişte relaţii economice reale. De asemenea, o prognoză se 
referă întotdeauna la ceva situat în viitor, pe cînd o predicţie se referă adesea 
la ceva din trecut. 

Distincţia trasată aici între diferite tipuri de modele este foarte asemănă¬ 
toare celei trasate de Abraham Kaplan între teorii concatenate (structurale) şi 
te orii ierarhice (predictive). Componentele unei teorii concatenate formează 
o structură identificabilă (o cultură), care în genere converge spre un punct 
(instituţie) central(ă). „O teorie concatenată explică o lege sau un fapt evi- 
denţiindu-i locul**Ea explică un comportament individual arătînd că el se 
încadrează într-o structură instituţională de norme de comportare, iar struc¬ 
tura instituţională o explică arătînd cum se încadrează ea într-un context 
cultural/Componentele unei teorii ierarhice sînt dispuse într-o piramidă al 
cărei virf îl formează principiile sau postulatele de bază (presupoziţia 
utilităţii şi a maximizării profitului), din care se fac deducţii la nivelurile mai 
de jos ale teoriei. „O lege este explicată demonstrînd că ea este o consecinţă 
logică a acestor principii, iar un fapt este explicat arătînd că decurge din 
acestea şi din anumite condiţii iniţiale**.^ Un comportament individual este 
explicat atunci cînd e.ste dedus din postulatele de bază (funcţiile de utilitate) 
şi condiţiile iniţiale (repartiţia veniturilor şi preţurile bunurilor). 

Modelul predictiv se testează empiric comparmd deducţiile (prcdicţiile can¬ 
titative) cu observaţiile. Modelul structural se testează empiric comparînd struc¬ 
turile instituţionale (calitative) presupuse cu observaţiile. în construirea 
modelelor structurale instituţionaliştii depun mari strădanii pentru a face rea¬ 
listă structura teoretică cu care lucrează. în elaborarea modelelor predictive, 
neoclasicii diminuează accentul pus pe realismul structural, depunînd, în 
schimb, multă străduinţă în testarea prcdicţiilor. Cum spune Fritz Machlup, un 
important practician neoclasic, „problema care se pune nu este dacă finncle din 
lumea reală îşi vor maximiza realnieiite preţurile băneşti sau dacă măcar caută 
să şi le maximizeze, ci dacă presupoziţia că acesta este obiectivul firmelor teo¬ 
retice din lumea artificială a construcţiei noastre va duce la concluzii — la , 4 'ezul- 
tate inferate** — foarte diferite de cele derivate din presupoziţii recunoscute ca 
fiind mai realiste**.** Realismul acestor „rezultate inferate** sau predicţii este de 
importanţă majoră în economia neoclasică, nu însă şi în economia institu¬ 
ţională, unde realismul structurii (al pattern-ului) unei teorii este mai important. 

Rezumînd, vom spune că în modul predictiv o teorie este un ansamblu de 
predicţii deduse sau inferate din principii sau presupoziţii de nivel mai înalt; 

în modul structural, o teorie este un ansamblu de structuri ce se îmbină între 
ele. De o parte, comportamentul individual este dedus din presupoziţii privi¬ 
toare la utilitate şi la venit; de cealaltă, comportamentul individual este 
încadrat într-o structură instituţională, iar aceasta e încadrată într-un context 
cultural. 


Instituţiile şi indivizii ca unităţi de analiză 

în generarea predicţiilor lor, neoclasiciştii folosesc ca unitate de analiză 
consumatorul individual sau firma. In elaborarea structurilor lor, instituţiona- 
liştii folosesc în acest rol instituţia. 

Pentru John R. Commons, unul din fondatorii instituţionalismului, o in¬ 
stituţie este un angrenaj acţionai (going concern) ce intra într-o serie de tran¬ 
zacţii efectuate în cadrul dat de un set de reguli de lucru. Un individ este 
deopotrivă parte şi produs al acestor angrenaje acţionale. Indivizii, unnărindu-şi 
propriile lor interese ca indivizi, contează foarte puţin în eşafodajul de viaţă 
modem. Prin aceasta nu spunem că individul nu are nici un fel de pondere 
cauzală. Spunem însă că indivizii îşi realizează (sau nu) potenţialul lor în 
cadrul unor angrenaje acţionale, deoarece acţiunea colectivă este cea prin care 
se creează un mediu pentru acţiunea individuală eficientă.^ 

Pentru Thorstein Veblen, celălalt fondator al instituţionalismului, o 
instituţie este un ansamblu de norme şi idealuri ce se reproduce sau internali- 
zează într-un mod imperfect (aşadar, supus unor schimbări dramatice) prin 
obişnuinţă în fiecare dintre generaţiile succesive de indivizi. O asemenea 
instituţie serveşte de stimul şi ghid comportamentului individual.^ Preferinţele 
unui individ nu sînt factori cauzali originari sau fundamentali şi ca atare nu 
de la ele trebuie să pornească teoria. Ci, în viziunea lui Veblen, natura lumii 
este dată de maxima sociologică după care oamenii nu fac pur şi simplu ceea 
ce vor, ci de asemenea vor ceea ce trebuie să facă.® De aceea, punctul de 
plecare al unei teorii (structuri) este ceea ce oamenii trebuie să facă. Dat fiind 
că, În viziunea instituţionalistă, spectrul de alternative deschis oamenilor este 
determinat de structura sau contextul instituţional în care s-au născut, punctul 
de plecare trebuie să fie structura instituţională. 

Instituţionaliştii încearcă să păstreze cît mai realistă cu putinţă unitatea 
lor de analiză, pentru că îi preocupă foarte mult realismul descriptiv. Adică, 
ei întreabă mereu în ce măsură coincid structurile instituţionale presupuse de 
ei cu ob.servaţiile din lumea reală. Modelele lor sînt foarte amănunţite. 
Neoclasicii încearcă şi ei să păstreze unităţile lor de analiză cît mai realiste 
cu putinţă. Dar ceea ce îi preocupă pe ei este realismul predictiv. Adică, ei 
întreabă mereu cîtă acurateţe empirică au predicţiile lor. De exemplu, în teoria 
cererii de bani, ei au depus mari eforturi în compararea acurateţei empirice a 
predicţiilor derivate din funcţii de cerere alternative.^ Modelele sînt clare şi 
elegante — reduse la o osatură logică. Economiştii neoclasici folosesc briciul 
lui Oceam pentru a da de o parte năclăiala detaliilor (de care ei au oroare, în 
timp ce instituţionaliştii le adoră). 

Nici firma neoclasică, nici coasumatorul neoclasic nu reprezintă o unitate 
de analiză bazată pe consumatorii reali sau pe firmele reale. Şi nici nu se 
urmăreşte să fie aşa. Ci fiecare este un fel de verigă „cauzala**. După cum 
spune Machlup, „în această conexiune cauzală firma e doar o veriga teoretică, 
un construct mental ce ne ajută să explicăm cum se ajunge de la cauză la 
efect**.*® O asemenea conexiune cauzală teoretică este folosită pentru a genera 
predicţii, nu pentru a elabora structuri. Iar consumatorul şi firma neoclasice, 
golite de năclăiosul realism institu^ionalist, pot îndeplini mai bine funcţia lor 
predictivă. 

în cazul instituţionaliştilor, atît firma cît şi consumatorul se bazează pe 
corporaţiile şi consumatorii reali. Angrenajele acţionale ale lui Commons 
erau bazate pe experienţa sa şi pe studiile sale de caz. Clasa neproductivă 
(leisure eJass), descrisă de Veblen, era bazată pe observaţiile sale pătrunză¬ 
toare — aspre, ce-i drept — asupra culturii noastre pecuniare. Asemenea 
unităţi de analiză realiste nu îndeplinesc, şi nici nu sînt menite să îndepli¬ 
nească, o funcţie predictivâ. Ci îl ajută pe economist să înţeleagă structura 
(pattem-ul) culturii capitaliste americane. 

Deosebirea dintre unităţile de analiză instituţionale şi cele neoclasice va 
fi, probabil, şi mai clară dacă cititorul va remarca numeroasele trăsături pe 
care le au în comun modelele structurate ale instituţionaliştilor cu antropologia 
şi cu unitatea de analiză a acesteia (pattern-ul sau configuraţia culturală).** 
Prin contrast, modelele deductive ale neoclasicilor au multe lucruri în comun 
cu matematica pură şi cu unitatea ei de analiză (postulatul logic). 


Behaviorismuî §i individualismul 
ca perspective psihologice 

Abordarea irLstituţională adoptă jxîrspectiva psihologică a behaviorisniului,*^ 
Semnificaţia acestei perspective pentru economia istituţională este ilustrată 
de următorul pasaj din B. F. Skinncr privitor la efectul normelor instituţio¬ 
nale asupra personalităţii sau a preferinţelor subiective ale cercetătorului 
ştiinţific individual; 

Dacă el proiectează un experiment într-un anumit fel sau opreşte un experiment 
într-un punct anume, pentru că rezultatul va confirma atunci o teorie ce pointă 
numele său ... e aproape sigur că va avea neplăceri [fiindcă] rezultatele publicate ale 
oamenilor de ştiinţă sînt repede supuse verificării de către alţii... A spune pe acest 
temei că oamenii de ştiinţă sînt superiori din punct de vedere moral sau clic altor 
oameni sau că posedă un simţ etic mai fin [sau a spune că preferinţele lor individuale 
converg spre adevăr] înseamnă a comite greşeala de a atribui omului de*ştiinţă ceea 
ce în realitate constituie o trăsătură a ambianţei în care el lucrează.*^ 

Behaviorismuî vede rădăcinile acţiunii umane în structurile instituţionale 
(norme, reguli de funcţionare, uzanţe şi deprinderi) şi nu în preferinţele indi¬ 
viduale, pe care le consideră ori în bună parte derivate, ori nesigure din pricina 
caracterului lor introspectiv şi subiectiv. El nu este lipsit de preconcepţii, în 

ciuda afirmaţiei lui Machlup că „programul behaviorismului constă în repu¬ 
dierea preconcepţiilor şi a ipotezelor, precum şi în sprijinirea exclusiv pe 
o^rvarea comportamentului manifest'*. Behaviorismul consideră preferin^le 
individuale, cînd se impune folosirea lor într-o analiză, ca fiind derivate în 
mare parte din mediul cultural-instituţional în care s-a născut individul. 
Explicarea comportamentului uman trebuie, deci, să pornească de aici. 

Acest mediu şi comportamentul individual corespunzător nu se limitează 
la o mulţime statică de stimul! şi reacţii observate. Preconcepţiile psihologice 
ale instituţionaliştilor sînt cu mult mai sofisticate.*^ Fiinţele umane indivi¬ 
duale sînt şi ele importante, mai ales atunci cînd luptă împotriva cadrului 
instituţional în care s-au născut şi cînd îi aduc schimbări. Veblen spunea, 
într-un articol important, că în viziunea economiştilor ortodocşi omul „n-are 
nici antecedent, nici coasecvent. El este un dat uman definitiv şi izolat, aflat 
în echilibru stabil atunci cînd nu este dislocat şi împins într-o direcţie sau alta 
de forţe ce acţionează asupra sa... Cînd forţa impactului s-a consumat, el 
intră în repaus, un ghem de dorinţe autonom identic cu ce a fost înainte**.*^ 
Deşi neîncrederea lor faţă de subiectivism îi împinge pe instituţionalişti spre 
behaviorism, Veblen îşi reprezintă omul ca fiind mai mult decît un simplu 
termen mediu subînţeles în psihologia stimul-reacţie. 

Dacă cercetătorul porneşte în explicarea comportamentului uman de la 
individ şi nu de la instituţie, el împărtăşeşte preconcepţiile subiective ale 
economistului neoclasic, mai bine cunoscute, probabil, sub numele de indi¬ 
vidualism metodologic. Aceasta este definit de Paul Diesing drept „doctrina 
potrivit căreia numai indivizii sînt reali, nu şi societăţile şi grupurile, şi de 
aceea orice explicaţie trebuie să se bazeze în ultimă instanţă pe enunţuri sau 
legi privitoare la comportamentul individual**.*^ Definiţia lui Diesing este un 
pic prea tranşantă. Rari sînt, de fapt, cercetătorii din ştiinţele sociale ce ar fi 
dispuşi să susţină că societăţile nu sînt reale. Adevărul e doar că mulţi din ei 
(inclusiv neoclasicii) .studiază societăţile începînd cu indivizii şi cu opţiunile 
lor independente.** 

Cu ajutorul acestei discuţii despre preconcepţii, economia instituţională 
poate fî înţeleasă ca un ansamblu de teorii sau modele structurale concatenate 
avînd drept componente in.stituţii şi drept fundament psihologic behavio¬ 
rismul. Prin contrast, economia neoclasică poate fi înţeleasă ca un ansamblu 
de teorii sau modele predictive ierarhice avînd drept componente firmele 
individuale şi consumatorii individuali, iar drept fundament psihologic indi¬ 
vidualismul metodologic.*^ 


Tipurile corespunzătoare de probe 

Cele două şcoli au nu doar preconcepţii total diferite, ci exponenţii lor 
caută tipuri de probe diferite: economiştii instituţionali caută probe structu¬ 
rale, iar cei neoclasici, probe predictive. Probele structurale au de-a face cu 
măsura în care modelul structural sau teoria concatenată propu.se de 
instituţional ist se potrivesc cu mulţimea relaţiilor umane pe care el încearcă 

să le explice. Probele predictive au de-a face cu acurateţea şi siguranţa 
predicţiilor derivate din teoria ierarhică sau modelul predictiv ale neoclasicului. 
Să ilustrăm cele spuse printr-un exemplu simpluSă presupunem că 
vrem să determinăm rezistenţa unui scaun, dar nu ne putem aşeza pe el. Am 
putea strînge atunci două feluri de probe. Am putea sa examinăm structura 
scaunului observind numărul, grosimea şi rezistenţa picioarelor lui, ca şi 
starea generală în care se află. Sau am putea să presupunem că scaunul e 
suficient de rezistent, să derivăm de aici predicţia că oamenii îl pot folosi 
fără grijă, iar apoi, în cursul observaţiei, să vedem cîţi oameni se pot aşeza 
pe el fără ca scaunul să se rupă, în primul caz vom fi strîns probe structurale; 
în cel de-al doilea, probe predictive. 


Probele structurale şi teoria economică instituţională 

în viziunea instituţionalistă predicţia este relativ neimportantă. După 
Charles Wilber şi Robert Harisson, „acurateţea predicţiilor nu poate fi forma 
principală de verificare în modelul structuraf‘.2* într-un asemenea model 
comportamentul indivizilor nu este detemiinat cu precizie de structură ( e vorba 
de structura instituţională). în schimb, el stabileşte un domeniu în cadrul 
căruia părţile constitutive pot să varieze. în particular, in.stituţiile determină 
un spectru de alternative acceptabile între care indivizii pot să aleagă, dar ele 
nu determină comportamentul exact. De aceea, cînd este folosită ca unitate 
de bază a analizei o instituţie, de multe ori nu sînt posibile predicţii deduse 
cu precizie. 

Să luăm un exemplu banal, dar foarte edificator. Cunoscînd normele vesti¬ 
mentare statornicite într-o aumită organizaţie, teoreticianul nu dobîndeşte 
posibilitatea de a prevedea exact cu ce se va îmbrăca lunea dl. Jones. Totuşi, 
instituţionalistul ar putea susţine că deşi haina dlui Jones poate fi sau gri închis 
sau maro deschis, dacă acesta este directorul unei filiale a IBM, el va purta 
costum şi cravată. De asemenea, că locuieşte într-o casă de un anumit fel şi 
într-un cartier de o anumită categorie, deşi adresa sa exactă nu poate fi speci¬ 
ficată. Jones va bea scotch, nu bere; va avea o .soţie zveltă, nu una grasă; şi va 
fi membru al unui club sportiv select, nu al asociaţiei jucătorilor de popice, 
într-un cuvînt, înţelegerea structurii instituţionale în cadrul căreia trăieşte 
Jones oferă instituţionalistului anumite posibilităţi de a face predicţii generale^ 
calitative, nu însă şi predicţii specifice, cantitative. 

lastituţionaliştii, cum este firesc, caută în general probe referitoare la 
normele de comportament, recompensele şi sancţiunile, ca şi la raporturile de 
putere. Toate acestea au de-a face cu structura instituţională şi cu contextul 
cultural. Wilber şi Harrison rezumă în felul următor mecanismul de validare 
preferat de instituţionalişti: „Probele în sprijinul unei ipoteze sau interpretări 
sînt evaluate cu ajutorul validării contextuale. Această tehnică este un proces 
de verificare reciprocă între diferite surse de material probator [studii isto¬ 
rice, che.stionare, studii de caz etc.] şi serveşte ca mijloc indirect de evaluare 
a plauzibilităţii interpretărilor iniţiale“.22 Teoria instituţionali.stă a consu- 

mului foloseşte normele instituţionale şi contextul cultural pentru a construi 
un model al comportamentului consumatorului. Pentru a-şi testa empiric 
teoria, instituţionalistul foloseşte studii de caz, studii istorice şi/sau chestio¬ 
nare (cînd este posibil) pentru a vedea dacă normele şi contextul modelului 
structural construit coincid cu structura lumii „reale** aşa cum este inter¬ 
pretată aceasta de el însuşi şi de alţii. 

în cazul instituţionalismului, ceea ce Thomas Kuhn ar numi ştiinţă „nomială** 
constă din efectuarea de studii de caz şi folosirea lor pentru dezvoltarea sau 
extinderea unui model de bază.^^ Ştiinţa „revoluţionară** constă în construirea 
de noi modele de bază, menite să înlocuiască pe cele vechi care nu pot fi 
puse de acord cu lumea „reală**. 

De exemplu, în lucrările sale Teoria clasei neproductive şi Teoria intre- 
prinderii^ Veblen a construit un model structural de bază al canoanelor 
pecuniar-prădalnice de conduită corectă în consum şi producţie în condiţiile 
capitalismului modem. în Genuania imperială şi Invălăinîntul superior în 
America, între altele el a realizat studii de caz, dezvoltînd şi extinzînd 
modelul său structural spre a determina cît de bine se potrivea acesta lumii din 
jur. în aceste studii de caz, a încercat să strîngă probe structurale şi să le 
interpreteze. N-a făcut prcdicţii concrete şi n-a căutat probe predictive; prin 
observaţiile sale subtile şi prin lecturile sale avide din domeniul tuturor 
ştiinţelor sociale, a căutat să înţeleagă, nu să facă predicţii. 


Probele predictive m teoria economică neoclasică 


Modelele structurale ale teoriei instituţionale nu facilitează generarea de 
deducţii sau predicţii logice^-*; aceasta este facilitată de modelele deductive 
ale teoriei neoclasice. Este, de aceea, lesne de înţeles faptul că economia 
neoclasică s-a afimiat în principal pe direcţia generării logice a deducţiilor şi 
a căutării de probe predictive.^^ 

în teoria economică neoclasică, ştiinţa „normală** constă în strîngerea de 
date privitoare la preţuri şi cantităţi pentru testarea predicţiilor referitoare la 
cerere şi ofertă generate de modelele deductive ale consumatorului şi 
producătorului. Ştiinţa „normală** a teoriei economice instituţionaliste se 
concretizează în studii de caz pe linia unor, să zicem, Adolf Berle şi Gardiner 
Means^^, pe cînd cea a teoriei neoclasice caută să genereze deducţii logice, 
prin economiştii de fomiaţie matematică şi să testeze statistic aceste predicţii 
prin străduinţele altor economişti. Fireşte, deducţia matematică şi testarea 
empirică se efectuează adesea simultan. De exemplu, în 1938 au fost publi¬ 
cate două lucrări remarcabile de factură neoclasică: Analiza mateniatică 
pentru economişti a lui R. G. D. Allen şi Teoria şi măsurarea cercr/7 a lui 
Henry Schultz. Allen a dezvoltat instrumentele matematice necesare 
deducţiilor (predicţiilor) cantitative, făcîndu-le cunoscute unei generaţii de 
neoclasici. în acelaşi timp, Schultz a făcut muncă de pionierat în determi¬ 
narea şi testarea statistică a curbelor de cerere.^^ 

încheiere 

Discuţia de faţă încearcă să clarifice deosebirile metodologice dintre in- 
stituţionalişti şi neoclasici. Am schiţat anumite deosebiri dintre preconcepţiile 
şi tipurile de probe preferate de cele două şcoli de gîndire. Prima construieşte 
modele structurale ale normelor instituţionale încorporate într-un context cul¬ 
tural specific. în cadrul acestui model, comportamentul indivizilor este în mare 
măsură rezultatul mediului instituţional în care ei trăiesc. Aceasta face ca 
natura sau structura detaliată a acestui mediu instituţional-cultural să fie de 
maximă importanţă teoretică şi empirică. Studiile de caz şi chestionarele prin 
care este sondată această structură sînt măcinişul morii empirice a acestei 
şcoli. Şcoala neoclasică elaborează modele deductive bazate pe postulate care 
generează predicţii logice privitoare la consumatorii individuali şi la firmele 
individuale. în cadrul acestui model, optimizarea alegerilor individuale este 
folosită pentru a face predicţii despre cantităţile oferite şi cele solicitate. De 
aceea, mediul instituţional-cultural este aici mai puţin semnificativ. Capătă, în 
schimb, o importanţă de prim ordin datele statistice privitoare la preţuri şi la 
cantităţi, cu care urmează a fi comparate predicţiile. 

Rezultă de aici cu destulă claritate de ce sînt atît de diferite cele două 
şcoli de gîndire. Preconcepţiile lor şi cercetările lor empirice îi duc pe practi¬ 
cieni în direcţii foarte diferite. 


NOTE 


1 . Dintre lucrările de filozofie a ştiinţei la care apelez în acest articol menţionez: 
Paul Diesing, Pnttenis of Discovery in the Social Sciences (Aldine-AUierton, New 

4. Ibid., p. 298. Vezi şi pp. 332-346. 

7. Thorstein Veblen, „The Limitations of Marginal Utility**, în The Place of 
Science in Modem Civilization, pp. 242—243. 


292 




Deosebirile metodologice dintre teoria economică instituţională cea neoclasică 

8. Vezi Paul Streeten, „Appendix: Recent Controversies“, în 77ie PoUticaî Element 

ptolemeică, plasînd în centru individul", John E. Roemer „Neoclassicism, Marxism 
and Collective Action", Journal of Economic Issues 12 (martie 1978), p. 148. 

13. B. F. Skinner, Beyond Freedom and Dignity (Bantam Books, New York 
1971), p. 166. 

14. Machlup, „Theories of the Firm", p. 4. 

introspecţie (subiectivism), behaviorism şi gestaltism, vezi Wolfeanc Kohler Gestalt 

P5ychoyog:y(NewAmericanUbrary,NewYork.l975 [1947]). 

16. Thorstein Veblen, „Why Is Economics Not an Evolutionary Science?" în 
Science in Modem Civilization^ pp. 73-74. 

17. Diesing, Patterns ofDiscovery, p. 125. Vezi şi Thorstein Veblen, „The Limita- 
tions of Marginal Utility", pp. 237-239 şi „The Socialist Economics of Karl Marx and 
His Followers", pp. 441-443, ambele în Science in Modem Civilization. Despre beha- 
viorismul şi antisubiectivismul lui Veblen discută Joseph Dorfman în Thorstein 
Veblen and His America, ed. a 7-a (Kelley, Clifton, N. J., 1972), pp. 291-293, 

18. Vezi şi Nagel, Stnicture of Science, p. 535-546; şi Kendall P. Cocliran, „Eco- 
noinics as Moral Science", Review of Social Economy 32 (oct. 1974), pp. 185-195. 

19. Vezi şi William M. Dugger, „Instituţional and Neoclassical Economics 
Compared", Social Science QuaiterlySS (dec. 1977), pp. 449-461. 

23. Thomas S. Kuhn, 77je Stnicture of Scientifjc Revolutions, ed. a 2-a 

Chicago Press, Cliicago, 1938). 


293 






I 



























PARTEA A V-A 


Noi orientări filozofice 


în cursul ultimului deceniu, filozofia ştiinţei s-a detaşat de concepţia 
pozitiviştilor logici şi de cea a lui Karl Poppcr, orientîndu-se spre o investi¬ 
gare mai detaliată a ştiinţelor particulare. Cele mai multe studii s-au 
concentrat asupra ştiinţelor naturii, dar n-au lipsit nici preocupările filozofice 
privitoare la economia politică. Eseurile semnate de Alexander Rosenberg şi 
Daniel Hausman, ambii cu formaţie filozofică, exemplifică aceste noi 
strădanii din filozofia ştiinţei economice. 

Dar majoritatea studiilor de filozofie şi metodologie a ştiinţei economice 
sînt totuşi scrise de economişti. O dată cu năruirea oricărui consens între filo¬ 
zofii ştiinţei, economiştii trebuie, însă, să fie atenţi pe ce filozofie a ştiinţei 
se sprijină. în eseul final al acestui volum, Mark Blaug examinează critic 
concepţiile a doi prestigioşi filozofi contemporani ai ştiinţei, Thomas Kuhn 
şi Imre Lakatos, şi se întreabă ce fel de lumină aruncă ele asupra modului 
nostru de a înţelege teoria economică. 

Antologia de faţă nu ajunge, din păcate, la adevăruri de necontestat. 
Majoritatea problemelor din filozofia şi metodologia ştiinţei economice sînt 
dificile şi rămîn încă deschise. Această ultimă secţiune nu oferă răspunsurile, 
dar sugerează cum să le căutăm. 



CAPITOLUL 19 


Interacţiunea dintre studiile microeconomice 

şi cele macroeconomice 

ALEXANDER ROSENBERG 


Alexander Rosenberg (1946 — ) s-a născut la Salzburg, în Austria. A 
obţinut doctoratul în filozofie la Universitatea Johns Hopkins. în 
prezent este profesor de filozofie şi ştiinţă socială la Universitatea din 
Syracuse. Pe lîngă numeroasele sale lucrări publicate din domeniul 
filozofiei ştiinţei economice, profesorul Rosenberg are importante 
cercetări asupra cauzalităţii şi de filozofie a biologiei. 

Deşi criticile inspirate conceptual şi metodologic la adresa teoriei microecono¬ 
mice clasice abundă, este puţin probabil că ele vor putea discredita în cele din 
urmă această teorie dacă nu vor fi suplimentate cu date empirice convingătoare, 
în plus, dată fiind concepţia astăzi ortodoxă despre natura şi justificarea teoriei 
microeconomice, anumite tipuri de date empirice este improbabil să aibă o 
influenţă reală asupra gradului de convingere cu care mulţi economişti 
îmbrăţişează această teorie. Concepţia ortodoxă şi-a primit formularea clasică 
în teza lui Friedman că postulatele pe care le face această teorie cu privire la 
comportamentul agenţilor economici individuali nu se cer şi, de altfel, nici nu 
pot să fie testate; aşadar, pentru cine acceptă tezele lui Friedman^ datele ce par 
să infirme postulatele teoriei microeconomice nu sînt admisibile ca teste ale ei. 
Viziunea lui Friedman despre metodologia ştiinţei economice pozitive admite, 
de fapt, relevanţa datelor statistice pentru testarea teoriei microeconomice. Şi 
cum viziunea friedmaniană se bucură de o atît de largă adeziune printre eco¬ 
nomiştii cu preocupări metodologice, este cazul să examinăm mai îndeaproape 
relaţia dintre această teorie şi genul de date ce constituie teste admisibile ale ei, 
în articolul de faţă vreau să examinez această relaţie, trasînd paralele cu relaţia 
dintre o microteorie fizică şi datele agregate despre care se consideră că-şi pri¬ 
mesc explicaţia prin ea. Voi examina apoi consecinţele pe care le-ar antrena 
concluzia că teoria microeconomică este infirmată de date agregate privitoare 
la o economie sau că nici măcar nu este aplicabilă la ele. în ultima parte a arti¬ 
colului abordez relaţia dintre teoria microeconomică şi teoria macroeconomică, 
încercînd să arăt că şi aici avem un pandant al relaţiilor dintre microteorii şi 
macroteorii din ştiinţa fizică. Din examinarea acestor trei chestiuni va reieşi, 
cred, că unele trăsături centrale şi distinctive ale microeconomici clasice tre¬ 
buie să joace şi pe viitor un rol central în dezvoltarea teoriei economice. 

în caracterizarea celei de-a doua probleme, vreau să lămuresc o distincţie 
de care m-am folosit mai sus şi care, în raport cu ceea ce unnăresc eu aici. 

Din Philosophy of the Soci^ Sciences, voi. 6 (1976), pp. 35—53). 

este important să fie foarte cWă. Este vorba de distincţia dintre, pe de o 
parte, confirmarea sau infiimarea unei teorii de către datele disponibile, şi, pe 
de alta, aplicabilitatea sau inaplicabUitatea teoriei la respectivele date. O lege 
gener^ă sau teorie este aplicabilă la un anumit ansamblu de date dacă şi 
numai dacă aceste date satisfac condiţiile antecedente ale legii. Astfel, enunţul 
general „toate lebedele sint albe** este aplicabil la lebede, dar la cerbi nuj iar 
pentru a testa aceasta lege, nu-i de-ajuns să se determine culoarea unei păsări 
particulare, ci trebuie să determinăm şi specia căreia îi aparţine. Astfel, o gîscă 
albă nu oferă un test pentru ipoteza noastră, aceasta nefiind aplicabilă la 
gîşte, O lebădă care este neagră pentru că e murdară de petrol nu oferă nici 
ea un test, deoarece condiţia antecedenţă a legii noastre exclude în mod 
implicit, printr-un cetcris pânbus subînţeles, un asemenea caz din domeniul 
de aplicabilitate al legii. încercarea de a confirma sau infirma un enunţ general 
sau o teorie presupune aplicabilitatea acestora la datele pe care le invocăm în 
acest scop. Tocmai faptul acesta împiedică, m parte, falsiEcarea riguroasă a 
unei legi sau teorii. Oat fiind că testele reclamă în mod invariabil supoziţii 
auxiliare — inclusiv supoziţia că datele satisfac condiţiile antecedente din 
propoziţia supusă testării — putem oricînd să păstrăm o teorie negînd aplica¬ 
bilitatea ei la materialul empiric de care dispunem. întrebarea dacă teoria este 
aplicabilă e logic anterioară întrebării dacă ea este sau nu confirmată. Fireşte, 
în practică cea mai bună garanţie a aplicabilităţii unei teorii este compatibili¬ 
tatea consecinţelor ei observabile cu datele strînse în vederea testării ei. Pe 
de altă parte, eşecul predictiv nu poate să distingă între falsitate şi inaplica- 
bilitate. Tocmai de aceea distincţia este uneori pierdută din vedere, iar unele 
teorii, mai ales din ştiinţele sociale, au fost respinse ca fiind false, cînd de 

fapt erau inaplicabile la datele-test şi ca atare rămăseseră, la drept vorbind, 
netestate. 

Această distincţie va fi de importanţă crucială în discuţia de mai jos 
privind relaţia dintre microeconomie şi datele statistice agregate avansate 

uneori de economişti pentru a pune sub semnul întrebării adevărul sau 
relevanţa şi utilitatea ei. 


I 

Dacă agenţii economici individuali acţionează în conformitate cu legile 
microeconomice, iar economii întregi sînt alcătuite exclusiv din asemenea 
agenţi şi din creaţiile lor, pare rezonabil să presupunem că enunţurile gene¬ 
rale ce descriu comportamentul unei economii ar putea fi produse prin 

agregarea aritmetică a comportamentului agenţilor aşa cum este descris de 
aceste legi. 

De altfel, economiştii bănuiau demult că, date fiind anumite ipoteze auxi¬ 
liare, agregarea comportamentului maximizant, cerută de teoria clasică, va 
produce rezultate frapante. Walras a fost primul care, în 1874, a sugerat ck în 
condiţiile unor randamente de scară constante sau descrescătoare, o 
economie formată din agenţi ce se comportă în conformitate cu teoria cla.sică 

Alexander Rosenberg 


va ajunge la un „echilibru general**. Adică, comportamentul maximizant al 
consumatorilor şi producătorilor se soldează inevitabil cu un echilibru între 
cantităţile oferite şi cele cerute pe fiecare din pieţele economiei respective, 
inclusiv pe piaţa muncii. Abia peste şaizeci de ani a putut fi formulată prima 
dintr-o serie de demonstraţii elegante ale acestei teze. Aceste demonstraţii 
fac uz de ipoteze întrucîtva diferite despre agenţi, dar toate se plasează hotărît 
în tradiţia teoriei clasiceDar, chiar şi în lipsa unei demonstraţii riguroase, 
economiştii din secolul al XlX-lea şi de la începutul secolului al XX-lea au 
îmbrăţişat punctul de vedere că nereuşitele unei economii de a menţine un 
echilibru general nu sînt decît devieri temporare. în sprijinul acestui punct de 
vedere veneau şi consolările teoriei macroeconomice tradiţionale a cărei dezvol¬ 
tare este anterioară gîndirii marginaliste care a produs microeconomia clasică. 

în măsura, deci, în care echilibrul general walrasian este o consecinţă 
logică a unor teze caracteristic microeconomice privitoare la agenţi, el gene¬ 
rează cel puţin o consecinţă macroeconomică implicită. Unii economişti au 
şi exprimat, de altfel, explicit acest punct de vedere. 

Teoria echilibrului genera! formează o punte între aceste două ramuri ale teoriei 
economice, folosind instrumentele microeconomici pentru analiza comportamentului 
întregii economii. Teoria echilibrului general are în comun cu macroeconomia inter- 
relaţiile existente între pieţele de bunuri şi servicii în cadrul economiei, iar cu 
microeconomia — faptul că anali 2 :a sa se raportează nu la agregate, ci la decidenţii 
individuali şi la mărfurile individuale. întrebările fundamentale la care teoria ecliîli- 
brului general încearcă să răspundă sînt aceleaşi cu cele ce se pun în teoria macro¬ 
economică... Dar acolo unde aceasta din urmă oferă răspunsuri în termeni de 
agregate, teoria echilibrului general oferă răspunsuri în termeni de consumatori, 
producători şi mărfuri individuale din care sînt formate aceste agregate.^ 


Această caracterizare nu evidenţiază decît incomplet conexiunile echili¬ 
brului general cu teoria microeconomică. Prima nu numai că apelează la 
conceptele folosite în teoria microeconomică, ci este în bună măsură o încer¬ 
care sistematică de a vedea ce se poale deriva logic din unele versiuni extrem 
de formalizate ale celor mai generale enunţuri ale acesteia. De aici interesul 
ei statornic pentru economiştii matematicieni. Interesul pentru teoria echili¬ 
brului general nu rezultă nicidecum din faptul că ea ar descrie comporta¬ 
mentul vreunei economii reale; şi în acest sens ea este foarte departe de 
preocupările macroeconomice curente. Motivul e că practic nimeni nu-şi 
închipuie astăzi că economiile naţionale manifestă un echilibru general de 
felul celui descris de teorie. Majoritatea economiilor manife.stă diferite dez¬ 
echilibre între oferta şi cererea de bunuri şi servicii. în particular, dezechili¬ 
brul aparent secular al pieţei muncii din economiile industrializate reprezintă 
una din cele mai grave probleme pentru politica publică. Dacă însă logica ne 
dă asigurări că agregarea comportamentului, aşa cum pretinde teoria micro- 
econonomică, duce la echilibru general, ce urmează de aici? Putem infera că 


dacă o economic nu manifestă acest echilibru, teoria clasică este falsificată? 


Desigur că unii economişti (şi unii nc-cconomişti) par să fi raţionat aşa. Ei au 
tras concluzia că ori teoria clasică ar trebui abandonată în favoarea unei teorii 

niicroecononomice alternative, ori ar trebui abandonat întregul demers 
microecononomic, îndreptîndu-ne atenţia doar asupra teoriei macroecono¬ 
mice. Unii sugerează chiar să abandonăm cu totul teoretizarea economică. 
Adolph Lowe pare să fi îmbrăţişat această opţiune în cîteva locuri diferite.'* 

După Lowe, a existat „o perioadă limitată a istoriei economice — perioada 
capitalismului clasic din deceniile ce au urmat revoluţiei industriale — căreia 
[formularea standard a teoriei economice] i se potriveşte bine“. In condiţiile 
actuale însă, eşecurile teoriei tradiţionale par mult mai mari decît succesele. 
„E ca şi cum s-ar fi întîmplat ceva cu însuşi obiectul cercetării, fiicîndu-1 tot 
mai refractar la metodele de investigaţie tradiţionale. Natura acestei schimbări 
este un spectru mereu mai larg de configuraţii comportamentale şi mo- 
tivaţionale avînd drept consecinţă o „dezordine** creseîndă în procesele auto¬ 
nome ale pieţelor modeme** (Lowe, 1969, p. 2). Lowe trage concluzia pesimistă 
că „pare imposibilă construirea ... unei teorii [cu suficientă putere explicativă 
şi predictivă] dacă fenomenelor observabile ... le lipseşte acel minim de 
ordine ce constituie condiţia oricărei generalizări ştiinţifice** (Lowe, 1969, 
p, 3). Voi examina concluzia lui Lowe ceva mai încolo; pentru moment, să ne 
ocupăm de tezele sale privitoare la teoria tradiţională şi la dezordinea pieţei. 
Ar fi evident greşit să admitem dc-a dreptul că dezordinile de pe piaţă infirmă 
o teorie care prezice ordine — adică echilibru —dacă n-avem motive de a 
considera că sînt întrunite condiţiile iniţiale descrise în antecedentele legilor 
generale ale teoriei şi, în plus, că este satisfăcută clauza implicită ceteris 
paribus ataşată acestor propoziţii. Ar trebui de asemenea să pretindem anumite 
alte lucruri (ce nu se referă la agenţi): de exemplu, să nu fie prezente economii 
de scară. Altminteri datele macro nu pot servi ca test al teoriei, pentru că 
aceasta nu le-ar fi aplicabilă. Dar după cum admite Lowe, „s-a întîmplat ceva 
cu obiectul cercetării** — cu agentul economic. După părerea lui Lowe, 
anticipările acestuia s-au schimbat într-un mod ce complică problemele deci¬ 
ziilor sale, adăugînd noi credinţe la bagajul celor pe baza cărora trebuie să cal¬ 
culeze spre a-şi determina acţiunile. Cu alte cuvinte, în mod evident clauza 
ceteris paribus nu este satisfăcută. Şi mai clar este, apoi, că la nivelul 
societăţilor industriale se manifestă în mod persistent economii de scară. în 
consecinţă, pare mai îndreptăţit să admitem că teoria clasică nu este falsă, ci 
mai degrabă inaplicabilă şi ca atare irelevantă şi inutilizabilă. Dar chiar şi 
această concluzie este mult prea dură. 

Sugestia lui Lowe că în fapt teoria clasică dădea seama bine de „capita¬ 
lismul clasic** este ea însăşi prea generoasă. Căci în activitatea economică din 
secolul al XlX-lea au existat dezechilibre substanţiale; în plus, acţiunile 
agenţilor individuali se produceau în condiţii pe care teoria clasică nici nu Ie 
lua măcar în considerare. Cea mai importantă dintre acestea era, bineînţeles, 
incertitudinea, condiţia care face teoria clasică total inaplicabilă (dar nu 
neapărat falsă). Incertitudinea ca fapt economic are implicaţii pentru toate 
aspectele comportamentului economic, îndeosebi însă pentru modul în care 
individul se raportează la bani. Legătura dintre bani şi teoria clasică este 
întrucîtva artificială. Banii pot fi incluşi în schema echilibrului general, dar 
cum, în şi prin ei înşişi, nu sînt purtători ai unei utilităţi, maximizarea utilităţii 

nu poate oferi o explicaţie reală a dorinţei consumatorului de a poseda bani 
în condiţii de incertitudine. Efectul incertitudinii asupra acţiunilor agenţilor 
şi în particular asupra cantităţilor de bani pe care vor să le aibă ca urmare a 
acestei incertitudini este atît de amplu îneît anulează total condiţiile presu¬ 
puse de teoria microeconomică clasică. 

Ar fî impropriu să se conchidă de aici că această teorie e falsă. Ar trebui 
să tragem, atunci, concluzia că teoria clasică este irelevantă pentru că e 
inaplicabilă? Să examinăm problema mai generală dacă trebuie considerată 
inutilizabilă sau irelevantă orice teorie generală în cazul căreia condiţiile 
antecedente pe care le reclamă enunţurile ei generale nu sînt niciodată întru¬ 
nite. Un exemplu deosebit de clar îl oferă în acest sens prima lege a lui 
Newton. 

(I) Cînd asupra unui corp nu acţionează nici un fel de forţe, el rămîne în 
repaus (sau în mişcare rectilinie uniformă). 

Aici condiţia antecedenţă, absenţa forţelor, nu se realizează de fapt niciodată, 
şi totuşi nici o lege nu s-ar putea dovedi mai utilă şi mai relevantă. Fireşte, 
această propoziţie .spune atît de mult prin ca însăşi îneît nu considerăm deloc 
absenţa condiţiilor ci iniţiale ca pe un argument împotriva ei. Un exemplu mai 
bun ne oferă teoria cinetică a gazelor, aşa-numitul model al „bilelor de biliard^ 
pentru comportamentul gazelor. Se pot trasa cîteva paralele utile între teoria 
microeconomică şi teoria cinetică clasică. Ambele au consecinţe agregative ce 
nu se întîlne.sc în observaţie: în primul caz consecinţa agregativă se consideră 
a fi echilibrul general; în cel de-al doilea este următoarea ecuaţie de stare 
pentru un gaz compus din molecule guvernate de teoria cinetică (aşa cum 
agenţii sînt guvernaţi de teoria microeconomică): 

!• 

(II) PV = rT, 

unde P şi V reprezintă presiunea şi respectiv volumul, T temperatura 
absolută, iar r este o constantă. Din nefericire, gazele nu se comportă în 
conformitate cu (II), iar această discrepanţă creşte o dată cu valorile variabi¬ 
lelor în cauză. Spre deosebire de ceea ce se întîmplă în microeconomie, aici 
admitem fără echivoc că observaţiile clar incompatibile cu (II) infirmă teoria 
cinetică. Nu putem trage concluzia că antecedentele propoziţiilor generale 
ale acestei teorii pur şi simplu nu se realizează. Ci recunoaştem că ele nu se 
pot realiza. Pentru că printre aceste condiţii antecedente se numără unele ce 
smt incompatibile cu legi deja statornicite ale naturii: existenţa unor mase 
fără volum între care nu acţionează nici un fel de forţe de atracţie. Conchi¬ 
dem, de aceea, falsitatea teoriei cinetice a gazelor, şi nu doar in aplic abilitatea 
ei la comportamentul real al gazelor. în mod firesc, dacă am putea descoperi 
incompatibilităţi similare între condiţiile antecedente ale enunţurilor micro¬ 
economice generale şi anumite legi statornicite ale naturii, ar trebui să 
calificăm teoria microeconomică drept inechivoc falsă. 

Pe de altă parte, deşi este nu doar strict inaplicabilă ci şi falsă, teoria 
cinetică clasică este în mod incontestabil utilă şi relevantă. Ea nu reprezintă o 
cunoştinţă imperfectă. Pentru un anumit interval de valori ale presiunii. 

temperaturii şi volumului» ea dă rezultate pe care între anumite limite le 
putem socoti valabile. în plus, am izbutit să obţinem succesiv explicaţii mai 
detaliate ale comportamentului moleculelor de gaz şi ecuaţii de stare mai deta¬ 
liate pentru gaze. Aceste teorii succesive ne-au permis să elucidăm 
inexactităţile flagrante din teoria cinetică clasică şi să explicăm totodată cum 
şi de ce teoria clasică oferă, pentru un interval limitat de valori, descrieri 
suficient de bune ale fenomenelor gazoase. 

Să-observăm cum au fost produse teoriile succesoare: prin adăugiri la 
condiţiile antecedente ale legilor generale ce descriu comportamentul mole¬ 
culelor de gaz, cu consecinţe pentru noile ecuaţii de stare pe care le cuprind 
aceste teorii. Spre sfîrşitul secolului al XlX-lea, van der Waals a propus în 
locul lui (II) o nouă ecuaţie de stare: 

(III) (P + a/v2) (V - b) = rT, 

unde a reprezintă efectele forţelor de atracţie ce acţionează între moleculele 
individuale şi este o constantă independentă de gazul considerat, iar b este 
volumul exclus datorită mărimii finite a moleculelor. Parametrii a şi b 
exprimă tocmai acele trăsături ale sistemelor fizice în interacţiune a căror 
neglijare face ca teoria clasică să fie o idealizare. Atribuind moleculelor de 
gaz proprietăţile descrise de aceşti parametri, obţinem explicaţia lui (III), a 
abaterilor lui (II) de la valorile observate ale presiunii, temperaturii şi volu¬ 
mului, ca şi a acurateţei satisfăcătoare a lui (II) pentru unele valori ale 
acestor variabile. Cu cît este mai mare presiunea gazului, cu atît moleculele 
sînt mai apropiate unele de altele; de la un anumit punct gazul nu mai poate 
fi comprimat din pricina impenetrabilităţii moleculelor, iar volumul nu mai 
poate fi micşorat. Din această cauză, la o presiune ridicată, volumul gazului 
va depăşi valoarea pe care o dă (II). Tot aşa, efectele forţelor de atracţie cresc 
o dată cu micşorarea volumului, pentru că moleculele vor fi mai aproape 
unele de altele. Astfel, la presiuni ridicate o scădere a temperaturii nu va 
determina creşterea volumului cerută de (II). 

Succesoarele teoriei cinetice clasice corijează erorile acesteia şi explică 
utilitatea ei adăugînd noi elemente la condiţiile antecedente ale legilor ce 
guvernează comportamentul constituentelor gazului. 

Este evident că în general din simplul fapt că condiţiile antecedente ale 
unei teorii nu sînt satisfăcute nu rezultă că teoria este inutilizabilă sau că este 
irelevantă sub aspect ştiinţific. Atît despre problema generală. Cum rămîne 
însă cu teoria microeconomică? Putem susţine utilitatea şi relevanţa ei în 
aceeaşi mă.sură ca în cazul teoriei cinetice a gazelor? Putem anticipa o 
evoluţie similară a teoriei microeconomice? Iată întrebări la care nu se poate 
răspunde pînă la capăt a priori Cîteva lucruri pot fi spuse totuşi. în cazul 
teoriei cinetice, direcţia în care s-au dezvoltat succesoarele ei putea fi „anti¬ 
cipată** pe baza faptului că din condiţiile ei antecedente erau excluse explicit 
elemente despre care ştim din alte teorii fizice că sînt relevante. în cazul 
teoriei microeconomice situaţia e mult diferită. Aici nu putem anticipa ce 
direcţie va urma specificarea în continuare a condiţiilor ei antecedente, în felul 

în care putem determina retrospectiv direcţia teoriei revizuite. Pentru că nu 
există teorii statornicite ale acţiunii umane care să ne poată oferi noi detalii 
despre comportamentul agenţilor. De exemplu, dacă am avea o teorie 
credibilă care să explice consumul ostentativ sau demonstrativ, am putea 
adăuga la antecedentele legilor microeconomice anumite precizări specifice, 
care ne-ar permite să explicăm unele nepotriviri vizibile cu teoria clasică în 
felul în care teoria cinetică modificată o corectează pe cea clasică. în 
schimb, în absenţa unor asemenea teorii prognozele privind direcţia în care 
se va produce o asemenea precizare a teoriei microeconomice rămîn 


pronunţat speculative. Ne putem aştepta, totuşi, ca, aşa cum succesoarele 
teoriei cinetice clasice păstrează unele trăsături distinctive ale precursoarei 
lor, dezvoltările microeconomice, dacă vor avea loc, să păstreze alura de 
bază a teoriei clasice. In cazul teoriilor ce descriu comportamentul gazelor, 
teoriile succesive au păstrat ideea că gazele sînt compuse din molecule ce 
acţionează în conformitate cu legile de bază ale mecanicii (newtoniene sau 


cuantice) care guvernează şi obiectele macroscopice. Modificările teoriei 
microeconomice clasice ne putem aştepta să păstreze o versiune sau alta a 
postulatului maximizării şi tezele caracteristice privitoare la ordonarea 
preferinţelor. Nu este exclus ca acestea, în conjuncţie cu anumite ipoteze 
privind constituirea estimărilor de probabilitate subiective în condiţii de 
incertitudine, să se dovedească mai aplicabile decît teoria clasică şi mai 
concordante cu observarea comportamentului atît individual, cît şi în grup. în 
plus, revizuirile succesive ale unei asemenea teorii, care ar specifica succesiv 
condiţiile antecedente, ar putea aproxima din ce în ce mai mult o teorie care 


să fie deopotrivă aplicabilă şi confirmată. 

într-adevăr, unele cercetări microeconomice ţintesc tocmai în această 
direcţie. Studiile de teoria jocurilor, deşi au adesea un caracter normativ, s-au 
orientat uneori spre descrierea comportamentului economic real în condiţii de 
incertitudine. Mai importantă este dezvoltarea microeconomici probabiliste. 

Deşi se află încă într-o fază de început, acest domeniu de cercetări mi se 
pare clar că evoluează în direcţia pe care am descris-o. Deocamdată părerile nu 
concordă în ce priveşte forma exactă pe care o va îmbrăca o asemenea teorie, şi 
cu atît mai puţin în ce priveşte o prezentare axiomatică a ei comparabilă cu cea 
deja exi.stentă pentru teoria actuală, dar este clar că microeconomia probabilîstă 
este o dezvoltare a teoriei clasice, accentuat analogă dezvoltărilor reprezentate 
de succesoarele teoriei cinetice a gazelor. Mai multe .studii microeconomice au 
utilizat modelul von Neumann-Morgenstem al maximizării utilităţii în condiţii 
de incertitudine. Să considerăm, de exemplu, următoarele postulate privind 
comportamentul consumatorului şi al întreprinzătorului.^ 


Postulatul I; în fiecare perioadă un consumator ordonează secvenţele de chel¬ 
tuieli alternative în conformitate cu valoarea anticipată a utiliuăţii pe care ar oferi-o 
fiecare din ele. în plus, în fiecare perioadă consumatorul se comportă ca şi cum ar 
încerca să aleagă, în limitele constrângerilor bugetului său, planul de cheltuieli care-i 
oferă cea mai mare utilitate anticipată. 

Postulatul II: în fiecare perioadă /, întreprinzătorul ordonează planurile alterna¬ 
tive de operaţii în conformiste cu valoarea anticipată a utilităţii pe care fiecare din 

ele i-o oferă. în plus, în fiecare perioadă t, el se comportă ca şi cum ar încerca să 
aleagă, în limita constrîngerilor sale de producţie şi financiare, planul de operaţii ce-i 
aduce cea mai mare utilitate anticipată. 

Valoarea anticipată de către agent a unui anumit rezultat este dată de 
produsul dintre utilitatea şi probabilitatea lui. Este cît se poate de limpede că 
aceste postulate constituie o extindere naturală a teoriei clasice, aplicabilă cel 
puţin la anumite tipuri de condiţii la care teoria claisică nu este aplicabilă. în 
condiţii de incertitudine probabilităţile sînt întotdeauna 1 sau 0, a.stfel că 
maximizarea valorii anticipate se reduce la maximizarea utilităţii. Acest fel 
de extindere probabilistă se menţine întru totul în spiritul teoriei clasice. în 
plus, unii economişti au încercat explicit să arate că fenomene cum sînt 
cererea de bani şi lichidităţi pe care teoria clasică nu o poate explica devine 
explicabilă prin introducerea incertitudinii în concepţia maximizării.^ 

Un semn deosebit de clar al măsurii în care aceste succesoare constituie 
extinderi ale teoriei clasice, şi nu concurenţi incomensurabili ai acesteia, este 
cantitatea de energie cheltuită de economişti în încercarea de a determina 
dacă astfel de modele sînt compatibile cu echilibrul general asociat teoriei 
clasice sau implică acest echilibru. Economiştii au aplicat această inovaţie şi 
la probleme ale economiei bunăstării, ale comportamentului monopolist, ale 
comerţului internaţional şi la alte domenii unde teoria clasică oferea o analiză.^ 

Totuşi, s-ar putea obiecta că, chiar dacă putem elabora o teorie microeco¬ 
nomică probabilistă aplicabilă care descrie corect calculele şi acţiunile unui 
agent economic individual, această teorie s-ar putea dovedi inutilizabila. Căci 
să presupunem că o teorie microeconomică probabilistă satisfăcătoare se 
vădeşte a fi atît de complexă, îneît să pună în joc prea mulţi parametri şi varia¬ 
bile şi prea multă infonnaţie, pentru a putea fi practic utilă. Determinarea 
consecinţelor agregate ale unei asemenea teorii ar depăşi mijloacele noastre de 
calcul şi teoria se va dovedi inutilizabilă în practică. In plus, sa presupunem că 
teoria s-ar dovedi atît de complexă îneît să reclame cantităţi de infomiaţic exa¬ 
gerat de mari chiar şi pentru a realiza o predicţie exactă a comportamentului 
unui agent economic individual. S-ar putea atunci infera că dacă bănuim că 
formulările viitoare ale unei teorii microeconomice probabiliste se vor dovedi 
extrem de greu de mînuit, ar fi mai bine ca întregul proiect de edificare a teo¬ 
riei microeconomice să fie abandonat. 

Dar, chiar dacă acest pesimism privind teoria microeconomică, în sprijinul 
căruia nu s-au adus pînă în prezent argumente concludente, ar fi îndreptăţit, el 
nu ar legitima concluzia că străduinţele legale de teoria economică trebuie 
abandonate. O atare concluzie presupune standarde de utilitate practică total 
nerezonabile în sfera gîndirii ştiinţifice, de fapt, nişte standarde ce sînt explicit 
excluse din ştiinţele naturii. în afara utilităţii practice, teoriile ştiinţifice au şi un 
rol teoretic: ele explică şi unifică, sintetizeiiză şi adîncesc înţelegerea fenome¬ 
nelor. Există şi teorii ştiinţifice fără nici un fel de consecinţe practice finit cal- 
culabile, dar care sînt totuşi esenţiale pentru scopurile teoretice menţionate. Să 
considerăm următorul pasaj dintr-o lucrare de iniţiere în mecanica cuantică, 
referitor la ecuaţia fundamentală ce intervine în descrierea fenomenelor subato- 

mice:* 

Ecuaţia independentă de timp a lui Schrddinger pentru doi electroni dintr~un 
atom de heliu n-a fost... de fapt... rezolvată niciodată. Situaţia este comparabilă cu 
cea a problemei celor trei corpuri, din mecanica cerească, cum ar fi de exemplu 
Soarele, Pămîntul şi Luna. Deşi principiile fundamentale ce guvernează mişcarea 
acestor corpuri, legile lui Newton şi legea gravitaţiei sînt bine cunoscute, ecuaţiile 
diferenţiale ce rezultă din aplicarea acestor legi sînt atît de complicate încît n-au fost 
niciodată rezolvate exact. în locul unei asemenea rezolvări, se recurge la aproximaţii 
de diverse feluri pentru a obţine descrieri aproximative ale mişcării. Aşa e şi în cazul 
atomului de heliu şi al tuturor atomilor mai complicaţi. 

Pentru cititorul decepţionat de necesitatea de a face aproximaţii încă din faza de 
început a aplicării mecanicii cuantice, facem observaţia că acest mod de a proceda 
este necesar aproape totdeauna în aplicarea principiilor fizice la situaţii noi. 

Vedem, aşadar, că în fizia cuantică, încă de la primul nivel de complexi¬ 
tate este abandonată cerinţa aplicabilităţii calculatorii a regularităţii esenţiale 
din această teorie. După ce au formulat ecuaţia de undă a lui Schrddinger 
pentru cea mai simplă structură atomică posibilă, hidrogenul, fizicienii o 
abandonează explicit, în măsura în care este vorba de calcule practice, nu la 
nivelul de complexitate al celui dc-al nouăzeci şi doilea element, uraniul, ci 
la nivelul heliului, care este mai simplu decît toate celelalte elemente cu 
excepţia hidrogenului. De ce mai păstrează atunci fizicienii ecuaţia de undă a 
lui Schrddinger? Fiindcă ea oferă o explicaţie teoretic unitară a comporta¬ 
mentului atomilor şi al constituenţilor lor şi serveşte la explicarea altor 
fenomene mai complexe ca efecte statistice ale comportamentului atomic. 
Fizicienii nu presupun că fenomenele naturii sînt circumscrise de limitările 
calculatorii contingente. Cum ecuaţia de undă a lui Schrddinger oferă cea 
mai bună descriere şi explicaţie disponibilă a fenomenelor subatomice, 
oamenii de ştiinţă o păstrează, în ciuda faptului că din punct de vedere calcu- 
latoriu este inutilizabilă. 

Nu par să existe motive de a nu recunoaşte acelaşi statut unei teorii 
microeconomice probabiliste foarte complexe dacă se dovedeşte că ea implică 
dificultăţi de calcul fie şi insurmontabile. Desigur, acceptarea unei asemenea 
teorii presupune ca ea să satisfacă criterii nc-practice, teoretice de adecvare 
explicativă similare celor pe care le satisface legea fizică la care ne-am referit. 
Despre obiecţia că o teorie microeconomică probabilistă, de care pînă în pre¬ 
zent nu dispunem, s-ar putea dovedi practic inutilizabilă şi deci ştiinţific 
sterilă, putem spune deci că nu este decisivă chiar dacă ipoteza ei privind 
evoluţiile viitoare din studiile microeconomice s-ar dovedi corectă. 

Acum putem reveni la întrebarea formulată la început: Este legitim ca din 
faptul neîntrunirii condiţiilor antecedente ale teoriei microeconomice clasice 
să inferăm că această teorie este superfluă sau irelevantă? Evident că nu. Ea 
oferă punctul de plecare din care se dezvoltă teorii succesoare, explică 
anumite fenomene dîntr-un domeniu limitat al comportamentului economic, 
iar acolo unde este în dazacord cu datele avem explicaţii potenţiale ale sensului 
şi amplitudinii acestui dezacord. în sfîrşit, dacă succesoarele teoriei clasice 
continuă să se mişte în direcţia de acum, ele vor păstra trăsăturile centrale şi 
distinctive ale precursoarei lor. 

II 

Faptul că evoluţia studiilor microeconomice pare să urmeze o linie 
asemănătoare, sub unele aspecte importante, cu cea a teoriei cinetice nu consti¬ 
tuie, desigur, o garanţie că succesoarele ei vor realiza un succes asemănător 
celui realizat de succesoarele teoriei cinetice. El tinde însă să confirme ideea 
că economiştii tratează teoria lor într-un mod foarte asemănător celui în care 
îşi tratează fizicienii teoriile lor. Să presupunem, însă, că în cele din urmă 
teoria microeconomică clasică şi extinderile ei naturale se vor dovedi incom¬ 
patibile cu datele economice di.sponibile şi că nici o extindere naturală nu va 
promite să o facă suficient de aplicabilă pentru a putea oferi o explicaţie siste¬ 
matică a comportamentului economic, de grup sau individual, adică o 
explicaţie in acord cu datele statistice şi individuale. Mi se pare că Lowe vede 
în acest fel situaţia actuală. 

Lowe pune dezordinea fenomenelor macroeconomice pe seama dezor¬ 
dinii din microfenomene, arătînd că incertitudinile şi complexităţile vieţii 
economice modeme fac teoretic nedetemiinate rezultatele comportamentului 
maximizant individual, necesitate de teoria clasică. El subliniază: 


Ceea ce e important este faptul ca asemenea abateri ale mişcării economice de la 
modelul economiei clasice şi neoclasice pot fi înţelese uşor dacă luăm în considerare 
schimbările istorice intervenite în detenninantele iniţiale ale directivelor (regulilor de 
alegere) acţionale şi ale anticipărilor. 


Ce altceva avem aici dacă nu o clară recunoaştere a ideii că antecedentele 
teoriei niicroecononomice nu sînt întrunite în situaţiile reale ale agenţilor 
economici individuali? Iar dacă e aşa, mai trebuie oare să ne suqmndă faptul 
că datele macroeconomice nu manifestă o stabilitate clară în jurul echili¬ 
brului general walrasian? Dar în loc să recomande economiştilor o extindere 
a teoriei clasice în aşa fel îneît aceeasta să ia în considerare elementele care 
în prezent o fac inaplicabilă, Lowe ne sfătuieşte să abandonăm cu totul 
scopurile teoretice. Este clar că Lowe nu consideră comportamentul uman ca 
fiind intrinsec aleatoriu în aşa măsură îneît să nu fie posibile nici un fel de 
legi generale, ci îl apreciază doar prea complex pentru a permite să i se dea 
explicaţii sistematice îndeajuns de simple ca să poată fi utile practic. Ceva 
mai înainte am examinat un punct de vedere foarte apropiat de această 
concluzie, găsindu-1, în cel mai bun caz, neconcludcnt. Există însă un alt 


punct de vedere, cu care acesta se înrudeşte şi care merită atenţie. Să 
admitem că nu s-ar putea construi o teorie distinctiv microeconomică care să 
fie utilă practic sau indispensabilă teoretic. Această extindere ceva mai sofis¬ 
ticată a concluziei lui Lowe se cere examinată. Din eşecul teoretic şi practic 
al tuturor eforturilor rezonabile de a formula o teorie microeconomică am 
putea infera oare că datele economice exclud pur şi simplu o explicaţie 
teoretică? 

în raport cu scopurile urmărite de ştiinţă pare indicată presupunerea că 
agenţii economici, ca şi orice altceva în lume, sînt alcătuiţi exclusiv din 
constituenţi ale căror comportamente .sînt pe deplin determinate de legile 

fizicii. (Dacă această aserţiune ar fi contestată cu argumente preluate din 
mecanica cuantică, pentru menţinerea ei ar fi de-ajuns să se facă cîteva 
precizări.) Parc la fel de rezonabil să considerăm comportamentul observabil 
sau global al agenţilor ca nefiind decît o agregare a comportamentelor consti¬ 
tuenţilor lor. După cum ştim deja, din aceste fapte nu decurge nici că 
descrierile comportamentului global sînt reductibile în vreun sens direct la 
descrierile comportamentelor constituenţilor, nici că limbajul descripţiilor de 
acest al doilea fel oferă singurul sau cel mai util aparat conceptual pentru 
analiza agregatelor formate din aceşti constituenţi. Ceea ce decurge din 
presupoziţia noastră iniţială este că agenţii economici sînt în aceeaşi măsură 
ca orice alt lucru creaturi ale determinismului cauzal şi că, în principiu cel 
puţin, comportamentul lor poate fi descris prin legi cauzale. Printre legile 
care credem că pot oferi descrierea cerută se numără cele ale fizicii, chimiei 
şi, mai speculativ, ale psihologiei. Dar în prezent aceste legi şi interrelaţiile 
lor par a fi prea complexe pentru a permite construirea de explicaţii sistema¬ 
tice ale comportamentului suficient de simple pentru a fi utile economiştilor, 
în plus, conceptele microeconomice sînt noţiuni caracterizate funcţional fără 
să existe o microreducţic logic necesară a lor în termenii în care sînt formu¬ 
late legile acceptate ale ştiinţelor naturii. 

Un bun exemplu de noţiune caracterizată funcţional este cea de „cursă de 
şoareci^*. Spunînd ceva despre o „cursă dc şoareci“ nu spunem implicit 
aproape nimic despre alcătuirea ei fizică sau despre mecanismul ei de lucru. 
Noţiunea „cursă de şoareci" selectează o clasă de obiecte a căror existenţă are 
în comun anumite cauze şi efecte, ca de exemplu dorinţa de a prinde şoareci şi 
prinderea lor. în mod asemănător, obiectele teoriei economice sînt caracteri¬ 
zate exclusiv prin anumite antecedente cauzale şi prin consecinţele lor (econo¬ 
mice şi non-economice). De exemplu, „cumpărările" pot fi individualizate prin 
cauzele şi efectele lor, modificările de preţuri, schimburile de mărfuri şi/sau 
bani, dar nu pot fi caracterizate prin faptul că se produc prin acelaşi mecanism 
sau prin aceeaşi acţiune a unui agent, pentru că nu există un mecanism sau o 
acţiune anume care să fie comună tuturor actelor de cumpărare. Să ne gîndim 
la diferitele moduri de cumpărare la licitaţie. în unele cazuri cumpărarea pre¬ 
supune efectuarea anumitor acţiuni. în alte cazuri, ea presupune abţinerea de la 
o acţiune. Unele persoane pot să cumpere fără a şti măcar că au făcut acest 
lucru, ca în cazul executării unui ordin dc cumpărare permanent pe o piaţă de 
mărfuri sau de hîrtii de valoare. Nu există nici o posibilitate de a caracteriza 
actele dc cumpărare cu referire la compoziţia lor comună, la elemente structu¬ 
rale ce le-ar fi comune. Pentru că acestea nu există. Acelaşi lucru s-ar putea 


spune despre ofertă, cerere sau producţie. 

Cum caracterizarea funcţională a unui lucru se bazează pe relaţiile 
cauzale în care este angrenat, trebuie să fim lămuriţi asupra relaţiei ce există 
între caracterizările funcţionale şi legile cauzale. în linii mari, ea se prezintă 
astfel. Pentru ca un termen caracterizat funcţional să figureze într-o lege 
cauzală, el trebuie să selecteze o mulţime de obiecte cu referire la o mulţime 
de antecedente şi consecvente cauzale comune, dar legea în care el figurează 
trebuie să asocieze obiectul caracterizat funcţional cu un antecedent sau 

consecvent cauzal iwinclus în definiţia lui. Altminteri, fireşte, legea ar fi 
analitică. Să considerăm, de exemplu, expresia caracterizată funcţional „genă“. 
Să presupunem că enunţăm prima lege mendeliană a geneticii populaţionale 

după cum urmează: 


La fiecare individ sexual, fiecare părinte contribuie cu una şi numai una dintre 
genele din fiecare locus... 


Pentru ca aceasta să fie o lege empirica, nu putem include printre factorii 
ce definesc genele această aserţiune particulară privitoare la antecedentele lor 
cauzale. Rezultă de aici că pentru ca un termen caracterizat funcţional să 
poată fi util în formularea de legi şi teorii empirice, el trebuie să selecteze 
obiecte ce sînt omogene sub aspectul unor relaţii cauzale altele decît cele 
prin care este definit. Fireşte că singura cale de a determina utilitatea 
teoretică a unei mulţimi de concepte este de a încerca elaborarea unei teorii 
care face uz de ele. Iar semnul cel mai bun, de fapt singurul, al lipsei lor de 
utilitate este imposibilitatea de a elabora într-un răstimp rezonabil o teorie 


adecvată. 

Aceste fapte ne-ar da posibilitatea să diagnosticăm un eşec persistent pe 
termen lung al încercării de a elabora o teorie microeconomică aplicabilă şi 
confirmabilă. Dat fiind că termenii acestei teorii sînt caracterizaţi funcţional, 
un eşec persistent al încercărilor de a oferi cu ajutorul lor descrieri din ce în 
ce mai exacte n-ar fi o dovadă că comportamentul economic este în mod 
intrinsec aleatoriu şi nesusceptibil de descriere nomologică, şi nici o dovadă 
a imposibilităţii unei explicaţii îndeajuns de simple pentru a fi practic utilă. 
Ci ar arăta doar că respectivii termeni funcţionali nu circumscriu în fapt nişte 
obiecte sistematic corelate între ele în conformitate cu anumite legi cauzale. 


Cu alte cuvinte, eşecul teoriei microeconomice n-ar trebui pus imediat pe 
seama caracterului refractar al datelor, şi nici pur şi simplu pe seama 


nereuşitei de a formula în termenii ei enunţuri nomologicc adevărate; pentru 
că nu ar exista a.semenea legi construite cu aceşti tcrnieni particulari. 


Rezultatul acesta n-ar exclude posibilitatea existenţei altor legi care să 
descrie corect comportamentul în cauză. De fapt, noi am şi pornit de la 
această supoziţie. El n-ar exclude, de altfel, nici eventualitatea producerii 
unei alte mulţimi de termeni caracterizabili funcţional în care să poată fi 
exprimate legi de utilitate economică practică. 

Să luăm un exemplu simplu. într-o vreme se credea că toate animalele 
acvatice respiră prin branhii ce extrag oxigenul din apă. „Animal acvatic" 
este o caracterizare funcţională adevărată pentru toate animalele al căror 
habitat natural este oceanul. Totuşi unele animale dintre cele cărora li se 


potriveşte această descriere, în particular balenele şi delfinii, sînt mamifere şi 
nu respiră folosind branliii. Ca atare, generalizarea menţionată este falsă şi în 
fond nici un enunţ general simplu despre organele respiratorii ale animalelor 
acvatice nu este adevărat. De vină e termenul funcţional „animal acvatic , 
care nu circumscrie în fapt o clasă de animale omogenă în ce priveşte orga¬ 


nele respiratorii. Pentru a putea face generalizări adevărate despre asemenea 

animale* trebuie să folosim vreun alt termen care în fapt circumscrie o 
asemenea clasă. Acest nou termen e posibil să fie tot unul caracterizat 
funcţional, ori s-ar putea să fie unul caracterizat structural. In mod asemănător, 
dacă descrierea funcţională de genul celei ce apare în antecedentul unui 
enunţ microeconomic nu circumscrie o mulţime de evenimente legate toate 
cauzal cu evenimente dintr-o altă categorie, atunci consecinţa ultimă, în 
raport cu anumite scopuri, este abandonarea acestei mulţimi de termeni 
funcţionali în favoarea unora de un fel diferit. De exemplu, dacă n-ar exista 
nici o proprietate cauzală comună tuturor cumpărărilor, în afara proprietăţilor 
cuprinse în definiţia lor* atunci n-ar exista nici o lege generală în care ele să 
poată fîgura şi nu s-ar putea construi nici o teorie adecvată ce ar folosi 
termenul de „cumpărare**. Un asemenea rezultat n-ar fi însă ceva propriu 
doar teoriei economice. Toate teoriile formulate în limbaj funcţional ajunse 
în impas cunosc acest deznodămînt; dispariţia termenilor lor din corpul 
descrierilor teoretic fecunde. Este, desigur, prea devreme să spunem dacă 
dezvoltarea teoriei economice va ajunge în această situaţie. Este însă important 
să recunoaştem că eşecurile teoriei nu reflectă neapărat vreo nedeterminare 
subiacentă a datelor pe care urmăreşte să le explice şi că pe termen lung 
inaplicabilitatea şi ncconfirmarea teoriei ar fi un semn al sterilităţii teoretice 
a sistemului de termeni în care ea este formulată. Poate că tocmai vaga 
recunoaştere a acestui fapt i-a îndemnat, prematur, pe unii cercetători din 
ştiinţele sociale să repudieze tipologia ştiinţei microeconomice tout court şi 
să preconizeze o tratare a comportamentului economic în felul în care socio¬ 
logii, antropologii şi chiar şi psihologii de orientare clinică tratează datele 
lor. Ar fi însă prematur să se dea curs dictatelor acestor critici, iar a le da curs 
ar însemna a abandona importantele instrumente matematice şi conceptuale 
care au fost deja făurite dar n-au fost încă extinse pînă la limitele lor în 
încercările de a construi explicaţii caracteristic economice ale comportamen¬ 
tului economic. 



Am văzut în .secţiunea precedentă că relaţia dintre teoria microeconomică şi 


datele macroeconomice nu este nici evidentă şi nici simplă. In particular, că 
teoria microeconomică nu este nici confirmată nici infirmată de datele 
macroeconomice disponibile, chiar dacă este bine ştiut că ea poate să dea 
seama de unele aspecte limitate ale acestor date. Am observat de asemenea 
că această relaţie dintre teoria microeconomică şi datele macro nu este nici¬ 
decum proprie doar economiei politice. Relaţia dintre teoria microeconomică 
şi teoria macroeconomică nu este în fond ceva neobişnuit. în ştiinţa economică 
problemele centrate în jurul acestei relaţii sînt cunoscute sub denumirea de 
„problema agregării**. în secţiunea de faţă sper să pot arăta că această 
problemă nu este de natură formală sau conceptuală, ci că este o problemă 
empirică ce poate fi rezolvată doar prin elaborarea unei teorii economice 
generale adecvate. 

îmi voi permite mai întîi să schiţez concepţia ortodoxă despre relaţia 
dintre teoriile micro- şi macroeconomice, pentru că o consider în linii mari 
corectă. în contextul unei teorii statornicite despre un obiect sau sistem S, pe 
oamenii de ştiinţă îi preocupă adesea să determine care sînt constituenţii lui S 
şi cum anume comportamentul lor dă naştere comportamentului lui S. De 
multe ori însă oamenii de ştiinţă au la dispoziţie o teorie ce explică pe S şi o 
altă teorie ce explică constituenţii lui S, fără a şti însă cum se leagă între ele 
aceste două teorii şi nici măcar dacă se leagă. De exemplu, înainte de 
Boltzmann oamenii de ştiinţă erau familiarizaţi cu unele versiuni ale legilor 
termodinamicii şi cu legile mecanicii, dar nu vedeau vreo modalitate naturală 
de a le lega unele de celelalte. Boltzmann a fost cel care a arătat că legile 
termodinamicii, în particular legea a doua, puteau fi explicate drept 
consecinţe statistice ale legilor teoriei cinetice. 

Boltzmann a realizat acest lucru asociind conceptul pînă atunci pur 
termodinamic de entropie a unui sistem cu poziţiile relative şi proprietăţile 
mecanice ale moleculelor ce compun respectivul sistem. Cheia a constat în 
introducerea a ceea ce unii empirişti logici au numit reguli de corespondenţă 
ce legau o proprietate a macrosistemului cu proprietăţi ale microconstitucnţilor 
săi. Deşi sînt numite reguli, astfel de enunţuri sînt de fapt enunţuri empirice 
universale, cu alte cuvinte propoziţii nomologice. Boltzmann exprima 
entropia unui gaz sub forma 

(l)S=:rlog BW 

unde S este entropia, B şi r sînt constante (ultima fiind constanta gazului 
prezentă în ecuaţiile de stare pentru gaze), iar W probabilitatea unei stări 
macroscopice date a gazului. Probabilitatea macroscopică este legată apoi de 
microproprietăţi, de proprietăţile mecanice ale moleculelor ce compun gazul, 
în conformitate cu ecuaţia 


(2)W = 


Nî 

ajîa^!,.. a„! 


unde N este numărul total de molecule, iar a- reprezintă poziţia şi impulsul 
celei de a i-a molecule. Conjuncţia acestor două expresii, formulată în 
limbajul atît al macroteoriei cît şi al micro te oriei, ne permite să explicăm 
fenomenele termodinamice ale unui sistem drept rezultatul statistic al 
comportamentului mecanic al componentelor sistemului. Lucrul important 
este că conjuncţia lui (1) cu (2), care a rezolvat această „problemă a agregării“, 
este o aserţiune empirică şi nu rezultatul unei gîndiri pur apriorice. Ea a putut 
fi descoperită numai după ce au fost elaborate şi dezvoltate anumite teorii 
despre sisteme şi constituenţii lor. (1) şi (2) nu constituie singura cale de 
corelare a termodinamicii şi mecanicii. Există un număr indefinit de mare de 
propoziţii posibile ce permit efectuarea aceleiaşi deducţii, întocmai cum 
există un număr indefinit de mare de ecuaţii ce se potrivesc unei aceleiaşi 
mulţimi de puncte de pe un grafic. Meritul lui (1) şi (2) este că realizează 

această legătură într-un mod simplu şi elegant. Faptul că ele leagă în mod atît 
de elegant două teorii confirmate independent contează ca o probă impor¬ 
tantă pentru adevărul lui (1) şi (2). 

Pe de altă parte, relaţiile de confirmare dintre macro-teorie, micro-teorie 
şi regulile de corespondenţă nu merg exclusiv într-o direcţie. Incompatibilita¬ 
tea dintre o regulă de corespondenţă deosebit de elegantă şi o propoziţie sau 
alta din teoriile pe care această regulă le leagă se poate solda şi cu modifi¬ 
carea uneia din aceste teorii. Intr-adevăr, se întîmplă uneori ca o regulă de 
corespondenţă să fie introdusă în paralel cu o schimbare în una din teoriile 
între care ea face legătura. De exemplu, Boltzmann a introdus (1) şi (2) 
reformulînd concomitent legea a doua a termodinamicii în aşa fel îneît 
aceasta să exprime o regularitate statistică şi nu una deterministă. 

Din aceste consideraţii succinte putem degaja patru constatări importante 
privitoare la relaţiile dintre micro-teorii şi macro-teorii (1),. Legăturile realizate 
între două teorii de acest fel au caracterul unor „reguli de corespondenţă'* în 
care figurează termeni ce descriu un sistem şi termeni ce descriu constituenţii 
sistemului. Dar, (2) aceste reguli nu sînt nişte expresii cu caracter semantic 
ayînd drept conţinut simple prescripţii semantice (cum pretind unii pozitivişti); 
ele sînt enunţuri nomologice. (3) Ca în cazul oricărei legi, probele ce vin în 
sprijinul lor sînt totdeauna formal incomplete, iar de aceste probe ţine şi com¬ 
patibilitatea cu alte enunţuri nomologice, de obicei mai complexe. Lucrul 
acesta este adevărat în particular despre regulile de corespondenţă interteore- 
tice, căci forţa acestora rezidă în mare parte, dacă nu integral, nu în vreo 
mulţime de date, ci în simplitatea şi eleganţa legăturii pe care o stabilesc între 
macro- şi micro-teorii. Totuşi, regulile de corespondenţă stabilite pot de ase¬ 
menea să schimbe viziunile noastre despre expresiile pe care ele le leagă şi să 


efectueze revizuiri în alte expresii. în fine, (4), din pricina proprietăţilor 
menţionate ale acestor enunţuri, este improbabil să putem formula asemenea 
reguli de corespondenţă înainte de a fi obţinut versiuni suficient de detaliate 
ale macro- şi micro-teoriilor respective. Cu atît mai puţin am fi în măsură sa le 
evaluăm în absenţa acestor teorii. 

Cu aceste constatări în minte, să revenim acum la relaţia dintre teoria 
microeconomică şi cea macroeco*nomică. Prima observaţie care se cere făcută 
este, fireşte, aceea că pînă în prezent nu există o teorie macroeconomică 
unanim acceptată, deşi, neîndoielnic, există o convergenţă considerabilă în 
privinţa teoriei lui Keynes şi a succesoarelor ei. Motivul principal al acestei 
convergenţe este că din aceste teorii nu este deductibilă existenţa unui echi¬ 
libru general walrasian. Dimpotrivă, ace.ste teorii indică mai multe moduri 
diferite în care o economie poate ajunge în echilibru la niveluri cu mult infe¬ 
rioare celor ce ar ajusta toate pieţele, în special piaţa muncii. Putem presupune 
că aceasta e o trăsătură pe care o macro-teorie pe deplin adecvată o va păstra, 
înainte însă de a ajunge la un consens mai general cu privire la forma şi 
conţinutul teoriei noastre macroeconomice, nu vom fi în măsură să rezolvam 
definitiv „problema agregării*'. Dar existenţa unei macro-teorii constituie doar 
o condiţie necesară; avem nevoie şi de o micro-teorie general acceptată. Nici 

chiar luate împreună, acestea două nu determină o mulţime unică de reguli de 
corespondenţă. Regulile de corespondenţă alese în cele din urmă pol, de altfel, 
să impună schimbări în teoriile pe care ele le leagă. 

Pentru a ilustra această interacţiune dintre macro-teorii, micro-teorii şi 
regulile de corespondenţă, să luăm pentru început un fragment din teoria lui 
Keynes şi unul din teoria microeconomică clasică. După Keynes, una din 
trăsăturile economiei care o conduce spre echilibru neoptim o constituie 
rigidităţile salariilor băneşti. în teoria keynesiană, cantitatea agregată de 
muncă oferită nu este în funcţie de salariul real sau de nivelul preţurilor, ci 
de salariul nominal. Putem exprima această teză astfel: 


(l)N, = f(w) 


unde Ng reprezintă cantitatea totală de muncă oferită, iar w salariul nominal. 
Să presupunem că introducem, pentru explicarea acestei relaţii globale, cea 
mai simplă şi mai evidentă regulă de corespondenţă: 

(2) N = f ni 

* ^ i-l * 


unde ijj reprezintă cantitatea de muncă oferită de al nj-lea salariat. 

Ca despre orice enunţ de forma lui, despre (2) se poale spune că exprimă 
o propoziţie analitică, dar nu sîntem obligaţi să-l tratăm aşa. Eu îl voi consi¬ 
dera un enunţ sintetic pentru că, în funcţie de cum este măsurată munca, el 
poate fi adevărat sau fals. Dacă măsurăm munca prin producţia fizică sau 
prin valoarea bănească a acestuia, atunci oricare ar fi nivelul economiilor sau 
dizeconomiilor de scară, (2) va fi fals şi vom avea nevoie de ceva de genul 


(2’)N-f(n„ ...,n„) 

unde există n ofertanţi de muncă. Pe de altă parte, dacă măsurăm munca prin 
ceva de felul cheltuirii de energie fizică, atunci, ceteris parihus, (2) va descrie 
corect relaţia de agregare. Ce caracterizare a rezultatului muncii vom alege 
depinde, ca şi alte propoziţii teoretice, de considerente generale de simplitate, 
unitate, profunzime, putere explicativă şi predictivă asociate unui demers 
teoretic. 

Asumînd pentru moment (2), modul cel mai firesc de a explica pe (1) 
constă în a ascita 


(3) n. = f(w) 


Adică, oferta de muncă a agentului individual este determinată de rata 
salariului bănesc (nominal) oferit pentru muncă. Această aserţiune este însă 
incompatibilă cu teoria microeconomică clasică, care neagă că agenţii indi¬ 
viduali suferă de „iluzia monetară^*. Teoria clasică stipulează explicit că 
calculele şi comportamentul agenţilor nu sînt afectate de schimbările în 

preţul nominal atunci cînd acestea nu reflectă schimbări în nivelul real al 
preţurilor. Aşadar, (3) este incompatibil cu microeconomia clasică. 

Aşa stînd lucrurile, ne sînt deschise mai multe opţiuni alternative: să 
repudiem macro-teoria sau acea parte din ea care generează (1), ori să repu- 
diem regulile de corespondenţă, ori toată partea, oricît ar fi de marc, din 
teoria clasică despre care bănuim că implică negarea iluziei monetare ori, în 
fine, să realizăm una din multiplele combinaţii posibile între aceste opţiuni. 
Faptul că nu e clar în ce direcţie trebuie să o luăm este important. El arată că 
teoria economică se află într-un stadiu de dezvoltare destul de fraged, în care 
este prematură abordarea problemelor agregării, pentru a nu mai vorbi de 
rezolvarea lor integrală. Putem spune cel mult că tezele lui Keynes privind 
relaţia dintre oferta de muncă şi salariul nominal, împreună cu o regulă de 
corespondenţă naturală şi evidentă de felul lui (2) sau (2') oferă un stimulent 
nou şi puternic pentru construirea unui model al maximizării în condiţii de 
incertitudine, care face loc preţului nominal în calculele şi comportamentul 
agentului. 


După cum am spus mai înainte, relaţiile dintre (1), (2) şi (3) scot în 
evidenţă interacţiunea caracteristică dintre teoria macroeconomică şi cea 
microeconomică şi regulile de corespondenţă. Este evident că (2) cuprinde 
termeni ce descriu un sistem în ansamblu, ca şi termeni ce descriu constU 
tuenţii acestuia, dar e clar că el nu este un enunţ analitic şi că nu oferă 
interpretare (parţială) pentru nici unul din termenii ce figurează în el. (2) îşi 


dobîndeşte importanţa teoretică şi credibilitatea în 


mare parte datorită 


poziţiei pe care o ocupă între o teorie macroeconomică şi o teorie microeco¬ 


nomică, dar pentru a fi acceptat se cer operate schimbări în una din aceste 


două teorii. (2) este un enunţ nomologic, dar nu trebuie să fim dispuşi să-l 
acceptăm ca lege înainte de a se fi elaborat succesoare mai aplicabile şi mai 
sofisticate ale macro- şi micro-teoriilor noastre actuale; succesoare îndeajuns 
de sofisticate pentru a ne da posibilitatea unei evaluări Judicioase a lui (2) şi 
a unei multitudini de alternative. Abia cînd vom fi ajuns în acest punct, 
„problema agregării** va deveni relevantă şi rezolvabilă. 


IV 


Sper că am reuşit parţial, în acest articol, să arăt că teoria economică neo¬ 
clasică nu este îngropată şi nici nu va fi în viitorul previzibil. Relaţiile acestei 
teorii cu datele macroeconomice şi cu teoria macroeconomică sînt extrem de 
complexe, astfel că din caracterul datelor agregate şi din explicaţiile sugerate 
de acesta nu se poate trage o concluzie simplă despre statutul teoriei micro¬ 
economice. Pe de o parte, unele tendinţe ce caracterizează extinderea teoriei 
clasice dincolo de actualul ei domeniu de aplicabilitate relativ îngu.st seamănă 
cu tendinţele similare din istoria ştiinţei fizice şi ne putem aştepta ca ele să pre¬ 
zerve în teoriile succesoare trăsăturile distinctive şi caracteristice ale micro¬ 
economici neoclasice, în fine, dacă această teorie şi cele ce-i vor lua locul se 
vor dovedi pînă la urmă nişte eşecuri, aceasta n-ar trebui să constituie un motiv 
de abandonare a demersului spre care ele s-au orientat iniţial. 

1 . Vederile lui Friedman au fost creionate pentru prima dată în articolul său, 
retipărit în numeroase culegeri, „Metodologia ştiinţei economice pozitive** din Rssays 
in Positive Economics, Chicago, 1953, în ce mă priveşte, am făcut o critică a lor în 
„Friedman’s MeUiodology for Economics: A Criticai Examination**, Philosophy of 
tJie Social Sciences^ 2, 1972, pp. 15—29. 

2. Prima demonstraţie este datorată lui Abraham Wald; pentru o utilă introducere 
la contribuţiile din acest domeniu, vezi Quick şi Saposnik, Introduction to General 
Equilibrium Tlieory and Welfare Economics^ New York, 1968, pp. 31—102. 

3 . Quick şi Saposnik, op. c/f., p. 1 . 

4 . Vezi, în particular, On Economic Knowîedge^ New York, 1965 şi contribuţia 
sa la Economic Means and Social Ends^ Englewood Cliffs, 1969, o culegere de 
eseuri datorate unor prestigioşi filozofi şi specialişti din ştiinţele sociale, în care sînt 
comentate punctele de vedere exprimate în primul volum. Citatele din Lowe din 
textul de faţă sînt luate din contribuţia sa la aceasta din urmă lucrare. 

5 . Vezi Bemt Stigum, „Competitive Equilibria Under Uncertainty**, Quarterîy 
Journal of Economics, 83, 1969, pp. 541,545. 

6. Cf., de exemplu, R. Radner, „Competitive Equilibrium Under Uncertainty**, 
Economeîrica, 36, 1968, pp. 31—55. 

7. O bibliografie cuprinzătoare este dată de John J. McCall în „Probabilistic 
Microeconomics**, Bell Journal of Economics and Management Science, 2, 1971, 
pp. 403-^33. 

8. Hugh D. Young, Fundamcntals of Optics and Modern Physics, New York, 
1968, p. 258. 

în filozofie din partea Universităţii Columbia. Predă la Universitatea 
statului Maryland din College Park şi este coeditorul revistei 
Economics aiid Phiîosophy. A făcut în principal cercetări de filozofie 
a ştiinţei economice. 


Elegantele teorii ale echilibrului general elaborate în cursul ultimelor trei 
decenii îi contrariază pe mulţi economişti prin faptul că par să aibă prea puţin 
de-a face cu economiile reale. în lucrarea sa clasică Teoria valorii, Gerard 


Debreu afirmă că teoria sa se ocupă de explicarea preţurilor.^ Există însă 
autori de prestigiu, precum Kenneth Arrow şi Frank Hahn, care neagă că 
teoriile echilibrului general sînt explicative.^ în articolul de faţă voi oferi o 
interpretare filozofică a naturii acestor structuri matematice care sînt denumite 


teorii ale echilibrului general. Voi apăra valoarea lor cognitivă, dar voi argu¬ 
menta totodată că ele sînt virtual lipsite de putere explicativă. 

Pentru a înţelege ce sînt teoriile echilibrului general, trebuie înţeles mai 
întîi ce este teoria echilibrului. Teoriile echilibrului general sînt aplicaţii ale 
teoriei echilibrului (şi ca atare nu sînt identice cu aceasta). Ele sînt, după cum 
vom lămuri ceva mai încolo, rezultatul combinării teoriei echilibrului cu 


ipoteze auxiliare de un anumit fel. „Teoria echilibrului'* este numele pe care-1 
dau eu teoriei fundamentale din ştiinţa microeconomică. Majoritatea econo¬ 
miştilor moderni, deşi nu toţi, cred că există motive temeinice de a considera 
teoria echilibrului drept teoria economică fundamentală. Este teoria la care ei 
speră să reducă, sau cu care speră, cel puţin, să pună în legătură teoriile 
macroeconomice. Este teoria pe care aspiră să o extindă astfel îneît să înglo¬ 
beze şi problematica creşterii şi schimbării economice. Este teoria pe care se 
bizuie economistul în cercetarea empirică şi în multe recomandări privitoare 
la bunăstare. Dacă izbutim să spunem clar ce este teoria echilibrului, vom fi 
izbutit în marc parte să spunem ce este teoria economică neoclasică. Teoria 
poate fi numită în mod îndreptăţit „a echilibrului" pentru că se ocupă de 


Numeroase persoane nvau ajutat în elaborarea acestui text. Mulţumesc în mod special lui 
Lindley Dardeii, Philip Elirlich, Ronald Findlay, Catherine Kautsky, Eva Kîtlay. Isaac Levi, Sidney 
Morgenbesser, Frederik Suppe şi participanţilor la Philo-sopliical Problems of Economics Workshop, 
îndeosebi lui Edward Grecn şi Louîs Wilde. 

După articolul cu acelaşi titlu din volumul Phiîosophy m Economics. ed. J. Pitt, apărut la Editura 
Reidel, Dordrecht, 1981, pp. 17—32. 

factorii ce influenţează echilibrele economice. Un echilibru economic este o 
stare de lucruri în care nu exista cerere excedentară — o stare de lucru în 
care la preţurile curente nimeni nu vrea să continue să facă schimb. Rog citi¬ 
torul să reţină că eu susţin despre teoria echilibrului, şi nu despre teoria 
echilibrului general, că reprezintă teoria fundamentală a ştiinţei economice 
contemporane.^ 

Ce este teoria echilibrului? Ea poate fi formulata în linii mari prin 
următoarele opt enunţuri nomologice. (Ele necesită precizări, pe care le vom 
face mai încolo.) 

(1) Pentru orice individ A şi oricare două opţiuni x şi y, este adevărată 
una şi numai una din următoarele trei: A preferă pe x lui y, A preferă pe y lui 

X, A este indiferent între x şi y. 

(2) Preferinţele lui A între alternative sînt tranzitive. 

O) A caută să-şi maximizeze utilitatea, unde utilitatea unei opţiuni x este 
mai mare pentru A decît utilitatea unei opţiuni y dacă şi numai dacă A 
preferă pe x lui y. Utilităţile a două opţiuni sînt egale atunci şi numai atunci 
cînd agentul este indiferent între ele. 

' (4) Dacă opţiunea x constă din dobîndirea setului de mărfuri x', iar 
opţiunea y în dobîndirea setului de mărfuri y’, şi y’ conţine o cantitate cel 
puţin la fel de mare din fiecare bun ca x' iar la cel puţin unul din bunuri o 

cantitate mai mare, atunci toţi agenţii preferă pe y lui x. 

(5) Utilitatea marginală a unui bun c pentru un agent A este o funcţie 
descrescătoare a cantităţii din cde care A dispune.'^ 

(6) Atunci cînd mărim orice input, celelalte lucruri fiind egale, outputul 
creşte, însă de la un punct încolo cu o rată descrescătoare. 

(7) Mărirea în aceeaşi proporţie a tuturor inputurilor face ca şi outputul 
să crească în această proporţie. Familia curbelor de producţie este slab 


convexă şi aditivă. 

(8) întreprinzătorii sau firmele încearcă să-şi maximizeze profiturile. 

Mulţi vor zice că propoziţiile (l)-(3) afirmă că oamenii sînt raţionali, iar 
(l)-(4) că oamenii .sînt raţionali sub aspect economic.^ Să observăm că 
ipoteza (4) are ca efect identificarea opţiunilor cu pachetele de bunuri. 
Utilitatea marginală descrescătoare este presupusă a fi un fel de lege psiho¬ 
logică, fiind uneori (după mine, neplauzibil) considerată parte din ceea ce 
înseamnă a fi economiceşte raţional. Randamentele de scară constante şi 
randamentele descrescătoare pentru inputuri variabile .smt socotite a fi ceva 


de genul unor legi naturale sau datum-uri tehnologice.^ Afirmaţia că firmele 
încearcă să-şi maximizeze profiturile este socotită a fi o aserţiune nomo- 
logică referitoare la motivaţie, care s-ar putea să fie deductibilă din alte 


elemente ale teoriei noastre.'^ 


Această mulţime de enunţuri nomologice este neliniştitoare, deoarece, 
chiar şi după ce le vom fi adus ajustări, majoritatea lor se vădesc a fi false.^ 
Altele par să fie valabile numai în anumite circumstanţe, dat fiind un anumit 
cadru instituţional. Este de presupus, bunaoara, ca unul din factorii care fac 
rezonabilă susţinerea ipotezei (4), potrivit căreia indivizii preferă în general 
o cantitate mai mare de bunuri uneia mai mici, este existenţa unei pieţe pe 

care bunurile ce prisosesc pot fi uşor comercializate.® Enunţurile (l)-(8) nu 
epuizeaZti, fireşte, „legile generale ale teoriei microeconomice. Ele (s&u 
anumite reformulări ale lor) sînt, totuşi. „legile*‘ de bază. Alte aserţiuni 
nomologice importante, cum ar fi aceea că preţul unei mărfi creşte cînd 
cererea depăşeşte oferta, pot fi derivate din (l)-(8) şi din diferite stipulaţii 
privitoare la pieţe, informaţie ş.a. Cele opt enunţuri nomologice de mai sus 
exprimă fundamentele economiei neoclasice. 

A spune despre teoria echilibrului că este bine formulată de enunţurile 
(l)-(8) înseamnă a vorbi neriguros. derutant şi incomplet. Neriguros, pentru 
că enunţurile (1)—(8) nu reprezintă o formulare îndeajuns de precisă a acestei 
teorii. Derutant, pentru că economiştii neoclasici nu fac uz totdeauna de toate 
aceste enunţuri nomologice. Enunţurile (7) şi (8) sînt cel mai adesea omise 
sau înlocuite prin generalizări contrare, in timp ce (1)—(5) .se presupun 
înlocuite prin teoria preferinţei revelate. Formularea teoriei echilibrului prin 
(l)-(8) e.ste de asemenea incompletă. Pentru a înţelege ce este teoria echili¬ 
brului, trebuie să facem referire şi la tehnicile matematice folosite de obicei 
precum şi la caracterizările standard ale cadrului instituţional, informaţional 
şi material, Ace.ste caracterizări pot fi ele insele nomologice.*® Ele diferă 
totuşi de (1)—(8) sub trei ascete. Întîi, domeniul lor de cuprindere este mai 
restrîns. A.scrţiunea că pe orice piaţă există mulţi cumpărători şi vînzători nu 
se presupune a fi adevărată pentru toate sau aproape toate societăţile. în al 
doilea rind, ace.ste caracterizări ale circumstanţelor dominante economiştii nu 
le privesc ca fiind descoperite de teoria lor sau afirmate de ea. Ele schiţează 
circumstanţele la care se aplică teoria, jucînd astfel un rol crucial în derivarea 
unor teoreme importante, nefiind ele însele aserţiuni ale teoriei. Termenul de 
„presupoziţii*", la care economiştii ţin, pare-sc, extrem de mult,** se potriveşte 
bine acestor stipulaţii. în sfirşit, deşi aceste aserţiuni privitoare la pieţe, 
resurse, informaţii şi alte lucruri de acest fel sînt importante pentru teoria 
echilibrului, ele sint mai puţin importante ţ)entru identitatea teoriei decît 
enunţurile (l)-(8) .sau vreo reformulare a acestora. De exemplu, analizele 
economice neoclasice postulează îndeobşte că bunurile sînt infinit divizibile. 
Ca rezultat al utilizării unor tehnici matematice mai bune, această presu¬ 
poziţie a devenit evitabilă în anumite circumstanţe. Dacă s-ar întîmpla să 
devină total dispensabilă, economiştii n-ar conchide, cred, că s-a produs o 
mare revoluţie în teoria microeconomică. Pe cînd dacă s-ar schimba un 
număr de tehnici matematice folosite astăzi şi de presupoziţii privitoare la 
circumstanţele dominante, .s-ar putea să considerăm schimbată teoria noastră 
fundamentală.*2înlocuirea oricăruia din enunţurile (l)-(8) printr-o generali¬ 
zare neechivalentă ei ar conta, pe de altă parte, prin ca însăşi cu o schimbare 
a teoriei. Distincţia dintre legile fundamentale şi generalizările privitoare la 
circumstanţele dominante nu este, însă. chiar atît de tranşantă cum sugerează 
discuţia de mai sus. Enunţul (7), de exemplu, este un caz intermediar.**^ 
Majoritatea economiştilor l-ar considera mai degrabă o „presupoziţie** decît 
o aserţiune a teoriei, dar domeniul lui de referinţă .se presupune că include 
toate economiile. Pentru identitatea teoriei echilibrului el nu este de o 
importanţă comparabilă cu cea a lui (3), de exemplu. 

Mulţi economişti ar considera lipsită de rost discuţia de mai sus deoarece 
ei cred (după opinia mea, greşit) că economiştii teoreticieni nu sînt preo¬ 
cupaţi să descopere legi şi teorii, ci să elaboreze modele destinate unor 
scopuri explicative, predictive sau teoretice,*** Aşadar, (l)-(8) ar trebui privite 
drept presupoziţii necesare în construcţia diferitelor modele şi nu drept aserţiuni 
nomologice ale unei teorii. Problemele pe care le ridică această obiecţie sînt 
serioase şi complicate. Este, fireşte, adevărat că economiştii gîndesc prin 
prisma modelelor. Se pune însă întrebarea dacă modelele constituie nişte 
alternative la teorii care evită utilizarea de generalizări nomologice, sau 
trebuie considerate drept teorii de un fel particular. Eu cred, în esenţă, că cel 
puţin în măsura în care economiştii sînt preocupaţi să explice, ei nu pot evita 
să includă generalizări nomologice în modelele lor şi să susţină că modelele 
lor se aplică realităţii. Fără stabilirea unor gneralizări demne de încredere, 
modelele lor vor avea prea puţină valoare predictivă*^ şi nici o valoare expli¬ 
cativă, Fără legi sau ceva de felul acestora, cum ar putea modelele econo¬ 
mice să ne ajute să dăm explicaţii? Acest răspuns schematic nu pretinde, 
fireşte, a reprezenta ultimul cuvînt în acea.stă chestiune dificilă. 

Avînd în minte această analiză a teoriei echilibrului, putem încerca acum 
să ne lămurim ce sînt teoriile echilibrului general. Ele sînt aplicaţii ale 
teoriei echilibrului — combinaţii ale enunţurilor (l)-(8) cu anumite alte 
ipoteze auxiliare. Aceste noi ipoteze auxiliare sînt de două feluri. în primul 
rînd, se cer făcute numeroase stipulaţii privind informaţia, structura pieţei, 
divizibilitatea mărfurilor etc. Aceste stipulaţii sînt similare (deseori chiar 
identice) celor ce se fac cînd teoria echilibrului este aplicată în alte moduri, 
mai puţin problematice. Analizele echilibrului parţial fac în mare parte 
aceleaşi stipulaţii.*^ în al doilea rînd, teoriile echilibrului general, spre deose¬ 
bire de alte aplicaţii ale enunţurilor (1)—(8), afirmă sau presupun că există 
numeroase mărfuri şi că există o interdependenţă generală între diferitele 
pieţe. Presupoziţiile de acest al doilea fel sînt cele specifice pentru teoriile 
echilibrului general. 

Există două categorii total diferite de teorii ale echilibrului general, pe 
care trebuie să le distingem net. Una este de uz practic, pe cînd cealaltă este 
cu totul abstractă. Prima este exemplificată de modelele input-output. 
Postulînd, de exemplu, că există coeficienţi de producţie constanţi şi că 
cererea va manifesta constanţe speciale, putem să elaborăm modelul unei 
economii cu, să zicem, o sută de mărfuri şi de ramuri diferite şi să investigăm 
apoi, folosind calculatorul, cum funcţionează ca. Teoriile practice ale echili¬ 
brului general nu ridică în privinţa explicaţiei alte probleme decît cele pe 
care le ridică şi analizele echilibrului parţial. 

Teoriile de al doilea fel, pe care le voi numi „teorii abstracte ale echili¬ 
brului general**, nu impun în ce priveşte interdependenţa între pieţe sau 
natura producţiei şi a cererii nici un fel de limitări în afara celor cuprinse 
implicit în aserţiunile noastre nomologice. Cînd economiştii vorbesc despre 
teoria echilibrului general, ei au în vedere de obicei cea de-a doua categorie, 
abstractă. Pe mine mă preocupă în acest articol teoria abstractă a echilibrului 
general. Dat fiind caracterul abstract şi lipsa de specificare din teoria echili- 


317 


Daniel M. Hausman 


brului general, mulţi economişti o consideră drept teoria fundamentală a 
economiei politice contemporane. După cum sugerează discuţia de adineauri, 
mie asta mi se pare o greşeală. Teoria echilibrului este cea fundamentală. 
Teoria echilibrului general este o aplicaţie particulară a teoriei fundamentale. 
Spunînd aceasta, nu fac o afirmaţie arbitrară, Cînd oamenii de ştiinţă au 
anumite scopuri explicative sau predictive explicite sau cînd vor să elaboreze 
o teorie despre un obiect de studiu specific, ei adesea combină o teorie 
fundamentală cu anumite ipoteze auxiliare suplimentare. Teoriile echilibrului 
general sînt tocmai astfel de combinaţii. Ele diferă, deci, de teoriile funda¬ 
mentale din ştiinţele naturii. Teoria echilibrului, pe de altă parte, îndeplineşte 
în general în economia politică aceleaşi funcţii pe care teoriile fundamentale 
din ştiinţele naturii le îndeplinesc în domeniile lor respective. 

Ceea ce generează confuzie este faptul că aplicarea teoriei echilibrului în 
felul în care o fac teoreticienii echilibrului general nu serveşte unor scopuri 
explicative sau predictive clare. De asemenea, aceşti teoreticieni nu încearcă 
să elaboreze o teorie despre un obiect mai specific înăuntrul economiei poli¬ 
tice. Stipulaţiile pe care ei le fac privitor la informaţie, pieţe etc. sînt inadec¬ 
vate pentru astfel de .scopuri. Teoriile echilibrului general intcrtemporal afirmă 
sau presupun că agenţii posedă cunoştinţe complete şi exacte despre disponi¬ 
bilitatea şi preţurile mărfurilor şi despre posibilităţile de producţie atît din pre¬ 
zent cît şi din viitor. Ele mai stipulează că există un set complet de viitoare 
pieţe de mărfuri pe care mărfurile actuale (sau titlurile actuale pentru mărfuri 
viitoare) pot fi schimbate liber pe titlurile viitoarelor mărfuri de orice fel şi de 
la orice dată.*'^ Cum în mod evident astfel de aserţiuni fac ca teoria să fie ori 
falsă ori inaplicabilă la economii reale, testarea nu prea este posibilă.*® In plus, 
faptul că nu putem satisface nici măcar aproximativ asemenea postulate ale lor 
lasă teoriilor abstracte ale echilibrului general o valoare predictivă foarte mică, 
atunci cînd nu le-o anulează cu totul.Dată fiind falsitatea unor stipulaţii cum 
este cea a informării perfecte, se pune în mod firesc întrebarea care mai e 
rostul teoriilor abstracte ale echilibrului general. 

O altă particularitate a teoriilor abstracte ale echilibrului este că ele 


îmbracă în mod invariabil fonna unor demon.straţii de existenţă. Se demon¬ 
strează că axiomele (care includ reformulări ale enunţurilor (1)—(8) şi 
stipulări sau ipoteze auxiliare de tipurile discutate) constituie condiţii sufi¬ 
ciente pentru existenţa unui echilibru economic. Teoriile abstracte ale echilibrului 


general par astfel să aibă forma unor raţionamente explicative în care expli- 
candumul este existenţa unui echilibru economic. Totuşi interpretarea 
teoriilor echilibrului general drept explicaţii ale echilibrelor economice cu 
diferite proprietăţi este neplauzibilă, fiindcă nici o economie nu se află 
vreodată într-o stare de echilibru economic. Nu există, aşadar, un fapt al 
echilibrului pentru care să se construiască o explicaţie,Rezultă de aici că 
asemenea teorii specifice .sînt lipsite dc putere explicativă? în caz că da, ce 
valoare pot să aibă astfel de aplicaţii abstracte ale teoriei echilibrului? 

Pentru a da un răspuns la prima din aceste două întrebări, trebuie să 
spunem cîte ceva despre explicaţie. Punctul de plecare bine cunoscut al 


discuţiilor contemporane despre explicaţii îl constituie modelul nomologic- 
deductiv al lui Cari Hempcl.^* în el se admite că o condiţie necesară pentru a 

da o explicaţie ştiinţifică a unui eveniment sau a unei stări de lucruri este 
deducerea unei descrieri a respectivului eveniment sau respectivei stări de 
lucruri dintr-o mulţime de enunţuri adevărate, dintre care unele sînt nomolo- 
gice. Condiţiile suficiente sînt mult mai greu de specificat şi se consideră că 
ele includ şi consideraţii pragmatice. Căci nu numai că există şi explicaţii 
statistice, dar, în fapt, explicaţiile ce se dau în ştiinţe pentru evenimente sau 
stări de lucruri nu sînt decît rareori, sau poate niciodată, explicaţii nomolo- 
gice deductive. Este deci nerezonabil să negăm virtutea explicativă a teoriilor 
echilibrului general pe temeiul că ele nu ne oferă explicaţii nomologice 
deductive ale caracteristicilor unor economii reale. 

Să ne gîndim ce se întîmplă cînd în ştiinţele naturii se încearcă studierea 
unor sisteme reale complexe. Putem lua exemplul banal al traiectoriei unei 
frunze în cădere. în ce sens poate fi ea explicată de fizica noastră? 
Posibilitatea unei explicaţii nomologice deductive precise pare exclusă, 
pentru că nu putem obţine informaţie precisă despre toate condiţiile iniţiale 
relevante, ca şi din pricina dificultăţilor matematice de calculare a traiecto¬ 
riei, chiar dacă am dispune de toată informaţia relevantă. Dacă n-ar fi decît 
aceste probleme de cunoaştere a condiţiilor iniţiale şi de efectuare a calcu¬ 
lelor, atunci am avea ceea ce aş numi „o explicaţie în principiu** a traiectoriei 
frunzei,22 Pentru că ne-ar fi cunoscute toate legile şi toţi factorii cauzali 
relevanţi. Chiar dacă n-am putea da efectiv o explicaţie detaliată a acestei 
traiectorii, căderea frunzelor n-ar avea nimic misterios şi despre ea n-am 
avea de aflat nimic de ordin general sau teoretic. 

Ne punem în situaţia nu numai de a putea da explicaţii în principiu, ci şi 
de a crede că sîntem capabili să le dăm, elaborînd legi şi teorii pe care le 
testăm în alte împrejurări, mai simple. în cazul căderii frunzei, testăm teoria 
noastră despre gravitaţie pe corpuri care cad în camere cu vid sau observînd 
cît de bine explică ea mişcarea planetelor. Teoriile noastre despre fluide şi 
despre rezistenţă sînt şi ele elaborate şi testate cu referire la situaţii mai 
simple. Dificultatea se iveşte atunci cînd trebuie să ne convingem că 
cunoaştem toate legile care sînt relevante pentru cazul căderii frunzei. Nu 
putem şti cu certitudine că am aflat toate forţele relevante — s-ar putea, bună¬ 
oară, ca telekinezia să fie un fenomen semnificativ în cazul frunzelor — dar 
e posibil să avem temeiuri de a crede că sîntem în stăpînirea tuturor 
adevărurilor generale de care avem nevoie pentru a explica în principiu 
traiectoria frunzei. Avem asemenea temeiuri cînd, simplificînd condiţiile 
iniţiale, izbutim să facem predicţii aproximativ corecte privitor la frunzele în 
cădere şi sa indicăm factorii răspunzători pentru orice eroare apreciabilă. A 
elabora în acest fel o teorie a căderii frunzelor înseamnă a folosi ceea ce J. S. 
Mill a numit metoda deductiva.--^ Mi 11 credea ca legile noastre economice se 
stabilesc inductiv de către psihologie şi ştiinţele naturii şi că teoria economică 
o elaborăm deductiv. 

Chiar şi o asemenea explicaţie în principiu e un lucru greu de realizat. 
Mă îndoiesc că sîntem în prezent în măsură să explicăm în principiu traiec¬ 
toria unei frunze în cădere şi în mod cert nu sîntem în măsură să explicăm în 
principiu nici caracteristicile locale, nici pe cele globale ale vreunei economii 

reale. Nu numai că întîmpinăm mari dificultăţi în confirmarea enunţurilor pe 
care le considerăm legi — pesemne, din pricina imposibilităţii virtuale de a 
realiza situaţii experimentale simplificate — dar ştim de asemenea prea bine 
că ignorăm multe legi relevante şi că ne scapă mulţi factori cauzali semnifi¬ 
caţi vi.25 în cel mai bun caz credem că dispunem de ceea ce Mill numeşte o 
„ştiinţă inexactă** — de un inventar al principalilor factori cauzali ce intră în joc. 

Ştiinţele inexacte au cu siguranţă virtuţi explicative. Noi credem ca fizi¬ 
cienii pot într-o anumită măsură să explice traiectoriile frunzelor în cădere 
chiar dacă nu sînt în măsură să dea o explicaţie de principiu completă. Teoria 
gravitaţiei explică multe din proprietăţile mareelor, chiar dacă ne rămîn necu¬ 
noscute ceea ce Mill numeşte „cauzele minore“.26 greu de făcut o 

analiză satisfăcătoare a acestei „explicaţii de principiu neriguroase**, dar eu 
cred că teoria echilibrului oferă tocmai o astfel de explicaţie faptului, de 

exemplu, că preţul cafelei a crescut după ce gerul a compromis recolta de 
cafea a Braziliei. 

în cazul explicaţiilor de principiu neriguroase, nici „legile**, nici simplifi¬ 
cările nu sînt adevărate în forma în care sînt enunţate. Există totuşi posibilităţi 
de a asimila astfel de explicaţii neriguroase modelului nomologic-deductiv,^? 
dar în orice caz, nu se poate nega în mod rezonabil că teoriile echilibrului 
general sînt explicative doar pentru că nu satisfac în mod explicit condiţiile 
modelului nomologic-deductiv. 


Voi argumenta în schimb că există cel puţin o condiţie necesară pe care 
explicaţiile ştiinţifice o satisfac, iar teoria echilibrului general nu. Această 
condiţie necesară impusă explicaţiilor este următoarea: 

(9) Toate enunţurile condiţiilor iniţiale sau ipotezele auxiliare trebuie să 
fie adevărate sau cel puţin aproximativ adevărate. 


(a) Falsitatea celor ce nu sînt adevărate trebuie uneori să fie de mica 
importanţă. 

(b) Trebuie să avem unele cunoştinţe despre condiţiile în care falsitatea 
enunţurilor noastre referitoare la condiţiile iniţiale sau a ipotezelor auxiliare 
ne va face să greşim. 


(a) şi (b) sînt alte condiţii necesare pe care enunţurile condiţiilor iniţiale 
trebuie să le satisfacă pentru a fi considerate aproximativ adevărate.^» Încurajînd 
idealizările, nu trebuie să ajungem totuşi Ia a pierde din vedere toate proble¬ 
mele pe care le pune adevărul sau adecvarea empirică a enunţurilor din expli¬ 
caţiile pe care le avansăm. (9) face parte din categoria condiţiilor necesare ce 
se cer cuprinse într-un model al raţionamentelor explicative. Filozofi ca 
Wesley Salmon au adus argumente convingătoare împotriva oricăror ase¬ 
menea mode le .29 Deşi aceste probleme se cer încă discutate, mie mi se pare 
foarte indicat să facem o evaluare a teoriilor echilibrului general prin raportare 
la modele ale raţionamentelor explicative, dat fiind că, în calitate de demon¬ 
straţii de existenţă, ele sf/jf raţionamente. De altfel, utilizarea unui model de 
relevanţă cum este cel al lui Salmon n-ar modifica verdictul pe care-1 rostim cu 
privire la teoria echilibrului general.^^o S-ar putea obiecta faţă de întreaga idee 
a formulării unei condiţii necesare de felul lui (9).^* Chiar dacă are sen.s for¬ 
mularea unei „logici** atemporale a explicaţiei ştiinţifice, cum este cea a lui 

Hempel, o propoziţie atît de laxă şi imprecisă cum este (9) în mod sigur nu 
poate să surprindă o condiţie necesară a explicaţiilor ştiinţifice în general. în 
cel mai bun caz ea semnalează într-un mod simplist unele elemente ce sînt de 
obicei importante în explicaţiile ştiinţifice. Această critică are un anume merit, 
dar în fapt ea nu-i reproşează lui (9) decît superficialitatea. Dacă nu sîntem 
dispuşi să credem că teoriile echilibrului general au valoare explicativă doar 
pentru că aşa cred numeroşi economişti, atunci n-avem de ce să fim împotriva 
încercării de a degaja prin generalizare tră.sături a ceea ce astăzi se consideră a 
fi explicaţii în ştiinţele naturii şi de a examina dacă demonstraţiile de existenţă 
din teoriile echilibrului general posedă şi ele aceste trăsături.32 Desigur, s-ar 
putea să fie greşită sugestia mea că (9) e o condiţie necesară rezonabilă pentru 
explicaţiile ştiinţifice. în acest caz, greşeala mea dă în vileag o carenţă de 
înţelegere privind o caracteristică a explicaţiilor ştiinţifice reale şi o inadccvare 

din metodologia mea. 

Teoriile curente ale echilibrului general nu pot satisface nici măcar o 
condiţie necesară slabă cum este (9).^^ Problema care mă preocupă nu se 
referă la „legile“ teoriei echilibrului general. După cum am menţionat mai 
sus, teoria echilibrului în aplicaţiile ei mai puţin pompoase se vădeşte a fi 
explicativă.2^ Dificultatea rezida în ipotezele auxiliare particulare pe care le 
includ teoriile echilibrului general. Fapt e că noi nu putem demonstra că este 
adevărat sau aproximativ adevărat că indivizii .sînt atotştiutori în privinţa 
viitorului sau, virtual în fiecare caz, că faptul de a nu fi atotştiutori este de 
mică însemnătate.^*^ Condiţia (9) este strîns legată de testabilitatea unei teorii; 
teoriile netestabile nu o satisfac. Dar, contrar vederilor lui Milton Friedman,^^ 
ea nu este echivalentă cerinţei ca implicaţiile teoriei noastre să fie confir¬ 
mate. Dacă, deci, trebuie să conchidem că teoriile echilibrului general nu 
explică trăsăturile vreunor economii reale, care mai este alunei valoarea lor? 
Opera celor ce au edificat teoria abstractă a echilibrului general este oare mai 
mult decît o interesantă construcţie matematică? Pot avea vreo valoare 
teoriile abstracte ale echilibrului general dacă nu ne spun nimic despre 


economiile reale? 

Acestea sînt probleme dificile, asupra cărora între teoreticienii de frunte 
există dezacorduri. Unii din ei cred (în mod greşit, dacă argumentarea de mai 
sus este corectă) că teoriile echilibrului general servesc cel puţin în parte la 
explicarea preţurilor.^"^ C. J. Bliss neagă că teoriile abstracte ale echilibrului 
general „reprezintă realitatea^, dar su.sţine că ele constituie, cu toate acestea, 
un bun punct de plecare şi un bun ghid cind este vorba de a determina care 
concepte sînt centrale şi fundamentale.^» Deşi punctul de vedere al lui Bliss 
sugerează unele adevăruri importante, el este derutant. Mulţi economişti, 
îndeosebi atunci cînd îşi pun întrebarea în ce mod să justifice teoriile lor, sînt 
ispitiţi să spună că ele nu fac altceva decît să ne ofere un fel dc logică a feno¬ 
menelor economice sau că nu sînt decît nişte truse cu scule, în care căutăm 
atunci cînd avem nevoie.^^ în aceste aserţiuni există ceva adevărat şi acel 
ceva eu am încercat să-l surprind prin distincţia făcută între teoria echili¬ 
brului şi aplicaţiile ei. Ele însă nu rezolvă probleme ale justificării. Dacă o 

teorie economică nu este ciccît o logică, o trusă cu scule sau un îndreptar 
pentru determinarea conceptelor ce au un rol central, mai trebuie totuşi să ne 
întrebăm dacă ea este o logică bună, o bună trusă cu scule sau un bun 
îndreptar. Dacă, aşa cum se întîmplă cu teoriile echilibrului general, nu 

putem să aplicăm teoria, vom fi lipsiţi de orice posibilitate de a răspunde la 
aceste întrebări.'*® 

în favoarea atitudinii faţă de teoria echilibrului general adoptate de Bliss 
şi alţii se pot însă invoca mai multe considerente decît sînt recunoscute în 
argumentarea de mai sus. Teoria echilibrului general poate fi de mare valoare 
euristică.'*^ Deşi euristica este ca însăşi un subiect complicat, despre teoriile 
echilibrului general se poate demonstra că au valoare euristică doar arătînd 
(ceea ce se poate face uşor) ca au fost într-adevăr de ajutor în elaborarea unor 
teorii economice empirice valoroase. De observat că valoarea euristică a 
teoriilor echilibrului general este independentă de demonstraţiile (raţiona¬ 
mentele) de existenţă pe care aceste teorii le oferă.'*- De cea mai mare valoare 
au fost teoriile echilibrului general în inventarea de instrumente conceptuale 

şi matematice (spre exemplu, mărfurile datate) care se dovedesc utile în alte 
teorii. 


Mie mi se pare însă că sînt de valoare şi demonstraţiile dc existenţă pe 
care le oferă teoriile echilibrului general. Frank Hahn şi Kenncth Arrow 
neagă în genere că ele ne pot spune ceva despre economiile reale, dar insistă, 
destul de neclar, ca ele ranun o parte serioasa şi valoroasă a ştiinţei econo¬ 
mice.'*^ Punctul meu dc vedere reprezintă în mare parte o dezvoltare şi o 
elucidare a poziţiei lui Arrow şi Hahn.'*'* 

Începînd din secolul al XVIII-lca, mulţi economişti au împărtăşit credinţa 
că în condiţii cît dc cît favorabile, schimburile făcute de bunăvoie în interes 
propriu duc la o organizare economică coerentă şi eficientă. însă teoriile pe 
care economiştii le-au avut la dispoziţie nu le-au oferit po.sibilitatea să explice 
cum anume se naşte această ordine şi nici să arate cum e cu putinţă ca ea să 
ap^ară. Este dc înţeles, de aceea, că economiştii.teoreticieni pot avea îndoieli 
atît în privinţa reuşitei cadrului lor teoretic dc a surţ^rindc trăsăturile de 
importanţă cruciala ale economici, cit şi in privinţa şanselor ca el să-i conducă 
la o teorie adecvata.'*^ Înbrăţişînd şi dezvoltînd mai departe teoria echili¬ 
brului, vom fi oare în măsură vreodată să explicăm cum acţiunea individuală 
egoistă, sub anumite constrîngeri instituţionale, poate să ducă la o ordine 
economică coerentă? Am izbutit oare cu adevărat să desprindem cele mai 
importante şi centrale regularităţi economice? Vom fi oare în stare vreodată 
să înţelegem dacă rezultatele unor acţiuni individuale sînt cu adevărat 
eficiente şi daca duc la atingerea altor scopuri pe care le-am putea avea? 

E limiiedc că nu se poate dovedi dinainte că teoria echilibrului, după ce 
fi fost rafinata şi dezvoltata, ne va apropia de posibilitatea de a explica în 
principiu caracteristici de detaliu şi deopotrivă caracteristici globale ale 
economiilor sau ale evenimentelor economice. Succesele obţinute În anali¬ 
zele echilibrelor piirţiale sau cele ale modelelor practice ale echilibrului 
pneral ne dau oarecare motive de speranţă. Este totodată important să ne 
întrebăm dacă enunţurile (l)-(8), suplimentate cu anumite alte stipulaţii 

privitoare la condiţiile*cadru, sînt suficiente pentru a explica existenţa vreunui 
fel de echilibru economic, chiar dacă ea este doar imaginară. A pune această 
întrebare este un mod de a lucra în direcţia unei teorii adecvate a echilibrului, 
precum şi un mod de a testa perspectivele şi forţa teoriei de care dispunem în 
prezent. Promotorii teoriei abstracte a echilibrului general impun condiţia 
adiţională ca stipulaţiile sau ipotezele auxiliare privitoare la circumstanţele 
dominante să fie de acelaşi tip general ca cele folosite în aplicaţiile empirice 
practice ale lui (l)-(8). Aici se exclud, fireşte, stipulaţiile care restrîng gene¬ 
ralitatea echilibrului investigat. Dacă (1M8) şi aceste stipulaţii adiţionale 
explică, într-un sens sau altul, cum poate să rezulte ordine economică din 
acţiuni individuale independente ivorîte din interesul personal, avem motive 
să credem că am sesizat elementele fundamentale ale vieţii economice şi că 
teoria noastră reprezintă calea pe care trebuie perseverat în continuare. 

Consider că prin faptul ca oferă demonstraţii de existenţă a echilibrelor în 
diferite condiţii, promotorii teoriei abstracte a echilibrului general ne furni¬ 
zează explicaţii de principiu ale caracteristicilor unor stări economice 
posibile (deşi imaginare). Prin aceasta ei ne dovedesc că teoria echilibrului 
este capabilă să explice cel puţin unele specii de echilibre economice compli¬ 
cate şi ne dau astfel motive să credem că mergem în direcţia unei teorii 
economice generale adecvate. Acest gen de explicaţie a unei posibilităţi se 
cere distinsă cu grijă atît de explicaţiile ce răspund la întrebarea „Cum este (a 
fost) posibil?** în sensul dat de Hempel şi Dray, cît şi de orice discuţii privind 
fezabilitatea echilibrelor economice. Punctul de vedere al lui Hempel şi Dray 
este că uneori lucrurile se petrec în dezacord cu anticipările noastre, care 
atunci se cer explicate (arătînd că erau eronate).^ Economiştii însă nu încearcă 
să arate că existenţa unui fel de echilibru concurenţial este doar aparentă, să 
învedereze că existenţa lui este compatibilă cu ce s-a crezut anterior. Tot aşa, 
contrar aserţiunilor derutante ale lui Frank Hahn,**’ promotorii teoriei 
abstracte a echilibrului general nu sînt preocupaţi să afle cum sau daca este 
practic posibil sau realizabil un echilibru concurenţial. N-avem nevoie de 
toată această teorie pentru a şti că în capitalismul real semiconcurenţial nu se 
ajunge în mod regulat la deplina ocupare a forţei de muncă. Dacă am avea 
nevoie pentru acest scop de teorii ale echilibrului general, ele oricum nu nc-ar 
fi de ajuns, deoarece demonstraţiile de existenţă oferite de ele ne arată doar 
care condiţii sînt suficiente pentru echilibrele concurenţiale, nu şi care sînt 


necesare. 


Reprezentanţii teoriei abstracte a echilibrului general ne-au aratat că dacă 
lumea ar fi mult mai simplă decît este sau decît a fost vreodată, am putea 


folosi legile noastre pentru a explica în principiu cum funcţionează econo¬ 
miile. Dacă socotim cît de cît semnificative asemănările dintre lumile 


imaginare ale acestor teorii şi economiile reale,"^^ aceste demonstraţii ne dau 
motive să credem, cum spunea Mill, că noi cunoaştem legile „cauzelor mai 
rnari**^^ ale fenomenelor economice. Avem astfel motive să credem că ne 
aflăm pe drumul cel bun. Trebuie să considerăm demonstraţiile de existenţă 
ca oferindu-ne nu explicaţii, ci o încurajare teoretică de acest fel. Să mai 
observăm că aceste teorii abstracte ale echilibrului general ne pot ajuta să 

ameliorăm ştiinţa noastră economică curentă. Relaxînd şi complicînd 
progresiv stipulaţiile de care avem nevoie pentru a demonstra existenţa unor 
echilibre mai complexe, ne apropiem de situaţia în care vom fi în măsură să 
aplicăm teoria la economiile reale. 

Cercetările matematice pot aduce însă în această privinţă o mare 
contribuţie. Cîtă vreme enunţurile nomologice (l)-(8) de mai sus rămîn 
aproximative şi dubioase, nu este de aşteptat ca teoria economică să satisfacă 
standardele instituite de teoria fizică."*® Testarea şi justificarea ridică probleme 
serioase. Mai rămîn de depus eforturi multe şi grele pe linia elaborării unei 
caracterizări generale a ordinii (şi dezordinii) economice reale care se cere 
explicată. Eforturile matematice şi străduinţele depuse de exponenţii teoriei 
abstracte a echilibrului general ne pot ajuta însă să ieşim din aceste difi¬ 
cultăţi. Ele ar putea să ne arate, de exemplu, cum s-o scoatem la capăt cu 
formulări relaxate ale enunţurilor (l)-(8) sau să ne sugereze cu ce să le 
înlocuim. între timp ne putem întoarce la aplicaţiile noastre practice ale 
teoriei echilibrului cu ceva mai multă încredere că cunoaştem „cauzele mai 
mari** ale fenomenelor economice. 


NOTE 

1. (Yale University Press, New Haven, 1959), p. IX. 

2. General Competitive Analysis (Holden Day, San Francisco, 1971), pp. VI-VIII. 

3. Aici exclud economia politică marxistă şi inovajiile recente de felul teoriei 
neoricardiene, nu pentru că ar fi neinteresante, ci pentru că impactul lor a.supra 
gîndirii economice a fost pînă în prezent mic. 

4 . După cum ştie toată lumea care a audiat un curs de inijiere în economia 
politică, diferenţelor dintre utilităţi nu trebuie să Ii se acorde importanţă. La un 
asemenea curs învăţăm, bunăoară, ca în locul utilităţilor marginale să vorbim de 
ratele marginale dc substituţie la consumatori, dar aici nu se pierde nimic din pricina 
impreciziei în exprimare. 

5. Vezi recenzia mea la lucrarea Iui Alexander Rosenberg Microeconomic Laws: 
A Philosopliical Analysis, în Nous, 13 (1979), pp: 120-121. 

6. Vezi, de exemplu, Alexander Rosenberg, Microeconomic Laws: A Phîloso- 
pliical Ana/ys/s (Pittsburgh University Press, Pittsburgh, 1976), pp. 29—30. Discuţia 
sa (ca şi întreaga interpretare pe care o dă enunţurilor (6) şi (7)) creează oarecare 
confuzie, pentru că, de exemplu, funcţia de producţie pentru oţel, spre deosebire de 
o formulă chimică, face, între altele, o aserţiune despre starea cunoaşterii noastre. 

7. Dacă m-aş convinge că această deducţie poate fi făcută, aş elimina pe (8) din 

listă. (8) este în special problematic pentru că înteprinzălorii sînt totodată şi consu¬ 
matori, astfel că (8) ar putea fi în conflict cu (3). • 

8. Această aserţiune nu e o descoperire a mea. Majoritatea economiştilor ar fi de 
acord că (1)—(8) nu sînt adevărate. Cititorul se poate convinge, după o clipă de 
reflecţie, că unele din aceste „legi“ necesită cel puţin o mulţime dc precizări. 

9. Dar (4) nu este derivabil din (l)-(3) şi (5)—(8) plus ipotezele auxiliare privi¬ 
toare la circumstanţe existente. Există, desigur, alternative la (4) care ar permite 
deducerea lui (4) ca teoremă, însă nici una din aceste alternative nu este considerabil 
mai slabă sau mai rezonabilă decît (4). 

10. Avînd în vedere enormele dificullăîi filozofice legate de natura legilor, nu 
vreau să întemeiez contrastul dintre (l)-(8) şi alte aserţiuni esenţiale din teoria echili¬ 
brului pe caracterul (mai pronunţat) nomologic al enunţurilor (l)-(8). 

11. După publicarea.studiului lui Milton Friedman „Tlie Methodology of Positive 
Economics“ în Essays in Positive Econowics (University of Chicago Press, Chicago, 
1953, pp. 3-42), s-a purtat o amplă controversă privitoare la „presupoziţiile din econo¬ 
mia politică". Toate axiomele unei teorii sînt numite de Friedman „presupoziţii". Alţii 
au folosit acest termen în mai multe sensuri diferite. Vezi, de exemplu, K. Brunner, 
„«Assumptions» and the cognitive quality of Uieories", Syntîiesis 20(1969), pp. 501—525. 

12. Dar „mecanica clasică" din secolul al XlX-lea este considerată totuşi a fi 
teoria mecanicii a lui Newton. 

13. Paul Samuelson susţine că economiştii se folosesc de (7) ca şi cum ar fi un 
adevăr logic. Vezi cartea sa Foundations of Economic Anaîysis (Harvard University 
Press, Cambridge, Massachussets, 1947), p. 84. 

14. în recentul lor articol „Economic models" din Journal of Philosophy 75 
(1978), pp. 664-677, Hal Varian şi Alan Gibbard se apropie de susţinerea acestei 
poziţii, care se bucură de mare trecere printre economiştii empirici. Vezi cartea mea 
Capital Profîts and Prices: An Essay in the Philosophy of Econoniics (Columbia 
University Press, New York, 1981), îndeosebi capitolele 3 şi 7. 

15. Inducţia simplă poate să nu invoce nici un fel de legi; sînt, însă, de părere că 
orice extindere a posibilităţilor noastre predictive la noi circumstanţe se sprijină cel 
puţin implicit pe generalizări. 

16. Teoriile sau analizele echilibrului parţial sînt aplicaţii ale teoriei echilibrului 
în care se folosesc anumite tipuri specifice de ipoteze auxiliare. Se pot deosebi două 
asemenea tipuri. în primul rînd, anumite mărimi economice cum sînt preţurile, veni¬ 
turile, cantităţile produse — care sînt, de fapt, influenţate de mecanismele pieţei, 
fiind de asemenea sensibile la alţi factori din economie — sînt considerate a fi nişte 
constante cu valori date. Aceasta permite examinarea unor pieţe izolate şi analiza 
factorilor ce influenţează oferta separat de cei ce influenţează cererea. Oferta şi 
cererea sînt în principal concepte legate de echilibrul parţial. în al doilea rînd, pentru 
simplificare, se lucrează cu anumite feluri de agregate. în loc de a examina schim¬ 
bările complexe de preţuri ce rezultă din folosirea unor tehnici de producţie diferite, 
se poate postula posibilitatea de a trata toate bunurile de consum ca fiind o singură 
marfă şi toate mijloacele de producţie ca fiind o altă marfă unică. Dacă ne preocupă 
anumite aspecte privind opţiunile consumatorului, ne putem decide să considerăm 
toate mărfurile, exceptînd una sau două ce sînt de un interes aparte, ca pe o singură 
marfă complexă. Să observăm că e incorect să se susţină că cercetarea microeco¬ 
nomică nu se ocupă niciodată de agregate. 

Aceste ipoteze auxiliare izolatoare şi agregante sînt caracteristice aplicaţiilor 
teoriei echilibrului la ecliilibre parţiale. în fiecare caz starea de adaptare reciprocă sau 
de echilibru pe care o avem în vedere este doar parţială, pentru că excludem 
ajustările despre care ştim că s-ar produce pe alte pieţe sau în anumite outputuri sau 
preţuri specifice, 

17. Expuneri pertinente se găsesc în T. C. Koopmans, „Allocation of resources and 
the price System" din Three Essays on the State of Economic Science (McGraw Hill, 
New York, 1957), îndeosebi pp. 105—126), E. Malinvaud, Lectures on Microeconomic 
Theory^ trad, de A. Silvey (Nortli-Holland, Amsterdam, 1972); şi C. J. Bliss, Capital 
Theory and the Distribution ofhicome (North-Holland, Amsterdam, 1975), cap. 3. 

18. De altfel, întreaga idee privind testarea teoriilor echilibrului general este 
întrucîtva stranie, dat fiind că, după cum vom vedea în continuare, ele sînt prezentate 
sub formă de demonstraţii. 

19. Astfel, Milton Friedman, consecvent cu viziunea sa, nu agreează „puncutul 
de vedere walrasian^. Vezi „The Marshallian demand curve“, în Essays in Positive 
Economîcs^ pp. 89-92. 

20. Aici se impun unele precizări. Există tipuri speciale de echilibru pe care 
porţiuni ale unor economii le aproximează uneori. Aşadar, eu nu neg că în unele 
cazuri rare teoriile echilibrului general pot fi explicative. Tot ce vreau să subliniez 
este că aceste cazuri sînt rare şi foarte speciale. Ceea ce înseamnă că dacă aceste 
teorii au o importanţă cît de cît apreciabilă, iar eu cred că au, trebuie să Ie căutăm alte 
virtuţi decît aparenta lor capacitate de a oferi explicaţii în circumstanţe speciale. 

21. Cea mai rafinată prezentare se găseşte în „Aspects of Scientific Explanation“ 
din volumul Aspects of Scientific Exftlanation aiid Other Essays in the PhiJosophy of 
Science (Free Press, New York, 1965). 

22. De reţinut că e vorba de o formulare condiţională. Eu nu susţin că fizicienii 
pot în prezent să ofere o explicaţie de principiu adecvată a traiectoriei unei frunze în 
cădere. ’ 

23. Vezi A System of Logic (1843; retipărită la Longmans, Green & Co., 1949), 
cartea HI, cap. XI şi cartea VI, cap. IX. 

24. Vezi op. cit., îndeosebi cartea VI, cap. IX, secţiunea 3. Vezi şi J. E. Caimes, 
The Character and Logical Metliod of Poîitical Economy (ed. a doua, 1888; retipărită 
la A. M. Kelly, New York, 1965), pp. 71 şi urm. 

25. N-am vrut să fac aici o comparaţie defavorabilă între economia politică şi 
ştiinţele naturii. 

26. Logic, cartea VI, cap. III, secţiunea 1. 

27. Vezi cap. 7 din cartea mea Capital, Profits and Prices. Menţionez că în arti¬ 
colul de faţă nu contest puterea explicativă a teoriei echilibrului. Considerarea acestei 
teorii ca fiind explicativă .suscită dificultăţi legate de caracterul imprecis al „legilor” 
sale, dar aceste dificultăţi nu sînt de neînlăturat. 

28. (a) şi (b) mi-au fost sugerate de comentariile tăioase ale lui Terence Hutcliison 
din The Significance iuid Basic Postulates of Economics (1938; retipărită cu o nouă 
prefaţă la A. M. Kelley, New York, 1960), îndeosebi p. 46. 

29. Vezi eseul său „Statistica! explanation” in The Nature and Function of 
Scientific Theories, ed. R. Colodny (PitLsburgh University Press, Pittsburgh, 1970), 
pp. 173-232. 

A 

30. îndeobşte, teoriile echilibrului general nu identifică şi nu citează vreunul din 
factorii statistic relevanţi pe care aplicările mai banale ale teoriei eciiilibrului îi trec 
cu vederea. 

31. Aici mi-au fost de folos uncie convorbiri cu Philip Erlich. 

32. Las aici de o parte eventualele scrupule antinaturaliste potrivnice unui atare 
demers. 

33. Aserţiunea nu se vrea o critică a teoriilor eciiilibrului general. De ce ar trebui 
neapărat ca toate părţile valoroase ale ştiinţei să fie explicative? Dacă critic ceva aici, 
este interpretarea eronată a teoriei echilibrului general, de care s-au făcut vinovaţi 
unii economişti. 

34. Vezi nota 27. 

35. Las deschisă posibilitatea ca în împrejurări speciale postularea omniscienţei 
să se dovedească destul de îndreptăţită. Aceasta nu suprimă totuşi contrastul dintre 
postularea omniscienţei în teoria echilibrului general şi presupoziţia din teoria 
gazelor ideale că avem de-a face cu particule punctuale şi care intcracţionează numai 
prin ciocnire. Nu e vorba de un contrast ca între alb şi negru, dar este totuşi unul 
destul de pregnant. Vezi nota 20. 

36. Vezi „The methodology of positive econoinics“, pp. 16-19. 

37. Vederile lui Debreu au fost citate mai înainte. Vezi şi Malinvaud, Lectures, 

p. 242. 

38. Capital 77îeory, p. 301. 

39. Acest punct de vedere are legătură cu cel potrivit căruia ştiinţa economică 
foloseşte modele ce, spre deosebire de teorii, nu cuprind legi. E vorba de un gen de 
instrumentalism, deoarece caută să evite cerinţa de a dovedi că instrumentele de care 


se serveşte sînt demne de încredere. 

• 40. Nu-mi dau seama cum trebuie răspuns la întrebarea cînd anume se aplică o 
teorie. Friedman consideră că o teorie se aplică atunci şi numai atunci cînd predicţiile 
făcute de ea şi relevante pentru preocupările noastre sînt corecte (vezi nota 36). Eu 
înclin spre părerea că o teorie se aplică dacă şi numai dacă presupoziţiile sau antece¬ 
dentele ei sînt cu aproximaţie satisfăcute. Potrivit acestui pu^ict de vedere, nu putem 
testa o teorie dacă ea nu se aplică în circumstanţele testului. 

41, Cu prilejul prezentării acestui eseu la Atelier, profesorul Edward Green a 
insistat în mod energic şi lucid asupra acestui punct. 

42. Am în vedere aici „independenţa** în sens logic, nu cauzal. E posibil ca unele 


instrumente utile cum sînt mărfurile datate să fi fost inventate în vederea simplificării 
demonstraţiilor. Valoarea lor euristică, însă, are prea puţină legătură cu 
demonstraţiile în care sînt folosite. 

43. General Competitive Analysis, pp. VI-VIII. 

44. Aici sînt deosebit de îndatorat lui Sidney Morgenbesser. 

45. După cum mi-a sugerat Fredcrick Suppe, o astfel de curiozitate, care moti¬ 


vează studiul echilibrului general în ştiinţa economică, se aseamănă cu interesul 
fizicianului pentru cosmologie. , 

46. Vezi, de exemplu, „Aspects of scientific explanation**, pp. 428—430. 

47. „The winter of our discontent**. Economica 40(1973), p. 324. 

48. Dacă aceste economii imaginare n-ar avea nici o legătură detectabilă cu 
economiile reale, străduinţele teoreticienilor ecliilibrului general ar fi l'ără importanţă. 
Dacă legăturile ar fi suficient de puternice, economiile reale ar satisface cu 
aproximaţie antecedentele teoriilor noastre, cărora în acest caz Ii .s-ar putea atribui in 
mod indiscutabil o valoare explicativă. Pentru ca teoriile ecliilibrului general să aibă 


o .valoare de felul celei argumentate de mine, trebuie să avem o situaţie oarecum 
intermediară între aceste extreme. 

49. Log/c, cartea VI, cap. III, secţiunea 1. 

50. Acesta e singurul contrast pe care l-am evidenţiat între ştiinţa economică şi 
ştiinţele naturii şi el are doar o legătură indirectă cu ideile susţinute de mine cu 
privire Ia valoarea teoriilor echilibrului general. 


CAPITOLUL 21 


Paradigme şi programe de cercetare 
în istoria ştiinţei economice 

MARK BLAUG 


Mark Blaug (1927—/‘a obţinut titlul de doctor de la Universitatea 
Columbia şi a predat Ia Yale şi la Universitatea din Londra. în prezent 
este directorul Centrului de cercetări privind economia învăţămîntului 
de pe lîngă Institutul de educaţie al Universităţii din Londra. Profesorul 
Blaug este cel mai bine cunoscut pentru studiile sale de istorie a gîn- 
dirii economice, în special prin cartea sa devenită clasică Economic 
Tbeory in Retrospect (Teoria economică în retrospectivă), dar este şi 
autorul lucrării The Metholodogy of Econoniics, Or How Econoniists 
Explam (Metodologia Ştiinţei Economice. Sau cum explică economiştii) 
(Cambridge University Press, 1980). în selecţia de faţă am omis 
aplicaţiile concepţiei lui Lakatos Ia revoluţia marginalistă din anii 1870 
şi la teoria firmei. 


în anii ’50 şi '60 economişîii învăţau metodologia de Ia Poppcr.* Nu că l-ar fi 
citit mulţi din ei pe Popper. îl citiseră în schimb pe Friedman şi probabil că 
unii îşi dăduseră seama că Friedman nu-i decît un Popper-uşor-ajustat aplicat 
la ştiinţa economică. Friedman a fost criticat, nu-i vorbă, dar al său „Eseu pri¬ 


vind metodologia ştiinţei economice pozitive" a supravieţuit, devenind singurul 
articol de metodologie citit de virtual orice economist într-un moment sau altul 
al carierei sale. Ideca că lipsa de realism a „ipotezelor*' nu trebuie să ne îngri¬ 
joreze cîtuşi de puţin atîta vreme cît teoria dedusă din ele culminează cu 
predicţii falsificabile le suna convingător economiştilor de mult înclinaţi prin 
obişnuinţă şi tradiţie să îmbrăţişeze o concepţie pur instrumentali.stă despre 
ştiinţa lor. 


Toate.acestea ţin însă de o istorie aproape străveche. Noul val nu-1 repre¬ 
zintă „falsificabilitatea" popperiană, ci „paradigmele" lui Kuhn. Şi de data 
aceasta, e puţin probabil ca mulţi economişti să fi citit Structura revoluţiilor 
ştiinţifice.^ Dar asta contează prea puţin. în schimb apelul la modul paradig¬ 
matic de gîndire a devenit repede o trăsătură nelipsită a controverselor din 
ştiinţa economică, iar ciivîntul „paradigmă" este vehiculat în prezent de orice 
istoric al gîndirii economice.^ De curînd însă unii comentatori au exprimat 
rezerve în privinţa aplicaţiilor metodologiei kuhniene la ştiinţa economică, 
punînd la îndoială ideea că istoria gîndirii economice s-ar caracteriza prin 


Extra.s din Mark Blaug, „Kuhn versus Lakatos or Piiradigmes versus Research Programnies in 
thc History of Econotnics“, din and Appndsal iii Econoinics, ed. S. Latsîs, Cambridge 

University Press, Cambridge, 1976, pp. 140-180. 

.^evoluţii ştiinţifice".'» Sînt gata să mă alătur acestor îndoieli. Voi argumenta 
în cele ce urmează că termenul „paradigmă" trebuie izgonit din literatura 
economică, putînd fi folosit doar între ghilimele. Cu anumite precizări, 
totuşi, acest termen păstrează o anumită funcţie în expunerea istorică a 
doctrinelor economice, avertizîndu-ne împotriva erorii de a încerca apre¬ 
cierea diferitelor teorii particulare ^fă a ţine cont de cadrul mai larg, 
metafizic, în care erau situate. Această idee, că teoriile ni se înfăţişează nu 
izolate, ci legate între ele într-o reţea dc idei mai mult sau mai puţin inte¬ 
grată, este însă redată mai bine de „metodologia programelor de cercetare 
ştiinţifică" (MPCS) a lui Lakatos, Arma principală de care mă servesc în 
acest articol este de fapt explorarea ideilor lui Lakatos cu aplicare la istoria 


ştiinţei economice.^ 

Sarcina pe care mi-am luat-o nu este uşoară. Lakatos e un autor pe care e 
greu să-l rezumi într-o formulă simplă. Tendinţa sa de a plasa unele lămuriri 
importante în note de subsol, de a face risipă de etichetări pentru diferite 
poziţii şi de a face pcnnanent trimiteri la propriile sale scrieri — ca şi cum nici 
o parte a lor n-ar putea să fie înţeleasă fără să înţelegem întregul — îngreu¬ 
nează o înţelegere rapidă. într-o serie de articole, publicate în cea mai marc 
parte între 1968 şi 1971, Lakatos a dezvoltat şi extins filozofia ştiinţei ela¬ 
borată de Popper, făcînd din ea un instrument critic de cercetare istorică, 
rezolvînd virtual o dilemă ce dăinuia demult cu privire la relaţia dintre istoria 
pozitivă a ştiinţei şi metodologia normativă destinată oamenilor dc ştiinţă. Iată 
în ce consta această dilemă. A crede că se poate scrie o istorie a ştiinţei wie es 


eigentlicb gewesen isU fără a face să transpară în nici un fel conceptul nostru 
de practică ştiinţifică valabilă sau modul cum înţelegem deosebirea dintre 
ştiinţa „bună" şi ştiinţa „proastă", înseamnă a comite „eroarea inductivă" în 
sfera istorici intelectuale; istorisind evoluţiile din trecut într-un anume mod şi 
nu în altul, dăm obligatoriu în vileag concepţia noastră despre natura explicaţiei 
ştiinţifice. Pe dc altă parte, a predica virtuţile unei unice Metode ştiinţifice, 
fără a ne pune deloc întrebarea dacă în fapt oamenii de ştiinţă practică sau au 
practicat în trecut această metodă, parc un procedeu arbitrar şi metafizic. 
Sîntem prinşi astfel într-un cerc vicios, ce implică deopotrivă imposibilitatea 
unei istoriografii descriptive, axiologic neutre a ştiinţei şi imposibilitatea unei 
metodologii prescriptive anistorice.*^ Din acest cerc vicios cred că nu se poate 
ieşi cu adevărat, dar prin contribuţiile sale Lakatos a întreţinut speranţa că 
într-o bună zi cercul vicios ar putea fi convertit într-unul virtuos. 


Ne oprim aici cu consideraţiile introductive. Să zăbovim acum puţin 
asupra lui Popper şi Kuhn, înainte dc a vedea ce ne poate spune MPCS a lui 
Lakatos într-un domeniu cum este teoria economică. 


1. De la Popper la Kuhn şi Lakatos 

Problema principală pe care şi-a pus-o Popper în Logica cercetâriP a fost 
aceea de a găsi o regulă de demarcaţie pur logică pentru distingerea ştiinţei 
de non-ştiinţă. El a repudiat principiul vcrificabililăţii avansat de Cercul de 

la Viena, punînd în locul lui principiul falsificabilită^ii ca test a priori universal 
al ipotezelor autentic ştiinţifice. Deplasarea de accent de pe verificare pe 
falsificare nu-i o schimbare atît de nevinovată cum pare ia prima vedere, 
pentru că ea implică o asimetrie fundamentală între demonstraţie şi infir¬ 
mare. Din acest modest punct de plecare Popper dezvoltă treptat, de-a lungul 
anilor, o viguroasă concepţie anti-inductiv istă de.spre ştiinţă în care vede o 
nesfîrşită succesiune dialectică de „conjecturi şi respingeri^.® 

O lectură pripită a Logicii cercetării sugerează ideea că o singură infir¬ 
mare este suficientă pentru a răsturna o teorie ştiinţifică; ceea ce ar echivala 
cu a-i imputa lui Popper ceea ce Lakatos avea să numească o ,,falsificare 
naivă“.^ O cît de sumară reflecţie ne reaminteşte însă că multe fenomene 
fizice şi virtual toate fenomenele sociale sînt de natură stocastică, în care caz 
un rezultat negativ implică improbabilitatea ca ipoteza să fie adevărată, nu 
certitudinea că este falsă. A re.spingc o teorie după o singură poticnire a el în 
faţa unui test statistic ar echivala, aşadar, cu un nihilism intelectual. E clar ca 
doar o serie întreagă de infirmări ar fi de natură sa descurajeze pe adepţii unei 
teorii probabiliste. O lectură atentă a operei lui Popper ne relevă, însă, că el 
era perfect conştient de aşa-numitul „principiu al tenacităţii** — de tendinţa 
oamenilor de ştiinţă de a .se sustrage falsificării teoriilor lor introducînd ipo¬ 
teze auxiliare ad hoc — şi că recunoştea chiar valoarea funcţională, în anu¬ 
mite împrejurări, a unor asemenea .stratageme dogmatice.*® Cu alte cuvinte, 
Popper e un „falsificaţionist rafinat** şi nu unul „naiv**.** 

în general, însă, Popper dezaprobă tendinţa de imunizare a teoriilor faţă 
de critică şi pledează pentru cutezanţă în formularea de predicţii falsificabile, 
dublată de disponibilitatea şi chiar dorinţa vie de a abandona acele teorii care 
n-au rezistat eforturilor de a le infirma. Metodologia sa este, deci, evident 
una normativă, care pre.scrie un mod de a face ştiinţă socotit bun, eventual, 
dar nu neapărat, în lumina celor mai bune modele de practică ştiinţifică din 
trecut; este o metodologic „agresivă** şi nu „defensivă**, pentru că nu poate fi 
infirmată arătînd că oamenii de ştiinţă în majoritatea sau chiar totalitatea lor 
nu s-au conformat preceptelor ei,*- 

în cartea lui Kuhn Structura revoluţiilor ştiinţifice accentul se deplasează 
de la metodologia normativă la istoria pozitivă: „principiul tenacităţii**, în care 
Popper vede oarecum o excepţie de la practica ştiinţifică optimală, devine 
pentru Kuhn preocuparea centrală în explicarea comportamentului ştiinţific. 
„Ştiinţa normală** sau activitatea de rezolvare a problemelor în contextul unui 
cadru teoretic acceptat coastituie, în viziunea sa, regula, iar „ştiinţa revoluţionară** 
sau răsturnarea unei „paradigme** printr-o alta, ca urmare a unor infirmări repetate 
şi a acumulării de anomalii, constituie excepţia în Istoria ştiinţei. Eşti ispitit să 
spui că la Popper ştiinţa e totdeauna înlr-o stare de „revoluţie permanentă**, 
istoria ei fiind o continuă alternanţă de „conjecturi şi respingeri**; la Kuhn, 
istoria ştiinţei este marcată de lungi perioade de rafinare progresivă, întrerupte 
la ră.stimpuri de salturi discontinue de la o ,iparadigmă“ dominantă la alta, fără 
nici o punte de comunicare între ele,*^ 

Pentru a ne putea orienta într-o asemenea dispută, trebuie să începem 
prin a defini termeni:. în prima ediţie a cărţii sale, Kuhn a folosit frecvent 

termenul „paradigmă** într-un sens lexical, ca desemnînd cazuri exemplare de 
reuşită ştiinţifică din trecut. Dar a folosit acest tennen şi într-un sens foarte 
diferit, ce desemnează deopotrivă alegerea problemelor şi ansamblul de 
tehnici folosite în tratarea lor, mergînd pe alocuri pînă acolo îneît să acorde 
„paradigmei** înţelesul şi mai general de Weîtaiischauung metafizic general; 
acest din urmă sens al termenului este de fapt cel pe care majoritatea citito¬ 
rilor îl reţin din cartea sa. în ediţia a doua a Structurii revoluliiîor ştiinţifice 
se recunoaşte imprecizia terminologică din versiunea precedentă^^ şi se suge¬ 
rează înlocuirea termenului „paradigmă** prin cel de „matrice disciplinară**: 
„«disciplinară», întrucît se referă la posesiunea comună a practicienilor unei 
anumite discipline; «matrice», întrucît este compusă din elemente de diferite 
feluri, ordonate, fiecare necesitînd o specificare ulterioară**.Indiferent însă 
de limbajul folosit, Kuhn are în vedere „o întreagă constelaţie de convingeri, 
valori, metode etc., împărtăşite de membrii unei comunităţi date** şi spune 
ceva mai departe că dacă ar rescrie cartea, ar începe cu o discuţie despre 
profesionalizarea ştiinţei înainte de a examina „paradigmele** sau „matricele 
disciplinare** împărtăşite de oamenii de ştiinţă. 

Aceste concesii n-au un caracter fatal din simplul motiv că elementul dis¬ 
tinctiv al metodologiei lui Kuhn nu este conceptul de paradigmă, ci cel de 
,4'evoluţii ştiinţifice** ca rupturi radicale în dezvoltarea ştiinţei, şi îndeosebi 
ideea lipsei totale de comunicare în perioadele de „crize revoluţionare**. Să ne 
amintim principalele piese ale argumentării kuhniene: practicanţii „ştiinţei 
normale**, deşi aflaţi la distanţe mari unii de alţii, alcătuiesc un „colegiu invi¬ 
zibil** în sensul că au păreri concordante atît cu privire la „puzzle**-urile care se 
cer rezolvate, cît şi la forma generală pe care o va îmbrăca soluţia lor; în plus, 
numai judecata colegilor este considerată relevantă în definirea problemelor şi 
a soluţiilor, ceea ce face din „ştiinţa normală** un proces autonom, cumulativ 
de rezolvare a chestiunilor încîlcite înăuntrul unui cadru analitic comun; 
prăbuşirea unei „ştiinţe normale** este anunţată de proliferarea teoriilor şi de 
apariţia controversei metodologice; noul cadru oferă o soluţie decisivă la 
„puzzle**~uri pînă atunci trecute cu vederea, iar această soluţie se dovedeşte, 
retrospectiv, că a fost demult întrevăzută, dar a rămas pînă atunci ignorată; 
generaţia veche şi cea nouă ^i vorbesc fără să înţeleagă, deoarece „puzzle**-urile 
din vechiul cadru devin „contraexemple** în cel nou; convertirea la noua abor¬ 
dare îmbracă forma unei experienţe religioase, antrenînd o „schimbare de Ge- 
sta/f**; iar în cîteva decenii noul cadru izbuteşte să devină, la rîndul său, 
„ştiinţa** normală a generaţiei unnătoare. 

‘ Cititorul familiarizat cu istoria ştiinţei se va gîndî imediat la revoluţia 
copemiciană, la cea newtoniană sau Ia cea înfăptuită de Einstein şi Planck. 
Aşa-numitei „revoluţii copemiciene** i-au trebuit însă 150 de ani pentru a se 
desăvîrşi, în fiecare etapă a drumului găsindu-se argumente de natură s-o 
amîne; chiar şi revoluţiei newtoniene i-a trebuit mai mult de o generaţie pentru 
a se imp'une şi a cîştiga adeziunea largă a cercurilor ştiinţifice din Europa, 
timp în care între cartezienii, leibnizienii şi newtonienii s-au antrenat în 
dispute aprige cu privire la fiecare aspect al noii teorii; tot aşa, trecerea, în 
secolul al XX-lea, de la fizica clasică la cea relativistă şi cuantică n-a fost 

marcată nici de incomprehensiune reciprocă, nici de convertiri cvasireli- 
gioase, cel puţin dacă e să dăm crezare oamenilor de ştiinţă ce au fost direct 
implicaţi în „criza fizicii modeme**.^’ De altfel, e inutil să stăruim asupra 
acestor lucruri, deoarece în ediţia a doua a cărţii sale Kuhn admite cu candoare 
că felul cum a descris el „revoluţiile ştiinţifice** în prima ediţie suferea de 
exagerări retorice: „schimbările de paradigmă ce au loc în cursul «revoluţiilor 
ştiinţifice» nu implică discontinuităţi absolute în dezbaterea ştiinţiftcă, adică 
o alegere între teorii rivale dar total incomensurabile; incomprehensiunea 
reciprocă dintre oamenii de ştiinţă în cursul unei perioade de criză intelec¬ 
tuală este doar o chestiune de grad; numind schimbările de paradigmă 
«revoluţii», n-am vrut decît să subliniez faptul că argumentele avansate în 
sprijinul unei noi paradigme conţin întotdeauna elemente ideologice situate 
dincolo de perimetrul demonstraţiei logice sau matematice**.*® Şi ca şi cum 
asta n-ar fi fost de-ajuns, el se plîngc de faptul că teoria sa despre „revoluţiile 
ştiinţifice** a fost înţeleasă greşit şi în sensul că s-ar referi doar la revoluţii 
majore cum au fost cea copemicană, cea newtoniană, cea darwiniană sau cea 
einsteiniană; el ţine să sublinieze acum că schema sa a vizat şi schimbările de 
mai mică anvergură din domenii ştiinţifice particulare, schimbări ce ar putea 
să nu pară deloc revoluţionare celor din afara „unei singure comunităţi 
[ştiinţifice] compuse poate din mai puţin de douăzeci şi cinci de oameni 
direct implicaţi**.*^ 

Pe scurt, în această a doua versiune a lui Kuhn, orice perioadă a dezvol¬ 
tării ştiinţifice este marcată de un mare număr de „paradigme** ce se suprapun 
parţial şi se intersectează; unele din ele pot fi incomensurabile, dar cu 
siguranţă nu toate sînt aşa; „paradigmele** nu se înlocuiesc între ele imediat, 
şi, în orice caz, noi paradigme nu apar gata închegate, ci capătă contur şi 
ajung să se impună în cursul unui lung proces de competiţie intelectuală. 
Este evident că aceste concesii diluează considerabil sensul aparent dramatic 
al mesajului iniţial al lui Kuhn, iar în versiunea finală argumentarea sa este 


greu de deo.sebit de modul în care istoricul mediu prezintă istoria ştiinţei. 
Ceea ce rămîne este, aş zice, accentul pus pe rolul valorilor în judecăţile 


ştiinţifice, mai cu seamă cînd e vorba de alegerea 


între abordări rivale ale 


ştiinţei, precum şi o suspiciune vag formulată* dar adînc simţită, faţă de 
considerarea factorilor cognitivi de felul raţionalităţii epistemologice drept 
determinanţi ai comportamentului ştiinţific, rolul acesta fiind atribuit mai 


degrabă unor factori sociologici cum sînt autoritatea, ierarhia şi grupurile de 
referinţă. De fapt, Kuhn a combinai prescripţia şi de.scripţia, preferind să 
deducă metodologia sa din istorie decît să critice istoria cu ajutorul unei 
metodologii. Kuhn face, fireşte, tot ce-i stă în putinţă pentru a se apăra de 
acuzaţia de relativism şi a explica „în ce sens cred cu fermitate în progresul 
ştiinţifîc“,2° însă pledoaria sa nu-i întru totul convingătoare. De fapt, o apărare 
pe deplin convingătoare ar transforma viziunea sa despre „revoluţiile ştiinţifice** 
într-un nonsens. 


Cu aceasta ajungem la Lakatos.-* Aşa cum îl înţeleg eu, Lakatos este 
contrariat de lunecările lui Kuhn în relativism, în aceeaşi măsură ca de punctul 
de vedere anistoric dacă nu chiar antii.storic al lui Popper.^^ Rezultatul e un 

compromis între „metodologia agresivă'* a lui Popper şi „metodologia 
defensivă** a lui Kuhn» compromis ce se plasează totuşi înăuntrul taberei pop- 
periene.^ Lakatos este mai „maleabil** faţă de ştiinţa decît Popper, dar mult 
mai , 4 igid** decît Kuhn şi mai înclinat să critice practica ştiinţifică proastă cu 
ajutorul unei metodologii bune decît să tempereze speculaţiile metodologice 
recurgînd la practica ştiinţifică. Pentru Lakatos, întocmai ca pentru Popper, 
„metodologia** n-ar nimic de-a face cu descrierea procedurilor standard de tra¬ 
tare a problemelor ştiinţifice; ea este preocupată de „logica evaluării**, adică de 
problema normativă a stabilirii criteriilor progresului ştiinţific. Lakatos diferă 
de Popper prin faptul că la el „logica evaluării** este folosită apoi în acelaşi 
timp şi ca o teorie istorică menită să facă retrodicţii privitoare la dezvoltarea 
ştiinţei. Ca metodologie normativă a ştiinţei, ea este empiric neinfirm abilă, 
pentru că e o definiţie. Ca teorie istorică, însă, din care rezultă că oamenii de 
ştiinţă din trecut s-au comportat în fapt în conformitate cu metodologia falsifi- 
cabilităţii, ea este întru totul infirmabilă. Dacă istoria concordă cu metodologia 
normativă, avem temeiuri în plus, pe lîngă cele logice, de a subscrie la failibi- 
lism. Iar dacă nu concordă, obţinem eventuale temeiuri pentru a abandona 
metodologia faibilităţii. Fără îndoială, „ghilotina lui Hume** ne spune că nu 
putem deduce logic „trebuie** din „este** sau „este** din „trebuie**. Putem însă 
influenţa pe „trebuie** prin „este** şi viceversa; judecăţile morale pot fi modifi¬ 
cate prin prezentarea de fapte, iar faptele au o încărcătură teoretică, astfel că o 
schimbare de valori poate să modifice percepţia faptelor. Toate aceste pro¬ 
bleme se situează însă în viitor. Prima sarcină este să reexaminăm istoria 
ştiinţei cu ajutorul unei metodologii explicite, falsificaţioniste, pentru a vedea 
dacă într-adevăr există vreun conflict şi cum poate fi rezolvat. 

Lakatos începe prin a arăta că nu trebuie luate ca obiecte de evaluat 
teoriile ştiinţifice individuale; ceea ce trebuie evaluat sînt mănunchiurile de 
teorii interconectate sau „programele de cercetare ştiinţifică** (PCS). Duhem 
şi Poincar6 susţinuseră cu mult timp în urmă teza că nici o ipoteză ştiinţifică 
individuală nu este concludent verificabilă sau falsificabilă, pentru că ipote¬ 
zele particulare le testăm totdeauna în conjuncţie cu anumite enunţuri 
auxiliare, ceea ce face să nu putem fi niciodată siguri dacă am confirmat sau 
infirmat ipoteza însăşi. Cum orice ipoteză, în cazul cînd este suplimentată cu 
anumite supoziţii auxiliare, poate fi păstrată în pofida probelor defavorabile, 
acceptarea ei are doar un caracter convenţional. Popper a parat acest argu¬ 
ment „convenţionalist** făcînd distincţie între supoziţii auxiliare „ad 7joc“ şi 
supoziţii ,ajoii ad hod*: este perfect legitim ca o teorie falsificată să fie salvată 
operînd o schimbare în una din supoziţiile ei auxiliare, dacă o asemenea 
schimbare îmbogăţeşte conţinutul empiric al teoriei sporind numărul conse¬ 
cinţelor ei observabile; numai schimbările ce n-au acest efect sînt refuzate de 
Popper ca fiind „ad /îoc**^'*. Lakatos generalizează acest argument popperian 
făcînd o distincţie între „modificările progresive** şi modificările „degenera¬ 
tive** ale programelor. O anumită strategie de cercetare, adică un PCS, este 
numită „teoretic progresivă** dacă formulările succesive ale programului 
cuprind un „plus de conţinut empiric** faţă de predecesoarele lor, „adică 
permit... predicţia de fapte noi, pînă atunci neaşteptate** şi este ,,empiric 

progresivă dacă acest plus de conţinut empiric este coroborat“.“^ în schimb, 
dacă programul se caracterizează printr-o nesfîrşită adăugare de ajustări ad 
hoc ce sînt simple acomodări la faptele noi cunoscute între timp, el este 
caracterizat drept „degenerativ**. 

Aceste distincţii nu sînt absolute, ci relative. De asemenea, ele nu sînt 
aplicabile la un moment din istoria unei ştiinţe, ci la o perioadă. Caracterul 
prosj>ectiv al strategiei de cercetare, ca deosebită de o teorie, nu permite o 
evaluare imediată.^^ Pentru Lakatos, aşadar, un PCS nu este „ştiinţific** o dată 
pentru totdeauna; cu timpul el poate înceta de a fi ştiinţific, devenind din 
„progresiv** „degenerativ** (astrologia e un exemplu), dar e posibilă şi trans¬ 
formarea inversă (cazul parapsihologici?). Avem astfel o regulă de 
demarcaţie între ştiinţă şi non-ştiinţă care este ea însăşi istorică, întrucît 
cuprinde ca un element necesar evoluţia ideilor în timp. 

Argumentarea este apoi extinsă prin împărţirea componentelor unui PCS 
într-o parte flexibilă şi una rigidă. „Istoria ştiinţei —observă Lakatos — este 
istoria programelor de cercetare, nu a teoriilor^*, iar „toate programele de cer¬ 
cetare ştiinţifică pot fi caracterizate prin cîte un «miez tare» înconjurat de o 
centură de protecţie formată din ipoteze auxiliare care trebuie să suporte 
asaltul testelor**. „Miezul tare** este neinfirmabil prin „decizia metodologică a 
protagoniştilor săi** — simţim aici „paradigma** lui Kuhn! — şi cuprinde, pe 
lîngă convingeri pur metafizice, o „euristică pozitivă** constînd dintr-o „mulţime 
parţial articulată de sugestii sau indicaţii privitoare la modul de schimbare, de 
dezvoltare a «variantelor infinnabile» ale programului de cercetare, la modifi¬ 
carea şi rafinarea centurii de protecţie «infirmabile»**.^^ „Centura protectoare**, 
în schimb, cuprinde părţile flexibile ale unui PCS, ca fiind locul unde „miezul 
tarc“ se combină cu anumite supoziţii auxiliare, formînd teorii specifice testa- 
bile cu care PCS îşi dobîndeşte reputaţia ştiinţifică. 

Conceptul de PCS aminteşte vag de „paradigmele** lui Kuhn, dar fapt e că 
tabloul activităţii ştiinţifice zugrăvit de Lakatos este mult mai bogat decît cel al 
lui Kuhn. în plus, el începe să ne facă să înţelegem de ce se ajunge în genere la 
înlocuirea unei „paradigme**, lucru insuficient lămurit în opera lui Kuhn. ,,Pot 
exista raţiuni obiective (prin opoziţie cu raţiunile socio-psihologice) pentru 
respingerea unui program, adică pentru eliminarea miezului său tare şi a pro¬ 
gramului său de construire a centurilor protectoare?** întreabă Lakatos. 
Răspunsul său, în linii mari, este că „o asemenea raţiune obiectivă este fur¬ 
nizată de un program de cercetare rival care explică succesele anterioare ale 
rivalului său, depăşindu-1 totodată pe acesta printr-o putere euristică su- 
perioară**.^® EI ilustrează acest argument printr-o analiză a teoriei gravitaţionale 
a lui Newton — „probabil cel mai reuşit program de cercetare care a existai 
vreodată** — iar apoi urmăreşte tendinţa fizicienilor de după 1905 de a se 
alătura taberei teoriei relativităţii, care a subsumat teoria newtoniană ca pe un 
caz particular.^^ Lakatos susţine că această trecere de la un PCS la un altul a 
fost „obiectivă** pentru că majoritatea oamenilor de ştiinţă au acţionat ca şi 
cum ar fi crezut în metodologia normativă a PCS. Lakatos avansează apoi teza 
temerară că toată istoria ştiinţei poate fi descrisă într-un mod similar; el 
defineşte orice încercare de a face acest lucru drept „istorie internă**.^® Prin 

contrast cu aceasta, „istoria externă^ nu se reduce Ia totalitatea presiunilor nor¬ 
male ale mediului social şi politic pe care o asociem în mod obişnuit 
cuvîntului „extern”, ci cuprinde orice acţiune a oamenilor de ştiinţa necon¬ 
formă cu MPCS, ca de exemplu preferinţa pentru un PCS degenerativ în detri¬ 
mentul unuia progresiv, pe temeiul că primul c mai „elegant” decît cel de-al 
doilea, preferinţă însoţită, eventual, de negarea caracterului degenerativ al 
celui dintîi.^* Teza că întreaga istoric a ştiinţei poate fi prezentată ca istorie 
„internă” s-ar putea vădi, fireşte, greu de susţinut în lumina datelor istorice, dar 
Lakatos recomandă să dăm prioritate „istoriei interne” înainte de a recurge la 
„istoria externă”. Alternativ, ceea ce putem face este „să relatăm istoria internă 
m textf indicînd în notele de subsol «abaterile» istoriei reale în lumina recon¬ 
strucţiei ei raţionale”căruia i-a dat curs el însuşi în faimosul său dialog 
platonic despre istoria „Conjecturii privitoare la poliedre” a lui Euler.^^ 

în replica pe care o dă lui Lakatos, Kuhn minimalizează deosebirile 
dintre ei: „Deşi terminologia lui este diferită, aparatul său analitic este foarte 
apropiat de al meu: miez tare, activităţi în zona de protecţie, fază degene¬ 
rativă corespund îndeaproape paradigmelor, ştiinţei normale şi crizei, aşa 
cum le-am caracterizat eu”,^'* El insistă totuşi că „ceea ce Lakatos înţelege ca 
istorie nu este cîtuşi de puţin istorie, ci filozofie care fabrică exemple. 
Practicată astfel, istoria n-ar putea avea în principiu nici cel mai mic efect 
asupra poziţiei filozofice anterioare care a modelat-o în exclusivitate”.^^ 
Această apreciere parc să ignore încercarea deliberată a lui Lakatos de a 
separa istoria ca atare de „filozofia ce fabrică exemple” şi nu oferă o soluţie 
la dilema ce înconjoară istoriografia ştiinţei: să inferăm metodologia 
ştiinţifică din istoria ştiinţei, procedeu ce comite sofismul inducţiei, sau să 
predicăm metodologia noastră rescriind istoria în mod corespunzător, ceea ce 
aduce a „falsă conştiinţă”.^^ 

în replica dată lui Kuhn, Lakatos încearcă sa obţină o victorie logică 
pentru propriul său mod de abordare a istoriografiei ştiinţei, susţinînd că 
acesta este întru totul capabil să genereze postdicţii de noi fapte istorice, 

A 

neaşteptate în lumina abordărilor existente Ia istoricii ştiinţei. In acest sens, 
iarăşi MPCS poate oferi repere de legitimare metodologiei „programelor de 
cercetare istoriografică”: aceasta se va dovedi „progresivă” dacă şi numai 
dacă duce la descoperirea de noi fapte istorice.**’ Contează, aşadar, rezultatele 
practice. Rămînc de văzut dacă e mai fructuos ca istoria unei ştiinţe, naturale 
sau sociale, să fie concepută nu ca un progres continuu, bulversat la fiecare 
cîteva secole de către o revoluţie ştiinţifică, ci ca o succesiune de programe 
de cercetare progresive ce se înlocuiesc necontenit unul pe altul producînd 
teorii cu un conţinut empiric tot mai bogat.^® 


2. Revoluţiile ştiinţifice în teoria economică 

Atît Kuhn cît şi Lakatos vorbesc ireverenţios despre psihologia modernă 
şi sociologie, socotindu-le ştiinţe pre-paradigmatice sau protoştiinţe, şi cu 
toate că teoria economică pare să fie exclusă de la această categorisire, 

Lakatos pare a crede că nici economiştii n-au îmbrăţişat vreodată cu seriozi¬ 
tate principiul falsificabilităţii: „Faptul că economiştii şi reprezentanţii altor 
ştiinţe sociale au pregetat să accepte metodologia lui Popper poate că s-a 
datorat în parte efectului destructiv al falsificaţionismului naiv asupra unor 
pograme de cercetare abia înmugurite“.^^ E foarte adevărat că o aplicare 
dogmatică a lui Popper la ştiinţa economică ar fi demolat aici practic totul, 
dar este inexactă din punct de vedere istoric afirmaţia că economiştii au fost 
ostili metodologici popperiene, cel puţin dacă e vorba de versiunile ei mai 
sofisticate. Care altul este mesajul central al metodologiei friedmaniene a lui 
„ca şi cum“, dacă nu alinierea la ideea de predicţii testabile? Chiar şi luările 
de poziţie metodologice ale atîtor economişti din secolul al XlX-lea, rezu¬ 
mate în prestigiosul tratat al lui J. N. Keynes privind Domeniul şi metoda 
economiei politice^ se înscriu în mod hotărît în aceeaşi tradiţie, chiar dacă 
limbajul nu este cel-al falsificării, ci al verificării, plus sau minus o naivă 
atracţie baconiană spre presupoziţii „realiste*'. Problema reală este de a şti 
dacă nu cumva „principiul tenacităţii" a avut o pondere mult mai mare în 
istoria ştiinţei economice decît, să zicem, în cea a fîzicii.^^ Eleganţa analitică, 
economia de mijloace teoretice şi gcnealitalea obţinute prin postulate din ce 
în ce mai „eroice" au contat întotdeauna pentru economişti mai mult decît 
relevanţa şi predictibilitatca. Aceştia, de fapt, au practicat doar rareori meto¬ 
dologia la care subscriseseră explicit, şi în aceasta rezidă, pare-mi-se, una din 
cheile neglijate ale istorici ştiinţei economice. Filozofiei ştiinţei împărtăşită 
de economişti începînd încă de la Senior şi Mill i se potriveşte foarte bine 
denumirea de ,,falşificaţionism diluat" (în original „innocuous falsificatio- 

nism"'*2 — 

Pentru început să trecem în revistă tentativele de aplicare a metodologiei 
lui Kuhn la ştiinţa economică. Care sînt „paradigmele" dominante în istoria 
gîndirii economice? D. F. Cordon scrie în această privinţă următoarele: 
„Postulatul smithian al individului maxirnizant într-o piaţa relativ libera... 
este paradigma noastră de bază"; „economia politică n-a cunoscut niciodată o 
revoluţie majoră; modelul ei maxirnizant de bază n-a fost niciodată înlocuit. .. 
este, cred, un lucru remarcabil, în comparaţie cu ştiinţele fizice, că modul 
fundamentai al economistului de a vedea lumea a rămas neschimbat din 
secolul al XVIII-lca pînă astăzi".^’ A. W. Coats afirmă în acelaşi sens că 
teoria economică a fost „dominată de-a lungul întregii sale istorii de o 
singură paradigmă— teoria echilibrului economic prin intermediul mecanis¬ 
mului de piaţă", dar, spre doeosebirc de Gordon, el consideră aşa-numita 
revoluţie keynesiană ca pe o schimbare de paradigmă, ca pe o „revoluţie 
ştiinţifică" kuhniană, iar mai tîrziu susţine aproape acelaşi lucru despre aşa- 
numita „revoluţie marginalista" din anii 1870.^ Benjamin Ward, un adept 
convins al metodologiei lui Kuhn, numeşte şi el revoluţia keynesiană o 
revoluţie kuhniană şi susţine, în plus, că perioada postbelică recentă a fost 
martora unei „revoluţii formaliste", în care .s-a înregistrat o creştere a pre.sti- 
giului economiei matematice şi al cconometriei; legat de aceasta, el îşi 
exprimă nedumerirea că o schimbare atît de radicală a antrenat atît de puţine 
modificări de fond în teoria economică.'^^ în fine, Bronfcnbrcnner, după ce 
defineşte „paradigma" drept „o modalitate sau cadru de gîndirc şi de limbaj", 

citează în continuare ca exemple macroeconomia keynesiană» apariţia unei 
economii politice radicale, recentul reviriment al teoriei cantitative a banilor 
şi înlocuirea modelului IS-LM cu modelul marshallian al cererii şi ofertei 
ceea ce reprezintă o cădere în cursa întinsă de Kuhn însuşi.'*^ Bronfenbrcnner 
identifică trei revoluţii în istoria gîndirii economice: „o revoluţie a lui 
laissez-faire"* datînd de la Discursurile politice ale lui Hume'*^; „revoluţia 
marginalistă“ din anii 1870 ca „o a doua revoluţie posibilă^; şi revoluţia 
keynesiană din 1936. 

Dacă n-am fi semnalat mai înainte ambiguităţile inerente din conceptele 
lui Kuhn, ele ar fi reieşit îndeajuns din aceasta scurtă trecere în revistă. 
Oricum, se vede că dacă în ştiinţa economică se pot găsi în genere exemple 
de ,jevoluţii ştiinţifice** kuhniene, exemplul favorit pare a fi revoluţia kcyne- 
siană, care în orice caz poartă toate însemnele de suprafaţă ale unei 
schimbări de paradigmă. Este însă cît se poate de evident că străvechea para¬ 
digmă a „echilibrului economic prin intermediul mecanismului pieţei**, pe 
care se consideră că a dislocat-o Keynes, este de fapt o reţea de sub-para- 
digme interconectate; ceea ce înseamnă că e mai corect să fie considerată un 
PCS lakatosian. Ea cuprinde, înainte de toate, principiul maximizării în 
prezenţa unei constrîngcri, „postulatul smithian al individului maximizant 
într-o piaţă relativ liberă**, sau ceea ce Friedman numeşte pe scurt „ipoteza 
maximizării randamentelor**. Principiul comportamentului maximizant în 
prezenţa unor constrîngcri este apoi cuplat cu ideea de echilibru general pe 
pieţe concurenţiale care se auto-reglează, dînd naştere metodei staticii compa¬ 
rative, care este principalul instrument al economistului pentru generarea de 
predicţii calitative privind semnul şi nu mărimile variabilelor sale critice. 
„Miezul tare** sau partea metafizică a acestui program constă din versiuni 
slabe a ceea ce altminteri se cheamă „presupoziţii** ale teoriei concurenţiale, 
şi anume calculele economice raţionale, gusturile constante, independenţa 
actelor decizionale, cunoaşterea perfectă, certitudinea perfectă, mobilitatea 
perfectă a factorilor et cetera. Dacă nu li se dă o formulare slabă, acestea devin 
infiimabile prin observaţii empirice (în original „casual inspcction** — il t.) şi 
ca atare nu pot fi considerate a fi adevărate a priori. „Euristica pozitivă** a 
acestui program constă din sfaturi practice de felul... (I) împarte pieţele în 
cumpărători şi vînzători, sau în producători şr consumatori; (II) specifică 
structura pieţei; (III) creează definiţii „ideal-tipice** ale postulatelor compor¬ 
tamentale, astfel îneît să obţii rezultate tranşante; (IV) enunţă co'ndiţiile 
ceteris parihus relevante; (V) tradu situaţia într-o problemă de limită şi exami¬ 
nează condiţiile de ordinul întîi şi de ordinul doi; etc. Este evident că după 
1870 marginaliştii au adoptat „miezul tare** al economiei politice clasicc, dar 
i-au modificat „euristica pozitivă** şi au înzestrat-o cu o „centură protectoare** 
diferită. 

Keynes a mers şi mai departe, introdueînd modificări în „miezul tare** ce 
se păstrase de pe vremea lui Adam Smith. în primul rînd, Keynes s-a 
îndepărtat de principiul „individualismului metodologic**, adică al reducerii 
tuturor fenomenelor economice la manifestări ale comportamentului indivi¬ 
dual. Unele din construcţiile sale de bază, cum e.ste înclinaţia spre consum, au 

fost pur şi simplu culese din aer. Cc-i drept, el s-a simţit îndemnat de tradiţie 
să vorbească despre o „lege psihologică fundamentală*', dar fapt e că la 
Keynes funcţia de consum nu este derivată din comportamentul maximizant 
individual, ci este inferată cu îndrăzneală din relaţia cunoscută, sau pe atunci 
bănuită, dintre cheltuielile de consum agregate şi venitul naţional. Pe de altă 
parte, eficienţa marginală a capitalului şi teoria cererii de bani axată pe ideea 
preferinţei |>entru lichiditate este derivată evident, chiar dacă nu şi riguros, 
din activitatea maximizantă a agenţilor economici indivjduali. In mod 
similar, contrar susţinerilor lui Leijonhufvud, Keynes se sprijină masiv pe 
conceptele de echilibru general, concurenţă perfectă şi statică comparativă, 
făcînd o excepţie doar pentru piaţa muncii, pe care pare să o fi considerat în 
mod inerent imperfectă şi deci aflată întotdeauna într-o stare nu atît de echi¬ 
libru, cît de echilibru de un fel special."*® 

Aspectele cu adevărat noi, însă, sînt la Keynes în primul rînd tendinţa de a 
lucra cu agregate, ba chiar de a reduce întreaga economie la trei pieţe legate 
între ele — piaţa bunurilor, a titlurilor de valoare şi a muncii; în al doilea rînd, 
de a se concentra asupra analizelor pe termen scurt, limitîndu-sc în analiza pe 
termen lung, care constituise principala preocupare analitică a predecesorilor 
săi, la remarci incidentale privind probabilitatea unei stagnări seculare; iar în al 
treilea rînd, de a arunca întreaga greutate a adaptărilor la condiţiile economice 
schimbătoare nu pe preţuri, ci pe cantităţi (producţie). Echilibrul economiei ca 
întreg presupunea acum „echilibrul în condiţiile subutilizării forţei de muncă**, 
iar introducerea acestei conjuncţii, o aparenta contradicţie în termeni, presu¬ 
punea o schimbare profundă în „miezul tiire“ al teoriei economice din secolul al 
XDC-lea, care includea neîndoielnic credinţa că forţele concurenţiale antre¬ 
nează o economie spre o stare staţionară de ocupare integrală a forţei de 
muncă. în plus, „miezul tare** clasic şi neoclasic a cuprins întotdeauna ideea 
calculului economic raţional, care presupune existenţa unor echivalente certe 
pentru fiecare rezultat viitor incert al deciziilor de acum. Keynes a introdus 
incertitudinea generalizată şi posibilitatea unor anticipaţii destabilizatoare, nu 
numai în „centura protectoare" a programului său, ci şi în „miezul tare" al 
acesteia. Prin urmare, „miezul tare" al lui Keynes este, de fapt, un nou „miez 
tare" în domeniul ştiinţei economice. „Centura protectoare" keynesiana 
abundă şi ea în noi ipoteze auxiliare: funcţia de consum, multiplicatorul, 
conceptul de cheltuieli autonome şi cererea speculativă de bani, care contri¬ 
buie la rigiditatea nivelului ratei dobînzilor pe termen lung. Este însă discutabil 
dacă eficienţa marginală a capitalului şi egalitatea economii-investiţii au adus 
ceva nou. Teoria keynesiană a avut de asemenea o puternică „euristică 
pozitivă" proprie, indicînd modul de calculare a venitului naţional şi de esti¬ 
mare statistică atît a funcţiei de consum cît şi a multiplicatorului periodic. Nu 
prea încape îndoială, aşadar, că economia keynesiană a marcat apariţia unui 
nou PCS în istoria ştiinţei economice. 

Programul de cercetare keyncsian, însă, nu numai că cuprindea „fapte 
noi", ci făcea şi noi predicţii despre fapte familiare, fiind astfel un „program 
de cercetare progresiv" în sensul lui Lakatos. Principala sa predicţie nouă a 
fost tendinţa cronică a economiilor de piaţă concurenţiale de a genera şomaj. 

Faptul, însă, că în anii ’30 a existat şomaj nu era, ca atare, obiect de contro¬ 
versă. Economiştilor ortodocşi nu le venea deloc greu să explice persistenţa 
şomajului. Bugetul de stat atît în Statele Unite, cît şi în Marea Britanic a fost 
excedentar în majoritatea anilor din deceniul al patrulea. Nu era nevoie de un 
Keynes pentru a spune economiştilor că aceasta avea un efect deflaţionar. Se 
ştia de asemenea foarte bine că politica monetară între 1929 şi 1932 a fost 
mai adesea restrictivă decît laxă; în orice caz, nici Statele Unite, nici Marea 


Britanic n-au promovat o politică monetară consecvent expansionistă. Apoi, 
prăbuşirea etalonului internaţional-aur a agravat criza. Intr-un cuvînt, nu 
lipseau explicaţiile pentru persi.stenţa depresiunii, numai că aceste explicaţii 
erau toate „ad ho<f \ lă.sînd intacte implicaţiile teoriei standard în ce priveşte 
echilibrul în condiţiile ocupării integrale a forţei de muncă. Tendinţa 
economiştilor de a se alătura în număr tot mai mare taberei keynesiene după 
1936 a fost, aşadar, perfect raţională; ea a reprezentat o comutare de la un 
program de cercetare „degenerativ** la unul „progresiv**, comutare ce nu prea 
a avut de-a face cu problemele controversate ale politicii publice. 

Această aserţiune va provoca, probabil, consternare, dat fiind că noi toţi 
ne-am lăsat păcăliţi, într-o măsură mai mare sau mai mică, de mitologia ce-a 
ajuns să înconjoare revoluţia keyncsiana. Versiunea populară a economiei 
politice interbelice afirmă că toţi contemporanii neoclasici ai lui Keynes erau 
de părere că reducerea salariilor, bugetele echilibrate şi o politică monetară 
laxă erau de natură să pună repede capăt Marii crize. Sîntem foarte surprinşi 
cînd aflăm de la Stein^^ şi Davis^o că între 1929 şi 1936 nici un economist 
american n-a pledat pentru o politică de reducere a salariilor; liderii breslei 
economiştilor din America au su.sţinut energic un program de lucrări publice 
şi au atacat în mod .special deviza unui buget ecliilibrat. Numeroşi economişti 
cunoscuţi, între care Slichtcr, Taussig, Schultz, Yntema, Simoas, Gayer, Knight, 
Viner, Douglas şi J. M. Clark, concentraţi în principal la Universitatea din 
Chicago şi la Universitatea Columbia, dar cu aliaţi în alte universităţi, 
fundaţii de cercetare, administraţie şi cercuri bancare, s-au declarat în presă, 
cu mult înainte de 1936, în favoarea unor strategii pe care astăzi le-am numi 
„keynesiene**. în mod asemănător, în Anglia, după cum a arătat Hutchison^*, 
nume ca Pigou, Layton, Stamp, Harrod, Gaitskcll, Meade, E.A.G. şi 
J. Robinson s-au pronunţat făţiş în favoarea cheltuielilor publice compensa¬ 
torii. Dacă au existat cumva şi anti-kcynesieni în probleme de politică 
economică, aceştia au fost Cannan, Robbins şi poate Hawtrey, dar în mod 
hotărît nu Pigou, calul de bătaie al Teoriei generale .Aceasta explică, în 
treacăt fie spus, reacţiile majorităţii recenzenţilor americani şi britanici ai 
Teoriei generale: ei puneau la îndoială valoarea noilor concepte teoretice, dar 
concluziile politice ale cărţii le taxau drept „învechite**. 

Datele situaţiei de atunci ar putea fi rezumate fidel spunînd că majoritatea 
economiştilor, cel puţin din ţările anglofonc, erau de aceeaşi părere în 
privinţa măsurilor practice pentru depăşirea crizei dar erau total dezbinaţi în 
privinţa teoriei ce stătea în spatele acestor concluzii politice. Ortodoxia în 
chestiuni teoretice, atîta cît era, nu depăşea hotarele microeconomiei. Teoria 
macroeconomică pre-keynesiană, în spiritul teoriei cantitative a banilor. 

prezenta un amestec incoerent de idei culese de pe la Fîsher, Wicksell, 
Robertson, Kcynes cel din Tratat din autori continentali ce au studiat teoria 
ciclului economic. într-un anumit sens, deci, teoria keynesiană a izbutit 
pentru că a produs concluzii practice pe care majoritatea economiştilor voiau 
oricum să le suspină, dar le-a produs ca pe nişte consecinţe logice scoase 
dintr-o teorie bine închegată şi nu ca pe o puzderie de epicicluri pe un model 
de economie bazat pe ideea ocupării integrale a forţei de muncă.^^ 

S-ar părea că anumite nedumeriri privind revoluţia keynesiană se risipesc 
dacă privim această revoluţie prin ochelarii lui Lakatos. Pe de altă parte, 
încercarea de a da o interpretare kuhniană a revoluţiei keynesiene creează 
imaginea unei generaţii întregi de economişti deconcertaţi de persistenţa 
Marii crize, refuzînd să subscrie la remediile evidente ale unei politici fiscale 
monetare expansioniste, incapabili să găsească pînă şi un limbaj prin care să 
comunice cu keynesienii, şi care în cele din urmă, disperaţi, îşi abandonează 
vechile idei, convertindu-se instantaneu la noua paradigmă. Nevoia acestor 
construcţii artificiale dispare dacă în locul interpretării kuhniene vedem în 
revoluţia keynesiană înlocuirea unui program de cercetare „degenerativ** cu 
unul „progresiv** ce posedă un „conţinut empiric mai bogat**. în plus, din 
această din urmă perspectivă dobîndim o nouă înţelegere a istoriei postbelice 
a economiei politice keynesiene, istoric a unei constante „degenerări** pe 
măsură ce predicţia keynesiană a unui şomaj cronic începe să-şi piardă plau¬ 
zibilitatea. In anii ’50, contradicţia dintre evidenţa furnizată de seriile de date 
transversale şi cele temporale privind raportul dintre economii şi venituri, 
primele indicînd un declin al înclinaţiei medii spre economisire, iar celelalte 
constanţa acesteia, determină o seamă de revizuiri în programul de cercetare 
keynesian, de la ipoteza lui Duesenberry privind venitul relativ, la ipoteza 
venitului permanent a lui Friedman şi la teoria lui Modigliani privind ciclul 
de viaţă al economisirii. Simultan, Harrod şi Domar au convertit analiza 
statică keynesiană într-o teorie primitivă a creşterii, inovaţie ce elimină unele 
elemente principale din „centura protectoare** keynesiană şi, mai mult sau 
mai puţin, întreg „miezul tare** al programului keynesian iniţial. Contra¬ 
revoluţia monetaristă a lui Friedman a mers mult mai departe şi, timp de 
cîţiva ani, spre finele deceniului al şaptelea, se crea.se aproape impresia unei 
repudieri decisive a lui Keynes. Eforturile lui Patinkin, Clower şi 
Leijonhufvud de a da o interpretare prin ideea de dezechilibru teoriei keyne¬ 
siene şi de a integra astfel teoria keynesiană într-un cadru neoclasic mai larg 
cu un „conţinut empiric suplimentar** şi mai mare, ar părea să constituie un 
program de cercetare „progresiv** care ia locul atît microeconomiei statice 
pre-keynesiene, cît şi macroeconomiei statice keynesiene. Teoria generală a 
lui Keynes se prezintă acum un caz particular iar aceasta înseamnă un 
progres ştiinţific în teoria economică, întru totul analog absorbirii lui Newton 
ca un caz particular în teoria generală a relativităţii. 


340 



_ Paradigme şi programe dc cercetare în istoria ştiinţei economice _ 

4. Practică oare comuniştii ceea ce predică? 

După toate cele spuse, imi mai rămîne să fac doar ceea ce i-am reproşat lui 
Latsis că nu a făcut, şi anume să dau o apreciere a economiei neoclasice luată 
în ansamblu cu ajutorul metodologiei lui Lakatos. Dar o asemenea întreprin¬ 
dere mă depăşeşte. Mă voi mărgini, de aceea, să exprim unele rezerve cu pri¬ 
vire la aplicabilitatea la o ştiinţă socială cum este economia a unei filozofii a 
ştiinţei întemeiată pe istoria ştiinţelor fizice. Exprim aceste rezerve cu titlu ipo¬ 
tetic. Dacă se dovedesc larg împărtăşite, cu atît mai rău pentru proiectul 
elaborării unei istorii total „intemaliste“ a gîndirii economice. 

încep cu un citat din Machlup, care in îndelungata sa carieră a revenit în 
mod repetat la problemele metodologice ale ştiinţei economice: 

Cînd predicţia economistului este condiţională, adică bazată pe condiţii specifi¬ 
cate, şi cînd nu este posibil să se verifice dacă sînt satisfăcute toate condiţiile 
stipulate, teoria ce stă Ia baza predicţiei nu poate fi infirmată, oricare ar fi rezultatul 
observat. Tot aşa, o teorie nu poate fi infirmată cînd predicţia este făcută cu o valoare 
probabilistică enunţată mai mică dc sută la sulă, căci dacă un eveniment este prezis 
cu o probabiliUite, să zicem, de 70 la sută, orice rezultat va fi compatibil cu predicţia. 
Numai dacă acelaşi „caz“ s-ar produce de sute de ori, am putea verifica probabilitatea 
enunţată prin frecvenţa relativă a cazurilor pozitive şi respectiv negative. Aceasta nu 
înseamnă că sînt cu totul zadarnice încercările de a verifica teoria noastră economică. 
Dar înseamnă că Ia majoritatea teoriilor noastre testările vor avea mai mult caracterul 
unor ilustrări decît al unor verificări de felul celor ce sînt posibile atunci cînd se pot 
face experimente controlate repeUite sau cînd avem de-a face cu situaţii pe deplin 
identificate recurente. De unde rezultă că testele noastre nu pot fi suficient de 
convingătoare pentru a impune acceptarea, nici cliiar atunci cînd majoritatea oame¬ 
nilor rezonabili din domeniu ar fi dispuşi să le recunoască drept concludente şi să 
considere teoria astfel testată ca „neinrifmată“.54 

Acest pasaj poate fi interpretat drept o critică a „falsificaţionismului 
naiv“, dar şi ca o pledoarie pentru o „falsificare şi mai sofisticată*\ Tocmai 
pentru că în cazul teoriilor economice testele au „mai mult caracterul unor 
ilustrări decît al unor verificări** (eu aş prefera să .spun „falsificări**), avem 
nevoie de cît mai multe „ilustrări** cu putinţă. Aceasta înseamnă însă că 
trebuie să ne concentrăm resursele intelectuale în direcţia producerii de 
predicţii falsificabile bine specificate; cu alte cuvinte, noi dăm în mai mică 
măsură prioritate unor criterii standard cum sînt predictibilitatea şi fecundi¬ 
tatea empirică. Impresia mea este însă că majoritatea economiştilor contem¬ 
porani şi-ar ordona priorităţile exact invers. 

O carte recentă a lui ^^ard intreaba O? iiu c uj regulă cu ştiinţa ccoiioniică^, 
iar răspunsul său e.ste, pe scurt, că economia este în e.senţă o ştiinţă acţională 
normativă care se înfăţişează lumii in veşmintele false ale unei ştiinţe pozi¬ 
tive. Ward este însă de acord că, în măsura în care este o ştiinţă pozitivă, ,,ea 
nu s-a remarcat prin dorinţa de a confrunta în mod sistematic teoria cu 
faptele**, deşi, susţine el, „nu aceasta este dificultatea centrală a ştiinţei eco¬ 
nomice contemporane**.Eu aş vrea să argumentez, dimpotrivă, ca principala 

slăbiciune a ştiinţei economice actuale rezidă tocmai în lipsa de preocupare 
pentru construirea de teorii din care să poată fi derivate consecinţe infirma- 
bile fără echivoc. 

Cînd oare, în lungul proces de rafinare şi de extindere a programului de 
cercetare neoclasic din ultima sută de ani, a existat o veritabilă preocupare 
pentru „conţinutul empiric suplimentar^*, pentru a nu mai vorbi de „conţinutul 
empiric suplimentar coroborat**? Să considerăm, bunăoară, preocuparea de 
după 1945 a unora dintre cei mai eminenţi economişti moderni pentru proble¬ 
matica teoriei creşterii, cînd pînă şi cei ce lucrează în acest domeniu admit că 
teoria modernă a creşterii se ocupă doar de „fantasme ale unor probleme 
reale, dichisite astfel îneît să le putem găsi soluţii prin logică pură**.^® Dar 
acest exemplu este prea uşor. Să luăm, de aceea, partea din fragmentul de 
cercetare neoclasică care se apropie cel mai mult de rigoarea şi eleganţa 
fizicii cuantice — teoria modernă a comportamentului consumatorului, 
bazată pe teoria axiomatică a utilităţii — căreia i-au dedicat cele mai intense 
eforturi un şir lung de economişti, de la Fisher, Pareto, Slutsky şi Johnson, la 
Hicks, Allen, Samuelson şi Houthakker. Sînt puţine semne că aceste strădanii 
laborioase ar fi avut o înrîurire considerabilă asupra studiilor privitoare la 
bugetele de familie sau asupra literaturii consacrate curbelor de cerere statis¬ 
tice, Sau, spre a ne referi şi la alte domenii, să ne gîndim la interminabilele 
dispute din manualele de economie a muncii privind presupoziţiile ce stau la 




baza greşit numitei „teorii a salariilor în funcţie de productivitatea marginală 
în detrimentul spaţiului acordat cunoaşterii predicţiilor reale ale teoriei şi 
concordanţei ei cu realităţile. Nu este acesta un mod greşit de a pune accen¬ 
tele? Noi toţi recunoaştem, cel puţin implicit, că da, şi tocmai de aceea 
manualul lui Lipsey s-a bucurat de o primire atît de bună la prima lui apariţie; 
acest manual se remarcă încă şi astăzi, printre expozeurile de economie elemen¬ 
tare, prin accentul relativ pe care-1 pune pe testarea empirică. 

Dar nu fac oare economiştii alîtea cercetări empirice? Fac, desigur, dar 
multe din aceste cercetări seamănă cu „jocul de tenis cu fileul coborît**: în loc 
de a încerca să infirme predicţii testabile, economiştii îşi cheltuiesc mare 
parte din timp ca să arate că lumea reală concordă cu predicţiile lor, 
înlocuind a.stfel falsificarea, care este dificilă, prin confirmare, care este 
uşoară. E dc-ajuns să dăm un singur exemplu. De la apariţia celebrului articol 
al lui Solow din 1957, estimarea funcţiilor de producţie agregate Cobb- 
Douglas, cu scopul de a măsura sursele creşterii economice şi de a trage 
concluzii despre natura progresului tehnic, a devenit o practică larg ră.spîndită 
a cercetării economice. In aparenţă, astfel de cercetări testează predîcţia că 
funcţiile de producţie considerate global se supun condiţiei randamentelor de 
scară constante şi că pe pieţele individuale, în pofida existenţei sindicatelor 
şi a monopolurilor, preţurile factorilor se stabile.se în confomiitate cu teoria 
concurenţei perfecte. A trebuit să treacă mai bine de un deceniu pînă cînd 
Fisher^"^ a dovedit în mod concludent ca e pe deplin posibil să se obţină o 
bună concordanţă cu o funcţie de producţie globală Cobb-Douglas chiar dacă 
mecanismul subiacent al preţurilor nu e deloc concurenţial. Cu mult înainte, 
însă, mai mulţi economişti au argumentat în mod convingător că conceptul 

de funcţii de producţie globale, ca deosebite de funcţiile de microproducţie, 
n-are un fundament teoretic solid,Dacă avertismentul lor a fost ignorat, 
motivul e că majoritatea economiştilor găsesc plăcere în activitatea empirică 
de „rezolvare de puzzle-uri**, chiar dacă virtual ea echivalează cu o 
„măsurare fără teorie*'. Marshall obişnuia să spună că „explicaţia este 
predicţia întoarsă spre înapoi**. Mulţi economişti uită că „prcdicţia** nu este 
neapărat „explicaţie întoarsă spre înainte**.^^ Este o îndeletnicire mult prea 
lesnicioasă efectuarea de cercetări empirice ce nu fac deloc deosebire între 
explicaţii rivale şi care constau în bună parte dintr-un „inslrumentalism** 
neinteligent. 

Cei ce se revoltă explicit împotriva ortodoxiei suferă adesea de aceeaşi 
boală. Aşa-numitcle controverse cambridgeene privind teoria capitalului, care 
de fapt sînt controverse despre teoria repartiţiei funcţionale a venitului, au 
durat timp de douăzeci de ani fără a face vreo referire la altceva decît la „fapte 
stilizate** cum ar fi constanţa raportului dintre capital şi volumul producţiei şi 
constanţa ponderii relative a muncii, care la o examinare mai atentă .se dove¬ 
desc a nu fi defel nişte fapte. Miza principală a disputei dintre şcoala de la 
Cambridge-Marea Britanic — şi cea de la Cam bridge-State le Unite — după 
cum ne spune o autoritate în materie de talia lui Joan Robinson, nu este modul 
cum trebuie măsurat capitalul, ci dacă economiile băneşti determină 
investiţiile sau investiţiile determină economisirile de bani.**^ Această dispută 
depinde, la rîndul său, de problema dacă lumea este mai bine dc.se risă de 
noţiunea echilibrului în condiţii de folosire deplină a forţei de munca sau de 
cea a echilibrului în condiţii de subutilizarc a acesteia. Întrucît întreaga dezba¬ 
tere se poartă în contextul teoriei creşterii staţionare şi cum toată lumea este de 
acord că economiile reale nici nu aproximează măcar vreodată creşterea 
staţionară, nu există nici un motiv de a nu opera cu ambele modele, în funcţie 
de problema care ne preocupă. Nici unul din aceste modele nu are vreo putere 
predictivă şi, ca atare, controversele cambridgeene nu pot fi soluţionate prin 
cercetare empirică. Ceea ce totuşi n-a împiedicat nici una din părţi să se lupte 
în jurul acestor probleme cu îndoita îndîrjire. Protagoniştii din ambele tabere 
au caracterizat controversa drept o confruntare între „paradigme**, dar de fapt 
cele două „paradigme** se intersectează, ba chiar se suprapun aproape total. 

Chiar şi economiştii radicali din Statele Unite şi-au cheltuit cea mai marc 
parte a eforturilor ca să „spună o nouă poveste**: aceloraşi fapte vechi li .se dă o 
interpretare diferită centrată pe „paradigma** conflictului-pentru-putere, în 
contrast cu „paradigma** maximizării utilităţii, din teoria economică domi¬ 
nantă.^* Cercetările empirice, de altfel nu prea multe, apărute în Revievv of 
Radical PoUtical Econoniy, privitoare la discriminarea rasială şi de sex, la ran¬ 
damentul financiar al educaţiei şi la configuraţia mobilităţii sociale în Statele 
Unite au fost lipsite de ipoteze discrimimuite, bine articulate, ce ar fi putut dis¬ 
tinge între predicţiile ortodoxe şi cele radicale.^^ Mişcarea radicală are, totuşi, 
cel puţin scuza de a-şi fi declarat explicit preferinţa, cînd e vorba de caracteris¬ 
ticile unei „bune** teorii, pentru relevanţa ei socială şi politică, socotind mai 
puţin importante simplitatea, generalitatea şi falsificabilitatea.*^^ 

Economiştii neoclasici nu pot beneficia de această scuză. Ei proclamă 
importanţa supunerii teoriilor la teste empirice, însă practica lor sugerează că 

ceea ce au în vedere este doar „falsificajionismul diluat**. Dintre toţi marii 
economişti moderni care au susţinut metodologia falsifîcaţionistă — Harrod, 
Koopmans, Friedman, Samuelson» Baumol şi Boulding — Friedman e 
aproape singurul a cărui analiză şi cercetare exemplifică propriile lui precepte. 
Cercetările sale privitoare la curbele de cerere marshaîliene, la ipoteza 
utilităţii anticipate, la ratele de schimb flexibile şi îndeosebi la ipoteza veni¬ 
tului permanent, sînt marcate de o preocupare constantă pentru predicţii 
infirmabile. Teoria funcţiei de consunf^ oferă în mod neîndoielnic una din 
cele mai desăvîrşite tratări ale relaţiei dintre teorie şi date din întreaga istorie 
a literaturii economice. Dar chiar şi Friedman a elaborat „cadrul teoretic 
pentru analiza monetară** cu mult după ce susţinuse ferm că pentru teoria 
cantitativă a banilor există probe empirice directe.în calitate de monetarist, 
nici chiar Friedman n-a promovat consecvent propria sa metodologie.^ 

Am lăsat la urmă problema teoriei economice a bunăstării, unde fireşte 
nu se poate pune problema vreunor implicaţii testabile. Aici metodologia lui 
Lakatos este neputincioasă, pentru că în ştiinţele fizice nu există nimic care 
să corespundă teoriilor ce deduc natura unui optim social din anumite 
judecăţi de valoare fundamentale. Economiştii au spus multe absurdităţi 
despre o teorie economică a bunăstării „axiologic neutră**; folosind argumentul 
ciudat că judecăţile de valoare standard subiacente conceptului de optim Pareto 
(fiecare individ c cel mai competent să judece despre propria sa bunăstare; 


bunăstarea socială se defineşte numai în termenii bunăstării indivizilor; iar 
bunăstarea indivizilor nu se pretează la comparaţii) se bucură de o largă 
recunoaştere, iar acest consens le face oarecum „obiective**. Ei au înghiţit de 


asemenea pe nemestecate teza nerezonabilă că judecăţile de valoare „norma¬ 
tive**, ca deosebite de cele „metodologice**, nu ascultă de normele discursului 
raţional, refuzîndu-şi astfel un rodnic teren de analiză.®^ Lăsînd însă aceste 
chestiuni deoparte, relaţia intimă dintre economia normativă şi cea pozitivă a 
fost o abundentă sursă de ajustări ad hoc în sfera ştiinţei economice, 
alimentînd efortul de a păstra unele teorii cu orice preţ prin adăugare de 
presupoziţii lipsite de implicaţii testabile. 


Fără îndoială că teoria economică a bunăstării şi teoria economică pozitivă 
sînt în principiu .separabile. Recomandările de politică economică violează, 
însă, de regulă separabilitatea logică a celor două. Factorii de decizie cer 
sfaturi în aceeaşi măsura cînd e vorba de obiectivele de urmărit ca şi atunci 
cînd e vorba de mijloacele pentru atingerea acestor obiective, iar oferta de 
sfaturi reacţionează, fireşte, în consecinţă. în afara de aceasta, după cum 
spune Samuelson în Foundations: „Ce! puţin de la fiziocraţi şi Adam Smith 
încoace, din corpul principal al literaturii economice n-a lipsit niciodată 
sentimentul că într-un anume sens concurenţa perfectă reprezintă o situaţie 
optimă**. Teorema modernă a Mîinii invizibile oferă o demonstraţie riguroasă 
a acestui sentiment; orice echilibru pcrfect-concurenţial pe termen lung duce 
la o alocare optimă a resurselor şi orice alocare optimă a resurselor este un 
echilibru perfect-concurcnţial pe termen lung. Această aserţiune lasă, fireşte, 
de o parte ,justeţea** distribuţiei asociate a veniturilor personale; în plus, 
„alocarea optimă** este definită exclusiv cu referire la cele trei judecăţi de 

valoare fundamentale din economia paretiană a bunăstării. Cu toate acestea, 
orice economist presimte că teorema Mîinii invizibile este aproape la fel de 
relevantă pentru socialism ca şi pentru capitalism, semănînd îndeaproape cu 
o justificare universală a rolului mecanismelor de piaţă în orice economie. 
De aceea nu trebuie să ne surprindă că economiştii se luptă cu atîta îndîrjire 
atunci cînd sînt puşi în faţa unei infirmări empirice a unei teorii pozitive ce 
cuprinde postulatul concurenţei perfecte. Căci ceea ce e primejduit atunci nu 
este doar acea teorie particulară, ci întreaga concepţie despre „eficienţă^* ce 
oferă la raison d'etre obiectului economiei politice. Nu-i de mirare, deci, că 
„principiul tenacităţii** — teama de vid intelectual — joacă un rol atît de 
mare în istoria economiei politice. 

Ceea ce .se desprinde pînă la urmă din această lungă incursiune critică 
este sugestia că MPCS s-ar putea să nu se potrivea.scă cu istoria teoriei 
economice: se poate întîmpla ca economiştii să rămînă ataşaţi unor programe 
de cercetare „degenerative** în prezenţa unor programe de cercetare „progre¬ 
sive** rivale, negînd totodată că programul „degenerativ** se cere resuscitat, 
pentru că sînt suspicioşi faţă dc datele exacte, înclinaţi să nu acorde mare impor¬ 
tanţă descoperirii de fapte noi, deprinşi printr-o îndelungată obişnuinţă să 
nege efectul de feedback al probelor empirice asupra teoriei, sau din simplul 
motiv că sînt profund ataşaţi implicaţiilor pe care le au teoriile lor pentru 
problematica bunăstării. Dacă, după o examinare amănunţită cu ajutorul MPCS 
a ştiinţei economice din secolul al XX-lea, s-ar dovedi că aşa stau lucrurile, 
din aceasta am putea afla ceva mai fundamental despre diferenţa dintre ştiinţele 
naturii şi ştiinţele sociale decît din vechile adagii despre universul neschim¬ 
bător al fizicii şi universul în continuă .schimbare al ştiinţei economice. 


5. Concluzii 


Programul de cercetare metaistorică al lui Lakatos îşi are un „miez tare** al 
său: oamenii de ştiinţă sînt raţionali şi acceptă sau resping ideile pentru bune 
raţiuni intelectuale, singura problemă fiind de a determina care sînt acestea. 
Programul are de asemenea o „centură protectoare** ce cuprinde propoziţii de 


felul: oamenii de ştiinţă dau importanţă capacităţii teoriilor de a supravieţui 
testelor, dar nu le abandonează după un singur eşec; ei apreciază programe, nu 
teorii; programele le apreciază istoric, pe măsura desfăşurării lor în timp, şi îşi 
revizuiesc neîncetat aprecierile; în plus, oamenii de ştiinţă apreciază progra¬ 
mele în competiţie cu rivalele lor şi vor păstra un program cu orice preţ dacă n-au 
apărut alternative la acesta. La fel de evidentă este „euristica pozitivă** a pro¬ 
gramului de cercetare metaistorică: grupează teoriile în programe de cercetare; 
dă în vileag „miezul tare**, „centura dc protecţie** şi „euristica pozitivă** a pro¬ 
gramelor re.spective; examinează eforturile făcute pentru testarea teoriilor şi 
urmăreşte modul cum sînt tratate în cadrul programului falsificările; 
evidenţiază anomaliile care sînt recunoscute de practicanţii programului şi, 
dacă e posibil, anomaliile care au ajuns să fie uitate; caută să determini stan¬ 
dardele după care aderenţii unui program de cercetare îi judecă pe predecesorii 

lor şi după care speră să fie judecaţi de urmaşii lor, adică analizează luările lor 
de poziţie metodologice; şi în fine, scoate în evidenţă noile fapte ce sînt desco¬ 
perite în cursul programului. Menirea acestui exerciţiu este să arate că majori¬ 
tatea oamenilor de ştiinţă se alătură programelor de cercetare care au „conţinut 
empiric suplimentar** şi părăsesc programele lipsite de această caracteristică. 
Aceasta este „istoria internă**, iar orice altă raţiune de a se alătura unei tabere 
şi nu alteia este „externă**. Lakatos pretindea că „reconstrucţia raţională** a 
istoriei ştiinţei concepută în aceşti termeni n-ar necesita în fapt decît puţine 
referiri la „istoria externă**. 

Poate fi scrisă istoria gîndirii economice în acest mod? E foarte adevărat 
că majoritatea expunerilor externaliste ale progresului ştiinţific sună foarte 
convingător — ele sînt anume concepute ca să fie astfel. Cînd anumite teorii 
devin idei ştiinţifice dominante ale epocii lor din „bune** raţiuni internaliste, 
acestea vor fi adesea şi raţiuni ideologice în virtutea cărora teoria va fi accep¬ 
tabilă pentru anumite interese de grup şi pe placul omului obişnuit. Acestea 
s-ar putea să fie invocate ulterior pentru a argumenta că teoria a fost de fapt 
acceptată din raţiuni externe (.să ne gîndim la teoria malthusiană a populaţiei 
sau la teoria darwinistă a .selecţiei naturale). Dar astfel de explicaţii externa¬ 
liste, deşi nu sînt eronate, sînt totuşi redundante dacă ne interesează opinia 
specialiştilor şi nu cea populară. Pentru a fi convingătoare, teza externalistă 
în istoria ideilor ar trebui să poată găsi exemple de (I) idei ştiinţifice lăuntric 
consistente, bine coroborate, rodnice şi viguroase care să fi fost respin.se, la 
date determinate din istoria ştiinţei, din pricina unor factori externi specifici, 
sau (II) idei ştiinţifice slabe, incoerente, prost coroborate care să fi fost în 
fapt acceptate pentru motive externe specifice. Nu cunosc în istoria teoriei 
economice exemple neechivoce de tipul (I) sau (II), drept care conchid că 
„reconstrucţia raţională** lakatosiană ar fi suficientă pentru a explica virtual 
toate succesele şi eşecurile din trecut ale programelor de cercetare economică. 


NOTE 

1. O primă versiune a acestui articol a fost prezentată la Conferinţa Societăţii de 
istorie a gîndirii economice, ţinută la Londra în septembrie 1974. Ţin să exprim 
mulţumiri Iui A. W. Coats, N. de Mardii, J. Hicks, S. J. Latsis, D. P. O’Brien, R. Towse 
şi D. Winch pentru comentariile tăcute la acel prim text, iar participanţilor la menţionata 
conferinţă, pentru discuţiile utile purtate în jurul lui. 

2. Kuhn [1970], ed. întîia. 

3. In mod asemănător, .sociologii au preluat cu aviditate aparatul kuhnian: vezi, 
de exemplu, Ryan [1970], pp. 233—236, Martins [19721 şi culegerea de eseuri din 
Whitlcy [1974]. 

4. Vezi Coats [1969], Bronfenbrenner [1971] şi Kuhn şi Weaver [ 1971]. 

5. Dedic acest articol memoriei lui Imre Lakatos, profesor de logică şi filozofia 
ştiinţei la London Scliool of Economics, care a încetat subit din viaţă, la vîrsla de 51 
de ani, la 2 februarie 1974. Am discutat cu el o ciornă a acestui articol de cîteva ori 
în iama lui 1973, iar ultima dată în preziua morţii sale. Mi-a promis să scrie o ripostă 
critică, pe care acum, din păcate, n-am s-o citesc niciodată. 

6. Unul din studiile fundamentale ale lui Lakatos (Lakatos [1971 ], p. 91) începe 
cu o parafrază a unei formulări din Kant, care exprimă perfect dilema în cauză:, J^ilozofîa 
ştiinţei fără istoria ştiinţei este goală; istoria ştiinţei fără filozofia ştiinţei este oarbă^*. 

7. Karl Popper, Logik cier Forschung [1935], ed. engleză [ 1965], 

8. Pentru a nu mai vorbi de filozofia politică pe care a formulat-o pe temeiul 
aceleiaşi concepţii. Magee [1973] constituie o introducere excelentă, chiar dacă uşor 
hagiografică, în vasta operă popperiană. 

9. Lakatos şi Musgrave [1970], pp. 116, 181; Lakatos [1971], pp. 109-114. 

10. De exemplu: „De fapt, nu se poate realiza niciodată o infirmare concludentă a 
unei teorii; pentru că oricînd avem posibilitatea de a spune că rezultatele experimentale 
nu smt certe sau că discrepanţele care se susţine că există între rezultatele experimentale 
şi teorie sînt doar aparente şi vor dispărea pe măsură ce înţelegerea noastră va progresa 
(Popper [1965], p. 50; vezi şi pp. 42, 82—83, 108); în acelaşi spirit, vezi Popper [1962], 
voi. 2, pp. 217—220; Popper [ 1972], p. 30 şi Popper în Schilpp [1974], voi. 1, p. 82. 

11. Economiştii îşi vor da seama imediat că Lipsey a fost de fapt un „falsificaţio- 
nist naiv“ în prima ediţie a cărţii sale bitroduction to Positive Economics^ iar 
„falsiHcaţionismul sofisticat** l-a adoptat abia în ediţia a doua a acesteia: vezi Lipsey 
[1966], pp. XX, 16-17. 

12. Importanta distincţie dintre .^netodologiile agresive** şi „mctodologiilc defen- 
sive“ o datorez lui Lakatos [1974]. Popper face referiri la istoria ştiinţei, Einstein 
fiind în mod vădit modelul său de mare om de ştiinţă. Totuşi el insistă de fiecare dată 


asupra bazei metafizice şi deci neinfirmabile a principiului falsificabi li taţii (vezi, de 


exemplu, Schilpp [1974], voi. 2, pp. 1036-1037). 


13. Kuhn [1970]. Vezi critica revelatoare făcută lui Popper de către Kuhn şi 


critica la fel de revelatoare făcută lui Kuhn de către Popper (Lakatos şi Musgrave 


[1970], pp, 14-15, 19,52-55). 

14. Masterman (Lakatos şi Musgrave [1970], pp, 60-65 a identificat nu mai 
puţin de 21 de definiţii diferite ale termenului „paradigmă** în cartea lui Kuhn [ 1970]. 

15. Kuhn [1970], p. 182. 


16. Kuhn [1970], p. 173, 

17, Toulmin [1972], pp. 103—105. Dintre numeroasele critici la adresa cărţii lui 
Kuhn (Lakatos şi Mu.sgrave [1970] şi referiri citate de Kunin şi Weayer [ 1971 ], nici 
una nu e mai devastatoare decît cea a lui Toulmin [1972], pp. 98—117), ctire unnăreşie 


istoria metodologiei lui Kulm de Ia elaborarea ei într-o primă formă, în 1961, pînă la 
versiunea finală din 1970. Pentru o interpretare plină de simpatie, dar tot atît de 
critică a lui Kulin, vezi Suppe [1974], pp. 135-151. 

18. Kuhn [1970], pp. 199—200. Lucrul acesta este aproape evident, căci dacă 
două paradigme ar fi cu adevărat incomensurabile, ele ar putea fi păstrate simultan, 
în care caz n-ar fi nevoie de o „revoluţie ştiinţifică**: teza incomensurabili lăţii în 
varianta forte este logic autocontradictorie (Achinstein [1968], pp. 91-106). Ceea ce 
Kulm a avut probabil în vedere este „incomensurabilitatea într-un anume grad, iar 
versiunea nouă nu este decît o încercare întîrzială de a preciza acest „grad**. 

19. Kuhn [1970], pp. 180-181. 

20. Kuhn [1970], pp. 205-207. 

21. Schiţa prezentată de mine privind evoluţiile recente din filozofia ştiinţei nu a 
cuprins autori influenţi ca Fcyerabend, Hanson, Polanyi şi TouImin,care au tăgăduit 
fiecare în felul său concepţia pozitivistă tradiţională despre structura teoriilor 
ştiinţifice. Vezi însă Suppe [1974], al cărui eseu de dimensiunile unei cărţi acoperă 
toate numele menţionate mai sus. Lakatos însă este omis în mod deliberat în expu¬ 
nerea lui Suppe (Suppe [1974], p, 166 n). 

22. Vezi reacţia caracteristică a lui Popper faţă de Kuhn: „pentru mine este 
surprinzătoare şi decepţionantă ideea de a apela la sociologie sau psihologie (sau... 
la istoria ştiinţei) cînd e vorba de a ne edifica asupra scopurilor ştiinţei şi a posi¬ 
bilităţilor ei de a progresa** (Lakatos şi Musgrave [1970], p. 57). 

23. Mi se pare departe de a fi exactă caracterizarea, în Bloor [1971], p. 104, a 
operei lui Lakatos ca fiind un act masiv de revizuire ce echivalează cu o trădare a 
ceea ce este esenţial în concepţia popperiană şi o preluare întocmai a unora din cele 
mai caracteristice poziţii kuhniene. 

24. Deşi distincţia lui Popper izbuteşte să pareze „convenţionalismul**, ea tinde 
să erodeze asimetria fundamentală dintre verificare şi falsifîcare, care constituie axul 
filozofiei sale a ştiinţei: vezi Griinbaum [1973], pp. 569-629, 848—849. Archibald 
[1967] ilustrează problema distingerii ipotezelor auxiliare ad hoc cu testarea teoriei 
keynesiene a determinării venitului. 

25. Lakatos şi Musgrave [1970], p. 118. 

26. Dacă termenul „programe de cercetare ştiinţifică** U se pare unor cititori prea 
vag, trebuie reamintit că la fel de vag este şi termenul „teorie**. Acest din urmă 
termen este într-adevăr greu de definit chiar şi atunci cînd este folosit într-un sens 
îngust: vezi Acliinstein [1968], cap, 4, 

27. Lakatos şi Musgrave [1970], pp. 132—135. „Miezul tare** exprimă la Lakatos 
o idee similară celei exprimate de Schumpeter prin termenul „viziune" — „act 
cognitiv preanalitic ce furnizează materia primă pentru efortul analitic" (Schumpeter 
[19541, pp* 41-43) sau de Gouldner prin „ipoteze despre lume", care cîntăresc mult 
în explicaţia dată de el motivelor pentru care sociologii adoptă anumite teorii şi 
resping altele (Gouldner [1971], cap. 2). Teoria lui Marx despre „ideologie** poate fi 
considerată drept o teorie particulară despre natura „miezului tare," Marx avea 
perfectă dreptate să considere că „ideologia** joacă un rol în elaborarea teoriilor 
ştiinţifice, dar a greşit grav atribuind caracterului de clasă al ideologiei o pondere 
decisivă în acceptarea sau respingerea teoriilor ştiinţifice. 

28. Lakatos şi Musgrave [1970], p. 155; d6 asemenea Lakatos [1971], 
pp. 104-105. 

• 29. El nu împărtăşeşte însă convingerea că orice PCS în progres va fi mai general 
decît PCS-ul în degenerare căruia îi ia locul. Se prea poate să aibă loc o „pierdere de 
conţinut** kuhniană în procesul de trecere de la un PCS la altul, deşi cel mai adesea 
suprapunerea dintre programele rivale va fi mai mare şi decît pierderea de conţinut şi 
decît plusul de conţinut. 

30. Lakatos [1971], pp. 91—92. Aceasta este ceea ce Suppe ([1974], pp. 53—56) 
numeşte „teza dezvoltării prin reducere**, potrivit căreia progresul ştiinţific se reali¬ 
zează în mare parte, şi chiar exclusiv, printr-o succesiune de teorii tot mai 
cuprinzătoare, care includ teoriile anterioare ca pe nişte cazuri particulare. Această 
teză, chiar şi în versiunea ei mai slabă, a fost aprig dezbătută, timp de'mulţi ani, de 
către filozofi ai ştiinţei. 

31. Lakatos susţine că nu poate fi criticat raţional un om de ştiinţă care aderă la 
un program degenerativ, dacă, dîndu-şi seama că este în degenerare, el este hotărît 
să-l resuscite. Aceasta sună întrucîtya contradictoriu. Feyerabend ([1975], 
pp. 185-186) evidenţiază această carenţă şi altele în critica pătrunzătoare, dar 
animată de simpatic, pe care o face lui Lakatos din punctul de vedere al anarliismului 
epistemologic (ibid, pp. 181—220). 

32. Lakatos [1971], p. 107, 

33. Lakatos [1963-1964]. 

34. Lakatos şi Musgrave [1970], p. 256. 

35. Lakatos şi Musgrave [1970], p. 240. - 

36. Dilema respectivă este larg recunoscută de filozofi ai ştiinţei ca şi de istorici 
ai ştiinţei: vezi, de exemplu, Lakatos şi Musgrave [1970], pp. 46, 50, 198, 233, 
236—238: Achinstein în Suppe [1974], pp. 350-361; şi eseul semnat de Hesse din 
Teich şi Young [1973]. 

37. Lakatos [1971], pp. 116-120. 

38. A se vedea, prin contrast, ce spun Kuhn [1957] şi respectiv Lakatos şi Zahar 
[1976] despre aşa-numita Revoluţie copemicanâ. De asemenea, ceea ce spun Zahar 
[1973] şi Feyerabend [1974] despre revoluţia einsteinianâ şi Urbach [1974] despre 
dezbaterea privitoare la IQ. Alte cîteva studii de caz care aplică MPCS a lui Lakatos 
la istoria fizicii, a chimiei şi a economiei politice, care au fost prezentate la Colocviul 
de la Nafplion privind programele de cercetare din fizică şi economie, din septembrie 
1974, nind publicate în 1976. Pentru singura aplicare publicată la economia politică, 
vezi Latsis [1972], despe care va fi vorba ceva mai jos. 

39. Lakatos şi Musgrave [1970], p. 179 n. 

40. Keynes [1955] (prima ediţie a apărut în 1891). 

41. „Putem spune fără rezerve — scria Keynes în Scope and Mehtîiod — că 
economia politică, fie că recurge sau nu la metoda deductivă, trebuie să înceapă cu 
observaţia şi să sfîrşească cu observaţia... economistul apelează la observaţie pentru 
a ilustra, testa şi confirma inferenţele sale deductive" (Keynes [1955], pp. 227, 232). 
Este însă caracteristic că cea mai mare parte a capitolelor 6 şi 7, din care am extras 
aceste rînduri, tratează dificultăţile verificării inferenţelor deductive prin observaţii 
empirice; niciodată nu ni se spune cînd anume putem respinge o teorie economică în 
lumina datelor şi nici măcar dacă vreo teorie economică a fost respinsă vreodată în 
acest mod. 

42. Datorez această expresie inspirată unui text nepublicat al lui A. Coddington. 

43. Cordon [1965], pp. 123, 124. 

44. Coats [1969], pp. 292, 293; Black, Coats şi Goodwin [1970], p. 38; vezi însă 
p. 337. 

45. Ward [1972], pp. 34-48. 

46. Bronfenbrenner [1971], pp. 137-138. 

47. Hume [1752]. 

48. Cea mai bună dovadă în sprijinul acestei afirmaţii este reacţia lui Keynes faţă 
de celebrul articol al Iui Hicks „Domnul Keynes şi clasicii". „L-am găsit foarte intere¬ 
sant — i-a scris el lui Hicks — şi de fapt n-aş avea de făcut aproape nici o obiecţie 
critică." Întnicît diagrama IS-LM a lui Hicks ignoră piaţa muncii, reacţia lui Keynes 
nu e, în fond, surprinzătoare. Privitor la interpretarea dată lui Keynes de Leijonhufvud, 
vezi Blaug [1974 a] şi referinţele de acolo. 

49. Stein [1969]. 

50. Davis [1971]. 

51. Hutchison [1968]. 

52. Las deoparte şcoala din Stockholm care a dezvoltat, independent de orice 
influenţă detectabilă a lui Keynes, majoritatea conceptelor şi ideilor macroeconomiei 
keynesiene înainte de a fi fost publicate Teoria generală [1936] sau Mijloacele pros¬ 
perităţii [1933]; vezi Uhr [1973]. Amintirile lui Ohlin despre impactul teoreticienilor 
de Ia Stockholm asupra lui Keynes sînt prezentate în Ohlin [1974], pp. 892—894. 

53. A spus-o într-o formulare concisă Keynes însuşi. Scriindu-i lui Kahn în 1937 
cu referire la D. H. Robertson şi A. Pigou, el observa: „cînd e vorba de chestiuni 
practice, între noi sînt de fapt prea puţine deosebiri. De ce stăruie ei să susţină nişte 
teorii din care e imposibil să decurgă propriile lor concluzii practice? £ un fel de 

Societate pentru conservarea vechilor monumente** (Keynes [1973], p. 259). Acelaşi 
argument apare aluziv în Teoria generală: o notă de subsol din primul capitol vorbeşte 
de Robinson ca de singurul economist contemporan ce susţine „o schemă de gîndire 
coerentă, recomandările sale practice aparţinînd aceluiaşi sistem ca şi teoria sa“. 

54. Machiup (1955], p. 19. în acelaşi spirit, vezi Grunberg şi Boulding în Krupp 
[1966], 

55. Ward [1972], p. 173, 

56. Hicks [1965], p. 183. 

57. Fisher [1971], 

58. Pentru o discuţie mai amplă, vezi Blaug [1974 b]. 

59. Ceea ce neg eu este binecunoscuta „teză a simetrici structurale dintre 
explicaţie şi predicţie**: vezi Hempel [1965], pp. 367—376 şi Grunbaum [1973], cap. 9. 

60. Pentru referinţe şi detalii, vezi Blaug [1974 b], 

61. Vezi Worland [1972]. 

62. Vezi Brofcnbrenncr [1970], 

63. Franklin şi Resnik ([1974], pp. 73—74) cuprinde o declaraţie metodologică 
tipică în acest sens: „Dintr-o perspectivă radicală, în care analiza se leagă strîns de 
pledoaria pentru schimbări fundamentale în ordinea socială, un model sau o categorie 
abstracte nu constituie doar o invenţie estetică [sic]. Ele sînt menite să ajute la reali* 
zarea schimbărilor preconizate sau la descrierea naturii obstacolelor ce trebuie 
înlăturate pentru ca schimbările preconizate să se producă**. 

64. Friedman [1957], 


65. Friedman [1970], 

66. Cazul lui Friedman ilustrează şi faptul că acordul existent între economiştii 
moderni cu privire la falsificaţionism disimulează un spectru semnificativ de atitudini 
faţă de tipul de test considerat corespunzător în diferite circumstanţe. După cum arată 
Briefs [1961] înlr-o carte pe nedrept ignorată. între economişti au existat întotdeauna 
dezacorduri cu privire la rolul testelor de semnificaţie statistică, în comparaţie cu cel 
al analizei istorice, ca metode alternative de infirmare a ipotezelor economice; chiar 
între susţinătorii testării statistice există deosebiri de păreri în ce priveşte admisibili¬ 
tatea unei simple ecuaţii de regresie, în contrast cu estimările simultane de ecuaţii, 
deosebiri ce depind la rîndul lor de faptul dacă autorul în cauză favorizează analiza 
axată pe echilibrul parţial sau cea axată pe echilibrul general. în scrierile Iui 
Friedman sînt exemplificate toate cele trei metode. 


67. Pentru începuturile unei asemenea analize, vezi Sen [1970], pp. 58-64. 
Sugestiile pozitive pentru reconstrucţia ştiinţei economice formulate în Ward [1972] 
merg pe direcţii similare. Merită notat că nedislingerea judecăţilor de valoare „meto¬ 


dologice** de cele „normative** a generat multe din neînţelegerile ce înconjoară 
dihotomia valoare-fapt în cercetarea socială. Judecăţile metodologice pun în joc 


criterii de judecare a validităţii unei teorii, cum sînt nivelele de semnificaţie statistică, 


selecţia datelor şi aprecierea acurateţei lor, respectarea canoanelor logicii formale 


etc., care sînt indispensabile în munca ştiinţifică. Judecăţile normative, pe de altă 


parte, sînt judecăţi etice privitoare la dezirabilitatea anumitor genuri de comporta¬ 


ment şi a anumitor rezultate sociale. Despre aceste din urmă judecăţi se zice că ar 
putea fi eliminate din ştiinţa pozitivă. în Nagel [1961], pp. 485-502 aflăm aproape 
ultimul cuvînt în această chestiune îndelung dezbătută. 

